Strada e 


TURNUL 


Strada Ficţiunii 


p stradă- Cosa 


mergi P? %, A 
X iros d, 
S e 
ž de c ` : We a 
„orăsoas% sau erneală, Tag CE &mnilias- ar, 


| Par manierați. NONCONformjisti, 
strada asta. Paralelă cu modele. 
Perpendiculară pe modern. Nouă. Efervescentă. De tradiție bună. Cu 
seraiuri, palazzo-uri şi hamace. Cu zgârie-nori şi arcade. Cu clădiri 
invizibile. O stradă care se construieşte pe măsură ce ţi-o imaginezi. 


pý de umor. Aj căutat mesu 


Iată-l şi pe omul cu umbrelă colorată, care ştie drumul, dar se lasă purtat 
de suflul imaginației. Ghidul tău. Şi, cum pe Strada Ficţiunii contează și 
plimbarea, nu doar destinaţia, dă mai întâi un tur. 


3 Turul Clasic. Urmăreşte dreptunghiul colorat. Te vor acom- 
id pania doar clasicii care au trecut testul timpului. 


Turul Contemporan. Urmăreşte pătratul colorat. Te vor 
C întâmpina autori care nu scriu neapărat pentru premii şi vei 
descoperi debutanţii chiar de la debut. 


Turul Bestseller. Urmăreşte cercul colorat. Eşti în rețea cu 
(PD scriitori din cele mai fierbinți topuri ale lumii. 


SIMON LOYNE 


Simon Toyne s-a născut în anul 1969 la 
Cleethorpes, în Marea Britanic. A studiat 
literatură engleză şi teatru la Goldsmiths 
College din Londra, iar timp de douăzeci 
de ani a lucrat în televiziune, ca scena- 
rist, regizor şi producător. A produs do- 
cumentarul „100 Greatest Films“, difu- 
zat pe Channel 4, şi i-a intervievat, prin- 
tre alții, pe Omar Sharif, Michael Caine, 
Peter Fonda şi Steven Spielberg. Pro- 
gramele de televiziune la care a lucrat au 
primit numeroase premii — de la BAFTA, 
la „Best Makeover Show“, acordat de 
Good Homes. Turnul este ultima parte 
a „Trilogiei Sancti“, continuarea volumelor Sanctus (Editura ALLFA, 
2011) şi Cheia (Editura ALLFA, 2012), bestselleruri internaţionale tra- 
duse în 27 de limbi şi publicate în 40 de ţări. 


ocea 3 > 
“torului „Intr-o vreme am vrut să fiu actor, până 


mi-am luat licenţa în literatură engleză şi teatru 
la Goldsmiths College din Londra şi mi-am 
dat seama că nu era, de fapt, chiar ceea ce-mi 
doream. Actorii spun poveştile altora. 
Eu voiam să spun propriile mele poveşti.“ 


Tayr? 


Simor 


SIMON TOYNE 


TURNUL 


Traducere din limba engleză și note de 
Elena Alexandra Şerban 


EDITURA @ ALLFA 


THE TOWER 
Simon Toyne 
Copyright O Simon Toyne 2013 


TURNUL 
Simon Toyne 
Copyright © 2014 Editura ALLFA 


Descrierea CIP a Bibliotecii Naţionale a României 
TOYNE, SIMON 

Turnul / Simon Toyne; trad. : Elena Alexandra Şerban. — 
București: ALLFA, 2014 

ISBN 978-973-724-745-2 


I. Şerban, Elena Alexandra (trad.) 


821.111-31=135.1 


Toate drepturile rezervate Editurii ALLFA. 

Nicio parte din acest volum nu poate fi copiată 

fără permisiunea scrisă a Editurii ALLFA. 
Drepturile de distribuţie în străinătate aparţin editurii. 


All rights reserved. The distribution of this book outside 
Romania, without the written permission of ALLFA, 

is strictly prohibited. 

Copyright © 2014 by ALLFA. 


Editura ALLFA: 

Bd. Constructorilor nr. 20A, et. 3, 
sector 6, cod 060512 — București 
Tel.: 021 402 26 00 

Fax: 021 402 26 10 

Distribuţie: 021 402 26 30; 

021 402 26 33 


Comenzi: comenzi@all.ro 
www.all.ro 


Redactare: Crenguţa Năpristoc 
Tehnoredactare: Liviu Stoica 
Corectură: Anca Tach 

Design copertă: Alexandru Novac 


Pentru Stan 
(Îmi pare rău, nu sunt pirați în carte.) 


| 


„ Toate lucrurile sunt pline de zei.“ 


Platon 


Prolog 


În pivniţă e întuneric şi liniște. 

O siluetă îngenuncheată, dezgolită până în talie apucă lama 
cu mâna dreapta şi o poartă de-a lungul pielii, la încheietura 
dintre braţul şi umărul stâng, peste cicatricea unei tăieturi ante- 
rioare. Lama ascuţită o deschide uşor, iar în urma ei sângele se 
prelinge pe piele, fremătând sub mușcătura cuțitului. 

— Prima, spune el, o voce joasă în întuneric. Sângele ăsta 
mă leagă prin durere cu Sacramentul. Aşa cum suferă, voi su- 
feri şi eu, până ce toată suferinţa se va sfârşi. 

Îşi trece cuțitul în mâna stângă şi repetă tăietura pe umă- 
rul drept. 

— A doua, spune, continuând ritualul învăţat de la un lucră- 
tor al spitalului din oraşul turc Ruina, un bărbat fidel cauzei, care 
înregistrase cu grijă tot ce spuseseră pe patul de moarte călugă- 
rii Sancti, în delir şi suferinzi. 

Cuţitul continuă să taie, scoate sânge proaspăt din răni vechi, 
gravând acelaşi şablon pe care îl văzuse pe trupurile călugări- 
lor sacri, surprins cu o cameră de telefon de același spion, după 
ce suferinţa li se curmase. Este o ceremonie rămasă secretă, în- 
chisă în Citadelă, în inima Ruinei timp de mii şi mii de ani. 
Duşmanii Bisericii cred că moartea călugărilor Sancti şi scinda- 
rea Citadelei marchează sfârşitul epocii celei vechi. 

Se înşală. 

Când ceremonia se încheie, îşi curăţă rănile, spălându-le cu 
soluție salină înainte de a le usca şi a le închide cu superglue, 
care îi înțeapă carnea, lipind-o la loc. Durerea îi ascute mintea, 
la fel şi țelul. Mântuirea poate fi atinsă numai prin durere, iar 
duşmanul poate fi învins numai prin sacrificiu. 

Se îmbracă repede, încheindu-și gulerul înalt al cămăşii pen- 
tru a ascunde cicatricea de pe gât, şi îşi aranjează cravata. Puţini 
îl ştiu după numele pe care îl poartă aici, în întuneric: Novus 
Sancti, păstrătorul flăcării sacre. 

Însă nu este singur printre umbre. Mai sunt şi alţii, mulţi alţii 
aidoma lui, care s-au devotat, pe ascuns şi în tăcere, protecției 
misiunii sacre a lui Dumnezeu pe Pământ. Sunt pretutindeni, 
tesuți printre firele societății — cei care scriu legi, politicieni, 
formatori de opinii —, crucea din jurul gâtului este singurul 
semn că slujesc un ţel mai înalt decât cei din jurul lor. Ei sunt 
Legiunea, căci sunt mulţi, o armată aşteptând mobilizarea, când 
Ziua Judecăţii se va apropia. 

lar vremea aceea e acum. Ştie că e adevărat, fiindcă a vă- 
zut semnele şi a simțit chemarea în el. Dumnezeu 1-a vorbit, iar 
acum el îi va răspunde. 

Îşi pune sacoul şi urcă scările înapoi spre lumea modernă, 
ca un înviat din morți. 

Renăscut. 

Reînnoit. 

Pregătit. 


Merriweather a ridicat privirea spre şirul de ecrane. 

Ceva nu era în regulă. 

A aruncat o privire peste umăr, deşi ştia că este singur în cen- 
trul de control. Toţi ceilalți erau la petrecerea organizată în fie- 
care an pentru angajaţii din toate departamentele pentru a mar- 
ca începutul sărbătorilor de Crăciun. Lui Merriweather nu prea 
îi plăceau petrecenile. Nu obişnuia să bea alcool şi nu putea să 
facă conversaţie de complezenţă, aşa că se oferea să facă tura de 
gardă pentru a câştiga nişte puncte în faţa colegilor de la echi- 
pa Flight Ops şi a profita un timp de procesorul de mare capa- 
citate, pentru a-şi arhiva vastele informaţii adunate pentru teza 
de doctorat. 

S-a aplecat pe scaun şi a întors capul într-o parte, ascultând 
bâzâitul din hard-drive. Unii oameni ar putea să asculte moto- 
rul unei maşini Şi să-ți spună ce nu este în regulă, alții ar putea 
să audă o notă greşită într-o simfonie cântată de o orchestră de 
şaizeci de instrumentiști, Merriweather se pricepea la compu- 
tere — şi computerul acela cu siguranţă scotea un sunet ciudat. 
Era o poticnire în sunetul de procesare, ca un dinte rupt la rotița 
unui ceas sau o zgârietură nouă pe unul din discurile 45 clasice 
pe care le colecţiona cu plăcere. Şi-a aranjat agitat nodul de la 
cravată, gândindu-se ce să facă. Spre deosebire de ceilalți tehni- 
cieni de la Centrul Spaţial Goddard, Merriweather era de modă 
veche. Purta cravată zilnic, pantaloni călcaţi la dungă, ochelari 
cu ramă de corn şi părul pieptănat cu grijă — întocmai precum 
eroii din copilăria lui, controlorii de trafic aerian din Houston, 
de prin anii '60 şi '70. De asemenea, îi plăceau regulile şi ordi- 
nea. Nu îi plăcea când lucrurile nu mergeau cum trebuie. 

Un buton apăsat pe tastatură a făcut să dispară screen-sa- 
ver-ul cu Stâlpii Creației — cea mai faimoasă imagine capta- 
tă de telescopul Hubble, controlat din acea cameră, aflat pe or- 
bita Pământului, la şase sute de kilometri deasupra capului lui 
Merriweather. A verificat rapid ultima listă cu rezultatele mă- 
surătorilor telemetrice: temperatură normală, viteză constantă, 
toate sistemele funcţionează, nicio fluctuaţie în vântul solar, ni- 
mic anormal. 

A tastat o combinaţie de comenzi, iar ecranul mare de pe 
perete a afişat o imagine actualizată a capturilor reflectorului 
principal. Arăta dâra luminoasă a lui Cosmos-Aztec6, aflat la 
13,4 miliarde de ani distanță — cel mai îndepărtat sistem obser- 
vat vreodată de pe Pământ. 

Procesorul s-a poticnit din nou, făcându-l pe Merriweather 
să tresară, apoi s-a întâmplat ceva ce nu mai văzuse până atunci. 
O aplicaţie s-a lansat automat pe desktop-ul lui, o fereastră mare 
plină cu numere. 

— Un virus! a exclamat. Avem un virus! 

Niciun răspuns. Nu era nimeni acolo. 

Numerele au rămas pe ecran câteva secunde, apoi au dis- 
părut. Merriweather a bătut în tastatură şi a scuturat mouse-ul. 
S-a dat în spate, îndepărtându-şi scaunul de birou şi împingân- 
du-l spre alt panou de lucru. Acelaşi lucru: ecran blocat, tasta- 
tură blocată. Procesoarele bâzâiau cu înfrigurare, continuând să 
se alimenteze cu otrava digitală care îşi găsise cumva drumul 
spre sistemul imaculat. 

Ecranul principal a pâlpâit, şi Merriweather a ridicat privi- 
rea. Imaginea începea să se mişte şi să se dezintegreze. Ceea 
ce îi blocase accesul prelua în acel moment controlul sisteme- 
lor de comandă. Telescopul se mişca. 

A bâjbâit repede după un telefon, trântind receptorul la po- 
dea, ridicându-l apoi de cablu şi apăsând cu putere un buton 
marcat „Dr. Kinderman — mobil“. Pe ecran, imaginea continua 
să se deintegreze pe măsură ce telescopul se mişca. A început 
să audă ţârâitul telefonului în ureche. Undeva pe hol, un ton de 
apel Marimba suna sincronizat cu el. 

Merriweather şi-a prins receptorul sub bărbie şi a încercat fie- 
care comandă de repornire la care se putea gândi pentru a debloca 

tastatura. Nimic. Țârâitul continua să îi sune în ureche. A pus re- 
ceptorul pe birou şi s-a îndreptat în grabă spre ieşire. 

Afară, pe coridor, sunetul de Marimba se auzea mai tare. 
Venea dinspre biroul lui Kinderman. Merriweather a ajuns la 
uşă, a ciocănit o dată din obişnuinţă şi apoi a deschis-o. 

Imaginea biroului l-a şocat complet: sertare răvăşite, hârtii 
peste tot, cărți pe toată podeaua. Mobilul era pe birou. A mai tre- 
murat de câteva ori, vibrând în ton cu soneria, apoi s-a oprit. În 
tăcerea care s-a lăsat, Merriweather a auzit sunetul codului de 
urgență venind dispre terminalul lui Kinderman. A înaintat cu 
grijă prin cameră, mergând cu greu prin munţi de hârtie, până 
când a putut să vadă monitorul. La vederea mesajului, s-a oprit 
încremenit: 


OMENIREA NU TREBUIE 
SĂ PRIVEASCĂ MAI DEPARTE 


Shepherd a tras adânc aer în piept şi apoi l-a expirat încet, 
încercând să nu scoată niciun sunet în timp ce se strecura pe co- 
ridorul întunecat, cu arma îndreptată spre unica uşă. Era uşor 
întredeschisă, iar lemnul crăpat din jurul încuictorii era dovada 
tuturor dăţilor când fusese lovită cu piciorul pentru a fi deschi- 
să, pe parcursul anilor. Undeva deasupra lui, vântul de iarnă din 
Virginia gemea prin ferestrele sparte, umplând de şoapte casa 
abandonată. Afară erau minus două grade, înăuntru probabil era 
şi mai frig, dar el asuda pe sub vesta antiglonţ. 

S-a oprit la o mică distanță de uşă şi s-a sprijinit de perete, 
pipăind curbura plăcii de rigips şi cadrul de lemn al acesteia — 
nu prea era de folos pentru a opri gloanţele. S-a lăsat pe vine 
sub nivelul privirii, aşa cum fusese învăţat, a desfăcut oglinda 
de la curea şi a trecut-o apoi prin cadrul uşii. 

Lumina zilei se infiltra înăuntru prin ferestre înalte şi îngus- 
te, schiţând conturul unei camere: o altă uşă pe peretele opus, 
o masă în mijloc plină ochi cu tot felul de lucruri, un bărbat şi 
o femeie stând chiar în spatele ei. 

Pielea parcă s-a strâns pe capul lui Shepard. Ochii bărbatu- 
lui, încadraţi de ochelari de protecție, păreau că se uită drept în- 
spre el. l-a văzut mâna, strângând mai tare faţa femeii îngrozi- 
te pe care o ținea în faţa lui ca pe un scut, şi cealaltă mână ridi- 
cându-sc. 

A sărit brusc chiar atunci când sunetul unei împuşcături a 
spart liniştea îngheţată, iar gloanţele au răpăit prin peretele pe 
care se sprijinise. S-a rostogolit într-o altă poziţie mai departe 
pe coridor, şi şi-a îndreptat arma spre uşă: 

— FBI! a strigat. Aruncă arma şi ieşi încet cu mâinile pe 
cap! Clădirea e înconjurată. 

Nu era adevărat. 

Era singurul agent care urmase o pistă considerată falsă, 
devenită acum de o importanță majoră. 

A auzit zgomote venind dinspre cameră, ceva zdrăngănind 
pe podea şi apoi nişte paşi mergând târşâit. A înaintat ghemuit, 
cu arma chiar sub linia privirii, cu mâna liberă pe o grenadă de 
la curea. I-a scos cuiul şi a aruncat-o prin cadrul uşii. 

Grenada a zornăit pe podea, s-a lovit de piciorul de metal al 
mesei şi apoi a detonat cu o fulgerare pe care Shepherd a vă- 
zut-o chiar şi cu ochii închişi. Un bubuit ascuţit şi pătrunzător a 
scuturat peretele şi într-o secundă a fost în picioare în cameră. 

Nu era nimeni acolo. Uşa de pe peretele opus era deshisă. 

A alergat repede prin fum, făcând un scurt inventar al mesei 
din mers: baterii de nouă volţi, cuțite pentru cablu, ciocan elec- 
tric de lipit, bandă adezivă, pungi vacuum de plastic. Material 
pentru fabricarea de bombe. 

O mişcare înţeleaptă ar fi fost să se retragă şi să ceară întăriri, 
dar suspectul credea că e încolțit. Trăsese câteva gloanţe şi fu- 
gise, chiar şi după ce Shepherd se prezentase ca agent FBI. Era 
disperat, şi deci imprevizibil. 

Şi avea un ostatic. 

Dacă Shepherd ar fi aşteptat să apară echipajele de poliție, 
probabil că suspectul ar fi ucis-o pe femeie şi ar fi încercat să 
scape. Însă acum era vulnerabil, cu urechile ţiuind din cauza 
undei de explozie a grenadei şi ochii neputincioşi în întunericul 
subsolului. Shepherd avea un avantaj. dar era unul mic şi nu avea 
să dureze mai mult de câteva secunde. Trebuia să ia o decizie. 

A tras aer în piept şi a îndreptat arma dincolo de tocul uşii, 
intrând apoi în a doua încăpere. Suspectul era în colţul îndepăr- 
tat, lipit cu spatele de perete, cu ostatica tot în faţa lui, îngrozită. 

Shepherd a rămas cu faţa la el, pentru a mări eficienţa vestei 
antiglonţ, cu arma ţinută bine cu ambele mâini, încercând să îşi 
fixeze privirea pe trăsăturile suspectului. Cu vederea periferică a 
înregistrat toate detaliile încăperii: o singură saltea pe podea; o 
masă joasă într-o parte ; un poster de film cu un soare portocaliu 
roşiatic şi un scris alb şi crestat fixat cu piuneze pe perete. Gura i 
s-a uscat în timp ce amintiri îngropate ieşeau la iveală din trecut. 

Mirosul umed şi rece... 

... Acelaşi soare pe acelaşi poster... 

...O cameră exact ca asta. 

A încercat să îndepărteze orice gând, să-şi menţină privi- 
rea pe suspect şi mintea concentrată acolo şi atunci, dar soare- 
le părea că îl atrage cu o forță gravitaţională, ducându-l înapoi 
în locul atât de întunecat pe care făcuse tot posibilul să-l uite. 

Mâna a început să-i tremure. Suspectul striga, dar el nu 
înţelegea ce spune. Apoi a văzut o mână ridicându-se. Avea 
ceva în ea. Un fel de buton cu un fir care cobora la bomba le- 
gată de gâtul ostaticei. 

În spatele lor, pe perete, soarele ardea ca o prevestire a ex- 
ploziei ce avea să urmeze. Shepherd a simțit cum se scurge toa- 
tă energia din el. Nu putea să se controleze. Întreaga lume era 
concentrată la capătul pistolului său, iar faţa suspectului a in- 
trat în vizor împreună cu scrisul de pe poster. 

Apocalipsa Acum. 

A apăsat pe trăgaci. 

S-a pregătit pentru recul — făcea totul instinctiv acum, în- 
cercările din atâtea ore în poligonul de tragere 1 se întipăriseră 
adânc în minte — şi a mai tras o salvă de gloanţe. A văzut o ex- 
plozie roşie în faţa pistolului. Apoi a privit în tăcere cum atât 
suspectul cât şi ostatica se prăbuşesc cu încetinitorul pe podea. 

În nemişcarea care a urmat, Shepherd a simţit cum se scur- 
ge viaţa din el. Ochii i s-au întors spre soarele topit, mâna i-a 
alunecat într-o parte, arma cu mâner roşu rămânând agăţată de 
degetul arătător îndoit. Nici măcar nu a simţit când intructorul 
i-a luat-o din mână şi nici nu a observat luminile fluorescente 
care au început să pâlpâie deasupra capului său. 

În mintea lui era tot acolo departe, holbându-se la un alt 
poster de pe un alt perete, în camera în care ca îl găsise şi se 
salvaseră unul pe celălalt. 

— „Shepherd... ! 

Vocea părea să vină de foarte departe. 

— SHEPHERD, EŞTI BINE? 

Chipul împietrit al agentului special Williams i-a apărut în 
faţa ochilor, acoperind posterul şi rupând vraja. 

Shepherd a clipit. 

A dat din cap. 

— Ai făcut nişte greşeli de tactică. 

El a dat din nou din cap. 

— Du-te la Biograph pentru evaluare. 

Instructorul de Aplicaţii Practice i-a dat o palmă zdravănă 
pe spate şi apoi s-a întors spre cei doi actori. Aceştia, deja în pi- 
cioare, îşi scoteau din buzunare şerveţele umede să se şteargă 
de vopseaua roşie din pistolul de antrenament al lui Shepherd. 
Fiecare avea un punct de impact pe frunte, deasupra ochiului. 
Ambele împuşcături mortale. 

— Înapoi pe poziții! s-a răstit Williams. Următorul practi- 
cant intră în cinci minute. 


Shepherd a ieşit din casă, fiind întâmpinat de un vânt tăios 
sosit direct din Golful Chesapeake, şi a luat-o spre Main Street. 

Hogan's Alley acoperea zece acri din Baza Marinei din 
Quantico şi era gândită ca un microcosmos al oricărui oraş ame- 
rican — cu propria bancă, farmacie, hotel, benzinărie, în principiu 
toate instituţiile pe care criminalii le ţinteau în lumea reală. În 
mod normal, întregul oraş răsuna de bâzâitul staţiilor radio, de 
ordine strigate şi de împuşcăturile armelor ofițerilor de la FBI, 
DEA sau alte instituţii de menţinere a ordinii publice, în timp ce 
exersau arta implementării tacticilor de luptă în mediul urban. În 
ziua aceea era aproape pustiu, ca peste tot, fiindcă întreaga bază 
îşi înceta activitatea în timpul sărbătorilor de Crăciun. Shepherd 
a observat cum un Moş Crăciun de pluş atârna la o fereastră de 
la spălătoria cu plată Coin-Op, legănându-se ca un spânzurat în 
bătaia vântului care se înteţea. Cineva îl împuşcase în fund cu o 
bilă de vopsea: se dusese şi spiritul Crăciunului. 

S-a zgribulit de frig şi a privit din obişnuinţă cerul nopții. 
Luceafărul de seară răsărise în vest şi, în timp ce îl privea, 
un stol imens de gâşte a brăzdat cerul, iar gâgâitul lor puter- 
nic l-a făcut să se oprească. Strămoşii ar fi înţeles multe din 
direcţia zborului păsărilor şi din poziția stelei rătăcitoare pe 
cer. Dar Shepherd ştia că nu este altceva decât natura, iar steaua 
mişcătoare este de fapt planeta Venus, a cărei strălucire fusese 
mereu o alinare pentru el, mai ales în nopţile în care se simțise 
cel mai singur şi disperat. 

A dat colţul chiar când luminile de pe stradă începeau să pâl- 
pâie ca răspuns la lăsarea nopţii. La capătul cartierului, mai mul- 
tă lumină ajungea pe trotuar dinspre foaierul clădirii Biograph, 

numită aşa după cinematograful din Chicago în care fusese 
împuşcat John Dillinger pe la mijlocul anilor "30. Marchiza de 
deasupra intrării făcea reclamă pentru Manhattan Melodrama, 
cu Clark Gable şi Myrna Loy, ultimul film pe care îl văzuse 
John Dillinger. Shepherd a ajuns la casa de bilete fără vânzător 
şi şi-a făcut drum spre zona unde ar fi trebuit să se afle foaierul. 

Sala de clasă găzduia o sută de studenți așezați în rânduri 
concentrice în jurul unui ecran mare ce putea fi conectat atât la 
o varietate de echipamente audio-video pentru predat, cât şi la 
oricare dintre cele şaizeci şi două de camere de supraveghere 
montate în oraş. În acel moment, imaginea de pe ecran era de la 
camera din subsol a casei din oraş, cu Shepherd în mijlocul ei, 
îngheţat cu ambele mâini pe arma îndreptată spre trupurile că- 
zute pe podea. Un bărbat în costum negru stătea în faţa ecranu- 
lui, cu capul întors într-o parte, parcă studiind un exponat din- 
tr-o galerie de artă. 

— Vezi vreo fantomă pe-acolo, Shepherd? a întrebat el fără 
să se uite în jur. 

— Nu, domnule, cu eram doar... Era o situație-limită. 

Bărbatul s-a întors şi i-a aruncat lui Shepherd aceeaşi privi- 
re pătrunzătoare pe care o acordase ecranului. 

— Toate sunt situaţii-limită, băiete, fiecare dintre ele. 

Agentul special Benjamin Franklin era unul dintre cei doi 
consilieri de aplicații în teren prezenţi mereu la cursurile lui 
Shepherd, aflați acolo ca să dea o latură practică fiecărei lecţii, 
să răspundă la orice întrebare şi să le spună aspiranților cum e 
cu adevărat în lumea reală. Aparţinea acelui tip de bărbaţi solizi, 
cu maxilarul pătrăţos, croiți parcă într-o vreme în care bărbaţii 
încă le spuneau femeilor Ma 'am, iar maşinile erau pline de ari- 
pioare şi de crom. Părul lui scurt şi blond se rărea şi devenea 
de culoarea cenuşii deasupra ochilor de un albastru pal, ca nişte 
cuburi de gheaţă, care totuşi reuşeau să transmită căldură atunci 
când zâmbea, cum era cazul în acele momente. 

— Aş vrea să te-ntreb dacă ai trage din nou, în aceeași 
situație? 

Accentul lui tărăgănat din Carolina dădea cuvintelor o 
eleganță lentă. 

Shepherd s-a întors în trecut la succesiunea neclară de 
acțiuni şi la cum apăsase pe trăgaci, cu suspectul în vizor, dar 
cu persoana greşită ajungând moartă pe podea. 

— Nu, domnule. 

— Cum ţi-ai dat seama de asta? 

— Pentru că... Pentru c-am lovit ostaticul. 

Franklin a luat-o pe culoar spre el, încheindu-și nasturii de 
la sacou. La mână îi strălucea ceasul Timex vechi de oțel. 

— Dă-ţi jos vesta antiglonţ, Shepherd, şi hai să te plimbi 
puţin cu mine! 

Noaptea părea mai întunecată după strălucirea sălii de cla- 
să, şi vântul se înteţise. Ridica frunze de pe stradă în faţa lui 
Shepherd, în timp ce el mergea alături de Franklin. 

— Cam cu vreo doisprezece ani în urmă, a spus Franklin 
străpungând cu privirea pădurea întunecată, de parcă ar fi pu- 
tut vedea anii pierduţi printre copaci, făceam parte dintr-o tru- 
pă de comando de şase oameni, care investigau o serie de ata- 
curi la bănci de la graniţa dintre Ohio şi Indiana. În fiecare caz, 
un singur atacator mascat intra val-vârtej într-o bancă mică şi 
izolată, lua un ostatic — mereu o femeie — şi ameninţa că o uci- 
de dacă dă cineva alarma. Era destul de inteligent, pentru că di- 
mensiunca redusă a băncilor însemna că măsurile de securita- 
te nu erau cele mai bunc, iar camerele de filmare, cele mai per- 
formante. În plus, niciodată nu se lăcomea prea tare, aşa că în 
cîteva minute era deja pe drum. Şi mereu îşi lua ostatica cu el, 
amenințând că dacă aude o singură sirenă o ucide. După cum îți 
imaginezi, presa locală băgase frica în oameni, dar mai exista o 
mare îngrijorare: niciunul dintre ostatici nu mai apăruse. Timp 
de vreo săptămână am trăit cu teamă să nu primim un telefon de 
la vreun vânător sau vreun om ieşit la plimbare cu câinele care 
să dea din greşeală peste cadavrul vreunuia dintre ghinioniştii 
clienţi ai băncii. Apoi a mai atacat o bancă, a treia într-o lună, şi 
am primit filmări noi. 

Franklin i-a îndreptat lui Shepherd paşii dincolo de Hogan's 
Alley, spre cărarea ce ducea prin pădure la complexul principal 
de clădiri aflat dincolo de ca. 

— Totul se desfăşura astfel: femeia intră in bancă şi discu- 
tă cu paznicul; atacatorul intră şi dezarmează paznicul distras, 

apucă femeia, are loc jaful, şi infractorul fuge cu ostatica. Am 
observat, comparând noile înregistrări video cu fragmentele ne- 
clare mai vechi pe care le aveam, că era aceeaşi femeie de fi- 
ecare dată. A rezultat că nu era deloc o ostatică, ci o compli- 
ce. De-aia nu îi dăduserăm de urmă. Am înștiințat băncile din 
acelaşi stat fără să facem vâlvă, şi când au dat altă lovitură zece 
zile mai târziu în Des Moines, un funcționar a apăsat pe butonul 
de alarmă şi am ajuns la timp să-i ridicăm. Când s-a văzut încer- 
cuit, atacatorul a încercat acelaşi număr cu ostatica, a spus c-o 
să o omoare dacă nu primeşte o maşină şi cale liberă. Poliţiştii 
i-au spus doar: „Dă-i înainte, împuşc-o!“ Toate astea ne aduc 
înapoi la mica noastră chestiune. Spune-mi, ce ştiai despre sus- 
pect din raportul de informare pentru misiune? 

Shepherd şi-a îndesat adânc mâinile în buzunare şi a încer- 
cat să se concentreze pe altceva în afara frigului. 

— În raportul de informare se spunea că bărbatul e dat în 
urmărire în mai multe state ca suspect de terorism. Era conside- 
rat un luptător pentru Jihad, antrenat în Afganistan de Al-Qaeda. 

— Şi din lecturile şi studiile tale de caz, teroriștii sau fana- 
ticii religioşi tind să se predea ofiţerilor unui stat duşman, îm- 
potriva cărora ei cred că duc un război sfânt? 

— Nu. 

— Nu, într-adevăr. 

Copacii au părut că se dau la o parte pentru a dezvălui clă- 
direa Quantico Hilton ridicându-se în faţa lor, toată numai linii 
drepte, ferestre înguste şi beton. Acolo erau găzduite laboratorul 
şi echipele de investigaţie care se ocupau de cazuri adevărate, 
complexe, aflate în desfăşurare, nu cele simple, de manual, cu 
care era Shepherd învăţat. Ar fi putut trece uşor drept campusul 
unui liceu mic din vest, dacă nu ar fi fost pocniturile gloanţelor 
care se auzeau din pădurea din spatele lor. Probabil că următorul 
recrut ajunsese în subsol. Shepherd spera că el, sau ea, se va des- 
curca mai bine decât se descurcase el. La auzul împuşcăturilor 
îşi amintise de toate hârţoagele pe care trebuia să le completeze 
în camera de informaţii. Formularele în caz de utilizare a armei 
erau amănunțite, plictisitoare şi în trei exemplare: îi opreau pe 
recruți să folosească armele fără rost. 

— Nu-ţi face griji pentru chestiunile administrative, a spus 
Franklin, aparent citindu-i gândurile. O să aranjez cu agentul 
Williams. Poţi să le completezi şi să le predai după aia. 

„După ce?“, a vrut Shepherd să întrebe, însă Franklin era 
deja la jumătatea drumului spre uşa de sticlă a clădirii principale. 

— Niciodată să nu uiţi că eşti un ofiţer antrenat foarte bine 
şi foarte scump, băiete! În moneda de schimb a legii asta te face 
un bun de preţ pentru Unchiul Sam şi o ţintă mult-dorită pentru 
un terorist. Dacă n-apeşi pe trăgaci, sunt şanse ca atacatorul să 
detoneze oricum bomba şi vor fi trei cadavre de curăţat în clă- 
dire în loc de două. Ostaticul moare oricum. Şi, având în vede- 
re mica povestioară pe care ţi-am spus-o, de unde ştii că ostati- 
ca era de partea ta? 

Au trecut de la noaptea îngheţată la strălucirea şi căldura 
clădirii. 

— Trebuia să te-ntrebi din capul locului ce făcea femeia aia 
la Lăsatul serii într-o pivniţă murdară cu un terorist. Pot înţelege 
că eşti supărat c-ai împuşcat pe cineva care ar fi putut să fie ne- 
vinovat, îţi face cinste, dar nu-ţi pierde nopțile din cauza asta. 
Ai făcut alegerea corectă, Shepherd! Dar trebuie să mai lucrezi 
la țintă. 

Au trecut de panoul de onoare care domina foaierul de sti- 
clă, cu numele fiecărui recrut şef de promoţie din 1972 când se 
deschiseseră prima dată uşile şi până în prezent, scrise cu litere 
aurii. Shepherd se îndoia că numele său își va găsi cândva locul 
pe panoul acela. El era cu câţiva ani mai în vârstă decât recruţii 
obişnuiţi, ceea ce se cunoştea după scorul de la probele fizice, 
iar felul cum țintea îl dezamăgea. Lucrurile la care excela nu fă- 
ceau parte dintre cele cinci domenii care contau la nota finală; 
nu se gândise nimeni la competenţe ca ale lui atunci când fuse- 
se înființat FBl-ul. 

Uşa liftului s-a deschis, iar Franklin a păşit înăuntru, a 
aşteptat ca Shepherd să i se alăture şi a apăsat pe butonul cu 
numărul şase. Lui Shepherd i s-a uscat gura. La etajul şase se 
aflau persoanele cele mai importante. 

— Nu poţi avea îndoieli pe teren, a spus Franklin, iar vo- 
cea sa blândă părea conspirativă între pereţii liftului. Pentru că, 

dacă eziţi într-o astfel de situaţie, mori, sau, şi mai rău, partene- 
rul tău moare, şi ajungi să porți asta cu tine toată viaţa. Lucurile 
astea nu sunt în niciun manual, dar cu îţi spun cum este, pen- 
tru binele tău şi al meu — mai ales dacă o să lucrăm împreună. 

Uşa s-a deschis cu un fâşâit înainte ca Shepherd să aibă 
timp să răspundă, iar Franklin a luat-o înainte pe coridorul tă- 
cut, verificându-şi ceasul în timp ce trecea prin faţa uşilor grele 
ale birourilor şefilor de subdivizii. Coridorul era împărțit con- 
form gradelor, cel mai mic grad fiind cel mai aproape de lift. 
Franklin a trecut pe lângă toate, îndreptându-se direct către uşa 
aflată chiar în capătul culoarului, cu Shepherd la mică distanţă 
în urma lui, simțindu-se iar ca în timpul liceului când era che- 
mat în biroul directorului. Numai că aici directorul era doar cu 
un rang mai jos de Directorul FBI-ului, acesta la rândul său fi- 
ind doar cu un rang mai jos de Preşedintele Statelor Unite ale 
Americii. Franklin s-a oprit lângă uşă, şi-a mai verificat o dată 
ceasul şi a bătut de două ori deasupra unei plăcuţe pe care scria 
„Director adjunct“. 

În liniştea coridorului bătăile au sunat ca nişte împușcături. 

— Intră! S-a auzit o voce joasă de cealaltă parte. 

Franklin i-a zâmbit, doar că de data asta căldura nu mai era 
acolo, iar lui Shepherd i-a trecut prin cap că poate şi el avea emo- 
ți. Apoi a deschis uşa şi a intrat. 


Directorul adjunct O”Halloran era un om subţire, parcă 
ascuţit de o viaţă petrecută la Biroul de Investigaţii. Totul la el 
era aspru şi precis: ramele de oţel ale ochelarilor; ochii de un gri 
pal, pe care 1-a ridicat în timp ce Franklin şi Shepherd intrau în 
cameră; chiar şi în părul de un gri metalizat cărarea părea făcută 
cu dalta mai degrabă decât cu pieptenele. Stătea la acelaşi birou 
imaculat în spatele căruia fusese fotografiat pentru informațiile 
ce însoțeau formularul de recrutare pe care Shepherd îl comple- 
tase în urmă cu aproape un an: acelaşi monitor cu ecran plat, 
aceeaşi tastatură, acelaşi telefon fix şi aceeaşi fotografie înră- 
mată. Singurul lucru diferit îl reprezentau cele două dosare afla- 
te în faţa lui pe birou. Unul simplu, celălalt cu fotografia lui 
Shepherd printată pe prima pagină. Pulsul lui Shepherd a cres- 
cut la vederea ei. 

— Alun C.V. destul de impresionant, a spus O”Halloran, lo- 
vind cu un deget subțire în dosarul cu fotografie. Specializarea 
Matematică şi Informatică la Universitatea Michigan. Masterat 
în fizică la CalTech. Cea mai bună contribuție pentru un docto- 
rat în cosmologie la Universitatea Cambridge în Anglia — deşi 
pe acesta nu l-ai mai terminat, nu-i aşa? Chiar şi aşa, îmi imagi- 
nez c-ai putea câştiga un salariu de la şase cifre în sus în sectorul 
financiar, şi totuşi ai ales să te înscrii ca un GS-10! cu salariul de 
bază pornind de la 46.000 de dolari. De ce oare, mă întreb eu? 

Shepherd a înghițit în sec. 

— Banii nu-s aşa de importanţi pentru mine. 

— Serios? De ce, eşti Comunist? 


1 Nivel din grila de salarizare predominant în SUA. 

— Nu, domnule, sunt patriot. 

— Bine, domnule Patriot, ia spune-mi despre teza ta de doc- 
torat, de ce n-ai terminat-o? 

Shepherd a aruncat o privire spre dosar, amintindu-și de toa- 
te evaluările psihiatrice şi verificările istoricului său, care făcu- 
seră parte din procesul de selecție. Totul era acolo, sau cel puţin 
tot ce le spusese. Însă acum vorbea cu directorul adjunct, aşa că 
se putea foarte bine să mai existe şi alte lucruri acolo, lucruri pe 
care el sperase să le țină ascunse. 

— Este totul în dosar, domnule. 

O'Halloran l-a privit pe Shepherd din centrul nemişcării 
sale. 

— Vreau s-aud de la tine. 

Mintea lui Shepherd a început să o ia la goană. Era tes- 
tat, iar directorul adjunct O”Halloran era o persoană prea im- 
portantă pentru ca întâlnirea să fie ceva lipsit de importanță. 
Dacă ar fi fost vorba de părțile din trecutul său pe care le omi- 
sese, atunci Franklin ar fi putut foarte uşor să îl întrebe despre 
asta la Biograph, ceea ce însemna că era vorba despre altceva. 
Avea să rămână la povestea pe care o spusese deja, fără să ofe- 
re informații noi, sperând că lucrurile aveau să se lămurească în 
decursul următoarelor minute. 

— Am studiat întreaga mea viață adultă, a spus el, repetând 
exact aceleaşi cuvinte pe care le spusese ofițerului de recrutare. 
Era tot ce ştiam, dar nu tot ce doream să ştiu. Unii oameni vor 
să adune cunoştinţe doar de dragul de a le aduna, eu am vrut în- 
totdeauna să le aplic pe ale mele. 

— NASA. 

Shepherd a dat din cap afirmativ. 

— O mare parte a studiilor mele a fost finanțată de burse- 
le de la Agenţia Spațială. Am petrecut destul de mult timp pe 
cercetare pentru mai multe proiecte ale NASA, ceea ce e nor- 
mal pentru oricare dintre bursierii lor: ei se bucură de puterea 
noastră intelectuală, noi ne vedem la masa de lucru şi câştigăm 
experienţă pentru meseria pe care sperăm s-o practicăm în cele 
din urmă. 

— Şi pe urmă ce s-a întâmplat? 

— 9/11! s-a întâmplat, domnule. Apărarea patriei şi războ- 
iul contra terorismului au devenit prioritatea numărul unu, ceea 
ce a înghițit destul de mult din toate bugetele. Aproape între- 
gul program spațial a fost dat deoparte. Brusc m-am trezit fără 
bursă şi fără un loc de muncă potențial, chiar dacă aş fi reuşit să 
îmi termin studiile. A fost ca şi cum... m-aş fi izbit de un perete. 

— Aşa că ai renunţat. 

— Se poate spune şi aşa, domnule. 

— Tu cum ai spune? 

— La început m-am simțit trădat, ca şi cum mi se luase ceva 
care îmi aparținea. Părea fără rost să continui să studiez pentru 
un loc de muncă care nu mai exista. Au fost destule companii 
private care s-au oferit să-mi finanţeze restul studiilor, dar toate 
voiau în schimb să semnez un contract pe viaţă. Să lucrez pen- 
tru ele imediat ce absolveam, şi să studiez burse de valori în loc 
de stele. Nu era ceea ce-mi doream. Aşa că m-am hotărât să că- 
lătoresc, să-mi limpezesc mintea şi să-mi dau seama ce vreau să 
fac cu viaţa mea, având în vedere că NASA nu mai părea a fi o 
opţiune viabilă. 

— Pe unde ai ajuns? E un gol în dosarul tău de aproape doi 
ani, când pare c-ai dispărut de pe faţa pământului: fără număr 
de asigurare socială, fără locuri de muncă înregistrare, fără cărți 
de credit. 

— Am stat mai mult în afara sistemului — mai întâi în Europa, 
apoi în Asia de Sud-Est şi în cele din urmă Africa —, am călăto- 
rit din loc în loc, am lucrat pe numerar în baruri sau ca zilier la 
ferme şi am dormit în hosteluri unde plăteam doar o noapte. În 
majoritatea acestor locuri nu se acceptă cărți de credit. Am fost 
student cea mai mare parte a vieții mele de adult, deci ştiam cum 
să trăiesc ieftin. 

— Şi pe urmă ce s-a întâmplat, ai văzut o lumină şi te-ai 
gândit să te reîntorci la societate? 

— Da, domnule. Mi-am dat seama că irosesc o şansă. Ce s-a 
întâmplat în 11 septembrie mi-a schimbat viaţa — dar aproape 


1 Atentatele teroriste din 11 septembrie 2001, organizate de organizaţia 
Al-Qaeda la New York și Washington D.C. 

alți trei mii de oameni şi-o pierduseră pe a lor. Viitorul meu fu- 
sese schimbat, lor le fusese luat. Intenţia mea a fost mereu să 
înapoiez banii pentru studii dedicându-mă serviciului public şi 
lucrând pentru NASA. Am ajuns să-mi dau seama că doar pen- 
tru că mi se refuzase acea şansă anume nu însemna că nu-mi 
puteam plăti datoriile în alte feluri. 

— Aşa că te-ai înrolat în FBI? 

— Nu imediat, domnule. 

— Nu, exact. 

O'Halloran a deschis pentru prima dată dosarul şi l-a răsfo- 
it până la o pagină de la sfârşit. 

— Mai întâi ai lucrat ca voluntar pentru mai multe agenţii 
de întrajutorare, ai instalat reţele de internet şi ai creat pagini 
web pentru a strânge de fonduri şi i-ai învăţat pe săraci şi pe 
şomeri cum să folosească un computer. 

A ridicat din nou privirea. 

— Chiar nu glumeai cu ce-ai zis despre bani, nu-i aşa? 

— Nu, domnule, niciodată nu m-au motivat în mod deo- 
sebit. 

O’Halloran şi-a ţuguiat buzele, ca un jucător de poker care 
vrea să se hotărască pe ce carte să parieze. 

— Nu sunt tocmai fericit că Biroul, pentru care eu am lu- 
crat toată viața mea, pare să fie un fel de premiu de consolare 
pentru tine, Shepherd, dar nu-mi permit să refuz un candidat cu 
asemenea calificări. 

A închis dosarul şi a pus o mână pe cel de-al doilea. 

— Ai auzit de Centrul de Zbor Spaţial Goddard? 

— Da, domnule, am petrecut câteva veri acolo testând date 
pentru Explorer 66. 

— Asta are vreo legătură cu Telescopul Spaţial Hubble? 

— Nu prea. Ambele colectează date din cele mai îndepărtate 
margini ale universului, sau cel puţin asta făceau. Explorer e fo- 
losit mai mult pe post de satelit de testare acum. Hubble face tot 
ce obişnuia să facă Explorer şi are o rază mai mare de acțiune. 

Buzele s-au ţuguiat din nou. 

— Nu mai e aşa. 

O'Halloran a deschis sertarul biroului, a scos o insignă în- 
velită în husă şi i-a dat-o lui Shepherd. 

— Nu obişnuiesc să trimit recruți pe teren înainte să-şi ter- 
mine stagiul sau fără să petreacă cel puţin un an într-o unitate, 
dar se pare că dintre peste treizeci de mii de angajaţi activi ai 
Biroului de Investigaţii, tu eşti unicul calificat pentru situaţia 
apărută. 

Shepherd a deschis husa şi şi-a văzut chipul pe un ecuson 
FBI. 

— Asta o să-ți permită temporar să porţi armă şi s-o trans- 
porţi la bordul curselor aeriene. Poţi să-ți ridici pistolul şi cutia 
de gloanţe de la Williams în drum spre ieşire. 

Shepherd a citit numele scris lângă o dată care expira în- 
tr-o lună. 

— Celălalt prenume al meu e Thomas, a spus el, întorcând 
insigna spre O”'Halloran. 

— Există deja un agent J.T. Shepherd la birourile din 
Memphis, şi cum doi agenți nu pot avea aceeaşi insignă, a spus 
în timp ce a ridicat mâna şi a făcut un mic semn al crucii în aer, 
te botez acum J.C. Shepherd. Ăsta e numele tău în FBI, şi o 
să răspunzi la el. l-am încredinţat comanda anchetei agentului 
Franklin, aşa că nu trebuie să te abaţi sub nicio formă de la or- 
dinele lui. Ai fost desemnat pentru această anchetă numai şi nu- 
mai pentru că eşti în mod unic calificat în domeniul astronomiei. 
O să foloseşti această calificare doar pentru a-l ajuta pe agen- 
tul Franklin în investigația sa şi o să-ţi dai părerea doar când o 
să ţi se ceară. În restul timpului, priveşte totul ca pe o ocazie să 
înveţi meserie de la un agent experimentat, cu o reputaţie foar- 
te bună. Odată ce n-o să mai fii de ajutor în anchetă, o să te în- 
torci aici pentru a-ți încheia pregătirea, ai înţeles? 

— Da, domnule. 

— Bănuiesc că ştii s-ajungi la Goddard de aici? Aveţi o 
maşină la dispoziţie. 

A luat dosarul simplu de pe birou şi l-a ridicat. 

— Agentul Franklin poate să te pună la curent pe drum. 


Shepherd şi Franklin au mers într-o tăcere totală în primele 
zece minute, vâjâitul ştergătoarelor de parbriz şi şuieratul ca- 
uciucurilor pe asfaltul ud fiind întrerupte doar de foşnetul hâr- 
tiilor — Franklin frunzărea dosarul. Din când în când, nota câte 
ceva într-un carneţel de buzunar luminat de o mică lanternă 
Maglite pe care o ținea între dinţi. Shepherd simţea că Franklin 
nu e prea încântat de situație. Ei bine, nici el. 

După cum se descurcase în Hogan's Alley, ultimul lucru 
pe care îl dorea era să se îndrepte spre lumea reală cu un pis- 
tol încărcat ascuns sub haină. Aşa cum 1 se promisese, agentul 
Williams, instructorul de la poligon, îl aşteptase în depozit cu 
un SIG 226, şi îl privise cu atenţie în timp ce îl încărca cît de re- 
pede putea dintr-o cutie cu gloanţe Parabellum 9x19. Educaţia 
catolică pe care o primise Shepherd îl învățase destulă latină ca 
să înţeleagă că para bellum însemna „pregăteşte-te de război“. 
Încercase să alunge acel gând din minte în timp ce băga cinci- 
sprezece cartuşe în încărcător, încurcându-se la două dintre ele. 

— Fă-ţi o favoare, îi spusese Williams în timp ce el semna 
pentru pistol şi cartușele de rezervă, încearcă să nu te bagi în- 
tr-o situaţie în care s-ar putea să fii nevoit să scoţi arma. Ține-o 
doar în toc şi întoarce-te cât poţi de repede să-ţi termini antre- 
namentul'! 

Shepherd s-a uitat în oglinda retrovizoare. În spatele lor se 
vedeau farurile dubiţei gri care îi urmase de la ieşirea pe porțile 
de la Quantico. Era o dubiţă de la divizia tehnică, încărcată cu 
echipamente de laborator şi cu doi fizicieni gata să analizeze 
fostul său loc de muncă, devenit acum locul unei crime. Se aflau 
pe autostrada 1-95 şi se îndreptau spre nord: luminile puternice 

ale oraşului Washington se întindeau la orizont ca o pată lumi- 
noasă; ploua cu găleata. Vremea îi încetinea, dar cel puțin, până 
să ajungă ei la Capitoliu, ora de vârf avea să treacă şi autostrada 
avea să fie mai liberă. Calculase că vor fi în Maryland în vreo 
douăzeci de minute, deşi încă nu avea nici cea mai mică idee 
de ce mergeau acolo. 

Lanterna Maglite s-a răsucit şi s-a stins pe scaunul din 
dreapta, iar Shepherd a auzit scârțâitul scaunului de piele când 
Franklin s-a întors spre el. 

— Povestioara aia pe care ai îndrugat-o acolo, a spus el, 
cum că ai călătorit până la capătul pământului să te regăseşti... 
Voiam doar să ştii că nu cred o iotă. 

Shepherd a simțit cum obrajii îi iau foc şi s-a bucurat că era 
prea întuneric pentru ca Franklin să îl poată vedea. 

— Nu vă-nţeleg, domnule. 

— Am petrecut peste douăzeci de ani cu oameni care au fă- 
cut de toate, de la a scrie cecuri fără acoperire până la a răpi co- 
pii ca să-i tortureze pentru propria plăcere, şi ştii ce aveau toţi 
în comun? Toţi încercau să mă mintă. Oi avea tu tot felul de di- 
plome pompoase în astrofizică şi ştiinţe, dar cu am o diplomă 
în natura umană şi ştiu când cineva îmi toarnă gogogi. Pot mi- 
rosi de la o poştă minciunile, iar tu puţi acum, agent Shepherd. 

Shepherd nu a spus niciun cuvânt şi nu şi-a luat privirea de 
la drum. 

— Nu prea-mi pasă de ce minţi sau ce anume ascunzi, dar 
mă-ngrijorează să am un partener în care n-am încredere. Să ai 
un partener în care nu poţi avea încredere e ca şi cum n-ai avea 
deloc, şi asta e periculos, agent Shepherd, aşa cum ai descoperit 
şi tu în subsolul ăla. Aşa că dacă simţi că poţi să-mi oferi vreo 
frântură de adevăr la vreun moment dat — ca de la bărbat la băr- 
bat, ca de la partener la partener, cu excepţia delictelor —, n-o 
să se afle nimic de la mine, şi o să ne înțelegem mult mai bine. 
Între timp, să iei mereu în calcul presupunerea că sunt gata să 
mă îndoiesc de fiecare cuvinţel amărât care-ţi iese pe gură, ai 
priceput? 

— Domnule, vă promit... 

Franklin a ridicat mâna şi a întors capul. 

— Nu înrăutăţi lucrurile mințindu-mă iar! Sunt sincer cu 
tine, agent Shepherd, îți cer doar să fii la fel. 

Scaunul a scârțâit în timp ce Franklin s-a întors iar la docu- 
mentele cu informaţii. 

— Acum, că am vorbit deschis şi ştii cam cum stăm, poţi 
să te faci util explicându-mi unde-i logica în a cheltui peste un 
miliard de dolari din taxe şi impozite pentru a trimite în spaţiu 
un telescop a cărui întreţinere costă peste patruzeci de milioa- 
ne de dolari pe an. 

Shepherd s-a uitat la ploaie şi a cântărit întrebarea, uşurat să 
calce din nou pe teren sigur şi familiar. S-a gândit la distanţele 
inimaginabile pe care Telescopul Spaţial Hubble le putea străba- 
te comparativ cu cele relativ minuscule măsurate de instrumen- 
tele terestre. S-a gândit la lumina stelelor moarte pe care aces- 
ta o putea aduna din întunericul pur al spaţiului, aducând înapoi 
informaţii de la începuturile timpului. Dar până la urmă a răs- 
puns simplu: 

— Câte stele vedeţi în noaptea asta? 

Franklin a privit în noaptea umedă şi neagră, în timp ce un 
camion imens a gonit pe lângă ei, mergând cu o viteză mult prea 
mare pentru vremea de afară şi împroşcând atâta apă încât era 
imposibil să vezi marginea autostrăzii, ce să mai spunem de cer. 

— Oh, ai dreptate aici, dar de ce să nu construieşti un te- 
lescop pe vârful unui munte din Mexico sau în altă parte unde 
soarele strălucește tot anul? La naiba, de ce să n-aștepți pur şi 
simplu o noapte senină, ar fi mult mai ieftin! 

— S-au făcut şi toate astea. Există o antenă-satelit de cincizeci 
de metri în vârful vulcanului Sierra Negra din sudul Mexicului, 
de unde se poate observa atât cerul de la nord cât şi cel de la sud. 
Este destul de impresionant. Problema e că Pământul se roteşte, 
aşa că nu se poate studia decât câteva ore o porţiune de cer. Un 
telescop spaţial ca Hubble se poate focaliza pe o ţintă îndepărta- 
tă şi o poate ţine sub observaţie luni întregi, ani chiar, în timp ce 
Pământul se roteşte dedesubt. 

— Şi asta costă patruzeci de milioane pe an? 

— E un proces foarte complicat. 

Franklin a mormăit. 

— Mre-mi pare o înşelătorie. 

Shepherd s-a gândit să încheie discuţia, dar nu voia să se în- 
toarcă la liniştea stânjenitoare de dinainte. 

— Cât de bun ţintaş sunteţi? a întrebat. 

— Unul mai bun decât tine, agent special. 

— Credeţi că aţi nimeri o cutie de conserve de pe marginea 
drumului dintr-o maşină în mers? 

— Depinde cât de repede s-ar mişca maşina. 

— Să spunem că ar merge cu treizeci la oră. 

— De nouă ori din zece. 

— Dar dacă maşina ar merge cu optzeci şi cinci? 

Franklin a calculat. 

— Poate de trei ori din zece. 

— Bun, acum imaginaţi-vă că maşina merge cu optezeci şi 
cinci de mii de mile pe oră, iar cutia de conserve e în cealaltă 
parte a ţării, cocoţată în vârful siglei de la Hollywood. Credeţi 
că ați mai nimeri-o atunci? 

Franklin nu a răspuns. 

— Hubble ar putea. Ar putea să se focalizeze pe cutia aia şi 
să-l facă o poză atât de clară, încât să se vadă ce scrie pe etiche- 
tă. Orbitează în jurul Pământului cu aproximativ şaptesprezece 
mii de mile pe oră, iar Pământul orbitează în jurul Soarelui cu 
aproximativ şaizeci şi şapte de mii de mile pe oră. Asta face un 
total de optezeci şi patru de mii de mile pe oră, şi totuşi Hubble 
poate să se fixeze asupra unui petic mic de cer de la aproape 
cincisprezece miliarde de ani-lumină depărtare. E unul dintre 
cele mai mari miracole ale tehnologici moderne, cea mai înaltă 
realizare a omului în ştiinţă. De-aia costă atât de mult şi e nevo- 
ie de atâţia bani pentru a-l întreţine. 

— ŞI totul e controlat de la Goddard? 

— Da. 

Franklin a dat din cap. 

— Nu mai e aşa. În momentul ăsta, telescopul tău placat cu 
aur n-ar putea să nimerească absolut nimic. Se învârte dintr-o 
parte în alta pe acolo pe sus, ca o sticlă la o petrecere. Cineva a 

reuşit să instaleze un virus care a distrus sistemul de comandă 
şi a închis orice modalitate de comunicare. 

— Serios? Asta ar fi extrem de dificil. 

— Cât de dificil? 

— Când lucram la Goddard, am tras o mică sperietură lega- 
tă de securitatea sistemelor. Una dintre staţiile terestre de con- 
trol ale satelitului rămăsese deschisă din cauza unui e-mail, și 
un puşti reuşise să intre în sistem. Nu a stricat nimic, dar câteva 
dintre sistemele de operare au fost virusate de tot felul de nimi- 
curi de pe internet. Problema a fost reperată destul de devreme 
şi rezolvată, dar a dus la o reevaluare a întregului sistem. Cât 
de multe ştiţi despre securitatea cibernetică guvernamentală? 

— Cam tot atâtea câte ştii tu despre a trage cu arma. 

— Bun, deci toate sistemele de operare deținute şi utiliza- 
te de stat sunt clasificate conform graficului Orange Book, re- 
dactat de Ministerul Apărării. Acesta descrie criterii specifice 
de securitate pentru toate sistemele guvernamentale, începând 
de la D pentru chestiuni de administrare, lipsite de importanţă 
şi crescând chiar până dincolo de Al pentru departamente ca 
NASA, FBI sau sistemele militare care lansează armele nucle- 
are. După sperietura aia, a trebuit ca toate sistemele de operare 
să fie ridicate cel puţin la gradul A1. Asta înseamnă că posibi- 
litatea ca sistemul de operare din baza terestră de control a te- 
lescopului Hubble să fi fost spart în urma unui atac cibernetic 
obișnuit este extrem scăzută. Ar fi ca şi cum un drogat cu un 
pistol de douăzeci de dolari ar dărâma Complex Knox! de unul 
singur. Oricine a făcut asta ştia exact ce face. 

— Crezi că e o treabă din interior? 

— Trebuie să fie. Ar trebui să vorbim cu dr. Kinderman, el 
răspunde de Hubble şi a ajutat la reproiectarea noului sistem. 
El o să ne dea numele tuturor persoanelor care au cunoştinţele 
tehnice necesare să facă asta şi ale foştilor angajaţi care ar pu- 
tea avea motive personale de răzbunare. 


! Baza militară situată în statul american Kentucky. 

— Bine gândit, agent Shepherd, a spus Franklin, singura 
problemă cu de altfel perfectul tău plan de acțiune este că dr. 
Kinderman este absent nemotivat. În momentul ăsta el este sus- 
pectul nostru numărul unu. 


CU ȘASE LUNI ÎNAINTE 
Badiyat Al-Sham — Deşertul Sirian 
În nord-vestul Irakului 


Când Gabriel Mann a îndemnat calul spre orizont, singu- 
ra lui dorință era să ajungă cât mai departe de complex îna- 
inte să moară. 

S-a îndreptat spre nord-vest, înspre inima pustie a deşertului, 
cu căldura crescândă a soarelui pe umăr şi cu mirosul puter- 
nic de portocale în nări. A încercat să nu se gândească la tot 
ceea ce lăsa în urmă, pentru că i-ar fi fost şi mai greu să plece, 
și asta era ceea ce trebuia să facă — trebuia să o părăsească. 

A încercat să se concentreze doar pe a rămâne în viață înde- 
ajuns încât să ajungă departe, cât mai departe, când boala avea 
să preia controlul. Nu voia să rişte să-i infecteze pe alții sau să 
cadă undeva unde condorii care dădeau târcoale ar fi atras oa- 
meni care i-ar fi furat hainele şi armele, dar posibil şi altceva 
mult mai periculos. Era imperios să moară undeva unde nu l-ar 
fi găsit nimeni niciodată, undeva unde soarele deşertului i-ar fi 
uscat şi purificat trupul, iar vântul i-ar fi împrăștiat rămășițele 
peste pământul sterp unde nu creştea nimic, unde totul murea 
şi unde totul era uitat. 

Călătorea de aproape patru ore, când l-a lovit febra. Căl- 
dura se acumulase de ceva timp, deşi era greu de spus cât ve- 
nea de la soare şi cât venea din el însuşi. Se afla la umbra să- 
racă a unui copăcel scund şi uscat, încercând să-şi țină calul 
ferit de vântul fierbinte, când pielea a început să îl furnice de 
parcă pe ea ar fi mişunat dintr-odată nişte insecte. În același 

timp, l-a copleșit un incontrolabil sentiment de mâhnire. În ciu- 
da ecomplexurilor de-a o alunga din minte, se gândise întru- 
na la Liv, imaginându-şi chipul ei, verdele ochilor şi cum părul 
i se răsfira auriu şi luminos pe pernă ultima oară când o vă- 
zuse, pe când dormea la infirmerie. risteţea de a o fi părăsit, 
alimentată de febră, izbucnea acum din el şi lacrimile i se ros- 
togoleau prin praful uscat de pe obraji. Și-a ridicat mâna tre- 
murândă ca să-și şteargă faţa, şi când a îndepărtat-o a văzut 
că e plină de sânge. 

Molima, aşa o numise călugărul din Citadelă, un miros pu- 
fernic de portocale urmat de o sângerare nazală bruscă şi pu- 
fernică. 

„S-a terminat“, s-a gândit el, cu un sentiment ce aducea a 
ușurare. „Acum pot să mă-ntind. “ 

Și-a îndemnat calul spre o ridicătură care făcea o mică oază 
de umbră în mijlocul albului orbitor Acela era locul către care 
se îndreptase toată viața lui, acea nişă întunecată care părea 
un mormânt vertical. 

Acolo avea să moară. 


Liv şi-a petrecut cea mai mare parte din prima zi ascun- 
zându-se la vârful unuia dintre turnurile de pază părăsite ale 
complexului militar, ținându-se la umbră, departe de dogoare. 

Se trezise în infirmerie şi descoperise că Gabriel plecase şi 
că o pace nesigură pusese stăpânire pe tabără. A găsit biletul pe 
care i-l lăsase, prins sub blocul de piatră numit Harta Stelară. 


Dragă Liv, 


N imie ni E UJOr pE lumea asta, dar Să te 
Părăsese £ CE/ mai gren IUCr PE Cart l-am 
pătat vreodată. eum Sfiu ee durere tre- 
buie Să fi Simfit tata ena a fost nevoit Să 
plece. Sper Să mă îatore. Între Fima, Să nu 
mă cauţi, fine minte doar că te iubesc. Si ai 


guj de fiae — până 0 Să Te GASESC din noL. 
Gabriel 


A strâns biletul în mână, de parcă ar fi fost o vrajă care l-ar 
fi putut aduce înapoi lângă ea. Atentia i s-a concentrat asupra 
vastei pustietăţi a deşertului Sirian şi asupra taberei de an- 
trenament împrejmuite, de unde se ridicau în aer certuri în- 
tr-o arabă guturală şi rapidă, pe care ea o înțelegea cumva. 
Majoritatea schimburilor verbale furioase erau despre bani şi 
despre lipsa lor, acum, că petrolul dispăruse, dar câteva erau 

și despre ea. Șoapte amenințătoare se ridicau ca fumul dintr-un 
foc mocnit, jignind-o într-o varietate de limbi. 


Tale 
Hawwāh 
Ishtar 
Lilith 


Unele dintre şoapte o apărau, dar majoritatea nu. Majoritea 
o denunțau ca pe o vrăjitoare care adusese apă unde înainte 
cursese petrol şi adusese nenorocirea peste ei. 

Liv a rămas neclintită ca o piatră în timp ce asculta vocile, 
de parcă nemişcarea ar fi putut să o facă invizibilă pentru toți 
bărbaţii aceia care fremătau ca nişte viespi stârnite din cuib. 
Uitându-se atent în jos printre scândurile micşorate de căldură 
ale turnului, a cercetat urmările luptei care eliberase comple- 
xul, dar nu şi pe ea: coca veche a elicopterului militar prăbuşit 
care pârâise şi se oprise când apăruse apa, lacul cu macaraua 
turlei de foraj în centru care acum scuipa apă din adâncul pă- 
mântului şi peste tot pete de culoarea ruginei, acolo unde oa- 
meni căzuseră şi sângeraseră. Era aproape sigură că nu o zări- 
se nimeni când se strecurase acolo sus, dar, pentru orice even- 
fualitate, ținea strâns bisturiul pe care îl luase din infirmerie. 
Stia că e singura femeie într-o comunitate izolată de bărbaţi 
furişi şi ostili — şi ştia cam cum ar fi putut să evolueze lucruri- 
le. Dacă ar fi putut să stea ascunsă până la căderea nopții, ar 
fi coborât, ar fi furat unul dintre caii care se adăpau la margi- 
nea apei şi ar fi scăpat. 

Era dimineaţa târziu când a auzit primul clinchet al ghete- 
lor cățărându-se pe scara de metal. S-a rostogolit fără zgomot 
pe podea, cu inima bubuind, cu bisturilul alunecos în mâna udă 
de transpiraţie. S-a așezat în dreptul trapei de acces, cu picioa- 
rele ridicate strâns la piept, gata să lovească cu putere orice ar 
fi apărut în dreptul deschizăturii. 

Pașii se ridicau, grei şi gălăgioși, oprindu-se chiar sub trapă: 

— Salutare, spus o voce joasă şi mieroasă în engleză. 

Ea nu a răspuns. 

— Îți aduc apă şi mâncare. 

O mână a ridicat foarte încet trapa şi a împins o gamelă și 
un pachet de rații militare prin spaţiul deschis, apoi a apărut 
și o pereche de ochi. 

— Nu e nevoie de luptă, a spus bărbatul. Eşti în siguranţă 
aici. Ai cuvântul meu! 

— Și cine eşti tu? a întrebat Liv. 

— Sunt Tariq al Bedu. Am venit cu Ash 'abah — Fantoma. 
O să te apăr aşa cum a făcut-o şi el, în memoria numelui său. 
Trebuie să bei. O să-ți aduc mai mult mai târziu. 

Ea s-a uitat la gamelă, încă udă fiindcă fusese umplută din 
apa proaspătă de mai jos. 

== Îi mulțumesc, a spus ea şi apoi, pentru că scrisese când- 
va un articol despre supraviețuirea victimelor şi îşi amintea că 
e mai greu să îi faci rău cuiva dacă îi ştii numele, a adăugat: 
Numele meu e Liv Adamsen. 

Bărbatul a zâmbit, şi ea îi putea vedea căldura zâmbetului 
și în privire. 

— Știu cine eşti, a spus şi a dispărut. 

Liv a ascultat cum paşii răsună în jos pe scară şi apoi se to- 
pesc în susurul ironic al apei proaspete ieşite din măruntaiele 
pământului. A tras gamela spre ea cu piciorul, având însă grijă 
să nu se apropie prea mult de trapă, a desfăcut capacul, a mirosit 
conținutul şi a luat cea mai mică înghițitură posibilă. Și-a ima- 
ginat că o cantintate mică din orice substanță nu ar fi putut să 
o doboare, așa că a stat cât de mult i-a permis setea, analizând 
cum se simte, așteptând să se întâmple ceva. Dar cum nu s-a în- 
tâmplat nimic, a luat o înghițitură, apoi alta și alta, până când 
tot conținutul gamelei i-a alunecat pe gâtul uscat cu sorbituri 
lacome şi însetate. Într-o oră, bărbatul s-a întors, aducând din 
nou apă şi un măr, apoi a lăsat-o în pace şi s-a asigurat că toată 
lumea face la fel. Apoi, chiar înainte de apus, au venit soldaţii. 

Au intrat în tabără într-un nor de praf şi cu un scop bine de- 
finit, pușcași marini americani neclintiți. Soldaţi înarmaţi au 
înconjurat elicopterul distrus, alții l-au ridicat pe o maşină cu 
platformă în timp ce altcineva se adresa în arabă oferind un 
drum cu maşina până la Al-Hillah pentru oricine dorea. Liv s-a 

folosit de diversiunea creată de sosirea lor şi s-a furişat pe sca- 
ră, atentă să nu scoată un sunet, apoi s-a pitit la umbra şi adă- 
postul unei clădiri cu perete metalic. Oricât şi-ar fi dorit să pă- 
răsească complexul, ştia că militarii Statelor Unite o căutau 
şi, după tot ceea ce se petrecuse, nu prea avea încredere nici în 
motivele căutării lor şi nici în cel care o ordonase. A scrutat cu 
atenţie mulțimea, căutându-l pe Tariq. O umbră a apărut dea- 
supra ei. S-a întors şi a văzut un bărbat îndesat, îmbrăcat într-o 
salopetă uleioasă, care o privea cu ochi plini de ură. 

— Blestemată să fii | a spus, scuipând pe pământul de la pi- 
cioarele ei şi pregătindu-se să o lovească. 

Liv a apucat bisturiul pregătită să riposteze, când Tariq a 
apărul între ei. 

— Du-te dacă vrei să pleci, i-a spus bărbatului, şi ia-ți ran- 
chiuna cu tine | 

Mina bărbatului a alunecat într-o parte. Pentru un moment 
a părut că e gata să spună ceva, dar a scuipat din nou pe pă- 
mânt şi s-a grăbit spre convoiul american. 

— Ala e Malik, a spus el, cu ochii fixaţi pe bărbat. Era res- 
ponsabil cu transportul, până când combustibilul s-a transfor- 
mat în apă şi i-a distrus toate motoarele. Crede că tu eşti vino- 
vată. 

L-au privit pe Malik alăturându-se unui şir care aştepta să 
se îmbarce într-unul dintre camioanele militare. 

— Pleacă cu toţi ceilalți care cred că locul e blestemat 
acum. 

Un puşcaş marin s-a apropiat de oamenii care aşteptau şi 
le-a făcut semn să urce în vehicul, apoi a apăsat pe ceva pentru 
a închide uşa în spatele lor. Erau gata de plecare. 

— Pot să te duc oriunde vrei, a spus Tariq, sau poți să mai 
stai aici un timp, fiindcă sunt multe de făcut, nu-i aşa? 

Sunetul motoarelor diesel turate umplea aerul, în timp ce 
Liv cântărea ciudata lui întrebare. A ieşit din adăpostul clădi- 
rii în timp ce convoiul a început să se deplaseze, gândindu-se 
că mai putea alerga după ei dacă voia, dar a rămas pe loc, pri- 
vind norul de fum îndepărtându-se până când din sunetul mo- 
foarelor nu a mai rămas nimic. 

S-a întors şi s-a uitat la bărbaţii care rămăseseră. Majo- 
ritatea erau călăreţi, dar erau şi câțiva angajați ai complexu- 
lui, după salopetele albe pe care le purtau. S-au strâns în ju- 
rul ei, privind-o. Putea simți aşteptarea ieşind din ei de par- 
că o dogorea. 

— Ce vor? a şoptit Liv. 

— Vor să ştie ce-ar trebui să facă în continuare. 

Liv a râs. 

— Dar cine m-a făcut pe mine responsabilă? 

Cercul de bărbaţi i-a zâmbit înapoi, reflectând parcă buna 
ei dispoziţie. Parcă soldaţii luaseră cu ei toată furia, lăsând în 
urmă doar câteva urme ale violenţei — nişte găuri de gloanţe în 
pereții clădirilor şi peticele de pământ ruginiu. 

— Ce s-a întâmplat cu morții ? a întrebat ea. 

— I-am pus într-un camion frigorific ca să ținem muştele 
la distanță, a răspuns Tariq, deşi, fără combustibil, răcitorul 
nu funcționează. 

Liv a încuviințal. 

— Bine, a spus ea, atunci asta facem întâi, îngropăm morţii. 


Gabriel nu avea nici cea mai vagă idee de cât timp stătea 
întins la umbra copăcelului uscat, când sunetul motoarelor a 
ajuns la el, purtat de vânt. 

S-a rostogolit instinctiv, cu adrenalina pulsându-i în vene 
în ciuda febrei, iar acea parte din creierul său specializată în 
exercițiile tactice a preluat controlul. 

Era imperios să nu fie zărit acum, nu cu molima arzând în el. 

A tras de hățurile calului pentru a-l fine aproape şi a as- 
cultat, încercând să localizeze sunetul. Vântul fierbinte îl pur- 
ta de colo colo şi îl împiedica să îl repereze cu precizie, ceea ce 
era un lucru bun. Însemna că era încă la oarecare depăratare. 

A folosit hățurile pentru a se ridica cu greu în genunchi şi a 
mutat calul în fâșia de umbră, mângâindu-l pe crupă pentru a-l 
calma şi legându-l de o piatră. S-a forțat să se caţere pe o parte 
a dunei de nisip, gemând, pământul uscat zgâriindu-i fără milă 
pielea chinuită. A ajuns în vârf şi a ascultat din nou. 

Sunetul era mai puternic acum, venea dinspre vest. 

Mâncărimea i-a cuprins pielea ca o flacără, iar el i-a do- 
minat valurile arzânde, încleştându-şi brațele în lateral pentru 
ca mâinile să nu-i sfâşie pielea usturătoare. 

Când mâncărimea a cedat puţin, şi-a înclinat capul într-o 
parte, pentru a rămâne ascuns, apoi a aruncat o privire peste 
muchia dunei de nisip. 

Două camionete albe cu platformă, care ridicau în aer ni- 
sipul, treceau balansându-se la câteva sute de metri în stân- 
ga lui. Ferestrele erau înnegrite de fum, iar armele de calibrul 
50 încărcate în spate erau în dotarea unor soldaţi care aveau 
eșarfe în carouri mici, alb-roşii pe cap. Făceau parte din Armata 
Siriană — patrula de la graniță. 

A alunecat înapoi pe dună, tremurând din cauza efortului 
de a păstra tăcerea. Tot ce voia era să se întindă, să se odih- 
nească şi să nu se mai ridice niciodată. Dar nu putea. Patrula 
schimbase totul. 

Ar fi putut să se întoarcă, să se îndepărteze de graniță pen- 
tru a reduce riscul de a fi găsit de vreo patrulă; dar asta nu în- 
semna şi că se va îndepărta de oamenii pe care aceasta îi cău- 
ta. Ar fi putut să caute una dintre pesterile care punctau deşertul 
ca pe un fagure şi apoi să se târască adânc în ea, întru-un mor- 
mânt făcut de mâna lui; cel puţin aşa ar fi scăpat de condori. 
Dar asta n-ar fi fost o garanţie pentru oamenii care treceau pe 
acolo. Alţii ar fi putut alege același adăpost, la adăpost de căl- 
dură şi de tâlhari. lar el nu putea risca să fie găsit. 

A zăcut acolo un timp îndelungat, în timp ce soluția inevita- 
bilă pe care trebuia s-o adopte i s-a concretizat în minte. Exista 
un loc în care putea merge, un singur loc pe Pământ în care mo- 
lima n-ar mai fi reprezentat o ameninţare. 

A aşteptat mult timp, până a fost sigur că patrula s-a înde- 
păratat, apoi a îndemnat calul de-a lungul dunei, Jerindu-se să 
fie văzut, căutându-şi o mai bună ascunzătoare. 

Soarele se ridicase în punctul cel mai înalt de pe cer şi ar- 
dea fără milă carnea sa agonizândă. După câteva sute de me- 
tri, care i s-au părut cât nişte sute de kilometri, a găsit o peşteră 
săpată în roca mai moale, îndeajuns de mare pentru el şi calul 
său: a căzut în căldura înăbuşitoare, încleştându-și tot corpul 
din cauza mâncărimii puternice. Avea să aştepte să treacă criza, 
pregătindu-se pentru călătoria pe care o avea de făcut. Cumva, 
trebuia să evite în acelaşi timp şi să fie prins, şi compania alto- 
ra, şi să reia drumul către locul în care ştia că molima izbucni- 
se prima dată şi din care se răspândi se. 

Trebuia să se întoarcă în Citadelă. Trebuia să se întoarcă 
la Ruina. 


Liv a ales un loc la o distanţă considerabilă, în afara perime- 
trului îngrădit, şi a condus oamenii prin puterea exemplului : să- 
pând cu mâinile goale, fiindcă excavatoarele nu mai erau de nici 
un folos, trecând de pietre şi de pământul uscat, tare ca o cără- 
midă. Era bine să simtă cum gândurile privitoare la tot ceea ce 
i se întâmplase dispar, absorbite de muncă. Viaţa ei de dinainte 
părea doar o colecție de amintiri abstracte acum, un pasaj citit 
într-o carte şi nu trăit pe propria piele. Era greu să se imagine- 
ze fiind acea persoană, jurnalista de carieră, navigând prin me- 
trou la ora de vârf a dimineţii cu un latte mic într-o mână şi un 
smartphone în cealaltă, în drum spre o altă sarcină de rezolvat, 
spre un alt termen-limită, răsfoind catalogul IKEA şi edițiile de 
weekend ale ziarelor. Îşi petrecuse o viaţă construindu-și acea 
existență, pentru ca destinul să i-o demonteze în doar câteva zile. 

Au terminat de săpat mormintele în timp ce soarele de du- 
pă-amiză coborâse adânc pe cer şi au aşezat cu grijă trupurile 
în fundul gropii, dușman lângă dușman, uniţi în moarte — toți în 
afară de unul. În timp ce majoritatea bărbaţilor fuseseră ocupați 
cu săpatul gropii comune, câțiva dintre călăreți mai săpaseră 
una la mică distanță, şi către aceasta era purtat acum trupul 
conducătorului lor. cel căruia îi spuneau Ash 'abah — Fantoma. 
L-au aşezat întru odihnă şi au spus rugăciunile în gând. 

După ce mormintele au fost umplute, majoritatea călăreţilor 
au plecat şi ei, luându-și caii şi topindu-se în deşert. 

Liv a rămas lângă mormântul Fantomei. Îl cunoştea de mai 
puțin de o zi, şi totuşi în acel scurt interval el înfruntase ris- 
curi considerabile pentru ea şi, în cele din urmă, îşi sacrifica- 
se viața pentru a-i proteja pe ea şi pe Gabriel. S-a uitat în jos 

la movila de pământ şi a simțit un fior de groază gândindu-se 
cât de insignifiant era totul. S-a uitat în jur după ceva cu care 
să marcheze mormântul, orice ar fi putut să arate că cineva no- 
bil şi important murise acolo. Mormântul cel mare era marcat 
cu o grămăjoară de pietre scoase din pământ în timpul săpă- 
turilor, însă ea voia ceva mai deosebit pentru Fantomă, ceva 
aşezat acolo în mod evident de mâna omului şi nu de natură. A 
încercat să se gândească ce ar fi făcut Gabriel, iar când i-a re- 
citit biletul a găsit răspunsul. 

— Eşti bine? 

Vocea a surprins-o şi s-a întors. Tariq era în apropiere, 
pușca AK47 odihnindu-i-se pe picioarele încrucişate. 

— Da, a spus ea. Vino cu mine! S-ar putea să am nevoie 
de ajutorul tău. 

Sala de operațiuni fusese jefuită de ultima dată când fusese 
ea acolo. Harta mare, topografică, acoperea încă peretele din 
fund, dar toate celelalte hărți mai mici şi orice putea fi cărat 
sau era îndeajuns de prețios pentru a merita efortul dispăruse. 
Blocul de granit negru sculptat unde găsise biletul lui Gabriel 
era tot acolo unde îl lăsase, îngropat pe jumătate în hârtii şi spi- 
rale de grafice seismice. Liv le-a dat la o parte, descoperind lite- 
ra T sculptată în centrul pietrei şi alte simboluri mai mici în ju- 
rul ei: punctele care conturau constelația Dragonului; un sim- 
bol micut al unui copac; forma simplă a unui om. 

Cineva făcuse un desen al fațetelor laterale ale pietrei, iar 
ea era absorbită de el momentan: a ridicat hârtie şi s-a uitat 
cu atenție la simbolurile dense copiate de pe cealaltă parte a 
pietrei. Era ceva în ele, ceva ce o striga parcă cu o voce înde- 
părtată. A împăturit foaia, a pus-o în buzunar şi a apucat pia- 
tra de marginile ciobite, târând-o de-a lungul mesei cu bratele 
deja obosite după o după-amiază de săpat din greu. 

— Lasă-mă pe mine! a spus Tariq, luându-i-o și ridicând-o 
la piept. 

— Multumesc, a spus Liv. Urmează-mă | 

Harta Stelară a căzut cu o bufhitură pe mormântul Fantomei, 
greutatea ei presând pământul proaspăt săpat, cu crucea în for- 
mă de T ieşind în evidență în centrul ei. Părea ceva adecvat, să-i 

marcheze mormântul cu simbolul Tau, un simbol religios care 
exista chiar dinainte ca marile religii să se nască. În acel mo- 
ment nici semnificația mormântului său şi nici importanța per- 
soanei care se odihnea acolo nu mai puteau fi uitate. 

— Trebuie să plec să văd de cai, a spus Tariq. Ar trebui să 
intri în complex, se întunecă şi nu eşti în Siguranță aici. 

— Sunt bine. Mai durează doar un minut. 

Tariq a dat din cap și s-a îndepărtat, lăsând-o pe Liv singu- 
ră lângă mormânt. 

Fa s-a uitat atent în jos spre piatră. Cea mai mare parte din 
text era pe cealaltă parte a ei, dar şi-a băgat mâna în buzunar 
și a scos copia pe care o găsise în sala de operațiuni. 

Textul era scris în două limbi. Una era limba moartă pe care 
reuşise să o înțeleagă pe când purta Sacramentul. S-a concen- 
trat asupra simbolurilor şi a descoperit că, deşi Sacramentul o 
părăsise, încă le putea înțelege: 


Sacramentul ajunge acasă, iar Cheia priveşte înspre rai 
O nouă stea se naște cu un nou rege pe Pământ 
pentru a aduce ordinea până la sfârșitul zilelor 


S-a încruntat şi a simţit cum o cuprinde o răceală. Prima 
afirmaţie era clară, pentru că o trăise: ea era Cheia care 
descărtuşase Sacramentul, îl scosese din Citadelă şi îl adusese 
acasă în acel loc pierdut din deşert. Însă aici se termina ceea 
ce înțelegea ea. A doua afirmaţie sugera cu totul altceva, ceva 
ce avea să vină — ceva de rău augur, care avea să fie anunţat 
de o nouă stea. S-a uitat la cerul de seară, încă prea străluci- 
tor pentru ca primele stele să apară. Toate celelalte profeții, 
cele care o aduseseră în acel loc, creionaseră ambiguu viito- 
rul, cu mai multe rezultate posibile. Acesta părea categoric, 
avea să apară o stea şi gata, „sfârșitul zilelor“, orice ar fi în- 
semnat asta. Trebuia să mai fie ceva acolo, ceva în al doilea 
grup de simboluri. 

Le-a Studiat, imagini ciudate care nu semănau cu nicio lim- 
bă cunoscută, cu liniile a diferite constelații împletite în şi din 
ele: Dragonul, Taurul şi Carul Mare. 


48 


Simbolurile erau grosolane şi simple, dar, când se concentra 
asupra lor, ciudata ei aptitudine lingvistică — darul de despărțire 
de la Sacrament — nu le dezvăluia înțelesul. În schimb, mintea 
i se umplea de impresii despre lucruri şi sentimente, unele pli- 
ne de speranță, unele îngrijorătoare. A privit fiecare simbol în 
parte — un râu, un vultur. un craniu —, încercând să le unească 
în vreun fel de poveste, ca şi cum ar fi legat unul de altul frag- 
mente dintr-un adevăr antic pe care cândva îl cunoscuse, însă 
acum îl uitase. Însă, deşi simţea că înțelege o parte din ceea ce 
semnifica fiecare simbol individual, înțelesul lor colectiv con- 
tinua să îi scape. 

A petrecut mult timp studiind simbolurile, dar în cele din 
urmă pământul s-a rotit, soarele a apus, iar simbolurile au 


49 


dispărut în întuneric în fața ochilor ei. Și deşi Liv nu găsise ni- 
mic apropiat de o traducere, simțămintele trezite de ele rămă- 
seseră. lar cel mai puternic era de rău augur. Orice avea să 
vină, orice era scris pe piatra antică, ea îi simțea puterea şi se 
temea de ea. 


10. 


Au ajuns la Centrul de Zbor Spaţial Goddard puţin după ora 
zece, chiar când furtuna se dezlănţuia cu toate forţele. Ploaia 
a ţâşnit în maşină când Shepherd a deschis geamul pentru a-şi 
flutura noua insignă. Paznicul i-a înmânat două legitimaţii şi o 
hartă pentru vizitatori şi l-a îndrumat către una dintre parcănile 
mai mici pentru personalul executiv de lângă Clădirea 29, struc- 
tura imensă de tip hangar care trona în mijlocul complexului. 
Shepherd nu mai fusese acolo de aproape zece ani, însă când 
a băgat maşina în viteza întâi şi a trecut pe sub barieră printr-o 
băltoacă, părea că absolut nimic nu se schimbase. 

Clădirea 29 era un bloc alb uriaş, cu câte două şiruri de fe- 
restre întunecate la parter şi la primele etaje, dar nici măcar unul 
la celelalte patru. Majoritatea birourilor şi centrelor de control 
din Clădirea 29 nu aveau nevoie de ferestre, bucurându-se de 
privelişti din spaţiul îndepărtat mai degrabă din zona rurală a 
Marylandului. 

Shepherd a încetinit în timp ce a trecut pe lângă intrare. Erau 
lumini înăuntru, dar nu se vedea nimeni. Poate era din cauza orei 
târzii, ori a vremii, sau din cauza sărbătorilor de Crăciun care bă- 
teau la uşă — dar locul părea părăsit. A condus încet maşina până 
la marginea clădirii, iar farurile au luminat o siluetă care purta 
o pelerină de ploaie cu gluga trasă pe cap, aşa încât aducea cu 
un monah. Un braţ s-a întins de sub faldurile ude şi a indicat că- 
tre două locuri de parcare libere, care aveau în faţă semne ce le 
rezervau pentru directorii de proiecte. Shepherd a oprit maşina, 
iar silueta a alunecat până la uşa lui Franklin, a scos de undeva 
o umbrelă cu logoul NASA şi a desfăcut-o chiar când Franklin 
deschidea portiera. 

— Mike Pierce, şeful de la pază, s-a auzit o voce hârşâită 
de undeva de sub glugă. 

A ţinut umbrela ridicată pentru Franklin şi i-a aruncat o pri- 
vire lui Shepherd. Shepherd l-a văzut cântărindu-l bine, luând 
o decizie rapidă bazată pe vârstă şi logică şi apoi întorcându-se 
pentru a-l conduce pe Franklin sub pălăria umbrelei, fără să se 
mai sinchisească de agentul mai tânăr. Dubiţa care îi urmărise 
pe tot drumul de la Quantico a tras chiar lângă el, aruncând un 
val de apă rece pe partea din spate a picioarelor sale. A încuiat 
maşina şi a pornit-o pleoscăind pe asfalt, în urma umbrelei. Îşi 
imagina că, dacă tehnicienii puteau găsi amprente pe bumbac şi 
urme microscopice de ADN într-o cameră sterilă, probabil pu- 
teau găsi intrarea într-o clădire și fără ajutorul lui. 

Să intre pe uşa de serviciu în coridoarele curate şi cu pereţi 
albi ai Clădirii 29 era ca şi cum ar fi trecut printr-un portal al 
timpului înapoi într-o viaţă anterioară. Cum nu existau tablo- 
uri pe pereţi şi nici obiecte inutile de mobilier — pentru a ajuta 
la menţinerea condițiilor sterile necesare în camerele curate din 
inima clădirii —, totul arăta exact ca atunci când Shepherd căl- 
case ultima oară acolo. 

— Mike Pierce. 

Bărbatul cu glugă i-a strivit mâna lui Shepherd într-o strân- 
soare umedă. 

— Ne-am mai văzut? 

Avea o faţă lată, care părea şi mai mare din cauza lipsei pă- 
rului. Arăta ca un culturist care se îngrăşase, dar mai avea încă 
inima de oţel şi simţea nevoia să o dovedească de fiecare dată 
când strângea mâna curva. 

— Am mai fost pe-aici câteva luni prin primăvara lui 2004, 
a spus Shepherd, dându-i drumul la mână lui Pierce pentru ca 
acesta să facă acelaşi lucru. 

Pierce a ridicat din umeri, scoțându-şi pelerina de ploaie şi 
aşezând-o pe spătarul unui scaun lângă uşă. 

— Nu-mi aduc aminte de vreo investigaţie a Biroului atunci. 

— Nu te lăsă păcălit de ridurile din jurul ochilor! a inter- 
venit Franklin. Agentul Shepherd e încă mic copil în ceea ce 
priveşte treburile Biroului. E aici doar ca să mă ajute să-nţeleg 
chestiunile ştiinţifice mai complicate. 

— Am lucrat la Explorer un timp, a explicat Shepherd în 
timp ce o bufnitură în spatele lor anunţa sosirea celorlalți, care 
împingeau cutii grele cu echipament pe uşa îngustă de serviciu, 
la adăpost de ploaie. 

— Se pare că a venit toată gaşca, a spus Franklin. După tine, 
Pierce! Spune-ne ce știi! 

— Ei bine, cam totul e în raport, a spus Pierce, închizând 
uşa în urma lor şi apoi trecând un card printr-un mecanism pen- 
tru a avea acces într-un hol interior. La ora 20.05 în seara asta, 
reţeaua principală care deservea Telescopul Hubble a fost su- 
pusă unui atac cibernetic sofisticat. Merriweather, tehnicianul 
care era de serviciu când s-a întâmplat, așteaptă în centrul de 
control pentru a vă explica toate detaliile tehnice. 

— Dar doctor Kinderman? 

— Nicio veste încă. Am încercat să-l sun pe toate nume- 
rele, am trimis e-mailuri, l-am pus chiar pe Merriweather să îi 
dea un ping pe Twitter şi pe Facebook. Nimic. Mobilul i-a fost 
găsit în birou, care pare să fi fost jefuit. 

— A mai fost cineva pe acolo de când a dispărut Kinderman ? 

— Doar eu şi tehnicianul care l-a descoperit. 

— Bine, haideţi să începem de-acolo! 

Pierced i-a trecut printr-o altă uşă securizată şi le-a indicat 
uşa unui birou de la jumătatea coridorului. 

Shepherd mai fusese de câteva ori în biroul lui Kinderman, 
o dată când începuse să lucreze acolo şi încă o dată în ziua în 
care plecase. Era un fel de tradiţie la Goddard, să fii expus ca la 
paradă în faţa şefului pe drumul de venire şi pe cel de plecare, 
pentru o scurtă discuţie şi câteva vorbe de încurajare. Îşi amin- 
tea că de ambele dăţi fusese uluit de rigoarea lui Kinderman şi 
de ordinea care domnea în biroul lui, o amintire care constrasta 
puternic cu învălmăşeala de dosare şi hârtii care acopereau acum 
cea mai mare parte din podea. 

Franklin a privit totul din pragul uşii, apoi şi-a pus o pereche 
de mănuși Nitrile albastre, pe care le-a scos din buzunarul saco- 
ului. Shepherd a simțit cum 1 se urcă sângele la cap amintindu-și 
că el şi le uitase în maşină. 

Franklin a păşit în birou croindu-şi apoi drum printre nămeţi 
de hârtie, către centrul camerei. S-a oprit pentru un moment, ră- 
sucindu-se încet, analizând totul: biroul ordonat, neaglomerat; 
fotografiile strâmbe de pe perete, cu numeroşi preşedinţi ală- 
turi de acelaşi bărbat ferchezuit; acelaşi bărbat dând mâna cu 
Regele Suediei în timp ce primea Premiul Nobel pentru calculul 
ratei expansiunii. În lumea astrofizicii, doctorul Kinderman era 
echivalentul cel mai apropiat al unui star rock, iar lui Shepherd 
îi era greu să îl considere suspect. 

A simţit ceva moale şi rece în palmă şi s-a uitat în jos pentru 
a descoperi o pereche de mănuşi noi ţinute atât de jos pentru ca 
Franklin să nu le vadă. l-a mulţumit cu un zâmbet tehnicianului 
care îi venise în ajutor şi şi le-a pus repede, chiar când Franklin 
încheia de evaluat camera şi îşi ridica privirea. 

— Bine, băieţi, a spus el, treceţi la treabă! 

Cei doi tehnicieni au intrat în cameră, unul deschizând mai 
multe pungi pentru depozitarea dovezilor, iar celălalt scanând 
fiecare suprafaţă cu o cameră de înaltă calitate, care făcea atât 
instantanee cât şi secvenţe video. Franklin li s-a alăturat lui 
Shepherd şi Pierce pe coridor. 

— Se pare că cineva a plecat al naibii de repede. 

Pierce a aprobat din cap. 

— Când l-am văzut prima dată am crezut că a fost o spar- 
gere. 

— Încă mai crezi asta? 

— Nu de când am văzut aia. 

A arătat către o cărticică deschisă lângă tastatură. A fost fo- 
tografiată şi înmânată lui Franklin. Era o agendă standard de în- 
trevederi zilnice, o pagină dublă pentru o săptămână, cu fiecare 
spaţiu liber plin ochi cu un scris mic și precis. 

— Am încercat să-mi dau seama unde ar putea fi doctor 
Kinderman, dar, după cum puteţi vedea, nu prea mi-a fost de 
mare ajutor. 

Franklin a frunzărit paginile până a ajuns la săptămâna cu- 
rentă, unde scrisul pur şi simplu se oprea. Ultima notă era pe 
data din ziua aceea: 

pi 
Syarșitu! zilelor 


În rest agenda era goală, ca şi cum nimic altceva nu avea să 
se mai întâmple vreodată. 

— Ai spus că nimeni altcineva n-a mai fost în camera asta 
în afară de tine şi de persoana care a descoperit-o aşa, a zis 
Franklin. 

— Aşa e, doar eu şi Merriweather. 

— De ce nu mergem să-l salutăm pe Merriweather ? 


N. 


Centrul de control şi operaţiuni al telescopului spațial era 
cam cât o jumătate de teren de tenis şi mirosea a circuite încin- 
se şi ozon. Nu erau ferestre în cameră şi prin urmare nici lumi- 
na zilei nu pătrundea. Singura sursă de iluminare era ocazionala 
lampă de birou şi strălucirea combinată a mai multor monitoa- 
re întoarse spre un ecran mai mare, central. Toate afişau acelaşi 
mesaj: 


OMENIREA NU TREBUIE 
SĂ PRIVEASCĂ MAI DEPARTE 


Un bărbat s-a ridicat în timp ce ei au intrat — hainele şi oche- 
larii cu ramă de corn îl făceau să arate ca şi cum s-ar fi telepor- 
tat din anii '50. 

— Merriweather, aceştia sunt agenții speciali Franklin şi 
Shepherd de la FBI. 

Au dat mâna. Franklin a arătat cu bărbia spre ecranul mare. 

— E acelaşi mesaj pe care l-ai găsit pe calculatorul lui 
Kinderman ? 

— Da, domnule, a răspuns Merriweather, dregându-şi vo- 
cea şi uitându-se cu atenţie înspre ecran mai degrabă decât spre 
cineva anume. Adică, vreau să spun că e o parte din programul 
care a făcut asta... cred. Sau, mai degrabă, acest mesaj e ultimul 
lucru care s-a încărcat şi acum e peste tot şi nu-l putem scoate. 
Tot sistemul e blocat. 

— Ai vreo idee la ce s-ar putea referi? 

Merriweather a expirat şi a ridicat din sprâncene. 

— Hubble e un telescop, tot ce face e să se uite la lucruri. 
Ar putea să se refere la orice. 

— Dar acum nu se mai uită la nimic, nu-i aşa? 

Merriweather a dat din cap, iar Shepherd l-a compătimit. 
Ştia cât de ataşat poate deveni un cercetător de proiectul la 
care lucrează, cât de repede poate deveni cea mai semnifica- 
tivă relaţie din viaţa lui. Hubble doar ce fusese atacat, posibil 
scos din uz pentru câteva luni, iar Franklin vorbea despre asta 
de parcă cineva buşise o maşină. 

— Povesteşte-ne cum s-au desfăşurat evenimentele ! a spus 
Shepherd, încercând să ducă conversaţia înapoi la investigaţie. 
Care a fost prima manifestare fizică a virusului? 

— Prima dată a lovit sistemul de comandă. Atunci am ştiut 
că e serios şi m-am dus să-l caut pe doctor Kinderman. Am gă- 
sit biroul răvăşit şi mesajul ăsta pe ecran. De fapt nu, mai întâi 
a apărut o ferestră de comandă cu ceea ce părea a fi un googol- 
plex descrescător în ca, şi apoi a apărut mesajul ăsta. 

— Spune-mi despre googolplex! 

— Stai puţin, a intervenit Franklin, n-aţi vrea să traduceţi 
şi pentru noi ceilalți care am picat la fizică? 

— Un googolplex este un termen matematic pentru un nu- 
măr extrem de lung, a spus Shepherd, fără să-şi ia ochu de la 
Merriweather. De aici vine cuvântul „Google“. Toate zerouri- 
le alea care apar când vezi rezultatele unei căutări se referă la 
googolplex. Iar faptul că era descrescător înseamnă pur şi sim- 
plu că se micşora. 

Franklin a încuviinţat din cap. 

— Aha, am prins ideea. 

S-a întors din nou spre Merriweather. 

— Deci un număr mare a licărit pe ecran urmat de mesa- 
jul ăsta? 

— Da, domnule. Cred că googolplexul era cumva legat de 
inițiahzarea virusului, şi eu m-am nimerit să fiu acolo să-l văd. 

— ŞI erai singur în camera de control când s-au întâmplat 
toate astea? 

— Da. 

— Asta e procedura standard? 

— Nu. Vreau să spun că de obicei sunt cel puţin... Toţi cei- 
lalţi erau la petrecere. 

S-a uitat la Pierce, căutând susținere. 

— Merriweather s-a oferit să facă tura de noapte, a spus 
Pierce. Am verificat în planificarea turelor. Era singur aici. 

— Foarte altruist din partea ta, să stai aici în spate să păzeşti 
prăvălia în timp ce toți ceilalți se distrează. Totuşi, nu prea dă 
bine că tocmai atunci a fost jefuită prăvălia, nu-i aşa? 

Franklin l-a scrutat cu atenţie pe Merriweather şi apoi a zâm- 
bit într-un fel cu care Shepherd începea să se obișnuiască. 

— Nu-ţi face griji, fiule! Bănuiesc că eşti prea deştept să 
te bagi singur în bucluc şi să pui bețe în roate chiar pe tura ta. 
Spune-mi despre doctor Kinderman, când l-ai văzut ultima dată? 

Shepherd recunoştea metoda de interviu folosită de Franklin. 
Învârtea întrebările, schimbând repede subiectul şi tonul vocii, 
pentru a nu-i lăsa timp de gândire subiectului şi astfel tăindu-i 
accesul la orice subterfugiu de care ar fi putut să se agaţe. Era 
o tehnică folosită pentru cei pe care îi bănuiai că ar putea minţi. 

— Pe la cinci şi jumătate era încă la el în birou. Am trecut 
pe acolo când m-am dus să-mi iau o gustare, înainte să plece 
toată lumea. 

— Ai vorbit cu el? 

— Nu. Era la birou, lucra. 

— i s-a părut neliniștit? 

— Nu din câte am putut să-mi dau seama. 

— Ai observat vreun comportament neobişnuit la el în ul- 
timele zile? 

Merriweather a ridicat din umeri. 

— N-aş şti ce să spun. Regulile comportamentului obişnuit 
nu prea 1 se aplică la doctorului Kinderman. 

Franklin a tras adânc aer în piept şi a părut că îşi dublea- 
ză volumul. 

— Uite ce-i, fiule! Poţi alege să ne ajuţi sau poţi alege să ne 
încurci, iar una dintre opţiunile astea e delict federal şi se pedep- 
seşte cu închisoarea. Pur şi simplu răspunde la întrebare! 

De pe chipul lui Merriweather a dispărut orice expresie, de 
parcă un oblon ar fi fost tras peste el, iar Shepherd şi-a dat sea- 
ma că Franklin o luase pe un drum foarte greşit. Ameninţănile 
nu mergeau cu cineva ca Merriweather. Devotamentul lui față 

de proiect era extraordinar şi depăşea cu mult orice interese per- 
sonale sau grijă de sine. NASA era ca o religie, iar credincioşii 
nu îşi abandonau convingerile doar fiindcă erau ameninţaţi. 

— Ascultă, a spus Shepherd, intrând peste Franklin pentru a 
încerca să salveze situaţia. Ştiu ce gândeşti: doctor Kinderman 
n-ar fi putut să facă niciodată aşa ceva, am dreptate? 

Merriweather s-a uitat absent spre el, cu obloanele încă tra- 
se. Shepherd era conştient că Franklin îl priveşte ameninţător, 
furios fiindcă uitase de grade şi preluase interogatoriul. 

— Ştiu exact ce vrei să spui când zici că nu era un om 
obişnuit. Am arhivat nişte date aici la una dintre ultimele misi- 
uni ale lui Explorer, mai ţii minte? 

Merriweather a încuviinţat din cap şi a zis: 

— L-au închis cu ceva timp în urmă. 

Vocea îi suna sec, de parcă ar fi vorbit despre cineva care mu- 
rise. În acel moment Shepherd a ştiu exact de ce era neliniştit, 
şi nu era din cauza vinovăţiei: era teama de ce se va întâmpla 
în continuare. 

— Spune-mi, ce o să se-ntâmple dacă n-o să puteţi restabi- 
li contactul cu Hubble? 

Merriweather şi-a ridicat privirea, întâlnind-o pe cea a lui 
Shepherd pentru prima dată. 

— Singura modalitate de a-l reporni ar fi să reinițializăm 
manual sistemul. 

— Deci ar trebui o misiune de lansare. Ar trebui ca cineva 
să se ducă fizic pe orbită să-l repare? 

Merriweather a încuviinţat din cap. 

— ŞI asta e ceva probabil? 

Merriweather a inspirat adânc şi apoi a expirat lent: 

— Nu. 

— Dece nu? 

— Din cauza lui James Webb. 

— Poate să-mi spună şi mie cineva cine e James Webb ăsta 
şi ce legătură are cu toate astea? a spus Franklin, adresând o în- 
trebare întregii camere. 

Merriweather şi-a scos ochelarii şi a frecat urmele pe care 
aceştia 1 le lăsaseră pe nas. 

— James Webb este creatorul programului Apollo, cel care 
a trimis un om pe Lună. Dar în cazul ăsta nu e vorba de cine- 
va, ci de ceva. 

S-a aşezat la laptopul la care lucrase şi a tastat ceva. Pe ecran 
a apărut imaginea a ceva ce părea un sicriu lat, plat şi auriu, cu 
o reţea de satelit deasupra — ca o navă cu pânze. 

— Faceţi cunoştinţă cu succesorul lui Hubble, telescopul 
James Webb. E mai mare, va avea o orbită mult mai înaltă şi va 
vedea mult, mult mai departe. Este construit chiar acum. Părerea 
mea e că dacă nu-l vom putea repara pe Hubble de aici, de jos, 
nu se vor mai deranja să-l repare deloc. ÎI vor închide pur ŞI sim- 
plu şi vor aştepta ca James Webb să apară online. 

— Şi cel mai probabil tu o să-ţi pierzi slujba? a spus Shepherd, 
ştiind exact cât de dureros putea fi. 

Merriweather a încuviinţat din cap. 

— De asta crezi că doctor Kinderman n-ar putea fi impli- 
cat, a spus Franklin, reluând interogatoriul, pentru că nu şi-ar 
sabota propriul proiect şi nu şi-ar trăda colegii? 

Merriweather a ridicat din umeri. 

— Dar de ce ar face-o? De ce să întoarcă spatele muncii 
sale de o viaţă, muncii noastre? N-are niciun sens! 

Franklin a tras un scaun şi s-a aşezat în faţa lui Merriweather. 

— Oamenii fac tot felul de lucruri pentru tot felul de moti- 
ve diferite, fiule, a zis, iar tonul său se îmblânzise considerabil. 
Dar dacă doctor Kinerman a fost constrâns în vreun fel, dacă ci- 
neva l-a pus într-o situaţie care i-a forţat mâna, atunci noi îl pu- 
tem ajuta. Dacă e în pericol, îl putem aduce în siguranţă. Aşa că 
orice ne poţi da, orice ar fi, care să ne ajute să înţelegem ce s-a 
întâmplat aici, ar fi de mare folos. Şi n-ar însemna că nu-i eşti 
loial, ci i-ai face o favoare. 

Shepherd trebuia să-i recunoască meritele nemernicului bă- 
trân. Poate că jucase greşit la început, dar juca perfect acum. 

Merriweather şi-a potrivit ochelarii la loc pe nas şi şi-a tre- 
cut degetul mare peste buza de sus. 

— Bine, a spus, dând o altă comandă laptopului. 

Imaginea telescopului James Webb a fost înlocuită de şiruri 
de coduri informatice. 

— Încerc să identific virusul de când a fost încărcat, dar 
cine l-a proiectat ştia ce face şi şi-a acoperit urmele incredibil 
de bine. Cred că singurul mod în care cineva ar fi putut să trea- 
că de reţeaua de securitate aşa cum a făcut-o ar fi fost să facă 
junk streaming. 

Franklin i-a aruncat o privire lui Shepherd, cu o sprânceană 
ridicată a semn de întrebare. 

— Junk streaming înseamnă să ataşezi bucățele minuscule 
de cod informatic traficului original. Sunt prea mici pentru a fi 
detectate de programele antivirus, aşa că trec de ele şi apoi se 
activează şi se adună într-un loc de cealaltă parte. E ca şi cum ai 
trimite, una câte una, componente dintr-o bombă într-un avion 
şi apoi ai asambla-o la bord. Dar, dacă o bucăţică nu trece sau 
se defectează pe drum, atunci nimic n-o să funcţioneze. 

Merriweather continua să tasteze comenzi. 

— Dar încărcarea virusului e doar o parte a poveştii, a spus 
el. Ce a reuşit apoi să facă a fost foarte sofisticat şi precis. Nu 
a defectat doar comenzile şi apoi l-a trimis pe Hubble învârtin- 
du-se prin spațiu, ci de fapt a reprogramat sistemele de ghidaj, 
a detonat rachetele de la bord şi l-a mişcat cu atenție pe Hubble 
din poziţia lui. 

— Într-un mod periculos? 

Merriweather şi-a ridicat privirea spre el. 

— Domnule? 

— Vreau să spun, a fost înarmat efectiv? Se prăbuşeşte în 
acest moment către Manhattan sau Washington? 

— Nu, nu, nimic de felul ăsta. 

S-a întors spre laptopul său, terminând secvenţa de comenzi 
şi tastând enter. 

Sus, pe peretele de lângă ecranul principal patru rânduri de 
numere cu LED au pâlpâit. 

— Vedeţi cifra aia de sus, 569, care arată altitudinea curentă 
a telescopului măsurată în kilometri? Cât timp numărul nu înce- 
pe să scadă nu e niciun pericol ca Hubble să se prăbușească pe 
Pâmânt. Până acum nu s-a schimbat. Următoarele numere sunt 
latitudinea şi longitudinea lui Hubble, iar faptul că ele se schim- 
bă arată că Hubble alunecă, dar într-un mod foarte controlat. Însă 

ultima cifră e cea mai interesantă şi cea mai relevantă pentru me- 
saj. Cea care ne arată încotro e îndreptat Hubble. Înainte de atac 
era la o amplitudine de 270, fixat pe o fâşie îngustă din spaţiu, 
din constelația Taurului. Dar acum s-a schimbat la zero fix şi așa 
a rămas de atunci. Zero fix este poziţia de acasă. Înseamnă că 
Hubble e îndreptat direct spre Pământ. 

Shepherd a aruncat o privire spre mesajul care strălucea pe 
fiecare ecran — OMENIREA NU TREBUIE SĂ PRIVEASCĂ 
MAI DEPARTE -—, sensul lui fiind mai răsunător şi mai accen- 
tuat acum, că instrumentul cu care omul privea cel mai departe 
fusese îndreptat spre interior. 

— Crezi că asta ar putea fi un fel de acoperire? a întrebat 
Franklin. Poate că Hubble a văzut ceva acolo sus, iar Kinderman 
nu voia ca altcineva să ştie despre asta, aşa că a pus avertismen- 
tul ăsta la vedere şi a întors telescopul astfel încât nimeni altci- 
neva să nu vadă descoperirea lui? 

— Poate. Hubble nu e un telescop obişnuit prin care te uiţi 
şi vezi stele, el construieşte imagini din informaţiile pe care 
le adună. Oamenii ca mine lucrează pe loturi specifice din 
informaţiile adunate, şi vedem doar o piesă minusculă din pu- 
zzle. Doctor Kinderman e singurul care poate vedea întregul. 

Franklin s-a întors către Pierce. 

— Putem să ne uităm la arhive? 

— Nu, a răspuns Merriweather, aplecându-se deasupra lap- 
topului şi păcănind comenzi noi. După ce sistemul a căzut, am 
inițializat o verificare de sistem pentru a izola orice fişiere in- 
fectate. Atunci am descoperit asta. 

A deschis un director care conţinea date din ultimele săptă- 
mâni. Merriweather a dat clic pe data curentă şi a apărut o nouă 
fereastră. 

Era goală. 

A deschis alta, apoi alta, mergând înapoi întreaga săptămâ- 
nă, fiecare fişier la fel de gol ca cel de dinainte. 

— Toate datele recente au fost şterse. Am verificat şi copi- 
ile de siguranţă. Nu mai e nici urmă din vreo informaţie trans- 
misă de Hubble în ultimele opt luni. A dispărut totul. 

Franklin a încuviinţat din cap. 

— Deci poate că Kinderman chiar a văzut ceva. Singura în- 
trebare e ce anume? 

Ochii lui Shepherd au trecut de la cifrele de telemetrie la 
mesajul biblic care strălucea pe ecrane. 

— Ai spus că Hubble investiga o fâşie îngustă din spațiu 
înainte de atac. 

— Din constelația Taurului, da. 

— Căutaţi ceva anume? 

— Din câte ştiu, nu. Eu mă uitam doar la radiaţiile de vârf — 
date despre Rai. 

Franklin s-a întors către Shepherd. 

— Poţi te rog să traduci? 

— Scuze. Universul cunoscut de om a fost creat de un sin- 
gur eveniment, aşa-zisul Big Bang, care a avut loc cu aproxi- 
mativ paisprezece miliarde de ani în urmă. De atunci, totul s-a 
extins constant în exterior. Spaţiul rarefiat e acolo unde margi- 
nea Universului e cel mai aproape de Pământ. Dincolo, se află 
orice o fi existat înainte ca toate celelalte să ia ființă. Unu cred 
că acolo se află Dumnezeu. 

S-a încruntat în timp ce i-a venit o nouă idee. 

— Când proiectul Hubble a fost lansat, au existat multe 
proteste din partea mai multor organizaţii religioase, nu-i aşa? 

— Aşa e, a răspuns Pierce şi a făcut un pas, ieşind din um- 
bre şi intrând în lumină. Doar ce începusem să lucrez aici, şi 
uneori trebuia să trec de linii de protestatari ca să ajung la servi- 
ciu: oamenii îţi fluturau în faţă pancarte cu sfârşitul lumii şi ziua 
Judecăţii de Apoi, spunând că e o erezie să încerci să priveşti 
în Rai. 

S-a uitat cu atenție la mesajul de pe ecran, căzând pe gânduri. 

— N-am făcut legătura cu toate astea până în acest moment, 
dar... Veniţi cu mine domnilor, trebuie să vă arăt ceva! 

Tuburile reci de neon au început să bâzâie, în timp ce Pierce 
ținea uşa centrului deschisă pentru vizitatori. Era un spaţiu 
imens, dreptunghiular, îndeajuns de mare pentru a adăposti 
mulţimea de autobuze cu elevi care soseau acolo în fiecare zi 
pentru a se uita la rachete vechi şi a visa că merg călare pe ele 
înspre Lună. Şi Shepherd fusese un astfel de copil. 

— Aici, domnilor! a spus Pierce, dându-și Jos pelerina de 
ploaie și şi tastând un cod la o ușă de lângă biroul de bilete. 

Biroul său nu avea nimic din farmecul zonelor pentru public. 
Pe pereţi nu erau imagini cu explorările uimitoare ale omului, cu 
galaxii în curs de formare sau cu minuni ale creaţiei, doar o fo- 
tografie înrămată a lui Pierce de pe vremea când lucra în poliție, 
îmbrăcat în uniformă şi arătând puţin mai slab şi mult mai răută- 
cios. Un ibric de cafea în colţ. Plita electrică era oprită, dar mi- 
rosul de cafea arsă i-a răscolit stomacul lui Shepherd. Nu avuse- 
se timp să mănânce înainte să plece din Quantico şi nu opriseră 
nicăieri pe drum. Franklin părea să nu aibă nevoie de mâncare. 

Pierce a introdus o cheie mare în încuietoarea unui dulap de 
acte şi a tras sertarul de jos. 

— Primim scrisori de la nebuni tot timpul pe-aici, majorita- 
tea despre OZN-uri şi teorii ale conspirației, şi de la cei care nea- 
gă că omul a ajuns pe Lună, crezând că Hubble e ultima farsă in- 
ventată de NASA şi toate imaginile sunt fabricate în Photoshop. 
Majoritatea vin pe e-mail, dar mai primim şi scrisori ca pe vre- 
muri. 

A ridicat un separator plin ochi şi a început să răsfoiască 
prin el. 

— În ultimul an a fost o nebunie. Nu ştiu dacă e de la vre- 
mea asta ciudată pe care o avem, sau povestea de la Roma care a 

dat Biserica cu fundul de pământ, sau ce-o fi, dar ceva sigur i-a 
stârnit bine de tot pe toți nebunii ăştia cu sfârşitul lumii şi chi- 
nurile iadului. Cam acum opt luni am început să primim astea. 

A scos o folie transparentă de plastic şi i-a înmânat-o lui 
Franklin. Era plină de cărți poştale, toate variaţii pe aceeași 
temă — picturi în varianta clasică ale unui turn monumental în 
construcție. 

— Toate sunt picturi ale Turnului Babel. Am primit-o pe pri- 
ma în mai, apoi, de atunci, câte una în prima zi a fiecărei luni. 
Ștampilăm totul cu data din ziua sosirii, aşa că poţi vedea în ce 
ordine au venit. 

Franklin şi-a pus iar mănuşie Nitrile şi a răsturnat cu atenţie 
cărțile poştale pe birou. A ridicat una, s-a uitat ţintă pentru 
un moment la tabloul ciudat — spirală după spirală de piatră 
construindu-şi drumul înspre nori —, apoi a întors-o pentru a citi 
mesajul scris de mână pe spate: 


Atunci S-a pogorât Domnul să vadă. Cetatea 
Sa turnul pe care-l ideau Gii oamenilor. | 


Cuvintele l-au transpus pe Shepherd direct în şcoala sa 
groaznică, cu pereți placați cu stejar, unde profesorul de latină 
începea fiecare semestru citind dintr-o Biblie murdară, legată 
în piele, acelaşi pasaj. 

— Citatul e din Facerea, a spus Shepherd, povestea Turnului 
Babel. 

— Mda, şi toate i-au fost trimise direct doctorului Kinderman, 
a adăugat Pierce. Ştampilele poştale sunt de peste tot, dar seri- 
sul îmi pare al aceleiaşi persoane. N-am ştiut ce să cred despre 
ele când au început să sosească, dar noi îndosariem totul, pen- 
tru orice eventualitate. In fiecare lună era un citat diferit, mereu 
din Facerea şi mereu referitor la Turnul Babel. Iar luna trecu- 
tă am primit asta. 

A scos un singur plic maro din dosar şi i l-a dat lui Franklin. 
Şi acela îi era adresat doctorului Kinderman, doar că de data 
aceasta, avea etichetă tipărită. Franklin a scos o singură foaie 


1 Facerea, 10:5. 

de hârtie împăturită şi a desfăcut-o, pe care erau dactilografi- 
ate versurile: 


Să nu ridici turn spre Rai într-a omului glorie. 
Nici să cauţi a privi înspre chipul Domnului 
Căci judecata Lui te va ajunge, 

Pe tine, sodomite, membru al cultului ocult, 
Și asta foarte curând, 

Slujitorii Domnului privesc. 

E musai turnul să-l distrugi 

Și să-ți întorci privirea dinspre Rai 

Sau blasfemia va aduce distrugerea asupra-ți 
Și asupra pământului întreg. 

Sacrifică turnul sau fidelii servitori ai Domnului 
Pe tine te vor sacrifica, 

Jar sângele-ți va fi plata pentru păcate. 


Novus Sancti 


Franklin se uită la Pierce. 

— Ai raportat asta la poliția locală? 

Pierce a încuviinţat. 

— Lăsând lao parte limbajul pompos, e totuşi o ameninţare 
serioasă. Există un număr de înregistrare a plângerii. 

— Novus Sancti, a mormăit Franklin. Îţi spune ceva? 

— E în latină, a spus Shepherd, înseamnă „noul sfânt“, dar 
după context aş spune că aici e folosit ca un nume. 

Franklin s-a întors spre Pierce. 

— La nivel de stat s-a făcut ceva în legătură cu asta? 

— Au înregistrat plângerea, i-au spus doctorului Kinderman 
să fie foarte vigilent, iar pe mine m-au rugat să-i ţin la curent 
cu orice evenimente noi. 

— Răspunsul e nu, deci. 

Pierce a ridicat din umeri. 

— Au existat peste patru sute de asasinate în acest stat anul 
trecut; abia au destul personal pentru a le investiga pe acestea, 

darămite să mai irosească resurse pentru fiecare nebun care se 
plânge de ceva. 

Franklin a indicat către al patrulea vers. 

— Ce înseamnă asta, „Pe tine, sodomite, membru al cultu- 
lui ocult“? Se referă la un slujitor al diavolului? 

— Nu neapărat, a spus Shepherd. Ocult înseamnă de fapt 
doar ascuns sau secret. Ar putea să însemne foarte bine că e 
mason. 

— Dar „sodomite“? 

Pierce şi-a dres vocea. 

— Păi asta e o referire la... Doctorul Kinderman a fost... 
Vreau să spun că nu cred că acum mai este, dar în trecut a fost .... 

— Doctorul Kinderman e gay, a intervenit Shepherd pentru 
a-l cruța pe Pierce. Nu e niciun secret, e menţionat şi pe pagina 
lui de Wikipedia. Se pare că în studenţie a avut o scurtă aventu- 
ră cu un tip care i-a dat papucii când a început să fie cunoscut. 
S-a creat o mică vâlvă prin tabloide atunci, dar n-a ţinut mult. 
Doctorul Kinderman a dat o declaraţie prin care a confirmat po- 
vestea şi a spus ceva de genul: toți facem lucruri prosteşti când 
suntem tineri. De asemenea a declarat că în ultimii douăzeci de 
ani singura lui relație stabilă a fost cu munca sa. 

— Crezi că e adevărat? 

Franklin îi adresase întrebarea lui Pierce. 

— Cine poate spune? Ce făcea doctorul Kinderman în tim- 
pul lui liber nu mă priveşte deloc. Cu siguranţă petrecea foarte 
mult timp aici. Practic locuia aici. 

— A părut îngrijorat sau surprins în mod special când a so- 
sit scrisoarea asta? 

— Aşa cum a spus şi Merriweather, doctorul Kinderman nu 
era un tip obişnuit. A ascultat când agentul de la poliţia statală 
i-a spus să fie atent şi apoi s-a întors la muncă. 

— Dar în ceea ce priveşte religia... Este Kinderman un om 
credincios? 

— Nu, sau cel puţin nu ştiu să fie. 

— ŞI câţi oameni mai lucrează la acest proiect? 

— În jur de patruzeci. 

— ŞI totuşi l-au vizat doar pe el. 

— Doctorul Kiderm an este figura cea mai cunoscută, şi ast- 
fel de farse caută de fapt publicitate, de-aia şi încercăm să nu le 
facem foarte cunoscute. 

Franklin a încuviinţat. 

— O să luăm astea cu noi şi o să le analizăm în laboratoare- 
le noastre, să vedem ce ne pot spune hârtia sau cerneala. Băieţii 
din biroul lui Kinderman o să-i demonteze hard-ul ca să vedem 
dacă e ceva pe-acolo. Ţi-am fi recunoscători pentru orice coduri 
de securitate pe care le ştii şi care ne-ar face viaţa mai uşoară. 

— Bineînţeles. 

— Al spus că doctorul Kinderman petrecea majoritatea tim- 
pului aici. Are vreun apartament în complex? 

— Nu, are ceva mai bun: o casă în Presley Park, chiar de 
cealaltă parte a drumului pe care aţi venit. Aţi putea să ajungeţi 
pe Jos acolo în mai puţin de cinci minute. 

Franklin s-a uitat prin geam la noaptea biciuită de ploaie. 

— Mersi, şefu”, dar cred că o să luăm maşina. 


13. 


La volan era Shepherd. Franklin privea fix înainte spre noap- 
tea furtunoasă, fără să spună nimic. 

De când îşi exprimase suspiciunile despre cei doi ani lipsă 
ai lui Shepherd abia îi mai adresase vreun cuvânt. Shepherd bă- 
nuia că era supărat pe el şi pentru că intrase peste interogatoriul 
lui Merriweather. Tăcerea devenise ceva aproape palpabil între 
ei, căpătând prezenţă şi greutate. 

Când aplicase la FBI, se bazase pe faptul că acel gol din do- 
sarul lui nu va fi o problemă. În acei ani lipsă nu fusese ares- 
tat şi nici nu făcuse nimic care să îl fi băgat într-una dintre ba- 
zele de date pe care le verificau cei de la FBI când selectau 
candidaţii. Din punctul de vedere al verificărilor computerizate 
standard, era curat. Dar Franklin era un agent călit la datorie, cu 
instinctele şlefuite de anii în care lucrase cu tot felul de oameni. 
Adulmecase umbrele din povestea lui imediat. Dar încrederea e 
un lucru reciproc, iar el nu ştia nici pe departe îndeajuns de mul- 
te despre Franklin pentru a risca să îi spună adevărul. 

„În faţă — faceţi stânga.“ 

Vocea monotonă a programului de navigaţie prin satelit a 
spart tăcerea. Shepherd a întins mâna spre ecran şi a mărit sca- 
ra hărţii până când Centrul Spaţial a apărut chiar la nord de ei. 
Apropierea faţă de Goddard fusese în mod clar prima pe lista de 
dorinţe a lui Kinderman la achiziţionarea unei locuinţe, iar do- 
vezile obișnuite ale unei poziţii înalte, cum ar fi maşinile sau ca- 
sele imense, nu contau pentru el. Aşa cum sugcrase Pierce, pro- 
babil că puteai să tai drumul prin pădure ca să ajungi mai repe- 
de decât ajunsese Shepherd cu maşina. 

„Viraţi la dreapta în douăzeci de metri şi aţi ajuns la des- 
tinație.“ 

Shepherd a intrat pe un drum mai îngust, iar farurile au tre- 
cut peste un rând de case aliniate uniform, o idee mai mici de- 
cât cele de la drumul principal. 

— Acolo! 

Franklin a arătat spre o casă cu un singur etaj, din cărămi- 
dă, aşezată puțin mai departe de drum. Shepherd a virat pe ale- 
ea goală şi a oprit motorul. 

Reşedinţa Kinderman nu era deloc impunătoare. Avea o 
mică parcelă de iarbă în față, un copac plantat în mijloc şi bor- 
duri ordonate, pline de plante care aproape că se îngrijesc singu- 
re. Nu era nimic modern acolo, nici o adăugire, niciun adăpost 
pentru maşină şi niciun garaj. Avea încă acoperişul original din 
oţel şi sticlă deasupra uşii de la intrare. În spatele clădirii joa- 
se, nişte copaci înalţi se înfoiau în bătaia vântului. Înăuntru nu 
era nicio lumină aprinsă. 

— Hai să vedem dacă bunul doctor e acasă. 

Franklin a deschis brusc portiera şi a păşit afară în ploaie. 
Shepherd a oprit farurile şi l-a urmat. 

Distanţa de la mașină la casă nu era de nici zece metri, dar 
Shepherd era mai mult sau mai puţin ud leoarcă atunci când a 
ajuns în cele din urmă sub acoperiş. Franklin se sprijinea deja de 
sonerie, ascultând-o cum răsună în interior, printre bătăile ploii 
în acoperişul de sticlă de deasupra lor. A apăsat din nou butonul 
şi cei doi agenţi, stând neplăcut de aproape la adăpostul micuţ al 
acoperişului, au aşteptat încordaţi o mişcare sau o lumină care 
să treacă prin sticla uşii de la intrare. 

— Nu-i nimeni acasă, a spus Franklin după ce au aşteptat 
îndeajuns. Ține de şase dinspre stradă! 

S-a lăsat pe vine, și-a fixat lanterna Maglite între dinţi şi 
a început să încerce broasca cu o scobitoare pe care o scosese 
din buzunar. 

— N-ar trebui să facem rost de un mandat mai întâi? 

— Şi să trezim din somn un biet judecător bătrân pe o vre- 
me ca asta? 

Broasca a scos un clinchet, iar Franklin s-a ridicat. 

— Dacă găsim ceva luăm mandat, şi pe urmă îl putem găsi 
din nou: ceea ce nu ştii nu te afectează. 

Apoi a scos pistolul şi a ținut lanterna Maglite strâns lipită 
de el, astfel că fasciculul de lumină bătea în direcţia în care era 
îndreptată arma. Shepherd a făcut şi el automat același lucru: 
lunile de simulări pe Hogan's Alley îi creșteau adrenalina în 
vene, muşchii preluau singuri controlul, iar cuvintele agentului 
Williams îi răsunau şoptit în minte: „Încearcă să nu te bagi în- 
tr-o situaţie în care s-ar putea să fii nevoit să scoţi arma.“ 

„S-a dus şi regula asta!“ 

Franklin a ocupat o poziţie lângă uşă şi i-a făcut semn lui 
Shepherd să facă acelaşi lucru pe cealaltă parte. 

— Adu-ţi aminte că asta nu e o simulare, agent Shepherd! 
Asta e casa unui suspect de terorism, şi, deşi nu cred c-o să gă- 
sim pe cineva înăuntru, vreau să fiu mai degrabă pregătit decât 
mort. Aşa că ia-o uşor şi încet, aşa cum ai fost învăţat, şi nu te 
mişca până n-ai fost acoperit! 

Shepherd şi-a ocupat poziția. Franklin s-a aplecat, a întors 
mânerul şi a deschis brusc printr-o singură mişcare lină. 

Timpul se scurgea încet, în timp ce uşa căscată larg lăsa la 
vedere un întuneric prăpăstios. Shepherd s-a încordat, cu pupi- 
lele dilatate, căutând să depisteze vreo mişcare. Franklin a îna- 
intat cu arma în faţă, iar lumina lanternei a cercetat întunericul 
cu o mişcare de la stânga la dreapta. Shepherd l-a urmat îndea- 
proape, până când lumina lanternei sale s-a intersectat cu cea a 
lui Franklin la mijlocul holului. 

Nu era nimeni acolo. 

S-au mişcat repede şi silențios prin restul casei — asigurare, 
mişcare, asigurare, mişcare —, până s-au convins că nici docto- 
rul Kinderman, nici altcineva nu era acolo. Nu le-a luat mult. 
Casa nu era chiar aşa de mare. 

Franklin a aprins lumina şi au rămas în picioare în mijlo- 
cul încăperii modeste care servea şi de bucătărie şi de cameră 
de zi, cercetând din priviri ceea ce înainte zăriseră doar la lu- 
mina lanternelor. 

De fapt, interiorul casei doctorului Kinderman era chiar mai 
puţin impresionant decât exteriorul. Un mic hol pardosit cu 

lemn de stejar ducea de la uşa de la intrare trei încăperi: o baie 
mică, un dormitor şi nişte scări de lemn care ajungeau la subsol. 

— Ia spune-mi, agent Shepherd, ai văzut vreodată interio- 
rul unei case de faţadă sau al unei locuinţe de terorist? a între- 
bat Franklin. 

— Nu, domnule, n-am văzut. 

— Ei bine, uită-te în jur, exact aşa arată. Funcţionale, cu- 
rate, nelocuite. 

— Nu ştim că ar fi terorist. 

— Nu, dar se cam adună dovezile, n-ai spune? 

A indicat cu capul către tabloul mare cu Isus Mântuitorul 
agăţat deasupra şemincului, cu braţele întinse, privind în jos 
către întinsul Rio de Janeiro. 

— Pierce nu credea că doctor Kinderman era religios. 

— Poate că-i plac doar statuile mari, sau Brazilia. 

— Sau poate că L-a găsit pe Dumnezeu pe ascuns şi s-a 
simțit atât de prost că i-a băgat Atotputernicului telescopul în 
ochi, că şi-a luat tălpăşiţa. 

Shepherd a ridicat din umeri. 

— Bănuiesc că orice e posibil. 

— Bănuiesc că da. 

Franklin a arătat spre dormitor. 

— Mai aruncă o privire, vezi ce găseşti, cu o să verific res- 
tul! 

Dormitorul era la fel de banal ca restul casei, tabloul agăţat 
deasupra patului dublu fiind sigurul indiciu referitor la persoa- 
na care dormea acolo. Reprezenta Stâlpii Creaţiei din Nebuloasa 
Eagle, în mod clar o imagine preferată pentru cel responsabil de 
descoperirea lor. Shepherd se simţea ciudat acolo, în spaţiul pri- 
vat al unuia dintre eroii săi. Părea că dăduse buzna nepoftit, iar 
prezenţa lui acolo indica un fel de acceptare tacită a vinovăţiei, 
încă nedovedită, a doctorului Kinderman. Şi-a alungat gândul 
din minte, a schimbat arma cu mănuşile albastre Nitrile şi s-a 
apucat de treabă. 

În dulap erau multe cămăși albe, încă în folia de la curăţătorie, 
câteva costume de tweed şi patru perechi identice de pantofi ne- 
ori cu vârful în formă de pană, lustruiți şi aliniaţi pe nişte hârtii 
de ziar, gata să fie încălţaţi. Era un spaţiu liber acolo unde ar fi 

încăput a cincea pereche, probabil cei pe care îi purta doctorul 
Kinderman acum. 

În sertare erau tot haine, dar niciun răspuns. Nu existau scri- 
sori cu ameninţări de moarte ascunse în spatele sertarului de 
şosete, nici droguri, nici arme, nici materiale pornografice şi 
nici grămezi de bani, sau nimic altceva care să implice o viaţă 
secretă, periculoasă. Totul era îngrijit, ordonat şi cât se poate de 
comun. Şi-a terminat căutarea şi a rămas un moment în picioa- 
re în mijlocul camerei, măsurându-i incredibila banalitate. Era 
ca şi cum Kinderman ar fi ieşit doar pentru o cină târzie şi ar fi 
putut reveni oricând. O parte din el spera că aşa e, însă haosul 
din biroul său de la Goddard spunea o altă poveste. Shepherd a 
stins lumina şi a închis uşa în drum spre ieşire. 

L-a găsit pe Franklin în camera de zi, stând pe vine lângă 
şemincu. 

— Uită-te la asta! a zis Franklin şi a arătat înspre un coş 
cu câțiva buşteni, nişte bețe şi câteva ziare vechi. Observi ceva 
ciudat la ziare? 

Shepherd a ridicat unul. Era un număr din New York Post, un 
ziar relativ neobişnuit în Maryland. Pe copertă era imaginea unui 
bărbat îmbrăcat în călugăr, stând în vârful unui munte întune- 
cat cu braţele întinse, arătând exact ca în imaginea de deasupra 
şemineului lui Kinderman. Shepherd a verificat data. Ziarul era 
vechi de opt luni. Povestea bărbatului care se urcase pe culmea 
Citadelei în oraşul antic Ruina ţinuse mai mult sau mai puţin pri- 
mele pagini prin primăvară. De curând Ruina ajunsese pe prima 
pagină din nou, de data aceasta din cauza izbucnirii unei epide- 
mii care dusese la intrarea întregului oraş în carantină. 

A ridicat alt ziar, un exemplar din USA Today, datat la câte- 
va zile după numărul din New York Post şi reprezentând o ima- 
gine a aceluiaşi munte, de data aceasta cu fum ieşind din late- 
ral, iar titlul era: 


UN ATAC TERORIST SCINDEAZĂ 
CITADELA ÎN DOUĂ 


Celelalte ziare erau la fel, toate discutând diferite versiuni 
ale aceleiaşi poveşti, datate cam în aceeaşi perioadă. Unele îl 

înfăţişau pe călugăr în vârful Citadelei, altele arătau capturi 
ale momentului în care căzuse sau fotografii ale călugărilor 
însângeraţi purtaţi pe targă dinspre munte în urma exploziei, tru- 
purile lor dezgolite până la talie de paramedici înfățişând reţele 
ciudate de cicatrice ritualice. 

— Multe persoane au ziare vechi în coşul de lemne, a spus 
Shepherd, aruncând o privire asupra unui articol pentru a-şi 
aminti detaliile poveștii. 

— Da, dar în mod normal nu e vorba de o colecție care tra- 
tează toate acelaşi subiect. Biroul s-a implicat puțin în poves- 
tea asta, încercând să localizeze doi suspecți care erau ameri- 
cani. Unul era o jurnalistă din Jersey, celălalt un fost soldat: Liv 
Adamsen şi Gabriel Mann. 

— Sunt menționați aici. 

Shepherd a luat unul dintre ziare şi i-a arătat două fotografii 
făcute la poliţie, una a unui tip arătos de vreo treizeci de ani, cu 
părul scurt, negru şi ochii albaştri şi cealaltă a unei femei pali- 
de şi blonde, cu nişte ochi atât de verzi, încât străluceau, deşi 
hârtia era de proastă calitate. 

Shepherd a ridicat ultimul ziar. Pe copertă era fotografia 
unui cardinal grăsuţ, care părea arogant în roba sa roşie şi nea- 
oră, sub titlul: 


BISERICA ÎN FALIMENT: 
MÂNA DREAPTĂ A PAPEI ÎN STARE DE ŞOC 
DUPĂ O TENTATIVĂ DE SINUCIDERE LA VATICAN 


Îşi amintea şi de asta, cel mai mare scandal care cutremu- 
rase Biserica de mult timp. Era ceva legat de ipotecarea tutu- 
ror averilor şi clădirilor Bisericii pentru a finanța o afacere cu 
petrol riscantă în Irak. Unele dintre tabloidele mai vehemen- 
te sugeraseră chiar că se săpa pentru petrol acolo unde fusese 
cândva Edenul. 

— Toate de acum opt luni, a zis Shepherd, punând ziarul 
înapoi în coş lângă celelalte, în acelaşi timp în care au început 
să sosească şi cărțile poştale. 

Franklin s-a ridicat şi a început să-şi întindă spatele amorţit în 
timp ce păşea dintr-o parte în cealaltă a camerei de zi spartane. 


74 


— Cum se leagă toate astea? Avem un atac asupra pro- 
prietății guvernamentale care poate fi sau nu fi legat de atacu- 
rile descrise în ziarele astea. Avem o persoană dispărută care e 
suspectul nostru numărul unu. Avem un potenţial aspect religi- 
os, care ar putea însemna fie că doctorul Kinderman a văzut lu- 
mina şi a luat-o pe câmpii, fie că alţii l-au ameninţat şi l-au obli- 
gat să împlinească misiunea lui Dumnezeu în locul lor. Poate e 
vorba chiar de aceleaşi persoane care au fost implicate în inci- 
dentele astea de acum opt luni. Ce altceva? 

Shepherd şi-a scos carneţelul din buzunar. 

— Mai sunt referirile la Turnul Babel şi ameninţarea cu 
moartea scrisă în termeni biblici şi semnată Novus Sancti. Mai 
avem şi datele tehnice lipsă, tot de pe ultimele opt luni, deşi asta 
ar putea fi doar o coincidenţă. 

Franklin a dat din cap şi s-a dus prin bucătărie. 

— Nu prea cred în coincidenţe. 

A stat lângă chiuvetă cu luminile stinse, scrutând întunericul. 
Felinarul de pe stradă lumina o mică fâşie de iarbă şi un şir de 
copaci scuturați de furtună, care marcau marginea proprietății 
şi începutul pădurii. 

— Dar poate că de fapt complicăm noi lucrurile prea mult. 
În nouă cazuri din zece e vorba de bani. Uită-te la locul asta, 
nu € chiar un palat! 

— Dar l-aţi auzit pe Pierce, doctorul Kinderman era mereu 
la muncă, aici venea doar să doarmă! 

— Poate, dar n-ar fi prima persoană inteligentă din istorie 
care s-a îngropat singură foarte adânc şi s-a lăsat cumpărată de 
cineva care i-a oferit o scară. 

Shepherd s-a gândit la asta şi a dat din cap. 

— Nu cred că poate fi vorba de bani. Doctorul Kinderman 
nu mi s-a părut niciodată un individ materialist, şi oricum a 
câştigat Premiul Nobel acum nouă ani. 

— Şi primeşti bani pentru asta? 

— Pimeşti o parte din ceea ce a câștigat Fundaţia Nobel în 
acel an. Este de obicei o sumă în jurul unui milion. Un milion şi 
Jumătate. Dacă sunt mai mulți câştigători, suma se împarte între 
ei. Doctorul Kinderman a câştigat singur. 

Franklin a fluierat printre dinți. 

— Frate, ar fi trebuit să fiu mai atent la orele de ştiinţe! 
Totuşi, cred c-aş putea cheltui lejer un milion în nouă ani. Poate 
chiar să capăt nişte gusturi scumpe şi să intru într-o situaţie în 
care un şantajist ar putea să-mi întindă o cursă. 

Franklin a mai aruncat o ultimă privire în jurul încăperii ano- 
nime şi sărăcăcioase. 

— Haide, că pierdem timpul pe-aici! Să ne întoarcem la 
bază, să vedem ce au găsit tehnicienii. S-ar putea să-ţi cumpăr 
chiar un burger pe drumul de întoarcere, dar asta tot nu înseam- 
nă că am încredere în tine. 


14. 


Firele reticulare l-au urmărit pe Franklin până a părăsit bu- 
cătăria şi a dispărut din vizor. Degetul din mănuşa antiaderentă 
s-a relaxat pe trăgaci şi un ochi a clipit în spatele lunetei. 

Carrie Dupree era în copac, puţin mai departe de casă şi des- 
tul de jos pe ramuri pentru a nu fi zgâlţâită prea tare de vânt. 
Stătuse pe poziție cu mult înainte să înceapă furtuna, așteptând 
ca doctorul Kinderman să se întoarcă acasă. A privit cum se 
sting luminile din casă şi a ascultat printre crengile bătute de 
vânt ca valurile până când a auzit uşa de la intrare trântindu-se 
la închidere şi o mașină demarând. 

A scrutat cu atenţie întunericul, totul strălucind în verde fo- 
sforescent — aparatul era setat pentru vederea nocturnă. Casa a 
rămas întunecată şi tăcută. 

Nimic nu s-a mişcat. 

A simţit o vibraţie uşoară în buzunarul de la mâneca jache- 
tei de camuflaj. De-abia distingea silueta subțire a lui Eli, care 
făcea un semn de tăiere de-a latul gâtului. 

„E timpul să ne retragem.“ 

Retragerea era rapidă şi exersată. A acoperit luneta, şi-a 
agăţat arma de-a curmezişul spatelui şi apoi a coborât din co- 
pac. Eli i s-a alăturat şi a stat de pază în timp ce ea demonta 
arma şi o băga în geantă, astfel încât să poată fi repede ascunsă 
în portbagajul maşinii odată ce ajungeau înapoi la drum. Apoi 
s-au îndreptat spre pădure. Din când în când, dădeau peste re- 
sturile vreunui ascunziş construit de copiii din împrejurimi, care 
se furişau de acasă să se joace liberi în pădurile acelea. Dar în 
acel moment nu era nimeni acolo, ora târzie şi vremea se ocu- 
paseră de asta. 

S-au apropiat de liziera pădurii şi Eli s-a oprit. Curtea întu- 
necată prin care trecuseră mai devreme era acum strălucitoare 
datorită luminii ce se revărsa din mai multe camere ale casei şi 
un televizor trâmbiţa cu putere undeva în interior. Era prea ne- 
sigur să se întoarcă tot pe acolo şi să rişte să fie văzuţi. 

Eli a indicat spre dreapta şi s-au mișcat, fără să scape mar- 
ginile proprietăților din ochi în timp ce mergeau printre copaci, 
căutând o altă cale de a ieşi. Au găsit o casă tăcută, fără lu- 
mini aprinse, fără mişcare, fără maşină pe alee şi fără lumini 
de siguranţă îndreptate spre curte, gata să lumineze orice ar fi 
mișcat în interiorul ei. Nu existau jucării sau trambuline în acea 
grădină, doar o peluză înconjurată de un gard de lemn care îm- 
prejmuia toată proprietatea. Carrie se întrebă dacă fusese ridi- 
cat ca să ţină copiii vecinilor la distanţă. Chiar şi aşa, pe ei nu 
avea să-i oprească. 

A luat-o ea prima, sărind gardul şi aterizând pe vine, simțind 
pământul rece şi ud prin mănuşi. A auzit scârțâitul gardului şi 
bufnitura făcută de ghetele lui Eli care a urmat-o, ghemuindu-se 
în spatele ei, atât de aproape încât îl putea simţi. A savurat apro- 
pierea delicioasă, un moment care 1-a distras temporar atenția 
şi i-a încetinit reacția. 

Câinele a apărut din întuneric într-o explozie de zgomote şi 
colți. S-a aruncat direct asupra ei, un animal uriaş şi turbat, ne- 
gru ca noaptea. S-a întors, pentru a-şi proteja cu braţul faţa de 
gheare şi de mușcătură, dar câinele n-a ajuns-o. 

Gheata lui Eli l-a lovit chiar în spatele capului, transformând 
mârâitul într-un schelălăit şi trimiţându-l învârtindu-se înapoi. A 
aterizat pe o parte, s-a rostogolit şi s-a chinuit să se ridice, dar 
Eli era deja deasupra lui: l-a apucat de picioarele din spate, l-a 
ridicat foarte sus şi i-a zdrobit capul de pământ. S-a mai auzit 
un scheunat. Câinele şi-a înfipt din nou cu ghearele în pământ, 
slăbit acum, cu picioarele din spate zbătându-se în strânsoarea 
lui Eli, disperat să fugă de sursa durerii. 

Eli a păşit în faţă, piciorul lui târşâit şfichiuind aerul, unin- 
du-se cu grumazul câinelui cu o bufnitură udă care i-a rupt ca- 
pul. De data aceasta nu a mai scheunat, fiindcă îi fusese zdrobi- 
tă traheca. Limba i-a ieşit din gură, plină de sânge şi zvâcnind 

după o gură de aer. Casper a început să-l calce în picioare, ca 
ieşit din minţi, scoțând viaţa din el până când Carrie l-a tras de- 
oparte şi apoi dincolo de casă, înspre luminile stradale. 

Au sărit peste poarta de sârmă cu semnul „Atenție, câine pe- 
riculos“ pe ea, mergând pe lângă copaci până au ajuns la tere- 
nul de baseball pentru liga mică unde lăsaseră maşina, bine fe- 
rită de becurile străzii. 

Eli s-a aşezat pe scaunul din dreapta. Carrie conducea, cu ra- 
diatorul pornit la maxim, umplând maşina de aer uscat şi zgo- 
mot, amândoi fără să scoată o vorbă până au parcurs câteva 
mile pe drum. 

— Eşti bine, iubitule”? 

Eli nu a răspuns. 

Carrie nu l-a mai întrebat nimic şi s-a mulţumit cu vâjâitul 
radiatorului, gândindu-se cu îngrijorare la ce se ascundea din- 
colo de tăcerea lui. 

Nu îl mai văzuse niciodată ucigând nimic până în seara ace- 
ca, şi fusese ceva ieşit din comun şi îngrozitor în felul în care 
o făcuse. Eli nu era impozant prin fizic, ba chiar înălțimea sa îl 
făcea să pară mai slab decât era, însă exista ceva în atitudinea 
lui, o ascuţime ca de brici — iar ea ştia de unde venea acel lucru. 

Erau iubiţi, aşa că o parte din intimitatea lor se baza pe se- 
cretele pe care şi le împărtăşiseră. Eli îl mărturisise pe al lui în 
spitalul misiunii militare în care fusese internat după ce stătuse 
închis şapte luni pentru că aproape omorâse un om. Unul după 
altul, îi detaliase cu o voce joasă inexpresivă toţi oamenii pe care 
îi ucisese în relativ scurta sa viaţă. Totul începuse cu puştiul din 
şcoala de delincvenţi juvenili care încercase să-l atingă unde nu 
trebuia. Nu se aşteptase ca băiatul mai mic și costeliv să ripos- 
teze şi, luat prin surprindere, alunecase pe gresia din sala de duş 
şi îşi spărsese capul. Eli îi povestise cum sărise deasupra băia- 
tului, îl apucase de păr şi îi izbise capul de podea până când îi 
găsise cineva şi îl luase de acolo. Băiatul murise la infirmerie, 
două zile mai târziu. 

„Voiam doar să mă asigur că o să rămână acolo jos“, îi spu- 
sese el, „dar pe urmă n-am mai putut să mă opresc.“ 

Acel prim omor îl ţinuse instituţionalizat până când fusese 
eliberat şi recrutat în armată, unde ţara obținuse beneficii de pe 
urma violenţei lui. Carrie ascultase în timp ce el îi enumerase toți 
oamenii pe care îi ucisese în timp ce purta uniformă, mângâidu-l 
pe cap şi lăsându-l să scoată tot afară, de parcă ar fi exorcizat 
demoni. Să omoare era darul său, însă şi blestemul, iar ea îi ştia 
adevăratul secret, pe care i-l şoptise în liniştea unui salon psihi- 
atric, în care fusese internat după ce ucisese un sergent pentru o 
periuţă de dinţi: „Îmi place asta... să omor. Îmi place. E singu- 
rul lucru la care am fost bun vreodată. Dar omorul e un păcat, 
aşa că probabil sunt condamnat la iad pentru că-mi place atât.“ 

I-a aruncat o privire piezişă şi a observat felul ăla în care 
mușchiul din maxilar i se mișca atunci când îl rodea ceva pe 
dinăuntru. 

— Hei, iubitule, e-n regulă, ai avut grijă de mine doar! i-a 
spus. Să salvezi persoana iubită e un lucru justificat. lar un biet 
animal prost n-are suflet nemuritor. 

El a dat din cap. 

— Animal sau om, a spus el, e acelaşi lucru pentru mine. 

S-a uitat drept în faţă, cu chipul luminat de farurile maşinilor 
care veneau din direcţia opusă, cu privirea pironită pe ceva mai 
întunecat decât noaptea. 

Ea ar fi vrut să oprească maşina şi să-l îmbrăţişeze, să-l mân- 
gâie pe cap, dar trebuia să se îndepărteze. Să opreşti maşina la 
marginea drumului pe vremea aceea era pur şi simplu o invitaţie 
pentru ca vreun om pus pe fapte bune sau vreun polițist de la 
circulaţie să vină să-şi bage nasul, iar ei nu-şi permiteau să fie 
văzuţi. 

— Poţi să-mi dai telefonul? Să-i spunem Arhanghelului ce 
am văzut la casă, a spus ea. O să caut un motel să ne odihnim. 

Eli a scos un telefon din buzunar, ecranul luminându-i faţa 
în timp ce căuta numărul. L-a dat pe difuzor, iar sunetul numă- 
rului format şi al conexiunii a răsunat în spațiul închis. 

Carrie nu fusese niciodată preocupată de ucidere şi de moarte 
aşa cum Eli şi mulți alţii ca el păreau a fi. Ascultase toate argu- 
mentele împotriva participării femeilor la teatrele de operațiuni 
militare şi considera că majoritatea erau apă de ploaie. Prima 

dată când privise capul unui comandant irakian de tanc căzând 
pe spate după ce ca apăsase pe trăgaciul puştii M24 din dotare 
nu simţise nimic, absolut nimic. Şi nu pierduse nici măcar vreo 
secundă de somn pentru asta. În fond, femeile dau naştere și 
apoi îşi privesc copiii şi soții plecând la război. Să trăieşti mai 
departe când tot ce iubeai ţi-a fost luat, asta este cu adevărat 
greu. Să ucizi este ușor. 

Cineva a ridicat receptorul, iar vocea Arhanghelului li s-a 
alăturat în maşină. 

— S-a rezolvat? 

— Nu, a spus Eli, el nu era acolo, dar a apărut altcineva. 
Un fel de poliţişti, cred. 

— V-au văzut? 

— Nu. 

A urmat o pauză. 

— Nu cred c-a ajuns prea departe. Să văd ce pot să aflu. 
Mergeţi într-un loc sigur şi aşteptaţi telefonul meu, până atunci 
fie ca Domnul să vă binecuvânteze şi să vă ţină teferi pe am ân- 
doi! 

Apoi telefonul s-a închis. 


II 


„Fericit este cel care citeşte și cei ce 
ascultă cuvintele proorocici... 
căci vremea este aproape.“ 


Apocalipsa, 1:3 


15. 


CU OPT LUNI ÎNAINTE 
Badiyat Al-Sham — Deşertul Sirian 
În nord-vestul Irakului 


Liv s-a trezit chiar când zorile începeau să însângereze ce- 
rul la răsărit. Stătea întinsă lângă mormântul Fantomei, cu ca- 
pul plin de simboluri ciudate, sub cerul plin de stelele care se 
stingeau. 

Visase că se afla din nou în vechiul ei apartament, udând 
sutele de plante aflate în ghivece aliniate de-a lungul pereților. 
Îngrijise plante de când era mică, înghesuită între tatăl şi frate- 
le ei, punându-le în ghivece şi plantând seminte, la fel cum alți 
copii făceau prăjituri cu mama lor. Acela era felul în care ta- 
tăl ei înțelegea să-şi petreacă timpul cu copiii săi, şi să-i facă 
să-l ajute cu afacerea de grădinărit. Îi învățase numele tuturor 
plantelor, deşi o lăsase să şi inventeze unele, pentru a o amuza. 
Unele i se întipăriseră în minte. Până în ziua de azi, ea îi zicea 
„Physillis “ unui eyeball tree. 

A deschis ochii, iar mirosul de argilă a evadat din visul 
ei, alunecând pe deasupra deşertului. I-a luat câteva momente 
să-şi dea seama unde se află, pendulând câteva clipe fericite 
între trecut şi prezent, până să-şi aducă aminte. Apartamentul 
se făcuse scrum, îi dăduse foc cineva care o căuta pe ea. Tatăl 
ei murise, la fel şi fratele ei, iar Gabiel dispăruse. Totul a lo- 
vit-o ca o pierdere proaspătă, atât de puternic, încât tot ce do- 
rea era să se cuibărească din nou, să adoarmă şi să evadeze în 
dulceața visului ei. 

Apoi a auzit zgomotul, ca sâsâitul unui şarpe imens. 

Instinctiv, s-a rostogolit departe de el, chiar pe partea ced- 
laltă a mormântului, oprindu-se astfel încât să poată privi di- 
rect înspre piatră, spre sursă. 

Tariq era cuibărit şi dormea în apropiere, cu arma AK47 în 
brațe, iar cuvintele formate de gura lui evadau din vis sub for- 
ma unor şoapte şuierătoare. 

— Saaso Ishtar... Saa šo Ishtar... 

L-a privit agitându-se în somn, şoptind cuvintele iar şi iar 
până când cerul luminat l-a trezit şi pe el. 

— Ce este Ishtar? i-a aruncat ea întrebarea în timp ce el 
clipea încă pentru a se trezi. 

Și-a frecat ochii cu dosul palmelor şi s-a uitat la ea, nedu- 
merit. 

— Tot repetai cuvântul în somn, ce este ? 

— Ishtar este o zeiţă, a spus el ridicându-se şi verificându-și 
în mod automat carabina, să nu fi intrat nisip în ea, o zeiță an- 
fică din vremurile în care toate locurile astea erau verzi. Fra 
zeița fertilității, a iubirii şi a războiului. Ea a făcut ca totul să 
crească şi a dat un nume fiecărei fiinţe vii. 

Liv şi-a amintit de visul ei şi de cum numea plante alături 
de tatăl său. 

— I-am auzit pe oameni numindu-mă aşa, printre altele. 

Tariq şi-a desfăcut keffiyeh-ul de la gât, l-a scuturat şi l-a 
aşezat cu grijă pe pământ. 

— Există o poveste a nomazilor din timpuri străvechi, a spus 
el, în timp ce mâinile sale bine antrenate au luat încărcătorul 
din carabină, au scos un cartuș pe deschizătură şi au început să 
îl dezasambleze. Istoriseşte cum Ishtar a fost păcălită de oame- 
nii geloși şi închisă în peșterile de sub pământ. A fost ținută în 
întuneric, departe de soare, pentru ca puterile ei să slăbească. 
Puterile i-au fost furate astfel încât oamenii geloşi să poată trăi 
ca nişte zei, fără să îmbătrânească şi Jără să se îmbolnăveas- 
că niciodată. Și din cauza asta toate pământurile hrănite de ea 
s-au uscat şi totul a murit. Dar povestea mai spune şi că atunci 
când lungul drum al timpului o să ajungă la sfârșit Ishtar o să 
se elibereze din întuneric şi o să vină din nou, aducând apa în- 
apoi, astfel ca pământurile să poată renaşte. 

A suflat cu putere în camera de ardere a carabinei, a verifi- 
cat interiorul şi apoi a făcut acelaşi lucru ce celelalte părţi pe 
care le demontase. 

— Jar tu ai adus apa, de-aia te-au numit Ishtar. 

Liv a râs. 

— Sunt un reporter şomer, fără casă, din New Jersey. Ție ţi 
se pare că sunt vreo zeiţă ? 

S-a ridicat şi s-a întins. 

— Ascultă, mi-ai spus ieri că mă poți duce oriunde vreau să 
merg. Crezi că m-ai putea duce la granița cu Turcia? 

— Dacă vrei, a spus el, asamblându-şi carabina cu o vite- 
ză impresionantă şi introducând încărcătorul la locul lui. Dar, 
mai întâi, lasă-mă să-ţi arăt ceva! 

Tariq s-a ridicat şi şi-a aruncat carabina pe umăr, îndrep- 
tându-se către gardul în dreptul căruia fuseseră săpate nişte 
gropi, pentru a depozita în ele surplusul de ulei neprelucrat de 
la puțul central de extracţie. Erau pline ochi cu apă. A ajutat-o 
pe Liv să urce pe marginea uneia dintre ele şi a arătat dinco- 
lo de a doua groapă: 

— Acolo! a spus el. Vezi? 

De sus, Liv vedea cum apa dăduse pe dinafară în mai multe 
locuri, creând pârâiaşe care şerpuiau pe pământul ars, săpând 
canale noi în drumul lor. 

— Sângele curge înapoi în pământ, a spus Tariq. Și vezi, 
pământul începe să trăiască iar. 

Peste tot de-a lungul malurilor râurilor noi se ițeau lăstari. 

— Uite acolo, aia se numeşte Ya 'did sau „răsfug “. Și aco- 
lo, vezi florile alea mici şi galbene ? 

— Cruciuliță, a spus Liv. 

— Și aceea e Artemisia, sau vreun alt fel de iarbă efemeră; 
iar cealaltă seamănă cu puietul de tamariscă. 

Tariq s-a întors spre ea, zâmbind. 

— Vezi, ştii plantele, poți să le numeşti pe toate! 

Liv a dat din cap. 

— Nu da prea mare importanță acestui lucru. Tata era hor- 
ficultor şi am fost orfană de mamă, aşa că am crescut săpând şi 
plantând în loc să mă joc cu păpuşile, deci am pământ în sânge. 

A urmărit liniile apei până unde căldura ondula aerul. În 
depărtare se ridica o coloană de praf o altă iluzie care o fă- 
cea să spere că Gabriel s-ar putea întoarce. S-a uitat fix la ea, 
așteptând să se topească, cum se întâmpla mereu cu speranțele 
ei. Numai că aceasta nu s-a topit. 

— Vine cineva | a spus ea, emoționată. 

Tariq s-a uitat în sus, cu bărbia ridicată de parcă adulme- 
ca aerul. 

— Cai, a spus el, mulți cai. 

— Ai tăi? 

Liv a s-a uitat lung la praful îndepărtat, de parcă ochii ei ar fi 

fost singurii care îl mențineau acolo, sperând că poate călăreţii 
au plecat să îl caute pe Gabriel şi îl aduceau acum înapoi. 

— Poate, a spus Tariq, mâna alunecându-i inconştient că- 
tre cureaua de umăr a carabinei. Ar trebui să ne-ntoarcem în 
complex, am un presentiment rău în legătură cu asta. 


16. 


Când Liv şi Tariq au ajuns înapoi în interiorul complexu- 
lui, norul care se apropia era clar vizibil în văzduh şi toată lu- 
mea ieşise din clădirile cu laterale argintii şi se adunase lângă 
putul central, toți ochii îndreptaţi în aceeași direcție, așteptând 
ca ceea ce venea către ei să sosească. Cu toată lumea adunată 
astfel, Liv şi-a dat seama cât de puţini rămăseseră. A numărat 
treisprezece, cu ea inclusiv — un amestec de muncitori petrolieri 
și câțiva călăreţi care rămăseseră alături de Tariq. 

— Treizeci de călăreţi | a strigat o voce de pe la mijlocul 
treptelor către unul dintre paznicii din turn. Poate mai mulți | 

— De-ai noştri? a strigat înapoi Tariq. 

A urmat o pauză, timp în care bărbatul a ajuns în vârf şi şi-a 
dus un binoclu la ochi. 

— Nu, a strigat către cei de jos, nu de-ai noştri | 

La fel de brusc şi rapid cum ai închide o armă automată, 
Tariq a devenit foarte alert. 

— Închideți porțile ! ACUM! s-a răstit la un instalator bui- 
măcit, care purta încă salopeta albă. 

S-a uitat cum instalatorul o ia la goană şi a strigat din nou 
către turnul de pază: 

— Cât mai e până ajung aici ? 

— Cinci minute, poate mai puțin. Gonesc destul de repede. 

Omul a făcut din nou o pauză şi a dus din nou binoclul la 
ochi. 

— Au arme! 

Tariq s-a întors către mica adunare. 

— Cine ştie să mânuiască tunurile de calibrul cincizeci ? 

Întrebarea a fost întâmpinată de tăcere şi un cerc de fețe în- 
spăimântate. 

— Dar carabinele, poate cineva să tragă cu o carabină ? 

Vreo doi tehnicieni de foraj au ridicat mâna neliniştiti. 

— Bine, mergeţi şi luaţi arme din magazia din hangar şi 
împingeți nişte autovehicule afară ca să avem acoperire | O 
să le folosim ca plan de rezervă şi o să-ncercăm să-i ținem la 
distanţă folosind armele din turnuri dacă e nevoie. 

Liv privea totul cu un sentiment de detaşare. O parte din ea 
se simțea îngrijorată în legătură cu oamenii care se apropiau 
și intenţiile lor, însă o altă parte, mai puternică, simțea că pre- 
gătirile de a întâmpina violenţa cu şi mai multă violență erau 
o mişcare greşită. Nici pământul şi nici apa ce țâşnea din el nu 
le aparțineau lor 

— Obpriţi-vă | a spus ea. Asta e o greşeală, nu aşa trebuie 
să fie. N-ar trebui să luptăm. Ar trebui să-i primim cu bucurie. 

Tariq a privit-o de parcă înnebunise. 

— Dar gonesc înspre noi şi sunt înarmaţi ! Cred că intenţiile 
lor sunt clare. 

— Dar intențiile noastre ? Dacă îi aşteptăm cu porțile în- 
chise şi arme îndreptate către ei, ce spune asta despre noi ? 

— Spune că suntem puternici şi suntem pregătiți să apă- 
răm ce e al nostru. 

— Dar nu e al nostru | Acum câteva zile, nu mai călcasem 
niciodată aici, şi nici tu. Și acum eşti pregătit să curmi vieți şi 
s-o risti pe a ta pentru asta? Nu ţi se pare puțin nesăbuit ? 

— Aşa e mersul lucrurilor. Aşa a fost mereu mersul lucru- 
rilor. 

— Dar lucrurile se pot schimba. Oamenii se pot schimba. 
Deschideţi porţile şi lăsaţi armele jos ! Orice se va întâmpla era 
menit să se întâmple. Pentru nimic de-aici nu merită să luptăm. 
Si pentru nimic nu merită să murim | 


17. 


Puțin după miezul nopţii, Shepherd a trecut cu maşina de ba- 
riera de la Quantico, chiar când furtuna dădea semne de slăbiciu- 
ne. Cea mai mare parte din drum. Franklin vorbise la telefon. Îl 
sunase mai întâi pe O”Halloran să-i facă o prezentare scurtă a lu- 
crurilor pe care le descoperiseră la Marshall. apoi petrecuse tim- 
pul comunicând cu băieții de la tehnic care terminaseră de cerce- 
tat biroul lui Kinderman şi acum se întorceau. Shepherd condu- 
sese cu dificultate prin ploaie şi întuneric, încercând să culeagă 
tot ce putea din jumătățile de conversaţie ale lui Franklin şi în- 
trebându-se ce se va întâmpla când vor ajunge înapoi la bază. 

Dubiţa era deja parcată lângă laboratoare, când Shepherd a 
virat lângă ea şi a oprit motorul. 

— Îți mulțumesc, domnule şofer, a spus Franklin. Asta a 
fost tot. 

S-a ridicat cu uşurinţă de pe scaun şi era deja la jumătatea 
drumului spre intrare când Shepherd a reuşit să deschidă şi el, 
neîndemânatic, portiera. 

— Acum ce fac? a strigat după el. 

Franklin nu a privit înapoi. 

— Vreau raportul tău pe birou pâna la ora opt. După aia eşti 
liber să te întorci la antrenament. 

Shepherd a simţit un gol mare în stomac. Îndurase tot dis- 
preţul lui Franklin în puţinele ore în care făcuse parte din acea 
investigaţie, una în care de fapt nici nu dorise să fie implicat, 
dar acum, când era pe punctul de a fi îndepărtat, dorea cu dis- 
perare să continue. 

— Poate ar trebui să arunc o privire pe hard diskul docto- 
rului Kinderman! a zis el. 

Franklin s-a oprit, dar nu s-a întors. 

— Pot ajuta la sortarea informațiilor, să caut prin e-mailuri 
şi datele tehnice după orice ar fi ieşit din comun. E cu siguranţă 
plin de termeni astronomici şi acronime care pot să deruteze pe 
oricine care nu e obişnuit cu limbajul. 

Franklin a pus mâna pe clanță, a deschis uşa şi a păşit fără 
să spună un cuvânt. 

Shepherd a privit-o cum se închide încet peste ultima lui 
şansă. Era cât pe ce să se întoarcă spre cămine, când Franklin a 
reapărut în cadrul uşii. 

— Raportul pe biroul meu până la opt, agent Shepherd, a zis 
el. Până atunci timpul îți aparține. Așa că dacă preferi să ţi-l pe- 
treci holbându-te la un ecran de computer în loc să te odihnești 
puţin, poate mai e o speranţă pentru tine. 

Apoi i-a aruncat zâmbetul şi a dispărut. 


18. 


Liv a simţit pământul cutremurându-se în timp ce călăreţii 
au intrat ca un şuvoi pe porțile deschise şi i-au împresurat. Și-a 
ținut ochii ațintiți asupra conducătorului, care a oprit şirul cu 
mâna ridicată şi a continuat să meargă la trap pe calul său des- 
chis la culoare. Şi-a dat jos keffyieh-ul pe măsură ce se apro- 
pia, descoperind o față brăzdată de praf, arsă până aproape 
de negru în jurul ochilor, după ani întregi în soarele crud al 
deşertului. 

— Priveşte cine e cu ei! a şoptit Tariq, 

Liv a cercetat şirul de călăreți şi l-a văzut pe Malik zâmbin- 
du-i. Probabil că el era cel care îi adusese acolo, deși deocam- 
dată ea putea doar să ghicească motivul. A făcut un pas în față, 
și-a deschis braţele şi a zâmbit : 

— Bun venit, a spus ea într-o arabă fluentă care l-a sur- 
prins pe conducător. Cred că sunteți însetaţi după lunga călă- 
torie, şi caii voştri la fel. 

Bărbatul s-a uitat la ea din şa şi i-a dat roată încet, scru- 
tând-o cu privirea. Ea simțea mirosul de praf şi bălegar al ca- 
ului, căldura care dogorea din trupul umed al animalului când 
acesta a fost oprit în fata ei. Călărețul s-a întors către oame- 
nii săi. 

— Speram ca Ishtar să aibă ceva mai multă carne pe ea, 
a spus el tare. 

Călăreții au izbucnit în râs, şi Malik odată cu ei. 

S-a întors din nou spre ea, cu fața lui ridată brăzdată acum de 
un zâmbet care dezvelea un şir incomplet de dinți lungi, sparți. 

— Mie nu prea-mi pare o zeiță. 

Liv a zâmbit, îndreptându-şi privirea spre Malik şi apoi spre 
călăreț. 

— N-ar trebui să crezi tot ce ţi se spune. 

— M-ai făcut cumva prost? 

— Nu. De ce nu-mi spui numele tău, ca să ştiu cum să mă 
adresez ? 

Bărbatul s-a aplecat, lăsându-și greutatea pe şaua uzată 
care a scârțâil. 

— Mi se spune Azra 'iel. Ştii ce-nseamnă asta ? 

O caracteristică bizară a noii ei fluențe a limbajului era 
că vedea mai adesea imagini decât înțelesuri, şi mai degrabă 
simțea cuvintele decât să le interpreteze. Azra 'iel. Imaginea 
unor aripi imense, negre i s-a format în minte, şi a simţit teamă. 

— Înseamnă Îngerul Morţii. 

Zâmbetul brăzdat a revenit. 

— Poate că totuşi eşti o zeiță. 

Și-a trecut mâna peste făşiile de panglici colorate de pe piept 
și a făcut o mişcare mult prea rapidă pentru ca Liv s-o observe, 
iar ea s-a trezit uitându-se direct în țeava unui pistol. 

— Poate am să bag un glonte în capul tău ca să aflu. 

Înainte ca Liv să poată reacționa, Tariq s-a pus în faţa ei, 
protejându-i trupul cu al lui. 

— Ia-o! a spus el. Apa e ceea ce vrei, nu trebuie să omori 
ca s-o obţii. 

— Nu-mi spune tu ce vreau! Nimeni nu-i spune lui Azra 'iel 
ce vrea! 

— F-n regulă, a spus Liv în engleză, mişcându-se din spa- 
tele lui şi încercând din răsputeri să ignore pistolul care se în- 
dreptase din nou spre ea. 

— Ce ești? Americancă? Englezoaică ? a întrebat călărețul, 
observând schimabarea de limbă. 

— Americancă. Sunt din New Jersey. 

Azra 'iel a stat mândru în şa şi a arătat cu mâna peisajul 
deșertic. 

— Eu sunt de-aici. Familia mea a trăit pe meleagurile as- 
tea de mii de ani. l-am văzut pe marii califi venind şi plecând, 
pe urmă pe mongoli, pe urmă pe turci. 

A împins cu țeava pistolului în panglicile de pe piept. 

— Însuşi Saddam Hussein mi-a dat astea pentru că am apă- 
rat Republica de invadatorii americani, dar a fost un idiot şi 
acum e mort. Lu nu luptam pentru el, eu luptam pentru pământ. 
Jar acum pământul îmi aparține. 

Liv i-a susținut privirea şi a dat uşor din cap. 

— Pământul nu aparține niciunui om, a spus ea. Noi sun- 
tem cei care aparținem pământului. 

— Te-nşeli, zeito! Aparține oricărui om luptă pentru el — 
asta au învățat oamenii mei —, iar tu n-ai luptat. 

— Nu. Noi v-am urat bun venit. V-am invitat să-l împărțiți 
cu noi, în pace. Nu e asta o cale mai bună? 

Zâmbetul brăzdat a revenit. 

— Mai bună pentru mine. 

S-a întors şi a ridicat vocea pentru ca toți să îl poată auzi. 

— Oaza asta e a noastră acum | Vă las s-alegeți. Puteţi ple- 
ca sau puteţi muri | Aveţi două minute să vă umpleţi gamelele. 
Vă sfătuiesc să luaţi cât de mult puteți. Deşertul nu e la fel de 
prietenos şi de primitor ca zeița voastră. 

Și-a întors calul şi a început să se îndepărteze. 

— Am putea să ne retragem în hangar. a şoptit Tariq. Sunt 
arme acolo. Am putea să-i biruim. Sau dacă facem o diversiu- 
ne când ieşim pe poartă cred c-aş putea să urc până în vârful 
turnului şi să întorc armele mari asupra lor. 

— Și apoi ce? Să îngropăm cadavrele, să așteptăm să apa- 
ră următorul lot de oameni şi să-i omorâm şi pe ei? 

— Ce altceva putem să facem? N-o să rezistăm nici două 
zile în deşert fără apă. Mai bine să luptăm şi poate să murim 
repede decât încet, acolo, în furnal. 

— Mai bine să nu murim deloc, a spus ea. 

— Ai altceva în minte ? 

Liv şi-a trecut mâna prin apă, degetele răscolind pământul 
rece de la fund, amintindu-și simbolurile de pe Harta Stelară. 

— Nu, a spus ea, cu ochii la apa tulbure, roşiatică. 

Era ceva Jamiliar în legătură cu povestea aceea, văzuse ceva 
asemănător pe piatră. A încercat să se concentreze asupra ace- 
lui lucru, dar el continua să-i scape, ca ceva de-abia zărit cu 
coada ochiului. 

— Dacă vrei să pleci, atunci pleacă, a spus ea, întorcân- 
du-se către Tariq. Sunt sigură că poți ajunge la Al-Hillah pe jos 
înainte ca setea să te doboare. 

— Dar cum rămâne cu tine ? 

Ea s-a uitat în sus către locul mormintelor, vizibil printre li- 
nia de călăreți şi gardul de sârmă. 

— Rămân aici, a spus ea, sau cât de aproape o să reuşesc 
fără să fiu împuşcată. 

Mâna ei a trecut din nou prin apă, stârnind nori şi mai mari 
de noroi roşu, apoi s-a ridicat şi s-a îndreptat către călăreți. 

— La revedere, Malik, a spus ea, în timp ce a trecut prin- 
tre ei. 

Zâmbetul lui a ezitat şi a dat să-i răspundă, dar ea dispăru- 
se deja, făcând paşi mari pe poartă şi către deşert, fără să pri- 
vească nici măcar o singură dată în urmă să vadă dacă o ur- 
mează cineva. 


19. 


Sediul Centrului operativ naţional de combatere a 
infracţiunilor cibernetice era îngropat adânc în străfundurile 
statului Maryland şi adăpostea atât o bancă imensă de baze de 
date ce alimentau întreaga reţea de poliţie, cât şi hard diskuri şi 
copii de siguranţă legate de sute de mii de cazuri — totul de la 
înşelătorii mici pe internet şi fraude la nivel de corporație, până 
la grupuri online de pedofili şi importante reţele de teroriști. 

Camera principală cu echipamente era practic pustie atunci 
când Shepherd a intrat în aerul ei condiționat, pe întuneric. Se 
oprise să-şi arunce cu nişte apă pe faţă şi să mănânce ceva, fi- 
indcă Franklin nu se ţinuse de cuvânt şi nu îi făcuse cinste cu 
un hamburger. Înfulecase o gogoaşă şi băuse o cafea din mers. 
Mâncarea sau băutura nu erau admise în laboratoarele crimina- 
listice cibernetice. O siluetă aşezată se profila în faţa a trei mo- 
nitoare mari din marginea cea mai îndepărtată a camerei, iar 
degetele tastau comenzi atât de repede, încât părea că cineva 
dansează step. Silueta s-a întors când l-a auzit pe Shepherd apro- 
plindu-se şi i-a zâmbit: 

— Agentul Franklin a spus c-o să vii şi tu. 

Agentul Smith era unul dintre instructorii cu vechime în di- 
vizia de combatere a infracţiunilor cibernetice. Exista un zvon 
care circula în fiecare an, că agentul Smith din filmul Matrix 
fusese inspirat de el, şi exista cu siguranță ceva mai mult de- 
cât o asemănare fizică trecătoare — acelaşi păr care se rărea în 
formă de V pe frunte, aceleaşi trăsături ascuţite şi aceeaşi si- 
luetă subţire ca o scândură —, însă asemănările se opreau aici. 
Adevăratul agent Smith era probabil cel mai prietenos instruc- 
tor din clădire, generos cu timpul său şi cu o infinită răbdare 

pentru cei care nu aveau să rămână în sectorul cibernetic dar 
trebuia oricum să acumuleze suficiente cunoştinţe pentru a ab- 
solvi modulul. 

— Ti-am pregătit un fişier-fantomă, a spus el, arătând cu 
bărbia către terminalul aflat la dreapta sa. 

Shepherd s-a aşezat la birou şi a accesat informaţiile. În 
infracțiunile cibernetice există două feluri de dovezi: fizi- 
ce şi digitale. Dovezile fizice sunt hard diskurile propriu-zi- 
se. Adesea, în lanţul dovezilor trebuie arătat că suspectul a fo- 
losit un anumit computer, astfel că sunt căutate amprente sau 
chiar fragmente microscopice de piele sub butoanele tastaturii, 
pentru a demonstra acest lucru. Dovezile digitale sunt diferite. 
Fişierele şi directoarele pot fi clonate sau copiate şi analizate de 
mai multe echipe în același timp, pentru a procesa informaţiile 
mai repede. Aceste clone sunt denumite „.fişiere-fantomă“, şi 
Shepherd se uita chiar acum la unul, o copie exactă a tot ce era 
pe hard diskul doctorului Kinderman. 

— Aţi găsit ceva până acum ? a întrebat el. 

Smith a continuat să bată cu repeziciune comenzi pe tasta- 
tură. 

— Cel mai interesant lucru pe care l-am găsit până acum 
a fost nimic. 

A apăsat pe o tastă şi fişierele au început să se deschidă, fă- 
când valuri pe ecranul principal ca un pachet de cărți, fiecare 
dintre ele gol. 

— Găseşti absolut tot ce te-ai aştepta până acum opt luni, 
dar apoi nu mai e absolut nimic. Niciun director, subdirector, 
cache. Cine l-a curăţat ştia ce face, nu glumă. 

Shepherd se agăţase de speranţa că Smith va fi găsit ceva în 
fişierele personale ale lui Kinderman, un e-mail, un virus a că- 
rui traiectorie să le ofere o nouă pistă. Însă eficienţa şi pricepe- 
rea cu care fusese şters diskul aruncau şi mai multe suspiciuni 
asupra lui Kinderman. 

— Vreţi să încep să verific datele mai vechi, să văd ce gă- 
sesc? a întrebat Sheperd. 

— Poţi, dacă vrei, dar cred c-ar fi o pierdere de timp. E 
puţin probabil ca cineva atât de meticulos să fi lăsat ceva în 

urmă. Sunt destul de sigur că orice era incriminatoriu pe disc 
se găsea în bucata care lipseşte. Tocmai voiam să-l trec prin 
CARBON, să văd ce mai iese şi aşa. 

A apăsat pe enter şi pe ecran a apărut o bară de progres, apoi 
s-a lăsat pe spate, având pe faţă un zâmbet larg, care parcă spu- 
nea „Hai, întreabă-mă!“ 

— Ce e CARBON? s-a conformat Shepherd. 

— Åsta un secret de top, pe care ţi-l pot divulga acum doar 
pentru că eşti un agent secret în activitate. Dar ceea ce-o să-ţi 
spun nu trebuie menționat în clasă, ai înţeles? 

Shepherd a încuviinţat din cap. 

— Pe vremea maşinilor de scris, chiar înainte de fotocopi- 
atoare, singura modalitate de a obţine copia exactă a unui do- 
cument era să pui o hârtie-carbon între două coli albe, ca în- 
tr-un sendviş. Forţa cu care literele din maşina de scris loveau 
prima coală lăsa o urmă de carbon pe a doua, producând o co- 
pie. Aplicația asta face ceva asemănător. Înregistrează tastele 
apăsate, doar că utilizatorul nu ştie nimic despre asta. De fapt, 
foarte puţini oameni ştiu. După 11 septembrie, când securita- 
tea naţională a devenit prioritatea numărul unu şi preocupări- 
le obişnuite pentru drepturile civile şi intimitate au zburat pe 
fereastră, Guvernul Statelor Unite a făcut o înţelegere de nivel 
foarte înalt cu toţi producătorii mari de cipuri pentru compute- 
re. Nu sunt sigur dacă ştii asta, dar 99% din microcipurile lu- 
mii sunt produse în Coreea de Sud. Cum îți poţi imagina, să ai 
Statele Unite de partea ta când ai ca vecin Coreea de Nord tre- 
buie să fi contat mult în discuţii. Oricum înţelegerea a fost sim- 
plă. Tot ce trebuia să facă fabricanţii coreeni pentru a se bucu- 
ra de recunoştinţa veşnică a unchiului Sam şi viitoare favoruri 
nespecificate încă era să modifice puţin produsul. De atunci, 
fiecare cip nou produs are incastrată în el o partiție de memo- 
rie în plus, care nu apare pe niciun director şi poate fi accesa- 
tă doar de anumite instituţii cu mandat legal special, care deţin 
programul potrivit, a zis şi a indicat spre bara de progress care 
s-a închis la 100%. CARBON. In principiu, au creat programul 
spyware! suprem. Programele antivirus normale nici măcar nu-l 


1 Program care monitorizează în secret un computer. 

văd, pentru că nu reprezintă un cod informatic, ci este constru- 
it chiar în hard. 

Bara de progres a dispărut şi s-a deschis un document, plin 
ochi cu numere şi cuvinte. 

— Informaţiile sunt destul de sumare, din cauza faptului 
că tehnologia asta e secretă, aşa că arhiva de memorie e des- 
tul de mică, iar pentru a o menţine ascunsă informaţiile vechi 
sunt aruncate constant pentru a se înregistra unele noi, cum se 
întâmplă şi la camerele de supraveghere. De obicei conţine ac- 
tivitatea cam pe o săptămână. O să folosesc un filtru să separ 
puţin informaţiile, poate depistez vreun cuvânt important sau 
cu o frecvenţă foarte mare. 

A dat o altă comandă şi o altă fereastră s-a deschis brusc. 

— Aici te poţi face util. 

Shepherd s-a aplecat spre monitor, în timp ce nişte cuvin- 
te au început să apară în acea fereastră, culese din informaţiile 
sumare. Le recunoștea aproape pe toate. 

— Ophiuchus este o constelație, a spus el, coborând în lis- 
ta care tot creştea. Andromeda este o galaxie, şi toate nume- 
rele alea lungi care încep cu PGC sunt din Principal Galaxy 
Catalogue. Deplasarea liniilor spectrale este un termen astrono- 
mic pentru ceea ce se întâmplă cu lumina îndepărtată... 

Au continuat aşa câteva minute, Smith subliniind tot ce 
recunoștea Shepherd, până când au ajuns la capătul listei, iar 
Smith a apăsat pe delete pentru a scăpa de toate cuvintele izo- 
late. Acum rămăseseră doar două: 


MALA 
T 


Shepherd a scos un carneţel din buzunar şi l-a răsfoit până 
când a ajuns la notițele pe care le luase la Goddard. Era un „T“ 
şi în ultima însemnare pe care doctor Kinderman o făcuse în 
agenda sa: 


i i 
Sfârșitul zilelor 

Deodată i-a venit o idee legată de T şi de ce ar fi putut în- 
semna în legătură cu Hubble. A găsit numerele de contact pe 
care le notase şi a format unul, verificând ora în timp ce aştepta 
să se facă legătura. Linia a ţiuit de câteva ori până se se audă 
tonul de apel. Shepherd şi-a ţinut respirația, în timp ce aştepta 
ca cineva să răspundă. 


20. 


Cu două etaje mai sus de Shepherd, Franklin stătea într-un 
birou mic, cu uşa închisă şi faţa iluminată de alt ecran de cal- 
culator. 

În timpul celor peste douăzeci de ani de muncă la FBI 
învățase multe despre el însuşi. Ştia că nu este cel mai intuitiv 
dintre investigatori, nu avea geniul pe care îl văzuse la unii de a 
pune întrebarea potrivită la momentul potrivit şi nu fusese nici- 
odată acela care, într-o cameră de investigaţii, la miezul nopții, 
face singura legătură care pune totul cap la cap. Însă era per- 
severent şi se pricepea la oameni. Putea să îi lovească ca pe un 
diapazon şi să asculte sunetul pe care îl făceau. Ştia întodeau- 
na când nota e falsă, şi acum, la Shepherd, suna ca nişte unghii 
scârţâind pe o tablă de şcoală. 

Pe ecranul din faţa lui se aflau formularul de înscriere şi 
CV-ul lui Shepherd. Le tot periase în ultimele douăzeci de mi- 
nute, verificând cei doi ani lipsă în înregistări de la companiile 
de asigurări sociale, de la bănci, orice ar fi putut să-i dea o pistă 
despre unde fusese Shepherd şi ce făcuse. Până în acel moment, 
singura mică discrepanţă pe care o găsise fusese în chestiona- 
rul standard pentru posturile din domeniul securității naționale. 
Exista o nouă adăugire la formular, o declaraţie privind religia, 
inclusă de un guvern republican care se lăsase luat de val după 
11 septembrie. Democraţii se opuseseră, calificând-o ca o atinge- 
re adusă Constituţiei şi separării pe care le impunea aceasta între 
stat şi religie, însă republicanii susţinuseră că va ajuta la identi- 
ficarea candidaților musulmani ale căror trecut şi cunoştinţe cul- 
turale s-ar fi putut dovedi de folos în războiul împotriva terorii. 
Proiectul de lege de-abia trecuse la voturi, dar numai după ce se 
ajunsese la un compromis: noua secţiune era opțională şi niciun 

candidat nu putea fi penalizat dacă nu o completa. Shepherd o 
lăsase necompletată. 

Faptul în sine nu era ieşit din comun, dar, din experienţa lui 
Franklin, singurii oameni care alegeau să nu o completeze erau 
atei. CV-ul lui Shepherd arăta că petrecuse mai mulți ani la un in- 
ternat catolict strict, şi cu toate acestea el nu bifase căsuţa pentru 
a se declara catolic. Era un motiv neînsemnat, dar sporea neîncre- 
derea lui Franklin în el. Exista ceva înscris adânc în ADN-ul său, 
care îi spunea să nu se încreadă total în cineva care nu avea, în- 
tr-un fel sau altul, o teamă sănătoasă de Dumnezeu. Era una din- 
tre învăţăturile principale ale irlandezilor, care îi fusese şoptită cu 
răsuflarea mirosind a whiskey de către tatăl şi unchii săi, atunci 
când aceştia se legănau, plini de patriotism pentru o ţară în care 
niciunul dintre ei nu călcase vreodată: niciodată să nu ai încre- 
dere într-un om care nu Îl are pe Dumnezeu în suflet, şi nicio- 
dată să nu ai încredere într-un om care nu bea un pahar cu tine. 

S-a lăsat pe spătar, întinzându-se după telefon. 

Gândurile despre tatăl său îl emoționaseră. Poate că era vor- 
ba şi de Crăciun şi de sentimentul obişnuit de vină de care aces- 
ta venea însoţit. Era prea târziu să mai sune, aşa că i-a scris un 
mesaj lui Marie: „A intervenit ceva. Trebuie să muncesc mâine, 
aşa că n-o să pot să vin acasă. Sun când aflu când pot să scap. 
Spune-i lui Sinead că-mi pare rău.“ 

A apăsat pe send şi a privit cum pleacă mesajul. Era ciudat 
că încă considera casa fiind acasă, deşi nu mai locuia acolo. 

A închis toate fişierele şi calculatorul şi era pe punctul de 
a-şi lua sacoul de pe marginea scaunului, când a vibrat telefonul. 

„Cum rămâne cu scuzele pentru mine?“ 

Franklin a citit cuvintele şi a simțit durerea din el ascuţin- 
du-se. Avea desigur dreptate, dar el obosise demult să-i mai cea- 
ră scuze. Şi-a pus sacoul şi s-a îndreptat spre cea mai apropiată 
ieşire, scoțând un pachet mototolit de Marlboro. Un alt obicei 
prost de care încerca mult timp să se lase. 


21. 


— Echipa de zbor Hubble. 

Linia era zgomotoasă, aşa că Shepherd şi-a acoperit cealal- 
tă ureche ca să audă mai bine. 

— Merriweather? 

— La telefon. 

— Agentul Shepherd la telefon. Unde eşti? 

— Sunt la Goddard. Am ieşit puţin să iau aer şi mi-am 
redirecționat apelurile către telefonul mobil, în caz că are cine- 
va nevoie de mine. Ce s-a întâmplat? 

— Înainte de atac ai spus că Hubble cerceta o fâşie îngustă 
de spaţiu din constelația Taurului. 

— Aşae. 

— Ce folosiţi ca prescurtare pentru Taur? 

A urmat o pauză. 

— Dacă aş scrie, aş folosi semnul astrologic, un cerc cu 
două coarne. 

— Nu litera T? 

— Nu. 

— Dar dacă ai tasta? 

— Dacă aş tasta, aş serie tot cuvântul, sau poate doar pri- 
mele câteva litere, iar funcţia de predicție a textului ar comple- 
ta restul. 

Shepherd a scris „T“ şi „Taur“ în carneţelul său şi a adăugat 
un semn mare de întrebare lângă ele. 

— Dar MALA? i-a spus el pe litere. 

— Nimic, scuze. De ce sunt legate toate astea? 

— Au apărut printre nişte informaţii sumare pe care le-am 
recuperat din calculatorul doctorului Kinderman. Probabil nu e 
nimic, dar trebuie să verificăm. 

Shepherd a scris şi „MALA“ în carneţel, şi a adăugat alt 
semn de întrebare. 

— Mersi, Merriweather. Scuze că te-am deranjat. 

— Nicio problemă. Ascultă, dacă aflaţi altceva, anunţă-mă, 
vreau mai mult ca oricine să aflăm adevărul... 

— Sunt sigur. 

— „Şi poţi să mă găseşti oricând la numărul ăsta. O să-l țin 
conectat prin mobil pentru orice eventualitate, deşi plănuiesc să 
dorm la birou până când Hubble se întoarce pe orbită sau până 
când cineva o să mă scoată de acolo sub ameninţarea armei. 

Shepherd a zâmbit. 

— Sunt sigur şi de asta. Ai grijă, Merriweather! O să lămu- 
rim noi treburile, într-un fel sau altul. 

A pus telefonul jos chiar când uşa din capătul cel mai înde- 
părtat s-a deschis şi s-au auzit paşi. 

— Aţi găsit ceva? a bubuit vocea lui Franklin prin spaţiul 
pustiu. 

„Nu“, s-a gândit Shepherd. 

— Da, a spus Smith, la fel de vesel ca întotdeauna. Am re- 
cuperat nişte date cu CARBON, iar agentul Shepherd mă aju- 
ta să le sortez. 

— Bravo agentului Shepherd! E ceva util? 

Shepherd s-a uitat la notițele lui. 

— Am găsit câteva cuvinte neobişnuite. Cred că „T“ s-ar 
putea referi la constelația Taurului, dar habar n-am ce-nsecam- 
nă „MALA“. 

— Interesant, a zis Franklin şi s-a aplecat spre monitor, răs- 
pândind un miros de cafea şi fum de ţigară. Priveşte şi învaţă, 
bobocule! 

A dat clic pe google şi a tastat „MALA“ în caseta de cău- 
tare, a apăsat pe enter şi au apărut pagini întregi de rezultate. 

— Uneori drumul simplu şi direct aduce cele mai bune re- 
zultate. 

A dat clic pe primul rezultat şi s-a deschis o pagină din 
Wikipedia: 

Mala: [mala] Nume dat în trecut mai multor grupări 
anarhiste; folosit recent pentru o organizaţie clandes- 
tină teroristă antireligioasă. 


Shepherd s-a întors spre Franklin, care arborase zâmbetul 
eblematic. 

— Dacă ai fi fost puţin atent, ai fi văzut cuvântul „MALA“ 
menţionat de mai multe ori în ziarele vechi din locuinţa lui 
Kinderman. Ți-am zis că s-a implicat şi Biroul. E vorba de 
grupul terorist căruia i se atribuie atacurile asupra Citadelei 
din Ruina. 

Shepherd s-a întors din nou spre ecran şi a continuat să ci- 
tească. 


Mala e unul dintre cele două triburi preistorice a că- 
ror istorie combinată se află la temelia civilizaţiei și 
religiei moderne. Celălalt trib — Yahweh - a ieșit în- 
vingător dintr-o luptă pentru a deţine și controla o re- 
licvă antică căreia i se atribuie puteri supranaturale, 
numită Sacramentul; se crede că aceasta încă există 
în fortăreaţa Citadelei din sudul orașului turc Ruina, 
unde a fost ţinută și protejată încă din preistorie de 
către urmașii spirituali ai tribului Yahweh, o tagmă de 
călugări numiţi Sancti. 


Shepherd a tresărit la ultimul cuv ânt. 

— Scrisoarea trimisă lui Kinderman era semnată Novus 
Sancti, a zis el. 

Franklin a încuviinţat din cap. 

— Se pare că unghiul religios începe să ia amploare. Citeşte 
mai departe! 


Membrii tribului Mala, pierzând Sacramentul, au fost 
consideraţi eretici de către nou-apăruta Biserică şi 
au fost siliți să se ascundă, devenind sinonimi cu alte 
organizaţii anticlericale, ca de exemplu Illuminati. 
Din cauza misterului care înconjoară tribul Mala, se 

cunosc puţine informaţii despre ei, dar se crede că 
mulţi oameni de ştiinţă faimoşi au aparţinut acestei 
grupări. Printre ei se numără Isaac Newton, Gallileo 
Galilei și mulţi alţii, în special din domeniul astronomi- 
ei, aceştia suferind adesea persecuții ca urmare a fap- 
tului că teoriile și descoperirile lor puneau sub semnul 
întrebării învăţăturile Bisericii. Biserica, la rândul ei, 
continuă să îi zugrăvească pe cei din tribul Mala ca pe 
niște teroriști, satanişti și adepţi ai practicilor oculte. 


Shepherd s-a lăsat pe spătar. 

— Scrisoarea îl numea şi pe Kinderman membru al cultu- 
lui ocult, a zis el. 

— Ceea ce ar explica de ce a fost ţinta fanaticilor religioşi, 
dar nu şi de ce ar sabota satelitul Hubble, a spus Franklin și 
s-a întors spre Smith. Mai poţi scoate ceva de pe hardul lui 
Kinderman? Poate că, în context, cuvintele astea o să ne dea 
ceva de care să ne agăţăm în continuare. 

Smith a mai apăsat pe nişte butoane de pe tastatură, atât de 
tare încât Shepherd s-a întrebat câte tastaturi consumă pe an. A 
apăsat pe enter, iar programul a început să lucreze. 

Shepherd s-a uitat la semnele de întrebare din carneţel, 
simțind că începe să-şi piardă utilitatea în anchetă. Deja se gân- 
dea la raportul pe care trebuia să îl scrie până în zori şi cum avea 
să meargă a doua zi la cursuri fără să doarmă deloc. 

— Se pare că vorbea cu cineva, a spus Franklin. 

Shepherd s-a uitat în sus şi a citit mesajele noi. 


408 Terminat de calculat coordonatele pentru steaua 
Mala, o să le trimit separat să le verifici. 

408 N-a mai rămas mult timp. Posibil să avem nevo- 
ie de prietenii noştri din Mala mai curând decât am 
crezut. 


— E mesageria de rețea, a spus Shepherd, recunoscând în 
numărul care se repeta codul poştei electronice. E o versiu- 
ne de poştă electronică elementară, criptată, pe care o folosesc 

angajații din diferite departamente şi unități pentru a face 
schimb de informaţii. Vorbea cu altcineva de la NASA. 

A luat telefonul, a apăsat pe tasta de reapelare şi l-a pus pe 
difuzor să audă toată lumea. De data aceasta de-abia a apucat să 
sune înainte să fie ridicat receptorul. 

— Echipa de zbor Hubble. 

— Merriweather, sunt Shepherd din nou. Ai registrul cu nu- 
merele de poştă electronică la îndemână? 

A urmat o pauză, întreruptă de un răpăit înăbuşit pe o tas- 
tatură. 

— Da, îl am. 

— Ai putea să-mi spui cine are codul 408? 

Două răpăituri înăbuşite, apoi una mai puternică. 

— E profesorul Douglas. 

Shepherd a simțit cum îi fuge pământul de sub picioare. 

— Joseph Douglas? 

— Cine altcineva? 

— Bine, mulțumesc. 

— Mai ai nevoie de ceva? 

Franklin s-a aplecat puţin. 

— Aici agentul Franklin. Te rog să nu menționezi aceas- 
tă conversaţie nimănui. Nici măcar şefului Pierce, ai înţeles? 

— Am înţeles. 

Înainte ca Merriweather să mai apuce să spună ceva, Franklin 
a închis şi apoi a format numărul departamentului transporturi. 

— Se pare c-o să mă-ntorc la Goddard cu un mandat de 
arestare. 

— Profesorul Douglas nu e la Goddard, a spus Shepherd, 
e la Centrul Marshall pentru Zbor Spaţial din Huntsville, în 
Alabama. Acolo se testează toate componentele telescopului 
James Webb înainte de lansare. Profesorul Douglas e responsa- 
bil de întreg, proiectul. 

Franklin s-a întunecat la faţă, măsurând implicațiile. 

— Franklin la telefon, s-a răstit el la persoana care răspun- 
sese. Am nevoie de un avion, cât de curând e omeneșşte posibil, 
care să mă lase cât aproape de Huntsville, în Alabama. 

A acoperit receptorul. 

— Fă-te util, Shepherd, află-mi numele cui o fi şef de secu- 
ritate la Marshall şi dă-mi-l la telefon! 

— Ar trebui să mă luaţi cu dumneavoastră. 

Franklin a părut cu adevărat amuzat. 

— Serios? De ce, mă rog? 

— Pentru că-l cunosc pe profesorul Douglas, a răspuns 
Shepherd, simțind cum uşa care se închisese pentru partea lui din 
investigaţie s-ar putea deschide din nou. Am fost studentul lui. 


22: 


Carrie s-a aşezat pe marginea patului ei afundat din camera 
de motel şi l-a privit pe Eli, care dormea în celălalt pat. Camera 
nu prea era cine știe ce: un aparat de aer condiționat mare, in- 
castrat în perete ; o masă în stilul anilor '50, pe care cineva scri- 
jelise nişte cuvinte obscene, şi două scaune desperecheate, ude 
leoarcă din cauza jachetele lor de camuflaj puse la uscat. Erau 
împinse lângă radiator, degajând un miros jilav. 

Telefonul era lângă ea, pe covertura uzată. Niciodată nu putea 
dormi când aştepta noi ordine. Era ca o stare de veghe în care nici- 
odată nu se putea relaxa, asta venea odată cu autoritatea. Soldații 
dormeau întotdeauna ca nişte prunci, însă ofiţerii şi sergenţii erau 
ca părinţii, cu toată responsabilitatea şi grijile implicite. 

Afară ploaia se mai domolise. Nu se mai auzea decât un te- 
levizor vechi, fixat foarte sus în şuruburi. Când intraseră prima 
oară în cameră şi îl porniseră era dat pe un canal porno, iar in- 
confundabilul gâfâit fals o făcuse să se uite cu înfrigurare după 
un buton cu care să oprească sunetul sau să schimbe canalul. 
Dar nu fusese îndeajuns de rapidă. Pe ecran apăruse imaginea 
roz a unui trup dezgolit. Niciunul nu a comentat imaginea, deşi 
ea ştia că rezonase cu ceva nerostit din ei amândoi. Televizorul 
mergea acum pe o staţie locală de ştiri, cu sonorul dat încet, în 
caz că apărea ceva ce ar fi fost relevant sau util. 

S-a uitat scurt la trupul adormit al lui Eli, simțindu-se frus- 
trată că, deşi erau singuri în acea cameră jerpelită de motel, iar 
salteaua lăsată le şoptea numai despre lucruri pe care ei şi le ne- 
gau, misiunea încă neîndeplinită îi ţinea despărțiți. Voia doar 
să termine odată şi să se poată căsători, să fie în sfârşit împreu- 
nă, să înfrunte Judecata de Apoi ca soţ şi soţie, binecuvântaţi în 
ochii Domnului. 

Eli a scos un țipăt scurt, ca un animal speriat. De opt ori 
din zece se trezea singur smucindu-se, uitându-se buimac în 
Jur, căutând orori care ieşeau la joacă atunci când el dormea. 
Când îl întâlnise prima oară în spitalul misiunii militare de lân- 
gă Kandahar, nu putea dormi deloc fără să se trezească țipând, 
aşa că asta însemna o îmbunătăţire. Se simţea tot mai bine, şi ea 
era cea care îl ajuta. Dacă ar fi avut destul timp, l-ar fi vindecat 
complet, dar nu era sigură cât timp le mai rămăsese. 

Telefonul a sunat, iar ea s-a năpustit asupra lui, ridicându-se 
din pat şi mergând în cel mai îndepărtat colţ al camerei. 

— Alo. 

Stătea cu faţa la perete şi vorbea în şoaptă, ca să nu-l tre- 
zească pe Eli. 

— Al avut dreptate în legătură cu bărbaţii pe care i-ai văzut, 
s-a auzit vocea Arhanghelului. Erau de la FBI. 

Carrie a căzut pe gânduri. FBl-ul avea să le îngreuneze mi- 
siunea, dar nu s-o facă imposibilă. Trebuia doar să-l găsească 
pe Kinderman înaintea agenţilor FBI, iar Arhanghelul avea să-i 
ajute. Încă se minuna de vastitatea reţelei din care ea era doar 
o minusculă parte. Arhanghelul avea contacte pe unde nu gân- 
deai. S-a întors şi l-a văzut pe Eli, acum cu ochii deschişi şi fără 
expresie, uitându-se la ea cu un amestec de teamă şi suspiciune 
pe care îl aducea adesea din visele sale. Ea a zâmbit şi i-a tri- 
mis un sărut tăcut. 

— Vrei să ciulim urechile, să vedem ce putem afla? 

— Nu. Vreau să dormiţi câteva ore şi apoi să ieşiţi. Domnul 
are mulți duşmani, iar Diavolul nu doarme niciodată. Dar am o 
nouă țintă pentru voi, un nou sacrificiu de făcut, unul la fel de 
important ca cel care a scăpat. 

Carrie a aşteptat, cu acel calm care îi curgea prin vene când 
primea în cele din urmă o misiune nouă. 

— Cât de repede crezi că puteți ajunge la Centrul Marshall 
pentru Zbor Spațial din Huntsville, Alabama? 


23. 


Aeronava C-130 se hurduca în timp ce roţile ei se ridicau de 
pe pista de la Turner's Field. Shepherd era strâns legat cu cen- 
tura de un scaun, cu faţa spre interior în poziția de paraşutist, 
iar sunetul celor două elice îi vâjâia în timpane şi îi vibra prin 
tot corpul în timp ce se ridicau în aer. Se aflau în ceea ce era cu- 
noscut sub numele de Bubird, parte din flota pestriță a Biroului, 
formată în principal din aeronave confiscate. C-130 era folosită 
mai mult pentru transport de mărfuri decât pentru pasageri, dar 
se nimerise să fie alimentată cu combustibil şi gata de plecare 
atunci când sunase Franklin. Aparţinuse unui cartel mexican de 
traficanţi de droguri, îi spusese pilotul binedispus lui Shepherd, 
în timp ce se pregăteau de decolare. Din ce se vedea, mexicanii 
decojiseră interiorul până la fuzelaj pentru a putea înghesui cât 
mai multă marfă posibil. Până în acel moment nimeni nu consi- 
derase necesar să pună înapoi vreunul dintre acele mici şi con- 
complexabile lucruri — detalii ca izolarea fonică sau încălzirea 
sau husele pentru scaunele cu margini de metal care îi tăiau deja 
circulația mai jos de genunchi. Şi-a schimbat poziţia încercând 
în zadar să stea mai confortabil, strângând la piept laptopul de 
serviciu pe care i-l dăduse agentul Smith şi înfăşurând cureaua 
în jurul mâinii pentru mai multă siguranţă. 

Au început să vireze spre dreapta, ajungând deasupra 
Golfului Chesapeake, iar avionul s-a scuturat în semn de pro- 
test, pe măsură ce vântul îl flutura ca pe o jucărie. 

Franklin era legat cu centura de siguranță pe un scaun identic, 
chiar faţă în faţă. Îşi lăsase în jos viziera de protecție a căștii, deci 
Shepherd nu putea să spună dacă îl priveşte sau nu. Shepherd 
era destul de sigur că Franklin îl va scoate din anchetă cu prima 

ocazie şi că îl va trimite înapoi la Quantico, epuizat şi având mult 
de recuperat la antrenamente. Cel puţin erau aproape de Crăciun, 
avea să recupereze în vacanţă, când toată lumea pleca acasă. 

Acasă. 

A închis ochii şi a făcut tot posibilul să îndepărteze din min- 
te acel zbor groaznic, amintindu-și de o vreme trecută, când cu- 
vântul „acasă“ aproape că însemnase ceva şi pentru el. Părinţii 
lui erau deja în vârstă când venise el pe lume — o greşeală, spu- 
sese mătuşa lui, dar ea oricum spunea multe lucruri răutăcioasc. 
Muriseră la câteva luni unul de altul, pe când el avea cinci ani. 
Puținele amintiri despre ei se derulau ca nişte fragmente ames- 
tecate dintr-un vechi jurnal de ştiri: tatăl său, speriat şi fragil, 
stând singur la masă, cu ochii bolnavi măriţi în spatele unor len- 
tile neclare, mereu aplecat asupra unei cărți deschise în faţa lui; 
mama lui, privind fix afară pe fereastră, părând că invidiază fu- 
mul care putea să alunece şi să evadeze. Erau îmbătrâniţi înain- 
te de vreme: ea din cauza țigărilor la care nu putea să renunţe, 
el din cauza unei vieţi pline de dezamăgiri. 

Shepherd moştenise inteligenţa de la tatăl său, care citea la 
fel de repede cum mama lui ardea ţigările Virginia Slims. Tatăl 
lui avusese mereu mai multe locuri de muncă în același timp, iar 
unul dintre ele fusese acela de paznic de noapte — îşi făcea ture- 
le şi apoi citea în linişte şi singurătate. După ce i-a cedat inima, 
la câteva luni după ce plămânii mamei făcuseră acelaşi lucru, 
s-a descoperit că fusese destul de deștept să ascundă o parte din 
venituri de soţia lui şi s-o investească în poliţe de asigurare pe 
numele fiului său. Acestea o numeau pe mătuşa lui tutore şi sti- 
pulau că toţi banii — mai puţin o sumă mică pentru mătuşa lui — 
urmează să fie ținuți în cont şi să fie folosiți doar pentru a plăti 
educaţia fiului. Probabil furioasă din cauza sumei pe care frate- 
le ei reuşise să o agonisească şi de suma relativ mică pe care i-o 
lăsase ei, mătuşa îl trimisese — pe el, fiul fratelui ei ateu — la cea 
mai strictă instituţie religioasă pe care o găsise, la un internat 
excesiv de scump, care îl îndepărtase de celelalte rude de sânge 
pe care le mai avea şi unde cunoscuse un nou tip de singurătate. 

A arunca un băiat sărac într-un mediu de copii de bani gata 
fusese un gest de o mare cruzime. Fusese poreclit „„Cioroiul“, 

deşi era la fel de alb ca e1 — ceea ce spunea la fel de multe des- 
pre ei şi despre lumea lor, ca şi despre el şi situaţia lui. 

Nu găsise nimic ocrotitor la Şcoala Sfântul Apostol Matei, 
niciun director amabil care să-i observe potențialul şi să-l în- 
curajeze, niciun grup unit de prieteni care să aibă grijă unii de 
ceilalți. Fusese pe cont propriu din momentul în care păşise din- 
colo de ușile arcuite, maiestuoase. 

Se retrăsese în studiu, singurul domeniu în care putea să-i 
depăşească pe ceilalți elevi: la matematică sau ştiinţe în speci- 
al, nu conta câţi bani avea tăticu”, ci numai dacă dădeai răspun- 
sul corect. Era de asemenea mai puţin probabil să fii încolțit şi 
agresat în camerele pentru studiu pentru că era — aproape întot- 
deauna — un profesor prezent. Dar, în ciuda acestor suferinţe, 
existase şi un lucru bun care ieşise din Şcoala Sfântul Apostol 
Matei. Acolo descoperise stelele şi se îndrăgostise de ele. 

Vara se căţăra pe acoperişul plat al clădirii care adăpostea 
dormitoarele, departe de „patrulele nocturne“ ale torționarilor 
săi, şi dormea acolo. Stând întins, cu spatele lipit de metalul 
moale şi cald încă datorită căldurii soarelui, privea lung în sus 
către cerul negru străpuns de stele, pe care le unea în diferite de- 
sene. De atunci, orele de studiu au fost dedicate unui nou subiect. 
După ce îşi făcea temele, scotocea prin bibliotecă după cărți de 
astronomie şi le devora, arzând de nerăbdare să se întoarcă pe 
acoperiş şi să pună în practică ce învățase. Era pentru el un fel 
de acasă: un loc cald, sigur şi departe de oameni, unde îşi găsea 
alinarea în lucruri care erau la miloane de ani-lumină depărta- 
re, în timp ce căldura stocată a celei mai apropiate dintre stele îi 
tinea de cald în noaptea rece. 

Dar adevărata măsură a răzbunării mătuşii sale a devenit evi- 
dentă atunci când Shepherd a început să se gândească la ce fa- 
cultate să se înscrie. Atunci a descoperit taxele, iar şcoala odi- 
oasă pe care o alesese ea pentru el fusese atât de scumpă încât 
îi mâncase aproape toţi banii care ar fi trebuit să îi ajungă pen- 
tru facultate şi chiar după aceea. Atunci a descoperit Programul 
NASA pentru absolvenţi. 

Facultatea a fost primul loc unde a descoperit un grup de oa- 
meni care păreau să nu-l urască. ŞI iar se simţise acasă, pentru 

un timp — deşi de fiecare dată când veneau sărbătorile şi toată lu- 
mea se întorcea la casele lor adevărate 1 se amintea cât de trecă- 
tor este totul. A început să se ofere voluntar de fiecare dată pen- 
tru orice sarcini extraşcolare, numai pentru a se menţine ocupat 
în perioadele mai liniștite, până când şi NASA a devenit un fel 
de acasă, cu centrele ei de control ca nişte utere, şi cu familia 
ei extinsă de oameni obsedaţi de munca lor. 

Dar adevărul era că experimentase ceea ce îşi imaginase că 
înseamnă acasă numai o singură dată în viaţa lui. Şi cel mai sur- 
prinzător lucru este că se dovedise a nu fi un loc. Şi-a imagi- 
nat-o acum : Melisa. Să o cunoască pe ea fusese ca şi cum s-ar 
fi întors acasă. Numai cu ea se simţise capabil să lase garda jos. 
Numai cu Melisa putea fi cu adevărat el însuşi, fără scuze sau 
amăgiri. Ea îl făcuse să se simtă o persoană mai bună decât ştia 
că e în realitate. Şi apoi plecase. 

Aeronava C-130 s-a ridicat într-o masă de nori, şi trepidaţiile 
au crescut pe măsură ce turbulenţe furioase au preluat contro- 
lul avionului subţire ca o cutie de conserve. Shepherd a deschis 
ochii instinctiv, alarmat. Franklin îi zâmbea. Zâmbetul s-a rupt 
şi buzele i s-au mişcat, sunetul aspru al vocii sale trecând prin 
urletul motoarelor şi huruind până în mintea lui. 

— Oricând o să vrei să-mi mărturiseşti ceva, agent 
Shepherd, eu o să fiu mai mult decât fericit să te ascult. 

Shepherd şi-a întors privirea. 

„„Să dea naiba dacă nu citeşte şi gândurile!“ 

A strâns laptopul şi mai tare. În acel moment era cel mai 
preţios lucru din viaţa lui, el şi şansa pe care i-o oferise destinul. 
Crezuse că îl va lua luni întregi, chiar ani înainte să aibă acces la 
vasta resursă reprezentată de baza de date FBI numită „Baza de 
date a persoanelor dispărute“. Așa că atunci când agentul Smith 
îi înmânase computerul de serviciu şi îi dăduse un nume tem- 
porar de utilizator în cadrul Biroului fusese ca şi cum primise 
cheile regatului. Fiecare unitate importantă de menţinere a legii 
şi ordinii, din ţară sau din străinătate, era conectată la un anu- 
mit nivel cu baza de date BDPD a FBl-ului: atunci când vorbeai 
de căutarea unei persoane care dispăruse de pe faţa pământului, 
era ca şi cum al fi trecut de la a lipi coli fotocopiate de hârtie la 

avizicrul local la a pune un anunţ de o pagină întreagă pe prima 
pagină a fiecărui ziar din Occident. 

Însă trebuia să fie atent, utilizarea era strict monitorizată. 
Trebuia să găsească o cale de a evita programul de monitori- 
zare dacă voia să nu fie dat afară din Birou chiar înainte să in- 
tre pe uşă. lar abuzul de acces şi privilegii deținute în cadrul 
agenţiei erau de asemenea delicte majore. Dar mai exista o pro- 
blemă. Nivelul de autorizare pe care îl primise de la Smith era 
strict legat de urgenţa şi importanţa investigaţiei la care lucra. 
În momentul în care era scos din anchetă, toate privilegiile erau 
anulate. Şansa lui era foarte mică şi avea să dispară rapid. Era 
posibil să-i ia ani întregi ca să recâștige acel nivel de acces, 
moment în care urma lăsată de Melisa avea să se şteargă şi mai 
mult. Acum, sărind de colo până colo în norul lui, se simţea mai 
aproape de ea decât se simţise de luni întregi. 

A întors capul spre carlingă, la timp ca să vadă botul avio- 
nului străpungând norii. Acum se vedeau stelele în noaptea se- 
nină. Turbulenţele au dispărut aproape instantaneu, iar braţele 
sale s-au relaxat — puţin doar. 

Simţea că Franklin îi zâmbeşte în continuare, dar nu s-a în- 
tors spre el. Poate că avea să îi spună cândva povestea anilor săi 
pierduţi, dar nu încă. Nu până când nu va afla el însuşi sfârşitul. 
Până atunci, va face tot posibilul să rămână cât mai mult im- 
plicat în cercetarea cazului. Aşa că a închis ochii şi a examinat 
ceea ce ştia, încercând să descopere legăturile dintre un laureat 
Nobel dispărut, aproape un an de informaţii lipsă şi ceva ce se 
întâmplase în oraşul Ruina cu opt luni în urmă. 


24. 


CU OPT LUNI ÎN URMĂ 


Gabriel a alunecat în râul Orontes, care marca granița din- 
tre Turcia şi Siria, chiar după miezul nopții celei de-a cincea 
zile. Cea mai mare parte a drumului o parcursese mergând 
alături de calul său, odihnindu-l în timpul zilelor călduroase 
și atent la praful uscat ridicat de copite. De mai multe ori ză- 
rise patrule în depărtare şi trăsese calul la pământ, întinzân- 
du-se lângă el până când acestea trecuseră, tremurând în ciu- 
da arşiței deşertului şi a febrei care creştea şi fierbea ca lava 
înăuntrul lui. 

În timpul nopților tremurase de frig, iar pocniturile şi bubu- 
iturile luptelor îndepărtate îi indicau unde se dezlănțuiau lup- 
tele războiul civil, astfel încât să le ocolească. Atunci călărea 
mai aprig, cu drumul luminat doar de stele şi de dorința de a 
merge mai departe. 

Când febra atinsese punctul culminant, iar balansul ca- 
lului de-a lungul deşertului îl adusese aproape în stare de 
inconştiență, şi-l imaginase pe tatăl său călărind alături de el, 
arătându-i locurile bătăliilor de mult trecute şi chemând fanto- 
mele celor care muriseră acolo. Sultani otomani, califi persani, 
împărați romani, Alexandru cel Mare, cu toții luptaseră pentru 
un pământ pe care niciun om nu îl putea cu adevărat stăpâni. Şi 
Sfântul Paul călcase pe acolo, convertind la creştinism pe lun- 
gul drum către Damasc, îndepărtându-se tocmai de locul în care 
Gabriel încerca din răsputeri să ajungă. 

Până să ajungă la râul care marca hotarul între Siria şi 
Turcia, era pe jumătate mort din cauza bolii care îl măcina pe 

dinăuntru şi pe jumătate îngheţat din cauza frigului. A găsit un 
loc între două puncte de control şi s-a lăsat în râul întunecat 
ca noaptea, agățându-se de calul care înota de parcă ar fi tra- 
versat râul Styx!, iar animalul era singurul lucru care îl împie- 
dica să alunece în lumea cealaltă. 

„Nu încă“, şi-a spus şi s-a ținut mai strâns, doar câteva ore 
în plus, apoi moartea îl putea lua. 

S-a ridicat odată cu calul, aruncându-şi trupul peste el ast- 
fel încât a ieşit din apa râului, apoi s-a întins pe spatele lui, 
tremurând cu apa picurând din el, şi a lăsat calul să bea mult 
timp înainte să îi dea pinteni înainte ultima dată. 

Războiul civil adusese batalione întregi de soldaţi la graniță, 
așa că la început s-a mişcat lent, alegându-și cu grijă calea pe 
lângă garnizoanele militare, înainte să treacă în galop ultimii 
șaptezeci de kilometri pe drumurile prăfuite care duceau mile 
întregi prin crângurile de măslini şi fistic. 

A intrat în Ruina chiar când zorile luminau cerul, iar oraşul 
începea să forfotească. În faţa sa se vedea Citadela ridicân- 
du-se neagră, clară în centrul oraşului, atât de înaltă încât pis- 
cul era luminat de soarele care încă nu apăruse de după coas- 
ta munţilor dimprejur. 

A continuat să meargă pe mijlocul marelui bulevard care du- 
cea către inima oraşului, ținându-se departe de oamenii care se 
holbau în tăcere la acel călăreț singuratic care trecea pe lân- 
gă mașini şi magazine de suvenire. Ştia că oraşul vechi, încu- 
iat noapte de noapte în spatele porților şi al zidurilor groase 
de şapte metri, se pregătea să primească primii turişti ai zilei. 
Imediat ce soarele avea să se ivească de după munţi şi să scal- 
de oraşul vechi în lumină, porțile aveau să se deschidă, iar el se 
va îndrepta direct către ele, bazându-se pe înfăţişare şi pe co- 
pitele zburătoare, ca să împrăștie turiştii. Va merge apoi căla- 
re până în vârful dealului şi va suna la clopotul pentru ridica- 
re de la Docul Tributului, cerând să fie ridicat şi dus în interio- 
rul muntelui. Călugărul Athanasius va şti de ce se află el acolo. 


1 Râul care separă lumea viilor de cea a morților în mitologia greacă. 

Trebuia să-l primească înăuntru. Câteva minute în plus, şi că- 
lătoria lui va lua sfârşit. 

A ajuns la capătul bulevardului şi a tăiat drumul prin Parcul 
Suleiman, către poarta publică principală. Era intrarea cea mai 
largă dintre toate, şi, spera el, avea să le permită oamenilor să 
se dea la o parte din calea lui când îi va amenința. Nu voia să 
rănească pe nimeni, cu atât mai mult să atingă pe cineva şi să 
riște să transmită febra care ardea înlăuntrul lui. 

A trecut pe sub ultimul copac, frunzișul dându-se la o parte 
pentru a dezveli zidul oraşului vechi. Apoi le-a văzut, două fan- 
tome în giulgiuri albe, stând de pază. În delirul său a crezut că 
trebuie să fie viziuni ale morții, care aşteptau să-l ia, dar pe mă- 
sură ce calul l-a adus mai aproape a văzut că erau adevărate. 

Ochii goi, fantomatici ai uneia s-au întors spre el, apoi spre 
tovarășul lui. 

Gabriel a auzit foşnetul echipamentului protector în timp 
ce se îndreptau către el, a văzut semnul de carantină în spatele 
lor și a înțeles — în timp ce epuizarea şi sentimentul de înfrân- 
gere l-au făcut să alunece de pe cal — că ajunsese prea târziu. 
Boala pe care el o scosese din Citadelă, şi pentru care bătuse 
drum lung s-o aducă înapoi, se răspândise deja. 


25. 


Avionul de transport de mărfuri a ieşit din nor de-abia la 
două sute de picioare deasupra unui câmp atât de strălucitor, în- 
cât Shepherd a trebuit să mijească ochii ca să vadă pista de ate- 
rizare de la Red Army. Dincolo de ea se vedea centrul spațial. 

— Pilot, eşti sigur că asta e Alabama, şi nu Alaska? a hârâ- 
it vocea lui Franklin prin bâzâitul motoarelor. 

— Au astfel de vreme peste tot în sud, a răspuns pilotul, cea 
mai mare ninsoare de când au început măsurătorile. Potrivită 
pentru Crăciun, nu-i aşa? Dacă voiai vreme frumoasă trebuia 
să zburăm spre nord. Se pare că în Chicago e un val de căldu- 
ră. A înnebunit lumea. 

— Sfârşitul zilelor, a mormăit Franklin, destul de tare ca 
Shepherd să-l audă. Poate că totuşi Kinderman a descoperit el 
ceva. 

Cauciucurile au scârţâit pe asfaltul ud al pistei pustii, iar 
mirosul de cauciuc încins s-a strecurat în cală, provocându-i o 
uşoară greață lui Shepherd. Nu dormise toată noaptea, abia pu- 
sese gura pe mâncare şi zborul fusese atât de zdruncinat, încât 
se simţea ca bătut. 

— Crezi că NASA o să ne ofere vreun mic dejun? a spus 
Franklin, demonstrându-şi din nou strania capacitate de a des- 
coperi punctele slabe ale celorlalți şi de a răsuci cuțitul în rană. 

— Pot să te duc la cantină, a răspuns Shepherd, inspirând 
aerul înghţat care mirosea a cauciuc şi încercând din răsputeri 
să nu se gândească la grămezile unsuroase de bacon şi chifte- 
le de cartofi puse una peste alta în fiecare dimineață pentru cei 
şapte mii de angajaţi ai centrului spațial. 

Franklin a zâmbit. 

— În cazul ăsta sunt chiar bucuros că te-am luat cu mine. 

Avionul s-a oprit cu o smucitură la fel de lipsită de graţie ca 
restul zborului, şi aerul îngheţat a inundat cala în timp ce ram- 
pa de acces a început să coboare. 

Afară îi aştepta un Ford Explorer cu motorul pornit — norii 
groși de gaze de eşapament treceau pe lângă sigla NASA de pe 
aripa maşinii. Un bărbat îmbrăcat într-un hanorac impermeabil 
albastru-închis, cu o insignă de securitate cusută pe mânecă, a 
ieşit pe portiera din dreapta şi s-a aşezat cu braţele încrucişate. 
Era o copie la indigo a şefului de la pază de la Goddard: aceeaşi 
construcţie solidă de culturist; aceeaşi față plată; Shepherd pu- 
tea să parieze că avea şi același birou ordonat cu o fotografie 
cu el mai tânăr pe perete. 

— Dave Ellery, a spus bărbatul, întinzând mâna către Franklin, 
care cobora primul pe rampă. Eu sunt şeful pazei aici. 

Purta mănuși şi nu s-a obosit să le dea jos nici măcar când 
au dat mâna. Nu era deloc prietenos. Era o chestiune de teri- 
toriu, izvorâtă din faptul că FBI avea jurisdicție în orice stat şi 
putea prelua orice anchetă, dacă era cazul. Nimănui nu-i place 
să întâlnească un superior, mai ales în domeniul legii și ordinii. 
Ellery a arătat către portierele din spate ale automobilului şi s-a 
urcat pe scaunul din dreapta fără să mai adauge vreun cuvânt. 

Interiorul simplu al Ford Explorer-ului părea luxos prin 
comparaţie cu cel al avionului. Era încălzit şi scaunele erau ca- 
pitonate, aşa că Shepherd a început să simtă furnicături în dege- 
tele de la mâini şi picioare în timp ce sângele a început să cur- 
gă din nou liber prin ele. 

— Cu siguranţă v-aţi ales bine ziua, a spus Ellery, uitân- 
du-se fix la peisajul alb din spatele unor ochelari de soare. 

— Din ce-am înţeles, vremea obişnuită v-a fost furată şi tri- 
misă direct la Chicago, a spus Franklin, modificându-şi uşor ac- 
centul pentru a semăna cu cel sudic al lui Ellery. 

Era o tehnică pe care agenții o învățau la Quantico, numi- 
tă „reflectarea subiectului“; implica sugerarea unei asemănări 
şi ajuta la sporirea încrederii, deşi Shepherd bănuia că ca nu 
avea să funcționeze cu şeful de la pază, care urmase oricum şi 
el acelaşi curs. 

— Nu m-am referit doar la vreme, a spus Ellery fără să 
dezvolte. 

— E deja o zi proastă? 

— Da. Am mai puţini oameni decât trebuie şi am fost nevoiți 
să evacuăm unul dintre centrele de cercetare din cauza unei scur- 
geri de heliu. Nu te poţi juca cu astfel de lucruri. A trebuit să în- 
chidem de tot o clădire întreagă, a zis şi a scos un dosar dintr-o 
servietă diplomat de la picioare, pe care i l-a dat lui Franklin pe 
bancheta din spate. Am căutat documentele pe care le voiați. 

Cuvântul AMENINȚĂRI era scris pe dosar cu o cariocă 
groasă. Franklin l-a deschis şi a scos douăsprezece folii de plas- 
tic transparente, conţinând fiecare corespondenţa pe câte o lună. 
Luna ianuarie conţinea o singură filă redactată la o maşină de 
scris de pe vremuri: 


Dragă NASA, 


Nu mai irosi dolarii proveniți din taxe si 
impozite ca să trimiţi gunoaie în spaţiu. Armata 
are nevoie disperată de echipamente. Pe asta să 
cheltuiţi banii, tâmpiţilor, sau o să-l împuse cu 
mâna mea pe ăla care apasă pe butonul de lansare! 
Sunt extrem de serios. 


Un patriot 


— Bineînţeles că astea sunt doar scrisorile pe hârtie, a spus 
Ellery. Primim de zece ori mai multă corespondenţă pe internet. 
Pe-alea o să vi le arăt în biroul meu, dacă vreţi. 

Franklin a frunzărit dosarele de plastic până a ajuns la luna 
mai, cea în care doctorul Kinderman primise prima carte poştală. 

— E adevărat ce-am auzit, că Hubble a deraiat de pe orbită? 

— Asta e o informaţie strict secretă. ŞI, orice aţi auzit, am 
aprecia dacă ați ţine pentru dumneavoastră, domnule. Ştiţi că 
zvonurile pot să creeze dificultăţi în investigaţie. 

Accentul lui Franklin ajunsese acum până în Georgia şi mer- 
gea tot mai spre sud. 

I-a dat dosarele de la ianuarie până la aprilie lui Shepherd 
şi a deschis dosarul cu mai. Mai fusese cu siguranţă o lună pli- 
nă de nebuni. Prima era o scrisoare agramată scrisă cu creio- 
nul, cu fotografiile unor astronauți lipiţi pe ea, ale căror feţe fu- 
seseră arse cu o ţigară. Sub acestea era o fotografie a rachetei 
Challenger explodând, cu o dată din viitor şi cu mesajul ASTA 
O SĂ SE ÎNTÂNPLE DINOU. Următorul material era o carte 
poştală cu o pictură renascentistă a Turnului Babel. Franklin i-a 
arătat-o lui Shepherd şi apoi a întors-o. Pe spate era scris într-un 
mod citeţ şi familiar: 


Şi au ds Zară Și. Haiden să pe facem up aag 
Si un urn al cărui Vrf Să ajungă În cer 


Si să ne facem faimă | 


— Aţi mai primit şi altele ca asta? a întrebat Franklin şi a 
ridicat cartea poştală, iar Ellery a întors capul să o vadă. 

— O dată pe lună din mai, exacte ca un ceas. 

— Profesorul a fost deranjat de ele? 

— Nu în mod special. 

— Dar le-a văzut? 

— Sigur, doar îi erau adresate. 

— l-ați pomenit de ele şefului Pierce de la Goddard? 

Ellery a pufnit. 

— De ce aş fi făcut asta? Şeful Pierce are şi el nebunii lui 
cu care trebuie să se descurce, sunt al naibii de sigur că n-are 
nevoie şi de ai mei! 

Franklin i-a dat dosarele rămase lui Shepherd şi apoi l-a des- 
chis pe cel din decembrie. 

— Aţi mai primit o carte poştală şi luna asta? 

— Nu, n-am primit. 

Franklin a deschis dosarul. 

— Nu-mi spuneţi, aţi primit în schimb o scrisoare, una ti- 
părită, dar asemănătoare ca mod de exprimare. 


! Facerea, 10:4. 

Ellery a făcut o pauză. 

— De unde ştiţi? 

Franklin nu a răspuns. Găsise deja geamănul plicului A5 
care îi fusese trimis lui Kinderman. Era în folia lui de plastic, 
lângă scrisoarea din el. Franklin a ţinut-o astfel încât Shepherd 
s-o poată citi. Era identică cu prima, cu excepția unui mic de- 
taliu. 

— Cel puțin pe ăsta nu l-a mai făcut sodomist, a spus 
Franklin astfel încât numai Shepherd să audă. Aţi investigat 
povestea asta? l-a întrebat pe Ellery. 

— Bineînţeles. Noi luăm toate amenințările în serios, nu 
contează cât de ciudate, vagi sau nechibzuite ar putea părea. 
Am trimis originalul la Langley, aia e doar o copie. l-am trimis 
şi una dintre cărțile poştale. 

— Au găsit ceva? 

— Cine ştie? Chestiunile astea nu prea sunt considerate 
urgenţe. Dacă vine ceva mai important — şi cam totul e mai im- 
portant —, sunt lăsate la fundul mormanului. Am ajuns, dom- 
nilor! 

Shepherd a ridicat privirea în timp ce Fordul Explorer ieşea 
de pe strada principală şi se apropia de intrarea unei clădiri pla- 
cate cu oglinzi, care reflecta cerul, părând că aproape nu e aco- 
lo. Dincolo de ea, în depărtare, turnurile de lansare se ridicau 
deasupra clădirilor de cercetare din campus. În faţa uneia din- 
tre ele se găseau un grup mic de oameni îmbrăcați în constume 
albe, impermeabile, şi ambulanţe cu girofarurile pornite. 

— Acolo a avut loc scurgerea de heliu? a întrebat Franklin. 

— Da, ăla-i laboratorul de criogenie, cea mai mare unita- 
te de testare în vacuum din lume. Au acolo o cameră de testa- 
re în care pot stoarce fiecare moleculă din aer şi o pot îngheţa 
la temperatura din spaţiu. O folosim ca să testăm toate echipa- 
mentele înainte de lansarea în spaţiu. 

Shepherd a simţit o gheară în stomacul gol. 

— Ce testaţi acum acolo? 

— Oglinzi. 

— Pentru ce? 

— Pentru acelaşi lucru pentru care le-am testat tot anul: 
James Webb. 

Franklin a tresărit pe scaun. 

— Trebuie să ne duceţi acolo! Acum! 

— Staţi aşa! a zis Ellery şi s-a întors. Ăsta e departamen- 
tul meu. Nu puteţi să veniți pur şi simplu aici şi să-ncepeţi să le 
dați ordine oamenilor... 

— Ba da, pot! i-a tăiat-o Franklin. Este exact ceea ce pot 
să fac. Să-i dăm bătaie! 

Şoferul s-a conformat, trăgând tare de volan şi aruncând 
Fordul Explorer într-o curbă bruscă. Ellery a deschis şi a închis 
gura ca un peşte pe uscat, fără să spună nimic. Laboratorul de 
criogenice a apărut din nou în raza vizuală. Scurgerile mari de 
vapori de heliu, adunaţi în nori groși, dădeau impresia că to- 
tul va exploda. 

— Când a avut loc scurgerea? 

— Alarma s-a declanșat acum aproximativ jumătate de oră. 

— Vorbiserăţi deja cu profesorul Douglas? 

— Poftim? 

— [-ați spus că venim? 

— Nu. Am vorbit cu el, dar nu i-am spus despre ce e vorba. 

— Ce i-aţi spus mai exact? 

— l-am spus că anumite persoane au întrebat de el, dar nu 
i-am spus cine. 

— Şi când a fost asta? 

— Imediat după ce am vorbit cu dumneavoastră la telefon. 

Franklin a dat din cap. 

— Trebuie să ne duceţi acolo cât de repede puteţi! 

Ford Explorer-ul a pornit brusc, înfundând pe toată lumea 
în scaune în timp ce şoferul călca pe accelaraţie. 

— Dar despre ce naiba e vorba în toată povestea asta? a mâ- 
râit Ellery, încercând să-şi recâștige puţin din autoritate. 

— Oglinzile astea pe care le testaţi sunt din întâmplare 
scumpe, dificil de înlocuit dacă se sparg? 

— Costă cam cincisprezece milioane de dolari bucata. Sunt 
de mare precizie şi sunt acoperite cu aur. Avem şase în came- 
ră în momentul ăsta. 

— Chiar aşa? Ei bine, e foarte probabil ca acum, în timp 
ce toți ceilalți stau în picioare afară, profesorul Douglas să fie 
înăuntru şi să-şi folosească cheia de la maşină ca să-şi scrie nu- 
mele pe ele. 


26. 


Ford Explorer-ul a frânat cu zgomot lângă clădire, speriind 
grupul de tehnicieni de laborator, care, cu echipamentul lor de 
protecție, păreau nişte iepuraşi albi. Franklin a coborât înainte 
ca maşina să se fi oprit. Shepherd îşi pusese centura de siguranță 
din obişnuinţă şi acum înjura în timp ce bâjbâia să o deschidă. 
A deschis uşa şi a alergat pe lângă maşină, simțind aerul rece 
ca nişte cuțite în plămâni. 

Franklin s-a oprit lângă intrarea principală, ascultând. 
Shepherd a observat că are pistolul în mână. Şi-a desfăcut nas- 
turii hainei şi a întins mâna după propria armă, aşezându-se în 
linie cu Franklin, păstrând o distanţă mică faţă de zid, aşa cum 
fusese învăţat. Franklin s-a întors şi i-a făcut semn lui Ellery să 
se apropie. 

Totul îi părea atât de familiar lui Shepherd de la ultimul său 
antrenament, încât a trebuit să îşi amintească că aceea nu era o 
simulare, iar gloanţele din arma sa nu vor trage cu vopsea. În 
plus, cel pe care îl căutau acum cu pistoalele scoase era fostul 
său profesor, un om pe care Shepherd îl respecta probabil mai 
mult decât pe oricare altul din lungul şir de persoane care în- 
cercaseră să îi îngrămădească informaţii în minte. Profesorul 
Douglas, cu privirea lui ageră şi binevoitoare, cu entuziasmul 
unui cercetaş. Profesorul Douglas, cel care era vegetarian pen- 
tru că nu suporta gândul ca o altă ființă vie să sufere din prici- 
na sa. Profesorul Douglas, suspect de terorism, căutat de FBI. 

Ellery a ajuns lângă ei, agitat. 

— Spuneţi-mi despre clădire! a zis Franklin, ținându-şi 
ochii aţintiți asupra ușii. Unde sunt ieșirile? 

— E asta şi mai e una de incendiu, în spate. 

— Trebuie să trimiteţi pe cineva acolo s-o asigure. Dar in- 
teriorul? Spuneţi-mi despre planul clădirii? 

— Planul clădirii e cam complicat. 

— Atunci va trebui să veniţi cu mine. Nu vreau să mă rătă- 
cesc. Sheperd, tu trebuie să asiguri ieşirea din spate. 

— Intrăm? 

Ellery arăta de parcă ar fi fost pe punctul să leşine. 

— Pot să fiu eu ghid, a spus Shepherd. Am lucrat o vreme în 
clădire. Există o uşă care duce din hol în vestiar. De acolo treci 
printr-un punct de dezinfectare şi printr-o uşă cu sistem de în- 
chidere pneumatic pentru a ajunge în camera centrală. Fluidele 
de răcire ajung, acolo din depozitele de pe partea îndepărtată a 
clădirii, prin conducte îngropate adânc sub pământ, pentru a păs- 
tra izolaţia. Dacă există o scurgere, atunci probabil că e în ca- 
mera principală. 

Shepherd s-a uitat la Ellery, aşteptând o confirmare. Voia 
cu tot dinadinsul să fie înăuntru când Franklin va fi faţă în faţă 
cu Douglas, mai mult de dragul profesorului decât pentru ori- 
ce alt motiv. 

Ellery a încuviinţat din cap, toată bravada de mai devreme 
dispăruse. 

— Cam aşa stau lucrurile, în mare. În mod normal aţi avea 
nevoie de coduri de acces, dar acum a intrat în vigoare un cod 
unic, pentru că sistemul e setat pe evacuare. Trebuie să tastaţi 
steluță, patru zerouri şi apoi diez. 

Franklin a încuviinţat din cap. 

— Am înţeles. Mergeţi şi organizaţi-vă oamenii pentru a 
asigura ieşirile. Noi o să intrăm şi o să încercăm să-l scoatem 
afară cu forţa. 

Ellery a încuviinţat din cap şi s-a grăbit să plece. Shepherd 
l-a privit îndepărtându-se şi ajungând lângă ambulante şi lângă 
oamenii care tremurau. Simţurile îi erau ascuţite de adrenalină 
şi de frică. A observat cum copacii din depărtare erau plini de 
zăpadă şi de nişte obiecte care păreau fructe negre. O porticră 
de maşină s-a trântit şi fructele şi-au luat zborul, ridicându-se în 
aer ca o coloană de fum negru viu, mii de păsări migratoare care 
îşi închipuiau probabil că greşiseră anotimpul, odihnindu-se pe 


128 


copaci care nu cunoscuseră niciodată zăpada. Natura se întor- 
sese cu susul în jos. 

„Sfârşitul zilelor.“ 

— Eşti gata? a întrebat Franklin. 

„Nu“, şi-a spus Shepherd în gând. 

— Da, a răspuns, întorcându-se spre intrare şi ridicând 
arma. 

— Bine, pentru că deschizi drumul. Asigură-te şi înaintea- 
ză, exact ca la Hogan's Alley. 

„Doar că aici gloanţele sunt adevărate“, şi-a spus Shepherd. 
„„Gloanţele sunt adevărate.“ 

Apoi a păşit şi a deschis uşa. 


27; 


Shepherd a intrat aplecat, verificând holul de intrare de la 
stânga la dreapta, în timp ce Franklin a rămas drept, verificând 
în direcţia opusă. Totul era exact aşa cum îşi amintea Shepherd, 
un rând de cinci scaune aliniate de-a lungul peretelui din faţă 
sub un tablou imens al rachetei spaţiale, un răcitor de apă în 
colţul din stânga, cu un coş de gunoi plin pe jumătate cu pahare 
de hârtie lângă el, şi la dreapta o uşă grea, cu un geam gros in- 
castrat la nivelul ochilor şi simbolurile pentru „Pericol de con- 
taminare“ şi „Radiaţii“ dedesubt. Nimic altceva. 

Shepherd s-a îndreptat spre uşă, repetându-şi în minte 
aceeaşi mantră: „„Asigură-te şi înaintează, asigură-te şi înain- 
tează!“ 

Franklin stătea atât de aproape de el, încât puteau fi consideraţi 
o singură ființă, cu două perechi de ochi şi două arme. 

Steluţă, patru zerouri şi apoi tasta diez. Au trecut de uşă. S-a 
închis în spatele lor cu un sunet de aspirare făcut de dispoziti- 
vele de etanşare, eliminând orice alt zgomot de afară. În liniştea 
aceea au auzit acum ceva nou: un sâsâit slab, constant, de parcă 
un şarpe imens îi aştepta undeva în interiorul clădirii. 

Shepherd a făcut un pas spre lateralul uşii — cu arma îndrep- 
tată în faţă, cu inima bubuind — şi a scrutat camera de dincolo, 
cât de mult se putea prin geamul mic. Camera de echipamente 
era numai gresie albă, lumini puternice şi rafturi pline de cos- 
tume împăturite şi mănuşi. Pe perete, câteva costume întregi 
atârnau ca nişte fantome, ceea ce l-a făcut să încordeze mai tare 
degetul pe trăgaci. 

I-a aruncat o privire lui Franklin care se postase de cealal- 
tă parte a uşii. A încuviinţat o dată. A întins mâna stângă şi a 

tastat codul pe uşă. Încuietorarea a scos un clic. Franklin a în- 
vârtit mânerul. Shepherd a împins-o dinspre balamale şi a îna- 
intat pe vine, ca şi înainte, de la stânga la dreapta, din colţ că- 
tre centru, în timp ce Franklin stătea în picioare şi verifica în 
direcția opusă. Pistolul lui Shepherd a zvâcnit când a văzut o 
mişcare. Unul dintre costumele atârnate se mișcase. A răsuflat 
lung, dându-și seama că doar curentul de aer intrat pe uşa des- 
chisă îi schimbase poziţia. 

Sâsâitul era mai puternic acum. Venea de dincolo de con- 
ducta de aer care ducea în camera principală. 

Au înaintat, tălpile lpindu-li-se de mocheta adezivă, folosi- 
tă pentru a elimina orice impurități de pe tălpa încălțămintei de 
laborator înainte ca purtătorul ei să intre sub duşul de aer com- 
primat care avea să elimine şi restul. Shepherd s-a oprit când a 
ajuns la ecranul gol care marca intrarea. 

— Haide să intrăm! a spus Franklin, venind lângă el şi vă- 
zând că nu e nimic înăuntru. 

— Ar trebui să ne echipăm înainte. 

— Chiar aşa? 

Franklin s-a întors şi a deschis uşa. 

— Aşteptaţi! 

Shepherd s-a lăsat pe vine imediat în urma lui, chiar în mo- 
mentul în care un curent puternic ca o tornadă s-a îndreptat spre 
ei din toate părțile, de parcă o mie de uscătoare de păr ar fi por- 
nit în același timp. Franklin s-a lăsat şi el pe vine şi a mers aşa 
pâna la uşa din faţă, deschizând drumul cu arma de parcă sune- 
tul ar fi fost un adevărat atac. Larma a durat zece secunde şi apoi 
s-a stins. Franklin s-a întors către Shepherd. 

— Ce spuneai? 

— Nu mai contează. 

Fereastra ultimei uşi dezvelea numai o mică parte din încă- 
perea imensă de dincolo de ea. Întreaga parte de sus a camerei 
era ascunsă de un zid gros de abur alb, de parcă cineva captu- 
rase un nor şi îl depozitase acolo. 

— Helium, a şoptit Shepherd. 

— Otrăvitor? 

Shepherd a dat din cap. 

— Există pericolul să nu mai ai oxigen dacă inhalezi prea 
mult. În afară de asta, îţi face doar vocea să sune haios. E acelaşi 
lucru care se foloseşte în baloanele de la petreceri. Cel mai mare 
risc îl reprezintă degerăturile şi leziunile cauzate de frig. Fierbe 
la minus patru sute cincizeci de grade Fahrenheit şi în conduc- 
te va fi lichid, deci chiar mai rece de-atât. Profesorul nu poa- 
te fi acolo, dacă e vorba de o scurgere lichidă. Nu dacă nu e 
mort deja. Nimeni nu poate supravieţui mult timp într-un ase- 
menea frig. 

Franklin a zâmbit şi s-a aşezat în spatele lui. 

— Tu primul! 

Shepherd a privit din nou norul de gaz prin fereastră şi a 
tras aer în piept. A simțit mânerul armei împungându-i palma, 
în timp ce îl ținea strâns cu o mână şi tasta codul cu cealaltă. 
Încuietoarea a făcut clic, iar el a deschis uşa şi a intrat. 

Temperatura era sub limita îngheţului în cameră, iar sâsâitul 
era puternic şi sinistru. Deasupra lui, faţa de jos a norului și-a 
schimbat forma din cauza uşii deschise care a împins aerul ; ară- 
ta de parcă ceva s-ar fi mişcat în interiorul lui. 

Shepherd a verificat încăperea în acelaşi fel ca înainte. Aburul 
din aer redusese vizibilitatea, dar putea încă distinge partea de 
jos a uşii circulare care ducea spre camera etanşă din centrul în- 
căperii. Acolo erau testate echipamentele, şi probabil acolo se 
produsese şi scurgerea. A înaintat către ea, stând aplecat, mult 
sub norul îngheţat. Fusese frig şi afară, în iarna ciudată, dar ni- 
mic nu se compara cu asta. Răsuflarea îi îngheţa din secunda în 
care îi ieşea pe gură. A aruncat o privire spre norul gros de dea- 
supra capului, forma din heliu care, mai uşoară decât aerul, um- 
plea partea de sus a camerei ca un fum. Era ceva în neregulă cu 
faptul că norul se afla acolo. Şi-a scormonit mintea în căutare 
de informaţii despre clădire. Îşi amintea fragmente, bucățele de 
informaţii tehnice despre cum funcţiona. Şi apoi l-a lovit. 

Fluxul laminar. 

S-a uitat din nou la nor. Încăperea era ţinută curată cu ajuto- 
rul fluxului laminar, aer pompat constant în curenţi paraleli de 
sus în jos pentru a mătura particulele în filtrele din podea. Însă 
norul nu era suflat în jos. Stătea pur şi simplu acolo, umplând 

partea de sus a camerei cu abur îngheţat. Şi-a amintit cum se 
mişcase când deschisese uşa. În cameră nu existau deloc curenţi 
de aer. Poate că sistemul fusese avariat de scurgere. Sau poa- 
te că nu. 

A mai observat ceva în neregulă. În mediul de obicei steril al 
încăperii, nimic nu trebuia să fie nelalocul lui, totul trebuia de- 
pozitat şi încuiat pentru a preveni accidente periculoase şi po- 
sibil costisitoare, dar acum un laptop zăcea pe podea, lângă uşa 
camerei etanșe. S-a apropiat de el, încruntându-se pentru a ve- 
dea mai bine prin aerul gros. Aducerea şi scoaterea echipamen- 
telor din unitatea de criogenie se făceau în condiţii foarte stricte. 
Chiar şi o mănușă spălată putea lăsa impurități pe componente, 
aşa că totul era realizat prin braţele unui robot controlat prin in- 
termediul computerului. Laptopul era legat prin fire la panoul de 
comandă al unui astfel de braţ. Acesta era extins, iar cleştele lui 
dispărea în norul dens de deasupra capului lui. Shepherd a făcut 
un pas către el, trăgându-l într-o parte pentru a vedea ecranul lap- 
topului. Pe el se afla un număr format din două zerouri urmate 
de unu şi opt. În timp ce Shepherd îl privea, optul s-a transfor- 
mat în şapte. Apoi în şase. Apoi în cinci. 

„Numărătoarea inversă.“ 

S-a repezit, apucând unul dintre furtunurile cu aer compri- 
mat folosite pentru a curăța componentele şi l-a îndreptat în sus, 
apăsând în direcţia unde ar fi trebuit să se afle capătul braţului 
de robot. Şuieratul aerului s-a amestecat cu sâsâitul din încăpe- 
re, în timp ce norul s-a împrăștiat deasupra sa, îndeajuns ca să 
se vadă ce ținea braţul. 

A dat drumul furtunului şi s-a răsucit pe călcâie, apucându-l 
pe Franklin de braţ. 

— IEŞIŢI AFARĂ! 

În mintea lui, alerga deja cu viteză spre intrare, trăgându-l 
pe Franklin după el, dar lumea reală mergea cu încetinitorul. 

„Cât mai era până când cronometrul avea să ajungă la zero?“ 
Nu îndeajuns de mult, şi nu îndrăznea să se întoarcă să verifice. 
Să spunem cel mult zece secunde. Zece secunde să ajungi cât 
mai departe posibil. 

Ceva l-a smucit de braţ, trăgându-l înapoi. S-a uitat la 
Franklin, nedumerit şi furios. 

— FUGIȚI! a strigat, trăgându-l către uşă. 

Nu mai era timp pentru explicații. Nu mai era timp pentru 
nimic. 

A numărat fiecare pas, imaginându-şi cum corespundea nu- 
mărătoarei de pe laptop. 

...nouă... 

„Opt... 

Până în acel moment, Shepherd nu acceptase complet ideea 
că fostul său profesor ar fi fost undeva înăuntru, sabotând com- 
ponentele-cheie ale urmaşului lui Hubble. 

„„.Şapte... 
„Şase... 

Dar totul era atât de atent plănuit. A ajuns la uşă şi a des- 

chis-o cu o smucitură, împingându-lpe Franklin înainte. 
„CINCI... 
„patru... 

Zgomotul duşului de aer a pornit, şi pentru o secundă a cre- 
zut că a greşit numărătoarea. A continuat să fugă, a trecut de a 
doua uşă, cu Franklin alături de el. 

„trei... 
„doi... 

Atât de inteligent! 

A evacuat clădirea pentru ca nimeni să nu fie rănit... A inun- 
dat partea de sus a camerei cu gaz îngheţat... A ridicat pe brațul 
de robot un rezervor cu fluid de răcire pentru ca gazul să se 
mențină rece... până când numărătoarea inversă avea să îi indi- 
ce să îl arunce pe podeaua umedă, relativ caldă... 

„UNU... 

În faţa lui, Franklin aproape că trecuse de ultima ușă. 
Shepherd s-a aruncat după el şi au trecut înlănțuiți prin unita- 
tea de sterilizare, apoi s-au ghemuit jos, pe podeaua holului de 
la intrare. 

Jos. 

Să stea Jos. Heliul e mai uşor ca aerul. Heliul se ridică. 

„..ZEro... 

Shepherd a auzit o bubuitură înăbuşită, şi apoi valul de zgo- 
mot al exploziei a devastat clădirea, transformând lumea în 
bucăţi de metal rupt şi cioburi de sticlă. 

Şi apoi întuneric. 


III 


„Cel ce şi-a zidit casă nouă și n-a sfinţit-o, 
acela să iasă și să se întoarcă la casa sa, 
ca să nu moară în bătălie.“ 


Deuteronomul, 20:5 


28. 


CU OPT LUNI ÎN URMĂ 
Oraşul vechi, Ruina, 
sud-estul Turciei 


Gabriel a murit la puţin timp după prânz, în aceeași zi în 
care a intrat călare în Ruina. 

Un bărbat în costum de protecție a apărut deasupra lui, cu 
masca aburită din cauza respirației. 

— Aici 

Vocea îi era înăbușită de costumul ermetic şi se pierdea 
printre urletele alarmei şi tipetele celorlalți pacienţi. 

— AICI! 

A întins o mână înmănusşată şi a pus-o pe pieptul lui Gabriel, 
apăsând cu putere pe stern pentru d-i masa inima care nu mai 
bătea — cealaltă mână îi era imobilizată la piept cu un bandaj. 

O altă siluetă în costum a ridicat privirea dinspre alt pat şi 
s-a îndreptat către ei, orice sentiment al vreunei urgente fiind 
acum diminuat de caracterul banal al morţii. Era a treia oară 
când o alarmă cardiacă suna în acea zi, și, cum atât de mulți 
oameni erau infectați şi sufereau atât de groaznic, era greu să 
nu vezi moartea ca pe un fel de binecuvântare eliberatoare. 

— Fă ceva! a spus omul de lângă pat, încă apăsând ritmic 
pe pieptul lui Gabriel cu singura mână bună. 

Nou-venitul a aruncat o privire spre monitor, înspre linia ori- 
zontală a bătăilor inimii, apoi s-a uitat în jos la silueta nemis- 
cată, legată de pat. 

— A murit, a spus el, atingând un întrerupător ca să opreas- 
că alarma. 

Bărbatul de lângă Gabriel s-a uitat în sus, chipul oglindin- 
du-i furia şi răsuflarea aburindu-i masca. 

— Cum te numeşti ? 

— Doctor Kaplan, sunt medicul-şef, de ce întrebi? 

— Pentru că vreau să-l scriu corect când o să formulez 
acuzaţia de ucidere din neglijență medicală. 

Privirea doctorului a coborât spre ecusonul de pe costu- 
mul bărbatului, pe care scria „Inspector-şef Davud Arkadian, 
Poliția orașului Ruina “. Dând la o parte mâna lui Arkadian, s-a 
apropiat de pat şi a continuat manevrele de resuscitare. Casca 
sa voluminoasă s-a întors către ceilalți doctori. 

— Aici! a strigat el. Grăbiţi-vă şi aduceţi şi defibrilatorul ! 


Gabriel a simţit că pluteşte, că zboară spre un cer străluci- 
for. Dedesubt, vedea câmpii şi râuri trecând repede, abia zărite 
printre norii ce deveneau tot mai groși pe măsură ce se ridica 
mai sus. Se simțea imponderabil, împăcat — liber 

A văzut pământul îndepărtându-se şi apoi vasta oglindă a 
oceanului întinzându-se în fata lui. Stoluri imense de păsări 
au trecut pe lângă el, toate îndreptându-se în aceeași direcție. 
Chiar și de la acea mare înălțime, vedea cum anumite lucruri 
se mişcă de-a lungul apei de dedesubt. Lăsau dâre în urma lor, 
urme lungi, drepte şi albe, ca niște zgârieturi pe suprafața apei. 
Vapoare. Mii de vapoare, toate îndreptându-se înapoi către us- 
cat, liniile urmelor lor convergând încet către același punct, pe 
măsură ce se apropiau de port. 

El a continuat să se înalțe, de parcă l-ar fi tras ceva către 
soarele strălucitor, care îl încălzea primitor. Nu. Nu era soare- 
le, era ceva mai vast şi mai nedefinit. A continuat să crească pe 
măsură ce el se apropia, era mai mare chiar şi decât oceanul 
de jos, dar acestuia nu îi vedea marginile. Nu necesita niciun 
efort să se îndrepte către el, era la fel de uşor precum o căde- 
re. Însă era ceva legat de vapoare şi de păsări care îl răscolea 
pe dinăuntru. Toate mergeau într-o direcție diferită de a lui, şi 
asta îl tulbura. Simţea că şi el ar fi trebuit să meargă în aceeaşi 
direcție, înapoi către pământ, departe de soarele mângâietor 
care umplea cerul. 

S-a înclinat, cu capul îndreptat din nou către pământ şi şi-a 
balansat braţele prin aer, trăgându-se în jos și departe de lu- 
mină. Înălțarea constantă s-a oprit, doar pentru puțină vreme, 
și apoi a început din nou, trăgându-l în sus de parcă ar fi fost 
o plută legănându-se pe apă. Și-a ațintit privirea pe un punct 
din pământul îndepărtat, a întins din nou braţele şi a tras îna- 
inte, dând cu putere din picioare. 


— Lao parte! 

Două din cele trei costume etanșe s-au îndepărtat de pat. Al 
treilea ținea lopățelele defibrilatorului pe pieptul lui Gabriel şi 
a apăsat pe cele două butoane de pornire identice. 

Gabriel s-a arcuit, mâinile sale legate încleştându-se ca 
nişte gheare pe lângă el. 

Doctorul Kaplan a făcut un pas înainte, verificând moni- 
torul EKG-ului şi oprind manevrele manuale de resuscitare. 
Linia de pe ecran a făcut un salt şi apoi a revenit la orizontală. 

— Aproape că l-am prins. Mai dați-i un miligram de epine- 
frină şi pregătiţi-vă să încercaţi din nou! 

Al doilea costum a băgat stângaci o seringă în branula fi- 
xată de braţul lui Gabriel, graba şi mâinile înmănuşate combi- 
nându-se pentru a îngreuna o sarcină de altfel uşoară. 

A golit seringa şi a trimis un miligram de adrenalină în ve- 
nele lui Gabriel. În trupul hui inert, sistemul vascular periferic a 
răspuns, contractându-se pentru a trimite un şunt de sânge că- 
tre inimă şi crescându-i tensiunea. Doctorul a lăsat seringa pe 
o etajeră şi a apăsat pe un buton al defibrilatorului ca să îl în- 
carce din nou. 

— Încărcăm | a strigat el. 

Doctorul Kaplan a continuat să îi jacă masaj cardiac lui 
Gabriel cu mâinile încrucișate, forțând sângele să curgă prin 
vene în timp ce Arkadian încerca să ajute pe cât putea cu 
brațul sănătos. Stătea la capul lui Gabriel, strângând masca de 
ventilaţie fixată pe fata acestuia şi care trimitea o cantitate con- 
stantă de oxigen către plămânii lui nemişcaţi. A privit cum linia 
de pe monitor pâlpâie dar rămâne orizontală, fiindcă inima nu 

bătea singură încă. Al doilea doctor s-a pregătit cu lopăţelele, 
punând una mai jos şi una mai sus, cu inima între ele. 

— Lao parte! 

Gabriel s-a arcuit. Pe ecran, linia EKG a făcut un salt. 

Doctorii şi-au reluat pozițiile, trei oameni lucrând împre- 
ună pentru a ajuta funcții care în mod normal erau automate, 
ținându-l manual în viață în timp ce EKG-ul continua să dan- 
seze, dar refuza să se stabilizeze. 

— Nu putem continua aşa la infinit, a spus doctorul Kaplan 
printre apăsări. Manevrele de resuscitare şi respiraţie artificia- 
lă nu fac decât să păstreze pacientul viabil. Creierul lui e deja 
lipsit de oxigen. Dacă trec mai mult de câteva minute, totul în- 
cepe să fie în zadar. 

— Atunci ar fi mai bine să-i dai bătaie ! a spus Arkadian. 

Kaplan a încuviințat din cap. 

— Bine, încărcați-l cu încă un miligram de epinefrină. Hai- 
deți, din nou! 

Arkadian s-a concentrat pe pompa de ventilaţie, strân- 
gând-o şi dându-i drumul constant, în acelaşi ritm în care ar fi 
respirat Gabriel dacă ar fi putul. 

— Haide, i-a şoptit la ureche lui Gabriel. Nu te stinge așa... 
Nu aşa! 


Gabriel vedea pământul de sub el apropiindu-se, dar efortul 
de a ajunge la el era epuizant. Din când în când o pală de vânt 
îl mai ajuta, împingându-l în jos brusc ca un val, dar nu dura 
niciodată mult, iar forța de sus începea să tragă din nou de el, 
acționând şi asupra minţii lui, spunându-i să renunțe, să-şi dea 
drumul, să se relaxeze şi să plutească în continuare. 

Dar pământul lua şi el formă, iar Gabriel continua să se 
concentreze asupra lui, folosindu-l ca pe un cârlig care să îl tra- 
gă în jos, Jixându-se pe un petic verde din mijlocul unui deşert 
imens şi uscat. A continuat să lovească şi să tragă cu brațele, 
înotând prin aer de parcă ar fi încercat să ajungă la fundul unui 
lac limpede ca cristalul. 

Vedea mai multe acum, copaci şi râuri, şi în centrul petei ver- 
zi un lac care reflecta soarele strălucitor din spatele lui. Și mai 
era ceva, o persoană, o femeie care stătea pe marginea apei şi 

se uita în jur de parcă pierduse ceva. Striga ceva, dar el era încă 
prea sus ca s-o audă. Simţea oboseala inundându-i tot corpul şi 
din nou vocea de deasupra i-a spus să-și dea drumul pur şi sim- 
plu. Apoi o altă rafală de vânt l-a împins în jos, înjumătătind 
distanța, iar el a putut în sfârşit să vadă cine îl aştepta şi să 
audă stigătul ei: 

— Gabriel! a strigat Liv către acelaşi vânt care îl împinse- 
se mai aproape de ea. Unde ai plecat? De ce m-ai lăsat aici ? 

Gabriel a dat mai tare din picioare, glasul și imaginea ei 
trăgându-l acum în jos cu mult mai multă putere decât lumi- 
na din cer. 

— Sunt aici! a strigat el. Iubirea mea, sunt aici! Vin după 
tine! Mă-ntorc | 

Apoi a mai lovit o dată cu picioarele, şi i s-a părut că ceva 
a plesnit. Luminile s-au stins, iar el a început brusc să cadă în 
întuneric, către pământul pe care nu îl mai vedea şi către feme- 
ia pe care nu o mai auzea. 


— Pulsul stabilizat la optzeci şi nouă, tensiunea zece cu opt. 

Kaplan s-a dat în spate, uitându-se la monitor ca să se asi- 
gure că inima preluase sarcina pe care o îndeplinise el în ulti- 
mele cinci minute. 

Arkadian a continuat să strângă pompa, temându-se să se 
oprească în caz că doar el îl ținea pe Gabriel legat de acest 
pământ. 

— Poţi să te opreşti acum, a spus Kaplan, respiră singur. 

Arkadian s-a dat la o parte, dându-și seama dintr-odată că 
este ud leoarcă în interiorul costumului de protecție. 

— Felicitări, doctore, a spus el, reuşind să zâmbească, toc- 
mai ai salvat viața unui om bun. 

Doctorul s-a uitat la silueta din pat. Pielea infectată, plină 
de băşici începea să strălucească de sudoare, în timp ce febra 
revenea şi ea la viață. 

— Da, a spus el, dar pentru cât timp ? 


29, 


Arşiţa i-a provocat lui Liv o durere de cap chiar înainte să 
iasă din raza complexului. Mergea pe linia unui curs de apă 
mai mare, dintre cele care se revărsau din gropile săpate, ur- 
mărind-o prin suişurile şi coborâșurile pământului. Nu se opri- 
se să bea din el în ciuda setei. Ştia că e privită de călăreţi şi nu 
voia să le dea satisfacţie. Se simțea tulburată fiindcă pleca, deși 
știa că nu are de ales. Fiecare pas părea mai greu decât celă- 
lalt, de parcă întreg trupul i se revolta că părăseşte acel loc. 
Era ca şi cum inima îi era legată fizic de el şi fiecare pas făcut 
forța legătura, care încerca s-o tragă înapoi. 

După aproape două ore de mers, terenul a început să co- 
boare, iar ea a ajuns la o mică depresiune în care se formase 
un mic iaz. 

Un vultur stătea pe celălalt mal al apei, afundându-și ciocul 
în apă şi tulburându-i oglinda, în timp ce ghearele lui puterni- 
ce se înfipseseră în pământul roşu şi ud ca într-o carne moale. 
A văzut-o şi a fixat-o cu ochii lui imenşi, de culoarea chihlim- 
barului. Nu observa la el nici urmă de teamă sau de mirare 
la vederea ei, pur şi simplu o privea, atât de concentrat, încât 
Liv simțea că o priveşte până în străfundul sufletului. Dar apoi 
scârțâitul unui picior pe pământul uscat din spatele ei a făcut 
pasărea să-și ia zborul. 

Liv s-a întors şi l-a văzut pe Tariq, ochii lui urmărind pasă- 
rea, în timp ce aceasta se ridica spre cer 

— Hei, a spus ea, m-ai urmat | 

El s-a uitat în jos spre ea şi a zâmbilt. 

— Te-am urmat cu toții, a răspuns el, dându-se la o parte 
pentru a lăsa şi restul refugiaților să treacă. 

Liv a privit tăcută, în timp ce ei veneau către apă, unul câte 
unul. Îi venea să plângă. 

De când plecase Gabriel, fusese aproape copleşită de sen- 
fimentul de singurătate. Dar faptul că străinii aceia aleseseră 
să o urmeze în loc să încerce să se salveze îi dădea speranță. 
Se întâmpla ceva acolo, ceva mai important decât ea, mai im- 
portant decât orice persoană — şi ştia că aşa simt şi ei, altfel de 
ce ar mai fi fost acolo ? 

— Asta e un semn bun, a spus Tariq, uitându-se după vultur 

Ea i-a urmărit privirea către locul în care aripile întinse se 
învârteau deasupra lor, formând un T pe cer. Mai văzuse asta 
înainte. 

A scos bucăţica de hârtie împăturită din buzunar şi a des- 
chis-o pentru a se uita la copia de pe Harta Stelară, iar ochii i 
s-au oprit pe primul şir de simboluri. 


ȘI pa% R 


Râul. 

Un vultur. 

O cruce în formă de T. 

Ochii i-au alunecat pe restul de simboluri şi inima i-a bu- 
buit în piept. 

— Opriți-vă! a strigat ea. Să nu befi, să nu befi din apă! 

Chipurile bărbaţilor s-au întors către ea, iar ea vedea între- 
bări şi îndoială în ochii lor. 

S-a concentrat pe simbolurile care urmau după T. 

Din nou râul, un om îngenunchind lângă el, capul aplecat 
din care picurau stropi, apoi craniul — simbolul morţii. 

Liv s-a uitat înapoi de-a lungul cursului de apă, spre comple- 
xul din depărtare, acum doar un punct şters la orizont. În mare 
parte, apa curgea limpede, dar chiar în timp ce privea se obser- 
va o schimbare. În depărtare, un curent se umfla şi venea năval- 

nic spre locul în care se aflau ei. În drum, răscolea noroiul, apa 
căpătând culoarea roșiatică a pământului — culoarea sângelui. 

Cât mai avea până să ajungă acolo ? Zece minute ? Cinci, 
poate. După aceea nici apa din iaz nu avea să mai fie bună. 
Doar dacă... S-a uitat cum se ramifică râul, jumătate vărsân- 
du-se în iaz. 

— Trebuie să stăvilim apa spre iaz! a strigat ea. 

S-a mişcat repede, fără să aştepte răspuns, îndreptându-se 
către locul în care pârâul se bifurca. Cea mai mare parte din 
apă venea către ea, printr-o albie de mică adâncime, lată de doi 
metri. A luat un bolovan de jos şi s-a clătinat înainte, greuta- 
tea pietrei trăgând-o în jos. A ajuns la bifurcatie, iar bolovanul 
a pleoşcăit în apă, aproape dispărând sub apă, în ciuda micii 
adâncimi a pârâului. Apa a continuat să curgă pe lângă el ne- 
împiedicată. S-a uitat în jur după altă piatră şi s-a aplecat că- 
tre una foarte mare, care s-a spart imediat ce a încercat să o ri- 
dice. A apucat cele mai mari două bucăţi şi le-a cărat până la 
pârâu, dându-le drumul lângă primul pietroi. Din nou s-au scu- 
fundat aproape fără urmă — la fel ca moralul ei. Era deja epu- 
izată,; era imposibil să stăvilească pârâul de una singură. Nu 
avea nicio şansă. 

O piatră a lovit apa şi a împroşcal-o. S-a întors şi l-a văzut 
pe Tariq lângă ea, scuturându-și praful de pe mâinile goale. A 
privit-o şi a Zâmbil. 

— Dacă aș fi în locul tău, m-aș da la o parte. 

Ea s-a uitat peste umărul lui şi a văzut ceva care a făcut-o 
să râdă de uimire. Toți cei unsprezece exilați se îndreptau că- 
tre ea, ducând fiecare o piatră. La s-a dat la o parte, în timp ce 
prima piatră a plojat în pârâu. O alta i-a urmat, apoi alta. Se 
adunau încet, câteva ridicându-se deasupra apei şi încetinind 
vizibil cursul pârâului. Liv a intrat în apă, scoțând pământ roşu 
de pe fundul apei și îndesându-l în spaţiile libere dintre pietre. 

Tariq a mai dat ordine în arabă, şi un zid curbat a început 
să se ridice, întinzându-se dintr-o parte în alta a pârâului care 
cursese spre iaz şi deviind cursul apei către celălalt braţ. 

— Priviţi! a strigat unul dintre ei. 

Arăta spre ceva din amonte. Privirile tuturor s-au îndreptat 
într-acolo — ale tuturor în afară de Liv. Ea ştia la ce se uitau ei 
pentru că văzuse deja, mai întâi pe piatră şi apoi în depărtare, 
nedesluşit. Râul se transforma în sânge. 

— Repede! a strigat ea, continuând să adune pământ şi să-l 
îndese în zidul de pietre. Nu mai avem mult timp. 

Imaginea râului devenit roşu a dat energie grupului epuizat. 
Unii s-au grăbit să mai adune pietre, alții au intrat cu Liv în 
apă, adunând frenetic noroi cu mâinile pentru a umple golurile. 

Tariq a coborât lângă ea, până când un sâsâit puternic ca 
al unui şarpe imens i-a făcut pe toți să ridice ochii, în timp ce 
valul roşu se apropia. 

— Jeșiţi din râu, toți | a strigat Liv. 

Cei din apă au sărit imediat, de parcă tocmai ar fi văzut cro- 
codili. Câţiva au coborât în albia râului, care acum se usca cu 
repeziciune, pentru a-i ajuta pe Tariq și pe Liv să umple spaţiile 
din baraj, iar ceilalți au stat deoparte, uluiți la vederea râului 
umflat care se apropia ca un val imens, roșu. 

Apele au lovit barajul și s-au revărsat peste marginea de sus. 
Liv şi Tariq s-au aplecat din nou, săpând un rezervor pentru a 
aduna apa revărsată. Apăruseră scurgeri în partea de sus, aco- 
lo de unde noroiul dispăruse deja. Încă o spărtură şi totul avea 
să se prăbușească. Dându-și seama de pericol, ceilalți li s-au 
alăturat, adunând nămol şi ce pietre mai găseau primprejur şi 
întărind zidul. 

O piatră a căzut din vârful barajului, şi o cascadă de apă 
roşie a urmat-o. Fără să ezite, Liv a mers prin apă către ea, a ri- 
dicat-o şi a îndesat-o repede la loc. A tinut-o bine acolo, simțind 
cum apa dezgustătoare i se scurge pe mână, roşie şi călduță de 
parcă ar fi fost cu adevărat sânge. 

Din acea poziție nouă vedea peste marginea barajului şi mai 
departe. Braţul al doilea, înainte un mic fir de apă, era acum 
un râu roşu, în toată puterea cuvântului. Dar dacă barajul ar 
fi cedat, toată apa aceea și-ar fi reluat cu repeziciune cursul 
normal şi s-ar fi îndreptat către iaz. 

Liv s-a aplecat către baraj şi s-a lipit de el, cu braţele desfă- 
cute, dorindu-și să nu cedeze. Auzea furia apei de cealaltă parte 

a zidului, o simțea curgând peste ea prin numeroasele crăpă- 
furi. Aproape că simțea cum întreg barajul se mişcă, cum pie- 
trele alunecă de la locul lor sub presiunea râului furios. 

Apoi ceva s-a schimbat. 

O piatră pe care ea încerca să o pună la loc s-a mişcat în 
față, așezându-se mai bine în zid, iar apa s-a prelins pe lângă 
ea. Liv s-a uitat peste margine, cu ochii mari. Nivelul apei scă- 
zuse. Și scădea în continuare, lăsând urme roşii de-a lungul ma- 
urilor. Asediul apei se încheiase. 

Au lucrat repede, tăcuţi, concentrându-și întreaga energie 
pe umplerea golurilor din baraj. Dar Liv nu s-a clintit. A ră- 
mas unde era, crucificată pe zid, plină de noroiul roşu, cu min- 
tea alergând printre simbolurile care preziseseră totul şi între- 
bându-se ce alte orori vor avea de înfruntat în viitor, până când 
Tariq şi-a pus o mână pe umărul ei şi i-a spus : 

— E-n regulă. Barajul a rezistat. Acum poţi să-i dai drumul. 


30. 


Shepherd a deschis din nou ochii într-o lume a tăcerii. 

Pentru câteva momente nu a avut nici cea mai mică idee 
unde se află, sau cine e. Se vedeau o podea presărată cu bucăţi 
de zid şi alte resturi şi un perete care dispărea în zigzag la trei 
picioare distanţă deasupra pământului. Dincolo de acesta se afla 
ceva mai alb decât puteau ochii lui suporta şi un nor gri. 

„Norul.“ 

Mintea 1 s-a agăţat de acest cuvânt, şi şi-a amintit. 

A simțit frigul peste tot în jurul lui, intrându-i în oase — dar 
nu şi de sub el. Era ceva cald sub el. 

A dat să se ridice, chinuindu-se să-şi facă braţele să se mişte 
şi să-l ridice de pe podea, ca să vadă ce anume era cald sub el. 
Se temea să nu fie sânge, sângele lui, dar era doar Franklin, 
inconştient. Părea şi el rece, totul părea rece. Trebuia să plece 
amândoi de acolo, undeva la căldură. 

A încercat să se ridice, însă ameţeala era atât de mare, că a că- 
zut la loc. S-a concentrat pe marginea de metal zimţat care repre- 
zentase cândva peretele exterior, încercând să-și fixeze îndeajuns 
de mult privirea pe ceva pentru ca lumea să nu se mai învârtă. 

O faţă a apărut deasupra peretelui, dar el nu auzea ce stri- 
să. A încercat să ridice mâna pentru a chema omul acolo. A în- 
cercat să se ridice pentru ca omul să îl vadă pe Franklin. Dar în 
cele din urmă aceste gânduri au dispărut, înghițite de întuneric. 
Ochii i s-au închis. L-a luat cu frig, iar şuieratul din urechi s-a 
transformat din nou în linişte. 


Când s-a trezit din nou, Shepherd a scos un icnet care i-a 
iritat gâtul. 

Era întins pe un pat într-o cameră albă, cu linoleum curat pe 
Jos şi postere care promovau sănătatea pe pereţi. Unul enumera 
simptomele resimțite în caz de radiaţii, altul proprietăţile toxice 
ale mai multor substanţe chimice. Mai fusese acolo şi altădată. 
Aceleaşi postere împodobeau pereţii şi pe vremea când era sta- 
giar la cercetare şi mersese la infirmerie să se trateze pentru o 
uşoară arsură cu heliu. 

„Heliu.“ 

„Arsură.“ 

A fost ca şi cum acele cuvinte ar fi înţepat balonul care îi în- 
conjura creierul, iar acesta s-ar fi spart, provocând o bruscă şi 
dureroasă aducere aminte. 

— Franklin! 

A sărit în sus, în pat, iar camera a început să se miște cu el. 

Siluete îmbrăcate în alb au început să intre repede pe uşă. 
Vorbeau cu toţii cu el, spre el, le vedea buzele mişcându-se, 
dar tot ce auzea era un un fel de uaaa uaaa, iar vocile lor erau 
înăbuşite şi neclare de parcă ar fi avut urechile înfundate cu apă. 
Şi-a mișcat maxilarul şi parcă s-a spart şi în ele ceva, auzul reve- 
nindu-i la fel de brusc şi dureros precum îi revenise şi memoria. 

— Vă rog... a spus el, închizând ochii din cauza durerii de 
cap orbitoare şi ridicând mâna pentru a curma larma. Aţi putea 
să-mi spuneţi ce s-a-ntâmplat cu agentul Franklin? 

— Nimic. 

La auzul vocii familiare, Shepherd a deschis ochii şi a privit 
dincolo de siluetele în halate albe care îi verificau acum tensi- 
unea şi alte semne vitale. Franklin se sprijinea de tocul uşii, cu 
mâinile înfipte adânc în buzunar, cu zâmbetul înapoi la locul 
lui, de parcă nu se întâmplase nimic. 

— Ei bine, am trecut printr-o explozie, asta aşa e, dar în 
afară de asta mă simt destul de bine. Mai bine decât tine, cel 
puţin, dar adevărul e că tu ai fost mai afectat de explozie, a zis 
Franklin și s-a întors către personalul medical. Domnilor, dacă 
sunteți siguri că n-o să moară în următoarele câteva minute, aţi 
putea să ne lăsaţi singuri pentru câteva momente? 

Shepherd a privit cum medicii pleacă şi închid uşa. Ce rămă- 
sese din haina lui atârna acum pe spatele uşii. Arăta de parcă fu- 
sese călcată în picioare de o cireadă de vaci. Geanta laptopului 

era sprijinită de perete, neatinsă, pentru că o lăsase în maşină. 
Franklin s-a aşezat lângă pat. 

— Se pare că mi-ai salvat viaţa acolo. Bănuiesc că trebu- 
ie să-ţi fac cinste. 

Shepherd a înghițit, având gâtul încă iritat din cauza aeru- 
lui uscat pe care îl respirase mult timp în camera de criogenice. 

— Eu nu beau. 

A înghițit iarăşi, fără să vadă expresia de uşoară dezaproba- 
re care a trecut pe faţa lui Franklin. 

— Ce se ştie de Douglas? 

Franklin a dat din cap. 

— E dispărut. Dacă era în unitate, atunci a murit, dar n-am 
găsit încă nimic. Explozia a distrus totul. Locul arată acum mai 
degrabă ca o sculptură modernă decât ca o clădire. Părerea mea 
e că n-a fost acolo. 

S-a aplecat şi a vorbit în şoaptă. Shepherd de-abia îl auzea 
prin vaietul din urechi. 

— Chestia pe care ai văzut-o pe calculator înainte să mă 
tragi afară de acolo... Am prins şi eu o frântură din ea, părea 
un fel de numărătoare inversă. 

Shepherd a încuviinţat din cap. 

— Cred că era amorsată pentru ca braţul robotic să dea dru- 
mul rezervorului de heliu odată ce toată lumea ieşea din clădi- 
re. A existat un incendiu? 

— Nu, doar o bubuitură colosală. 

Shepherd şi-a amintit detonarea şi valul rece şi solid care 
alunecase peste ei. 

— Era o bombă sub presiune. Heliul nu arde. E inactiv. E 
unul dintre motivele pentru care e preferat ca răcitor în unități ca 
aceasta, e mult mai puţin periculos. Dar dacă e răcit sub formă 
lichidă şi îl încălzeşti repede, se dilată într-o manieră explozivă. 

S-a uitat în jos, la trupul său lovit, întins pe masa de exami- 
nare. Cel puțin era întreg. Se puteau considera foarte norocoşi. 

— Bănuiesc că oglinzile pentru telescopul Webb care se 
aflau în camera de testare... 

— Distruse, a încuviințat Franklin. Mă-ndoiesc c-ai putea 
găsi o bucăţică destul de mare să-ţi piepteni părul. 

Shepherd a închis ochii şi a răsuflat lung. 

— L-au ucis pe James Webb, a spus el, parcă jelind un vechi 
prieten. 

— Ce? 

— Proiectul... E mort. N-o să-l mai repornească după asta. 
Singurul motiv pentru care a reuşit să se deruleze atâta timp a 
fost existența unor angajamente față de producători. Bugetul fu- 
sese deja depăşit cu miliarde. 

I-a venit o idee şi s-a ridicat în capul oaselor, încercând să se 
sprijine în timp ce senzaţia de vertij îi înnota prin cap. 

— Ar trebui să emitem atenționări pentru toate telescoape- 
le terestre mari, VLA din New Mexico, Keck II din Hawaii, şi 
nu doar aici, ci global. Dacă avem de-a face cu un fel de cult 
al sfârşitului lumii care ţinteşte orice priveşte înspre cer, atunci 
membrii lui n-o să se oprească la telescoapele spaţiale sau la 
Statele Unite. 

— Mai opreşte-ţi motoarele, omule-rachetă, s-a făcut deja! 
Există o alertă de nivel înalt pe toate reţelele de securitate 
internaționale, cu copii ale cărților poştale şi detalii ale celor două 
atacuri. Toate potenţialele ţinte au fost sfătuite să-şi întărească 
paza şi să ne raporteze dacă au primit ameninţări asemănătoare. 

Shepherd şi-a dat picioarele jos din pat. Se simțea încă 
ameţit, dar era mai bine. 

— Dar telescoapele în construcție? Există unul mare, un- 
deva în Arizona. Cred că europenii au început unul pe undeva 
prin Chile. Şi ei ar putea fi posibile ţinte. 

— Alerta s-a trimis către toate observatoarele naţionale 
sau private, atât către cele funcţionale cât şi către cele aflate 
în construcție. Poate că n-am toate diplomele tale sofisticate, 
Shepherd, dar nu sunt idiot. A, apropo, cine e Melissa? 

Shepherd s-a simţit de parcă ar fi fost pocnit în moalele ca- 
pului. 

— Ai vorbit cât timp ai fost inconştient. Îi spuneai numele 
iar şi iar, de parcă ai fi strigat-o, iar ea ar fi fost pierdută. Are 
ceva de-a face cu cei doi ani pierduţi ai tăi? 

Shepherd l-a privit pe Franklin în piept mai degrabă decât 
în ochi. 

Poate că ar fi trebuit să îi spună pur şi simplu. Dar pe de altă 
parte ştia atât de puţine despre Franklin... Nu avea nici cea mai 

mică idee dacă se va ţine de cuvânt sau se va duce direct la de- 
partamentul de personal şi le va turna orice spunea el, punând 
capăt carierei sale înainte să înceapă. Privirea i s-a oprit pe ecu- 
sonul de pe jacheta lui Franklin, cu numele întreg, scris sub o 
fotografie serioasă — „Agent Benjamin Franklin“. 

— Care e numele dumneavoastră adevărat? a întebat el. 

— Poftim? 

— Numele dumneavoastră. Bănuiesc că atunci când ați de- 
venit agent ați fost botezat, cum am fost şi eu. 

S-a uitat în sus şi i-a întâlnit în sfârşit privirea. 

— Sau părinţii dumneavoastră au fost foarte patrioţi? 

— Singurii oameni care-mi ştiu numele adevărat sunt cei 
din familia mea şi o mână de apropiaţi în care am înceredere. 

Shepherd a zâmbit. 

— Dai şi primeşti. Aţi zis că nu puteţi avea încredere în 
mine, dar încrederea e o stradă cu două sensuri, agent Franklin. 
Eu cum pot avea încredere într-un om care nu-mi spune nici mă- 
car numele său adevărat? 

Uşa din spatele lui Franklin s-a deschis, dar niciunul nu s-a 
întors să se uite. 

— Am aflat ceva, a spus Ellery, fără să ia în seamă atmosfe- 
ra din cameră. Cel mai bine vă arăt în biroul meu. 

A arătat în spate, peste umăr. 

— Venim imediat, a spus Franklin, iar picioarele scaunu- 
lui său au zgâriat podeaua când s-a ridicat. După tine, agent 
Shepherd! 

Shepherd s-a ridicat în picioare şi camera s-a clătinat un pic, 
dar nu îndeajuns să îl facă să se aşeze din nou. A luat geanta cu 
laptopul de pe podea şi haina ponosită din spatele uşii. 

— Nu, a spus el. Dumneavoastră primul. 

Shepherd a intrat în biroul lui Ellery şi a zâmbit în sinea lui 
când a văzut ce atârna pe perete. Era o fotografie a şefului pe 
când era mai tânăr, strălucitoare şi înrămată, cu el privind fix, de 
sub marginea subţire a caschetei de şef de district, înspre o cruce 
mică de lemn din partea opusă a biroului. Singura decoraţiune 
care mai exista era un cactus în ghiveci care părea că tremură. 

— Luaţi loc, domnilor! 

Bărbatul în care se tranformase versiunea din fotografie îm- 
pungea acum cu două degete în tastatură, iar ochelarii de citit îl 
forţau să se aplece, făcându-l să arate bătrân. 

— După ce mi-aţi povestit despre situaţia de la Goddard 
i-am pus pe băieţi să verifice informaţiile şi să-mi scoată nişte 
titluri de ziar. l-am pus să verifice şi e-mailurile profesorului pe 
săptămâna trecută, dacă o fi ceva relevant prin ele. 

A întors monitorul astfel încât să vadă şi ei. Un program de 
e-mail apăruse pe ecran, afişând o căsuţă de intrări goală. 

— Cineva, bănuiesc că profesorul, a şters toate mesajele pe 
luni întregi. I-am pus să-i verifice şi fişierele de la serviciu şi 
am descoperit aceeaşi poveste. 

— Câte luni mai exact? 

— "Totul începând din mai. 

Opt luni. 

— Dacă ne daţi hard diskurile, a spus Franklin, băieții de 
la departamentul nostru tehnic ar putea recupera câte ceva din 
informaţia pierdută. 

Ellery a ridicat din umeri. 

— Orice aveţi nevoie, doar e o investigație federală acum 
şi voi hotărâți. 

Lui Shepherd îi părea rău de el, de acea versiune uzată a tâ- 
nărului mândru din fotografie. Fusese aşa de energic şi de plin 
de el când îi întâmpinase la coborârea din avion, dar acum pă- 
rea înfrânt şi fără vlagă în propriul birou. 

— Mai e ceva. 

Ellery s-a lăsat pe spătar, dându-şi jos ochelarii de citit şi 
aplecându-se spre un sertar. A scos un teanc subțire de hârtii 
printate, prinse cu o agrafă. 

— Scrisoarea aia care vă interesa... Am sunat la laboratoa- 
re, am menţionat numele vostru şi i-am pus să se grăbească, a 
zis şi 1-a întins documentele lui Franklin. 

Era un raport de la departamentul pentru investigarea docu- 
mentelor. Prima filă conţinea un număr unic de înregistrare şi o 
scurtă descriere a documentelor cercetate. Următoarele câteva 
pagini erau pline de numeroase rezultate ale testelor: identifi- 
carea stiloului, analiză spectrală, cromatografie în strat subțire, 
spectroscopie Raman, teste ale hârtiei. Ultima pagină relua aces- 
te rezultate şi le transforma în ceva ce agenţii de teren puteau 
folosi. Rezultatele obţinute pentru scrisoare aveau acronimul 
MO/UR, care însemna Mostră obişnuită/Uz răspândit, ceea ce 
pe scurt însemna că articolul analizat era prea banal ca să fie de 
vreun folos în investigaţie. Dar rezultatele pentru cartea poştală 
erau mai interesante. 


Cartea poştală este fabricată din pastă de lemn tratată cu 
acid, un element MO/UR de calitate inferioară, care se vinde 
în numeroase magazine online cu prețuri reduse. Totuşi, ma- 
terialul mai gros al cărții poştale ne-a oferit amprente excelen- 
te ale peniței, dezvăluind multe despre tipul de stilou folosit. 

Luând în considerare şi rezultatele cromatografiei, aflăm că 
mostra a fost scrisă cu un stilou cu cerneală cu o peniță de ti- 
pul 33 Reverse Fine Oblique de către cineva care este fie stân- 
gaci, fie un ambidextru experimentat. 

Cerneala este marca Parker Quink, neagră permanentă 
(MO/UR); stiloul este probabil tot marca Parker, posibil din 
gama 75. 

Trecând mostra prin baza de date am obținut două rezulta- 
te care s-au potrivit căutării. 

Semnătura de pe petiția pentru Operaţiunea Peștele. 

Semnătura de pe scrisoarea adresată guvernatorului 
Carolinei de Nord, care se opunea construirii unei moschei în 
Charleston. 

În ambele cazuri semnatarul este reverendul Fulton Ronald 
Cooper, conducătorul Bisericii Mântuirea prin Hristos, cu se- 
diul în Charleston, în Carolina de Sud. 


— Predicatorul de la televizor? a întrebat Shepherd, uitân- 
du-se la Franklin. El e suspectul nostru? 

— Aşa s-ar părea, a răspuns Franklin şi s-a întors spre Ellery. 
Mulţumesc pentru asta, şefule, ne e de mare ajutor. Acum, dacă 
nu te-ar deranja, am vrea să rămânem puţin singuri. 

Cuvintele au avut un efect devastator. Ellery s-a ridicat de 
pe scaun şi a părăsit camera fără un cuvânt, uşa trântindu-se în 
urma lui ca un capac de sicriu. 

— Ne-aţi putea să fiți mai blând cu el? 

— Vrei să spui să fiu mai blând cu îngâmfatul ăsta, care 
ne-a făcut o primire atât de călduroasă? Păi sunt blând cu el. 

— Atunci fiți şi mai blând. 

Shepherd s-a uitat neliniştit la fotografie de parcă îi asculta. 

— Elne dă o pistă, şi dumneavoastră îl umiliţi, dându-l afa- 
ră din propriul birou. 

Franklin părea amuzat. 

— Eh, o merită pentru că ne-a lăsat să intrăm în clădirea aia 
pe punctul de a exploda în timp ce el a rămas în spate, ferindu-şi 
pielea pentru pensie. lar motivul pentru care l-am trimis afară 
nu e vreun concurs de rahat legat de rangurile noastre, ci pen- 
tru că trebuie să vorbesc cu tine între patru ochi. Deci, cum te 
simți, agent Shpherd, vreo contuzic, ceva rupt? 

— Sunt bine, a răspuns Shepherd, întrebându-se încotro 
ținteşte cu întrebările. 

— Vrei să continui cu investigația asta? Să vezi încotro 
se-ndreaptă? Să-l ajuţi pe profesor dacă poţi? 

Shepherd a încercat să-i ghicească starea de spirit. În orice 
caz, tonul lui părea conspirativ, ceea ce îi dădea un sentiment 
de includere. 

— Da, a spus el. Da, aş vrea. 

— Bine, a zis Franklin și s-a ridicat, ducându-se la biroul 
lui Ellery, aşezându-se pe scaunul gol al acestuia şi trăgând mai 
aproape de el telefonul fix. Lasă-mă să-ţi descriu puţin situația, 
băiete. Ellery ne-a făcut o favoare cu hârtiile astea şi, deşi a folo- 
sit numele meu, mă-ndoiesc că şi-a dat cineva seama că am vreo 
legătură cu investigația asta, deocamdată. Dacă ar fi sesizat, ar fi 
trimis deja vorbă cuiva din cel mai apropiat birou din Charleston 
să-l ridice pe bunul nostru reverend ca să discute puţin despre ca- 
ligrafia sa. Ţi-ar plăcea să se-ntâmple una ca asta? Bineînțeles că 
nu. Dar mai există o modalitate prin care putem să ne jucăm car- 
tea. După părerea mea, până să trimitem repede vreun alt agent, 
ajungem noi la Charleston. Cu avionul ajungem la fel de repede 
ca ei cu maşina şi putem fi primii la faţa locului. Aşa că dacă nu 
vezi dublu sau nu ai surzit la ambele urechi, eu zic să continu- 
ăm şi să urmăm pista asta. 

— Dar profesorul Douglas? a spus Shepherd, presimţind 
o capcană. N-ar trebui să ne ducem şi să-i verificăm casa, aşa 
cum am făcut cu Kinderman? 

— Crezi c-o să-l găsim acolo? Omul distruge informaţii 
de miliarde de dolari, şi tu crezi c-o să se ducă acasă s-aştepte 
o bătaie în uşă? 

— Probabil că nu, dar poate găsim ceva. 

Franklin a început să bată darabana în birou, aşa cum 
Shepherd îl mai văzuse făcând la curs, când îl enerva un can- 
didat prea lent. 

— Bine, hai să-ţi explic altfel, a spus în cele din urmă zâm- 
bind, în mod evident iritat. Crezi că orice am putea găsi acolo 
ar fi mai mult sau mai puţin util decât să vorbim cu omul care 
a trimis cărțile poştale? 

Shepherd nu a spus nimic. Încă nu era pe deplin convins că 
discuţia aceea nu e un fel de test menit să îl facă să se incrimineze 
singur ca să îi dea lui Franklin o scuză să îl scoată din anchetă. 

— Hai să-ţi spun cum facem! a spus Franklin zâmbind şi 
deschizându-şi palmele de parcă semna pentru a cumpăra o 
maşină. Ce-ar fi să-l trimitem pe Ellery să continue cu cerceta- 
rea casei lui Douglas? Cunoaşte treburile pe aici, probabil c-o 
să facă o treabă mult mai bună decât am face noi. Așa o să-şi 

recâştige o parte din stima de sine pe care ţi se pare că i-am căl- 
cat-o în picioare, iar noi suntem liberi să ne urmăm calea. Acum 
am mirosit ceva, şi dacă Cooper e în spatele întregii tărăşenii, 
vreau să-l privesc în ochi şi să ştiu sigur. 

Shepherd s-a gândit atent. Protocolul corect pentru orice an- 
chetă care se întindea astfel geografic era să se trimită informaţii 
legate de noii suspecți birourilor din teren care se aflau cel mai 
aproape de ţinta vizată pentru a se asigura o reacție rapidă şi 
pentru a se micşora şansele de fugă ale suspectului. Cel mai 
apropiat birou de Charleston era cel din Charlotte şi, în ciuda 
spuselor lui Franklin, agenţii de acolo ar fi ajuns totuşi mai re- 
pede decât ei, pentru că puteau merge tot cu avionul dacă aşa 
considerau necesar. Nu înţelegea de ce Franklin, agentul experi- 
mentat care făcea totul ca la carte, ocolea acum pe nepusă masă 
regulile şi îl implica şi pe el în asta. Nu avea niciun sens. Dar îşi 
dorea cu ardoare să continue investigația. Unul dintre profesorii 
săi îi spusese cândva că atunci când ai de-a face cu o necunos- 
cută trebuie să elimini din ecuaţie orice sentiment, fiindcă dacă 
ştii deja răspunsul pe care trebuie să-l obţii, vei modifica for- 
mula doar ca să ajungi la el. Un fior rece i-a trecut pe şira spină- 
rii când şi-a amintit cine era acel profesor: profesorul Douglas. 

— Şi cum o să ajungem la Charleston ? a întrebat întinzând 
mâna după geanta de laptop. 

Franklin a zâmbit, a ridicat receptorul şi a început să for- 
meze numărul. 

— Tot aşa cum am ajuns şi aici, a spus. 

Shepherd a luat rezultatele de la departamentul pentru inves- 
tigarea documentelor de la Franklin şi le-a pus în geanta pentru 
laptop. Chiar şi la această simplă mişcare a simțit cum muşchii 
săi protestează. S-a gândit la scaunele tari şi reci din aeronava 
C-130. „Exact ce-mi doream.“ 

Directorul adjunct O’°Halloran a pus receptorul jos şi a ascul- 
tat tăcerea care se căsca dincolo de uşa sa. Toți ceilalți şefi de 
departamente plecaseră — unii în concediu, ceilalți Dumnezeu 
ştie pe unde —, lăsând în urmă un coridor lung de birouri goale 
şi ferestre întunecate. Niciodată nu i se păruse mai tăcută clă- 
direa, nici măcar de Crăciun, când toată lumea era mai relaxa- 
tă. Resimţea fizic absenţa celorlalți, cum ar fi simțit lipsa unui 
palton într-o zi friguroasă. 

A apăsat o comandă pe tastatură pentru a reporni sunetul de 
la ştirile CNN. Era dependent de informaţii, ca majoritatea per- 
soanelor care lucrează în departamente de informaţii secrete, iar 
ciclul neîntrerupt, de douăzeci şi patru de ore de ştiri, îi hrănea 
această dependenţă. Trebuia de asemenea să fie la zi cu ceea ce 
se raporta presei, ca nu cumva o ştire senzaţională să compromi- 
tă o anchetă în desfăşurare. Povestea cu Hubble/Marshall încă 
nu ieşise la iveală. În acel moment știrea de bază era încă vre- 
mea anormală care cuprinsese întreaga ţară. S-a uitat o vreme, 
fiind distras de ineditul imaginilor cu oameni care construiau 
oameni de zăpadă pe plaja din Miami şi cu new yorkezi în pan- 
taloni scurţi şi tricouri, care se bălăceau şi împroşcau cu apă în 
faţa imensului brad de Crăciun de la Rockefeller Center, acolo 
unde se afla de obicei patinoarul. Bizare zile. 

A dat sonorul puţin mai încet şi şi-a întors atenţia către un fişier 
deschis pe ecran, care rezuma tot ce îi spusese agentul Franklin 
în câteva subpuncte, pe care le adăugase acum notiţelor de la 
cazul Hubble, subliniind numele de Fulton Cooper. Activitatea 
de caritate foarte mediatizată a reverendului, în special pentru 
soldaţii răniți şi pentru femei, îl transformase într-un personaj 

preferat de media. Sprijinca fățiş ceea ce el numea „noua cruci- 
adă“, o mişcare care susținea acțiuni militare puternice şi mult 
mai agresive, îndreptate în special împotriva ţărilor noncreştinc. 
Era o poziție care îl făcuse foarte iubit în rândurile Partidului 
Republican; reprezentanţii acestuia îl invitau adesea la tot fe- 
lul de întruniri politice, pentru a avea o anumită greutate mora- 
lă atunci când se verificau cheltuielile pentru acţiunile militare. 

Prezentatorul de ştiri a ridicat puţin tonul pentru următoa- 
rea ştire, aşa că O'Halloran a ridicat privirea. Imaginile văratice 
din New York au fost înlocuite de imaginile reci şi gri ale unor 
vase de război şi ale unor marinari în uniforme negre. O flotă de 
război aparținând Chinei se retrăsese în mod neaşteptat din lup- 
ta pentru mult-disputatele Insule Senkaku din Marea Chinei de 
Est şi se îndrepta spre casă. Japonezii proclamau victorie însă 
chinezii, după cum era de aşteptat, refuzaseră până în acel mo- 
ment să comenteze. Prezentatorul a mai enumerat şi alte zvo- 
nuri neconfirmate despre retrageri masive de trupe militare prin 
alte părți ale lumii, menționând Siria şi Somalia înainte ca ima- 
ginea să fie înlocuită din nou de filmări de la baza militară aeri- 
ană a SUA din Baghram, în Afganistan. O"Halloran s-a aplecat, 
simțind binecunoscutul gol în stomac doar la auzul numelui ace- 
lui loc. Ziceai că cineva spărsese un furnicar, atât de multă lume 
mişuna pe acolo. Mii de soldaţi se scurgeau parcă din maşinile 
de transport pentru a urca în imense avioane C-5 care huruiau 
apoi pe cer. Părea că toți soldaţii Statelor Unite îşi făceau ba- 
gajele şi veneau acasă. O"Halloran s-a încruntat. De obicei era 
ţinut la curent cu asemenea chestiuni. A mai deschis o fereastră 
pe monitor şi a verificat mailul, uitându-se în urmă, la telegra- 
mele militare. Nimic. Poate că ştirile greşeau. Sau poate că ci- 
neva sus-pus îl ţinuse în afara poveștii din cauza trecutului său. 

A luat de pe birou fotografia înrămată; fusese făcută cu două 
Crăciunuri în urmă, chiar înainte ca Michael să fie numit în post. 
Fiul lui stătea între el şi Beth, un băiat solid ca un stâlp, care îi în- 
trecea pe amândoi în înălțime, şi părea că poartă uniformă chiar 
îmbrăcat în blugi şi cămaşă. Poate că era din cauza oboselii, sau 
pentru că nu mai era mult până la Crăciun, iar Michael nu avea să 
fie acasă, dar O'Halloran a simțit lacrimi alunecându-i pe obraji 

şi a aruncat o privire spre uşă, neliniştit că cineva ar fi putut să 
intre şi să îl găsească pe marele şef smiorcăindu-se ca un beţiv 
sentimental. Şi-a scos ochelarii şi i-a pus pe birou, ştergându-şi 
ochii cu dosul palmelor. Cum naiba să mai conteze dacă îl ve- 
dea cineva aşa, oricum nu era nimeni acolo! În ultimele două 
săptămâni semnase mai multe concedii decât semnase un an în- 
treg, şi fusese nevoit să refuze şi mai multe. Era ca şi cum toată 
lumea voia să meargă acasă. 

S-a uitat fix la soţia sa aşa cum era în fotografie, sprijinin- 
du-se de băiatul care o făcea să semene cu o pitică: Beth a lui, 
zâmbind luminos în mijlocul familiei pe care o crease. Nu mai 
văzuse de mult acea privire. Începuse să se întunece în momen- 
tul în care Michael se îmbarcase cu trupa lui spre Afganistan şi 
apoi dispăruse în ziua în care primiseră vestea că Michael fusese 
ucis şi nu mai avea să se întoarcă niciodată acasă. A simțit din- 
tr-odată nevoia să fie cu ea, să o ia în braţe în liniştea din casa 
pe care o construiseră şi în care crescuse fiul lor. Ar fi putut cu 
uşurinţă să servească un prânz rapid şi să se întoarcă înainte ca 
cineva să-i observe absenţa. 

A închis dosarele, a ieşit de pe contul din sistem şi şi-a luat 
sacoul de pe scaun. Chiar când a ajuns la uşă, a sunat telefonul, 
însă l-a ignorat. A încuiat uşa şi a luat-o pe coridor, lăsând tele- 
fonul să sune în continuare, auzindu-se tot mai încet în timp ce 
el se îndrepta înapoi către casă. 


33. 


Râul nu s-a mai umflat din nou. S-a oprit la nivelul de di- 
nainte, iar barajul a rezistat. Singura diferență notabilă era cu- 
loarea apei şi reziduul roşu pe care îl lăsase de-a lungul malu- 
rilor, de parcă avusese loc un masacru pe toată întinderea lui. 

După ce s-au asigurat că barajul este solid şi că pericolul 
a trecut, s-au îndreptat cu toții spre iaz, extenuați şi însetaţi. 
Liv mergea în urma grupului. Și-a imaginat cum ar fi arătat, 
târându-şi picioarele prin deşert, acoperiți cu nămol roşu, ca 
o procesiune de oameni din lut neterminaţi, cu bucăţi din noroi 
căzând de pe şirul extenuat din fața ei, transformând deşertul 
decolorat de soare într-un roz prăfuit. A ajuns la locul în care 
terenul cobora şi a văzut din nou iazul, strălucind limpede în 
Jata ei. Tot ce îşi dorea era să cadă cu fața direct în el şi să bea 
la nesfârșit, dar în momentul în care l-a văzut pe bărbatul din 
capătul celălalt al şirului apropiindu-se de marginea apei şi-a 
dat seama că nu puteau face asta. Niciunul dintre ei nu putea. 

— Opriţi-vă! a strigat ea şi a început să alerge târşâit. 
Opriţi-vă |! Nu trebuie să ne spălăm în iaz. 

Putea citi iritarea pe chipurile care s-au întors spre ea. 

— Și nu trebuie nici să bem, nu înainte să ne curățăm. 

— Trebuie să bem. 

Omul din fruntea șirului purta o salopetă albă de sondor 
care acum era atât de mânjită cu noroi roşu, încât arăta ca un 
măcelar. S-a întors şi s-a îndreptat spre apă. 

— Aşteaptă Liv a alergat ca să îl împiedice, punându-se în 
fața lui pentru a-i opri calea. Cum te cheamă? 

Omul părea furios. 

— Sunt Kasim Barzani. 

— Kasim, şi eu simt nevoia să beau la fel de mult ca tine, 
dar, după tot ce am făcut ca să păstrăm iazul curat, trebuie să 
fim atenți să nu-l contaminărmn. 

Liv s-a tras de cămaşă, şi un nor de praf roşu a ieşit din ea. 

— E doar noroi. Ce contează puțin noroi roşu? a întrebat 
Kasim şi s-a întors spre ceilalți. Cum știm dacă apa e otrăvi- 
tă? Tu cum ştii? a întrebat-o pe Liv. 

Sirul de chipuri extenuate a încuviințat în tăcere. Liv simţea 
cum setea îi umple de furie. Nu mai era mult şi aveau să o cal- 
ce în picioare în graba lor de a ajunge la apă. S-a gândit să le 
spună despre simbolurile de pe piatră şi despre ce citise acolo, 
însă chiar şi ei îi suna nebunesc. 

— Nu știu dacă apa e otrăvită, nu cu siguranță. Dar dacă 
tu eşti sigur că nu e, atunci bea, dar nu din iaz. Du-te şi bea 
nişte apă roşie de pe cealaltă parte a barajului, şi atunci o să 
vedem dacă e otrăvită sau nu. 

Faţa lui Kasim s-a înroşit, iar Liv a regretat imediat că îşi 
pierduse cumpătul. 

— Îmi pare rău, a spus ea. 

I se părea că soarele îi fierbe creierul în cap. Era prea obo- 
sită pentru toate astea şi nu ea ceruse ca oamenii aceia să o 
urmeze în deşert — dar asta nu o oprea să se simtă responsa- 
bilă pentru ei. 

— Pot să-i spăl eu pe toți, a spus Tariq, ieșind din şir, şi toţi 
ochii s-au întors spre el. Lucram departe de baraj când a ve- 
nit viitura, aşa că nu am atât de mult pământ roşu pe mine. Pot 
să mă spăl cu apă din bidonul meu, şi pe urmă să mai aduc din 
iaz pentru a curăța pe toată lumea. 

Ochii mici şi negri ai lui Kasim s-au întors de la Tariq la 
Liv, ca și cum totul ar fi putut să fie vreun truc. 

— Cine începe ? a întrebat el. 

— Contează? a întrebat Liv cu o voce care era mai mult 
răsuflare decât sunet. 

Era atât de epuizată, încât de-abia mai putea să stea în pi- 
cioare, dar să mai şi vorbească. 

— Dacă te face să te simți mai bine, atunci eu o să fiu ul- 
tima. 

— O să-ncep cu cel mai curat, în felul ăsta o să am şi pe 
cineva să m-ajule. 

Kasim a încuviințat din cap, dându-și seama că erau alții 
mult mai murdari decât el. Liv s-a uitat la ea însăşi — era aco- 
perită din cap până în picioare în apa nămoloasă, fiindcă se li- 
pise de baraj. S-a uitat la Tariq. 

— După cum am spus, bănuiesc c-o să fiu ultima. 


Liv a observat de la depărtare procesul de curățare, cuibă- 
rită într-un fir de umbră creată de un bolovan mai mare. După 
confruntarea cu Kasim, nu voia să mai cauzeze alte tensiuni. 
L-a privit pe Tariq turnând uşor apă peste capetele şi trupu- 
rile din grup, ca un profet din Vechiul Testament botezându-i 
pe credincioşi în deşert, şi a studiat Harta Stelară cu alți ochi. 
Spera că acum, după ce evenimentele prezise de primul şir fu- 
seseră dezvăluite, să se lămurească şi restul profeției. Dar deşi 
anumite simboluri, precum craniul, se repetau şi în alte părți din 
text, înțelesurile lor păreau să se schimbe în funcţie de simbo- 
lurile care le înconjurau. Acum ştia că în primul şir craniul în- 
semna otravă, dar, când apărea din nou în ultimul, acest înțeles 
părea că nu se mai potriveşte. Era ca şi cum fiecare simbol ar 
fi fost o oglindă, cu formă identică dar reflectând ceva cu totul 
diferit în funcţie de poziția pe care o avea. 

Când şi ultimul bărbat a fost curat şi s-a alăturat celorlalți 
la iaz, Liv şi-a îndesat hârtia în buzunar şi a mers țeapănă prin 
praf, târşâindu-și picioarele, către băltoaca roşie plină de noroi 
pe care o lăsaseră în urmă. Durerea de cap devenise insupor- 
fabilă din cauza deshidratării, a căldurii şi a stresului şi par- 
că creştea şi mai mult când îi vedea pe toți ceilalți adunaţi pe 
marginea apei, bând. 

— Poate ar trebui să le dai de înțeles să fie atenți cu apa, 
i-a spus ea lui Tariq în timp ce el îi întindea un bidon de apă. Nu 
sunt sigură cât timp va trebui să ne ajungă. Le-aş spune chiar eu, 
dar nu cred că sunt foarte populară în momentul ăsta. 

Tariq s-a uitat la ceilalți. 

— Cred că au mai mult respect pentru tine decât îți dai 
seama. 

— Chiar şi Kasim? 

Liv şi-a turnat apa pe față, sorbind ultimele picături deli- 
cioase. 

— Te-a urmat în deşert, nu-i aşa? Nu-ţi face griji, o să le 
spun c-ar trebui să consumăm apa cu ratia, cel puţin până ne 
hotărâm ce o să facem, a zis el şi i-a dat un bidon plin lui Liv. 
Și ce-o să facem, mai exact? 

Liv a mai luat o gură de apă şi apoi a răsuflat lung, epuizată. 

— Sincer? a spus ea. N-am nici cea mai mică idee. 

— Dar tu ai făcut să curgă apa! Și ai ştiut că râul o să de- 
vină roşu. 

Ea a dat din cap. 

— Apa a venit din pământ, nu de la mine. 

— Dar tu ai ştiut că urma să se-ntâmple ! Cum? 

— Chiar vrei să ştii ? 

Liv a scos bucata de hârtie din buzunarul de la spate, pă- 
tată acum cu roșu. 

— Aceste simboluri sunt crestate pe Harta Stelară, piatra 
pe care am așezat-o pe mormântul Fantomei, a zis ea şi a ară- 
tat către primul rând. Uită-te aici: un râu, un vultur, un craniu. 
Ele m-au făcut să mă gândesc că apa va fi otrăvită. Doar că... 

S-a încruntat din nou, încercând să se exprime clar. 

— A fost mai degrabă ca şi cum aș fi simţit asta. 

— Ca o premoniţie ? 

— Ceva de felul ăsta, numai că a fost cumva prinsă în sim- 
bolurile astea şi scrisă. Nu e tocmai ştiinţific, nu-i aşa ? Şi te rog 
să nu le spui celorlalți. După cum merg lucrurile în momentul 
ăsta, s-ar putea să mă linşeze dacă și-ar da seama că i-am pus 
să treacă prin toate astea din cauza unui avertisment antic scri- 
jelit pe o piatră. 

Tariq a zâmbit. 

— Cultura noastră este foarte diferită de a voastră. Noi 
acordăm mai multă importanță trecutului şi nu suntem atât de 
fixați asupra viitorului. Înţelepciunea strămoşilor e venerată, şi 
la fel sunt şi cei care o pot interpreta. Mulți cred că strămoşii 
ne-au văzut viitorul mai limpede chiar decât îl putem vedea noi 
înşine. Ştii că aici a fost inventată scrierea ? 

Liv a încuviințat din cap, amintindu-și de conversaţia avută 
cu Gabriel în timp ce căutau Harta Stelară. 

— Noi credem că strămoșii au inventat cuvântul Scris toc- 
mai pentru a lăsa lucrurile astea moștenire, ca să ne poată vor- 
bi şi să ne transmită cunoaşterea divină pe care o dețineau. Pot 
Să mă uit şi eu? 

Liv i-a dat reproducerea de pe Harta Stelară. 

Tariq a studiat documentul, cu fruntea încreţită de gânduri, 
în timp ce Liv şi-a turnat apă pe mâini şi a privil-o cum curge 
roșie pe pămâni. 

— Simbolul ăsta, semiluna cu o săgeată lângă ea... a spus 
el, arătând spre sfârşitul celui de-al doilea rând. E încă folo- 
sit de beduini. 

Liv a studiat simbolul şi a văzut că se mai repeta pe al trei- 
lea şi al patrulea rând. 

— Se referă la faza lunii, a explicat Tariq. În desert, folo- 
sim luna pentru a măsura trecerea timpului. Fiecare fază durea- 
ză douăzeci de zile şi jumătate. Săgeata de lângă este numărul 

nouă în limba beduinilor. aşa că împreună înseamnă „nouă 
luni“. 

Liv a făcut un calcul în minte. „Două sute cincizeci şi şase 
de nopți, opt luni. “ 

Tariq a arătat spre ultimul simbol dintre toate, o altă lună 
închisă într-un cerc. 

— Și ăsta se referă tot la timp. Este o lună în interiorul unui 
soare și reprezintă o zi şi o noapte împreună. E mai generic. 


Înseamnă „zile “. 


Liv a privit simbolul prin prisma acelor informaţii noi şi 
ceva s-a legat în mintea ei. 

— Zile, a repetat ea, cu ochii atraşi din nou de craniu. Are 
sens. De fiecare dată când mă uit la al doilea craniu am senti- 
mentul că ceva se sfârşeşte, ca o moarte. Moartea zilelor... Sună 
cam apocaliptic. 

Tariq a încuviinţat solemn din cap. 

— Fiecare cultură are versiunea ei de apocalipsă. În cultura 
mea avem mitul sumerian al zeului Marduk, care o să se întoarcă 
într-o zi şi o Să distrugă pământul. Sumerienii erau incredibil de 
avansați în cunoştinţele lor şi în înțelegerea ştiinţei şi a cosmo- 
logiei în special. Oamenii de ştiinţă din prezent cred că Marduk 
ar putea fi de fapt o planetă a cărei orbită o s-o aducă într-o zi 
în coliziune cu Pământul. Există multe relatări în trecut despre 
Cum am fost de multe ori pe punctul de a ne ciocni. Despre mi- 
tul potopului, de exemplu, prezent în fiecare cultură de pe pă- 
mânt, se crede că e rezultatul trecerii unui corp ceresc destul de 
aproape de Pământ, gravitația lui deranjând cursul oceanelor. 
Chiar şi naşterea lui Hristos, cu steaua strălucitoare şi călătoa- 
re, a fost atribuită lui Marduk. Uneori e reprezentat ca un taur 
cu un Soare între coarne, cum e şi aici, a zis şi a arătat sted- 
ua mare de pe hartă, care se afla chiar între coarnele Taurului. 

— Opt luni, a meditat Liv, apoi Marduk se-ntoarce să dis- 
trugă lumea. lar prima linie a acestei profeții a avut loc deja, 
aşa că bănuiesc că numărătoarea a început. 

Tariq i-a înapoiat documentul. 

— Mai bine mă duc să le spun celorlalți s-o ia mai uşor cu 
apa, a spus el, altfel n-o să rezistăm opt luni, şi n-aş vrea pen- 
tru nimic în lume să pierd sfârşitul lumii. 

A făcut o mică plecăciune, apoi s-a îndepărtat. Exista ceva 
foarte reconfortant în politețea de modă veche a acelui bărbat. 
Era ca şi cum ar fi venit dintr-un alt timp. Îi amintea puţin de 
Gabriel. 

Liv s-a uitat din nou la simboluri, concentrându-se pe unul 
în special. 


AS 


Deşi multe dintre ele îi dansau prin fața ochilor, acela ră- 
mânea nemișcat şi clar Sabia de deasupra siluetei stilizate a 
calului era Gabriel — războinicul, călărețul, sabie a justiției 
şi eliberatorul Sacramentului. Era singurul simbol care îi dă- 
dea speranță, pentru că sabia apărea din nou spre sfârşitul 
profeţiei, lângă o alta. 


A 
T 


Asta însemna două lucruri: mai întâi, că Gabriel era încă în 
viață, trebuia să fie, dacă avea să ia parte la evenimente care 
aveau să aibă loc peste opt luni ; şi al doilea, că, înainte ca cele 
opt luni să treacă, el se va reuni cu ceea ce reprezenta simbolul 
T. cu Sacramentul, cu Cheia — cu ea. 


34. 


Gabriel s-a trezit în gemelele chinuitoare care răsunau în- 
tre zidurile de piatră. A deschis ochii şi a văzut un tavan arcuit 
înalt deasupra lui, cu o armată de îngeri înghețaţi în piatră, cu 
chipul înțepenit în întristare, de parcă se tânguiau din cauza a 
ceea ce vedeau dedesubt. 

A întors capul și a văzut şiruri de paturi întinzându-se către 
naosul unei biserici. Erau pline de trupuri de bărbaţi şi femei 
care se zvârcoleau, trăgând de benzile late de pânză cu care erau 
legați, cu pielea plină de furuncule care se spărgeau la orice 
apăsare. Doctori în constume de protecție se mişcau printre pa- 
furi, făcând injecții. Pe peretele îndepărtat a văzut demoni care 
îi trăgeau de limbă pe condamnaţi şi diavoli care îi fierbeau în 
cazane de ulei şi atunci şi-a dat seama unde se afla. Era în bi- 
serica publică din oraşul vechi al Ruinei, în apropierea bazei 
Citadelei. Reuşise, însă prea târziu. Biserica era acum o infir- 
mierie tânguitoare plină de infectați. 

Boala se răspândea. 

Gabriel a scrâşnit din dinţi în timp ce un val de febră a trecut 
peste el, urmat de o dorință chinuitoare de a-şi scărpina pielea, 
dar era legat de pat ca toți ceilalți, aşa că îi era cu neputinţă. A 
auzit paşi apropiindu-se pe podeaua de piatră şi a închis ochii, 
stăpânindu-şi pornirea de a trage puternic de legături şi a simţi 
extazul de a potoli mâncărimea crescândă. Îi era cald, îi era 
din ce în ce mai cald, iar sudoarea îi gâdila pielea arzătoare, 
înrăutățind situaţia. 

Pașii s-au oprit lângă patul său, şi s-a abținut cu greu să ră- 
mână nemiscat. Nu voia să fie adormit de o doză de sedativ pu- 

ternic. Trebuia să se gândească, iar pentru asta trebuia să fie 
conştient, indiferent cât de chinuitor ar fi fost. 

— Ai arătat şi mai bine de atât. 

Vocea l-a luat prin surprindere. O recunoștea. 

— Nu-ţi face griji, s-a auzit din nou vocea. N-am spus ni- 
mănui cine eşti. Pe numele tău există încă destule mandate de 
arestare, şi, ca să fiu sincer, pur şi simplu nu mă descurc cu toa- 
te hârfoagele. 

— Arkadian! 

Gabriel a deschis ochii şi a văzut o siluetă îmbrăcată într-un 
costum de protecție; avea un braț bandajat şi doi ochi care zâm- 
beau în spatele unui vizor de plastic. 

— Am auzit eu că un nebun a venit călare până aici, a zis 
Arkadian cu vocea înăbușită de materialul care îl izola de ae- 
rul infectat. Cum te simti, sper că mai bine decât arăţi. 

— Simt că sunt pe moarte. Și probabil că aşa și e. 

— Prostii! Eşti întruchiparea sănătăţii în comparație cu 
alții de pe-aici! Majoritatea au ajuns în pragul nebuniei din 
cauza asta. Trebuie să fie sedați puternic doar ca să se opreas- 
că din urlat și din plâns şi să nu mai încerce să-şi sfâşie car- 
nea de pe ei. 

Gabriel s-a cutremurat şi şi-a încleştat fiecare muşchi în 
timp ce o nouă furnicătură a apărut și s-a răspândit în interi- 
orul lui. Putea înţelege cât de ușor ar fi fost să te dai bătut şi 
să-ți pierzi minţile din cauza acelei senzaţii. 

— Câte cazuri? a reuşit el să articuleze printre dinţii 
încleştaţi. 

— Douăzeci şi opt confirmate până acum, alte optzeci şi 
patru ținute în carantină. Și toate sunt aici, în oraşul vechi. 
Până acum sunt numai adulți, copiii se pare că au o anumită 
imunitate şi toată lumea se roagă la Dumnezeu să rămână aşa. 

— Câţi morţi ? 

Arkadian a ezitat. A văzut că Gabriel răsuflă uşor şi a de- 
dus că avea grijă să nu atragă atenția doctorilor. 

— Câţi? a repetat Gabriel când spasmele au devenit mai 
uşoare. 

— Nouă. 

— Când a fost primul? 

— Acum două zile, un chelner care lucra în cafeneaua 
mătuşii lui la debarcader. Ea a fost următoarea care a murit. 

Gabriel a închis ochii. S-a gândit la trecut, la cele două si- 
luete cu măști de respiraţie pe care le văzuse pe când se apro- 
pia de zidul oraşului vechi; costumele de protecţie şi semnele 
de pericol de contaminare. Dacă reacționaseră îndeajuns de 
repede să instaureze carantina şi să îi izoleze pe cei infectați, 
atunci poate că răspândirea fusese oprită. Poate că nu ajun- 
sese prea târziu. 

— Toți oamenii infectați au lucrat în apropierea Citadelei ? 

— Da, toți cu excepția ta. Ai fost cauza multor emoții şi îngri- 
jorări. Îngrijorări pentru că eşti singurul suferind de Lamentație 
care nu provine dintre aceste ziduri, emoţii pentru că pare că 
te-a afectat într-un mod diferit. Majoritatea oamenilor devin 
incoerenți şi mor în patruzeci şi opt de ore de la apariția simpto- 
melor principale. Dar tu poți încă să vorbeşti. De cât timp o ai? 

— Nu ştiu. De zile întegi. 

— Mai mult de două? 

— Cinci, cred. 

În spatele vizorului, privirea lui Arkadian s-a înceţoşat puţin 
imaginându-şi cinci zile de astfel de suferință. 

— De ce te-ai întors ? 

Gabriel a fost cuprins de frisoane, în ciuda pielii care ardea. 

— Ca s-o protejez pe Liv. Am vrut să aduc boala înapoi de 
unde pornise. Am vrut s-o înapoiez Citadelei. 

— Ei bine, ai reușit. 

Gabriel a dat din cap. 

— Nu chiar 

Arkadian l-a privit până când a trecut peste un alt spasm. 

— Ascultă, a spus acesta, aplecându-se mai aproape. Va 
trebui să le spun doctorilor că eşti treaz. O să-ţi pună câteva 
întrebări şi o să mai facă nişte analize. În momentul ăsta eşti 
cea mai bună şansă pe care o au ca să găsească un antidot. 

— Bine. Doar să nu le spui cine sunt. 

Arkadian a schițat un zâmbet. 

— Mă crezi prost? N-o să mai fii de niciun folos nimănui 
dacă te arunc în închisoare. 

— Dar mai întâi vreau să Jaci ceva pentru mine. Trimite un 
mesaj în Citadelă. Încearcă să-i convingi să-și deschidă porţile 
şi să-i primească înăuntru pe cei bolnavi. 

Arkadian s-a holbat la el de parcă Gabriel şi-ar fi pierdut 
cu adevărat minţile. 

— N-o să fie de acord. 

— Dece nu? 

— Pentru că e vorba de Citadelă, ei nu lasă pe nimeni înă- 
untru. 

— Lucrurile se mai schimbă. Epidemia a început acolo, pro- 
babil că face ravagii în rândul populaţiei de pe munte. E posibil 
ca ei să aibă nevoie de ajutor medical mai mult decât oricine. 
Spune-le c-o să vină şi doctori, odată cu tot echipamentul me- 
dical necesar pentru a analiza boala asta. Se transmite pe calea 
aerului. Eu aşa am luat-o, am inspirat-o când am fost acolo. Și 
toti oamenii ăştia au lucrat la docuri, în zona cea mai apropia- 
fă de munte, de-aia au luat-o şi ei. Aşa că trebuie s-o ducem în- 
apoi de unde a început şi să-ncercăm s-o ținem închisă. Ce s-ar 
întâmpla dacă s-ar răspândi, imaginează-ți doar | 

Un zgomot l-a făcut pe Arkadian să ridice privirea. O femeie 
începuse să se zvârcolească şi să-şi sucească capul cu atâta pu- 
tere, încât patul începuse să se încline şi să miște. Trei medici în 
costum s-au adunat în jurul ei, ascunzând-o privirilor. Unul din- 
tre ei încerca să țină patul în loc, în timp ce ceilalți doi se luptau 
cu femeia, care acum urla ca o posedată. Încercau să o sedeze, 
însă se zbătea cu atâta putere încât nu-i puteau înfige acul în 
braţ. Zarva creştea, ceilalți bolnavi, imobilizaţi în paturile din 
jur, au început să se trezească din somnul indus chimic. Apoi, la 
fel de repede pe cum începuseră, spasmele au încetat. Femeia a 
scos un ultim urlet, care a sunat de parcă viata ar fi fost literal- 
mente sfâșiată în interiorul ei, apoi a rămas nemișcată. 

Cei trei medici s-au oprit pentru un moment, uitându-se fix 
la cadavru. Apoi unul s-a îndepărtat pentru a calma alt pacient, 
și la fel a făcut şi al doilea, unul singur rămânând pe loc, des- 
făcând şi dezlegând legăturile strânse de pânză, de care acum 
nu mai era nevoie. 

— Zece, a spus Gabriel. 

Arkadian s-a uitat la el şi a încuviințat din cap. 

— Pe cine să contactez în Citadelă ? 

Gabriel a închis ochii, epuizat de efortul de a se stăpâni. 

— Un călugăr pe nume fratele Athanasius. El m-a ajutat să 
intru ultima dată. El e cel care o să ne ajute din nou, a zis și a 


deschis ochii injectaţi, uitându-se fix la Arkadian. Presupunând 
că mai e în viață. 


35, 


Pentru a doua oară în acea zi, aeronava C-130 s-a înălțat 
spre cer. 

Înăuntru, prins cu centura de același scaun, trupul lovit al 
lui Shepherd resimțea fiecare trepidație şi fiecare înclinare. S-a 
consolat însă cu gândul că zborul spre Charleston va fi puţin 
mai scurt decât cel precedent. 

El şi Franklin studiau dosarele cu informaţii despre reveren- 
dul Fulton R. Cooper, extrase cu ajutorul laptopului din baza de 
baza de date a FBI. Nu avusese mult timp la dispoziție, dar chiar 
şi aşa, viteza şi gama de informaţii pe care reuşise să le scoată la 
iveală erau impresionante. Bineînţeles, faptul că Fulton Cooper 
era o persoană publică nu îngreunase procesul, dimpotrivă. 

Shepherd a citit documentele în ordine cronologică, înce- 
pând cu originile umile ale lui Cooper: în anii şaptezeci vânduse 
Biblii la marginea drumului alături de tatăl său, după ce mama 
îi părăsise. Tatăl fusese cel care îşi încurajase fiul să predice pe 
la târguri şi prin capele mici, dându-și seama că acesta avea o 
abilitate rară de a captiva mulțimea, iar afacerile mergeau me- 
reu mai bine când le vorbea oamenilor. La cincisprezece ani, 
Cooper începuse deja să predice la la televizor, mai întâi ca in- 
vitat al altor teleevanghelişti şi mai apoi în propria emisiune, în 
care amesteca energic tehnici publicitare cu farmec personal şi 
susținea că creştinismul modern este exemplificat în visul ame- 
rican. Toate acestea prinseseră atât de bine la public, încât emi- 
siunca lui ajunsese să fie difuzată la nivel național în mai puţin 
de trei ani, şi el încasa cecuri de o jumătate de milion de dolari 
pentru fiecare emisiune. Apoi totul se năruisc. 

Soţia îl părăsise şi apăruse într-o emisiune la o oră de vârf, 
acuzându-l că un e alcoolic împătimit şi că o bătuse. Adusese 

şi dovezi, fotografii şi certificate medicale care datau cu ani în 
urmă, arătând ochii învinețiți şi degetele rupte pe care i le pro- 
vocase Cooper, precum şi preluări video de la o cameră de secu- 
ritate care îl surprinsese lovind-o în mod repetat cu piciorul pe 
aleea casei lor, după ce se întorseseră acasă de la o strângere de 
fonduri. Ea a depus plângere penală, emisiunile lui au fost ime- 
diat anulate, iar el a sfârşit prin a intra la închisoare pentru abuz. 

Cooper a organizat o conferinţă de presă chiar în ziua în care 
a fost eliberat, în care şi-a repetat promisiunea de a-şi dedica 
viaţa lui Isus şi a implorat iertare pentru toate păcatele pe care 
le comisese în timp ce era stăpânit de Satana. Pretindea că petre- 
cuse timp în pustietate şi că lăsase tentaţiile Diavolului în urmă, 
acum, că Domnul îi arătase o nouă cale, cea de cruciat modern. 
Ultimele pagini ale dosarului arătau exact cum implementase 
această declarație. Erau fragmente din predicile sale împotriva 
altor religii, detalii ale multiplelor campanii media care scoteau 
în evidenţă faptul că se opunea construcției lăcaşurilor de cult 
noncreştine oriunde în America, şi propunerea sa de lege pen- 
tru a face creştinismul singura religie ce putea fi predată legal 
în şcolile americane. Însă, de departe, cea mai puternică com- 
ponentă a noii sale misiuni era o inițiativă caritabilă denumită 
„Operaţiunea Mântuitorul“, care, conform informaţiilor, oferea 
„ajutor spiritual şi tămăduire pentru războinicii de pe fronturile 
războaielor sfinte“. Strângea bani pentru a le trimite ajutor me- 
dical şi psihologi soldaților care luptau în zone în care religia era 
un subiect sensibil, cum ar fi Afganistan şi Orientul Mijlociu, şi 
îi ajuta pe aceeaşi soldați să-şi găsească locuri de muncă atunci 
când reveneau acasă. Astfel, Cooper își câștigase nişte admira- 
tori foarte sus-puşi. Existau şi fotografii cu el făcând cu mâna 
şi zâmbind la numeroase întruniri politice, stând umăr la umăr 
cu senatori, congresmeni şi membri ai cabinetului din mai mul- 
te guverne. 

Shepherd a tresărit atunci când Franklin a început să vor- 
bească. 

— Ce crezi ? 

Shepherd s-a uitat fix la cea mai recentă fotografie a lui 
Cooper, radiind în faţa camerelor de luat vederi la primul tur 
din alegerile prezidențiale. 

— Pare puţin probabil să fie terorist. 

— În general ăsta e tipul cel mai eficient de terorist. 

— Doctorul Kinderman şi profesorul Douglas sunt doi din- 
tre cei mai inteligenţi oameni pe care i-am cunoscut. Îmi vine 
greu să cred că cineva precum Cooper i-ar putea convinge să-şi 
saboteze munca de o viaţă. 

— Poate că-i avea la mână cu ceva, fiecare om are un punct 
slab şi fiecare om are preţul lui. Sau poate că ei l-au găsit pe 
Domnul, şi Cooper i-a găsit pe ei. 

— Profesorul Douglas Îl găsise deja. 

— Serios? 

— Nu toţi oamenii de știință sunt nişte păgâni fără niciun 
Dumnezeu. Cândva l-am ascultat ţinând un curs despre legătu- 
ra dintre religie şi ştiinţă. A spus că a studia stelele e doar un alt 
fel de a încerca să te apropii de Dumnezeu, echivalentul unei 
rugăciuni. Aşa că-mi e greu să înţeleg cum ar putea distruge 
chiar lucrul care îi dă posibilitatea să facă asta. Ar fi ca şi cum 
l-ai convinge pe Papă să arunce în aer Basilica Sfântul Petru. 

Franklin a căzut pe gânduri. 

— Ce ştii despre Operaţiunea Peștele? 

Shepherd a dat înapoi la prima pagină şi a recitit rezultatele 
de la investigarea documentelor, în care citiseră pentru prima 
dată numele lui Cooper. 

— N-a fost un fel de vânătoare de vrăjitoare motivată re- 
ligios? 

— A fost, dacă e să dai crezare anumitor articole de presă. 
A fost o investigație internă deschisă în urma unor sesizări po- 
trivit cărora în mai multe departamente de la guvernare se infil- 
trase o vastă reţea creştină, care preluase controlul şi ale cărei 
scopuri nu coincideau neapărat cu interesele naționale. O parte a 
anchetei a constat din identificarea creştinilor radicali: Guvernul 
nu caută să-i ţină sub supraveghere doar pe islamiştii extremi, 
nebun şi periculos înseamnă nebun şi periculos indiferent cărui 
Dumnezeu îi faci plecăciuni. Oricum, am lansat o poveste cum 
că evoluţia darwiniană o să devină materie obligatorie în şcoli 
şi apoi am inventat o petiție pentru a aduna numele tuturor per- 
soanelor care se opuneau cu vehemenţă, şi aşa a picat şi Cooper 


176 


în plasă. Cred că se vede mai degrabă „după chipul şi asemăna- 
rea Domnului“ decât o maimuţă evoluată. 

— Ce s-a întâmplat cu ancheta, s-a făcut vreo arestare? 

Franklin a dat din cap. 

— O combinaţie de presiuni din ambele camere ale 
Congresului şi o campanie de presă eficientă care a susținut că 
ancheta e un atac la adresa primului amendament al Constituţiei 
au închis-o înainte să avem vreun rezultat. 

— Dar nu e exact ce ar face o reţea secretă puternică pen- 
tru a împiedica să fie descoperită, dacă ar lucra în interiorul 
Guvernului? 

Franklin a ridicat din umeri. 

— Eu nu fac decât să ascult ordine, şi n-a mai existat voinţă 
politică pentru a menţine ancheta deschisă. Să loveşti creștinii 
într-o ţară care e majoritar creştină n-o să-ţi aducă prea multe 
voturi, în special acum, după 11 septembrie, când islamismul a 
devenit noul comunism. Omul normal de pe stradă ar fi proba- 
bil destul de mulţumit să descopere că un grup de creştini puter- 
nici conduc ţara pe ascuns, dar ce-ar fi dacă reţeaua s-ar fi extins 
la toate nivelurile în toate domeniile, nu numai în sistemul de 
guvernare central, ci şi în cel legislativ, judiciar, în NASA. Aşa 
că dacă, precum spui, profesorul Douglas era un om credincios, 
poate că făcea parte din reţeaua asta, şi la fel Kinderman. lar oa- 
menii cu o credință puternică ar face orice dacă ar fi convinşi că e 
voia Domnului. Aşa că orice prejudecăţi ai avea despre reveren- 
dul Cooper sau despre dragul tău profesor Douglas, nu trebuie 
să te îndoieşti nicio clipă că cei pe care îi urmărim sunt oameni 
puternici şi foarte bine motivaţi. Trebuie să înaintăm cu atenţie, 
agent Shepherd, nu există nimic mai înfricoşător decât un ina- 
mic care crede că moartea e doar o poartă spre ceva mai bun. 

Poarta Postillion era larg deschisă, iar sunetul lent al copitelor 
pe piatra cubică răsuna în piaţa publică în timp ce carul cu tri- 
but ieşea din complexul seminarului din oraşul vechi al Ruine. 

În faţă călăreau doi seminarişti, îmbrăcaţi complet în negru 
cu excepţia albului măştilor chirurgicale. De obicei, spectaco- 
lul săptămânal de livrare a proviziilor în Citadelă era urmărit de 
mari grupuri de turişti care se adunau de-a lungul drumului, cu 
aparate de fotografiat în mână, gata să surprindă cea mai bună 
imagine a acelei ceremonii atemporale. În ziua aceea nu era ni- 
meni acolo. 

Carul a trecut pe sub arcada de piatră a drumului care ducea 
la docurile ce încercuiau Citadela şi s-a îndreptat către podul de 
lemn de peste șanțul plin de iarbă acum, dar în care cândva fre- 
mătase murmurul apei. Vântul flutura şi trăgea de sutanele ne- 
gre ale celor doi seminarişti, încreţind celofanul în care erau în- 
velite numeroasele buchete care acopereau încă dalele pe care 
căzuse călugărul. 

Sunetul roților s-a transformat într-o huruială joasă când au 
trecut de pe dalele de piatră pe podeţul de lemn de peste şanţ. 
Carul s-a oprit cu o smucitură pe platforma de lemn — aceasta 
era asigurată în fiecare colţ cu frânghii groase, care se înălțau pe 
versantul muntelui şi dispăreau în întunericul unei peşteri care 
se deschidea deasupra lor. 

În mod normal, descărcarea dura zece minute, dacă era fă- 
cută de patru bărbaţi. In ziua aceea celor doi le luă mai puţin de 
cinci minute. Cantitatea de mâncare fusese redusă drastic în ul- 
timele săptămâni, ceea ce sugera că erau mult mai puţine guri de 
hrănit. Singurul lucru din care ceruseră o cantitate mai mare — 
mult mai mare — erau proviziile medicale. 

Teancul de corespondenţă săptămânală era ultimul lucru care 
se încărca. Era aşezat în cutia de lemn construită în colţul plat- 
formei, după care unul dintre seminarişti trăgea cu putere de o 
frânghie subțire de cânepă, iar sus, în interiorul muntelui, suna 
un clopoțel. 

Au privit, în timp ce frânghiile scârțâiau şi se întindeau, iar 
platforma începea să se ridice, simțindu-se ușuraţi că mai exis- 
tau încă braţe îndeajuns de puternice şi sănătoase care să o ridice. 
Platforma s-a ridicat constant, la trei sute de picioare înălțime, 
în întunericul peşterii tributului, unde s-a oprit cu o smucitură. 
Siluete acoperite de glugă, purtând mască chirurgicală, s-au dez- 
lipit din umbră pentru a o descărca, aşezând cutiile de mâncare 
pe numeroasele rafturi de piatră săpate în ziduri şi predând echi- 
pamentele medicale pelerinelor maronii care aşteptau şi care o 
duceau Jos, în întunecimea muntelui, unde puteau fi auzite ge- 
metele îndepărtate ale suferinzilor. 

Fratele Osgood privea de la marginea peşterii, jucându-se 
neliniștit cu bretelele de la masca sa de față. Fusese recent pro- 
movat de la cel mai jos nivel al călugărilor de pe munte la cel 
al pelerinelor maronii din Administrata, nu că vechiul sistem de 
ucenicie ar mai fi avut vreo valoare după ce molima lovise prima 
dată. A aşteptat ca cea mai mare parte dintre provizii să fie des- 
cărcate şi apoi s-a strecurat în faţă, simțind piatra platformei sub 
tălpi în timp ce a tras corespondenţa din cutia ei şi a fugit din nou 
înapoi, fericit să se îndepărteze de oamenii din peştera tributului. 

A mers pe coridoarele întunecate, strângând teancul la piept, 
scrutând întunericul după semne că altcineva se îndrepta spre 
el. De când lovise molima, călugării Apothecaria îi sfătuiseră 
să micşoreze pe cât posibil contactul cu ceilalți, şi mişcarea în 
interiorul muntelui fusese strict restricționată. 

Osgood a trecut de o uşă cu lacăt, pe care se afla un semn 
scris de mână care spunea „Peştera Robigo. Atenţie, molimă!“. 
Semne asemănătoare zăvorau rutele peste tot în munte, rămăşiţe 
ale încercării inițiale de a opri boala izolând diferite zone, pe 
măsură ce apărea câte un caz nou. Nu se obosise nimeni să le 
mai dea jos, deşi nu mai aveau nicio importanţă. Existau multe 

alte lucruri cu care călugării erau ocupați, şi oricum toată lu- 
mea ştia că trebuie să le ignore, cel puţin cei care mai gândeau 
încă rațional. 

Un geamăt slab, gutural a ieşit din întuneric, iar masca de 
bumbac intra şi ieşea din gura lui în același ritm cu pulsul care 
i se accelerase. Deşi trecuse un an, nu se obişnuise încă cu în- 
tunericul muntelui şi, din când în când, în miez de noapte, avea 
iarăşi coşmaruri în dormitorul tăcut. Îşi imagina cum tuneluri- 
le se închid peste el, sau cum creaturi groaznice îl urmăresc pe 
coridoarele labirintului, sunetul gemetelor lor inumane apropi- 
indu-se tot mai mult, până când se trezea, răsuflând greu într-un 
lac de sudoare. lar acum coşmarurile scăpaseră şi în viaţa reală. 

A deschis lacătul de pe uşa grea de lemn care ducea în gră- 
dină, ferindu-şi ochii, pregătit pentru lumina orbitoare a zilei. 

Grădina ocupa cea mai mare parte din centrul muntelui şi era 
înconjurată din toate părțile de ziduri înalte de stâncă. Reprezenta 
craterul îngropat al unui vulcan stins de o veşnicie, care lăsa- 
se în urmă un sol atât de bogat şi de fertil, încât îi susţinuse pe 
bărbații din munte timp de mii de ani, pe timp de secetă, de foa- 
me şi de asediu. De atâta timp, fusese bijuteria vie din inima 
muntelui negru. 

Acum însă murise. 

Osgood a clipit pentru a-şi obişnui ochii cu lumina zilei şi şi-a 
croit drum printre straturi cu vrejuri uscate de fasole şi roşii, ne- 
gre şi ofilite, printre resturile pline de noroi ale dovlecilor care 
păreau cranii în putrefacție. Viţa-de-vie care acoperea cândva zi- 
durile de piatră atârna fără viaţă, iar pământul era plin de crengi 
rupte, îngropate în grămezi de frunze maronii pătate cu negru, 
care vestiseră primele apariția infecției. Şi peste tot în Jur, ae- 
rul care cândva mirosea atât de puternic a pământ şi a lut şi a 
viață avea acum o aromă amară de fum de lemn ars amestecat 
cu ceva ce Osgood nu avea să uite toată viaţa lui. Printre copa- 
cii căzuţi se vedea sursa mirosului, precum şi grupul de călugă- 
ri care prezidau deasupra acesteia. Era piatra-crematoriu, aco- 
perită cu crengi cuprinse de limbi de foc înfometate, iar deasu- 
pra lor, trei cadavre. 

Începuseră să incinereze cadavrele în a treia zi a epidemiei, 
când nu le mai rămăseseră locuri în care să le păstreze, iar pa- 
nica începuse deja să se strecoare pe la marginile vieţii ordo- 
nate din munte. Se stabilise că acele cadavre reprezintă un pe- 
ricol suplimentar mult prea mare pentru sănătate şi trebuie fie 
îngropate, fie arse. Incinerarea era mai rapidă. De atunci focul 
arsese fără oprire, căci cadavrele soseau întruna. 

— Frate Athanasius! a strigat Osgood către grup, oprin- 
du-se cât putea de departe de căldura şi duhoarea focului. Am 
adus corespondenţa. 

Unul dintre călugări s-a întors pentru a-l privi — cu capul său 
chel şi faţa spână, ieşea în evidenţă între ceilalți, toți bărboşi şi 
cu plete, iar în ochii lui erau întipărite adânc durerea şi traume- 
le din ultima săptămână. 

Athanasius a dat din cap în semn de salut şi a făcut un pas în 
faţă, întinzând mâna după legătura de scrisori, simțind că novi- 
cele ezită să se apropie. În mod tradiţional, scrisorile puteau fi 
văzute doar de Abate, însă boala secerase călugării fără să ţină 
cont de vârstă sau de rang, iar majoritatea clericilor în vârstă 
şi a căpeteniilor diferitelor confrerii erau acum fie morţi, fie 
legaţi de pat în vreunul dintre numeroasele saloane de izolare 
improvizate în interiorul muntelui. Singurii cu ceva autoritate 
care mai rămăseseră erau părintele Malachi, bibliotecarul-şef, 
părintele Thomas, aflat de asemenea în grupul de lângă foc, şi 
Athanasius care, ca şambelan al Abatelui, preluase acum înda- 
toririle acestuia. 

A luat legătura şi era pe punctul de a se întoarce la foc, când 
şi-a zărit numele scris pe prima scrisoare. A rupt plicul şi a ci- 
tit biletul scris de mână. 


Frate thanasius, 


Boala despre eare mi-ai vorbit ultima cară 
Ep ză răspândit. 6 am Și cu. Sunt Siza Cà 
malfi din interioru/ Ciladelei S-au infeetaf. 


Trebuie sa QăSim un leae ȘI S70 oprim Să Se 

mai răspândească. Rentra a face asta, te rog. 
să permiti Ca bolnavii Și ei ee îi ngrijese să 
intre în Citadel. Cu cât doeforii Studiază 
mai mulți pacienți, eu atât mai repede vor găsi 
una remediu, Și aducând bolnavii n interiorul 
muntelui putem restrânge infeefia Și o putem 
sTăpâni. Î npe/eg PnSemnătatea re găminții mele, 
dar Sper Să mă pofi ajuta din nou, Cum ai 
f žer Si altădată - pentru binele noSIru al 


tuturor 


9! dumitale, 


Gabriel Mann 


Athanasius i-a dat scrisoarea lui Thomas, iar mintea îi zum- 
zăia în timp ce aştepta ca acesta să termine de citit. În întrea- 
ga istorie a Citadelei, nimeni care nu fusese cercetat cu atenție 
şi hirotonisit nu fusese lăsat în interiorul muntelui. Chiar dacă 
circumstanțele în care se aflau erau extrem de neobişnuite, exis- 
tau totuşi persoane care mai degrabă ar fi murit decât să rupă 
tradiția. Mai ales că ar fi însemnat să permită şi accesul femeilor. 

Thomas a terminat şi a ridicat privirea, părând uimit. 

— Ce crezi? a întrebat Athanasius. 

Thomas s-a uitat fix la flăcările care consumau ultimele vic- 
time ale molimei pe care nimeni nu reuşise încă s-o oprească. 

— Cred că trebuie să vorbim cu părintele Malachi, a spus el. 
Nu putem să aprobăm o asemenea măsură fără el, sau fără spri- 
jinul celor pe care îi reprezintă. Din nefericire, sunt aproape si- 
gur care o să fie răspunsul său. 

Athanasius a încuviințat din cap. Malachi era la fel de tradi- 
tional şi conservator ca oricare dintre călugării de pe munte, iar 
şirul nesfârşit de calamităţi care se abătuse asupra Citadelei îi 
exacerbase tendinţele. Avea să fie greu să îl convingă, însă scri- 
soare pe care o ținea în mână îi oferea lui Athanasius primul 

lcăr de speranţă după de multă vreme, şi nu avea de gând să 
renunţe la el. 

— Atunci va trebui doar să-l convingem, a spus el şi, pen- 
tru prima dată în câteva zile, a zâmbit în timp ce străbătea gră- 
dina distrusă, îndreptându-se spre marea bibliotecă din inima 
muntelui. 


37. 


Marea bibliotecă se întindea ca un labirint în patruzeci şi 
două de încăperi de diferite dimensiuni, adânc în inima munte- 
lui. Era una dintre cele mai mari comori ale Citadelei — cea mai 
valoroasă colecție de cărți şi texte antice, unică din lume, strân- 
să în mii de ani prin achiziții şi donații. De asemenea, reprezen- 
ta unul dintre motivele pentru care tradiția de izolare și secret 
se păstrase timp de milenii în interiorul muntelui. În sectoarele 
interzise, biblioteca găzduia texte ce conțineau informaţii atât 
de periculoase, încât puținora le fusese dat să le vadă, chiar şi 
înăuntrul societății secrete şi izolate a Citadelei. 

Athanasius s-a apropiat de intrare, o uşă din oțel şi sticlă, 
montată direct în stâncă, ce părea că ar fi la locul ei mai de- 
grabă într-un institut de cercetare de ultima generaţie decât în- 
tr-o mănăstire antică. Şi-a așezat mâna pe scannerul incastrat 
în perete şi o lumină de un albastru rece a trecut peste palma 
sa pentru a-i verifica şi confirma identitatea. 

— Nu-i arăta scrisoarea! a spus părintele Thomas, ajun- 
gând lângă el cu respiraţia întretăiată. Este o rugăminte de a 
salva vieţi, care ne-a fost adresată. Lui Malachi puţin îi pasă de 
oameni. Tot ceea ce contează pentru el sunt scumpele lui cărți. 

— De acord, a zis Athanasius. 

Uşa pneumatică dinspre camera-ecluză s-a deschis cu un 
șuierat de presă hidraulică. Dimensiunea sa nu îngăduia decât 
trecerea unei singure persoane, iar Athanasius a luat-o în faţă, 
pășind înăuntru şi așteptând ca uşa exterioară să se închidă în 
spatele lui. O lumină a clipit pe un al doilea scanner, iar un cu- 
rent descendent de aer l-a măturat, trimițând orice impurități 
și urme de praf în filtrele incastrate în podea. Biblioteca avea 

un climat controlat: o temperatură constantă de şaizeci şi opt 
de grade Fahrenheit şi o umiditate scăzută de aproximativ trei- 
zeci şi cinci la sută pentru a proteja prețioasele coli de hârtie, 
de papirus şi de pergament de umezeală şi de stricăciunile pe 
care aceasta le putea provoca. Lumina nu a mai pâlpâit, iar 
Athanasius şi-a aşezat mâna pe un al doilea scanner, care con- 
trola ultima uşă spre bilbiotecă. 

Nimic. 

Lumina albastră care ar fi trebuit să alunece pe palma sa nu 
a apărut, iar uşa spre bibliotecă a rămas închisă. Athanasius a 
privit atent prin geamul uşii, dar nu a Zărit decât un întuneric 
nesfârşit dincolo de ea. 

— Încearcă din nou! a strigat părintele Thomas de afară, cu 
vocea înăbușită de uşă şi chipul încadrat în fereastră, încrun- 
fându-se la scanner-ul defect de parcă faptul că nu funcționa 
ar fi fost un act intenționat de răzvrătire. Părintele Thomas era 
cel care proiectase şi modernizase toate sistemele de verificare 
din bibliotecă şi lua orice defect foarte personal, oricât de mic 
ar fi Jost acesta. 

Athanasius şi-a aşezat din nou mâna pe sticlă. De data 
aceasta ceva s-a întâmplat. Uşa din spatele lui s-a deschis din 
nou, permițându-i să iasă afară, pe coridor. 

— Cineva a făcut modificări în sistemul de acces, a spus 
părintele Thomas, arătând de parcă ar fi fost gata să explode- 
ze de mânie. 

A privit cu asprime dincolo de Athanasius, înspre sistemul 
rebel de închidere şi apoi a fixat cu privirea ceva de deasupra 
umărului acestuia. 

— Malachi, a spus. 

Athanasius s-a întors şi a văzut că în întunericul îndepărtat 
al bibliotecii apăruse o mică sferă de lumină care creştea, apro- 
piindu-se şovăilor de ei. Aceea era o altă inovaţie genială a pă- 
rintelui Thomas, un sistem de iluminare cu senzori de mişcare, 
care urmărea fiecare vizitator și lumina doar împrejurul aces- 
tuia în timp ce el parcurgea biblioteca, lăsând cea mai mare 
parte a prețioasei colecţii într-un întuneric aproape permanent. 
Chiar şi frecvența luminii se schimba în timp ce înaintai mai 

adânc în interiorul bibliotecii, transformându-se din porloca- 
liu-deschis în roşu atunci când ajungeai la suprafeţe şi cerne- 
luri vechi, mai delicate. 

— Aminteşte-ţi de misiunea noastră aici | a şoptit Athanasius. 
Nu lăsa mânia să întunece scopul nostru cel mare. 

Thomas fierbea de mânie şi protesta în sinea sa, în timp ce 
globul legănat de lumină s-a apropiat şi a dezvăluit silueta gre- 
oaie şi cocoșată a părintelui Malachi, care părea un mormoloc 
în mijlocul unui glob luminos. Mergea târșâindu-și picioarele, 
fără să se grăbească, urmând traseul indicat de firul subțire de 
lumini montate în podea pentru a călăuzi vizitatorii prin labi- 
rintul bibliotecii. 

— Vă pot fi de vreun folos? a spus ajungând la ei în cele 
din urmă, iar vocea îi suna monoton și robotic prin interfonul 
care, slavă Domnului, încă funcționa. 

— Ce-ai făcut cu sistemul meu de intrare ? a întrebat 
Thomas, vocea trădându-i iritarea. 

— Nu e sistemul tău de intrare. Aparține bibliotecii, iar eu 
l-am blocat. 

— Dece? 

— Pentru că nu vreau ca oricine să aibă acces aici. Având 
în vedere cum stau lucrurile pe munte, sunt sigur că înțelegeți. 

Părintele Thomas a deschis gura să îi răspundă, dar 
Athanasius i-a strâns mâna pentru a-l face să tacă, conştient 
de faptul că trebuia să îşi aleagă cu atenție bătăliile, iar aceea 
nu era deocamdată o prioritate. 

— Tocmai de-aia am venit să vorbim cu tine, a spus el. 

Ochii lui Malachi s-au întunecat în spatele sticlelor rotun- 
de şi groase ale ochelarilor, iar sprâncelene sale stufoase s-au 
ridicat deasupra lor. 

— Am fost contactaţi de cei de afară, a continuat Athanasius. 
Ne-au cerut să-i ajutăm să găsească un leac pentru molimă. 

— Au găsit un leac? 

Malachi a făcut fără să vrea un pas în față, speranța din 
ochii săi fiind mărită prin lentilele ochelarilor 

— Nu. Nu încă. Lucrează la obținerea lui şi ar vrea să-i 
ajutăm şi noi. 

Umbrele de pe chipul lui Malachi au revenit, exprimând sus- 
piciune şi prudență. 

— Cum? 

Athanasius a tras adânc aer în piept şi şi-a trecut palma pes- 
te pielea netedă a capului. Sperase ca ideea unui leac să fie de 
ajuns pentru a îmblânzi neîncrederea neclintită şi veche a lui 
Malachi împotriva lumii de dincolo de ziduri. 

— Suntem cu toţii uniți în suferință, a spus el, şi în dorința 
noastră de a împiedica ca alții să sufere la fel ca noi. 

Malachi nu a răspuns. Continua să se uite fix prin fereas- 
tră, ca o fantomă luminoasă, rău-voitoare. 

— Ni s-a cerut să permitem echipelor medicale să pătrun- 
dă pe munte ca să-i trateze pe cei infectați şi să studieze boala 
la originile ei. 

Sprâncenele lui Malachi au sărit în sus de indignare. 

— Profani ? În interiorul muntelui ? Sper că nu iei în con- 
siderare o aşa sminteală? 

— Dar este oare o sminteală ? Să încerci să stăvileşti răs- 
pândirea acestei morți înfiorătoare ? 

— Am mai înfruntat epidemii pe munte şi în trecut. Ar tre- 
bui să-ți cunoşti istoria, frate Athanasius ! Am mai suferit şi am 
mai depășit tot felul de încercări şi o s-o facem din nou, fără să 
fie nevoie să invităm lumea înăuntru ca să se holbeze fără rost 
la noi şi la ceea ce păzim aici. Ordinul nostru secret este mult 
mai puternic decât crezi. 

— Epidemiile din trecut nu se compară cu ceea ce avem de 
înfruntat acum, a intervenit părintele Thomas, păşind în ecluza 
îngustă lângă Athanasius. Istoric vorbind, întotdeauna descope- 
ririle medicale au fost mai înaintate în interiorul muntelui decât 
în exterior. aşa că niciodată n-a existat nevoia de a căuta leacuri 
şi tratamente în afara acestor ziduri. De asemenea, pe parcursul 
istoriei ne-am bucurat de o sănătate viguroasă, nu-i aşa? Dar 
odată cu trecerea timpului şi cu pierderea Sacramentului niciu- 
nul dintre lucrurile astea nu mai este valabil. 

— Da, a răspuns Malachi, privirea sa aprigă întorcân- 
du-se către Athanasius, şi cine e de vină pentru asta? Dacă 
Sacramentul rămânea aici, atunci nimic din toate astea nu s-ar 

mai fi întâmplat. Dacă vrei să ne scapi de molima pe care ai 
aruncat-o asupra noastră, atunci ți-aş sugera să te concentrezi 
pentru a înapoi Sacramentul la locul său, pe munte. Ăsta e răs- 
punsul meu. Adu înapoi fata şi ceea ce a furat şi o să vedem cum 
se schimbă lucrurile după aia! 

Athanasius nu era un om violent, dar dacă sticla groasă a 
ușii dinspre ecluză nu i-ar fi despărțit, l-ar fi pocnit pe Malachi 
chiar atunci pe loc, drept în mijlocul capului său îngust la min- 
te. Dacă era după Malachi, întreaga lume putea să se usuce și 
să piară atâta timp cât prețioasa lui bibliotecă rămânea neatin- 
să şi în siguranță. Simplul act de a sabota sistemul de intrare 
pentru a-i împiedica pe ceilalți să intre în regatul său întunecat 
dovedea asta: ridicase în mod eficient o barieră pentru a crea 
un stat în stat, avându-i înăuntru pe el şi pe ceilalți bibliotecari, 
iar în afară pe toți ceilalți. 

— Intenţionezi să stai închis acolo la nesfârşit ? a întrebat 
Athanasius, în timp ce un plan începea să ia formă în mintea lui. 

— Într-adevăr, şi asta atât ca să protejez biblioteca, cât şi 
ca să-mi feresc personalul de valul periculos al unui liberalism 
care pare să măture coridoarele Citadelei. 

— Să-nțeleg că nici nu vrei să iei în considerare scrisoarea 
asta sau propunerea pe care o conține ? 

Malachi s-a uitat la plicul din mâinile lui Athanasius de par- 
că ar fi fost o viperă pe cale să atace. 

— Nici n-o s-o ating măcar, a răspuns el. 

— Foarte bine, a zis Athanasius şi a făcut un pas în spa- 
fe pe coridor. Din moment ce în mod clar te-ai înlăturat singur 
din comunitatea de pe munte te-ai descalificat de asemenea de 
la guvernare. Prin urmare, eu şi părintele Thomas o să votăm 
singuri în chestiunea asta. 

Malachi arăta de parcă ar fi fost gata să explodeze. 

— Nupoți să faci una ca asta! Orice schimbare în constituție 
trebuie votată şi aprobată de toate confreriile, aşa că aveţi ne- 
voie de mine. 

Athanasius a dat din cap. 

— Dacă citeşti cu atenţie legile Citadelei, o să vezi că e ne- 
voie de un consens între toate conjreriile active, obținut prin 

votul reprezentanţilor lor. Și după cum tu însuţi ne-ai explicat 
în mod extrem de clar, tu şi membrii tăi nu mai sunteți o parte 
activă a muntelui. Prin urmare, ca singuri reprezentanţi ai con- 
freriilor active din interiorul muntelui, eu şi Thomas o să ana- 
lizăm singuri această propunere. O să te informăm cu privire 
la decizia noastră — din politeţe, bineînțeles. O zi bună, părin- 
te Malachi | 

Apoi s-a întors şi s-a îndepărtat repede, înainte ca Malachi 
să aibă oportunitatea să riposteze. 


38. 


Aeronava C-130 a intrat într-o zonă de turbulenţe şi s-a în- 
clinat foarte tare pentru a se menţine pe direcția vântului. 

— Isuse, ia te uită la asta! a cârâit vocea pilotului prin echi- 
pamentele de comunicare. 

Shepherd s-a uitat cu atenţie pe una dintre minusculele feres- 
tre ale avionului. A reuşit să zărească fragmente mici din oraşul 
Charleston, îngheţat bocnă şi acoperit de zăpadă. S-a întrebat 
oare de ce pilotul părea atât de surprins, având în vedere ce le 
spusese mai înainte despre vreme. Spusese că aşa e peste tot în 
sud. O părticică din centrul oraşului a intrat apoi în vizor, clădi- 
rile mai înalte părând nişte cristale imense de gheață care perfo- 
raseră pământul, apoi avionul s-a înclinat din nou, aduncând o 
privelişte nouă la ferestre. 

Sub el, marele râu Cooper şerpuia prin inima oraşului. Părea 
doar un canal îngust croindu-şi drum răsucit printre malurile 
drepte, pudrate cu zăpadă. Nava USS Yorktown, un vapor-muzeu 
din Al Doilea Război Mondial ancorat permanent chiar mai jos 
de Podul Ravenel, părea eşuată pe câmpiile albe. Apoi Shepherd 
a zărit fisuri în albul din jurul vaporului şi şi-a dat seama ce e. 
Râul nu era deloc scăzut, iar câmpiile nu erau țărmurile, ci erau 
chiar râul. Întregul râu îngheţase bocnă, doar o dâră de apă cur- 
gând prin mijloc. 

Avionul s-a îndreptat, aducând în vizor o parte mai mare 
a oraşului, iar Shepherd a văzut în sfârşit ce văzuse pilotul. 
Nici zăpada şi nici măcar priveliştea extraordinară a unui flu- 
viu înghețat în Carolina de Sud nu erau ceea ce îi aduseseră 
exclamaţia pe buze — era vorba de ceea ce se afla pe râu. 

La est de pod, dincolo de marginea crăpată unde apa proas- 
pătă întâlnea sarea din mare erau mai multe vapoare decât 

văzuse Shepherd vreodată într-un singur loc. Înspre țărm erau 
ambarcațiuni mai mici şi vase de pescuit, atât de înghesuite une- 
le într-altele încât părea că ai putea traversa râul folosindu-le 
drept pietre pe care să păşeşti. Mai departe, unde apa era mai 
adâncă, erau nave mai mari: cargouri, petroliere, nave de croa- 
zieră, vapoare militare şi chiar şi profilul imens al unui porta- 
vion. Era o privelişte uimitoare, impresionantă şi foarte tulbu- 
rătoare în acelaşi timp. Chiar înainte ca avionul să-şi înceapă 
coborârea şi să cuprindă întreaga privelişte, Shepherd şi-a dat 
seama despre ce e vorba. Toate aveau prora înspre interiorul 
țărmului. Fiecare dintre cele o sută şi ceva de nave indica în- 
spre pământ. 


39. 


Părintele Malachi rătăcea prin bibliotecă în haloul său de 
lumină. 

Era extrem de tulburat după întrevederea cu Athanasius şi 
cu părintele Thomas. Cu o lună în urmă, pe când Abatele şi 
Prelatul trăiau, iar călugării Sancti încă dețineau conducerea 
în interiorul muntelui, Athanasius ar fi fost executat dacă ar fi 
îndrăznit măcar să se gândească la erezia pe care o propunea 
acum. Discreţia şi izolarea erau modalităţile prin care muntele 
își păstrase secretele atâta timp. Iar acum blestematul ăla ne- 
frebnic cu şubredele lui idei liberale avea să lase să intre o gră- 
madă de străini — civili, doctori, femei | —, cu toții purtători ai 
acelei boli murdare. Cât de repede începuseră să se năruie zi- 
durile solide ale lumii sale! 

A trecut pe sub o arcadă și a pășit în sectorul renascen- 
tist, lumina care îl urmărea devenind din ce în ce mai estom- 
pată în timp ce călătorea în trecut prin grandioasa arhivă a 
cunoștințelor omenirii. În timp ce în Citadelă alții se îndreptau 
spre Dumnezeu în vremuri de restriște, Malachi regăsea mereu 
divinitatea şi pacea în cuvântul scris. Fiecare gând important 
sau fiecare eveniment profund pe care oamenii îl avuseseră sau 
îl trăiseră vreodată era scris şi înregistrat undeva în acea vastă 
rețea de peșteri. Undeva, acolo, exista un răspuns pentru orice. 

Când nenorocitul acela de călugăr Samuel se aruncase în 
gol, iar Abatele îi destăinuise că era posibil ca trupul lui să 
conţină indicii despre identitatea Sacramentului, el venise în 
bibliotecă şi găsise mângâiere în cronicile Rides of the Tabula 
Rasa. În acestea era înregistrat fiecare eveniment istoric în 
care identitatea Sacramentului fusese amenințată. De fiecare 

dată, cavalerii ieşiră afară, şi de fiecare dată trădătorii fusese- 
ră găsiți şi reduși la tăcere, iar secretul Sacramentului fusese 
păstrat. Mai târziu, când izbucnise molima, el găsise însemnări 
care detaliau alte epidemii apărute pe parcursul lungii istorii a 
Citadelei. lar acum, că Sacramentul dispăruse, biblioteca era 
cea care deținea cele mai mari secrete. Avea să țină ușa încuiată 
și restul lumii afară, chiar dacă muntele de dincolo de ea avea 
să colcăie de străini. Sufletul Citadelei era în acele cărți și la 
fel era — undeva acolo — şi răspunsul la întrebarea care îi per- 
sista acum în minte. „Ce e de făcut în privința lui Athanasius ? “ 


40. 


Liv şi Tariq stăteau la marginea iazului, uitându-se la balta 
plină de apă noroioasă. Frau în deşert doar de o zi, dar nive- 
lul apei scăzuse deja la jumătate. 

— Le-ai spus tuturor să aibă grijă ? a murmurat ea. 

Tariq a încuviințat din cap şi s-a uitat chiorâş la soare, care 
coborâse jos pe cerul după-amiezii. 

— Nu oamenii sunt problema. 

Combinația dintre soarele aprig al deşertului, barajul care 
împiedica râul să umple din nou iazul şi scurgerea naturală a 
apei în pământul uscat însemna că iazul se golea atât de repe- 
de, încât aproape că puteau observa cu ochiul liber. 

Liv a ridicat privirea spre Tariq. 

— Nu mai putem Să stăm mult timp aici. Unde e cel mai 
apropiat oraş sau aşezare ? 

El a arătat în spate, spre complex. 

— Al-Hillah e la o jumătate de zi de mers călare în direcția 
aia, asta înseamnă poate două zile de mers pe jos. 

Liv şi-a imaginat cum ar fi să meargă două zile pe așa căl- 
dură. Cele câteva ore pe care le făcuseră până acolo fuseseră 
infernale. 

— Câtă mâncare avem? 

— Aproape deloc: călăreţii nu ne-au dat timp pentru baga- 
je și toată lumea a fost ocupată să-și umple gamelele cu apă. 
Cu siguranță nu destulă să hrănim pe toată lumea într-o călă- 
torie grea, de două zile, a zis Tariq şi s-a uitat la umbrele care 
se lungeau pe pământ. O să plec singur, o singură persoană are 
nevoie de mai puțină mâncare. Căldura scade şi aş putea călă- 
fori toată noaptea şi parcurge o mare parte din distanță. O să 
iau numai strictul necesar şi o să mă-ntorc cu cai şi provizii. Apa 
de aici ar trebui să mai țină încă o zi. 

Liv a dat din cap. 

— Dacă tu pleci, merg cu tine. 

— Nu. Tu ar trebui să rămâi. 

— Cu Kasim care de abia îşi ascunde privirea plină de ură? 
Nu prea cred. Și, în plus, dacă ți se întâmplă ceva şi noi rămâ- 
nem blocaţi aici, murind încet de foame şi de sete în timp ce 
aşteptăm să te-ntorci ? 

— N-o să mi se-ntâmple nimic. 

— Nu dacă suntem doi. Haide să mergem să verificăm pro- 
viziile de mâncare şi să le dăm vestea cea bună! a zis Liv şi s-a 
întors şi a plecat înainte ca Tariq să poată riposta. 

Mâncarea fusese depozitată într-un rucsac mare ținut la um- 
bra unei pietre, pentru a o feri de căldura cea mai arzătoare. O 
răționalizaseră, scoțând doar câte o mână de curmale uscate 
sau batoane energizante. Liv nu era sigură cât mai rămăsese, 
dar îşi imagina că ea şi Tariq vor trebui să ia partea leului ca 
să aibă energia necesară călătoriei. A cercetat peticele de um- 
bră de sub bolovanii mai mari căutându-l pe Kasim, gândin- 
du-se că dacă cineva se va opune planului lor. acela va fi el. 
S-a simţit uşurată când nu l-a văzut. 

A ajuns la bolovanul lângă care îşi țineau proviziile şi a în- 
fins mâna în golul de dedesubt după rucsac. A ştiut că e ceva în 
neregulă din momentul în care a apucat cu mâna cureaua şi a 
tras geanta către ea. Era prea uşor. A desfăcut fermoarul şi s-a 
uitat înăuntru. Gol. 

A privit în jur panicată, mintea ei extenuată fiind lovită de 
descoperirea făcută. Piatra netedă şi briceagul folosite pentru 
a tăia în două batoanele energizante erau chiar lângă ea. Se 
afla în locul corect, deci unde era mâncarea ? Nimeni nu spuse- 
se că era pe terminate ultima dată când se împărțiseră porţiile. 

Apoi a împietrit, amintindu-și cine fusese ultima persoană 
care făcuse asta. 

Fusese Kasim. 

Kasim împărțise rațiile în urmă cu aproximativ o oră. 

Și acum Kasim lipsea. 

Baza aeriană mixtă de la Charleston servea atât ca aeroport 
civil, cât şi ca aeroport militar, de unde şi numele său lipsit de 
orice imaginaţie, cu referire strictă la utilitatea sa. Cum era fo- 
losit de diferite ramuri ale forţelor armate, aeronava C-130 a 
aterizat între aripile aplecate ale unor avioane masive de trans- 
port tip C17, unul vopsit în modelul de camuflaj al armatei, iar 
celălalt în albastrul forţelor aeriene. 

— Agenţii Franklin şi Shepherd? au auzit în timp ce cobo- 
rau pe rampa de acces într-un vânt îngheţat care spulbera zăpa- 
da de pe râu. 

Ii aştepta un subofițer cu două saloane pe umăr, cu un clip- 
board în mână şi având o faţă roz, lustruită parcă din cauza fri- 
oului. Franklin şi-a fluturat legitimaţia, Shepherd a bâjbâit şi el 
după a sa prin haina pe care o împrumutase de la Marshall după 
ce a sa fusese distrusă de explozia de heliu, subofiţerul a bifat 
ceva pe clipboardul său şi a gesticulat spre un autoturism Crown 
Victoria având însemnele bazei pe aripi şi motorul pornit. 

— Îmi pare rău, domnilor. Mă aveţi doar pe mine. Nu prea 
avem personal pe-aici. Şi nu pot să stau după dumneavoastră şi 
nici să vă dau maşina. Pot să vă duc în afara bazei, până în oraş, 
dar cam asta-i tot. Dintr-un motiv care îmi scapă, traficul e in- 
suportabil astăzi. Va trebui să vă descurcaţi singuri la întoarce- 
re. Îmi pare rău. 

— Nu-ţi face griji, băiete, suntem recunoscători pentru ori- 
ce ajutor. 

Franklin i-a arătat adresa lui Cooper, iar subofiţerul a fluie- 
rat printre dinți. 

— Frumos! Asta vine în sud, pe Broad, în partea veche a 
oraşului, pe unde se plimbă turiştii şi unde locuiesc bogătaşiu. 
După cum spuneam, pot să vă duc acolo, dar nu pot să v-aştept. 

Franklin a ridicat mâinile, prefăcându-se că se predă. 

— Nicio problemă, după ce ieşim din baza militară putem 
să luăm legătura cu poliţia locală şi continuăm de acolo. 

Franklin s-a îndreptat către locul din dreapta şoferului, lă- 
sând bancheta din spate pentru Shepherd. A vorbit din nou doar 
atunci când maşina s-a pus în mişcare. 

— Lipsa voastră de personal are ceva de-a face cu bloca- 
jul de pe râu? 

— Aşa e, domnule. În ultimele douăzeci şi patru de ore am 
avut nave care au acostat aici fără autorizare. Autoritatea portu- 
ară e în fierbere. Ne-au chemat să-i ajutăm la rezolvarea situației 
care se pare că se tot înrăutăţeşte. Acum douăsprezece ore am 
emis o atenţionare generală, anunțând că portul e închis, dar ni- 
meni nu pare să bage de seamă. Pur şi simplu continuă să vină. 

Subofiţerul a virat pe un bulevard lat, cu marginile pline de 
grămezi de zăpadă gri. 

— Aţi văzut portavionul atunci când ați aterizat? 

— Era cam greu să nu-l observăm. 

— Este nava USS Ronald Reagan. Ar fi trebuit să patru- 
leze în Atlantic, dar a apărut aici acum vreo oră. La comanda- 
ment s-a dezlănţuit iadul. Se vorbeşte de revolte şi tot felul de 
alte lucruri. 

— A vorbit cineva cu căpitanul? 

— Dacă a vorbit, eu nu ştiu nimic. Ceea ce ştiu cu siguranţă 
e că toate navele astea, militare sau civile, n-au răspuns la ape- 
lurile făcute prin canalele de comunicare obişnuite. Le putem 
depista pe radar şi astfel ştim că se îndreaptă încoace, dar toa- 
te încercările de a le contacta şi a le redirecţiona s-au lovit de o 
tăcere completă. E ca şi cum o flotă de vase-fantomă ar veni să 
ancoreze la mal. 

— Dar echipajul, sunt bolnavi sau ceva? 

— Sunt toţi în regulă. Totul e în regulă. Nu există nicio de- 
fecţiune la motoare sau altceva de felul ăsta. Pur şi simplu ajung 
aici, aruncă ancora şi debarcă. De-aia avem probleme cu per- 
sonalul, toată lumea face ture duble încercând să rezolve toa- 
te formalităţile şi hârţoagele. În mod normal tot personalul mi- 
litar ar trebui reţinut pentru părăsirea postului şi închis la bord, 

dar n-avem capacitatea necesară. Închisoarea are aproximativ 
trei sute de locuri şi e plină deja. Numai pe Reagan sunt şase 
sute de oameni. Şi mai sunt un crucişător, un distrugător şi vreo 
două fregate care se îndreaptă spre noi. Am auzit discuţii că vor 
să rechiziționeze nava Complex Summer şi s-o folosească drept 
barieră în golf, dar cei de la Agenţia pentru protecția mediului 
şi a monumentelor istorice au sărit în sus, zicând că nava e un 
monument din Războiul Civil şi tot aşa. Dacă mă-ntrebaţi pe 
mine, totul e o harababură. O mare şi complicată harababură, a 
zis şi a dat din cap. 

Shepherd s-a uitat la ochii subofiţerului în oglinda retrovi- 
zoare. Era agitat, îşi arunca privirile în dreapta şi în stânga, ochii 
se concentrau la drum şi apoi se uitau iar în oglinzi de parcă ar 
fi fost urmăriţi de cineva. În plus, bătea cu degetele în volan 
în timp ce conducea, ca şi cum ar fi fost neliniștit sau speriat. 

— Nu puteţi să trimiteţi o parte din navele astea în alt port, 
să mai uşuraţi un pic situaţia aici? a întrebat el. 

— Păi tocmai asta e, domnule, avem Kings Bay şi Jackonsville 
mai la sud de noi, dar şi ei au aceeaşi problemă. Şi acolo sosesc 
nave încontinuu. 

— Pe timp de furtună orice port e bun, a murmurat Shepherd, 
uitându-se pe geam la oraşul înghețat, în timp ce începea din 
nou să ningă. 

— Aţi spus ceva, domnule? 

— Nimic. 

— Ceva ştiu sigur, a zis subofiţerul, iar degetele lui băteau 
în continuare neliniştite pe volan. Singurul lucru pe care toa- 
te navele îl au în comun... A mai verificat o dată oglinda retro- 
vizoare înainte să le şoptească secretul. Toate sunt americane. 
Înregistrate în America şi cu echipaj american. Și ce e mai ciudat 
e că atunci când am interogat echipajele, când i-am întrebat de ce 
au apărut aici, toţi au repetat acelaşi lucru, „Pur şi simplu trebuia 
s-ajungem acasă“, asta spun întruna.Trebuie să ajungem acasă. 

„Acasă.“ 

Din nou cuvântul acela, al cărui înţeles Shepherd nu îl cunos- 
cuse niciodată cu adevărat. Afară, parcările şi unităţile comercia- 
le din nordul oraşului Charleston au început să dispară pe măsură 

ce se apropiau de cartierul central. Subofiţerul avusese dreptate 
în legătură cu traficul. Şiruri de maşini pline ochi cu oameni şi 
lucruri, înaintând ca melcii prin zăpada alunecoasă. Marea ma- 
joritate erau din alte state. Shepherd a zărit chiar una cu număr 
de înmatriculare canadian. 

Telefonul lui Shepherd a început să sune. S-a uitat la nume- 
le afişat pe ecran. 

— Salut, Merriweather! 

— Doar ce am aflat de explozia de la Marshall. E adevărat? 

Vocea lui Merriweather suna la fel de obosită cum se simțea 
şi Shepherd. 

Shepherd i-a aruncat lui Franklin o privire scurtă înainte să 
răspundă. 

— Neoficial, da. Pentru moment încercăm să ținem totul 
secret, aşa că nu mai repeta asta nimănui. 

— Dar James Webb? A fost grav avariat? 

Shepherd s-a uitat pe fereastră la oraşul îngheţat. 

— A fost distrus în totalitate, sau cel puţin asta s-a întâm- 
plat cu componentele din laboratorul pentru teste de criogenice. 

Nu s-a mai auzit nimic din telefon, iar Shepherd a privit 
şirurile de maşini alunecând pe lângă el în timp ce subofiţerul 
a profitat de luminile şi sirena din dotare ca să-şi croiască drum 
printre ele. 

— Dar profesorul Douglas? a spus Merriweather. Este... 
A... 

— E teafăr, din câte ştim noi. Nu l-am găsit încă. Nu se afla 
în unitate. Acum încercăm să-i dăm de urmă. Dar n-a fost ni- 
meni rănit, asta-i singura veste bună. Mă rog, în afară de faptul 
că locul tău de muncă a devenit un pic mai sigur. O să fie proba- 
bil mai ieftin să fie reparat Hubble decât să fie reconstruit James 
Webb, aşa că bănuiesc că tot răul e spre bine. 

— Mda, cred... 

Nu părea foarte fericit. 

Afară, şirurile de maşini s-au mai rărit când au ajuns în par- 
tea veche a oraşului, cu arhitectura ei grandioasă, mai frumoa- 
să: vile construite în stil colonial, federal sau georgian, alune- 

când toate în spatele unui văl de zăpadă ca nişte fantome din 
istoria oraşului. 

— Ce se mai întâmplă cu Hubble, e vreo schimbare? a în- 
trebat Shepherd, încercând să-l binedispună pe Merriweather. 

— Da, de fapt chiar e. S-a mai înviorat puţin. Încă indi- 
că direct spre Pământ, dar cel puţin n-a pierdut altitudine sau 
ceva îngrijorator de felul ăsta. Din câte se pare, se stabileşte pe 
o nouă orbită. 

— Dar constelația Taurus, e ceva nou pe-acolo? 

— Nu din câte ştiu eu, dar momentan nu prea văd cine ştie 
ce. O să mai întreb în drepta şi-n stânga, pe la persoanele pe care 
le cunosc şi care mai au încă telescoape funcționale. 

— Mulţumesc, Merriweather. Încearcă să te odihneşti şi tu 
puţin. 

— Eh, somnul e mult supraapreciat. O să dorm destul la 
bătrâneţe. 

Shepherd a zâmbit. 

— Ai grijă de une, Merriweather! a zis, apoi a închis. 

Cauciucurile au început să huruie la contactul cu vechile 
drumuri din piatră cubică descărcată de pe vasele britanice, pe 
vremea când Charleston făcea parte din puternicul Imperiul 
Britanic. 

— Fă la dreapta acolo, a spus Franklin, arătând spre o stra- 
dă laterală, altfel o să fii blocat pe străzile cu sens unic! 

— Aţi mai fost pe-aici, domnule? a întrebat şoferul, virând. 

— De câteva ori. 

Acum se aflau în inima districtului turistic, şi fiecare maga- 
zin oferea fie mâncare, fie nostalgie. Şoferul a încetinit trecând 
pe lângă o trăsurică trasă de un măgar, în care se îngrămădise- 
ră câţiva turişti curajoşi, zgribuliți, cu privirile aţintite spre por- 
tul care se zărea la capătul străzii lungi. Se zăreau de acolo na- 
vele înghesuite una într-alta în aceleaşi ape în care se ridicase- 
ră pe vremuri ancorele şi răsunaseră tunuri în timp ce britanicii 
erau izgoniți. 

— Am ajuns, domnilor! 

Autoturismul Crown Vic a trecut de un colț şi a oprit lângă 
bordura unei case tipice din Charleston, din cărămidă roşie, cu 

obloane de culoarea ciocolatei şi ferestre înalte. Înăuntru erau 
aprinse nişte lumini puternice, iar dintr-un ventilator de la sub- 
sol ieșeau aburi. La stradă, două trepte late sub o arcadă du- 
ceau spre o poartă de fier care servea drept intrare principală. 
O coroniţă de Crăciun atârna deasupra unui dreptunghi lustru- 
it de bronz pe care era scris „Biserica Mântuirea prin Hristos“. 

— Îmi pare rău că trebuie să vă las aici, a spus subofiţerul, 
ca un şofer de taxi disperat să scape de ultima cursă înainte să 
ajungă acasă. Doar că aţi nimerit cam prost cu toată nebunia asta. 

— Nu-ţi face griji şi mulțumim că ne-ai adus. 

Au coborât din maşină, iar Shepherd a simţit frigul înfăşu- 
rându-se în jurul său în timp ce maşina demara, zăpada înghițind 
parcă sunetul motorului şi lăsându-i învăluiți într-o linişte de 
cristal. Franklin a apăsat pe un buton aflat într-o parte a porții, 
dar dacă acesta a produs vreun sunet în interiorul casei, atunci 
zăpada l-a înghițit de asemenea. 

— Crezi c-ar trebui să cântăm nişte colinde de Crăciun? a 
spus el. 

Un zăngănit de broască descuiată a spart tăcerea, făcându-l 
pe Shepherd să tresară. 

Undeva pe la mijlocul casei s-a deschis o uşă pe care a ieşit 
o femeie. S-a îndreptat spre ei. Părea să aibă în jur de treizeci de 
ani, părul negru scurt şi era îmbrăcată cu un sacou, pantaloni şi 
o helancă gri. Nu a zâmbit deloc pe parcursul celor aproximativ 
trei metri dintre ei, de-abia aruncându-le o privire, cu răsuflarea 
aburindă în aerul rece. Shepherd a observat că şchioapătă uşor 
şi, când s-a apropiat, a văzut o cicatrice subțire şi palidă care îi 
brăzda obrazul stâng. S-a oprit la vreo treizeci de centimetri de 
poarta închisă şi i-a privit printre gratii. 

— Vă pot ajuta cu ceva, domnilor? 

Cicatricea s-a încreţit puţin în timp ce a rostit aceste cuvinte. 

— Da, cred că puteţi, a zis Franklin scoțând legitimaţia. 
Bunul reverend e acasă? 

Privirea femeii a trecut cu repeziciune de la legitimaţie în- 
apoi la Franklin. 

— Reverendul Cooper este în emisie în momentul ăsta. 

— E-n regulă, putem s-aşteptăm. 


201 


Franklin a zâmbit. Femeia însă, nu. Şi nici nu a schiţat vre- 
un gest ca să deschidă poarta. 

— Cum vă numiţi, domnişoară? 

— Boerman. Caroline Boerman. 

— Păi atunci, domnişoară Caroline din Carolina, noi putem 
s-aşteptăm şi aici dacă aşa vreți dumneavoastră, a zis Franklin, 
apoi şi-a lovit pantoful de zid ca să îl scuture de zăpadă. Dar 
trebuie să ştiţi că şi eu sunt din sud şi frigul mă face groaznic 
de arţăgos. 

Un zâmbet mic a spart în cele din urmă masca de pe faţa fe- 
meii, încrețind şi mai tare cicatricea, dar fără să i se reflecte de- 
loc în ochi. 

— Bineînţeles, a spus ea deschizând poarta şi făcând un 
pas în spate pentru a-i lăsa să intre. Unde-mi sunt manierele? 

Uşa din față a Bisericii Mântuirea prin Hristos se deschidea 
într-un hol cald, cu tavan înalt, care continua pe întreaga lăţime 
a clădirii. Era decorat simplu în alb şi luminat din plin de feres- 
trele înalte care dădeau spre strada acoperită cu zăpadă. Trei ca- 
napele, tot albe, erau aranjate în semicerc în jurul unei măsuţe 
joase de cafea pe care se aflau pliante, broşuri, iar lângă ele un 
borcan plin cu brelocuri multicolore din plastic. Singurul indi- 
ciu real despre activitatea din clădire venea de la televizorul fi- 
xat desupra şemineului gol din cărămidă. 

„M-aţi văzut la televizor astăzi“, a spus reverendul Cooper, 
cu ochii aruncând flăcări din ecran. „Mi-am demonstrat credinţa 
venind în faţa camerelor pentru a vorbi întregii Americi. Dar 
acum trebuie să vă demonstrați şi voi credința. Voi trebuie să 
faceţi ceva pentru El!“ 

— Luaţi loc vă rog, a spus domnişoara Carolina, revendul 
o să vă primească în scurt timp. Doriţi nişte cafea? 

— E în regulă, a zis Franklin, aşezându-se pe canapeaua 
din faţa televizorului. 

„Vreau să vă uitaţi pe fereastră. Faceţi-o chiar în momentul 
ăsta şi vedeţi ce se întâmplă în lume. Știu că cei din Mexic şi 
Texas au inundaţii îngrozitoare. Știu că în Indiana şi în Illinois 
e secetă. Astea sunt semnele venirii Sale!“ 

Reverendul s-a mişcat pe ecran către o fereastră, iar camera 
l-a urmărit arătând viscolul puternic de deasupra acoperişurilor 
şi vasele îndepărtate din port. 

„Aici, în oraşul sfânt Charleston, avem zăpadă, aici, unde nu 
ar fi trebuit să existe. Poate că şi iadul a îngheţat, dragi prieteni, 
fiindcă statul Carolina a îngheţat cu siguranţă. Şi Florida la fel. 

Şi Georgia. Nu este asta o dovadă că păcatele omenirii L-au su- 
părat pe Domnul şi că e timpul să dăm socoteală pentru ele?“ 

Imaginea s-a mutat din nou pe el — ochii îi luceau, provo- 
cându-l pe telespectator. 

„Trebuie să depuneţi un jurământ de credinţă pentru a face 
pace cu Domnul, şi cât mai repede! Dacă sunteţi oaia rătăcită de 
turmă, acum e timpul să vă-ntoarceţi! Împăcaţi-vă cu Domnul 
vostru şi faceți-o acum, fiindcă timpul e pe terminate! Adevărata 
Biserică o să vă primească mereu cu braţele deschise. Sunaţi 
chiar acum la numărul de pe ecran! Mântuirea vă aşteaptă.“ 

Imaginea unui porumbel a survolat ecranul, acoperindu-l pe 
reverend şi trăgând o reclamă cu coada. 

Franklin s-a aplecat şi a luat un breloc din borcan. Avea 
ştanţate pe el un număr de telefon şi o adresă web, aceleaşi care 
se derulau acum pe ecran sub imaginile unor soldați americani 
mărşăluind pe un teren uscat, străin. Imaginea s-a schimbat apoi 
cu una reprezentând soldaţi răniți, bărbaţi şi femei, adunându-se 
într-un spital militar de campanie, unii având bandaje în jurul ca- 
pului, unii având membre lipsă — toţi în rugăciune. 

Un titlu a aterizat pe ecran: 


OPERAȚIUNEA MÂNTUITORUL 
Pentru salvarea sufletelor şi refacerea vieților 
celor distruși în războaiele sfinte 


Uşa din spatele lor s-a deschis şi domnişoara Boerman a re- 
apărut. 

— Reverendul Cooper vă poate primi acum, veniți cu mine 
vă rog! 

Prima încăpere prin care au trecut era împărțită în mici cabi- 
ne, fiecare cu un calculator, un telefon şi un operator. Erau cam 
douăzeci, toți destul de tineri, cu toţii tastând şi vorbind, um- 
plând camera cu zumzetul conversaţiilor stimultane. 

În următoarea încăpere se aflau două şiruri paralele de oa- 
meni care umpleau plicuri cu aceleaşi broşuri şi brelocuri pe 
care Franklin şi Shepherd le văzuseră pe măsuţa de cafea. Unul 
era în scaun cu rotile, altul avea o proteză la un braţ. Shepherd 

a pus totul cap la cap: tinereţea, disciplina şi ordinea, până şi 
şchiopătatul şi cicatricea de pe faţa domnişoarei Carolina, toa- 
te acestea indicau că oamenii aceia făceau parte dintre soldaţii 
creştini ai lui Cooper, salvaţi de pe unde luptaseră şi acum fă- 
când voia Domnului în cadrul Bisericii care îi salvase. 

Au urmat-o pe domnişoara Boerman pe nişte scări înguste şi 
pe o uşă grea, către o lume complet diferită. Au dispărut mobila 
utilitară şi pereţii goi de cărămidă. Tot ce se afla la etaj era somp- 
tuos şi scump. Se aflau într-un fel de salon cu o mobilă capito- 
nată cu o catifea de un roşu intens, iar pereţii erau acoperiţi de 
lambriuri de lemn vopsit într-un gri pal. În şemineu ardea focul. 

— Să văd dacă e gata, a spus domnişoara Boerman, dipă- 
rând printr-o uşă mascată de un lambriu. 

Franklin s-a aplecat către Shepherd, vorbind în şoaptă. 

— Se pare că bunul reverend locuieşte deasupra prăvălie, 
ştii de ce face asta? 

Shepherd a clătinat din cap. 

— Pentru că în Carolina organizaţiile religioase sunt scutite 
de impozitul pe proprietate. Înseamnă că poate locui în tot lu- 
xul ăsta, chiar în centrul oraşului, fără să plătească niciun cent 
pentru asta. 

S-a tras imediat în spate când domnişoara Boerman a scos 
capul pe uşă. 

— Vă rog să intraţi, a spus ca. 


43. 


Până când soarele a coborât la orizont, Liv şi Tariq erau 
gata de plecare. După descoperirea furtului lui Kasim, toată lu- 
mea a fost de acord că trebuie să încerce să ajungă la Al-Hillah 
aşa cum plănuiseră, cu sau fără mâncare. Nu prea mai aveau 
de ales. 

Au umplut cât de multe gamele puteau duce şi au băut cât au 
putut de mult din iaz pentru a se hidrata înaintea marșului lung 
care îi aştepta. O mică consolare în legătură cu plecarea clan- 
destină a lui Kasim era faptul că nu putuse lua prea multă apă, 
fiindcă ar fi bătut prea tare la ochi dacă ar fi umplut gamelele la 
iaz. Prin urmare, Liv şi Tariq aveau destule recipiente de rezer- 
vă în care să ia apă pentru călătoria lor. Erau grele, dar Liv s-a 
consolat cu ideea că se vor ușura pe măsură ce vor bea din ele. 

Când au plecat, cerul era luminos încă, dar soarele dis- 
păruse de mult, zărindu-se doar în adâncitura din pământ, de 
parcă ar fi fost un mort care revenea la viaţă. Tariq mergea în 
față, spre complex. Al-Hillah era dincolo de acesta, în aceeaşi 
direcție. Se gândiseră să o ia pe o cale ocolitoare pentru a evi- 
ta în totalitate complexul, dar, având în vedere foamea care le 
rodea deja stomacul şi milele în plus care s-ar fi adăugat călă- 
foriei, se hotărâseră să meargă totuşi pe ruta directă, planifi- 
când drumul astfel încât să se poată furişa cât mai aproape de 
complex, la adăpostul întunericului. 

Noaptea a venit repede, şi odată cu ea a scăzut şi tempe- 
ratura. Liv şi-a strâns hainele pe lângă corp, dar tot simțea 
cum frigul îi învăluie picioarele, amorțindu-le în timp ce ea le 
târa înainte. În fata lor, complexul s-a trezit srălucitor la viață, 

pe măsură ce luminile de securitate alimentate de baterii s-au 
aprins automat, folosind energia colectată de panourile sola- 
re în timpul zilei. Se simțea atrasă de ele, ca molia de lumină. 

— Par mai puternice în seara asta, a spus ea. 

— Este pentru că ne apropiem, a şoptit Tariq şi apoi şi-a 
dus degetul la buze. Ar trebui să păstrăm tăcerea. Sunetul ajun- 
ge departe în liniştea unei nopți în deşert. 

Liv se simțea bine să meargă din nou, apăsarea care o 
copleşise de când se îndepărtase de complex dispărea din nou, 
cu fiecare pas pe care îl făcea într-acolo. 

Următoarea oră au mers în tăcere, fixându-şi un ritm con- 
stant, oprindu-se din când în când ca să aranjeze câte ceva din 
bagaje, dacă li se părea că anumite lucruri din ele se ciocnesc. 
În tăcerea dulce a uneia dintre aceste opriri l-au auzit : un sunet 
constant, ritmic, crescând sau scăzând în intensitate în funcție 
de cum bătea vântul. Liv şi-a întors capul către el, şi la fel şi 
Tariq. L-au auzit iarăşi printre şoaptele vântului, huruitul in- 
confundabil al unui motor diesel. 

— Un generator, a şoptit Tariq. De-aia sunt luminile atât 
de strălucitoare ! Probabil că au provizii noi de combustibil şi 
au aprins luminile din perimetrul principal. Cred că mai e şi 
altcineva acolo. 

Liv a ciulit urechile, încercând să prindă orice alt sunet. 
Asculta atât de concentrată, încât atunci când noul sunet S-a au- 
zit, apropiat și puternic, a tresărit speriată. Venea din spate, un 
geamăt chinuitor dinspre râu. Sunetul s-a auzit din nou, ca un 
horcăit umed şi ea a văzut ce îl provocase. Era un bărbat, urcând 
lipăind malul, cu respiraţia întretăiată, gemând cu greutate. 

Kasim. 

Liv a început să se îndepărteze cu spatele în timp ce ochii 
lui o priveau țintă — erau atât de mari și de ficşi încât păreau 
că strălucesc în întuneric. O dâră groasă, vâscoasă, de salivă 
i se scurgea din gură, iar el a ridicat brațul pentru a arăta că- 
tre ea, cu mâna încovoiată ca o gheară. 

— SaHeira, a spus el, cu voce aspră şi neînduplecată. 

„Vrăjitoare.“ 

Apoi a tușit, un horcăit cumplit, sfâşietor care l-a făcut să 
cadă în genunchi, cuprins de convulsii. A căzut pe spate, luptând 
pentru aer. Apoi ochii i s-au dat peste cap şi a început să aibă 
spasme. Liv a tresărit când o mână a atins-o pe umăr. 

— Nu te uita, a spus Tariq, încercând să îi întoarcă privi- 
rea dinspre chinurile morții. 

Liv a ridicat din umeri, cu ochii țintă la Kasim, care se zbă- 
tea pe jos, luptându-se pentru o ultimă răsuflare. Bărbatul s-a 
cutremurat pentru ultima dată, apoi a rămas nemișcat. 

— Priveşte, a spus Tariq arătând dincolo de trupul lui, 
aveai dreptate ! 

Gamela lui Kasim plutea în apă, acolo unde bărbatul se 
oprise să bea, copleșit de sete şi de foame. Tariq a păşit pes- 
te trupul lui şi a ridicat rucsacul căzut pe mal. În el se aflau 
rațiile lipsă. 

— Trebuie să plecăm de-aici, a spus Tariq, punându-și ruc- 
sacul pe umăr. A făcut prea mult zgomot. Sigur o să apară ci- 
neva să vadă ce s-a-ntâmplat. 

Liv s-a întors cu fața către complexul care strălucea cu pu- 
tere în întuneric, îndeajuns de aproape pentru a-i putea obser- 
va detaliile. Se vedeau structura fusiformă a turnurilor de pază, 
clădirile cu laterale lucioase, turla de foraj din centru care mai 
arunca încă apă în aer ; dar nicio mişcare, niciun om. A început 
să meargă către el, urmând pârâul care se lăţea, către izvorul 
din cetrul complexului. Nu mai voia să se uite la chipul agoni- 
zant al lui Kasim. Dar, mai ales, nu voia ca Tariq să vadă lacri- 
mile care începuseră să îi alunece pe obraji. Nici măcar nu era 
sigură de ce plânge, poate era din cauza extenuării, sau poate 
a sentimentului de vină. Se părea că oriunde mergea oamenii 
mureau, şi era sătulă de moarte. Părea că moartea o însoţeşte 
pretutindeni, secerând viețile tuturor celor pe care ea îi atin- 
gea şi îndepărtându-i pe ceilalți. Nu putea scăpa de sentimen- 
tul tot mai puternic că ea se afla la originea acelei suferinţe — 
că ea era cauza şi blestemul. 

— Ce faci? a întrebat Tariq venind după ea, şoptind imper- 
ceptibil pentru ca vocea să nu îi fie purtată mai departe. 

— Mă-ntorc, a spus ea, cu ochii țintă la complex. Și dacă 
mă-mpuşcă, o să ne facă şi mie şi celorlalți o favoare. Tu con- 
finuă spre Al-Hillah dacă vrei. M-am săturat să fug de frică. 

A continuat să meargă, simțind mai presus de orice o uşurare, 
pe măsură ce tensiunea scădea în interiorul ei. Adrenalina 
provocată de incidentul cu Kasim dispărea, lăsând în urmă o 
senzație nimicitoare de greață şi muşchii greoi și lipsiţi de vla- 
gă. În fața ei, complexul a devenit puţin mai vizibil pe măsură 
ce perspectiva i s-a schimbat. Acum vedea dincolo de clădirea 
principală, până în zona centrală în care turla de foraj a son- 
dei se înălța din iazul principal de apă. Dar nu era niciun semn 
de viaţă, niciun cal, niciun om. Poate că își dăduseră seama că 
apa e otrăvită şi plecaseră. 

Apoi a zărit două vehicule care nu fuseseră acolo înainte, 
parcate lângă hangarul principal: un jeep şi un camion. Asta ex- 
plica proviziile proaspete de combustibil. Se afla acum destul de 
aproape ca să citească plăcuțele de înmatriculare şi emblema de 
pe camion: o floare având în mijloc pământul. Febra speranței 
i-a cuprins muşchii obosiţi, şi a început să alerge târându-și 
picioarele. Era logoul fundației Ortus, la care lucra Gabriel. 
Spusese că se va întoarce. Promisese. Poate că o făcuse... 

A ajuns la poartă prea extenuată de alergare ca să îi mai 
strige numele. A tras de poartă şi apoi a găsit o piatră pe jos, 
cu care a început să lovească în structura de otel. Dangătul ca 
de nicovală a răsunat ca un clopot de biserică în noapte, iar ea 
a continuat, lovind piatra de metal până când aceasta s-a făcut 
tăndări în mâinile ei. 

O uşă din lateralul hangarului s-a deschis şi în cadrul ei a 
apărut silueta unui bărbat. Liv s-a prăbuşit în genunchi, fără 
pic de energie. Silueta s-a îndreptat în grabă către ea şi o alta 
i-a urmat. Nu le zărea feţele din cauza luminilor puternice care 
străluceau în spatele lor. I-a privit cum se apropie, agățându-se 
cu mâna de poartă pentru a se menţine într-o poziţie aproxi- 
mativ dreaptă, în timp ce din trup i se scurgea orice speranță. 
Felul în care se mişcau, curbura umerilor şi alte lucruri mă- 
runte i-au dat de înțeles, înainte ca ei să ajungă la poartă ca 
să o deschidă, că niciunul din ei nu era Gabriel. 

A dat drumul porții şi a alunecat pe ultimii centimetri care 
o despărțeau de pământul rece. Mirosul solului i-a umplut nă- 
rile în timp ce capul ei a ajuns jos. Apoi a cedat în fața alină- 
rii binefăcătoare a uitării, a închis ochii şi s-a lăsat învăluită 
de întuneric. 


44. 


Reverendul Fulton Cooper era mai scund decât îşi imagina- 
se Shepherd, dar disloca aerul ca un om mult mai mare. Stătea 
în mijlocul unei încăperi mari care fusese transformată într-un 
studio de televiziune, vorbind cu un om suțire şi lung ca o tres- 
tie, cu un clipboard în mână şi căşti la urechi. Studioul era do- 
tat elementar, doar trei camere pe trepiede cu rotile, având co- 
nectate în spate transmițătoare wireless care trimiteau semna- 
lul direct într-un iMac mare cu ecran plat din colţ. Dacă puneai 
la socoteală şi laptopurile folosite de operatorii telefonici, toa- 
tă aparatura din clădire valora probabil sub douăzeci de mii de 
dolari. Nu era de mirare că reverendul îşi permitea să îşi con- 
ducă Biserica dintr-o vilă de un milion de dolari. Emitea în în- 
treaga lume cu cheltuieli minime şi fără să plătească nicio taxă. 

— Domnilor... Cooper şi-a îndreptat în sfârşit atenția asupra 
lor, zâmbitor şi cu braţele deschise. Mii de scuze că v-am făcut 
să aşteptaţi. După cum se vede, sunt un om destul de ocupat, 
dar sunt mai mult decât fericit să vă ajut dacă îmi stă în putere. 

A rămas pe loc, invitându-i pe ei să vină înspre el, stabilind 
astfel ierarhia. 

Franklin nu s-a clintit. 

— Nicio problemă, a spus el. Există vreun loc în care am 
putea vorbi în privat? 

Zâmbetul lui Cooper s-a lărgit. 

— N-am nimic de ascuns faţă de niciunul dintre aceşti oa- 
meni: putem vorbi despre orice chiar aici, în această cameră. 

— În regulă, a spus Franklin. Cum staţi cu reflexele? 

Zâmbetul a ezitat puţin. 

— Nu înţeleg ce vreţi să spuneți, a zis reverendul. 

— Cu reflexele, a repetat Franklin şi apoi braţul său s-a ar- 
cuit aruncând ceva. 

Cooper a făcut un pas în spate, veşmintele netede i s-au 
încrețit din cauza mişcării neaşteptate şi a lovit cu mâna stângă 
un breloc de plastic, care s-a rostogolit pe podea de la un capăt 
în celălalt al studioului. 

— Aşa n-o să ajungeţi niciodată pe postul de „prinzător“ în 
echipă, a spus Franklin, făcând în sfârşit un pas în faţă. Ştiaţi 
că doar zece la sută dintre oameni sunt stângaci? Şi majorita- 
tea oamenilor folosesc aceeaşi mână pentru a face orice, ca de 
exemplu să arunce sau să prindă ceva sau... să scrie cărți poştale 
amenințătoare pentru NASA. 

Zâmbetul a revenit, dar nu a mai ajuns până la ochii reve- 
rendului. 

— Luaţi cu toţii o pauză de douăzeci de minute! li s-a adre- 
sat celor din încăpere. Gregory, poţi să dai reclamele înconti- 
nuu până termin cu aceşti domni? a mai zis şi apoi s-a întors că- 
tre cei doi agenți FBI. De ce nu luăm loc? a propus şi a gesticu- 
lat el spre două canapele din mijlocul încăperii, aşezate în jurul 
unei măsuţe joase cu un laptop pe ea. Domnişoară Boerman, fiți 
drăguță şi aduceți-ne vă rog nişte cafea! 

— Cafea! a spus Franklin. E o idee bună. 

S-au aşezat pe canapele şi au aşteptat în tăcere în timp ce ca- 
mera se golea, Cooper făcându-şi de lucru cu telefonul într-un 
mod care sugera că orice era acolo era mai important decât ei. 
Pe Shepherd nu îl deranja. Avea astfel ocazia să îl studieze în- 
deaproape: îl găsea uşor fascinant. Capul îi părea prea mare 
pentru trupul bondoc, motiv pentru care mimica lui părea exa- 
gerată. Emana de asemenea o energie debordantă care, împre- 
ună cu părul său argintiu atent pieptănat şi cu costumul scump, 
asortat, îi dădea un aer de director de corporație sau de senator 
cu aspirații pentru un post mai înalt. 

— V-aş fi recunoscător dacă aţi da telefonul pe modul 
silențios şi l-aţi lăsa pe masă cât vorbim, a spus Franklin. 

Cooper a ridicat privirea. 

— Acesta este un interogatoriu neoficial, dar este important 
şi nu vreau să fiți distras în timp ce vorbim. 

Cooper s-a supus, punând fără prea multă tragere de inimă 
telefonul jos, lângă laptop. 

— Vă deranjează dacă fumez? a întrebat Franklin, 
scoţându-şi pachetul de țigări. 

Cooper s-a încruntat şi a spus: 

— Cred că fumatul este ilegal în orice instituție publică. 

Franklin a lovit uşor pachetul, a scos o ţigară şi a dus-o la 
buze, întinzând un deget în pachet pentru a găsi şi bricheta. 

— E adevărat, dar cred că documentele pentru casa asta sunt 
pe numele dumneavoastră, ceea ce o face o reşedinţă privată. 
Un om poate să facă ce vrea în propria casă. 

— Mă tem că totuşi trebuie să insist să nu fumaţi. 

Franklin a ridicat din umeri, a pus ţigara înapoi în pachet şi 
l-a aşezat pe masă lângă telefonul lui Cooper. 

— E casa dumneavoastră, dumneavoastră faceţi regulile. 

Uşa s-a închis odată cu plecarea ultimei persoane, iar 
Shepherd s-a întins după geanta de laptop să scoată copii după 
cărțile poştale trimise lui Kinderman şi lui Douglas. 
Recunoaşteţi astea? a întrebat Franklin. 

Reverendul le-a luat şi le-a studiat, ochii săi încordându-se 
pentru a focaliza imaginea, căci vanitatea îl împiedica să poar- 
te ochelari. 

— Bineînţeles că le recunosc, a spus ridicând privirea şi 
zâmbind. Sunt strălucitele cuvinte din Facerea. 

Franklin i-a răspuns tot cu un zâmbet, dar nu era pic de căl- 
dură în el. 

— Recunoaşteţi scrisul de mână? 

— Sigur că da. 

— Cum de îl recunoaşteţi ? 

— Pentru că este al meu. 

Peste camera goală s-a lăsat tăcerea. Canapeaua a scârţâit 
când Franklin s-a aplecat în faţă. 

— Aţi vrea să ne spuneţi de ce le-aţi trimis? 

Cooper a deschis gura să răspundă, dar uşa s-a deschis şi 
domnişoara Boerman a apărut din nou, ducând o tavă cu cafea. 
A dat laptopul la o parte şi a aşezat-o pe masă, atentă să evite 
documentele şi alte obiecte. Cooper a aşteptat ca ea să plece. 

— Credeţi ceea ce este scris în Biblie, domnilor? Sunteţi 
credincioşi”? Pentru că dacă cunoaşteţi Scriptura atunci nu puteţi 
să ignoraţi semnele clare că Ziua Judecăţii se apropie. Am văzut 
că acele telescoape erau o insultă adusă Domnului, versiuni mo- 
derne ale Turnului Babel, simbol al mândriei omului care caută 
să privească Chipul lui Dumnezeu, şi m-am rugat Lui spunând, 
„Doamne, ştiu că Te-am jignit, ce ai vrea să fac în numele Tău 
binecuvântat pentru a repera această greşeală?*. 

— lar El v-a spus să trimiteţi amenințări cu moartea? 

Cooper a zâmbit ca un jucător de poker cu un as în mânecă. 

— Ameninţări cu moartea? N-am trimis amenințări cu 
moartea. 

Shepherd a băgat mâna în geantă şi 1-a întins copii după ul- 
timele scrisori trimise lui Kinderman şi lui Douglas. 

— Atunci poate ne puteţi explica ce e cu astea. 

Cooper le-a luat şi le-a ţinut l-a distanţă de un braţ, studiin- 
du-le pe îndelete înainte să le înapoieze. 

— Dacă vă mai amintiţi, am recunoscut că am scris acele 
cărți poştale. Dar acestea sunt scrisori şi au fost dactilografia- 
fe, nu scrise de mână. 

— Deci spuneţi că pe acestea nu le-aţi trimis dumneavoas- 
tră. 

— Nu le-am trimis. 

Franklin s-a aplecat, vocea sunându-i conspirativ şi 
ameninţător în acelaşi timp. 

— Destul de mare coincidenţa, totuşi, nu credeţi, ca amân- 
două să se refere la acelaşi lucru? 

Cooper a chicotit. 

— Nu cred că sunt singurul care a citit Biblia şi a acordat 
atenţie învățăturilor din Sfânta Carte. Să vă întreb ceva, domni- 
lor. Dacă aţi şti că o crimă atroce va fi comisă, n-aţi încerca să 
împiedicaţi comiterea ei? Nu este de datoria dumneavoastră, ca 
ofiţeri de protecţie a legii, să o apărați? Ei bine, eu urmez cea 
mai înaltă lege care există, o lege care e mai presus de toate. 
Aşa că da, recunosc că am trimis acele cărți poştale, am crezut 
că e de datoria mea să le amintesc oamenilor de pericolul adus 
de acțiunile lor, dar nu am ameninţat pe nimeni, Dumnezeu îmi 

este martor că n-am făcut asta! Şi nici nu sunt responsabil pentru 
evenimentele care au dus la dărâmarea acestor turnuri. 

Franklin s-a crispat. 

— Ce evenimente? 

Cooper a părut surprins. 

— Păi, sunt sigur că ştiţi. 

— Ce să ştim? 

Cooper s-a aplecat şi a tastat ceva pe laptop. 

— Nu ştiu dacă încercați să ţineţi asta secret, dar sunt sigur 
că ştiţi, veştile circulă groaznic de repede în ziua de azi. 

A întors laptopul spre ei. Pe ecran se afla un Twitter feed, 
cu noi postări apărând aproape în fiecare secundă, toate marca- 
te cu acelaşi hashtag: 


WDW KATE QWebbieWorld349 

Explozie la Centrul Spaţial Marshall. Telescopul 
James Webb distrus? Ultimele ştiri. ow.ly/c5SmK 
+NASA +HUBBLE_WEBB 


Letitita Potorac Qmetaevolve 
#NASA Telescopul spaţial de 8 mld $ sabotat? 
Fb.me/1B49ZI2yW 


Ira Upinski Qeyeupinsky 
+NASA +HUBBLE Telescopul spaţial deviat de pe or- 
bită, numeroase surse confirmă: bit.ly/wRNiOc 


— Se pare că rugăciunile mele au fost ascultate, iar bunul 
Dumnezeu a distrus încă o dată vanitoasele încercări ale omeni- 
rii de a-l cunoaşte misterele. Apariţia dumneavoastră neîntârzia- 
tă aici şi natura întrebărilor nu fac decât să îmi confirme că aces- 
te zvonuri sunt adevărate. Să înţeleg că aşa este, că telescopul 
Hubble a fost dezactivat, iar succesorul său, telescopul, James 
Webb, a fost distrus? 

— Da, a spus Shepherd. 

— Ca să vezi! Vă mulțumesc, domnilor, mulțumesc din 
suflet! Tocmai mi-ați oferit tema pentru cea de-a doua parte a 

emisiunii de astăzi. Acum, dacă nu mai aveţi şi alte întrebări, 
mă tem că va trebui să vă rog să serviţi cafeaua în altă parte. 
Mă aflu în plină emisie în direct aici. 

A dat să se ridice. 

— Am eu o întrebare, a spus Shepherd. De ce n-aţi semnat 
cărțile poştale? 

— Pentru că citam din Biblie: nu aş îndrăzni să-mi scriu 
numele după cuvintele Domnului. 

Shepherd a încuviinţat din cap. 

— De asemenea, mă-ntrebam de ce cărțile poştale au tim- 
bre diferite? 

Cooper a ridicat din umeri. 

— Călătoresc mult. Bănuiesc că le-am trimis de unde se în- 
tâmpla să mă aflu în acel moment. 

— Putem să vedem o copie a programului dumneavoastră 
din mai până în prezent? 

— Pentru ce, mai exact? 

— Ne-ar ajuta dacă am putea să potrivim locațiile dumnea- 
voastră cu timbrele poştale şi să confirmăm ceea ce ne-aţi spus. 

Cooper a ezitat. 

— Îi voi ruga pe cei de la birou să vă trimită o copie. 

Franklin a scos o carte de vizită şi i-a întins-o. Reverendul a 
luat-o şi a întors-o în mâinile sale moi, cu o manichiură impe- 
cabilă, iar apoi şi-a montat din nou zâmbetul pe buze şi a ges- 
ticulat înspre uşă. 

— A fost o plăcere din partea mea, domnilor. Îmi pare rău 
că n-am putut să fiu mai de ajutor. 


Poarta s-a închis cu un zdrăngănit în spatele lor pe strada 
acoperită de zăpadă. 

— Credeţi că el a trimis scrisoarea? a întrebat Shepherd. 

Franklin a băgat mâna în buzunar după pachetul mototolit de 
Malboro şi a scos o țigară. Şi-a făcut mâna căuş împotriva vân- 
tului, a aprins o brichetă Zippo ponosită, care arăta ca şi cum 
fusese salvată dintr-un accident de maşină, şi a tras cu sete din 
ţigară. În ciuda tuturor evenimentelor din ultimele douăsprezece 
ore, era prima dată când Shepherd îl vedea pe Franklin fum ând. 

— Dacă nu a fost el, atunci ştie cine a făcut-o, a zis Franklin 
şi a mai tras adânc din ţigară, iar punctuleţul de un roşu aprins 
strălucea cu putere în albul blând şi tăcut al străzii. Am un in- 
stinct pentru lucrurile astea. De-aia am vrut să vin aici şi să-l 
privesc în ochi. Ai făcut o fază frumoasă acum la sfârşit, apro- 
po, când l-ai întrebat de cărțile poştale. 

Shepherd a ridicat din umeri. 

— N-am făcut decât să-l hărţuiesc un pic. 

— Asta a dovedit instincte bune. Să-l pui pe om la încerca- 
re, să-l dezechilibrezi., uneori doar de asta e nevoie ca să apa- 
ră crăpăturile, iar crăpăturile îţi arată care îi sunt slăbiciunile. 

Shepherd a privit în josul străzii. 

— Totuşi, nu ne-a dus nicăieri, nu-i aşa? 

Franklin a mai tras pentru ultima dată cu putere din țigară şi 
apoi a aruncat-o pe jos, strivind-o cu piciorul. 

— Nu încă. 

A studiat clădirea, a zărit un spaţiu între cutia poștală și zid 
ŞI şi-a îndesat pachetul gol de țigări în el. 

— Dar nu poți să arunci undiţa şi să te aştepţi să prinzi 
imediat un peşte. Trebuie să înveţi să ai puțină răbdare, agent 
Shepherd. 

A luat-o prin zăpadă, îndreptându-se spre colţ. Shepherd l-a 
urmat, cu capul în jos pentru a se feri de vânt. 

— Încotro ne îndreptăm acum? 

— La secţia de poliţie din Westside, dar avem nevoie de o 
maşină până acolo. Ai la îndemână telefonul? 

Shepherd l-a scos din buzunarul jachetei. 

— Sună la taxi şi zi-le să vină să ne ia de la Fast and French 
pe Broad Street în douăzeci de minute. 

— Ce e acolo? 

— Cel mai apropiat loc unde putem să bem o afurisită de 
cafea. 


Reverendul Cooper i-a privit cum pleacă, urmărindu-i cu pri- 
virea până au dispărut în peisajul alb. A auzit uşa biroului perso- 
nal deschizându-se în spatele său şi a ascultat paşii care se apro- 
piau. A aşteptat până au fost îndeajuns de aproape şi apoi s-a 

întors brusc, azvârlindu-şi braţul pentru a lovi puternic cu dosul 
palmei faţa domnişoarei Boerman. Doborâtă într-o parte de forţa 
loviturii, aceasta s-a prăbuşit pe birou, dărâmând un telefon pe 
podea în încercarea de a-şi menţine echilibrul. Cooper era deja 
deasupra ei, înşfăcând-o de gât cu o mână şi pregătindu-se să o 
lovescă din nou cu cealaltă. 

— Să nu mai faci NICIODATĂ aşa ceva! 

Ea a închis ochii, dar nu a schiţat niciun gest ca să scape. 
Cooper şi-a încleştat pumnul, în timp ce furia creştea înăuntrul 
său. Ar fi vrut să-i spargă nasul şi s-o vadă scuipându-şi dinții 
printre buzele sparte. Ar fi vrut să-i audă degetele trosnind şi 
s-o audă strigând de durere. Ar fi vrut să... 

S-a îndepărtat, răsuflând greu în timp ce se lupta pentru a 
domoli demonii care obişnuiau să îl domine. Acum nu era mo- 
mentul să îi permită diavolului să se întoarcă. 

— leşi afară! a spus el. 

Ea s-a ridicat, aranjându-şi sacoul, urmele roşii ale degete- 
lor lui vizibile deja pe obrazul ei alb. 

— Spune-le celor din studio c-o să fiu gata de emisie în 
cinci minute şi închide uşa când ieşi! 

A aşteptat ca ea să plece, apoi a ridicat telefonul de pe podea 
şi a format un număr din memorie. Afară, pe stradă, urmele de 
paşi ale agenților FBI erau deja şterse de ninsoarea neîntreruptă. 
Ce bine ar fi fost dacă şi oamenii care le făcuseră şi ameninţarea 
pe care ei o reprezentau ar fi fost la fel de uşor de şters! Şi totuşi 
poate că erau! 

Telefonul a scos un ţăcănit în timp ce făcea legătura. Şi apoi 
a răspuns vocea fragilă, de fetiţă, a lui Carrie. 


45. 


Gabriel era unul dintre ultimii evacuați din biserica publi- 
că. Arkadian stătuse lângă patul său în tot acel timp, un înger 
păzitor în costum spaţial, dându-i informaţii despre ce se în- 
tâmpla: echipamentul era împachetat şi transportat, pacienții 
erau transferați din paturi pe tărgi ca să aibă loc pe platforma 
înălțării şi să fie mai ușor de purtat prin tunelurile înguste odată 
ajunşi pe munte. Îi punea întruna mâna pe piept lui Gabriel, ca 
un tată liniştindu-şi fiul, găsind singurul locşor de pe trupul său 
unde nu erau electrozi sau tuburi care să intre sau să iasă din el. 

Apoi a venit rândul lui Gabriel să plece. 

Arkadian a făcut un pas în spate în timp ce patru infirmieri 
în costume au început să lucreze. I-au făcut o injecție pentru 
a-l calma și au desfăcut legăturile care îl legau de pat, grăbiţi 
să termine mai repede totul. Gabriel a simţit cum alunecă în- 
tr-un fel de somn. 

— Rezistă acolo, bine ? 

Faţa lui Arkadian a apărut deasupra lui, iar vocea îi era 
înăbușită de costumul de protecție. 

— O să îţi fac cinste cu un prânz când ieşi. 

Gabriel a încercat să răspundă, să spună ceva neserios şi 
plin de curaj ca în filme, dar gura nu îl mai asculta, iar ochii 
i s-au închis. 

Simtea şi auzea zăngănitul roților pe podeaua pietruită 
în timp ce îl mutau, şi apoi aerul tot mai răcoros pe măsură 
ce se apropiau de uşă. S-a forțat să deschidă ochii şi a văzut 
cum tavanul arcuit şi picturile religioase alunecă pe deasupra 
lor, fiind apoi înlocuite de cer şi de stele. A zărit constelația 
Dragonului, cea care îi condusese pe el şi pe Liv către locul 

pierdut din deşert, locul în care o văzuse ultima dată. S-a în- 
trebat dacă ea se afla încă acolo, aşteptându-l, uitându-se în 
sus, la aceleaşi stele. În timp ce privea fix în sus a zărit altce- 
va, a stea nouă, mai strălucitoare decât toate celelalte, călă- 
forind de-a lungul cerului. A privit-o cum alunecă în noapte și 
apoi din ea a izbucnit o rază, orbindu-l şi făcându-i pe cei care 
îl purtau pe targă să întoarcă capul. I-a țintit câteva secunde, 
îndeajuns pentru cameramanul de ştiri din elicopter să surprin- 
dă o imagine bună, apoi s-a îndepărtat, sunetul elicelor tăind 
aerul şi îndreptând aer rece înspre pielea arzândă a lui Gabriel. 

Au trecut pe sub o altă arcadă de piatră spre debarcader şi 
Citadela a devenit vizibilă, ca un monument de întuneric care 
ascundea stelele pe măsură ce se apropiau. Sunetul gol al plă- 
cilor de lemn a înlocuit târşâitul picioarelor pe piatră când au 
ajuns la podul care ducea la platforma înălțării. Acum muntele 
era atât de aproape încât ascundea jumătate de cer. Lacrimile 
au început să curgă din ochii lui Gabriel când l-au urcat pe 
platformă. Arkadian a apărut deasupra lui, spunând ceva ce 
Gabriel nu putea auzi, apoi a dispărut, gonit de infirmieri. 

Sunetul scândurilor de lemn puse cu zgomot la loc a răsunat 
în noapte în timp ce parapeţii de pe marginea platformei erau 
așezați şi apoi un clopotel a sunat sus în munte. Frânghiile le- 
gate la fiecare colț al platformei au scârțâit, şi aceasta s-a clă- 
finat şi s-a ridicat de la pământ. 

Gabriel privea drept în sus în noapte — era pe jumătate pli- 
nă de stele şi pe jumătate neagră. Putea vedea peştera tribu- 
tului deasupra, mare şi întunecată ca o imensă gură neagră, 
crescând tot mai mare în timp ce îi atrăgea tot mai aproape. S-a 
gândit la tot ceea ce lăsa în urmă, la toată durerea şi regretele: 
la tatăl său găsit şi apoi mort, la mama sa moartă de asemenea 
și la femeia la care ţinea cel mai mult pe lume, cea pe care se 
simțea dator să o protejeze cu orice preţ, abandonată şi singură 
ca şi el. Și totul din cauza acelui munte, a acelui munte odios. 

Platforma înălțării s-a ridicat tot mai sus, luminată din când 
în când de proiectoarele elicopterului, apoi a fost acoperită de 
întuneric, intrând în peştera tributului şi oprindu-se cu o izbi- 
tură. 

Ultima dată când Gabriel fusese acolo era toiul nopții iar el 
era singur, neştiut de nimeni şi înarmat. Acum era legat strâns 
de o targă, cu simţurile amorţite de sedativ şi cu trupul nimicit 
de o boală care îi fura atât forta cât şi libertatea. Și erau oa- 
meni peste tot. 

Doi călugări s-au ivit deasupra lui, iar măştile chirurgica- 
le păreau sinistre pe fețele lor cu barbă, acoperite de glugă. 

— Aduceți pacienții pe aici ! a ordonat o voce de undeva din 
peşteră. Avem un loc pregătit. 

Cei doi călugări l-au ridicat şi l-au luat de pe platformă, iar 
el a simțit cum aerul se împuținează şi sunetele dispar pe măsu- 
ră ce au ieşit din peşteră şi s-au afundat tot mai adânc în munte. 

Au început să coboare, lovindu-se de pereții coridoarelor în- 
guste. Gabriel putea simți cum îi creşte temperatura în aerul în- 
chis şi greu şi cum sudoarea se prelinge pe sub legăturile strân- 
se, torturându-i şi mai tare pielea deja chinuită. Ceva a început 
să se desprindă în interiorul lui. Rezistase atâta timp, susținut 
de dorința de a ajunge acolo; acum, că în Sfârşit reuşise, nu 
îi mai rămânea nimic. O mică părticică din mintea sa lucidă 
a constientizat sentimentul de uşurare. A tras aer în piept şi a 
șoplit ceva, prea încet pentru ca cineva să audă: „La revedere, 
Liv.“ Apoi, când în cele din urmă a cedat, un urlet a ieşit din 
el, şi a fost purtat țipând în inima muntelui. 


IV 


„...Şi iată un cal galben-vânăt 
şi numele celui ce şedea pe el era: 
Moartea; şi iadul se ţinea după el.“ 


Apocalipsa, 6:8 


46. 


Fratele Athanasius s-a crispat când prima targă a apă- 
rut din întuneric şi a fost purtată pe ușă. Stătea în mijlocul 
peşterii-catedrală, cea mai mare încăpere din Citadelă şi sin- 
gura destul de încăpătoare pentru ca toată populația muntelui 
să se adune într-un singur loc — deşi asta nu se mai întâmplase 
de ceva timp, pentru a limita contactul şi a ajuta la prevenirea 
răspândirii Lamentaţiei. 

Călugării au purtat targa pe culoarul central, către jereas- 
tra imensă aflată la înălțime, în spatele altarului. Și Fratele 
Grădinar mersese tot pe acolo, târând după el creanga usca- 
tă din grădină şi răspândind fără să ştie infecția în întreaga 
congregatie. Fusese una dintre ultimele dăți când se adunase- 
ră cu toții împreună, una dintre ultimele dăți când muntele fu- 
sese întreg. 

S-a întors să privească paturile ce umpleau până la refuz 
locul în care cândva călugării acum suferinzi şi muribunzi ve- 
neau pentru a se ruga. 

Din ce în ce mai mulți oameni intrau pe uşă, ducând tărgi 
și lăzi cu echipamente medicale. Privirea i s-a întâlnit cu cea a 
unui nou-venit care se distingea uşor între călugări prin costu- 
mul său de protecție, şi s-a îndreptat către el ridicând mâna în 
chip de salut. 

— Bun venit, a spus el zâmbind, deşi gura îi era ascunsă de 
masca chirurgicală, numele meu este fratele Athanasius. 

— Doctor Kaplan, a răspuns omul, ridicând şi el mâna pen- 
tru a răspunde salutului lipsit de atingere. 

Athanasius a gesticulat către şirurile de paturi pline de bol- 
navi. 

— L-am aşezat pe bolnavii noştri pe partea asta a culoa- 
rului. Cei pe care i-ați adus cu voi pot fi puşi pe paturile libe- 
re de pe cealaltă parte. Nu e cine ştie ce spațiu între ei, aşa e, 
dar pare fără rost să încerci să izolezi oamenii într-un mediu 
închis ca ăsta. Noi cu siguranță n-am avut niciun succes în a 
stăpâni boala. 

Doctorul a studiat cu privirea spațiul mare, paturile, paci- 
enţii, călugării mişcându-se printre ei, ocupați să îi ghideze 
înăuntru pe nou-venili. 

— Aceştia sunt toţi ? a spus el, surpriza citindu-i-se în voce. 

— Nu chiar toți, unii dintre noi n-au fost de acord cu pri- 
mirea unor Străini pe munte. Tradiţionaliştii s-au încuiat într-o 
altă parte a muntelui. Ceea ce vedeți aici sunt cei care au rămas. 
Sunt cincizeci şi şapte de bolnavi şi treizeci şi doi neinfectați 
încă. După cum puteți vedea, suntem cam depășiți de situaţie. 

— Câţi morți? 

Athanasius a tras aer în piept în timp ce un iureş de fețe s-a 
îngrămădit în mintea lui : prieteni, colegi, duşmani şi rivali, cu 
toții cuprinși în aceeaşi statistică anonimă. 

— O sută patru. 

Kaplan a dat din cap, făcând o adunare mentală cu numă- 
rul din memoria lui. 

— Și care ați observat că este speranța de viață odată ce 
cineva a contactat boala? 

— Aproximativ patruzeci şi opt de ore. 

— Nu şi mai mult? 

— Uneori, dar nimeni n-a supraviețuit mai mult de trei zile. 
Călugării Apothecaria — confreria medicală de pe munte — au 
ținut evidenţa bolnavilor, s-ar putea să fie de folos. O am aici. 

A luat-o printre paturile goale care se umpleau încet-în- 
cet cu trupuri legate pe tărgi şi s-a oprit lângă o masă îngus- 
tă şi lungă, acoperită cu echipamentele medicale din interiorul 
Citadelei : unele moderne, altele grosolane şi lucrate în casă, 
care arătau că resursele comunității fuseseră greu încercate. 
Athanasius a scotocit printr-un morman de cearșajfuri care fuse- 
seră rupte pentru a servi drept bandaje şi feşe până când a găsit 
o legătură de hârtii pe care i-a dat-o apoi doctorului Kaplan. 

Kaplan s-a uitat cu atenție pe notițe. 

— Nu pot să vorbesc cu unul dintre doctori? a întrebat el. 

— Mă tem că toți medicii au căzut pradă bolii de la înce- 
put. Au fost printre primii care au contactat infecția, împreu- 
nă cu grădinari. 

— De ce grădinarii ? 

— Există o grădină în inima muntelui, iar molima a lovit 
mai întâi copacii. Grădinarii au muncit din greu s-o elimine, 
iar infecția a părut să treacă mai întâi la ei şi apoi la oricine a 
intrat în contact cu ei. Doctorii s-au încadrat automat în aceas- 
tă categorie şi au murit la puțin timp după aceea. Prin urmare, 
nu mai există nimeni aici în Citadelă calificat să facă și altce- 
va decât să ofere alinare muribunzilor. Nu putem decât să vă 
sprijinim pentru găsirea unui leac. Toate informaţiile pe care le 
avem sunt în aceste notițe. Întreaga încăpere este la dispoziţia 
voastră, la fel şi eu şi personalul meu. 

Doctor Kaplan a încuviințat din cap, examinând notițele în 
timp ce asculta. 

— Aș vrea să vă iau nişte probe de sânge tuturor, bolnavi 
sau sănătoşi. Aţi fost expuşi acestei boli într-un mediu închis 
și cu toate astea n-aţi fost infectați. Poate că e ceva în sângele 
vostru, o imunitate naturală, care v-a protejat. Dacă pot com- 
para mostrele şi izola elementul care face asta, atunci pot în- 
cepe să lucrez la un antidot. 

— Bineînţeles, voi trimite vorbă ca toată lumea să se pre- 
zinte la dumneavoastră imediat ce vă veţi fi instalat şi pregătit. 

S-au dat în spate în timp ce o altă targă era adusă pe lân- 
gă ei, ocupantul ei gemând şi trăgând cu putere de legături. 
Athanasius a aruncat o privire înspre fața contorsionată a pa- 
cientului şi apoi s-a uitat din nou, dându-și seama cine e. 

— De cât timp e bolnav acest om bolnav? a întrebat el, ur- 
mărind targa către un pat gol. 

— Bună întrebare, a răspuns Kaplan. E singura variabilă 
în toată ecuația asta. E singurul de până acum care a rămas lu- 
cid, sau semilucid. Nu suntem siguri de cât timp e infectat, dar 
cu siguranță de mai mult timp decât toți ceilalți. EI susține c-au 
trecut cinci zile şi că a contactat boala aici, în Citadelă. 

Athanasius a coborât privirea şi s-a uitat cu atenție la fața 
chinuită, lac de sudoare, a lui Gabriel, cu părul lipit de frun- 
te din cauza febrei. 

— A zis adevărul, a spus Athanasius. Acum opt zile a fost 
aici, chiar când a izbucnit epidemia. Se poate să se fi infectat 
atunci. 

Un urlet a ieşit din pieptul lui Gabriel în timp ce el s-a smu- 
cit din legături, disperat să îşi elibereze mâinile şi să îşi scar- 
pine pielea chinuită. Era răvăşit de boală şi pe jumătate înne- 
bunit din cauza ei. 

— Atunci e foarte posibil ca acest om să se dovedească 
mântuitorul nostru. 


47. 


Clădirea departamentului de poliție din vestul oraşului 
Charleston stătea pe umărul vechii aşezări ca un epolet. Avea o 
privelişte frumoasă spre râul Ashley şi un teren de baseball în 
lateral care o făcea să semene mai degrabă cu un liceu decât cu 
un sediu de poliție. 

Franklin şi Shepherd au ieşit din taxi şi şi-au croit drum cu 
greu pe cărerea care fusese făcută prin zăpadă până la cele două 
grupuri de scări dinspre intrarea principală. Au deschis uşa şi, 
când zgomotul i-a lovit, au ridicat simultan privirea. Părea că 
toate telefoanele din clădire sunau. 

— Cred că am picat într-un moment nepotrivit, a murmu- 
rat Franklin în timp ce au trecut pe lângă un sergent solid care 
apăsa pe butoane şi jongla cu telefoanele. 

— Sunteţi aici ca să daţi o mână de ajutor sau ca să puneţi 
bețe în roate? a întrebat sergentul înainte ca vreunul dintre ei 
să scoată vreo legitimaţie. 

Era de modă veche, corpolent şi avea o mustață gri şi deasă 
care îl făcea să arate ca o morsă în uniformă. 

— Nici una, nici alta, de fapt, a spus Franklin, scoţându-şi 
dintr-o mişcare legitimația. Suntem doar camarazi întru men- 
ţinerea legii şi ordinii, care caută un port pe timp de furtună. 
Avem nevoie de un birou pentru câteva ore. 

Segentul a dat din cap şi a întins mâna după telefon. 

— Aţi nimerit partea cu furtuna. 

A împuns un buton şi s-a ridicat în poziție de drepţi, cu nas- 
turii de la cămașă întinşi la maxim pe circumferința impresio- 
nantă a stomacului său. 

— O furtună de tot rahatul, asta avem pe aici. Doar că 
avem o tonă de rahat şi doar câteva lopeţi cu care să-l curăţăm. 
Jumătate dintre oameni n-au venit la muncă azi, şi cealaltă ju- 
mătate trebuie să se ocupe de asta, a zis şi a arătat din cap în- 
spre zăpada deasă care cădea afară. 

Peste tot în clădire, telefoanele sunau în continuare. Undeva, 
cineva a ridicat receptorul. 

— Bryan, avem aici doi agenţi FBI care lasă dâre de zăpadă 
pe podea, a spus sergentul şi s-a uitat cu atenţie prin ochelari la 
legitimaţiile lor deschise. Agenţii speciali Shepherd şi Franklin. 

S-a holbat la cea a lui Franklin şi a acoperit receptorul cu 
mâna. 

— Ben Franklin, pe bune? 

Franklin a încuviinţat din cap. 

— E posibil să-mi fi văzut fotografia pe bancnota de o sută 
de dolari. 

Sergentul a dat din cap ca un unchi dezamăgit. 

— A1 face bine să te grăbeşti, Bryan ! Unul dintre ei e al nai- 
bii de amuzat, mai am puţin şi fac pe mine de râs. 

A pus receptorul jos şi a dat din cap spre un şir de scaune 
goale. 

— Sergentul Freeman o să coboare imediat. El e responsa- 
bilul cu creioanele pe-aici, aşa că o să vă dea orice aveţi nevoie. 

Telefonul a sunat din nou. L-a înşfăcat şi s-a întors cu spatele. 

— Ce personaj! a spus Franklin în timp ce se aşezau pe sca- 
une. 

— Îmi place într-un fel, a replicat Shepherd. Mai bine decât 
duşmănia cu care suntem întâmpinați de obicei. 

— ŞI a cărei personificare tocmai se îndreaptă către noi. 

Shepherd a ridicat privirea şi a văzut un individ îndesat, cu 
păr castaniu rărit, care zorea pe holul de la intrare. Le-a dat 
mâna, s-a prezentat şi i-a grăbit înspre spatele clădirii cu minim 
de şarm şi la viteză maximă. Au deschis uşa şi au intrat într-un 
birou necompartimentat, gol cu excepţia sunetului răsunător al 
telefoanelor. 

— E în regulă? a spus gesticulând spre un birou aflat în colţ. 

— Nu chiar, a spus Franklin cu un zâmbet. Prea la vedere. 
Poate aveţi ceva mai retras? Cazul la care lucrăm e strict secret. 

— Sigur, a spus Freeman. 

Apoi a zâmbit şi a arătat spre un şir de uşi grele cu ferestre 
mici, de pe peretele din spate. 

— Am exact ce vă trebuie. 


— Primitor, a spus Franklin, în momentul în care uşa came- 
rei de interogatoriu s-a închis. 

— Aţi cam căutat-o cu lumânarea. 

Shepherd a cercetat pereţii albi, fără personalitate. Cel puţin 
era izolată fonic, aşa că nu mai auzeau larma ţârâitului de tele- 
foane. Singurul sunet perceptibil era huruitul făcut de sistemul 
de aer condiționat al clădirii, care scuipa căldură uscată, îngre- 
unând şi mai mult aerul din încăperea apăsătoare. 

Shepherd a trecut de cealaltă parte a mesei de metal din mij- 
locul camerei şi a încercat să tragă scaunul de sub ca. Era prins 
în şuruburi de podea. La fel şi masa. A luat loc, a scos laptopul 
din geantă şi l-a deschis. 

— Departamentele de poliție locale au tendinţa să ne pri- 
vească cu aceeaşi suspiciune cu care îi privesc pe infractori, 
aşa că probabil faptul că ne-au băgat aici are logică pentru ei, 
a spus Franklin, făcând un tur al camerei şi citind senjelituri- 
le disperate de pe pereţi. Probabil că Freeman dă sfoară-n toată 
clădirea că suntem aici. În câteva minute ar trebui să sosească şi 
primii turişti care să se uite prosteşte la noi prin oglinda dublă. 

A făcut un semn de salut din cap înspre peretele lateral şi 
apoi s-a aşezat pe celălalt scaun, în timp ce Shepherd a simțit o 
uşoară stinghereală dându-şi seama că, fără să vrea, se aşezase 
pe scaunul suspectului. 

— Ai ceva de mărturisit înainte să încep să te bat? a spus 
Franklin, citindu-i gândurile. 

— Mărturisesc că nu mi-ar strica nişte cafea în plus, a spus 
Shepherd, uitându-se la monitor şi parcurgând meniul pentru a 
se conecta la reţeaua wi-fi. 

Sunetul telefoanelor a izbucnit din nou în cameră, peste ei — 
uşa se deschisese şi un poliţist cu faţă de nevăstuică a intrat 
înăutru. 

— Să fiu al naibii! a spus, uitându-se drept la Franklin. Mă 
gândeam că s-ar putea să fu tu. Ce naiba cauţi înapoi aici? Ai 
ceva de-a face cu vapoarele şi migrarea în masă? 

— Salutare, a spus Shepherd, ridicându-se de pe scaun şi 
strângându-i mâna. Joe Shepherd. Se pare că pe agentul Franklin 
îl ştiţi deja. 

— Dan Jackson, a spus omul. Mda, îl ştiu pe Franklin de 
multă vreme. 

— De ce nu mergem să-mi arăţi unde e cafeaua, a spus 
Franklin, îndreptându-se spre uşă, în mod evident grăbit să-l 
scoată pe individ din încăpere. 

— Ce aţi vrut să spuneţi cu migrarea în masă ? a interve- 
nit Shepherd. 

— Vreau să spun că se pare că tuturor le-a intrat în cap să 
se urce în mașină şi să plece undeva. Înspre noi se îndreaptă co- 
loane aproape compacte de trafic. Oameni de peste tot, care pur 
şi simplu îşi burduşesc maşina cu bagaje şi se îndreaptă spre 
oraş. Avem şi oameni care pleacă, dar asta n-ar fi aşa o proble- 
mă. Traficul interior e durerea de cap. Toate drumurile principa- 
le spre oraş au fost blocate şi, cu vremea asta pe deasupra, avem 
un necaz de zile mari şi nu dispunem aproape de niciun efectiv 
suplimentar. Am crezut că de-asta sunteţi aici. 

— Mă tem că nu, a spus Franklin, apucându-l de umăr pe 
Jackson şi îndemnându-l spre uşă. 

— Cum de aveţi atât de puţin personal? a întrebat Shepherd. 

— Habar n-am, jumătate din pluton n-a apărut la serviciu 
azi-dimineaţă. 

— ŞI aceşti chiulangii, a insistat Shepherd, locuiesc aici? 

Jackson s-a gândit puţin la întrebare şi a dat din cap. 

— Nu. De fapt sunt toţi din afara oraşului: băieții de-aici 
au venit cu toții. 

— Ascultă, Dan, a intervenit Franklin, de ce nu-mi arăţi 
unde e cafeaua, şi eu o să-ţi spun de ce suntem aici. 

S-a întors către Shepherd. 

— Vezi dacă Smith a reuşit să dezgroape ceva nou în dosa- 
rele Kinderman. Mă-ntore imediat. 

Şi apoi l-a împins practic pe Jackson afară din cameră. 

Shepherd a rămas nemişcat un moment, întrebându-se ce era 
cu comportamentul ciudat al lui Franklin. Apoi ecranul a clipit, 
distrăgându-i atenția. A introdus numele de acces şi parola pe 
care 1 le dăduse mai devreme agentul Smith. Pe ecran a apărut 
un director, diferitele iconiţe reprezentând toate bazele de date 
la care avea acces acum. Orice nouă informaţie găsită de Smith 
ar fi fost arhivată în fişierul-fantomă, sub o iconiţă-fantomă tip 
Pacman! — faptul că Smith continua să o folosească dovedea că 
cei de la FBI aveau totuşi simţul umorului. A dus săgeata cur- 
sorului către ea, dar nu a apăsat, ochii fiindu-i atraşi de o altă 
iconiţă, aflată mai Jos în director, sub care scria BDPD — Baza 
de date a persoanelor dispărute. 

În ultimii şapte ani, Shepherd se pregătise pentru acel mo- 
ment. Tot ce trebuia să facă era să apese, să tasteze un nume, 
câteva detalii şi apoi nişte algoritmi sofisticaţi şi nişte motoa- 
re complicate de căutare vor alega prin vaste reţele de poliție, 
acoperind mai mult de jumătate din întreaga lume. 

A apăsat pe iconiţă şi a apărut un meniu de comandă sim- 
plu. Avea spaţii pentru informații-cheie de căutare: nume, data 
naşterii, vârsta, înălțimea, greutatea, culoarea părului şi a ochi- 
lor. Degetele i s-au mişcat pe tastatură, găsind singure cuvintele. 


Name: Melisa Erroll 

Data nașterii: Nu s-a aflat niciodată, ea nu voia să 
spună. 

Vârsta: Ar fi avut în jur de 36 de ani acum 

Înălțimea: În jur de un metru șaizeci 

Statura: Medie 

Părul: Negru 

Ochii: Căprui 


S-a oprit şi a tras de câteva ori aer adânc în piept. Incăperea 
mirosea a sudoare şi a frică, deşi mirosul putea foarte bine să vină 
de la el. Baza de date a persoanelor dispărute fusese concepută 


1 Joc electronic de origine japoneză, considerat un clasic al genului și un 
adevărat fenomen social în America anilor 1980. 

în principal pentru a localiza persoanele cu rapiditate, pentru a 
le exclude din anchete. Prin urmare, motoarele de căutare erau 
proiectate să scaneze mai întâi decesele declarate. Dacă i-ar fi 
apărut repede un rezultat ar fi însemnat că numele ei fusese gă- 
sit în lista morţilor, şi, chiar şi după şapte ani de întrebări fără 
răspuns, nu era sigur că e pregătit pentru asta. Dar mai era ceva 
care îl făcea să ezite. Folosirea neautorizată a resurselor FBI era, 
din motive lesne de înţeles, aproape în capul listei de delicte pe- 
nale, şi fiecare căutare în BDPD se făcea dintr-un cont şi putea 
fi verificată. Şi totuşi, el nu căuta detalii mai specifice, cum ar fi 
conturi bancare sau istoricul utilizării paşaportului. Nu încă, cel 
puţin. Dar să fi apăsat pe buton ar fi însemnat totuşi să întreacă 
măsura. Şi, în ciuda a tot ce 1 se întâmplase în viaţă, el credea 
încă în reguli şi în necesitatea de a le urma. 

A recitit cuvintele pe care le tastase la criteriile de căutare, 
schiţa cea mai simplă cu putinţă a unei vieți de om, şi s-a între- 
bat ce ar fi făcut Melisa în situaţia aceea. Probabil că ar fi pornit 
căutarea în momentul în care ar fi pus mâna pe laptop. Melisa 
era pasională şi impulsivă, un om al acțiunii. 

„A iubi e un verb care trebuie pus în practică“, obişnuia ca 
să spună. 

O singură lacrimă i-a alunecat pe obraz. Şi apoi a apăsat pe 
enter. 

Iar căutarea a început. 

O'Halloran stătea în biroul din casa sa, cu ochii ţintă la tele- 
vizorul vechi şi mătăhălos care stătuse pe vremuri în sufrageria 
familiei. Retragerea militară americană din Afganistan era acum 
ştirea-bombă, confirmată de mai multe surse. Nu era singura. 
Pe lângă retragerea chineză din Insulele Senkaku, acum veneau 
relatări că britanicii îşi retrăgeau şi ei trupele din Afganistan, că 
nord-coreenii se îndepărtau de graniţa Coreei de Sud, că tancuri- 
le israelite făcuseră la fel în Palestina şi că trupele guvernamen- 
tale din Siria încetaseră multe dintre atacurile asupra oraşelor 
controlate de rebeli, părăsind bateriile militare. Era ca şi cum 
dorinţa supremă, distructivă şi veche de mii de ani a oameni- 
lor de a domina fusese eradicată din senin de o simplă năzuinţă 
omenească universală: aceca de a se întoarce acasă. 

În felul său, la scară mai mică, o simţise şi O”Halloran. Până 
atunci mersese deja de două ori până la maşină pentru a se în- 
toarce la birou, dar în ambele dăți simplul gând că trebuia să 
conducă înapoi până la Quantico îi provocase atâta panică, în- 
cât încremenise la volan, asudând în ciuda frigului, cu motorul 
pornit şi cu mâna pe schimbătorul de viteze. De când păşise pe 
alee avusese sentimentul că o frânghie i se încolăceşte în jurul 
inimii şi se strânge tot mai tare cu fiecare pas pe care îl face. De 
fiecare dată sfârşise prin a opri motorul, a cobori din maşină şi 
a se întoarce în casă, iar presiunea şi panica dispăreau treptat 
până când, imediat ce păşea pragul confortabilei şi călduroasei 
lui case, se evaporau complet. 

I-a sunat telefonul mobil. S-a îndreptat în fotoliu, iar arcu- 
rile au scârţâit. 

— O'Halloran la telefon. 

— Domnule, sunt Squires. Sunteţi pe lângă vreun televizor? 

Squires era unul dintre şefii de departament care îşi ducea 
traiul într-un birou de pe acelaşi hol, la mică distanţă de al lui. 
O'Halloran şi-a amintit că şi el lucra în ziua aceea, de acasă. 

— Tocmai mă uit la ştiri. 

— Vă uitaţi la CNN? 

— La BBC World. Ai văzut toată povestea cu mişcarea de 
trupe? 

— Da, dar nu de asta vă sun, domnule. Daţi pe CNN! O să 
vreți să vedeţi asta. 

O'Halloran a luat telecomanda de pe birou şi a zapat repede 
pe mai multe posturi. Pe CNN un reporter stătea lângă un gard 
de sârmă ghimpată, vorbind către cameră. Dincolo de gard, un 
câmp de zăpadă albă se întindea până la un turn de lansare a ra- 
chetelor şi un complex de clădiri încercuit de ambulanţe. Una 
dintre clădiri era doar o adunătură de fiare contorsionate. Pe 
banda de titlu era scris: „ULTIMELE ŞTIRI: Un atac posibil 
terorist la departamentul NASA.“ 

— Cred că tocmai a încetat să mai fie secret, a spus Squires. 

O”Halloran a căzut pe gânduri. În mod normal, o aseme- 
na ştire despre una dintre anchetele în desfăşurare l-ar fi scos 
din minți. 

— Era doar o chestiune de timp, a spus el, surprinzându-se 
atât pe sine cât şi pe Squires cu atitudinea calmă şi tonul deta- 
şat. Ar fi mai bine să pregătim o declaraţie ca să oferim pre- 
sei ceva de discutat. Să confirmăm tot ce se ştie deja şi să le 
dăm şi informaţia despre Hubble, dacă n-o au deja. Şi să pu- 
blicăm şi numele persoanelor dispărute. Poate dacă fotografii- 
le lui Kinderman şi ale lui Douglas sunt peste tot la ştiri, o să-i 
încolțim mai repede... 

Imaginea de pe ecran s-a schimbat — agenții Franklin şi 
Shepherd stăteau pe o canapea, la ceea ce părea o emisiune ma- 
tinală. 

„Mai devreme în această după-amiază“, a spus reporterul, 
„doi oficiali guvernamentali au confirmat zvonurile că atacul 
asupra unității de la Centrul Spațial Marshall nu a fost un eve- 
niment izolat.“ 

Apoi s-au auzit din nou vocile de pe filmare. 

„Să înţeleg că așa este, că telescopul Hubble a fost dezacti- 
vat, iar succesorul său, telescopul James Webb, a fost distrus?“ 

„Da“, a confirmat Shepherd. 

— Pune-te pe treabă cu declaraţia aia, şi fă-o repede! i-a 
spus O'Halloran lui Squires, fără să mai asculte şi restul. Acum, 
că a ieşit totul la iveală, nu vreau să pară că-ncercăm să ascun- 
dem ceva. 

— Dar Franklin şi Shepherd? Vreţi să predau ancheta alt- 
cuiva? 

O’Halloran s-a gândit pentru un moment. 

— Nu, lasă-mă pe mine să vorbesc cu ei. Vreau să aflu cum 
s-a-ntâmplat una ca asta şi oricum mă-ndoiesc că avem alți oa- 
meni de care ne putem lipsi. 

— Merg eu cu plăcere dacă vreţi, domnule, a spus Squires, 
puţin ezitant. 

— Nu, e-n regulă, tu stai acasă cu familia ta, e cel mai bun 
loc în momentul ăsta. Sună-mă dacă afli ceva nou! 

O” Halloran a pus telefonul jos şi a ascultat zumzăiala fami- 
liară a casei în care locuise în ultimii douăzeci de ani. O auzea 
pe Beth în bucătărie, strângând resturile de la prânz. 

„Stai acasă cu familia ta.“ 

Chiar aşa, la naiba! 

A găsit numărul de telefon al lui Franklin şi a apăsat pe bu- 
ton pentru a-l apela. 

Din fericire, Jackson fusese chemat la treabă aproape imediat 
ce el şi Franklin ieşiseră din camera de interogatoriu. Făcuseră 
schimb de cărți de vizită şi îşi promiseseră să se mai întâlneas- 
că pentru a se pune la curent cu noutăţile înainte ca Franklin să 
plece, dar niciunul dintre ei nu intenționa cu adevărat să facă 
asta. Nu fuseseră niciodată prea apropiaţi, şi Franklin nu avea 
timp să stea la taclale despre cum era „pe vremuri“. Avea treburi 
mult mai urgente pe cap şi alte situaţii de rezolvat. 

Nu ar fi ştiut să explice sentimentele care îl încercaseră în 
ultimele zile sau lucrurile pe care le făcea din cauza lor. Tot ce 
ştia cu siguranță era că acele sentimente deveneau din ce în ce 
mai puternice, umflându-se în interiorul lui ca şi cum el ar fi tras 
tot mai adânc aer în piept. Pe parcursul anilor, ascultase mulți 
drogaţi intrați în sevraj vorbind despre cum e să ai nevoie de o 
doză, şi asta era cea mai apropiată descriere la care se putea gân- 
di referitor la ceea ce simţea. Era un impuls care îi ocupa tot mai 
mult mintea şi trupul, până când nu se mai putea gândi la nimic 
altceva. Preluase controlul absolut, obligându-l să facă orice era 
nevoie pentru a încerca să își satisfacă acea sete. A expirat adânc, 
mergând ţanţoş prin birourile pustii, păşind fără zgomot pe car- 
peta pătată, prin ţârâitul neîntrerupt al telefoanelor. 

Nu mai era mult. 

A găsit un ibric de cafea într-o bucătărie de la etajul al doi- 
lea. Era pe plită şi avea un strat gros de zaț negru pe fund. 

A încercat să curețe mâzga de pe fundul ibricului, apoi a găsit 
nişte cafea proaspătă într-o cutie din frigider şi nişte filtre într-un 
sertar şi a pus un nou ibric la fiert. Tocmai căuta nişte căni cura- 
te, când i-a sunat telefonul în buzunar. A răspuns fără să se uite 
cine e, aşteptându-se să fie Marie care să îl certe că nu e acasă. 

— Franklin! 

Franklin şi-a proptit telefonul între umăr şi gât, continuând 
să caute prin dulapuri. 

— Vrei să-mi spui şi mie de ce daţi declaraţii neautorizate 
presei despre o anchetă în curs de desfăşurare? 

— Cum? 

— Doar ce v-am văzut pe tine şi pe Shepherd la CNN, pă- 
lăvrăgind cu reverendul Fulton Cooper. 

Franklin şi-a amintit deodată de studioul gol — gol cu excepția 
camerelor de filmat. Telefonul a scârţâit când l-a strâns în mână. 

— Probabil a filmat interogatoriul. 

— Aţi vorbit cu el într-un studio de televiziune? 

— Era... 

Franklin a închis ochii şi a dat din cap. Fusese un idiot. 
Mintea nu îi stătea la muncă ca de obicei de când îl copleşise 
acea dorinţă de nestăvilit. 

— Era în mijlocul unui emisii, domnule. N-am crezut de 
cuviinţă să aşteptăm. 

— Aţi scos ceva de la el? 

— Puțin. 

— Crezi că el vinovatul nostru? 

— Da, domnule, aşa cred. 

A urmat o pauză. Franklin s-a holbat la o cană pe care scria 
„Cel mai tare detectiv din lume“. 

— Continuă pe pista asta, agent Franklin ! Supraveghează-l 
mai îndeaproape pe agentul Shepherd şi află repede mai multe 
despre Cooper, ca să putem întoarce situaţia în favoarea noas- 
tră, şi micul lui truc de PR să-i stea în gât. 

— Am înţeles, domnule. 

— ŞI... Franklin? 

— Da? 

— Ţine-mă şi pe mine la curent! 

Franklin se aştepta la o continuare, la o explicaţie sau la 
instrucțiuni mai detaliate, dar tot ce a mai auzit a fost un păcă- 
nit uşor, semn că O'Halloran încheiase convorbirea. 

Era a doua oară în aceeaşi săptămână când Liv se trezea în 
camera fără ferestre a infirmeriei. S-a uitat către celălalt pat. 
Era gol, fără cearșafuri şi fără saltea. Pe peretele din spate, un 
rând întreg de uși de dulapuri atârnau deschise, dând la ivea- 
lă rafturile goale. 

Și-a îndreptat capul către ușă şi a ascultat. Din hol nu răz- 
bătea niciun sunet, nici măcar cel al generatorului, ceea ce su- 
gera că e zi. A încercat să se ridice şi a simţit o durere în mână. 
De antebraţ avea prins un cateter al unei perfuzii. A avut un mo- 
ment de panică, întrebându-se dacă îi face bine sau rău. 

Afară s-au auzit paşi. 

Inima a început să îi bată mai tare. 

Nu avea unde să se ascundă, şi nici energia să fugă. A înghiţit 
în sec şi a privit cum se deschide uşa, dorindu-și să fi avut 
prezența de spirit să ia în mână ceva greu. 

— Hei, te-ai trezit! 

Bărbatul era înalt, blond şi părea să aibă vreo douăzeci şi 
ceva de ani. Părea mai degrabă un surfer decât cineva pornit 
Să-i facă rău. Și părea de asemenea tras la față şi obosit, de par- 
că nu dormise de zile întregi. 

— Cum te simţi ? Ca naiba, bănuiesc... 

Vorbea în engleză, cu accent australian. l-a băgat un termo- 
metru digital în gură şi a măsurat-o cu privirea relaxată și ex- 
perimentată a cuiva care mai făcuse asta de un milion de ori. 
La îi simțea mirosul, de cafea şi de săpun. 

— Cine eşti? a întrebat ea imediat ce el i-a scos termome- 
trul. 

— Mă cheamă Kyle. 

S-a încruntat citind rezultatul. 

— Mai ai încă puţină febră. Ar trebui s-o iei mai uşor. Să 
dormi, dacă poți. 

— Să nu bei din apă, a spus ea, dând glas alarmei care îi 
Suna în minte. 

— Apa n-are nimic, a replicat Kyle, verificând punga pen- 
tru perfuzii şi netezindu-i plasturele care îi ținea cateterul li- 
pit de brat. 

Liv s-a ridicat în capul oaselor, şi camera a început să se 
învârtă cu ea. 

— Ba da, are, e otrăvită, am văzut oameni murind din ca- 
uza ei. 

— Și eu, a spus el, iar ea i-a înțeles oboseala. 

Ea s-a ridicat pe marginea patului şi a tras de tub. 

— Hei! Kyle a întins mâna să o oprească. 

— Arată-mi| a spus ea, întorcându-se cu spatele şi 
smulgându-și tubul din braţ. 

— Trebuie să... 

Liv s-a ridicat în picioare, clătinându-se uşor, şi apoi s-a 
îndreptat către uşă. 

— Bine, bine, stai puţin, o să-ți arăt! Lasă-mă doar să-ți 
arânjez cateterul ca să nu umpli totul de sânge pe-aici. 

Jeşind pe uşa hangarului, Liv a fost orbită de lumina soare- 
lui, atât de puternică încât a trebuit să întoarcă pentru câteva 
secunde capul ca să i se obişnuiască ochii. 

Cadavrele erau înşirate la perete, cu brațele şi picioare- 
le contorsionate şi înlemnite în momentul agonizant al morții. 
S-a îndreptat într-acolo, atrasă de oribilul tablou. Mirosul bol- 
năvicis al morții atârna deja ca un nor deasupra lor. A mers 
pe lângă acel şir, verificând fețele morților. Era şi Malik aco- 
lo, acoperit de noroi, cu ochii holbaţi şi goi încercuiți de muşte 
înfometate. 

— Unde sunt caii? 

— N-am găsit niciunul. 

Ea s-a încruntat. Şi caii băuseră din apă, dar asta înainte 
ca ea să plece, înainte ca apa să devină amară. Poate că ani- 
malele au ştiut că e ceva în neregulă cu ea, simțul mai dezvoltat 

al mirosului salvându-i de la o soartă asemănătoare cu a stă- 
pânilor A ajuns la capătul șirului. În total, douăzeci şi două de 
trupuri. Azra 'iel nu era printre ei. 

— Unde sunt ceilalți ? 

— Vreo doi sunt încă în viață. Sunt în cantină. Când am so- 
sit noi, fusese transformată în infirmerie, cred că au avut nevo- 
ie de mai mult spațiu pentru bolnavi. 

Liv a încuviințat. Asta explica dulapurile goale din infir- 
merie. 

— Au mai rămas doar doi, dar, să fiu sincer, cred c-o să 
ajungă şi ei aici în curând. Nu prea putem să facem mare lu- 
cru pentru ei. 

Primul lucru care a izbit-o pe Liv când a intrat în cantină a 
Jost mirosul, dulce şi putred şi atât de puternic încât a amefțit-o. 
A trebuit să se sprijine de perete. 

— Chiar ar trebui să mergi să te-ntinzi, a spus Kyle. Eşti 
încă prea deshidratată să opreşti perfuzia. 

— O să merg imediat, a spus ea. 

Era foarte cald în încăpere, iar aerul era insuportabil de în- 
cărcat. Mesele de cantină de pe un şir întreg fuseseră împinse 
la perete şi apoi puse una peste alta la întâmplare, pentru a face 
loc pe podea. Părea că totul fusese făcut în grabă. Şi-a imagi- 
nat panica care îi cuprinsese când începuseră să cadă bolnavi. 
Podeaua era acoperită cu saltele şi cearșafuri, scoase târâș din 
dormitoare. Unele dintre ele fuseseră jupuite, deşi petele întu- 
necate ale morţii erau impregnate în pânza căptuşelii. Numai 
două paturi mai erau ocupate. Un bărbat stătea aplecat asupra 
unuia dintre ele, ştergând cu blândețe spuma maronie din jurul 
gurii unuia dintre călăreți. 

— Ele Eric, a spus Kyle. Are pregătire de medic aşa că 
Jace şi pe asistenta. 

Bărbatul s-a întors şi a schițat un salut. Era o altă versiune 
a lui Kyle: bronzat, suplu, cu brățări de piele şi de sfoară co- 
lorată în jurul încheieturii. 

Trebuie să fie şi Mike pe undeva pe-aici, dar cred că e din- 
colo de gard cu ai tăi. 

Liv s-a întors spre el. 

— E toată lumea în regulă? 

— A da, sunt bine cu toţii. Omul tău, Tariq, a mers cu ca- 
mionul cu Mike şi i-a adus înapoi pe toți. Aveau nevoie doar 
de mâncare şi de odihnă, şi de apă, bineînţeles. Acum sapă cu 
toții la morminte. Nu putem să mai ținem cadavrele în căldu- 
ră pentru mult timp. 

O mişcare bruscă le-a atras amândurora atenţia la omul de 
pe podea. Acesta fusese cuprins de convulsii. A început să se 
dea cu capul de pat, încercând din răsputeri să respire, apoi a 
tuşit şi din gură i-a țâșnit din nou acea substanță maronie. Eric 
i-a susținut capul în timp ce a vomitat într-un lighean, vorbin- 
du-i calm, încercând să îl liniștească. Liv s-a mirat de dăruirea 
cu care o făcea. 

— Apropo, ai dreptate în legătură cu apa, a spus Kyle, atât 
de încet încât şi Liv de-abia îl putea auzi. Când am ajuns aici 
şi am găsit toate cadavrele şi câțiva încă în viaţă, am crezut că 
e vorba de un virus, sau poate o armă chimică — ştii tu, toate 
armele alea de distrugere în masă pe care nu le-au găsit. Dar 
toți cei care mai erau în viață au spus acelaşi lucru, că s-au îm- 
bolnăvit după ce au băut din apă. Aşa că i-am făcut nişte ana- 
lize. Åsta a fost unul dintre lucrurile cu care m-am ocupat aici, 
aşa că aveam toate echipamentele necesare cu mine. Când am 
ajuns, în ea erau cantități foarte mari de trioxid de arsen, care 
se găseşte adesea în cantități mari în pânza de apă freatică, 
dar astea erau neobişnuit de mari. Provin probabil de la un 
depozit subteran care s-a dizolvat din cauza presiunii apei. Pe 
scurt, dacă îl ingerezi, toate organele îți cedează, şi asta duce 
la vomă, diaree şi convulsii, exact ca la amărâtul ăsta. 

Bărbatul de pe podea s-a liniştit puţin, iar buzele i s-au re- 
tras de durere, dezvelind un şir incomplet de dinți. Fra Azra 'iel, 
îngerul morţii, foarte aproape să își întâlnească tizul. 

— Pământul nu aparține nimănui, a şoptit Liv, noi aparținem 
pământului. 

— Ce-ai spus? 

— Nimic. De unde ai venit, Kyle? 

— Sunt originar din Melbourne. 

— Vreau să spun, cum ai ajuns aici ? 

Kyle a privit fix un punct de pe perete, cu fruntea încreţită 
de gânduri. 

— Bună întrebare... a răspuns el, apoi o nouă mişcare i-a 
atras atenţia. 

Azra 'iel era cuprins din nou de convulsii. S-a aplecat, apu- 
cându-l de un brat şi ținându-l nemișcat în timp ce Eric încerca 
să îi administreze un sedativ. Apoi totul s-a terminat la fel de re- 
pede precum începuse. Azra 'iel s-a încordat pentru ultima dată, 
a scos un horcăit prelung și a împietrit. 

Kyle a ridicat ochii spre ea. 

— Trebuie să-l ajut pe Eric să curețe aici. De ce nu te duci 
în bucătărie, să-ţi iei ceva de mâncare ? Dacă mai poti mân- 
ca după toate astea... O să vin eu la tine după ce terminăm şi o 
Să-ncerc să-ți spun cum am ajuns aici. 

Din laptop s-a auzit un sunet, şi Shepherd s-a ridicat, cu ini- 
ma cât un purice. 

Era prea devreme. 

Căutarea nu începuse decât de vreun minut, cel mult două. 
Trebuie să fi fost încă în registrul de decese. Stătea încremenit 
în scaunul fixat de podea, neîndrăznind să se mişte, de parcă 
dacă ar fi rămas nemişcat, pământul nu s-ar mai fi învârtit, iar 
ea ar fi rămas în viaţă pentru totdeauna. 

Un singur rezultat era afişat, un şir de numere şi un indica- 
tor al localităţii, DPB — Departamentul de poliție Baltimore. Din 
câte ştia el, Melisa nu fusese niciodată la Baltimore, nu avea rude 
acolo: dar dacă se gândea mai bine, erau multe lucruri pe care nu 
le ştia despre ea, ca de exemplu pe unde fusese în ultimii opt ani. 

Oare acela era sfârşitul drumului? Sfârşitul speranţei? 

Brusc, în cameră părea prea cald şi sudoarea i se prelingea 
pe spate. A dat clic pe acel unic rezultat şi şi-a ţinut respirația 
când s-a deschis o nouă fereastră. A scanat cu ochii textul dens, 
spicuind informaţii din raportul poliţiei, prea agitat ca să poată 
desluşi mai mult decât fragmente: 

„„„Data decesului: 12 august 2011. 

Era moartă de peste un an. 

... Treizeci şi şase de ani... 

Vârsta corespundea. 

„„„Rană provocată de glonte... persoană de culoare de sex 
feminin... 

De culoare? 

Melisa nu era de culoare, avea pielea măslinie, da, dar nu de 
culoare. Părea mai degrabă italiancă decât africancă. Dar unii 

poliţişti erau destul de încuiați când venea vorba de chestiuni- 
le astea, oricine nu era alb era în mod automat de culoare — pu- 
tea totuşi să fie ea. În partea de jos a dosarului erau şi alte nu- 
mere de dosare, fiecare cu o dată diferită, mergând până la zece 
ani înainte de data morţii. Acea persoană avea cazier, ceea ce nu 
prea suna a Melisa lui. 

Privirea i s-a aprins la vederea unui fişier PDF ataşat în par- 
tea de jos a documentului, iar degetul său a apăsat pe el înainte 
ca mintea să aibă timp să reconsidere acțiunea. O nouă fereastră 
s-a deschis, conținând trei seturi de fotografii ale feţei şi o foto- 
grafie cu capul şi umerii unei femei cu ochii închişi, întinsă pe o 
masă de autopsie. În ciuda imaginii sumbre şi tragice, Shepherd 
aproape că a plâns de uşurare. 

Oricine era acea Melisa, nu era a lui. 

A privit iconiţa clepsidră învârtindu-se, în timp ce algoritmi 
sofisticaţi continuau căutarea. 

„N-o găsi aici printre morţi“, s-a gândit el, „nu pe Melisa 
mea.“ 

Dar s-a auzit din nou un sunet care a spart rugăciunea lui 
tăcută, şi chiar atunci Franklin a intrat în cameră cu două căni 
de cafea. 

— Să dea naiba dacă reverendul nu s-a mişcat repede! a 
spus Franklin, vărsând din cafea pe masa cu blat de metal în 
graba de a lăsa cănile jos. 

Shepherd de-abia îl asculta, degetele lui lucrând cu repezi- 
ciune şi inima bătându-i nebunește în timp ce închidea toate fe- 
restrele de pe ecran. Cu Franklin în cameră, nu mai era timp să 
verifice noul rezultat al căutării. 

— Cooper ne-a filmat interogatoriul şi l-a trimis la CNN. 
Se pare că întreaga lume tocmai ce ne-a văzut confirmând ata- 
curile de la Hubble şi James Webb. 

Shepherd a ridicat privirea, cu mintea alergând deja la con- 
secinţe, întrebându-se ce va însemna asta pentru anchetă şi pen- 
tru ei. Era de rău. Rău de-adevăratelea. Din cauza acelei greşeli 
aveau să fie fără îndoială îndepărataţi din investigație, ceea ce 
însemna că era pe punctul să piardă accesul pe care doar ce înce- 
puse să îl exploateze — puntea lui de legătură cu Melissa. Şarpele 
ăla de reverend stricase tot. Probabil că sunase la televiziune în 
secunda în care ei ieşiseră din studio. 

A băgat mâna în buzunar, a scos brelocul pe care Franklin 
i-l aruncase lui Cooper în studio şi şi-a dat seama că interoga- 
toriul nu va rula doar pe canalele de ştiri. A deschis o fereastră 
nouă și a copiat adresa web înscrisă pe breloc. 

Prima pagină a site-ului era construită la fel de profesio- 
nist ca omul pe care trebuia să îl promoveze. Shepherd a găsit 
o secţiune pentru media şi a dat clic pe o adresă către o înregis- 
trare a emisiunii. 

Filmarea s-a încărcat rapid, iar Shepherd a strâns din dinți 
când s-a văzut stând pe canapea lângă Franklin, ca nişte invitați 

la un talk-show. Videoclipul fusese montat ca să pară ca şi cum 
Cooper îi interoga pe ei. Era momentul în care îi luase prin sur- 
prindere cu ştirile de ultimă oră de pe Twitter în legătură cu 
Hubble şi explozia de la Marshall, vrând să ştie dacă poveştile 
sunt adevărate, şi apoi un prim-plan pe faţa lui Shepherd în mo- 
mentul în care a spus „Da“. După aceea au urmat imagini din 
studio, cu Cooper. 


„Acum aţi văzut cum agenţii guvernului au venit în aceas- 
tă Casă a Domnului să încerce să mă reducă la tăcere şi să mă 
intimideze, pentru că ei ştiu că vorbele mele sunt adevărate. Ar 
prefera să rămâneţi orbi în întuneric, decât să vă deschideţi ochii 
către ceea ce vine. Căci aroganţa lor este aceea care a provocat 
aceste lucruri — turnurile pe care au încercat să le construias- 
că sub forma acestor telescoape din spaţiu, pentru a se întinde 
şi a încerca să zărească Chipul Domnului, l-au stârnit Acestuia 
mânia. lar ei se tem de judecata voastră şi de mânia voastră 
îndreptățită dacă aţi afla acest adevăr. Dar în mine spiritul este 
puternic. Şi când au venit să-mi impună tăcerea, vocea Domnului 
a răsunat prin mine cu putere, aşa cum vă vorbesc vouă acum. 

Deschideţi canalele de ştiri şi priviţi adevărul despre ce 
se întâmplă! Priviţi cum se cutremură lumea şi se pregăteşte 
pentru timpul în care Marea Carte a Apocalipsei ne spune că 
cei drepţi vor fi adunaţi, iar păcătoşii vor fi aruncaţi în abisul 
Iadului! Să nu aveţi nicio îndoială că timpul Judecăţii Sale este 
aproape, căci semnele sunt peste tot în jur!“ 

Telefonul lui Franklin a sunat, iar el a răspuns. Pe monitor, 
Cooper mergea din nou spre fereastră şi arăta înspre toate na- 
vele din port. 

„Priviţi cum marile armate ale omului tremură în faţa apro- 
pierii Sale, iar marile vase ale tuturor naţiilor se întorc în por- 
turile lor, aşa cum a prezis Sfântul loan!“ 

— Mulţumesc, a spus Franklin, încheind conversaţia. Era 
Ellery. Au verificat casa lui Douglas şi, ce surpriză, n-au găsit 
nimic. Aşa că acum avem de căutat doi suspecți. 

Şi-a băut cafeaua, permiţându-şi un zâmbet când a lăsat cana 
Jos. 

— Se pare că Ellery are cea mai proastă zi din viaţa lui, 
mai nou toți adepţii teoriei conspirației din ţară se apropie de 
Marshall, convinşi că distrugerea telescoapelor Hubble şi Webb, 
împreună cu restul lucrurilor care se întâmplă, reprezintă pri- 
mul pas dintr-un fel de invazie extraterestră. 

Shepherd a luat cana cu cafea şi s-a uitat fix la reflexia lui 
în ea. 

— Poate că au dreptate. 

— Serios? 

— Dece nu, mi se pare la fel de uşor de înghiţit ca ideea că 
doctorul Kinderman şi profesorul Douglas au făcut asta. 

— Asta pentru că laşi sentimentele să-ţi întunece judecata. 
Nu poţi ignora dovezile. 

— Bine, atunci hai să ne uităm puţin la dovezi, la toate, şi nu 
doar la ce s-a întâmplat la Marshall şi la Goddard. De ce se întorc 
toate vapoarele acasă, sau de ce ninge în Miami, sau de ce zboa- 
ră păsările către locurile în care îşi fac cuiburi în alte anotim- 
puri? De ce atâția oameni se urcă în maşini şi încep să conducă? 

— Crezi că e vorba de extratereștri !? 

— Bine, poate nu sunt extratereştri, dar este vorba de ceva 
extraterestru în sensul de bază al cuvântului — ceva din afara pă- 
mântului. Ceva ce îi afectează pe toţi. Din nou, hai să rămânem 
la dovezi. Ştim cu siguranţă că ciclurile vieţii sunt influențate 
de fenomenele cosmice, nu? Şi când spun asta nu mă refer la 
ascendent în Capricorn sau Leu retrograd sau alte prostii de ge- 
nul ăsta, ci la păsările care migrează folosind câmpurile mag- 
netice alte pământului pentru a se ghida, sau la mareele legate 
direct de fazele lunii. 

Franklin a încuviinţat din cap. 

— Bine, am înţeles. Care crezi că ar putea fi cauza? Şi, te 
rog, nu-mi spune că extratereștrii ! 

— Păi, lucram deja la NASA atunci când am înţeles că 
informaţiile făcute publice sunt o parte minusculă din ceea ce 
se descoperă de fapt. Cei de la NASA sunt foarte orgolioşi în 
legătură cu poziția lor în comunitatea științifică și sunt foar- 
te atenți să mențină secret orice ar putea atrage articole cu ti- 
tluri nepotrivite. Acum câțiva ani, când lucram acolo, Hubble a 

înregistrat urme ale unei imense dislocări de gravitație. Nu s-a 
raportat niciodată, fiindcă nimeni n-a putut să afle ce o cauza- 
se, dar una dintre teorii era că ar fi fost creată de o planetă care 
se mişca pe o orbită neregulată de milenii şi care ar fi făcut-o să 
dispară pentru alte mii de ani înainte de a se întoarce să goncas- 
că fix prin sistemul nostru solar. Sunt multe înregistrări de eve- 
nimente asemănătoare în civilizațiile antice, care sugerează că 
se poate ca oamenii să fi fost martori la astfel de treceri acum 
mii de ani. Ţinând cont că orbitele se intersectează şi că forțele 
gravitaționale combinate atrag un număr impresionant de obiec- 
te cerești, n-ar fi exclusă o coliziune. Ar fi cataclismică, sfârşitul 
a tot, sfârşitul zilelor, exact aşa cum a scris Kinderman în jur- 
nalul lui. Aşa că e posibil ca el şi profesorul Douglas să fi văzut 
cu adevărat ceva venind, ca de exemplu un meteorit sau aceas- 
tă planetă imensă, despre care ne-au avertizat profeții antici. Şi 
poate de-asta întreaga lume a înnebunit. 

— Şi atunci de ce să nu faci asta public? 

Shepherd a dat din cap. 

— Nu ştiu. 

A arătat spre Cooper, care predica încă în transmisiune live. 

— ŞI nu-mi pot da seama nici unde intră el în toată poves- 
tea asta. 

— Poate că nici nu intră, a spus Franklin. Poate că toa- 
tă povestea cu Turnul Babel, iadul şi damnaţiunea e doar o 
coincidenţă, un alt simptom a ceea ce se întâmplă, orice-o fi. 

Franklin a tras aer în piept şi a răsuflat lung. 

— În fine, timpul pentru mărturisiri. Acest... Ceea ce de- 
scrii tu, acest sentiment sau ce-o fi el care îi face pe oameni să 
se comporte ciudat... ÎI simt şi cu. 

— De când? 

— De câteva luni, poate. 

— Şi e din ce în ce mai puternic. 

— Mda. 

Shepherd a încuviinţat din cap. 

— E ca atunci când eşti în întârziere. E aproape un senti- 
ment de greață, pe jumătate fizic şi pe jumătate psihic, de parcă 
eşti în locul greşit şi trebuie să te afli în altă parte. 

Franklin a dat din cap. 

— ÎN simţi şi tu. 

— De câteva luni, şi devine din ce în ce mai puternic. 

— Bine, hai să presupunem de exemplu că toată lumea sim- 
te acelaşi lucru, numai că Cooper ajunge la concluzia că totul 
e legat de iminenta Zi a Judecăţii de Apoi şi hotărăşte că e cel 
mai în măsură să încerce să facă ceva în legătură cu asta. Aşa 
că trimite cărţile poştale, poate şi scrisorile. 

— De acord, şi totuşi nu înseamnă că asta i-a făcut literal- 
mente pe Kinderman şi pe Douglas să ia ciocanul în mână şi 
să distrugă echipament spaţial în valoare de câteva miliarde de 
dolari. 

Laptopul a sunat tare, atrăgând atenţia lui Franklin. 

— Ce-i asta? 

Shepherd a simțit cum i se taie picioarele şi era pe punctul 
să spună o minciună, când şi-a dat seama că alerta sunase dife- 
rit de cele de dinainte. Nu venise de la căutarea lui în BDPD, ci 
din fişierul-fantomă. L-a deschis şi a găsit o notiță de la Smith. 


Am reuşit să mai recuperez câteva fragmente de 
informație. Doi termeni apar de câteva ori: Göbekli 
Tepe şi Acasă. Să-mi spui dacă e jargon astronomic 
sau nu. Smith 


— Ceva folositor? a întrebat Franklin. 

— Poate. 

Shepherd a scos telefonul şi a apelat un număr. 

— Centrul de Control Hubble, s-a auzit la celălalt capăt. 

— Merriweather, sunt Shepherd. Am mai găsit ceva. 
Göbekli Tepe îţi sună cunoscut? 

— Cum se serie pe litere? 

Shepherd i-a spus. 

— N-am auzit niciodată de el, de unde e? 

— L-am găsit pe hardul doctorului Kinderman. Nu crezi 
c-ar putea fi ceva ce studia el? 

— Mie nu mi-a spus niciodată nimic. 

— Bine, mulțumesc. 

— Îmi pare rău că nu te-am ajutat mai mult. Oh, apropo, 
după ce am vorbit ultima oară, am sunat un prieten de la Keck 

să-l întreb dacă a văzut ceva ciudat cu constelația Taurului. A 
spus că nu-i nimic pe-acolo care n-ar trebui să fic. 

— Bine, merci, Merriweather. 

— Oricând. Cum merge vânătoarea de oameni? 

— Vânăm încă. 

— Mult succes. Dacă pot să fac ceva, sunt toată săptămâ- 
na aici. 

— Mulţumesc, a zis Shepherd şi a închis. Dacă ne luăm 
după omul nostru, nu e o stea sau ceva de genul ăsta. 

A tastat repede „Göbekli Tepe“ pe Google, fără să se aştepte 
la vreun rezultat. Dar a obţinut aproape două sute. Primul era un 
articol din Wikipedia. 


Göbekli Tepe în turcă: [gøbekli tepe][2] („Dealul Burtos“ 
sau „Dealul Casei“[3]) este un sanctuar Neolitic ridi- 
cat pe o creastă muntoasă din sud-estul Anatoliei, în 
Turcia. Este cea mai veche structură religioasă cu- 
noscută realizată vreodată de om şi de asemenea cel 
mai vechi observator astronomic, construit probabil 
de tribul protoreligios cunoscut sub numele de Mala 
[4] cu aprox. 11.000 de ani în urmă — datând astfel di- 
naintea mult mai faimosului său echivalent Britanic, 
Stonehenge, cu aproximativ 8000 de ani. 


— Să fiu al naibii, a spus Franklin, alt observator! 


Situl conţine în jur de 20 de structuri rotunde care au 
fost îngropate cândva în secolul al VIII-lea î.H. Până 
acum, au fost excavate patru dintre ele. Fiecare are 
un diametru între 10 și 30 de metri (30 și 100 de pi- 
cioare) și este construită din piloni masivi de calcar, 
dispuşi exact în forma anumitor constelații. 


Shepherd a dat clic pe opţiunea imagini, şi a apărut un grup 
de fotografii. Majoritatea reprezentau un monolit de piatră 
uriaş, sub unul mai mic, formând inconfundabila formă a unei 
litere T alungite. 

„T-ul.“ 


252 


Shepherd a verificat notițele din urmă, şi era acolo, pe pri- 
ma listă CARBON pe care o găsiseră pe hard-ul lui Kinderman. 
S-a întors la căutarea Google şi a dat clic pe una dintre imagini, 
deschizând-o în format mare, astfel încât ceea ce era cioplit pe 
coloana principală să devină vizibil. Erau un şarpe, un scorpi- 
on, un taur pe laterală — semne ale constelației —, însă inscripția 
de mai jos i-a atras privirea lui Shepherd. 


Pilonul principal, sau Piatra Casei, este cel mai mare 
monolit şi este de asemenea singurul care nu cores- 
punde unui stele existente. 


„Acasă.“ 

Shepherd s-a uitat la ecran, privirea lui trecând cu repeziciu- 
ne de la o fereastră deschisă la alta — Piatra Casei, Cooper pre- 
dicând mut în transmisiunea în direct şi gesticulând spre flota 
de vapoare din port, ultimul mesaj al lui Smith, având cuvân- 
tul „acasă“ subliniat. 

— Acasă... a spus Shepherd. Tipul ăla care ne-a luat de pe 
aeroport a spus că toți marinarii ziceau acelaşi lucru, că pur şi 
simplu trebuie să ajungă acasă. Aşa că dacă se întâmplă cu ade- 
vărat ceva extraordinar prin spaţiu, ceva decisiv, poate că asta au 
simțit şi doctorul Kinderman şi profesorul Douglas. 

— Dar le-am verificat deja casele lui Kinderman şi lui 
Douglas. 

— Oare chiar am făcut-o? Dacă spun „acasă, ce-nseamnă 
pentru dumneavoastră cuvântul? 

— Locul unde e familia mea, cred. 

— Exact. Numai că Kinderman nu are familie, şi nici 
Douglas. Aşa că pentru ei „acasă“ trebuie să însemne altceva. 
Probabil locul unde s-au născut... Cred că ştiu unde este profe- 
sorul Douglas! a exclamat el. 


53. 


Sergentul Beddoes bătea darabana pe volanul automobilului, 
cu degetele înmănuşate. Parcase în spatele unui panou de recla- 
me, la marginea drumului principal spre oraş, aşteptând maşini 
care să depăşească limita de viteză, deşi nu credea că va apă- 
rea vreuna. 

Zăpada luase pe toată lumea prin surprindere. Acolo, în 
munţi, ei erau obişnuiţi cu ea, dar nu aşa şi nu fără niciun avertis- 
ment. Căzuse atât de repede, încât el nu avusese timp să-şi pună 
lanţurile de iarnă la maşină, şi derapase deja de vreo două ori. 
Colac peste pupăză, lumea o luase razna peste noapte. Aproape 
că izbucnise o revoltă la un Wal-Mart de la marginea oraşului 
după ce oamenii intraseră în panică şi începuseră să cumpere tot 
ce se găsea în magazin. Fusese chemat să ajute la stingerea con- 
flictului şi văzuse oameni pe care îi ştia de o viaţă bătându-se 
pentru nişte apă îmbuteliată şi nişte conserve. La un moment 
dat fusese nevoit chiar să scoată pistolul, dar măcar nu trebuise 
să-l folosească. Auzise şi poveşti despre adevărate revolte în câ- 
teva dintre oraşele mai mari, cu poliţişti deschizând focul asu- 
pra civililor şi legea şi ordinea date uitării în timp ce pompele 
de benzină rămâneau fără combustibil şi magazinele rămâneau 
fără mâncare pentru că autocamioanele nu mai circulau. Toate 
acestea îl făcuseră să se întrebe dacă reverendul Parkes avusese 
dreptate şi Ziua Judecății de Apoi bătea la uşă. 

În ultimele luni reverendul nu mai predicase despre nimic 
altceva, spunându-le celor din mica şi devotata sa congregaţie 
cum un nou Turn Babel cauzase totul, iar demonii păşeau deja 
pe pământ cu chip de om, pentru a aduce haosul şi a instiga la 

păcate, care la timpul potrivit vor duce la damnarea sufletului şi 
revendicarea acestuia de căre Satana. Le spusese să facă rezer- 
ve de mâncare, baterii şi apă — şi avusese dreptate. Cu el vorbi- 
se şi în taină, spunându-i despre armata secretă care se forma, 
soldaţi creştini veniţi din fiecare clasă socială, gata să se lupte 
cu forțele răului când acestea aveau să sosească. 

— Cu toţii putem lupta pentru Domnul, spusese reverendul, 
fiecare dintre noi, în felul nostru neînsemnat. 

Şi îi spusese lui Beddoes cum putea el să ajute: să se folo- 
sească de funcţia lui de ofiţer de poliţie pentru a urmări sem- 
nele şi a le raporta celor care aveau să le descifreze înţelesul. 
Beddoes încuviinţase din cap şi fusese de acord cu orice consi- 
derase de cuviinţă reverendul, deşi nu prea înţelesese cum ar fi 
putut fi de prea mare ajutor. 

Beddoes a dus mâna la crucifixul pe care îl avea la gât, pe 
un lănțişor, împreună cu Sfântul Christopher pe care 1-l dărui- 
se mama lui atunci când devenise polițist de patrulă. „Ca să te 
protejeze şi să te aducă teafăr acasă“, spusese. În ultimul timp 
se tot gândise la casa sa, deşi acasă nu mai era la fel, acum, că 
ea nu mai era. Biserica umplea într-o oarecare măsură golul lă- 
sat de moartea ei, dar nu în întregime. Nimic nu ar fi putut face 
asta vreodată. 

Ceva de pe bordul maşinii a scos un sunet. A ridicat privirea 
şi a văzut că receptorul LoJack! se activase, dar pe şosea nu se 
vedea nimic. În zonă exista o mașină furată, care după câte se 
pare se îndrepta spre nord. A dus mâna spre stația radio pentru 
a comunica cu dispeceratul, dar s-a răzgândit. Şi-a scos mănuşa 
cu dinții şi apoi a scotocit în buzunar după cartea de rugăciuni 
pe care reverendul i-o dăduse să o ţină la el, drept armă în răz- 
boiul ce va veni, şi a întors-o pe spate. Lângă un cod alfanume- 
ric, se afla un număr de telefon mobil. L-a comparat cu cel de 
pe ecran şi a simţit cum i se usucă gura. 

Erau identice. 


! Dispozitiv bazat pe transmiţătoare şi receptoare radio, care ajută la loca- 
lizarea vehiculelor furate. 

Şi-a scos telefonul personal şi a format numărul scris pe car- 
tea de rugăciuni. 

„Demoni cu chip de om“, s-a gândit, în timp ce se realiza 
conexiunea. 


54. 


— Gata, am ieşit din emisie. 

Reverendul Fulton Cooper şi-a făcut pentru câteva momente 
gestul final de rugăciune şi apoi a deschis ochii, şi-a lăsat mâi- 
nile pe lângă corp şi a zâmbit. 

— A fost o emisiune bună, să ştiţi, a spus el, împărțind zâm- 
bete în stânga şi în dreapta. 

Luminile puternice de studio s-au stins şi a văzut în cealaltă 
parte a camerei faţa ca o lună palidă a domnişoarei Boerman, 
încadrată de tunsoarca şi gulerul sacoului sever. Stătea în drep- 
tul uşii, privindu-l ţintă. Văzând că i-a captat atenţia, a dat din 
cap, apoi s-a întors şi s-a strecurat imediat afară. 

— Luaţi o pauză, dar nu vă duceți departe! a anunţat el în 
încăpere, îndreptându-se spre ieşire. Domnul are încă multe de 
făcut pentru noi. Intrăm din nou în direct într-o oră. 

A ieşit şi a simţit aerul relativ rece de afară. 

— Sunt în capelă, a spus domnişoara Boerman, cu cicatri- 
cea subțire încrețindu-se în timp ce vorbea. 

Urma de mai devreme a mâinii lui nu mai era vizibilă. I-a dat 
un plic mic, plat. El l-a deschis şi i-a studiat conținutul. 

— Informaţiile astea sunt actuale? a întrebat el, punând bi- 
letul înapoi în plic şi băgându-l în sacou. Totul e pregătit? 

— Are plinul făcut şi e gata de plecare. 

— Dacă are cineva nevoie de mine, spune-le că sunt în mij- 
locul unei rugăciuni personale şi nu doresc să fiu deranjat. 

A trecut pe lângă ca şi s-a îndreptat spre scări, iar pielea pan- 
tofilor lui itaheneşti a trosnit mai întâi pe treptele de lemn şi 
apoi pe dalele de piatră, când a ajuns la subsol şi a trecut prin- 
tr-o uşă grea, de lemn, boltită. 


257 


Capela fusese construită în vechea pivniţă, care avea bolți de 
cărămidă şi uşi de piatră. Era mică, cu trei rânduri de bănci pe 
fiecare parte a unui culoar îngust care ducea către un pupitru; 
acesta se înălța în faţa unui vitraliu mare, luminat artificial din 
spate, astfel încât lumina lui Dumnezeu să poată străluci mereu 
prin el. Ocazional, Cooper înregistra fragmente din emisiunea 
sa acolo jos, dar folosea capela şi pentru întruniri, fiindcă era 
un loc liniștit şi retras şi în spatele altarului mai exista o uşă — 
o cerință a departamentului de pompieri —, care le permitea vi- 
zitatorilor să intre în capelă fără ca altcineva din partea princi- 
pală a clădirii să ştie că ei se află acolo. 

Eli şi Carrie erau îngenuncheaţi în faţa altarului, cu spatele la 
el, cu capul plecat. Eli a sărit în sus când uşa s-a închis trântin- 
du-se — încă mai lupta cu propriii demoni. Carrie a întins către 
el o mână blândă, liniştitoare, care, din informațiile sigure ale lui 
Cooper, omorâse optsprezece oameni. l-a zărit profilul când s-a 
întors ; nasul uşor cârn, care o făcea să pară mai tânără decât era 
de fapt şi îi făcea pe oameni să o subestimeze, la fel cum făceau 
şi cu el. Numai că în cazul ei, subestimarea le putea fi fatală. 

— Lăudat fie Domnul fiindcă v-a ocrotit şi v-a adus îna- 
poi în siguranţă! a spus Cooper, zâmbindu-le în timp ce se în- 
torceau către el. 

Le-a făcut semn către biroul cu aparatură tehnică montat în 
spatele încăperii, pe care îl foloseau când înregistrau acolo. A 
deschis monitorul şi a auzit târşâitul paşilor lui Eli apropiin- 
du-se, dar nu şi pe ai lui Carrie. Era singura persoană pe care o 
cunoştea care putea păși pe scara principală a casei, veche de 
două sute de ani, fără să scoată un singur sunet. 

Se uitau la o reluare a emisiunii de dimineaţă. După câte- 
va minute, imaginea s-a oprit pe un fragment înregistrat, iar 
Cooper a arătat înspre cei doi bărbaţi în costum, stând faţă în 
faţă cu el, pe canapea. 

— Ăştia sunt bărbaţii pe care i-aţi văzut acasă la Kinderman ? 

— Da, a confirmat Carrie. 

— Au venit aici să-ntrebe tot felul de lucruri, dar au plecat 
cu mâna goală. Sper c-aţi fost atenţi când aţi ţinut sub observaţie 
casa bunului doctor? 

— Nu ne-a văzut nimeni, a spus Eli, cu vocea lui fără infle- 
xiuni, ca întotdeauna. Garantez. 

— Bine. Asta e foarte bine. 

Carrie şi Eli au schimbat o privire. 

— Am văzut ştirile despre telescoape, a spus ea. Ne cam 
gândeam, acum, că misiunea pe care ne-ai pregătit-o s-a termi- 
nat şi telescoapele nu mai... 

— Vrem să ne căsătorim, a spus Eli. Vrem să ne căsătoriți 
dumneavoastră. Chiar acum. 

Cooper s-a întors şi le-a zâmbit. 

— Şi aşa o să şi fac, a spus. Aşa o să şi fac. 

A trecut de ei, mergând înapoi către altar, înspre raza falsă 
de soare care trecea prin fereastră. S-a oprit în faţa pupitrului și 
s-a uitat țintă la cruce. 

— Am străbătut un drum lung, noi trei, din iadul ăla din 
deşert, un drum lung, lung. lar călătoria voastră e aproape în- 
cheiată. Dar nu s-a terminat încă. 

— Dar turnurile au căzut, a spus Carrie, cu o voce slabă şi 
nesigură. Telescoapele... 

Cooper s-a întors cu faţa spre ei. 

— Poate c-au fost distruse, însă furia Domnului este încă 
evidentă pentru toţi, nu-i aşa? El este încă peste măsură de 
mâniat de îndrăzneala şi insulta celor care le-au construit. 
Distrugerea lor a fost doar o parte din planul Lui. Creatorii ere- 
ziei trebuie să fie dați ca exemplu ! Fiindcă dacă cu distrug, tem- 
plul dușmanului meu, însă îngădui preotului să trăiască, nu se 
va ridica el să facă un templu nou? Misiunea sacră pe care v-am 
dat-o amândurora nu se va sfârşi până când cei care au conceput 
acest mare păcat vor fi siliți să se cărască pentru acţiunile lor. 
Numai dacă îi dăm ca exemplu îi putem preveni pe alţii despre 
pericolele păcatului. Eu ştiu că voi doi vă iubiți cu o dragoste 
pură şi puternică, şi n-aş dori să stau în calea a ceva atât de fru- 
mos. Dar Dumnezeu v-a trimis la mine cu un scop, asta e la fel 
de sigur cum e că El mi-a vorbit şi mi-a spus sarcina pe care ar 
vrea s-o îndepliniți în numele Lui. Amintiţi-vă cum v-am gă- 
sit în deşert, distruşi de păcatele pe care fuseserăţi nevoiţi să le 
faceţi. Acum vreau să vă amintiţi ce v-am spus atunci, în spita- 
lul militar din Irak, vreau să-mi repetați fragmentul din Sfânta 

Scriptură pe care vi l-am dat ca să vă amintească de cine sunteţi 
şi de scopul mai mare pe care îl aveţi de îndeplinit. 

Carrie a răspuns cu vocea ei slabă: 

— „Pentru aceea, luaţi toate armele lui Dumnezeu, ca să 
puteţi sta împotrivă în ziua cea rea, şi, toate biruindu-le, să 
rămâneţi în picioare.“ 

Cooper a încuviinţat din cap. 

— Epistola către Efeseni a Sfântului Apostol Pavel, capi- 
tolul 6, versetul 13. Şi acum vedeţi cum e pe cale să soseas- 
că acea zi a răului care a fost prezisă, şi acum e timpul să ră- 
mânem în picioare. Când Isus a fost ispitit în deşert, El a biru- 
it tentaţia păstrându-Şi mintea la chemarea Sa, la misiunea Sa 
pe pământ, şi spunând „Piei, Satano, căci scris este: Domnului 
Dumnezeului tău să te închini şi Lui singur să-l slujeşti!. 

A întins mâinile şi le-a cuprins pe-ale lor într-ale lui. 

— „Lui singur să-l slujeşti.“ Credeţi-mă că nimic nu mi-ar 
plăcea mai mult, nimic n-ar fi mai frumos în această lume de- 
cât să vă unesc pe voi doi, războinicii lui Dumnezeu, prin bine- 
cuvântata legătură a căsătoriei, a zis reverendul, apoi le-a dat 
drumul la mâini şi a făcut un pas în spate. Dar lucrarea Sa nu 
s-a terminat încă. Şi doar atunci când va fi încheiată vom fi li- 
beri să ne urmăm propriile dorinţe. 

A scos din buzunarul sacoului plicul pe care i-l dăduse 
domnişoara Boerman. 

— Dar să nu uitaţi niciodată că nu sunteţi singuri în slujba 
Domnului. Din informaţiile astea veţi vedea că mai sunt încă 
mulţi alţii care duc aceeaşi luptă dreaptă, mulți alții din aceeaşi 
frăție care caută să-l împlinească voia. Noi putem ajunge de- 
parte, fiindcă El vede totul. 

Carrie a deschis plicul. Inăuntru se afla o coală tipărită, cu 
o secțiune de hartă, având în mijloc un oraş numit Cherokee. 
Pe ea erau de asemenea imprimate o oră, un cod alfanumeric, o 
busolă indicând punctele cardinale şi o notiţă: „Distanţa apro- 
ximativă până la ţintă, patru mile.“ 

— Câțiva simpatizanți ai cauzei noastre mi-au făcut fa- 
voarea de a instala dispozitive LoJack pe maşina doctorului 


! Evanghelia după Matei, 4:10. 

Kinderman şi a profesorului Douglas. Mi-am imaginat că ar 
fi folositor să ştim unde sunt în caz că reuşesc să ne scape. 
Maşina doctorului Kinderman este de ieri-dimineaţă în parca- 
rea Aeroportului Internaţional Dulles. Cred că putem deduce că 
nu se mai află în ţară, însă avem alte persoane care încearcă să-i 
afle destinația. Iar semnalul de pe maşina profesorului Douglas 
a fost reperat de către un polițist în districtul Swain din Carolina 
de Nord, cam cu vreo jumătate de oră în urmă. 

A arătat înspre foaia de hârtie. 

— Asta vă dă o oarecare idee despre locul unde se află. E 
cam la cinci ore cu maşina de aici, dacă drumurile sunt bune, aşa 
că probabil azi o să vă ia mai mult, cu vremea asta. Dacă porniţi 
acum, ar trebui să ajungeţi la destinaţie înainte de căderea serii. 

A închis ochii şi s-a uitat în sus, cu o mână pe inimă, cealal- 
tă fiind ridicată în faţa lui ca o binecuvântare. 

— Mă rog Ţie, Doamne, păzeşte-i pe aceşti servitori ai tăi 
pe calea cea dreaptă pentru ca ei să-Ţi împlinească lucrarea, şi 
cheamă-i pe aceşti necuraţi păcătoşi către schimbare şi dreaptă 
căință pentru ca sufletul lor să se elibereze în sfârşit de povara 
pe care le-ai dat-o, Amin. 

A deschis ochii şi le-a zâmbit, ca şi cum tocmai se petrecu- 
se ceva minunat. 

— Ar trebui să porniţi. Ziua e pe sfârşite. Dacă plecaţi 
tot pe unde aţi intrat, domnişoara Boerman o să vă dea tot ce 
aveţi nevoie. O să avem informaţii mai precise până ajungeţi la 
Cherokee. Țineţi minte, trebuie să transmitem un mesaj tuturor 
acelora care ar îndrăzni să privească chipul Domnului! Contez 
pe voi să transmitem acest mesaj clar şi puternic. lar dacă în 
timpul acestei misiuni sfinte cineva încearcă să vă oprească, 
oricine ar fi, fie ei civili sau oameni ai legii, aceștia trebuie şi 
ei sacrificați în numele țelului suprem. 

Shepherd a ieşit val-vârtej din camera de interogatoriu şi a 
traversat biroul aproape gol, Franklin urmându-l îndeaproape. 

— Era în timpul vacanței de vară, la sfârşitul primului meu 
an de masterat, a spus Shepherd, băgând din mers laptopul în 
geantă. Lucram ca asistent la analizarea datelor în laborator la 
Marshall şi catalogam toate informaţiile noi pe care ni le trans- 
mitea Hubble. Proiectul James Webb doar ce primise undă ver- 
de, iar profesorul Douglas fusese numit responsabil, deşi nu îşi 
formase încă echipa. Era foarte cald în acel an, şi tot restul lu- 
mii părea să fie în vacanţă. Singurii care mai lucrau ceva eram 
eu şi alți câțiva studenţi de la cercetare. 

Au ieşit către scările principale împingând un set de uşi du- 
ble şi au început să coboare către zona de recepție. 

— Într-o vineri, la câteva săptămâni de la sosirea noastră 
acolo, profesorul Douglas a băgat capul pe uşă şi ne-a spus să 
ne întoarcem la cămin şi să ne facem bagajele pentru o excur- 
sie de o zi. Habar n-aveam ce plănuise, dar el era şeful, aşa că 
am făcut cum ni s-a spus. Ne-a luat în Jeep-ul lui vechi şi ne-am 
îndreptat spre est. Am crezut că ne ducea la una dintre celelal- 
te zone de lansare, dar am trecut de ele şi am mers în continu- 
are. Spunea că e bine să te întorci la origini din când în când, 
să-ţi aminteşti despre ce este vorba de fapt, şi asta era ceea ce 
urma să facem : fără tehnologie, fără calculatoare, doar un sim- 
plu telescop reflector, câteva beri şi un cer senin. După-amiaza 
târziu, ne-am pomenit îndreptându-ne către Smoky Mountains, 
chiar la nord de Cherokee, în Carolina de Nord. Avea o cabană 
de lemn acolo sus, pe coama muntelui. Părea desprinsă dintr-un 
western : trei camere, un godin, iar apa proaspătă trebuia scoasă 

cu pompa din fântână. Avea chiar şi o verandă cu un balansoar. 
Părea un loc în care lumea modernă nu ajunsese. Şi pentru că se 
afla la mile întregi depărtare de orice aşezare, noaptea s-a întu- 
necat atât de tare, încât tot cerul s-a aprins. Acolo puteai să vezi 
cu ochiul liber mai multe stele decât cu un telescop bun într-un 
oraş scăldat în lumină. Avea un telescop montat lângă cabană, 
într-un adăpost de vânătoare construit pe o culme stâncoasă, şi 
am petrecut acolo două zile, descoperind planete, privind stele- 
le, vorbind despre Galileo şi Copernic şi Kepler, de unde venea 
totul şi încotro credeam că se îndreaptă. Încă de atunci era foarte 
entuziasmat de proiectul James Webb. Vorbea despre cum avea 
să privească drept la marginea universului, tocmai spre începu- 
turile timpului. 

Au ajuns la capătul scărilor, iar sergentul de la birou a ridi- 
cat privirea obosit. 

— Avem nevoie de o maşină, a spus Franklin. 

— Sigur, nicio problemă, a replicat morsa, ridicând molcom 
telefonul şi apăsând pe un buton. Sper că şederea dumneavoas- 
tră aici a fost una plăcută. Vă rog să-mi spuneți dacă aţi folosit 
ceva din minibar. O să vă anunţ când vă soseşte taxiul. 

— Nu mă refer la un taxi. Avem nevoie să împrumutăm o 
maşină. Una care să reziste la vremea de afară. 

Shepherd s-a încruntat. 

— De ce avem nevoie de o mașină? Adică, deşi urăsc să 
spun asta, n-ar fi mai rapid să luăm avionul? 

— Mă-ndoiesc că va decola vreun avion pe vremea asta, a 
spus Franklin, arătând spre stratul gros de zăpadă de afară. Poate 
avem noroc şi reuşim să ajungem la Charlotte, dacă nu cumva 
au o vreme şi mai rea acolo. Dar tot ne-ar mai rămâne încă vreo 
trei, patru ore de condus, aproape numai pe drumuri de munte. 
E cam la vreo cinci ore de-aici, dar asta pe drumuri drepte şi ne- 
tede ca-n palmă. Crede-mă, ştiu zona asta destul de bine. E mai 
bine cu maşina. 

De la biroul principal, Franklin l-a îndrumat pe Shepherd 
către şirul de scaune aflate de-a lungul peretelui. 

— Spune-mi de ce crezi că profesorul Douglas e acolo. 

— Era ceva special în legătură cu locul ăla. Profesorul avea 
un trecut acolo, un trecut adevărat, altfel de ce ar mai fi con- 
dus atâta drum când avea destui munţi mult mai aproape de 
Huntsville? Avea înrămate multe fotografii cu tot felul de per- 
soane, unele foarte vechi, inclusiv una cu el pe când era copil, 
stând pe verandă şi cu ochii mijiți din cauza soarelui, ținând un 
avion deasupra capului. Cred că avea vreo cinci sau şase ani, dar 
puteai deja să vezi în el bărbatul care avea să devină. 

Franklin s-a întors către sergentul de la birou, care ignora 
acum cu hotărâre sunetul constant al telefonului. 

— Ce se mai aude cu maşina aia? a strigat Franklin. 

Sergentul i-a privit pe deasupra ochelarilor de citit. 

— Chiar acum lustruim cu ceară un Caddy pentru voi. 

Franklin s-a întors din nou spre Shepherd. 

— Amuzant tip. Ar trebui să apară la Comedy Central. 

Shepherd a aruncat o privire la viscolul alb de afară. 

— Dar traficul e deja infernal, l-am văzut când veneam în- 
coace. 

— Exact. L-am văzut când intram în oraş. Drumurile care 
ies din el o să fie destul de libere. Aşa că atâta timp cât facem 
rost de o maşină decentă, să conducem o să fie cea mai bună 
opţiune pe care o avem. Ai încredere-n mine ! 

Shepherd a încuviinţat din cap, dar pentru prima dată nu era 
chiar sigur că are dreptate. 


56. 


Liv a stat în bucătărie, mâncând fructele uscate şi biscuiţii 
săraţi pe care îi găsise într-unul dintre dulapuri. Kyle a tras 
un scaun de sub o masă de oțel inoxidabil şi s-a aşezat obosit 
față în fată cu ea. 

— Ar trebui să bei de-aici, a spus el, scoțând o sticlă de apă 
dintr-o cutie frigorifică de pe podea. S-ar putea să aibă un gust 
puțin ciudat pentru că are săruri de rehidratare în ea. 

A turnat jumătate de sticlă într-un pahar şi l-a împins spre 
ea. 

— Am şi pentru prietenii tăi. Nu-ţi face griji, e curată 
De fapt, toată apa e curată. Am făcut teste din oră în oră, şi 
apa subterană e din nou pură. Cred că presiunea a înlăturat 
impurităţile, dar o să o verific în continuare. Haide, bea! 

Liv s-a forțat să nu o bea pe toată dintr-o înghițitură şi a sa- 
vurat gustul sărat care îi rămăsese pe limbă. 

— Deci spune-mi cum aţi ajuns aici, a zis ea, în timp ce Kyle 
a turnat restul apei în alt pahar. 

— Lucram cu toții în sud, în provincia Dhi Qar, în cadrul 
unui proiect derulat de o fundaţie internatională. 

— Ortus, a spus Liv. 

— Aşa e. Cum de-ai... 

— Am recunoscut logoul de pe aripa jeepului vostru. ÎI cu- 
nosc pe unul dintre cei care conduc organizaţia, pe Gabriel 
Mann. 

Kyle a zâmbit într-un fel care sugera că îl cunoștea şi îl plă- 
cea de asemenea. 

— ÎI ştii pe Gabriel? 

Ea a încuviințat din cap. 

— A, e un tip de treabă. Când am pornit proiectul aici, a 
venit şi ne-a ajutat mult. Am auzit că a avut ceva probleme cu 
legea. 

— A avut. Are. 

— Păi, sper că e bine. 

— Și eu... Spuneai că lucraţi în sud. 

— Da, în sud-estul extrem, în cealaltă parte de Bagdad, 
în mlaștinile din Mesopotamia, sau ce a mai rămas din ele. 
Oamenii de acolo au fost persecutați destul de tare de Saddam 
şi acoliții lui după ce s-au revoltat împotriva lui în '91. Ca par- 
fe din sistemul său de pedeapsă, a construit canale imense pen- 
tru a redirecţiona râurile Tigru şi Eufrat în afara mlaștinilor şi 
a disloca astfel triburile. Și a reuşit destul de bine. Au mai ră- 
mas doar vreo zece la sută din locuitori. Apoi a venit războiul. 
Imediat ce Saddam a început să dea semne de înfrângere, lo- 
calnicii au făcut găuri în baraje şi diguri pentru ca apa să cur- 
gă din nou. Noi am fost solicitați pentru a monitoriza calitatea 
apei şi a ne asigura că pe terenurile mlăștinoase va creşte din 
nou trestia. Eram şaisprezece. 

— Ce s-a-ntâmplat cu ceilalți ? 

— Auplecat, azis, luând o înghițitură de apă și apoi aşezând 
cu grijă paharul pe masă. Lucram împreună de şase luni. Era o 
muncă plăcută. Localnicii reveneau, trestia creştea, se întorcea 
şi o parte din faună. Înainte să intervină Saddam, mlaștinile fu- 
seseră un punct important de escală pentru păsările migratoa- 
re. În fiecare zi, reveneau tot mai multă la viaţă. Și apoi brusc 
ne-a fugit pământul de sub picioare. Fra ceva legat de ce i se 
întâmplase lui Gabriel. Sediul nostru este la Ruina, iar el a fost 
arestat sub suspiciunea de terorism sau ceva de felul ăsta, fi- 
ind acuzat că a încercat să arunce în aer Citadela folosind re- 
sursele Ortus. Consecința a fost că toate conturile bancare ale 
organizaţiei au fost înghețate până când se investigau acuzaţiile 
aduse împotriva lui. Ceea ce a însemnat că nu am mai putut plă- 
ti pentru nimic şi nici noi nu am mai fost plătiți. 

Am continuat cât de mult am putut, sperând că aveau să 
dezghețe conturile, dar curând au început să ni se termine re- 

zervele de hrană şi combustibil, aşa că am strâns tabăra şi 
ne-am îndreptat spre graniță. 

A începul să amestece apa în pahar, uitându-se fix la ea, 
adâncit în gânduri. 

— Și cum ați ajuns aici ? V-aţi rătăcit? 

— Nu, nimic de felul ăsta. 

A continuat să privească țintă paharul, de parcă răspunsul 
era undeva în el. 

— Încă nu sunt sută la sută sigur ce s-a întâmplat. Călă- 
toream spre nord, spre granița cu Turcia, într-un convoi de patru 
vehicule, singura modalitate de a călători în siguranță pe dru- 
murile astea. Merseserăm destul de bine, dacă luăm în conside- 
rare toate barajele rutiere pe care le întâlnisercim pe Autostrada 
8, ajunseserăm până la Al-Hillah şi ne pregăteam să continuăm 
călătoria până la Bagdad, când am avut sentimentul că ne în- 
dreptăm în direcția greşită. Nu prea pot să explic. Era ca şi cum 
aş fi ştiut că hărțile şi GPS-ul se înşală. Nu eram singurul, au 
simțit-o şi Eric, şi Mike. Restul băieţilor au crezut c-am luat-o 
razna. Ne-au spus să tăcem din gură şi să conducem în conti- 
nuare, dar nu puteam să facem asta, niciunul dintre noi. Era un 
sentiment atât de puternic | Eu unul mă simțeam de parcă aveam 
înăuntru un nucleu de metal atras puternic de un magnet. 

A ridicat privirea şi a zâmbit. 

— Mereu am fost un fel de nomad, n-am rămas niciodată 
prea mult într-un loc. Indiferent de locul în care ajungeam şi de 
cât de bine mă simțeam, mereu venea o dimineață în care mă 
trezeam cu o dorință copleșitoare de a fi în altă parte. Și acum 
era la fel, numai că în loc să vreau să plec spre necunoscut mă 
simțeam ca şi cum m-aș fi întors undeva. Ca şi cum aș fi ajuns 
acasă. Era ca şi cum... În ultimele şase luni, am privit păsări- 
le: flamingo, pelicanii, ciorile grive, lişițele. Unele dintre ele 
fac înconjurul pământului pe jumătate, zboară în nord până la 
Cercul polar arctic şi înspre sud până în Africa şi India pentru 
a ajunge în acelaşi loc în care au ieșit din ou. Fac asta de mii 
de ani, sute de mii, probabil, şi încă nu ştim exact cum reuşesc. 
Este pur şi simplu un instinct înăuntrul lor, o dorință naturală. 
Și apoi acum câțiva ani mlaştinile au dispărut, vreau să spun 


267 


că nu mai era nimic acolo în afară de pământ crăpat, şi o bar- 
că ciudată, abandonată. Dar cum a revenit apa, ele au ştiut. 
Cumva, au ştiut că trebuie să se afle acolo. Aşa am simțit şi eu. 
Am simțit o atracție atât de puternică într-aici, deşi nu ştiam 
nici ce e de fapt acest aici şi nici unde se află exact. N-am mai 
fost în viața mea aici, dar mă simțeam ca şi cum m-aș fi întors 
acasă. Explică tu asta. 

Liv a dat din cap. 

— Nu pol, a spus ea. Dar şi eu am simţit ceva asemănător. 

În spatele ei, uşa s-a deschis şi ea a zâmbit văzându-l în ca- 
drul ei pe Tariq, arătând mult mai bine decât în ultimul timp. 
Dar zâmbetul i-a pierit repede când a văzut îngrijorarea de pe 
chipul lui. 

— Ce este? a întrebat ea. 

— Ar fi mai bine să vii să vezi cu ochii tăi. 


Sh 


De cum a ieşit din clădirea principală, Liv a văzut de ce o 
chemase Tariq. O coloană groasă de praf se ridica spre cer, la 
răsărit, prevestind noi sosiri. 

— Soldați! a strigat o voce din turnul de pază. 

— Câţi? a întrebat Tariq. 

— Greu de zis. Au o maşină de luptă şi un autocamion. 
Autocamionul ar putea fi gol sau ar putea să aibă douăzeci de 
oameni înăuntru. 

Tariq a privit dincolo de gardul care împrejmuia perimetrul, 
acolo de unde un grup de muncitori se îndreptau grăbiţi spre 
complex. A aşteptat până când a intrat şi ultimul dintre cei care 
săpau morminte şi apoi a strigat: 

— Închideți poarta şi înarmaţi-vă 

— Nu, a spus Liv. Am mai trecut prin asta. Nu putem să-i 
întâmpinăm pe toți cei care vin aici cu suspiciune şi arme în- 
cărcate. 

— Ultima dată am făcut ca tine. Mai întâi discutăm, apoi 
îi lăsăm înăuntru. Nu pot să risc din nou viețile tuturor, a răs- 
puns Tariq şi a plecat înainte ca ea să aibă timp să îl contrazică. 

Maşina de luptă şi autocamionul s-au oprit la vreo cincizeci 
de metri de poartă şi au stat acolo un timp, cu motorul pornit, 
înconjurați de un nor de praf. 

— Americani, a spus Tariq, citind însemnele de pe aripi- 
le vehiculelor 

Liv stătea în apropierea porții, pregătită să îi întâmpine. 

— Ce fac? a întrebat ea. 

— Sunt prudenți, a răspuns Tariq, fără să-și ea ochii de la 
primul vehicul. 

— E de înțeles, nu? a spus ea şi a ridicat privirea către 
arma de calibrul 50 din turnul de pază, în spatele căreia se afla 
un bărbat sigur pe el şi pregătit. 

A observat cum mâna lui Tariq se strânge pe mânerul armei 
AK47 pe care o avea prinsă de spate şi pentru un moment S-a 
întrebat dacă nu cumva el tânjeşte după o luptă. Asta e proble- 
ma când laşi bărbaţii să negocieze. Mai devreme sau mai târ- 
ziu hormonii lor preiau controlul şi totul sfârşeşte într-o luptă. 

— Heil a strigat ea către maşina de luptă. Aici ! 

Le-a făcut cu mâna pe deasupra capului şi a început să sară 
pentru a le atrage atenția. 

— Ce faci? 

Tariq o pivea de parcă era nebună. 

— Ai spus că ar trebui să vorbim mai întâi, aşa că vorbesc. 
Hei! Sunt americancă | a țipat şi şi-a tras ketfiyeh-ul de la gât 
şi a început să-l fluture. SUA ! Bună ziua! 

— Poţi să te opreşti acum, a spus Tariq. Cred că te-au auzit. 

Maşina de luptă a început să se deplaseze încet pe urmele 
care duceau la poartă. Era imposibil să vezi cine e înăuntru din 
cauza soarelui care se reflecta în parbriz, o lumină puternică 
care lucea în timp ce roțile dure alunecau pe pământul aspru. 

— Poţi să-mi faci o favoare? i-a spus Liv lui Tariq, cu un 
zâmbet imobil în colțul gurii. Ia-ti mâna de pe bareta carabinei ! 

Tariq a ascultat-o fără prea multă tragere de inimă, chiar 
când maşina de luptă s-a oprit brusc la vreo trei metri de ei. Uşa 
s-a deschis şi din ea a coborât un caporal înalt şi zvelt. Liv l-a 
simțit pe Tariq crispându-se lângă ea când a văzut arma M-4 
pe care o avea soldatul în mâini. Avea ochii acoperiți de oche- 
larii Oakley standard, pe care păreau să îi prefere majoritatea 
soldaţilor. Stătea lângă maşină, fără să spună un cuvânt. După 
înclinarea uşoară a capului, Liv şi-a dat seama că cerceta cu 
privirea turnul de pază şi tunul de calibrul 50 care urmărise 
maşina de luptă tot drumul până acolo. 

— Salut, a spus Liv zâmbind, deşi era încordată. Fu sunt 
Liv Adamsen. Sunt americancă. Tu cine eşti ? 

Bărbatul a arătat spre ecusonul de pe uniforma de camuflaj. 
Liv a mijit ochii din cauza luminii orbitoare care se reflecta din 
parbrizul maşinii de luptă şi a citit numele. 

— Williamson. Ai şi un prenume ? 

El a încuviințat din cap. Zâmbetul începea deja să îi 
amor[ească. 

— MI-I spui şi mie? 

Soldatul a ignorat întrebarea, privind dincolo de ea, direct 
spre izvorul de apă care țâşnea din sonda aflată în mijlocul 
complexului. 

— Ce e locul ăsta? 

Vocea lui era blândă, aproape copilărească şi total nepotri- 
vită cu rigiditatea posturii. 

— E... 

Liv s-a oprit, dându-și seama că nu are pregătit un cuvânt 
ca să-l descrie. 

— E frumos, a şoptit soldatul, cuprinzând cu privirea dâre- 
le râurilor care unduiau prin praf, în depărtare. 

În spatele lui, motorul camionului a tăcut. S-a balansat pe ar- 
curi şi alți bărbaţi au apărut, sărind unul după altul pe pământ, 
șase în total, purtând cu toții uniformele de camuflaj de culoa- 
rea cafelei ale armatei Statelor Unite. Liv şi-a amintit de comi- 
fetul de primire pe care ea şi Gabriel îl întâlniseră când traver- 
sau granița din Turcia — părea totul din altă viață. Alți trei oa- 
meni în uniformă au coborât din maşina de luptă. Și, deşi purtau 
uniforme şi erau înarmaţi, nu era nimic ostil la ei. Păreau doar 
un grup de băieţi prudenţi care îşi croiesc drum spre o petre- 
cere la care nu sunt siguri că au fost invitați. Probabil că asta 
simțise şi Tariq, fiindcă a ridicat mâna şi i-a făcut semn bărba- 
tului din turnul de pază, iar acesta s-a dat în spate, ridicând tu- 
nul de calibrul 50. 

— De unde sunteţi ? 

Caporalul cu voce blândă şi-a dat jos ochelarii şi s-a uitat 
cu ochii mijiți la Liv — ochii lui erau de un albastru pal şi pă- 
reau că s-ar fi potrivit mai bine sub o şapcă decolorată, privind 
atent un câmp de grâu. 

— Eu sunt din New Jersey, a zis ea. Tu? 

El a ridicat din umeri. 

— Sunt de peste tot, cred. Originar din Illionois, dar nu i-aş 
spune tocmai „acasă“. 

S-a uitat din nou la apa care țâşnea cu putere din pământ, 
ca un copil care se uită la un foc de artificii. Apoi a zâmbit. 

— Ați simţit şi voi ? 

Liv s-a încruntal. 

— Ce? 

— Ceva care vă trăgea spre locul ăsta. Noi am simţit-o cu 
toții. Ne-am oferit toți să rămânem aici când au venit ordine- 
le de îmbarcare — restul au fugit mâncând pământul, tânjeau 
după casă de săptâmâni întregi, n-am mai văzut aşa dor de 
casă. Dar dintre noi niciunul n-are o casă adevărată la care 
să se întoarcă... 

A încleştat pumnul şi s-a bătut în piept, deasupra inimii. 

— Dar apoi am simţit o chemare să venim aici. Aşa că am 
venit. 

Liv a ridicat privirea sprea Tariq. 

— De ce nu intraţi, a spus ea. 

Tariq a aruncat o privire spre ea şi apoi spre şirul de soldați. 

— Câţi sunteți? 

Caporalul a ridicat din umeri. 

— Doar ce vedeţi aici. 

— Mașinile rămân dincolo de gard, a spus Tariq, şi trebuie 
să predaţi armele. O să le ţinem încuiate în depozitul de arma- 
ment, azis şi a arătat spre cel mai apropiat turn de pază. Dacă 
vreți să plecaţi, puteți să le luați fără discuţie înapoi, dar nimeni 
nu se plimbă pe-aici cu arma în mâna, s-a-nțeles ? 

Pentru câteva momente, caporalul s-a uitat fix la Tariq. Să 
îi ceri unui soldat să predea arma e ca și cum i-ai cere să ca- 
pituleze. 

— Și cum de tu-ți păstrezi AK-ul? 

— Nu-l păstrez, a răspuns Tariq. Voi încuiaţi armele voas- 
tre, le încui şi eu pe ale mele. Toată lumea la fel. 

— Dar cine primeşte cheia? 

Tariq a arătat spre Liv. 

— Ea o primeşte. 

Caporalul a zâmbil. 

— Păi în cazul ăsta, înțelegerea cade. Din experiența mea, 
nu trebuie să ai niciodată încredere într-o fată din Jersey şi să-i 
laşi ceva de valoare. 

A izbucnit într-un hohot de râs, iar Liv a zărit din nou bă- 
iatul din el. 

— Era doar o glumă. 

Din câteva mişcări bine exersate şi-a asigurat arma M-4 şi 
i-a întins-o lui Tariq. 

— Hei, nicio problemă! Casa ta, regulile tale, dar s-ar pu- 
tea să te răzgândeşti după ce o să vezi ce e în camion. 

S-a întors către el, în timp ce unul dintre soldaţi a ridicat co- 
pertina de pânză: camionul era plin de cutii şi lăzi cu mâncare. 

— Am primit provizii noi chiar când trupele se retrăgeau. 
Sunt acolo rații militare şi destulă hrană pentru a hrăni un ba- 
talion întreg timp de vreo lună. Ne-am gândit s-o luăm cu noi, 
ținând cont că nu aveam nici cea mai mică idee încotro ne în- 
dreptăm. Singurul lucru care ne cam lipseşte e apa, dar văd că 
voi sunteți asiguraţi din punctul ăsta de vedere. 

Tariq a încuviințat din cap. 

— Bine, a spus el. Puteţi să aduceți camionul înăuntru, dar 
maşina de luptă rămâne afară. 

Poarta s-a deschis pentru a-i primi pe nou-veniţi. S-au alini- 
at în linişte, predându-i armele lui Tariq de parcă şi-ar fi lăsat 
hainele la garderoba unui club de noapte, iar Liv i-a urmărit în- 
deaproape, măsurându-i cu privirea. Erau infanteriști, bărbaţi 
care cel mai adesea se înrolaseră ca să scape de puşcărie şi de 
groaznica plictiseală a unei vieți care bate pasul pe loc, fără loc 
de muncă şi fără perspective în viitor. Acasă, se adunau în găşti 
și căutau să-și creeze familiile pe care nu le avuseseră nicioda- 
tă. În armată, făceau cam același lucru. Erau nomazi, fără un 
cămin, exact ca băieţii din Ortus. Exact ca şi ea. 

— Unde aţi fost staționaţi ? 

— La est de Bagdad, a spus Williamson, cu ochii la apă. 

Liv a dat din cap şi a mers la Tariq, care verifica arme şi 
le asigura. 

— Se răspândește, a spus ea. 

— Ce anume? 

— Atracția către locul ăsta. Se răspândește. Băieţii de la 
Ortus au simțit-o ieri la Al-Hillah, băieții ăștia au Simţit-o as- 
tăzi în Bagdad. Ar trebui să ne pregătim pentru mai mulți, a zis 
ea. Mult mai mulți. 


58. 


Când Shepherd şi Franklin au virat spre nord-vest pe auto- 
strada 1-26, ningea des şi se lăsase o ceaţă uşoară. Era trecut de 
amiază. Traficul era compact înspre Charleston, străzile arătau 
ca o parcare pe trei benzi, iar maşinile abia se mişcau înspre 
oraş. Benzile către ieşirea din oraş erau aproape pustii. 

La volan era Franklin. Shepherd stătea în dreapta, analizând 
niște hărți pe care li le dăduse polițistul rutier care le „împrumu- 
tase“ maşina lui, un Dodge Durango, cu cam tot atâta bunăvoință 
ca cineva care şi-ar fi dăruit cardul de credit arătând spre un mall 
şi spunând: „N-ai decât să faci ce vrei.“ În primele douăzeci de 
minute, singurul sunet care s-a auzit a fost huruitul roților groa- 
se pe asfalt, şi din când în când un fâşâit, atunci când Shepherd 
desfăcea pe rând hărțile şi le studia. Erau hărți topografice ale 
regiunii de graniță dintre Carolina de Sud şi Carolina de Nord, 
Smoky Mountins înălțându-se la vest. Degetele sale urmăreau 
fiecare cale şerpuitoare, căutând un drum pe care nu mersese de- 
cât o singură dată, cu aproape douăzeci de ani în urmă. 

— Ai găsit ce căutai? a întrebat Franklin, de la volan. 

Shepherd a privit fix în albul din faţa lui, la drumul care 
cincizeci de metri mai departe dispărea în ceaţă — ţi se părea că 
te deplasezi, dar că te îndrepți înspre nicăieri. 

— E greu să-mi dau seama din hărțile astea, a răspuns 
Shepherd. Cred că trebuie s-ajung acolo şi să văd ce pare cu- 
noscut. 

— N-o să vezi mare lucru dacă nu se ridică ceața. lar zăpa- 
da o să facă să arate totul diferit. 

Shepherd s-a întrebat dacă nu cumva totul era o pierdere 
de timp. 

— Putem oricând să ne-ntoarcem şi să urmăm una dintre 
numeroasele piste care ne stau la dispoziţie, a spus el. 

Franklin a chicotut. 

— Da” ştiu că nu ţi-a luat prea mult să devii cinic! În mod 
normal e nevoie de câţiva ani de muncă de teren pentru a căli 
un agent nou. 

Shepherd nu a răspuns. Se gândea întruna la fotografia femeii 
moarte şi se întreba cum s-ar fi simțit dacă Melisa lui ar fi fost în- 
tinsă în locul ei acolo. Aproape că simţea cum laptopul care stă- 
tea la picioarele lui îl atrăgea şi îl tachina cu informaţiile pe care 
le conţinea. Când permiţi ca un singur lucru să devină rațiunea 
vieţii tale, acesta esta pericolul: te conduce, îți oferă concentra- 
re şi un ţel, dar poate de asemenea să te devieze dacă dispare. 
Melisa fusese lumina care îl ademenise din întuneric. A închis 
ochii: dintr-odată se afla înapoi în adăpostul pentru femei de lân- 
gă clădirea pe care tocmai o zugrăvise. Melisa îşi făcea treaba, 
ajuta o biată femeie să nască, deși viitoarea mamă era ea însăşi 
aproape un copil. Femeia era chinezoaică, şi după ce copilul s-a 
născut în cele din urmă, Melisa i-a şoptit ceva: 

— Le vezi? 

Făcea deseori asta: îţi punea o întrebare care te făcea să îi 
pui şi tu una. 

— Ce să văd? 

— Firele. Chinezii cred că, atunci când se naşte un copil, 
ţâşnesc nişte fire roşii invizibile, care călătoresc până la toţi oa- 
menii cu care nou-născuţii vor avea legături pe parcursul vieţii. 
Şi, indiferent de cât de tare s-ar încurca firele astea atunci când ei 
cresc, ele nu se rup niciodată, aşa că până la urmă fiecare îşi va 
găsi drumul până la cei cu care a fost destinat să se întâlnească. 

Shepherd îşi imagina acum acele fire legându-l de Melisa, 
şerpuind prin aer şi pulsând ca nişte vene. 

— Ceea ce-ai spus mai devreme... s-a auzit vocea lui 
Franklin, joasă şi serioasă. Că ceva se-ndreaptă înspre Pământ, 
crezi că e posibil? 

Shepherd a deschis ochii şi şi-a dat seama că probabil 
moţăise. Acum erau într-o zonă de câmpie, clădirile de orice fel 
erau foarte rare, iar singurele semne de viaţă erau câte o maşină 
din sens opus, care se îndrepta spre Charleston. 

— Statistic vorbind, e posibil. 

— Păi şi cum de nu l-au văzut şi celelalte telescoape? 

— Hubble poate vedea mai departe decât orice altceva de 
pe Pământ. 

— Bine, dar presupunând că e vorba de ceva atât de înde- 
părtat încât să nu poată fi zărit de Hubble, atunci ar dura mili- 
oane de ani să ajungă aici. 

— Nu neapărat. Sunt multe elemente teoretice în spaţiu, 
lucruri care sfidează legile fizicii, pe care ni le putem imagi- 
na, dar pe care nu le-am putut găsi şi nici măsura. Unul dintre 
aceste elemente e cunoscut sub numele de „stea întunecată“. 
Are o masă imensă şi călătoreşte cu sau aproape cu viteza lu- 
minii. Dacă un asemenea corp s-ar îndrepta spre noi, atunci lu- 
mina ei ar depăşi-o doar cu puţin. N-am şti nimic dinainte, nu 
până când ar fi pe punctul să ne lovească pentru că ar ajunge în 
acelaşi timp cu lumina, de parcă ar fi apărut de nicăieri. 

Franklin s-a uitat ţintă la drum. 

— Bine, hai să ne imaginăm, de dragul discuţiei, că una 
dintre stelele astea întunecate se îndreaptă înspre noi... Asta ar 
explica toate lucrurile care se-ntâmplă, navele, soldaţii, civilii 
care se îndreaptă spre casă? 

— E posibil. S-a observat efectul pe care Luna îl are asu- 
pra mării, iar oamenii sunt şaizeci şi cinci la sută apă, în timp 
ce creierele noastre sunt formate din apă în procent de aproape 
şaptezeci şi cinci la sută, aşa că e de înţeles că luna trebuie să 
aibă şi asupra noastră un efect. 

— Asta-i sigur. Dacă ai lucra în tura de noapte într-un spi- 
tal sau într-o secție de poliție, ai vedea că e adevărat. Toată lu- 
mea o ia razna. 

— lar Luna nu e decât un corp mic. Imaginează-ţi ce efect ar 
avea o stea enormă asupra noastră, a tuturor. Suntem toți legaţi 
unul de altul la nivel atomic — tu, eu, maşina, stelele —, suntem 
cu toţii făcuţi din aceeaşi materie. 

— Ce vrei să spui? 

— Vreau să spun că elementele atomice de bază din care 
suntem formaţi eu şi cu tine sunt aceleaşi care ard în miezul ste- 
lelor, şi totul provine din acelaşi loc. Universul s-a născut cu 

aproximativ paisprezece miliarde de ani în urmă. Totul a început 
cu ceva numit „punct de singularitate“, mai mic decât o particulă 
subatomică, incredibil de dens şi de fierbinte. Absolut fiecare lu- 
cru care există acum în univers a ieşit din el în urma unei explozii 
ŞI a început să se răcească pe măsură ce s-a extins, formând pro- 
toni, neutroni şi electroni care, în timp, au devenit atomi și apoi 
elemente. Primul element a fost hidrogenul. Aceste elemente au 
început apoi să fuzioneze în nişte nori imenşi care s-au compri- 
mat lent, formând stele şi galaxii. După aceea, în interiorul ste- 
lelor şi alt supernovelor, atunci când acestea au murit, au înce- 
put să fie sintetizate elemente mai grele. Unul dintre acestea a 
fost carbonul, elementul component esenţial al tuturor formelor 
de viaţă organice. Iar acest proces este în desfăşurare în univer- 
sul aflat încă în expansiune. Se nasc elemente. Sunt distruse ele- 
mente. lar componentele acelor elemente moarte devin altceva. 
Nimic nu durează veşnic, însă de asemenea nimic nu dispare în 
totalitate. Ci pur şi simplu devine altceva. 

În maşină s-a făcut tăcere. Afară, peisajul rural, alb şi îngheţat, 
continua să alunece pe lângă ei. Autostrada interstatală era prac- 
tic pustie acum. Din când în când o clădire sau un panou mai ră- 
săreau din ceaţă, dar în majoritatea timpului ar fi putut crede că 
se învârt într-o rotiță gigantică de hamster — mişcându-se per- 
manent fără să ajungă nicăieri. Era o reprezentare fidelă a purga- 
toriului în care Shepherd simţea că se află, la jumătatea drumu- 
lui între nimic şi ceva. Poate că lumea se sfârşise deja şi acesta 
era purgatoriul lui — să meargă prin ceaţă pentru totdeauna cu 
Franklin la volan, fără să afle vreodată ce se întâmplase sau dacă 
ar fi putut face ceva. 

Apoi Franklin a pornit semnalizatoarele şi a virat de pe au- 
tostradă spre un drum de acces. 

— Doar o mică scurtătură, a zis el. Avem nevoie de nişte 
benzină şi de ceva de mâncare. E un oraş pe-aici. 

Shepherd s-a uitat pe hartă, urmărind linia drumului pe care 
tocmai ce intraseră până când aceasta s-a oprit la punctul unui 
oraş numit St Matthews. 

— Puteam să facem plinul şi să ne luăm mâncare şi de pe 
autostradă. Aşa ne abatem de la drum. 

Franklin a băgat mâna în buzunar şi a scos o țigară. Privea 
drept în faţă, degetele lovind volanul, iar ţigara atârnând nea- 
prinsă în colțul gurii. 

— Îmi pare rău, a spus el. 

Shepherd s-a gândit la toate lucrurile în neregulă pe care 
le remarcase în ultimele câteva ore: la felul în care, la secția 
de poliție, Franklin îl scosese din camera de interogatoriu pe 
polițistul care îl cunoştea; la felul cum insistase să conducă şi 
nu să ia avionul până la Cherokee; chiar şi la sugestia sa de a 
veni la Charleston pentru a-l interoga pe Cooper în loc să îl lase 
în sarcina altor agenţi. 

— Îţi pare rău pentru ce? 

Franklin a coborât puţin fereastra şi apoi şi-a aprins ţigara, 
suflând fumul în frigul de afară. 

— O să vezi, a spus el. 


59. 


Soldații s-au instalat imediat ca la ei acasă. 

Au descărcat proviziile de hrană şi rezervele de combusti- 
bil cu o viteză şi eficacitate impresionante, apoi s-au oferit să 
preia sarcina săpării mormintelor pe care sosirea lor o între- 
rupsese. În plus, aveau ceva mult mai valoros chiar decât pro- 
viziile de hrană: un laptop. 

Toate mijloacele moderne de comunicare din complex fuse- 
seră fie distruse, fie furate, tăind foarte eficient orice legătură 
cu lumea exterioară. Aşa că în timp ce toată lumea se afla din- 
colo de gard, Liv a tras câteva fire din antena de pe acoperișul 
clădirii principale şi a conectat laptopul la legătura prin sate- 
lit a complexului. 

Ca orice jurnalist, Liv era dependentă de informaţii. Cum 
nu mai citise nimic de câteva zile, primul lucru pe care l-a fă- 
cut după ce a deschis laptopul şi s-a conectat la internet a fost 
să deschidă câteva site-uri de ştiri. A citit titlurile, simțind frea- 
mătul unui dependent care ia o doză nouă. De când fratele ei 
avusese acea căzătură mortală de pe culmile Citadelei, Ruina 
și povestea care fusese descoperită în urma sacrificiului său nu 
mai ieşiseră din lumina reflectoarelor. Era şi povestea ei — şi a 
lui Gabriel. A dat o căutare cu numele lui Gabriel pe Google. 
Pagini întregi de rezultate au apărut, toate vechi de câteva zile 
şi spunând poveşti pe care ea le ştia deja: arestarea lui în spital 
pentru suspiciune de acte teroriste şi ucidere din culpă; evada- 
rea din arest ; vânătoarea care a urmat, cu fotografia şi numele 
ei lângă ale lui. După aceea, nimic. Singurele ştiri mai recente 
legate de Ruina erau unele medicale, privitoare la izbucnirea a 
ceea ce anumite site-uri tabloide numeau „molima“. 

Liv a dat clic pe primul rezultat afişat, cu inima bătând 
nebunește. Și-a amintit de simbolul pe care îl văzuse pe Harta 
Stelară, cercul cu o cruce peste el, care o făcuse să se gândeas- 
că la boală şi suferință. Asta era oare ceea ce prevestea — eve- 
nimentul care va aduce sfârşitul zilelor ? 

Articolul s-a deschis, iar privirea i-a alergat peste rânduri, 
spicuind informaţii: o epidemie centrată în jurul Citadelei — 
optsprezece morţi, optzeci şi şase de bolnavi izolaţi — şi întreg 
oraşul Ruina în carantină şi aflat sub controlul poliţiei. 

A mai deschis o fereastră şi a căutat „poliția din Ruina“. 
Pe desktop se afla deja instalat Skype-ul, aşa că l-a deschis, in- 
rând în contul ei pe care din fericire mai avea ceva credit. A 
copial numărul de telefon din secțiunea „Contact“, a adăugat 
prefixul internațional pentru Turcia şi apoi a dat volumul difu- 
zoarelor mai tare în timp ce numărul s-a format şi telefonul a 
începul să sune. 

A sunat mult timp, destul pentru ca ea să mai citească un ar- 
ficol despre cum bolnavii fuseseră transferați din biserica pu- 
blică în Citadelă. Era dat şi linkul unei ştiri video, dar cineva 
a răspuns la telefon înainte ca ea să o urmărească. 

— Poliția din Ruina, a răspuns o voce pe un fundal gălă- 
gios. 

— Bună ziua, a spus Liv vorbind fluent turcă, mi-ati putea 
face legătura cu inspectorul Arkadian ? 

— Numele dumneavoastră, vă rog ? 

— Liv Adamsen. 

— Un moment. 

Operatorul a pus nişte muzică, aşa că Liv a dat înapoi la si- 
fe-ul de ştiri şi a citit un articol despre focarul de infecţie. Acesta 
avea imagini apocaliptice cu străzi pustii şi oameni strânși la 
poarta publică a orașului vechi, îmbrăcaţi din cap până în pi- 
cioare în costume de protecție împotriva contaminării. Pe fun- 
dal se înălța Citadela, atât de îngrozitoare şi atât de cunoscu- 
tă. La vederea ei în acel context, o conexiune s-a format în min- 
tea lui Liv. A scos hârtia împăturită din buzunar și a netezit-o. A 

mai privit o dată simbolurile, iar ochii i s-au oprit la începutul 


celei de-al doilea rând. 


Simbolul pentru boală urmat de... 

A privit din nou fotografia de pe ecran: bărbatul în costum 
de protecţie, având conturul ascuţit al muntelui în spate. 

„Sigur că da... 

Al doilea simbol reprezenta Citadela şi boala care izbucni- 
se acolo şi se răspândea acum. A doua parte a profeției înce- 
pea să se adeverească. 

Muzica de fond s-a întrerupl. 

— Liv? 

— Arkadian... 

Era şi mai mult zgomot pe fundal, de parcă el s-ar fi aflat 
pe o stradă plină de copii. 

— Eşti bine ? Doar ce am văzut ştirea despre epidemie. 

— E o nebunie aici. Oamenii sunt speriați. Şi eu sunt spe- 
riat. Evacuăm copiii din oraş. Tu unde eşti ? 

Ea s-a uitat pe fereastră, la bărbaţii aflați pe dune, în de- 
părtare, săpând un nou mormânt. 

— Tot în deşert, a spus ea. L-am găsit. 

— Știu. Mi-a spus Gabriel. 

— Gabriel! Ai vorbit cu el? 

— Da. A urmat încă o pauză, plină de murmurul copiilor. 
Chiar înainte să fie dus în Citadelă. 

Liv a simțit că i se taie răsuflarea. 

— Era bolnav, Liy, a luat şi el virusul — dar nu era la fel de 
bolnav ca ceilalți. 

Ea s-a apucat strâns cu mâinile de marginea scaunului şi 
aproape că a uitat să mai respire. 

— Majoritatea înnebunesc după infectare, nu şi Gabriel. A 
venit călare până aici pentru că ştia că s-a îmbolnăvit. Nu voia 
s-o răspândească. Fl a fost cel care a insistat ca boala să fie 
izolată între zidurile Citadelei. Voia s-o aducă înapoi la sursă. 
Voia s-o învingă. Și dacă e cineva care poate să facă asta, el e. 

Liv a încercat să vorbească, dar nu putea. Auzea încă vo- 
cea lui Arkadian, dar nu înțelegea cuvintele. Privirea i-a alu- 
necat spre bucăţica de hârtie pătată cu roşu şi a privit din nou 
al doilea şir — un nou sens teribil izvora acum din el, în lumina 
celor spuse de Arkadian. 

Boală. 


X A AR 


Un cavaler călare — Gabriel. 


Si-a amintit ce îi scrisese Gabriel în biletul pe care i-l lă- 
sase, spunându-i că să o părăsească fusese cel mai greu lucru 
pe care îl făcuse vreodată. Acum ştia de ce. Știuse că e infec- 
tat şi totuşi mersese călare tot drumul până la Citadelă, numai 
ca să o protejeze. 

A privit simbolurile rămase pe al doilea şir al profeției, do- 
rind să găsească o urmă de speranță în ele, dar tot ce a văzut 
a Jost şi mai multă nenorocire. 


O Xx 


Acum ştia înțelesul: T-ul o reprezenta pe ea, iar cercul și 
luna urmată de un zig-zag îi spuneau cât va mai dura totul. 

Nouă luni de pe cer — opt luni calendaristice. 

A dat clic pe videoclipul inclus în articolul de ziar. Fusese 
filmat noaptea, dintr-un elicopter, astfel încât calitatea nu era 
minunată. Un reflector puternic a luminat o procesiune de 
pacienți legați de tărgi, care erau purtați în interiorul munte- 
lui. Le-a studiat fetele, toate privind direct spre cer. Chiar şi în 
acele imagini neclare, se putea observa că chipurile li se trans- 
Jormaseră în nişte măşti ale durerii. Lacrimi au început să îi 
alunece pe obraji. Reflectorul s-a mişcat, oprindu-se la ultima 
targă care ieşea din biserică. Liv a apăsat pe tasta de spațiu 

pentru a pune pauză chiar când Gabriel privea țintă la came- 
ra de luat vederi. Era ca şi cum s-ar fi uitat drept spre ea, ca şi 


cum şi-ar fi luat la revedere. Iubirea ei. Viaţa ei, purtată pe o 
targă, chiar în inima acelui munte odios. 


60. 


Franklin şi-a terminat ţigara şi a aruncat-o pe fereastră. 

— Ai fost vreodată căsătorit, Shepherd? 

— Nu. 

— ŞI nici copii n-ai, nu-i aşa? 

— Nu, n-am. 

Erau acum la periferia oraşului, iar printre copaci se iveau 
case înconjurate de spaţii largi. Se zărea un magazin univer- 
sal deschis, pe al cărui firmament scria „„Piggly Wiggly! — St 
Matthews“. Mai exista şi o benzinărie, şi ea deschisă. Franklin 
a trecut de ele, acum că deja nu mai pretindea că vrea să facă 
plinul sau să cumpere mâncare. 

— Când ai copii, totul se schimbă. E ca şi cum ţi-ai scoa- 
te inima din piept şi ai privi-o cum se plimbă pe afară. Ai face 
orice pentru ci, literalmente orice. Şi dacă ai o fiică, a dat el din 
cap, ei bine, atunci e cu totul altă poveste. Dintr-odată lumea 
pare de zece ori mai periculoasă decât înainte, de o sută de ori, 
iar ea e atât de vulnerabilă şi fragilă în mijlocul ei... 

A încetinit şi a virat la dreapta pe o stradă cu sens unic şi 
case îngrijite, cu un singur etaj, cu verande de lemn şi hornuri 
de cărămidă, având peluzele din faţă învelite în alb. 

— Aşacă muncești pe rupte ca să-i oferi un acoperiş deasu- 
pra capului, o viaţă bună, s-o protejezi de toate porcăriile care 
ştii că există în lume, de chestiile pe care le vezi zilnic. Tot ce 
faci capătă un nou înţeles, fiecare răufăcător pe care l-am închis 
a fost dedicat, într-un anumit fel, fiicei mele. Am făcut-o pen- 
tru ca, pentru a face lumea un loc mai sigur pentru ea şi pen- 
tru mama el. 


1 Lanţ de supermaketuri din centrul şi sudul Statelor Unite ale Americii. 

A mai făcut încă o dată la stânga pe un drum cu case mai 
mari, unele având chiar alei de patru maşini. 

— Şi încerci din răsputeri să alungi întunericul cu care te 
confrunţi, dar el e mereu acolo, ca o pată. Aşa că încerci să-l ţii 
departe de copii, îndepărtându-te de ei, pentru că, într-un fel, tu 
eşti lucrul de care vrei să-i protejezi. 

A oprit maşina în faţa unei case cu un acoperiş lung şi încli- 
nat, ca o trambulină de schi. Franklin şi-a aţintit ochii asupra 
ei şi a oprit motorul. 

— Şi apoi într-o zi îţi dai seama că nu mai ştii cine sunt, ni- 
ciunul dintre ei. Ţi-ai petrecut atâta timp lucrând pentru ca fa- 
milia ta să aibă o viaţă mai bună, încât nici nu mai faci parte din 
ea. Ai devenit un străin în propria casă. Nu le poți vorbi, nu-i 
înţelegi, eşti doar conştient de prăpastia dintre voi, deşi înainte 
nu exista nicio distanţă. 

Şi-a ferit privirea, iar Shepherd s-a întrebat dacă ticălosul 
bătrân plânge cu adevărat. 

— Îmi pare rău că te-am târât până aici, a spus Franklin în- 
torcându-se şi privindu-l drept în ochi. Am încercat şi aproape 
am reuşit să mă conving că nu contează decât investigația, dar 
se pare că în cele din urmă nu contez decât eu. 

A dat din cap înspre casa din lateral. 

— Şi aveai dreptate despre instinctul de a merge acasă. 

— Nu trebuie să-mi explicați. 

Franklin s-a întors înspre el. 

— Ai spus că tu n-ai o casă. 

— Nu am, cel puţin nu așa. Dar acasă înseamnă lucruri di- 
ferite pentru oameni diferiți. 

A tras aer în piept, gata să îi spună despre Melisa, despre cei 
doi ani trecuţi de la dispariţia ei, chiar şi despre cum folosea 
BDPD pentru a-i da de urmă. Dar chiar în acel moment uşa casei 
s-a deschis şi o fată de aproximativ douăzeci de ani a ieşit afară. 

Franklin a deschis portiera şi aerul rece a inundat maşina. 
Shepherd l-a privit îndreptându-se spre fată, de parcă ar fi fost 
tras de un fir invizibil. S-a oprit la vreun metru de ea şi s-au pri- 
vit fix. Apoi ea a făcut un pas în faţă şi l-a îmbrățișat, punându-și 
capul la pieptul lui. În spatele lui o altă femeie, o versiune mai 

în vârstă a fetei, a păşit pe verandă şi i-a privit atent pentru un 
moment. Apoi s-a apropiat şi ea, un zâmbet i-a apărut pe faţă ca 
un răsărit, iar Shepherd şi-a întors privirea, fiindcă nu se simţea 
confortabil să privească un moment atât de personal, nici mă- 
car de la depărtare. 

A cercetat cu atenție celelalte case. Unele erau goale şi în- 
tunecate, iar aleile pustii, cu urme tot mai vagi de cauciucuri. 
Alte case străluceau, decoraţiunile lor festive luminând zăpada 
ca într-o felicitare de Crăciun. 

Faptul că fusese martorul forţei acelui instinct al întoarcerii 
acasă şi al efectului pe care acesta îl avea chiar şi asupra cuiva 
ca Franklin l-a făcut să-şi dea seama că dorinţa de a o găsi pe 
Melisa şi lucrurile nesăbuite pe care le făcuse din această ca- 
uză erau pur şi simplu rezultatul aceleiaşi forţe care acționa şi 
asupra lui. 

O bătaie cu degetele în geam l-a adus înapoi la realitate. 

Franklin stătea în spatele maşinii. Shepherd a coborât şi el 
din maşină. Zăpada îi scârțâia sub pantofi şi aerul rece îi biciu- 
ia obrazul. 

— Vrei să intri, să mănânci ceva de prânz? 

Shepherd s-a uitat spre verandă, de unde îi priveau cele două 
femei. 

— Nu prea cred. N-o să fac decât să vă incomodez. 

Franklin a încuviinţat din cap. 

— Ascultă, a spus el. Când am venit aici, am crezut... Ei 
bine, nu ştiu ce am crezut, dar acum, că sunt aici, nu cred că 
mai pot să plec, cel puţin nu pentru un timp. 

— E-n regulă, înţeleg. O să merg singur la Cherokee, să văd 
dacă pot să găsesc casa lui Douglas. Oricum e probabil o pier- 
dere de timp, n-am mai fost decât o singură dată acolo. 

— Să nu faci ceva prostesc, a spus Franklin încruntându-se, 
fiindcă ce făcea nu era lucru uşor. Şi dacă îl găseşti, nu-l abor- 
da pe cont propriu. Sună-mă mai întâi, da? 

— E fostul meu profesor, ce-o să facă, o să-mi dea o temă 
mai grea? 

— E un terorist dat în urmărire, care aproape că te-a ucis 
într-o explozie azi-dimineaţă. Să nu uiţi asta! 

— Bine, dacă îl găsesc, o să vă sun, promit. Acum intraţi 
în casă, agent Franklin, şi petreceţi ceva timp cu familia dum- 
neavoastră. 

— Ben... 

— Ce? 

— Mă cheamă Ben, prescurtarea de la Benjamin: nu e pse- 
udonimul de la birou, e numele meu adevărat. Taică-meu a 
câştigat o bancnotă de o sută de dolari pentru că m-a botezat aşa 
când m-am născut, că doar era un tâmpit. Cred că mi-ar fi pus 
prenumele George dacă ne-ar fi chemat Washington, numai să 
câştige un dolar. 

— E un nume în regulă, Ben. Îi faci cinste. 

Shepherd a întins mâna, iar Franklin i-a strâns-o. 


61. 


Rosie Andrews mergea spre bancomat, zăpada scârțâindu-i 
sub picioare. Bancomatul nu mai funcţiona, la fel ca toate cele- 
lalte. Nimic nu mai mergea. Totul se destrăma. A simţit cum e pe 
punctul de a izbucni în lacrimi din cauza panicii. Avea cincispre- 
zece dolari în geantă, două carduri cu creditul epuizat, doar un 
sfert de rezervor de benzină şi o călătorie de cel puţin trei ore în 
faţă. Benzina avea să o mai ţină poate doar până la cincizeci de 
mile de Ashville, de-abia o treime din drumul către mama ei, în 
Atlanta, sau poate chiar mai puţin, la cât de încărcată era maşina. 

De undeva din parcare s-a auzit sunet de geam spart şi un 
urlet care i-a făcut părul să se ridice pe ceafă. S-a întors şi s-a 
grăbit înspre maşină. O parcase în spatele unui tomberon în ca- 
pătul cel mai îndepărtat, la distanţă de mulțimea furioasă pe care 
o văzuse în faţa unui magazin mare Petro Express. Toate acestea 
se adăugaseră la sentimentul bolnăvicios pe care îl simţise cres- 
când în interiorul ei, că ceva e groaznic de greşit. Mulțimea se 
certa cu paznicii, care nu lăsau să intre în magazin decât câteva 
persoane odată, pentru a putea ţine totul sub control. 

S-a auzit din nou ceva spart, iar urletele au devenit mai pu- 
ternice. 

Se părea că paznicii pierduseră lupta. 

Zgomotul a înspăimântat-o. Era sunetul violenţei şi al ha- 
osului şi o făcea să se simtă mică şi vulnerabilă. Voia doar să 
facă rost de nişte bani şi să plece cât mai repede de-acolo. Voia 
doar să ajungă acasă. 

A dat ocol tomberonului, scotocind în buzunar după chei, şi 
a văzut un bărbat care se apleca spre maşină, cu faţa lipită de 
geamul din spate. Rosie a simțit cum sângele îi clocoteşte în 
vene ŞI 1 se întunecă vederea. 

— Ce crezi că... Pleacă de-acolo! 

Omul a ridicat ochii, dar nu s-a clintit. O privea în continu- 
are, într-un mod care nu îi plăcea deloc. 

Alt zgomot de geamuri sparte în spatele ei. Alte urlete. 

A scos mâna din buzunarul paltonului şi i-a făcut semn să 
se îndepărteze. 

— Pleacă de lângă maşină, n-auzi ? 

Bărbatul a coborât privirea şi a observat că femeia are un 
pistol în mână, dar nu s-a clintit. 

— Te supără tipul ăsta, drăguță? 

Vocea a făcut-o să tresară. Rosie a întors capul şi a văzut 
o femeie micuță care stătea chiar lângă ea, atât de scundă, că 
părea aproape un copil. Se uita în sus la ea cu nişte ochi reci, 
albaştri, care contrastau cu zăpada. Rosie a înregistrat o mişcare 
cu colţul ochiului: bărbatul înainta, profitând de momentul de 
ncatenţie ca să micşoreze distanţa dintre ei. 

A făcut un pas în spate, alunecând puţin pe gheață, dar ținând 
arma nemişcată, aşa cum exersase în poligonul de tragere. Avea 
să-l împuşte. Dacă mai făcea un pas, avea să tragă fără nicio ezi- 
tare. Se întrebase adesea dacă ar fi putut s-o facă într-o astfel de 
situaţie, dar acum nu mai avea nicio îndoială că poate. Era un 
lucru natural. Un instinct primar de a proteja ce îți aparține. A 
mai făcut un pas în spate, a deschis gura să îl avertizeze pe băr- 
bat încă o dată, şi atunci un obiect a lovit-o din lateral. 

Mişcarea a fost atât de rapidă, încât a simţit durerea de-abia 
când lama a ieşit dinspre coastele ei, atât de bruscă şi de ascuțită 
încât i-a tăiat răsuflarea la fel de repede cum bărbatul i-a smuls 
pistolul din mână. 

Era confuză, ca şi cum totul i se întâmpla altcuiva, iar ea nu 
era decât un spectator. Din durerea arzătoare pe care o simţea 
într-o parte a început să curgă ceva cald, iar ea s-a uitat şi a vă- 
zut o pată roşie înflorind pe albul paltonului. 

Sânge. Sângele ei. 

Șocul acelei imagini a readus-o în simţiri şi a tras cu greu 
aer în piept, gata să țipe, dar o mână puternică 1 s-a încleştat pe 
gură şi a tras-o în întuneric, în spatele tomberonului. 


Carrie îl privea pe Eli ţinând femeia strâns, asigurându-se că 
sângele ei curge pe zăpadă şi nu înspre el, pe ghete. Când trupul 

ei a devenit moale, a aşezat-o cu grijă pe pământ şi i-a verificat 
buzunarale, până a găsit cheile. 

— Păcat, a spus el, ridicându-se şi îndreptându-se spre 
maşină. 

— Doar un moment nepotrivit, cred, a spus ea, verificând 
lama cuţitului şi ştergându-l cu un pumn de zăpadă. 

— Nu mă refeream la ea, a zis Eli şi a apăsat pe butonul de 
pe cheia automată, descuind portierele. 

A deschis uşa din spate şi a dat din cap către interior: 

— La ea mă refer. 

Pe bancheta din spate erau înghesuite pungi de cumpărături, 
lenjerii de pat făcute sul şi câţiva saci din material textil plini 
ochi cu haine de fetiţă. Proprietara acelor haine era înfășurată 
strâns într-un costum matlasat dintr-o bucată, prinsă cu centura 
de un scaun de maşină pentru copii şi dormea; o singură şuviţă 
de păr blond îi ieşea de sub o căciuliță de lână, lucrată de mână. 

Carrie s-a uitat cum pieptul micuţ se ridică şi coboară regu- 
lat, iar ochii din spatele pleoapelor se mişcă, visând visele unei 
fetiţe. Mâna lui Carrie a găsit-o pe a lui Eli, dar el s-a desprins 
de ea, întinzându-se pe lângă copila adormită pentru a lua o per- 
nă dintre aşternuturi. 

— Întoarce-ţi privirea, iubito, nu e nevoie să vezi asta. 

Ea a dat să spună ceva, dar s-a răzgândit. Eli avea dreptate. 
Nu trăiau într-o lume în care o fetiţă să crească fără mama ei, 
măcar atâta lucru ştia şi ea, iar păpuşica aceea mică era destul 
de dulce şi de nevinovată ca să ajungă direct în rai, fără îndo- 
ială. Eli îi făcea o favoare, o mare favoare. El era atât de bun şi 
de puternic acolo unde conta cu adevărat să fie, în inima lui, şi 
de aceea îl iubea. 

— „Lăsaţi copiii să vină la Mine“, a spus ea, întinzând 
mâna să aşeze uşor şuviţa de păr înapoi sub căciuliţa de lână. 

Apoi l-a sărutat pe Eli pe obraz şi s-a întors cu spatele. 


! Evanghelia după Matei, 19:14. 


V 


„Şi împărații pământului și domnii și 
căpeteniile oștilor și bogaţii și cei puternici... 
s-au ascuns. 

Că a venit ziua cea mare a mâniei lor, 
şi cine are putere ca să stea pe loc?“ 


Apocalipsa, 6:15-17 


62. 


Gabriel şi-a tot pierdut şi recăpătat cunoștința. Câteodată 
delira, urlând şi trăgând de legături, alteori era îndeajuns de 
calm pentru a vorbi câteva minute cu doctorii, oferindu-le de- 
talii despre simptomele infecţiei, ca un om pe punctul de a se 
îneca care îi povesteşte cu răsuflarea tăiată experiența cuiva 
dintr-o barcă apropiată, înainte ca un alt val să îl acopere şi să 
îl tragă la fund. S-a luptat, a strigat, s-a scărpinat şi a plâns — 
dar nu a murit. 

Athanasius privea totul dintr-un scaun de lângă pal. Era aco- 
lo noaptea, când pâlpâitul lumânărilor şi al torțelor arunca o 
lumină macabră pe chipul lui Gabriel, dar şi ziua, când lumina 
soarelui intra pe imensele ferestre rotunde, pictând puncte colo- 
rate pe chipurile condamnaților Paturile care îi înconjurau se 
goleau şi se umpleau iar şi iar, pe măsură ce valul de îmbolnăviri 
se retrăgea şi se revărsa, şi din ce în ce mai mulți oameni intrau 
în munte. Mai întâi au fost cei care fuseseră în carantină în se- 
minar. Apoi au început să apară bolnavi noi, constanți ca număr, 
iar șederea lor scurtă nu depășea o zi, cel mult două, şi se făcea 
veşnic după acelaşi tipar : erau purtați înăuntru zvârcolindu-se 
și urlând, şi erau purtați afară tăcuți şi nemişcaţi — duşi către 
centrul muntelui şi către rugul funerar care ardea neîntrerupt. 

Apoi, în a doua zi din cea de-a patra săptămână de când 
Citadela le deschisese porțile bolnavilor. Gabriel a deschis ochii 
și aceştia au rămas deschişi. Era trecut de amiază, după ce docto- 
rii îşi terminaseră turele, iar Athanasius era plecat, ocupându-se 
de organizarea a ceea ce mai rămăsese din turma lui. Gabriel 
stătea întins, privind fix stalactitele înnegrite de funingine de 
deasupra sa şi ascultând gemetele bolnavilor sedați şi scârțăitul 

legăturilor în timp ce trupurile se încordau şi se răsuceau pes- 
fe tot în jurul lui. A stat întins acolo mult timp, adunându-şi toa- 
fe puterile pentru momentul în care febra va veni şi îl va dobo- 
rî iar. cum se întâmpla întotdeauna. Numai că de data asta nu 
a mai venil. 

— Heil a strigat el, cu o voce aspră, nefamiliară. 

Din paturile din jur s-a ridicat un murmur, bolnavii s-au 
deşteptat din somnul indus de sedative. 

— HEI! a strigat din nou, atât de tare încât l-a durut gâtul 
și au început să se audă nişte paşi grăbiţi. 

Deasupra patului său a apărut un chip cu fruntea brăzda- 
tă de cute şi cu cearcăne de oboseală adâncă. Gabriel nu îl 
cunoştea, dar a recunoscut costumul de protecţie pe care îl pur- 
ta şi a observat de asemenea seringa plină. 

— Nu, a spus el. Nu-i nevoie să faci asta. Mă simt mai bine. 

Era ca şi cum doctorul nu l-ar fi auzit, creierul său lipsit 
de somn nefăcând decât să urmeze paşii procedurii de sedare 
a pacienţilor. Gabriel a simțit pe brat atingerea rece, de alcool 
sanitar, a unui tampon. A încercat să se răsucească, dar legă- 
furile îl țineau strâns. 

— TREZIŢI-VĂ | le-a strigat el, atât doctorului cât şi celor 
din jur. TREZIŢI-VĂ ! 

Efectul a fost instantaneu, murmurul slab s-a stransformal 
în răcnete pe măsură ce bolnavii adormiţi erau treziţi la o sta- 
re de veghe plină de tânguieli. Doctorul a ridicat privirea către 
haosul din jur, acum fiecare pacient smucea şi trăgea de legă- 
furi, urlând chinuit. S-a uitat din nou la Gabriel, reproșându-i 
din priviri problemele pe care i le crease, apoi a ridicat serin- 
ga şi a pregătit-o. 

— Ce faci? a mârâit Gabriel, cu gâtul iritat de atâta urlat. 
N-am nevoie de sedative. Îngrijeşte-te de ceilalți mai întâi, ei 
sunt urgenţa. 

Doctorul a ezitat, părea că totuşi avea să îl injecteze, însă o 
umbră a trecut peste chipul lui Gabriel. Ridicând ochii, aces- 
ta a văzut capul pleşuv al unui călugăr, stând de cealaltă par- 
te a patului său. 

— E-n regulă, i-a spus Athanasius doctorului, o să stau eu 
cu el. Tu ai grijă de restul acestor biete suflete. 

Doctorul a clipit de parcă ar fi ieşit de sub o vrajă, apoi 
s-a depărtat. 

Athanasius a tras scaunul de lângă patul lui Gabriel şi s-a 
aşezat pe el. Ochii îi erau injectați şi adânciţi în orbite şi miro- 
sea a fum de lemn. Gabriel a inspirat adânc, desfătându-se cu 
mirosul. Era prima dată după mult timp când mirosea şi altce- 
va în afara parfumului ciudat şi permanent de portocale. Și mai 
era ceva. Îi era frig, iar legăturile îmbibate cu sudoare erau ude 
și îi dădeau o senzație neplăcută pe piele. 

— Febra... a şoptit el, dându-și seama ce însemna asta. A 
dispărut. 

Athanasius şi-a pus palma caldă pe fruntea lui Gabriel şi 
s-a îndreptat în scaun. 

— Slavă Domnului ! a spus. 

Lângă patul lui a apărut o altă siluetă care i-a ținut un ter- 
mometru în ureche. Acesta a scos un sunet, iar persoana a ve- 
rificat rezultatul. L-a resetat şi a repetat. 

— Treizeci şi şapte, a spus el, cu o urmă de zâmbet pe chi- 
pul epuizat. Probabil că eşti chiar puțin mai rece ca mine. 

— Doctor Kaplan, permiteți-mi să vi-l prezint pe Gabriel 
Mann, a spus Athanasius. 

Gabriel a dat din cap în semn de salut. 

— V-aş strânge mâna, dar cineva m-a legat de patul ăsta. 

Kaplan a zâmbit din nou. 

— Spuneți-mi, a zis Gabriel, a functionat carantina ? A fost 
oprită boala? 

A ştiut răspunsul înainte ca vreunul dintre ei să scoată un 
cuvânt. L-a auzit în pauza care a urmat şi l-a văzut în mişcările 
ochilor, când şi-au ferit privirea de a lui. 

— Au existat şi cazuri noi, a răspuns doctorul, unele care 
au apărut dincolo de granița originală a carantinei, în cartie- 
rele oraşului. Am continuat să ridicăm bolnavii şi să-i ținem în 
carantină pe cei cu factor ridicat de risc, dar până acum n-am 
reuşit s-o oprim. De săptămâna trecută, o lege marțială a fost 
instaurată în Ruina, cu speranța că astfel boala n-o să se răs- 
pândească şi mai mult. Armata şi poliția blochează drumurile 
ce ies din munte. Nimănui nu i se permite să intre, nici să iasă 

din oraş. Dar am reuşit câțiva paşi importanţi de când ne-am 
mutat aici. Şi e posibil ca tu să deții cheia salvării noastre. 
Nimeni nu s-a luptat cu boala atât de mult timp ca tine, şi ni- 
meni nu şi-a mai revenit. Până acum. Dar suntem abia la înce- 
put, mai poți avea o recădere. 

S-a uitat la Athanasius. 

— Trebuie să-l mutăm undeva unde să fie izolat. 

— Nu, a spus Gabriel, o să stau aici, n-am nevoie de tra- 
tament special. 

— Nu-nfelegi, a spus Kaplan. Trebuie să fii izolat, nu doar 
pentru confortul propriu, ci şi pentru siguranța celorlalți. Poate 
că trupul tău a învins infecția, sau poate s-a ajuns la un fel de 
armistițiu: boala e ținută în frâu, iar simptomele dispar Dacă 
e așa, atunci e posibil să fii un purtător asimptomatic al bolii, 
tu însuți imun, dar mortal pentru oricine vine în contact cu tine. 
Mai există de asemenea posibilitatea ca înăuntrul tău boala să fi 
suferit o mutație şi să fi format o nouă tulpină, una la care trupul 
tău e imun pentru că a ajutat la formarea ei, dar care e în acelaşi 
timp la fel de sau chiar mai periculoasă decât prima tulpină. 

Gabriel îl privea fix. Până în acel moment, speranțele lui nu 
căpătaseră o formă conștientă. Singurul lucru care îl făcuse să 
reziste fusese gândul la Liv. Ea era cea pentru care se luptase 
cu moartea. O părăsise în deşert cu speranța de a lua boala cu 
el. Bătuse tot drumul înapoi până la Ruina cu speranta ca boa- 
la să nu se fi răspândit. Însistase să fie dus în Citadelă, unde 
izbucnise molima, şi refuzase să moară, cu speranța că va pu- 
tea în cele din urmă să o reîntâlnească. lar acum i se spunea că 
trebuie să rămână acolo, izolat chiar şi în acel loc al izolării. 
Multe cuvinte ar fi putut descrie durerea care l-a copleșit, dar 
numai unul rezuma în totalitate cum se simţea. 

Blestemat. 

Athanasius i-a citit durerea pe chip. 

— Știu un loc unde îl putem muta, a spus el. 


63. 


După conversaţia pe care o avusese cu Arkadian, Liv a des- 
chis toate site-urile de ştiri şi a citit fiecare relatare despre fo- 
carul infecțios apărut în Ruina, până i s-a descărcat bateria 
laptopului. 

Un timp a stat singură în căldura înăbuşitoare a clădirii, 
simțindu-se de parcă i s-ar fi răpit un lucru de preț. A închis 
ochii şi şi-a amintit de ultima dată când ea şi Gabriel petrecu- 
seră timpul împreună : fusese pe când se adăposteau de furtuna 
de nisip, în peştera din inima deşertului. Atunci crezuse că viaţa 
îi scapă printre degete, că Sacramentul pe care îl purta înlăun- 
trul ființei va muri fără să-și găsească drumul către căminul pe 
care îl pierduse, şi că o va duce şi pe ea la pieire odată cu el. 
Se agățase de Gabriel de parcă ar fi fost viaţa însăși. Îşi amin- 
tea de gustul sărat al pielii lui atunci când se sărutaseră, când 
se abandonaseră clipei unul în brațele celuilalt, gândindu-se că 
aceea putea fi singura lor noapte împreună. 

Era ciudat că cineva cu care petrecuse atât de puțin timp 
avusese un efect atât de puternic asupra ei. Dar era ceva în su- 
fletul lui Gabriel care o calma când se afla în apropierea lui şi o 
făcea să sufere atunci când era departe — așa cum suferea acum. 

S-a ridicat brusc, furioasă pe lumea întreagă, și, traversând 
sala de mese, s-a îndreptat către lumina strălucitoare. Gândul 
la munca fizică grea îi părea infinit mai atrăgător decât fră- 
mântările emoționale. A înșfăcat o cazma, s-a aşezat la rând și 
a ascultat muțumită ordinele caporalului Williamson; săpau o 
groapă destul de mare pentru a-i îngropa pe toți cei care bău- 
seră apă otrăvită. 

Le-a luat întreaga zi, dar după ce morții şi-au găsit în sfârşit 
odihna sub pământul uscat, grupul s-a adunat la marginea apei 
pentru a se spăla, a bea şi a se relaxa. Se putea observa cu 

ochiul liber, din uşurinţa cu care vorbeau şi din gesturile des- 
chise, că între ei se crease o legătură strânsă, întărită de munca 
grea şi de efortul colectiv. Era o mărturie despre spiritul ome- 
nesc — se cunoscuseră chiar în dimineața aceea, plini de ne în- 
credere, un grup înăuntrul complexului și altul în afara lui, iar 
în mai puțin de o zi tot ceea ce îi despărțea dispăruse cu totul. 
Asta îi amintea lui Liv că, în ciuda întunericului care o învălui- 
se în ultimul timp, exista multă bunătate în lume, şi atât de mult 
bine în oameni. Asta o făcea să spere că orice ar fi Jost acel 
ceva care luase naştere acolo, orice scânteie antică ar fi fost 
reaprinsă de întoarcerea Sacramentului, avea totuşi o șansă 
să crească în ceva liber şi minunat, în chiar opusul Citadelei. 

Ceva legat de acel gând a izbit-o parcă şi a făcut-o să scoa- 
tă hârtia împăturită din buzunar și să studieze din nou simbo- 
lurile. Privirea i-a fugit de la simbolul cu săgeata cu vârful în 
sus care reprezenta Citadela de pe al doilea rând la unul de pe 
al treilea rând, care era exact opusul acestuia. 

S-a uitat la fântâna de apă din centrul iazului, care forma 
un V alungit în aer. Acel simbol era fântâna. Acel simbol era 
locul acela. 

S-a uitat din nou la al doilea şi al treilea rând, căutând alte 
puncte de comparație. 


X AROK 
VI O 


Semnul lunii apărea în ambele, legându-le de aceeaşi pe- 
rioadă de timp, iar T-ul se afla şi el acolo, încercuit pe pri- 
mul rând şi aflat lângă un cerc în celălalt. S-a uitat la gardul 
care împrejmuia complexul şi a înțeles de ce se opusese cu atâ- 
ta vehemență să fie încuiate porțile. Acel loc trebuia să fie unul 
în care Sacramentul să fie liber. în afara cercului, nu înăuntrul 

lui. Trebuia să primească pe toată lumea cu brațele deschise şi 
să se întindă şi dincolo de orizont dacă era nevoie. Apa începu- 
se deja acest proces, curgând printre zalele gardului şi aducând 
din nou pământul la viață. 

— Nu o fortăreață, ci un rai, a şoptit ea. 

— Ce zici? 

Liv a ridicat privirea şi l-a văzut pe Tariq stând lângă ea. 

— Nimic, a spus ea, conştientă că toată lumea e obosită şi 
că planul care tocmai îi încolțise în minte avea să dureze. O 
Să-ţi spun mâine. 


64. 


Gabriel a fost dus în scaunul cu rotile în apartamentul pri- 
vat al Abatelui, în fruntea unei procesiuni de personal și echi- 
pamente medicale. Încăperile rămăseseră în mare parte nelo- 
cuite de la moartea subită a Abatelui şi răspândirea molimei. 
Fuseseră planificate alegeri, însă moartea făcuse ravagii în 
rândul electorilor. 

— Asta este camera de zi şi biroul, a spus Athanasius, 
pășind în acel spaţiu larg. Pe aici se ajunge la un dormitor 
care poate fi transformat în laborator. 

A deschis o uşă groasă, incrustată cu metal, care dădea spre 
o altă peşteră în care se aflau un pat de lemn, o canapea și alte 
câteva piese mici de mobilier. 

— Jar aici este o baie cu apă curentă. 

Din punctul fix al patului, Gabriel a analizat atât cât putea 
noile împrejurimi, în timp ce toată lumea începea să despache- 
teze. Salteaua îi fusese ridicată la un capăt pentru a-l sprijini, 
iar legăturile care îl ținuseră atât de strâns şi pentru atât de mult 
timp fuseseră lărgite, dar nu îndepărtate. Doctorul Kaplan ce- 
ruse ca pentru moment să fie lăsate la locul lor, cel puţin până 
erau siguri că Gabriel nu va suferi o recădere. Dar pe Gabriel 
nu îl deranjau, fiindcă era atât de slăbit, încât şi să ţină ochii 
deschişi era un efort. 

A măsurat cu privirea încăperea, acea închisoare conforta- 
bilă care avea să fie căminul său pentru cine ştie cât timp. Avea 
un şemineu imens, de înălțimea unui om, care domina unul din- 
tre pereţi, şi ferestre cu vitralii — pe geamurile sale străvechi 
erau pictați nişte păuni în albastru şi verde, care deformau lu- 
mea de afară. 

— Cum te simți? 

Athanasius şi-a tras un scaun în apropierea patului şi s-a 
aşezat, în timp ce în spatele său camera începea să fie răstur- 
nată şi dezasamblată. 

— Ca un condamnat. 

Athanasius a zâmbit şi şi-a trecut palma peste pielea nete- 
dă a capului. 

— Cred că toți ne simțim aşa într-o oarecare măsură, deşi 
știu că tu ai îndurat mai multe decât majoritatea. 

S-a aplecat mai tare şi a şoptit astfel încât doar Gabriel să 
îl audă: 

— Uneori mă-ntreb dacă toate astea puteau fi evitate... Dacă 
am fi lăsat lucrurile aşa cum erau, dacă am fi lăsat Sacramentul 
la locul lui şi n-am fi răsturnat vechile tradiții, poate că toată 
durerea şi suferința asta, toate morțile astea n-ar mai fi avut loc. 

— Chiar crezi asta? 

— M-am gândit... Fiecare face ce crede că e corect, dar 
uneori facem lucruri greşite, chiar dacă motivele sunt corecte. 

Gabriel a închis ochii şi şi-a sprijinit capul pe saltea. Fusese 
și el pradă unor gânduri asemănătoare. Pierduse atâtea în urma 
șirului de evenimente la a căror declanşare pusese umărul ! 

— Singurul lucrul corect pe care îl puteam face era să eli- 
berăm Sacramentul, a spus el. 

— Deci ești multumit de ceea ce pare a fi urmarea acțiunilor 
noastre ? 

Gabriel a dat din cap. 

— Bineînţeles că nu. Mă simt răspunzător pentru fiecare 
persoană care a murit din cauza acestei molime sau care sufe- 
ră încă acum. Mă simt vinoval fiindcă e posibil să fi contribuit 
la răspândirea ei dincolo de aceste ziduri, pentru că am plecat 
de aici, vinovat că mama mea e moartă şi tatăl meu la fel, dar 
cel mai tare mă simt vinovat fiindcă am abandonat-o pe Liv şi 
am lăsat-o singură în deşert. Am fost obligat, eram infectat. Am 
părăsit-o din motive întemeiate, dar asta nu mi-a adus fericire. 
Și totuși, decât să-i fac rău, mai bine să n-o mai văd niciodată. 

Athanasius a încuviințat din cap. 

— Dar când văd cât suferi, mi-aş dori să pot face mai multe. 

— Poate că poți, a spus Gabriel. Când am venit ultima dată 
aici căutam ceva. 

— Harta Stelară. 

Gabriel a încuviințat din cap. 

— Credeam că e singura care poate să ne conducă spre 
Eden, pentru ca Sacramentul să ajungă în sfârşit înapoi acolo 
unde îi e locul. Dar până la urmă am găsit altfel drumul şi am 
descoperit că Harta Stelară era deja acolo. Avea sculptate în 
ea instrucțiuni care se foloseau de stele ca de un ghid. Dar mai 
avea ceva sculptat pe spate, o altă parte a profeţiei. 

— Pi ce spunea? 

— Nu ştiu. Era scrisă într-o limbă pe care n-am recunos- 
cut-o. Dar nu te intrigă că tot ceea ce s-a întâmplat a fost pre- 
vestit? Cum fratele Samuel s-a urcat în vârful Citadelei şi a for- 
mat semnul Tau cu trupul său şi cum Sacramentul a fost eliberat 
și returnat în căminul său originar ? A fost totul conturat într-o 
serie de profeţii, mai întâi în Biblia eretică şi apoi pe Harta 
Stelară. Când am început să o căutăm nu aveam decât carnețelul 
bunicului meu pentru a ne ghida, şi o fotografie pe care i-o tri- 
misese tatăl meu. Însă fotografia arăta doar o parte a pietrei. 
Când am găsit-o şi am văzut-o cu ochii mei, mi-am dat seama 
că pe partea cealaltă era scris mult mai mult. Dacă am putea 
s-o citim acum, în lumina a tot ceea ce s-a întâmplat, s-ar putea 
să descoperim că toate astea au fost şi ele prevestite. S-ar pu- 
tea chiar să aflăm cum s-ar putea sfârşi sau ce putem să facem 
ca să influențăm acest sfârşit. Cred că aici în Citadelă sunt mai 
mulți experți în limbi antice decât oriunde în lume. Dacă piatra 
poate fi descifrată undeva, aici e locul. 

— Sunt, sau cel puțin au fost. Mulţi dintre cărturari au că- 
zut pradă molimei, dar au mai rămas câțiva în viață. Şi eu am 
studiat multe dintre limbile moarte. Dacă textul de pe piatră e 
scris într-una pe care o cunosc, alunci ar trebui să fie ușor de 
tradus. Dar cum să facem să-l vedem ? 

Gabriel a zâmbit. 

— Am făcut fotografii şi le-am trimis unui inspector de 
poliție din Ruina. 

Athanasius s-a îndreptat în scaunul său, cu ochii licărind. 

— Dă-mi numele lui şi o să-i trimit imediat un mesaj ! 

— Numele lui e Arkadian. Și dacă-mi găseşti un telefon mo- 
bil, pot să-l sun să ne trimită o copie chiar acum. 

Athanasius s-a încruntat. 

— Nu sunt permise asemenea mijloace de comunicare în 
interiorul muntelui. 

— Nici intrarea străinilor nu e permisă, şi totuşi uite-mă 
aici! Sunt sigur că vreunul dintre doctori a adus cu el un tele- 
fon mobil. 

Athanasius a dat din cap. 

— Una dintre condiţiile primirii bolnavilor a fost ca cei 
acceptaţi să se supună regulilor din interiorul muntelui. Toată 
lumea a trebuit să renunțe la telefoane înainte să intre. N-o să 
găsești niciunul aici. 

Gabriel a căzut pe gânduri. 

— Dar telefonul pe care ţi l-am dat ultima oară când am 
fost aici? 

— Nu mai merge, bateria e goală şi nu mi-ai lăsat un în- 
cărcător. deşi... 

A aruncat o privire înspre cealaltă parte a camerei, către un 
birou mic aşezat sub fereastra cu păun. S-a ridicat şi s-a îndrep- 
tat către el, făcându-și loc printre personalul medical şi gră- 
mezile de echipamente pe care aceştia le despachetau. Gabriel 
l-a urmărit cu privirea până când vederea i-a fost blocată de 
un bărbat în costum de protecție. 

— Eşti în regulă? a întrebat doctorul Kaplan cu vocea cu 
care li se adresa bolnavilor, ceea ce l-a neliniștit pe Gabriel. 

— Pur şi simplu excelent! a răspuns el, reuşind să îl zăreas- 
că o clipă pe Athanasius peste umărul doctorului — deschisese 
biroul şi scosese ceva din el. 

— Suntem aproape gata să începem prima rundă de ana- 
lize, a spus Kaplan făcând un pas în lateral şi blocându-i din 
nou vederea. Mă tem că va trebui să-ţi luăm nişte sânge. În mod 
normal, când cineva trece prin ceea ce ai trecut tu, nu se recol- 
fează mai mult de câțiva mililitri odată, pentru a le da celule- 
lor albe timp să se refacă. Dar cu cât recoltăm mai mult acum, 

cu atât vom putea face mai multe analize în acelaşi timp şi cu 
atât mai repede vom putea interpreta rezultatele. Eşti de acord? 

Gabriel a inspirat adânc. 

— Serviţi-vă | a replicat el. Nu plec nicăieri, dar încercaţi 
să nu mă ucideţi. 

Kaplan a zâmbit şi i-a făcut semn unui medic care a potrivit 
o seringă în branula fixată deja pe braţul lui Gabriel. A desfă- 
cut valva şi a privit cum un lichid întunecat, de culoarea vinu- 
lui, umple prima eprubetă. 

— S-ar putea să te simţi puțin amețit, a adăugat Kaplan, 
așa că dacă vrei, poți să închizi ochii şi să te odihneşti. 

Gabriel a făcut cum i s-a spus şi a încercat să se relaxeze. 

— Ce spui de asta, ar merge? 

A deschis ochii şi l-a văzut pe Athanasius, care avea un lap- 
top cu un încărcător. 

— Probabil. Poți să trimiţi un e-mail de pe el? 

— Nu. Dar poate că încărcătorul ăsta poate fi adaptat să 
se potrivească la telefon. 

A pus laptopul pe pat, cu încărcătorul înfăşurat peste fire- 
le încâlcite. Gabriel a scos cablul şi a examinat capul de mufă. 
Nu se potrivea cu cea a telefonului. Apoi a deschis laptopul. 
Era un model relativ nou şi s-a deschis repede — nu avea aproa- 
pe nicio iconiță pe desktop. A căutat o componentă wi-fi în di- 
rectorul principal, sau orice altceva ar fi putut trimite un me- 
saj sau un e-mail. 

Nimic. 

Athanasius avea dreptate. 

S-a uitat la statusul bateriei şi a văzut că era plină, deci cel 
puțin încărcătorul era bun. Dar chiar dacă ar fi reuşit cumva 
să modifice racordurile, amperajul ar fi fost prea mare şi pro- 
babil ar fi „prăjit telefonul. Dar apoi i-a venit o idee. A întors 
computerul şi a zâmbit când a zărit portul USB. 

— Putem să folosim laptopul ca să încărcăm telefonul, a 
spus el, arătând spre mufa pătrată. Putem să băgăm laptopul în 
priză şi apoi să legăm telefonul de calculator printr-una dintre 
mufele astea. O să funcționeze ca un transformator şi o să în- 
carce bateria telefonului cu o intensitate mai redusă. 

— Poți s-o faci? 

— Da, a zis Gabriel şi s-a sprijinit din nou pe perne. Dar o 
să am nevoie de nişte unelte şi de ambele mâini. 

Simțea cum toată energia care îi rămăsese i se scurge prin 
vene cu fiecare picătură de sânge. 

— O să am nevoie de nişte cabluri şi un patent. 

A închis ochii, dar în următoarea clipă a regretat, căci ca- 
mera a început să se învârtă cu el. 

— Hei... a spus el, aruncând o privire către medicul de lân- 
gă pat care îi lua încă meticulos sânge. Cred c-ar trebui să... 

Căldura a crescut în interiorul lui ca aburul dintr-un ghei- 
zer, atât de brusc, că l-a copleșit. Trupul a început să îi tremu- 
re şi a simțit cum nişte mâini îl apucă grăbite şi îl imobilizează. 

„Sfinte Isuse Hristoase “, s-a gândit el în timp ce ochii i se 
dădeau peste cap şi întunericul îl cuprindea. „Nu din nou. “ 


65. 


Inspectorul Arkadian stătea într-o parcare de la marginea 
oraşului, supraveghind un autobuz din care coborau copii, când 
a devenit dintr-odată conștient de ochii care îl cercetau. Și-a 
aplecat privirea înspre o fetiță de vreo opt ani, înspăimântată şi 
cu ochii în lacrimi. Arkadian s-a lăsat pe vine pentru a fi fată în 
față cu ea — era înalt şi purta costumul de protecţie care îi de- 
venise o a doua piele de la izbucnirea epidemiei. 

— Cum te cheamă? a întrebat-o el pe fetiță, dându-i la o 
parte din ochi buclele şatene, cu mâna înmănuşată. 

— Hevva. 

— Hevva, avem ciocolată şi cola înăuntru, i-a zis şi a arătat 
înspre hostelul care fusese momentan transformat în orfelinat. 

— O să fim şi noi duşi în munte Să murim, ca mami? a în- 
trebat fetița, ştergându-și ochii cu dosul palmei. 

El a simțit cum ceva i se rupe în suflet. 

— Nu. O să fiţi în siguranță aici, îți promit | 

Pentru o clipă, ea l-a privit cu acea expresie intensă şi trans- 
parentă pe care doar copiii o au, apoi s-a întors încet şi s-a ală- 
furat celorlalți. 

Carantina fusese instaurată din momentul în care apăruse 
primul caz de infectie în afara zidurilor oraşului vechi — o pro- 
fesoară din oraş care, până la manifestarea simptomelor, infec- 
tase deja restul profesorilor din şcoală şi pe mulți dintre părinți. 
Când aflase, lui Arkadian îi stătuse inima în loc. Madalina, soția 
lui, lucra într-o şcoală — nu cea care fusese infectată, dar vestea 
fusese un avertisment dur cu privire la cât de vulerabili erau toți 
în fața acelei boli. Madalina se afla acum într-o semicaranti- 
nă în biserica St Mark, de lângă casa lor. Toți funcționarii care 

lucraseră cu publicul fuseseră mutaţi în sedii de instituții mari 
pentru a fi ţinuţi sub observaţie, iar ea era unul dintre ei. Însă 
aceste măsuri de precauție reprezentau doar o parte din pla- 
nul general. 

Ultimul lucrul pe care îl doreau comunitatea națională şi 
internaţională era ca o nouă boală mortală să ajungă în lu- 
mea largă. Izolarea naturală a oraşului Ruina, care era încon- 
jurat de versanţii munţilor Taurus, îl făcea în mod unic potrivit 
pentru o carantină internă. Evacuarea rapidă din oraşul vechi 
după primul focar fusese îndeajuns de eficientă pentru a [ine 
boala pe loc în prima lună, aşa că acum tactica era extinsă la 
întregul oraş. Exista un singur drum care ducea înspre Ruina 
și care acum era blocat pe ambele sensuri. Nimic nu mai trecea 
cu excepția proviziilor medicale şi alimentare zilnice, aduse de 
un camion la bariera externă; acestea erau ridicate şi trans- 
portate în oraş numai după ce camionul se îndepărta din nou. 

Înăuntru, oraşul era din nou divizat. Ruina era în mod na- 
tural împărțită în sferturi de patru bulevarde mari şi drepte, 
care aveau toate Citadela ca centru. Fiecare sfert era acum 
un orășel de sine stătător, iar bulevardele dintre ele erau nişte 
granițe pe care nimeni nu avea voie să le treacă. Aproape că 
izbucniseră revolte atunci când nişte locuitori încercaseră să 
fugă dintr-o parte a oraşului în alta, după ce, în primele zile 
de carantină, auziseră zvonuri că toate cazurile noi de moli- 
mă apăruseră în Cartierul Pierdut şi că în toate celelalte trei 
orășele nu erau îmbolnăviri. Pacea firavă care fusese în cele 
din urmă restabilită era menținută de patrule permanente, în- 
armate. Singurele mişcări de orice fel fuseseră transportul bol- 
navilor către oraşul vechi şi Citadelă pe bulevardele pustii, şi 
evacuarea copiilor în direcția opusă. 

De cum a pus piciorul în hostel, Arkadian a fost lovit vo- 
cile copiilor care se jucau. Erau în jur de o sută de copii aco- 
lo, unii rămaşi orfani din cauza bolii, însă mulți nu. De înda- 
tă ce vestea despre imunitatea copiilor s-a răspândit, majorita- 
tea părinţilor au ales să îi trimită în afara localității, preferând 
să îi ştie departe de noile ghetouri în care teama şi violența 
clocoteau sub pojghița subțire de tăcere care acoperea oraşul; 

singurele lucruri care stăteau în calea haosului erau tensiunea 
şi speranța că munca doctorilor dinăuntrul Citadelei va avea 
curând un rezultat. 

A văzul fetița cu bucle şatene la una dintre mese. Într-o mână 
ținea strâns un medalion pe care îl purta la gât, iar în cealal- 
tă avea o sticlă cu un pai. O mişcare din spatele ei i-a atras 
atenţia lui Arkadian. Ridicând privirea, a dat de fața aspră a lui 
Bulut Giit, care îl privea fix din spatele vizorului costumului de 
protecţie ; avea privirea întunecată pe care Arkadian o mai vă- 
zuse atunci când avea de dat veşti proaste. 

— Ai primit mesajul? a spus Balut cu o voce înăbușită, care 
venea parcă din depărtare. 

— Ce mesaj? 

— Trebuie să te duci cât mai repede la biserica St Mark. E 
vorba de soția ta, de Madalina. 


66. 


Cherokee nu se schimbase prea mult în ultimii aproape două- 
zeci de ani de când Shepherd trecuse ultima dată cu maşina prin 
el: şiruri întregi de magazine de suvenire de prost-gust, în care 
încă se vindeau covoraşe, topoare de piatră, vârfuri de săgeți şi 
podoabe capilare cu pene şi mărgele care îşi datorau popularita- 
tea mai mult Hollywoodului decât istoriei. Singura mare schim- 
bare era numărul de hoteluri şi de restaurante fast-food care răsă- 
riseră de-a lungul şoselei. Dovedeau prosperitate, însă una apar- 
te — pasageră. Când fusese ultima dată pe acolo, cazinoul nu 
era deschis de mult, însă influenţa lui crescuse în mod evident 
foarte mult în anii care trecuseră. Întregul oraş avea un aer par- 
că lipsit de viaţă, un aer pe care numai banii din jocurile de no- 
roc îl aduc. De asemenea, părea părăsit: fiecare hotel sau motel 
avea indicatoare de locuri libere, iar parcarea imensă din jurul 
turnului de sticlă al cazinoului Harrah era plină de zăpadă nea- 
tinsă. Instinctul care trimitea întreaga lume acasă nu fusese prea 
blând cu Cherokee. În mod limpede, nu erau prea mulţi pentru 
care acel loc să fie „acasă. 

Shepherd a parcat în faţa cafenele: Tribal Grounds, atras de 
o inscripție din fereastră care îl inivita să intre şi să se bucure de 
cafeaua cu lapte Elk, faimoasă în întreaga lume, şi de accesul 
wi-fi gratuit. A lăsat motorul pornit şi radiatorul deschis, a des- 
chis laptopul şi s-a conectat la internet. O nouă fereastră s-a des- 
chis, cerându-i codurile de securitate pentru a-i autoriza accesul. 
Le-a tastat şi căutarea salvată a reapărut pe ecran. Procesorul a 
huruit şi au apărut noi rezultate. 

Erau şapte. 

L-a deschis pe primul şi s-a dus direct la fişierul PDF ataşat 
în partea de jos a fişierului. A dat clic pe el, ținându-şi respirația 
în timp ce aştepta să se deschidă. Un şir deprimant de imagini a 
apărut pe ecran, asemănătoare cu cele pe care le văzuse înain- 
te, schiţând o viaţă distrusă şi o moarte timpurie. Dar nu era ca. 

A închis fişierul şi a trecut mai departe, cu inima cât un pu- 
rice. Fotografiile erau diferite de primele, dar nu mai puţin tra- 
gice. O femeie aranjată, cu ochi strălucitori, zâmbind dintr-o 
fotografie care fusese făcută la o ocazie festivă, un moment de 
fericire pură şi de speranţă capturat de bliţ. Fotografia de mai 
Jos arăta acelaşi chip, cu ochii acum închişi şi învineţiţi, cu te- 
nul curat acum mutilat de parbrizul prin care trecuse după ce 
maşina ei părăsise carosabilul şi intrase într-un stâlp de ilumi- 
nat. Sub fotografie era o legendă: 


Melisa Erroll — avocat. 

Accident rutier mortal, 02:34, 16 februarie. 

Cantitate de alcool în sânge - neglijabilă. Nu s-au căutat 
suspecți. 


Ora morţii, concentrația minimă de alcool din sânge şi lip- 
sa suspecţilor spuneau întreaga poveste. Probabil că lucrase pur 
şi simplu până târziu, cu ambiţie tinerească şi dorinţa de a de- 
veni într-o bună zi partener în firmă, şi adormise la volan în 
drum spre casă. 

A închis fereastra şi a continuat să coboare în acel ciudat 
catalog al morților, experimentând salturi emoționale de la tra- 
gedie la uşurare. Ajuns la ultimul rezultat, a dat clic să îl des- 
chidă. Acolo era. 

S-a simțit de parcă cineva i-ar fi dat un pumn în burtă. Nu 
putea să respire, vederea i s-a înceţoşat în timp ce opt ani de 
speranţă s-au evaporat într-o singură clipă şi lacrimile 1-au in- 
undat ochii. Arăta exact aşa cum şi-o amintea, chiar mai fru- 
moasă, cu ochii ei mari şi negri privind fix dintr-o fotografie de 
paşaport. Şi-a şters ochii cu dosul mâinii şi a inspirat înfiorat: 

— O, Doamne! 

S-a făcut alb ca varul şi respirația a început să îi devină agita- 
tă. A încercat să se calmeze, să respire mai adânc, mai rar. Ochii 
i-au alergat peste fişier, încercând să rețină dintr-odată toate de- 
talule. Era prea mult. Cuvinte şi cifre îi alergau prin minte, frag- 
mente disparate, piese care lipseau dintr-o persoană pe care nu o 
mai văzuse de opt ani. Creierul lui şi-a revenit şi s-a concentrat 
din nou. Primul document era o cerere pentru viză. Aplicase pen- 
tru o extindere a vizei ei de student F-l cam în aceeaşi perioadă 
în care dispăruse. Îi fusese refuzată. Oare acesta fusese motivul 
pentru care plecase, ceva atât de obişnuit? Dar urma să se că- 
sătorească, nu ar fi avut nevoie de viză dacă se căsătorea cu un 
cetăţean american. Trebuia să fie vorba de altceva. 

Ochii i-au căzut pe fotocopia formularului de aplicaţie. 
Acolo erau detalii pe care el nu le cunoscuse niciodată. Data 
naşterii — era cu doi ani mai mare decât crezuse el. Al doilea pre- 
nume — Ana. Locul naşterii — Ruina, în sudul Turciei. 

„Din nou Ruina.“ 

Ochii i s-au mutat din nou la fotografie, la chipul ei cu 
pomeţi înalți şi ochi migdalați, încadrat de un păr lung, întune- 
cat şi mătăsos, cu bucle ca valurile unei ape întunecate. Mai jos 
era altă fotografie, la un clic depărtare. 

S-a gândit la toate imaginile sfârşitului pe care le văzuse, toa- 
te tragice în felul lor, dar neînsemnate în faţa aceleia. Probabil că 
exista şi un raport de autopsie. Nu era sigur că putea să le facă 
faţă, nici fotografiei, nici raportului. Dar trebuia. Trebuia să ştie. 

A apăsat pe butonul care mişca pagina în sus, pentru a ve- 
dea ultima forografie. 

Shepherd fusese atât de încordat şi de pregătit pentru altce- 
va, încât i-au trebuit câteva secunde ca să îşi dea seama la ce se 
uită. Era o fotografie a Melisei zâmbind, personalitatea ei ieşind 
în evidenţă, ceea ce în poza țeapănă de paşaport nu se întâmpla. 
Fotografia era ataşată de copia scanată a unui document medi- 
cal de înregistrare care dovedea că Melisa Ana Erroll era pregă- 
tită pentru a fi moaşă şi avea licență de practică în cadrul unei 
fundaţii internaţionale numite Ortus. Documentul exista doar 
pentru a înregistra acea informaţie în Statele Unite şi pentru a-i 
fi de folos pentru asigurarea companiei. 

Shepherd a apăsat din nou pe butonul care mişca pagina, dar 
nu mai existau imagini. A dat înapoi la fişier şi a trecut peste 
ultima pagină, acolo unde ar fi trebuit să fie raportul autopsiei 
sau certificatul de deces. Nimic, doar hârtiile legate de asigu- 
rare care corespundeau fotografiei. 

Shepherd râdea şi plângea în acelaşi timp — era un hohot de 
pură uşurare. O găsise. Melisa lui era în viaţă. 


67. 


Gabriel s-a trezit încet, de parcă s-ar fi ridicat dintr-un li- 
chid gros şi călduț. 

A devenit conștient de sunetele din cameră, de bipuitul apa- 
ratelor, de clinchetul sticlei lovite de sticlă, de târșâitul ghete- 
lor pe podeaua de piatră. A stat nemișcat un timp, simțind cum 
se materializează încet în cameră, atom cu atom. A deschis 
ochii şi a văzut o lumină verde-albăstruie pe tavanul arcuit al 
peşterii. A întors capul şi a văzut fereastra cu păun, luminată 
de soarele la amurg. 

— A, bine ai revenit | 

Athanasius s-a mişcat pentru a intra în raza privirii lui, blo- 
când lumina ferestrei. Gabriel a încercat să se ridice dar şi-a 
dat seama că nu poate. 

— Mă tem că doctorul s-a văzut nevoit să te imobilizeze din 
nou, pentru propria siguranță. Astea-s veştile proaste. Veştile 
bune sunt Că... 

A ridicat cu atenţie telefonul smart pe care i-l lăsase Gabriel. 
Din partea de jos ieșeau două fire, din capătul unui cablu USB 
ce şerpuia până la laptop, aflat pe o masă, la capătul patului. 
Athanasius i-a atins ecranul şi acesta s-a luminat. 

Gabriel a zâmbit. 

— Dumneata ai făcut asta ? 

— Eu am făcut-o. 

Un alt bărbat a pășit în raza privirii sale, de la capătul pa- 
tului. Era proaspăt ras sub masca chirurgicală şi purta o rasă 
întunecată, de preot. 

— Acesta este părintele Thomas, a explicat Athanasius, 
arhitectul-şef al tuturor modernizărilor aduse muntelui şi o per- 
soană care ştie mai multe despre electronice decât sper eu vre- 
odată să ştiu. 

— De fapt, a fost destul de simplu, a spus Thomas, luând 
telefonul de la Athanasius. A trebuit doar să demontez telefo- 
nul şi să aflu care dintre contactele din fanta de cuplare era le- 
gat de baterie. Se încarcă deja de vreo oră. 

— Cât timp am fost inconştient ? 

— În jur de trei ore, a răspuns Athanasius. Doctorul Kaplan 
a spus că a fost o reacție naturală după tot ce a îndurat trupul 
tău. Dar măcar au luat destul sânge, aşa că au făcut analize 
fot timpul cât ai dormit. 

— Minunat | Vrei să-mi desfaci legăturile ca să pot să tri- 
mit un mesaj ? 

Athanasius a schimbat o privire cu părintele Thomas. 

— Mă tem că doctorul Kaplan ne-a sfătuit să nu te dezle- 
găm, pentru moment. Există încă riscul unor crize, ceea ce ar 
putea fi un pericol atât pentru tine cât şi pentru ceilalți. Dacă 
îmi spui mie, sau mai degrabă părintelui Thomas ce să facă, 
atunci putem trimite noi mesajul pentru tine. 

Gabriel a închis ochii şi a simţit cum în spatele pleoapelor 
îi încolțesc lacrimi de frustrare. Ura să se simtă astfel, atât de 
neputincios. 

— Găsiţi meniul, a spus el, apoi căutați prin lista de ape- 
luri până găsiți unul de la inspectorul Arkadian. 

— L-am găsit, a spus Thomas. 

— Bine, atunci scrieți... 

A făcut o pauză, gândindu-se ce să spună. Trecuse atât de 
mult timp de când îl văzuse ultima dată pe Arkadian la poale- 
le Citadelei, se întâmplaseră atâtea, încât era greu să îşi dea 
seama de unde să înceapă. 

— Scrieți: „Surpriză | N-am murit. Am nevoie de fotogra- 
fiile cu Harta Stelară pe care ţi le-am trimis. Sper să ne vedem 
curând. Gabriel. “ 

Thomas a tastat şi apoi i-a citit. 

— Aveţi semnal? 

— Da. 

— Atunci apăsaţi pe send și Dumnezeu să ne ajute să aibă 
telefonul cu el. 


68. 


Telefonul vibra în buzunarul lui Arkadian, dar el aproape 
că nu a observat. Mergea repede, iar efortul depus îl făcea să 
transpire în costumul de protecție. St Mark era chiar în fată, cu 
însemnele carantinei montate pe ferestre şi paznicii înarmaţi la 
ușă. Bisericile erau folosite ca centre de triere ale bolnavilor în 
toate cele patru cartiere. Orice caz nou era adus acolo înainte 
de a fi transferat în oraşul vechi şi în cele din urmă în Citadelă. 

Ajuns la ușa principală, a arătat legitimaţia, iar paznicul 
s-a dat la o parte. Pe drum, Arkadian se rugase ca chemarea 
sa neașteptată să fie lipsită de temei, doar o sperietură sau o 
neînțelegere. Dar acum, că se afla acolo, simțea că se întâmpla- 
se ceva grav. Deja auzea zgomotul dinăuntrul clădirii : sunetul 
suferinţei, urletele Lamentaţiei. 

A tras de ușa grea, iar zgomotul s-a revărsat în stradă, de 
parcă ar fi fost ceva palpabil. I se părea inuman, terifiant, cu 
atât mai mult cu cât ştia că soția lui e undeva acolo. A căutat-o 
printre chipurile speriate care s-au întors spre el când a intrat, 
dar nu a Zărit-o. Exista o zonă separată într-o parte a altarului, 
o capelă izolată cu un lacăt la ușă. De acolo venea zgomotul. A 
înaintat prin mulțimea care se dădea la o parte şi a intrat pe ușă. 

Părea că doarme, dar el ştia că fusese sedată. Pielea îi stră- 
lucea din cauza febrei, iar ochii i se mişcau îndărătul pleoape- 
lor pe care apăruseră deja primele băşici. Și era legată strâns 
de pat. Îi vedea mâinile mişcându-se ritmic în ciuda sedative- 
lor, scărpinându-se cu unghiile pe bucăţica de piele la care pu- 
tea ajunge. 

Un doctor s-a întors către el, iar ochii i-au alunecat pe legi- 
fimația prinsă de sacou. Dându-și seama cine e, s-a îndepărtat, 

iar Arkadian i-a luat locul lângă patul soţiei sale. Și-a pus mâna 
pe a ei, însă scărpinatul mecanic a continuat. 

— Tocmai îi pregăteam pentru mutarea în Citadelă, a spus 
doctorul. 

— Pot să am eu grijă de ea, a spus el, pot s-o iau acasă. 

Vorbise cu ea cu doar cu câteva ore în urmă, nu era posibil 
să se întâmple asta. 

— Toate cazurile noi trebuie mutate în Citadelă, a spus doc- 
forul, ştiţi asta. 

Arkadian avusese atâtea conversații cu soți, soții, fii şi fiice 
încât era ciudat să se afle de cealaltă parte. Totul părea nelalo- 
cul lui. Întotdeauna avusese o mare compasiune pentru oamenii 
pe care trebuia să îi aline, dar acum, că era unul dintre ei, îşi 
dădea seama că nu înţelesese deloc cum se simțeau. Toate vor- 
bele acelea despre cum bolnavii aveau să fie mai bine îngrijiţi 
pe munte nu aveau nicio importanță atunci când îţi luai la re- 
vedere. Și el acum asta făcea. Nimeni nu ieşise încă din mun- 
te, acolo oamenii doar intrau. Şi soția lui era pe punctul de a 
deveni unul dintre ei. 

Următoarea jumătate de oră a trecut într-o ceaţă de coșmar. 
Mai întâi au mutat-o într-una dintre ambulațele parcate în fața 
bisericii, iar el a stat lângă ea, ținând-o de mână şi vorbindu-i 
în şoaptă, în timp ce hurducăiau pe străzile şerpuitoare pavate 
cu piatră din oraşul vechi şi apoi în sus spre debarcader, unde 
aștepta platforma înălțării. De obicei trebuia ca rudele să îşi ia 
rămas-bun la zidul oraşului vechi, dar combinaţia dintre funcţia 
pe care o avea şi purtarea lui calmă i-a convins pe infirmieri să 
îl lase să meargă cu ea până la poalele Citadelei, unde i-a aju- 
tat să îi mute targa pe platformă şi să o fixeze la locul ei, lân- 
gă celelalte, gata să fie ridicate pe munte. Însă apoi nervii i-au 
cedat. În cele din urmă, a fost nevoie de trei bărbaţi care să 
îl îndepărteze de platformă şi să îl țină strâns până când plat- 
forma s-a ridicat prea sus pentru ca el să o mai poată ajunge. 

S-a aşezat pe jos şi a plâns în timp ce o privea ridicându-se 
fot mai sus, îndepărtându-i iubita, în timp ce în buzunar telefo- 
nul continua să vibreze. I-a trecut prin minte că poate toate me- 
sajele pe care le ignorase în dimineața aceea din cauza greutății 

cu care îşi scotea telefonul din sacou ar fi putut fi de la ea. A 
deschis fermoarul din lateral. Telefonul era cald fiindcă stătu- 
se mult timp în buzunar. Când a citit primul mesaj, a fost ca şi 
cum cineva i-ar fi smuls inima din piept: „ Întoarce-te. Simt mi- 
ros de portocale. Mi-e frică. Mx.“ Sotia lui îndurase singură 
febra în timp ce el era în celălalt capăt al oraşului. A clipit să 
îndepărteze lacrimile şi să îşi limpezească vederea înceţoşată, 
pentru a putea citi restul mesajelor. Nu mai erau altele de la ea. 
Probabil că infecția o copleşise cu repeziciune, cum se întâmpla 
cu anumite persoane. Restul mesajelor erau de la colegi care 
aflaseră vestea înaintea lui şi încercau să dea de el. Şi apoi l-a 
văzut pe ultimul, un mesaj de la o fantomă. 

Când îi spusese la revedere lui Gabriel crezuse cu tărie că 
avea să îl vadă din nou. Dar pe măsură ce zilele şi săptămâ- 
nile treceau şi boala continua să se răspândească tot mai tare 
în oraş, iar fluxul constant de bolnavi cugea în continuare spre 
munte fără vreun semn că cineva ar ieşi, renunțase în cele din 
urmă la acea speranță. A verificat din nou mesajul. Oricine ar 
fi fost cel care îl trimitea, cerea fotografia pe care i-o trimise- 
se Gabriel din deşert. Cine altcineva ar fi putut să ştie despre 
asta? Trebuia să fie el. 

Arkadian a bâjbâit stângaci prin telefon, cu mâna tremu- 
rând în timp ce căuta prin mesajele mai vechi fişierul-imagine 
primit cu peste o lună în urmă. Gabriel era în viaţă, şi la fel 
era şi speranța lui Arkadian. Fiindcă dacă o persoană putea 
să supraviețuiască, atunci puteau și altele. Însemna că infecția 
putea fi învinsă şi că era totuşi posibil să o vadă pe Madalina 
din nou. 


69. 


Îndreptându-se spre nord către graniţa cu Tennessee, 
Shepherd simţea cum drumul urcă înspre Cherokee. Graţie des- 
coperirii că Melisa era în viaţă şi cafelei pe care o cumpărase 
de la Tribal Grounds ca mulţumire pentru semnalul wi-fi care îi 
adusese vestea, Shepherd conducea cu viteză, plin de energie. 
Înainte să plece filtrase căutarea introducând câteva dintre da- 
tele noi şi setase programul să caute orice informaţii noi despre 
paşaport, cereri de viză, orice i-ar fi putut indica locul unde se 
afla ea acum. Misiunea de a-l găsi pe profesorul Douglas aproa- 
pe că devenise un gând întârziat, ceva care îi stătea în cale, îm- 
piedicându-l să-şi continue adevăratul drum şi să meargă pe ur- 
mele iubirii demult pierdute. 

Vremea se îmbunătăţise uşor, dar din norul jos care acope- 
rea munţii ce se înălțau în faţă încă mai cădea o pulbere de zăpa- 
dă. Mai rămăsese aproximativ o oră de lumină, poate chiar mai 
puţin. Ştia că ar fi trebuit să îşi înceapă căutarea mai devreme, 
dar nu regreta timpul pe care îl petrecuse verificând rezultate- 
le din BDPD. Totul era diferit dintr-odată, de parcă timp de opt 
ani împinsese în sus pe un deal un bolovan, iar acum acesta tre- 
cuse în sfârşit peste vârf şi se rostogolea pe cealaltă parte. Era 
pregătit pentru orice, iar ochiu care îl priveau din oglinda retro- 
vizoare străluceau şi scânteiau de parcă tocmai ce s-ar fi trezit 
dintr-un lung, lung somn. 

Şoseaua era pustie, iar în stratul subțire de zăpadă erau puţine 
urme de cauciucuri. Shepherd ținea pedala de acceleraţie apăsată 
constant, cu ochii cercetând drumul din faţa lui, încercând să po- 
trivească în minte ceea ce vedea în acele momente cu amintirea 
palidă din urmă cu douăzeci de ani. Franklin avusese dreptate: 

zăpada chiar schimba peisajul, dar mai avea nişte repere stabile 
după care să se ghideze. 

În primul rând, exista un singur drum principal spre nord, 
spre ieşirea din Cherokee şi graniţa cu Tennessee — bulevar- 
dul Tsali, numit astfel după un profet Cherokee. În al doilea 
rând, îşi amintea că drumul mergea de-a lungul unui râu pe o 
distanță de câteva mile bune înainte să cotească printre dealuri, 
şi acum vedea pe geamul din dreapta panglica albă şi îngheţată 
a Râului Oconaluftee. Şi, în ultimul rând, îşi amintea cum ca- 
bana profesorului Douglas era sus pe coama muntelui, ceea ce 
le permisese să vadă dincolo de toate celelalte creste şi vârfuri 
şi le pusese la dispoziţie tot cerul. Studiase hărțile topografice 
şi localizase o porţiune de autostradă în apropierea graniţei cu 
Tennessee, care se ridica la aproape o mie cinci sute de metri 
înălțime. Era chiar în mijlocul munţilor, la mile întregi de cel 
mai apropiat oraş, și îşi amintea de asemenea cât de întunecat 
era totul în jurul cabanei, aflată la o depărtare considerabilă de 
orice sursă de poluare luminoasă, creând condiții perfecte pen- 
tru privitul stelelor. Era sigur, sau aproape sigur că acea cabană 
a profesorului Douglas se afla undeva în partea aceea de munți. 
Tot ce mai trebuia să facă acum era să o găsească. 

Conducea de vreo douăzeci de kilometri, când şoseaua a în- 
ceput să urce brusc. Ochii i s-au mutat către ecranul de navigație 
prin satelit, aflat în centrul bordului. Găsise o opţiune din me- 
niu care îi arăta înălțimea la care e maşina faţă de nivelul mă- 
rii, iar acum privea cifrele crescând constant, cu trei metri oda- 
tă. Trecuseră de nouă sute de metri şi nu se opreau. După încă 
vreun kilometru şi ceva râul s-a subțiat, aproape transformân- 
du-se într-un izvor de munte cu margini de gheaţă, un susur 
constant de apă neagră alunecând spre râul principal. În faţă, 
printre copaci, se zărea un luminiş, aşa că a încetit pe măsură 
ce se apropia. 

Un drum forestier şerpuia din drumul principal, iar noroiul 
era îngheţat şi amestecat cu zăpadă. Un drum asemănător ducea 
şi către cabana profesorului Douglas. Era la fel de accidentat, 
însă nu era acela. O privire scurtă către navigația prin satelit i-a 
confirmat că nu se află la o înălțime destul de mare. 

A continuat să urce cu un ochi pe altimetru, verificând fieca- 
re luminiș și fiecare cărare dintre cele care şerpuiau către buza 
văii. Acum se apropia tot mai mult de înălțimea de o mie două 
sute de metri şi a observat că temperatura indicată de termome- 
tru scădea. Erau câteva grade sub zero afară, iar în dreapta sa pă- 
mântul se surpa brusc. Şi-a ridicat uşor piciorul de pe acceleraţie 
şi a încercat să menţină maşina pe urmele vagi lăsate de auto- 
vehiculele care trecuseră înaintea lui pe acolo. 

A virat şi a văzut ceva oprit pe marginea drumului, în faţă — 
era un automobil, primul pe care îl vedea de când părăsise 
şoseaua de pe malul râului şi începuse urcuşul. Era un combi 
mare şi vechi, iar Shepherd a încetinit atât de tare încât aproape 
a oprit când a trecut pe lângă el, însă nu era nici urmă de şofer. 
Pe toată maşina, inclusiv pe capotă, se aşternuse o pulbere de ză- 
padă care sugera că motorul era rece şi că se afla acolo de ceva 
timp. A observat un scaun de copil în spate, probabil era vorba 
de cineva căruia i se stricase maşina şi chemase un prieten să îl 
ia de acolo. A apăsat pe acceleraţie cât de uşor a putut, dar roțile 
au patinat puțin înainte să facă priză cu suprafaţa îngheţată. 

Drumul a continuat să şerpuiască în sus, iar maşina a dispă- 
rut în spatele lui, înghițită de copaci. După câteva sute de metri 
altimetrul a încetat să mai urce, planând liniştit în jurul indica- 
torului de o mie patru sute de metri, odată ce drumul a devenit 
drept. Sigur era pe aproape. A aruncat o privire înspre fâşia de 
cer vizibilă printre copaci. Se întuneca rapid, pe măsură ce se 
lăsa întunericul. Temperatura era acum de -20 de grade şi era în 
scădere. Dacă nu găsea poteca repede, avea să fie nevoit să se în- 
toarcă şi să încerce din nou la ivirea zorilor, asta dacă vremea nu 
se înrăutăţea în timpul nopţii şi bloca toate drumurile montane. 

Curbele deveneau tot mai periculoase, urmând conturu- 
rile văii. Deasupra, copacii încărcaţi cu zăpadă se conturau 
amenințător şi aruncau umbre întunecate pe şosea, micşorând 
vizibilitatea. Shepherd a reglat la maxim intensitatea farurilor, 
luminând zăpada care cădea şi un alt luminiş. S-a apropiat. Inima 
a început să îi bată cu putere, iar mâinile i s-au încleştat în timp 
ce îşi dorea cu toată puterea ca aceca să fie cotitura pe care o 
căuta. S-a lăsat însă înapoi pe spătar văzând că nu e vorba decât 

de o potecuţă care se sfârşea la doar câțiva metri depărtare de 
drum, într-un zid de crengi. 

A verificat din nou altimetrul — indica tot o mie patru sute de 
metri — şi apoi şi-a concentrat din nou atenţia asupra drumului. 
Din cauza curbelor, era imposibil să vezi prea departe în faţă. 
Nu se mai zăreau alte luminişuri, dar drumul începea să coboa- 
re. Altimetrul a scăzut cu trei metri. Apoi şi-a dat seama de ceva. 

A luat piciorul de pe pedală şi a privit în oglinda retrovizoare 
la cărarea pe lângă care tocmai trecuse. Drumul până acolo era 
prea îngust să încerce să întoarcă maşina, aşa că a apăsat frâ- 
na cât de uşor a putut pentru a opri. A tras şi frâna de mână şi 
a pornit luminile de avarie, apoi a deschis ușa şi a ieşit în frig, 
lăsând motorul pornit. 

Drumul era mai alunecos decât crezuse. De aproape, zidul 
de crengi părea mai mare, de netrecut. Dar deşi pământul şi co- 
pacii din jur erau împovărați de zăpadă, crengile aproape că nu 
aveau niciun fulg pe ele, iar pe marginile cărării erau urme care 
arătau că acestea fuseseră târâte până acolo. Erau şi nişte urme 
de paşi, acoperite puţin de fulgii proaspeţi — după cum arătau, 
părea a fi o singură persoană, dar nu putea fi sigur. Urmele de 
paşi se amestecau în jurul crengilor şi apoi se despărţeau şi se 
îndreptau către cărare, oprindu-se într-un loc în care nişte urme 
adânci de cauciucuri topiseră zăpada şi gheaţa şi desenaseră două 
linii drepte către vârful muntelui. Şi mai era ceva. Ceva purtat 
de briză se strecura prin pădurea care se întuneca cu repeziciu- 
ne, trezindu-i o amintire de când fusese ultima dată acolo. Era 
fumul de lemn ars, venind fără îndoială de la godinul care încăl- 
zea cabana şi fierbea cafeaua. 

Shepherd a zâmbit. 

— Bună ziua, domnule profesor, a şoptit el. Mă mai ţineţi 
minte? 


70. 


Zorile s-au ivit cu repeziciune în deşert, încălzind grăbite 
pământul şi clădirile complexului. 

Soldații au fost primii care au apărut, trezindu-se odată cu 
primele raze de soare, obişnuiţi fiind cu rutina militară. Ieşind 
din clădirea principală, se întindeau şi se scărpinau cu ochii 
aproape închişi din cauza luminii strălucitoare, apoi au încre- 
menit la vederea siluetelor înfofolite care stăteau pe vine lân- 
gă apă şi îşi umpleau gamelele. 

Din instinct, Williamson a ridicat mâna pentru a-și opri oa- 
menii şi un val de adrenalină i-a cuprins pe fiecare dintre ei la 
vederea motivului. Bărbaţii de lângă apă erau crescători no- 
mazi de capre, cu fețele albite de praful deşertului şi acoperite 
încă parțial de ketfiyeh-uri. Williamson a aruncat o privire că- 
tre turnul de pază unde le erau ţinute armele şi a observat poar- 
ta de lângă acesta, larg deschisă, un grup de capre bând din- 
tr-unul dintre pârâurile ce curgeau prin deşert, dincolo de ea. 

— Cine naiba mai sunt şi ăştia? a bombănit el. 

— Au sosit acum vreo oră. 

Liv şi Tariq au apărut în spatele lui, trăgând de una dintre 
cutiile din hangar. 

— Sunt bineveniţi aici, a spus Liv, la fel ca voi. 

— De unde ştim că putem să avem încredere în ei? 

— Nu ştim, nu cu Siguranță, nu mai mult decât am ştiut că 
pot să am încredere în voi. Ceea ce ştiu este că se află aici pen- 
tru Că au simțit aceeaşi chemare ca voi, ceea ce înseamnă că 
o să mai vină şi alții. Avem de ales: putem să-i întâmpinăm cu 
porțile închise, suspiciune şi arme încărcate, sau să-i primim 
cu brațele deschise, cum am făcut cu voi. 

Williamson a continuat să se uite fix la nou-veniți. 

— Dacă-mi aduc bine aminte, poarta era închisă când am 
venit noi. Și mi se pare logic să fie aşa. 

Liv i-a aruncat o privire lui Tariq. 

— Asta n-a fost ideea mea. A mea a fost să vă primesc înă- 
untru. 

Williamson a înclinat puțin capul. 

— Pi-ți suntem foarte îndatoraţi. 

Începuseră şi alții să iasă din clădirile complexului, des- 
feptaţi de căldură şi de vocile ridicate. Liv intenţionase să vor- 
bească cu fiecare în parte, nedorind să rişte o dezbatere publi- 
că pe care era posibil să o piardă. Acum nu mai avea de ales. 

— Spuneţi-mi, ce-aţi fi făcut dacă nu v-am fi lăsat înăun- 
tru ? Ce s-ar fi iscat dacă am fi lăsat poarta închisă, am fi în- 
dreptat armele grele din turnurile de pază înspre voi şi v-am fi 
spus să plecaţi ? V-aţi fi întors pur şi simplu şi v-aţi fi îndepăr- 
tat, după ce ați bătut atâta drum să găsiți locul ăsta? 

Williamson nu a răspuns. 

— Sau v-aţi fi instalat tabăra în deşert, rămânând pe lân- 
gă unul dintre râuri ca să aveţi destulă apă, poate destul de de- 
parte ca să ieşiţi din bătaia tunurilor, dar destul de aproape ca 
să ne urmăriţi şi să ne aflaţi punctele tari şi slăbiciunile ? Poate 
că în cele din urmă aţi fi hotărât că ne puteţi învinge. E posibil 
chiar să fi reuşit. Ați fi atacat această fortăreață pe timpul nopții 
și ați fi preluat controlul. Și apoi ? Ce aţi fi făcut cu noi ? Ne-aţi 
fi omorât, ne-aţi fi luat prizonieri, ne-aţi fi izgonit în deşert? Și 
cum rămâne cu ceilalți care se îndreaptă către noi în momentul 
ăsta, răspunzând aceleiaşi chemări ca şi voi, ca şi ei? 

Ea a arătat înspre păstorii de capre care se opriseră din 
băut şi ascultau şi ei. 

— Aţi încerca să îi ţineţi afară, să ţineţi poarta încuiată şi 
să apăraţi această bucăţică de deşert până la ultimul glonte, 
sau până la sosirea unei forțe mai mari care să v-o ia, astfel în- 
cât să o luăm iar de la început? Chiar aţi face asta pentru câ- 
teva clădiri şi un iaz cu apă? 

Williamson a continuat să o țintuiască cu privirea, deşi ea 
simțea că provocarea din ochii lui scăzuse puțin. Ea a dat din 
cap. 

— Asta a fost modelul în toată istoria omenirii: unii 
dețineau lucruri, alții încercau să ia acele lucruri cu forța. Și 
la ce bun? Puţine lucruri pot fi posedate cu adevărat. 

A arătat înspre una dintre gropile săpate, unde apa rupse- 
se marginile şi curgea liberă printre zalele din gardul perime- 
trului. 

— Jar unele lucruri nu pot fi închise. Şi orice ar fi acest loc, 
orice reprezintă el pentru oamenii atraşi de el, nu e ceva care 
poate fi posedat sau pentru care trebuie să ne luptăm. Este pur 
şi simplu ceva ce trebuie împărțit cu ceilalți. Un loc în care oa- 
menii pot fi uniţi şi nu divizați şi dezbinaţi. Un loc al siguranței. 
Un fel de „acasă“. 

S-a îndreptat către cutie şi a dat la o parte capacul cu picio- 
rul pentru a-i dezveli conținutul. Williamson şi oamenii săi s-au 
adunat în jurul ei. Nomazii de lângă cursul de apă s-au apropiat 
şi ei. Era plin de unelte : drugi de fier, clești de tăiat sârma, lopeți 
acoperite încă de praful de la mormintele pe care le săpaseră. 

— Ar trebui să dărâmăm gardurile, a spus Liv. Nu-şi au lo- 
cul aici. 

Peste cuvintele ei s-a aşternut tăcerea, nimeni nu S-a mişcat. 
Liv s-a uitat la şirul de fețe. Priveau uneltele, gardul, se pri- 
veau unul pe altul, dar nu o priveau pe ea. Iar ea terminase de 
vorbit şi nu ştia ce ar mai fi putut spune. 

— Un nor de praf! 

Strigătul a atras atenţia tuturor. Toate capetele s-au întors 
către orizont. O nouă coloană de praf se ridica la răsărit, lu- 
minată din spate de soarele care îşi croia drum spre înaltul ce- 
rului. Momentul nu putea fi unul mai prost. Liv era sigură că 
nimeni nu va începe să demonteze gardul perimetrului, când 
alți străini se îndreptau către ei. Aveau să aştepte mai întâi să 
vadă cine sunt, şi atunci momentul va fi pierdut iar ea va tre- 
bui să încerce din nou să îi convingă. 

O mişcare în partea dreaptă i-a atras privirea. Williamson 
făcuse un pas în față şi se aplecase să ridice capacul cutiei. L-a 
potrivit la loc pe cutie, închizând uneltele şi punând astfel un 
punct simbolic discuţiei, fără niciun cuvânt. Apoi a făcut un lu- 
Cru Curios, s-a întors către nomazi şi le-a făcut semn cu mâna. 

Ei au ezitat la început, dar apoi au reacționat agale, mergând 
şi alăturându-se grupului principal. 

Caporalul Williamson a zâmbit în loc de salut şi apoi s-a în- 
tors către colegii săi soldați. 

— De ce nu mergem să vedem ce alte unelte mai sunt în 
hangar. poate găsim un cric, sau un cârlig pe care să-l prin- 
dem de camion. 

S-a întors către nomazi, a Zâmbit din nou şi s-a îndreptat 
spre un capăt al cutiei. 

— Williamson, a zis el şi s-a bătut cu palma pe piept, ară- 
tând apoi spre bărbatul din față. Cum te cheamă? Asmuk ?! 

— Yasin, a răspuns omul. 

Williamson s-a aplecat şi a apucat mânerul lateral al cutiei. 

— Vrei să mă ajuţi cu asta, Yasin? 

Tariq i-a tradus întrebarea, iar fața păstorului de capre a 
fost luminată de un zâmbet larg. S-a lăsat pe vine, a apucat ce- 
lălalt mâner şi a ridicat cutia atât de entuziast încât a fost cât 
pe ce să îl dărâme pe Williamson. 

— Uşurel, uriaşule ! a spus Williamson, ridicând de capă- 
tul lui şi căutându-și echilibrul, până când greutatea a fost egal 
distribuită. 

— De ce nu începem cu poarta? A mai spus el, luând-o îna- 
inte. Să vedem dacă o putem dărâma pe afurisita asta înainte 
să sosească şi băieţii cei noi. 


1 Nume?“ (arabă în original). 


Ala 


Sunetul neobişnuit de plastic pe plastic a răsunat prin ca- 
merele personale ale Abatelui când telefonul a început să tre- 
mure şi să se clatine pe tastatura laptopului deschis, atrăgând 
toate privirile. Thomas s-a îndreptat spre el de lângă șemineul 
imens, l-a ridicat şi a deschis mesajul. 

— Ei bine? 

Athanasius a apărut şi el, ca să vadă mesajul primit. Gabriel 
stătea întins pe pat, legat încă. Thomas a înclinat telefonul, ast- 
fel încât amândoi să vadă ecranul, în timp ce pe el a apărut o 
fotografie a pietrei întunecate. Apoi s-a mai descărcat una, de 
data aceasta reprezentând partea opusă. 

— Harta Stelară, a şoptit Athanasius, cu colțurile gurii ri- 
dicate într-un zâmbet. 

Dar zâmbetul a pierit. 

— E prea mică, a spus el, mişcându-şi capul în încercarea 
de a desluşi ceva. 

— Lasă-măo secundă, a spus Thomas, m-am gândit că s-ar 
putea să fie o problemă. 

A deschis o aplicație pe laptop şi apoi a selectat un alt ca- 
blu desprins din USB modificat şi l-a unit cu un punct de con- 
tact de la baza telefonului. După câteva secunde săgețica de 
pe ecran a mouse-ului s-a transformat într-o rotiță şi o fereas- 
tră de comandă s-a deschis, întrebând dacă doreşte să descar- 
ce toate imaginile. 

— Te rog să apeşi pe enter, a spus Thomas, uitându-se la 
Athanasius. Am mâinile cam ocupate. 

Athanasius a făcut ce i s-a spus, iar bara de progres a înce- 
put să contorizeze transferul lent de informații din telefon spre 

laptop. Toată lumea părea că îşi ține răsuflarea. Bara de progres 
a dispărut şi pe desktop au apărut două iconiţe noi. Thomas a lă- 
sat telefonul şi a dat clic pe cele două imagini ale Hărţii Stelare, 
care au apărut pe ecran. Le-a mărit şi le-a aranjat astfel încât 
să fie vizibile amândouă, una lângă alta. 

— Asta e în limba mala, a spus Athanasius, arătând înspre 
imaginea cu un text sub forma unui T inversat. A tradus: 


Cheia descătuşează Sacramentul 
Sacramentul devine una cu Cheia 
Iar Pământul se cutremură 
Cheia trebuie să urmeze Harta Stelară până Acasă 
Acolo să stingă focul balaurului pe timp de lună plină 
Căci altfel Pământul se va despica şi molima îl va cotropi, 
Aducând sfârşitul zilelor. 


— Asta e a doua profeție, cea care ne-a condus în deşert, 
unde s-a şi împlinit. Numai că ultimul vers n-are sens în lumi- 
na a ceea ce s-a întâmplat de fapt. 

— Ce s-a întâmplat? a întrebat Athanasius, aplecându-se 
şi studiind ecranul. 

Un amestec de imagini i-au trecut prin minte lui Gabriel. Liv 
prăbuşindu-se, flăcările ieşind din sonda-turn şi transformân- 
du-se în abur, în timp ce petrolul se prefăcea în apă. 

— Am dus Sacramentul înapoi pe timp de lună plină. Iar fo- 
cul a fost stins. Aşa că nu înțeleg de ce molima cotropeşte încă 
pământul. Trebuie să ştim ce mai e scris pe piatră. 

Athanasius a studiat a doua imagine, urmărind constelația 
Dragonului, a aurului şi Carul Mare. 

— Aici sunt mai multe limbi, a spus el, şi niciuna nu e lim- 
ba mala. Acest text scurt de lângă constelația Taurului e un fel 
de scriere protocuneiformă. Poate că e direct legată de steaua 
asta desenată în plus din constelația Taurului, chiar acolo, în- 
tre coarnele taurului. Spune ceva de felul „Sacramentul ajun- 
ge acasă, o nouă stea este creată şi un nou rege sau conducă- 
for domneşte asupra sfârşitului zilelor “. 

A analizat restul simbolurilor şi şi-a trecut mâna peste cap. 

— Sunt şi pictograme, sau posibil ideograme aici care ar 
putea proveni din surse diferite. Ele reprezintă concepte sau 
idei, nu cuvinte individuale, şi trebuie să fie mai degrabă in- 
ferpretate decât citite. Dar ca să le înțelegem corect, ar trebui 
să cunoaştem contextul şi perioada în care au fost scrise. De 
exemplu, aici e o pasăre care ar putea fi un vultur. În hierogli- 
fele egiptene vulturul reprezintă litera A, însă în aztecă înseam- 
nă „soare “. Aşa că, vedeți voi, ar fi foarte uşor să interpretăm 
greşit mesajul ăsta. 

— Putem să deducem cu ușurință că tableta provine din 
Mesopotamia antică, a sugerat Gabriel. Acolo am găsit Edenul 
și toate celelalte referințe despre Sacrament indică spre acest 
loc. 

— Într-adevăr. dar fără să ştim cu exactitate în ce eră şi în 
ce regiune a fost scrisă, n-aş face decât să-i ghicesc înțelesul. 
Dar există în Citadelă o persoană care şi-a petrecut viața studi- 
ind pictograme ca asta. Sunt sigur că ar putea să ne spună din- 
tr-o privire nu numai unde şi când a fost realizată scrierea, dar 
ar putea şi s-o traducă, a spus Athanasius şi s-a uitat îngrijo- 
rat la părintele Thomas. Din păcate, după toate probabilitățile, 
nu este o persoană care să vrea să ne ajute. Este vorba de 
bibliotecarul-șef; părintele Malachi. 


72, 


Să dea crengile la o parte de pe cărare s-a dovedit a fi mult 
mai greu decât anticipase Shepherd. Scăderea temperaturii le 
lipise cu gheaţă de pământ, iar el a trebuit să tragă cu putere să 
le desprindă. Şi unde mai pui că pantofii lui erau făcuţi pentru 
străzile oraşului, nu pentru a mărşălui prin zăpadă groasă, ast- 
fel că nu aderau şi nici nu îl fereau de frig, în timp ce aluneca şi 
se împiedica prin nămeţi, până când a început să asude în ciu- 
da frigului. 

I-a luat aproape douăzeci de minute să facă un spațiu destul 
de mare printre crengi ca să treacă cu Durango-ul, deşi s-a oprit 
o singură dată atunci când a auzit un ciocănit venind de unde- 
va de deasupra, ca şi cum cineva ar fi bătut nişte cuie în lemn. 
După o pauză s-a auzit din nou, trei pocnituri îndepărtate, îna- 
inte să se aştearnă din nou tăcerea. Până a terminat, noaptea în- 
sângerase deja pădurea şi, slavă Domnului, se oprise şi ninsoa- 
rea. Luna se ridicase şi ea, strălucind cu putere în spatele no- 
rilor subţiri şi aruncând o lumină argintie deasupra copacilor. 
Shepherd nu-şi mai simţea picioarele şi nici vârfurile degetelor 
şi aproape că putea să audă cum îi îngheaţă răsuflarea. 

A ajuns din nou la maşină şi a pornit radiatorul la maxim, bă- 
tând din picioare şi ţinând mâinile în faţa ventilatorului, igno- 
rând durerea pe care o simţea pe măsură ce venele 1 se dilatau 
şi sângele i se punea din nou în mişcare. Indicatorul de pe bord 
arăta că temperatura era — 22 de grade, ceea ce nu îl mira deloc. 
Intenţionase să se dezgheţe puţin şi apoi să urce până la cabană, 
dar munca afară îi arătase cât de nepregătit era pentru a petrece 
mult timp în frig. Îşi amintise de asemenea că până la cabană era 
un drum lung şi anevoios pe cărare, prea lung ca să încerce să 

îl parcurgă în pantofi. Putea să aştepte până a doua zi, poate să 
găsească nişte ghete mai bune în Cherokee. Pe de altă parte, nu 
putea să ştie cum avea să fie vremea în timpul nopții şi dacă ar 
mai fi putut să ajungă iarăşi acolo. Iar asta ar fi însemnat de ase- 
menca să iasă şi să tragă crengile la loc, astfel încât nimeni să nu 
ştie că a fost pe acolo. Mai era o a treia opţiune, dar fantoma lui 
Franklin îi apăruse în faţa ochilor pentru a-i repeta ce-i spusese 
acesta: „Verifică doar, nu face nicio mişcare pe cont propriu.“ 

Dar acum se afla acolo şi văzuse urme de paşi în zăpadă. Ce 
era greşit dacă un student îşi căuta fostul profesor? 

A aşteptat până a început să-şi simtă din nou picioare- 
le şi apoi a băgat maşina în viteză şi a dat încet cu spatele. 
Cauciucurile au trosnit pe un strat subțire de gheaţă când a tre- 
cut de pe şosea pe cărare. Când şi-a făcut loc prin spaţiul care 
s-a dovedit a nu fi atât de mare pe cât sperase, ramuri uscate 
s-au întins şi au zgâriat aripile maşinii ca nişte degete de vrăji- 
toare. Oricine ar fi fost acolo sus în cabană îi putea auzi moto- 
rul huruind în sus pe potecă, dar nu prea avea ce să facă în le- 
gătură cu asta. Ca să facă un compromis, a oprit farurile, plon- 
Jând într-un întuneric albăstrui care era totuşi destul de luminos 
şi avea să îi păstreze ochii obișnuiți cu întunericul, în caz că ar 
fi avut nevoie de asta când ajungea acolo. 

Cauciucurile aderau mai bine la drumul denivelat şi îngheţat 
decât o făcuseră la şoseaua netedă şi plină de gheaţă, iar el săl- 
ta şi se clătina printre copaci, pe potecă în sus. După un timp a 
zărit, sus deasupra lui, un licăr cald, portocaliu. Pe măsură ce 
ajungea tot mai sus, copacii au început să se rărească puţin şi a 
reuşit să vadă conturul cabanei de lemn, cu luminile aprinse şi 
cu fum ieşind pe coş şi risipindu-se în noaptea rece şi senină. A 
tras maşina cu puţin înainte de capătul potecii, acolo unde încă 
era ferit de copaci, şi a oprit motorul. A coborât cu grijă şi a în- 
chis portiera fără zgomot, păstrând maşina între el şi cabană, 
studiind-o şi ascultând sunetele nopții. 

Se schimbase mult de când fusese el ultima dată acolo. A 
văzut un şopron pentru lemne care nu existase înainte, iar adă- 
postul pentru vânători aflat pe marginea de stâncă de deasupra 
cabanei fusese modificat considerabil. astfel încât arăta ca o a 

doua casă. O cărare lată fusese făcută printre copaci către el; 
acum avea un acoperiş adevărat deasupra, cu panouri solare fi- 
xate de o parte şi de alta a unei deschizături mari — ceea ce suge- 
ra că era încă folosit ca observator astronomic. Funia pe care o 
folosiseră atunci ca să se caţere pe creasta de piatră fusese acum 
înlocuită de nişte scări din lemn ce păreau solide. 

A cercetat împrejurimile, încercând să găsească cea mai bună 
modalitate de a se apropia de cabană. A băgat mâna în haină. Era 
a treia oară în mai puţin de douăzeci şi patru de ore când ţinea o 
armă în mână. A înconjurat maşina prin spate, cu inima bubuin- 
du-i în piept şi cu sudoarea gâdilându-l pe sub cămaşă în ciuda 
frigului. A luat-o cu atenţie printre copaci, croindu-şi drum că- 
tre latura cabanei, încercând să nu facă niciun zgomot şi îndrep- 
tându-se apoi către şopronul de lemne. Aflându-se între el şi ca- 
bană, avea să îi ofere o acoperire când ieşea dintre copaci. Nu 
avea motive să creadă că Douglas va fi ostil, pe de altă parte însă, 
acesta tocmai aruncase în aer o unitate guvernamentală în va- 
loare de câteva milioane de dolari, deci existau riscuri serioase. 

Îşi ţinea ochii aţintiți pe cabană şi pe observator, pândind 
orice mişcare dinăuntru. Obloanele contra furtunii erau deschi- 
se şi perdele trase, aşa că putea zări frânturi din interior, iar lu- 
mina portocalie şi caldă îl făcea să-i fie şi mai frig. Picioarele îi 
amorţiseră în pantofii uzi şi subțiri. In timp ce îşi făcea loc prin- 
tre trunchiurile de copaci şi printre ramurile joase, cu scârţâitul 
zăpezii răsunându-i mult prea tare în urechi în noaptea încreme- 
nită, a văzut o maşină parcată în spatele şopronului de lemne — 
un model mai nou al aceleiaşi mărci de jeep pe care Douglas o 
condusese cu atâția ani în urmă. Urme de paşi în zăpadă por- 
neau de la maşină şi se îndreptau spre şopron şi spre cabană. Şi 
mai mulţi paşi mergeau înspre pădure. Urmele păreau destul de 
proaspete. Oricine era înăuntru fusese acolo afară destul de re- 
cent, poate doar ca să ia lemne pentru foc, sau poate din alt mo- 
tiv. A aruncat din nou o privire înspre întunericul pădurii, în- 
trebându-se dacă n-ar fi trebuit să verifice mai întâi într-acolo, 
având în vedere că nu mai era nimeni să îl acopere acolo afară. 


Carrie îl privea prin luneta cu infraroşii, iar ochiul îi era li- 
pit strâns de manşonul de cauciuc, pentru a împiedica lumina 

verde fosforescent să iasă şi să îi deconspire poziția. Chiar şi la 
cea mai mică focalizare, el îi umplea câmpul vizual, cu silueta 
solidă şi întunecată conturată pe fondul de lumină strălucitoare 
ce venea de la clădirile din spatele lui. Ea îi putea vedea chipul, 
chiar în centrul firelor reticulare, cu ochii cercetând întuneri- 
cul, din când în când privind direct către ea, dar mergând me- 
reu mai departe. Dacă se hotăra să o ia pe urmele care duceau 
spre pădure, avea să îi găsească destul de uşor. 

Degetul i s-a încordat puţin în jurul trăgaciului, gata să ape- 
se dacă el făcea un singur pas în faţă. Un cuțit ar fi fost mai 
silențios, dar el era antrenat ca agent federal şi ea nu voia să îl 
lase să se apropie destul de mult ca să-şi folosească pistolul. 

Firele reticulare au rămas nemişcate pe centrul capului lui. 

Un singur pas. 


Shepherd a scrutat pădurea cu privirea, ascultând sunetul 
gheții crăpate şi al propriei respiraţii în liniştea înăbușită. Era si- 
gur că e urmărit, deşi, dacă se gândea mai bine, ce altceva putea 
să simtă dacă se holba într-o pădure, noaptea. Sigur existau tot 
felul de animale care îl pândeau, gata să o ia la goană sau să-şi 
ia zborul dacă el s-ar fi apropiat prea mult. Un fior l-a trecut la 
gândul tuturor acelor potențiali ochi aţintiţi asupra lui. Trebuia 
neapărat să scape de frig şi să ajungă la căldură, înainte să ca- 
pete degerături şi să înceapă să îi cadă degetele de la picioare. 

Franklin i-ar fi spus să se îndrepte în acel moment spre 
maşină, să se încălzească pe drumul spre Cherokee şi să se în- 
toarcă dimineaţă cu nişte întăriri. Dar Franklin nu era acolo. 
Shepherd s-a întors către cabană. Părea cald înăuntru. A tras 
adânc aer în piept ca să îşi mai oprească frisoanele, apoi a ieşit 
dintre copaci şi s-a îndreptat către ca. 

Din momentul în care a înaintat, sunetul s-a schimbat — efec- 
tul de filtru al copacilor fiind lăsat în urmă —, ceea ce l-a făcut să 
se simtă foarte expus. A ajuns până la jeep şi a pus mâna pe ari- 
pă, lângă motor. Rece ca gheaţa. A ocolit maşina, oprindu-se la 
vreo treizeci de centimetri de peretele şopronului, ținând arma 
în faţă, mereu îndreptată către direcţia spre care privea. Acum 
trebuia să se hotărască: ori se îndrepta spre cabană şi risca să 

fie văzut din observator, ori verifica mai întâi observatorul. A 
studiat urmele din zăpadă, dar erau prea multe ca să îi ofere 
vreun indiciu. S-a hotărât şi s-a îndreptat către veranda caba- 
nei, zicându-şi că ar fi fost prea periculos să urce pe treptele de 
lemn până la observator înainte să îl verifice. 

Duşumeaua a scârţâit când a păşit pe ca şi a mers către fe- 
reastră. S-a întrebat dacă ar trebui să bată la uşă ca să le ofere 
celor aflaţi înăuntru o şansă să se arate înainte ca el să dea buzna 
înăuntru cu un pistol. Însă liniştea şi elementul de surpriză erau 
singurii săi aliaţi, şi nu avea de gând să renunţe prea uşor la ei. 

Şi-a apropiat capul de tocul ferestrei şi a examinat camera. 
În godin ardea un foc zdravăn, iar lumina pe care o arunca, por- 
tocalie şi jucăuşă, era suficientă pentru a-i arăta că nu era ni- 
meni înăuntru. S-a îndreptat către uşă şi a încercat clanţa care 
a scârțâit şi apoi s-a deschis. 

Căldura din cameră l-a făcut să i se pară că intră într-o baie. 
A simţit că îi ia foc faţa, iar degetele au început să i se dezmor- 
țească dureros. A traversat cu repeziciune încăperea, mergând 
aplecat şi la depărtare de ferestre. Dormitorul era în spatele unei 
despărțituri la un capăt al cabanei, unde un perete subțire de lemn 
compartimenta un spaţiu destul de mare să încapă un pat. 

Nu era nimeni acolo. 

S-a îndreptat către uşa din spate şi s-a uitat la observatorul pe 
care lumina strălucitoare ce ieşea prin deschizătura din acoperiş 
îl scotea în evidenţă pe fundalul nopţii. Ar fi trebuit să îşi dea 
seama că Douglas privea stelele într-o noapte atât de senină ca 
aceea. A răsucit mânerul, a deschis încetişor ușa şi a păşit din 
nou afară, în noaptea îngheţată. 

A mers prin zăpadă, de la cabană la treptele de lemn care du- 
ceau spre obervator, simțindu-se în acelaşi timp nerăbdător şi 
neliniștit în legătură cu reîntâlnirea iminentă cu fostul său men- 
tor. Deodată, s-a simţit vag ruşinat şi ridicol că ţinea încă arma 
la vedere. Profesorul Douglas nu avea de unde să ştie că fostul 
său student devenise agent FBI. Cea mai bună abordare era cu 
siguranță aceea a unui prieten şi coleg. A ajuns la scări şi a pus 
pistolul înapoi în toc. 

— Domnul profesor Douglas? a strigat el cu o vocea spar- 
tă în liniştea ncclintită. Sunt Joseph Shepherd. Vă mai amintiți 
de mine? M-aţi adus aici o dată, pe vremea când eram student. 

Cuvintele i-au răsunat cu ecou şi apoi s-au stins. A aşteptat 
să audă un răspuns, o mişcare. 

Nimic. 

— O să urc acum, bine? 

A făcut un pas, călcând apăsat ca să fie auzit. 

— Vreau doar să vorbim. 

A continuat să urce, scuturându-şi zăpada de pe picioare în 
timp ce mergea, cu ochii ţintă la uşa închisă din capătul scări- 
lor. Se auzea ceva, o muzică în surdină. Shepherd a zâmbit, re- 
cunoscând-o. Făcea parte din Planet Suite de Holst!. Profesorul 
o ascultase şi în acea vară îndepărtată, schimbând melodiile în 
funcţie de planeta pe care o observau. Piesa care se auzea în acel 
moment era ultima — „Neptune, misticul“ —, lentă şi misterioa- 
să, harpa care cânta subțirel şi viorile tremurătoare realizând o 
coloană sonoră perfectă în noaptea aceea glacială. 

A ajuns la captul scărilor şi a păşit pe stânca alunecoasă din 
cauza gheții. Un vânticel sufla zăpada de pe ea şi făcea să răsu- 
ne cablurile de oţel care prindeau colţurile adăpostului de stân- 
că. Era un loc ciudat pentru o construcţie, la înălțime şi expus 
intemperiilor, însă roca asigura o platformă perfectă şi rezistentă 
pentru privitul stelelor. Chiar şi vibrația terestră era mărită foar- 
te mult de un telescop, astfel că, profitând de paravântul caba- 
nei, de înălțimea ridicată şi de baza solidă din piatră, Douglas 
îşi construise un observator perfect în curtea casei. 

Shepherd a mers cu atenţie pe suprafaţa pietrei, în timp ce 
muzica se auzea tot mai tare cu fiecare pas şi creştea în intensi- 
tate către puncul culminant, când voci sinistre se împleteau cu 
instrumentele, într-un cor spectral. Fiind destul de tare, putea fi 
motivul pentru care profesorul nu îl auzise apropiindu-se. 

— Domnule profesor... a zis şi a ciocănit uşor în uşă. Sunt 
Josehp Shepherd, vă mai amintiți de mine? 


1 Gustav Theodore Holst (1874-1934), compozitor şi profesor englez. 

Dar vocile eterice au fost singurul său răspuns — împreună cu 
frigul, i-au dat fiori şi apoi s-au topit în tăcere la sfârşitul pie- 
sei, lăsându-l singur, doar cu şoapta vântului şi inima bătându-i 
nebuneşte. S-a aplecat către uşă, ascultând prin ea, dorindu-și 
ca ca să se deschidă sau ca o voce familiară să îl invite înă- 
untru. A tresărit când muzica a început din nou, tare şi alertă, 
iar sunetele rău-prevestitoare ale instrumentelor cu coarde din 
„Marte“ — Aducătorul Războiului — sugerau că ceea ce se au- 
zea era setat să se repete. 

Shepherd a întins mâna, a răsucit mânerul şi a deschis uşa. 

Un telescop mare domina spaţiul interior. Era aşezat pe un 
trepied foarte rezistent cu motoare electrice şi conectat la un 
laptop aflat pe o masă din apropiere, al cărui ecran arăta fâşia de 
cer spre care era îndreptat în acel moment. La laptop mai erau 
conectate un telefon mobil şi nişte difuzoare mici din care bubu- 
ia acum Planet Suite. A făcut un pas înăuntru iar uşa s-a închis 
singură în spatele lui. Apoi a văzut cu colțul ochiului silueta. 

S-a răsucit. Douglas se afla în umbră, cu braţele întinse în la- 
teral, cu capul atârnând. Shepherd şi-a pierdut răsuflarea şi s-a 
împleticit în spate, întinzând mâna după pistol în timp ce ochii 
i se obişnuiau cu lumina, iar umbrele începeau să capete contur. 
Profesorul Douglas nu s-a mişcat. Nu putea. Mâinile îi erau bă- 
tute în cuie de pereţii de lemn, sângele i se scurgea gros pe lân- 
să ţepii din palme şi dintr-o tăietură adâncă în gât, gura îi era le- 
gată, iar ochii deschişi priveau ţintă înspre podea. Shepherd s-a 
lovit de peretele din spate cu un sunet ce îi aducea aminte de cel 
pe care îl auzise pe drum — ca şi cum cineva ar fi bătut cuie în- 
tr-un lemn. Apoi a văzut cuvântul scrijelit cu sânge pe perete. 

Shepherd a bâjbâit după telefon, cu pistolul îndreptat spre 
Douglas şi cu „Marte“ — Aducătorul Războiului — încă bubuind 
în difuzoare. Cu ochii larg deschişi, simțurile sale ascuţite de 
adrenalină înregistrau totul: râurile de sânge scurs din mâinile 
şi din gâtul profesorului — atât de mult sânge —, stropii şi pete- 
le cuvântului de pe perete, trupul prăbuşit al lui Douglas, felul 
grotesc în care acolo unde intraseră cuiele carnea îi atârna din 
cauza greutăţii, aburul ridicându-se din balta întunecată de pe 
podeaua de piatră... 

Degetele sale înţepenite s-au strâns în jurul telefonului din 
buzunar. L-a ridicat în faţa sa, fiindcă nu voia să rişte să îşi mişte 
privirea sau arma. Ochii i s-au mutat pe ecran, au găsit numărul 
de telefon al lui Franklin şi apoi au apelat. Şi-a ţinut telefonul 
la ureche, respirând agitat, examinând cu privirea restul cabanei 
pe deasupra pistolului. 

Nimic nu era deranjat, nu existase nicio luptă. Crima fusese 
rapidă, eficientă chiar. 

A privit fix trupul, nevenindu-i să creadă violenţa pe care 
o reprezenta. 

Telefonul a făcut legătura. 

— Sunt Shepherd. 

— L-ai găsit? 

— E mort. Gâtul tăiat. Bătut în cuie de perete. 

— Isuse! Tu cum eşti? 

— Speriat de moarte. 

— Bine. Eşti în siguranță? 

— Da. Cred că doar ce s-a întâmplat... 

— Dece? 

— Sângele. Iese abur din el. Am văzut urme în zăpadă. Am 
crezut că sunt ale lui. Urme care duceau spre pădure. Era şi o 
maşină. Parcată pe drum. 

— Ai luat numărul? 

— Nu. N-am crezut că are vreo legătură. Doar cineva căru- 
ia i s-a stricat maşina. 

— Dar marca şi modelul? 

— Era o maşină combi, nimic deosebit, un Volvo vechi, 
cred. Avea un scaun pentru bebeluşi în spate. 

— Culoarea? 

— Galben, alb. Greu de spus în lumină. 

— În regulă, e bine. Să nu faci nimic! Rămâi pe poziţii, 
nu-ncerca să faci pe eroul! Ascunde-te, stai liniștit, iar eu o 
să-i trimit pe poliţiştii locali să te găsească. Ţine telefonul cu 
tine, bine? 

S-a auzit un clic, Franklin a închis înainte ca Shepherd să 
mai răspundă. 

Se simţea singur şi speriat, iar sinistrele şi puternicele instru- 
mente cu coarde din „Marte“ nu îl ajutau deloc. Tremura din pri- 
cina frigului şi a adrenalinei, în timp ce frigul nopţii se revărsa 
prin deschizătura din acoperiş. 

A privit cu atenţie cadavrul, forţându-se să respire normal 
şi să îl privească cu ochii unui profesionist care examinează lo- 
cul crimei. 

Totul părea premeditat. Cuiele din mâini erau mari, nu din- 
tre cele pe care le-ai găsi cu uşurinţă pe oriunde, probabil că 
ucigaşul le adusese cu el. 

Shepherd a încercat să şi-l închipuie venind acolo prin ză- 
padă, cu ciocanul şi cuiele zăngănind într-o geantă, ştiind că 
avea să facă asta. 

Construia deja un profil. Trebuia să fie un bărbat din cauza 
forţei de care era nevoie. Douglas nu era un tip masiv, dar era 
destul de voinic. Şi părea că gâtul îi fusese tăiat la sfârşit, când 
era deja țintuit de perete, fiindcă sângele ţâşnit din arteră şi res- 
tul dârelor curseseră din acea poziţie. De câtă putere ai fi avut 
nevoie să baţi în cuie un om care se zbate? Prea multă pentru 
o singură persoană. Doi oameni atunci, poate chiar mai mulți. 

Shepherd s-a lăsat mult pe vine şi s-a îndreptat către mijlo- 
cul încăperii, unde se afla telescopul. Dacă era cineva acolo afa- 
ră care îl urmărea, i-ar fi văzut capul trecând pe lângă fereastră 
în timp ce se întorcea dinspre locul din care îl văzuse inițial pe 
Douglas. Pereții subțiri din lemn nu ar fi oprit un glonte, aşa că 
a rămas jos, ascuns privirilor. 

Muzica devenise înspăim ântătoare şi insuportabilă. Voia să 
o închidă ca să poată asculta zgomotele de afară, dar ştia că, 
dacă s-ar fi întrerupt brusc, atunci oricine de afară şi-ar fi dat 
seama exact unde era. Trebuia să aştepte cel puţin până se ter- 
mina melodia, atunci n-ar fi fost atât de evident. 

S-a uitat la ecranul laptopului, căutând programul care con- 
trola muzica. Mare parte din el era plin cu filmările video reali- 
zate de telescop. Acesta era îndreptat spre răsărit, iar motoarele 
controlate de computer îl ajustau imperceptibil, ţinându-l foca- 
lizat pe o singură stea strălucitoare. Shepherd a ridicat privirea 
şi a urmărit linia telescopului. Constelaţia Taurului era perfect 
încadrată de deschizătura din acoperiş şi a văzut că steaua stră- 
lucitoare era Aldebaran, ochiul drept al bivolului înfuriat. 

Gândurile se amestecau în mintea lui Shepherd. Telescopul 
era îndreptat spre exact aceeaşi fâşie de cer pe care o examina- 
se şi Hubble înainte să fie întors şi scos din funcţiune. A privit 
cu atenţie dreptunghiul întunecat, aproape aşteptându-se să ză- 
rească ceva nou acolo, devenind tot mai mare și mai strălucitor 
pe măsură ce se apropia de Pământ. Tot ce a văzut a fost umbra 
unui nor şi stelele obişnuite, sclipind în noapte. 

A privit din nou ecranul, iar Aldebaran strălucea puternic în 
centrul filmării video. Dedesubt, era o fereastră micuță iTunes a 
cărei bară de progres arăta că melodia curentă aproape se termi- 
nase. Shepherd şi-a folosit încheietura degetului mic pe track- 
pad pentru a duce săgeţica până la butonul de play fără să lase 
amprente. Ultimele acorduri de coarde şi cornuri au ricoşat de 
pe pereţii subțiri şi s-au stins. A dat clic pe butonul de pauză şi 
a răsuflat lung, cu un oftat ce a părut puternic în tăcerea care s-a 
lăsat brusc. 

A închis aplicația pentru a fi sigur că muzica nu va începe 
din nou şi apoi a studiat ecranul. Exista o căsuţă de email cu 

nişte mesaje recente, imaginile video de la telescop, şi o altă fe- 
reastră plină de un şir de numere care se tot schimbau. Shepherd 
a presupus că era ceva legat de telescop, deşi nu semăna cu ni- 
ciun program de control pe care îl mai văzuse până atunci. În 
mod normal acestea afişau o secvenţă de coordonate, ale cărei 
grade se modificau câte puţin în timp ce programul urmărea un 
obiect dinainte stabilit. Dar cel de acolo părea mai degrabă o 
măsurătoare, deşi era una care se micşora încontinuu. Telefonul 
i-a vibrat în mână, iar el a apăsat cu putere butonul pentru a re- 
duce soneria la tăcere. 

— Da? 

— Şeriful local e în drum spre tine chiar acum, numele lui 
e Brodie. O să ia pe oricine întâlneşte în drum şi are şi o armă. 
O să fie cu ochii în patru şi după maşina aia. Ai mai găsit ceva? 

— Să caute mai mult de o singură persoană. 

— Sigur, dar de unde ştii asta? 

— După felul cum a fost ucis profesorul. L-au pironit de 
perete şi au scris alături „eretic“ cu propriul lui sânge, deci 
cred că pista noastră religioasă tocmai a căpătat ceva mai mul- 
tă importanţă. 

— Isuse! Ascultă, Shepherd, îmi pare rău pentru asta. N-ar 
trebui să fii singur acolo. A fost... Eu ar fi trebuit să... 

— E-n regulă, serios. Mai e ceva. Vă mai aduceţi aminte 
de numărătoarea inversă de care ne-a povestit Merriweather 
la Goddard? Cea pe care a văzut-o pe calculatorul doctoru- 
lui Kinderman chiar înainte ca virusul să oprească telescopul 
Hubble? E şi aici. E legată de un telescop care arată aceeaşi fâşie 
de cer pe care o explora şi Hubble. Numai că acel număr enorm 
de care vorbea el nu mai e atât de enorm. Orice-ar fi, orice vine 
spre noi... nu cred că mai avem prea mult timp la dispoziţie. 

Radiatorul era dat la maxim, umplând camioneta combi cu 
aer uscat şi cu zgomot. Carrie era la volan, Eli stătea lângă ea. 

El era tăcut, iar ei nu-i plăcea felul tăcerii lui. O parte din 
darul pe care îl avea ea era că putea citi în tăcerea oamenilor în 
acelaşi fel în care alții pot să observe o încordare în vocea cui- 
va care minte. Era obişnuită cu tăcerea, o întâlnise adesea pe 
când era copil, aşa că citea în ea lucruri pe care alții nu reuşeau. 

Misiunea mersese relativ uşor. Găsiseră ţinta exact unde le 
spusese Arhanghelul. Fusese singur, pasiv, aproape resemnat, ca 
şi cum i-ar fi aşteptat. Aproape că nu fusese deloc surprins când 
intraseră pe uşă şi îl surprinseseră privind direct în rai, căutân- 
du-L în van pe Dumnezeu. Totuşi, fusese surprins atunci când 
Eli îl lovise în plexul solar ca să îi scoată aerul din plămâni. 
Fusese şi mai surprins când ea îi lipise banda adezivă pe gură 
şi când Eli îi bătuse primul crampon de şină în palmă. 

„Da-ţi-l exemplu“, spusese Arhanghelul. „Trimiteţi un me- 
saj clar.“ 

Ei bine, cu siguranţă făcuseră asta, deşi, privind totul din per- 
spectiva tăcerii lui Eli, îşi dorea să fi putut fi ea cea care făcu- 
se crima. Se pricepea mai bine decât El să suporte consecințele 
morţii, deşi el era mult mai bun la realizarea ei. El era un artist 
când venea vorba de a ucide, văzuse asta cu câinele, cu femeia şi 
cu fetiţa ei adormită, şi acum acolo în cabană. Era ca şi cum toa- 
tă lipsa de încredere în sine şi toată jena dispăreau din el atunci 
când făcea ce ştia el mai bine, lucrul pentru care se născuse — lu- 
crarea Domnului. Nu credea că ar fi putut să îl iubească mai mult 
decât îl iubea deja, dar când îl văzuse astfel, atât de încrezător 
şi de puternic, aproape că o cuprinsese evlavia, de parcă l-ar fi 

privit pe Dumnezeu în acțiune, în toată splendoarea lui teribilă. 
Un înger răzbunător. Un artist. 

Maşina a alunecat puţin pe drum, iar ea a ridicat piciorul 
de pe acceleraţie. Mărise puţin viteza fără să îşi dea seama, lă- 
sând motorul să meargă la aceeaşi turație cu bătăile inimii din 
pieptul ei. 

Un semn de pe partea stângă a drumului indica limita de vi- 
teză douăzeci şi cinci când s-au apropiat de o curbă. A verificat, 
dar aveau cincisprezece. Simţea cum cauciucurile alunecă pe 
drumul îngheţat, cele din spate amenințând să derapeze în late- 
ral dacă apăsa prea tare pe pedale sau trăgea prea mult de volan. 
Nu-şi permiteau accidente acum, nu după ce totul mersese atât 
de bine. Aveau nevoie doar de o retragere curată, fără drame. 

Trebuia să fie fără câini de data aceea. Fără mici surprize 
adormite pe bancheta din spate. Fără greşeli. 

Shepherd a auzit mai întâi motoarele, hârâind adânc şi înde- 
părtat în pădurea deasă, în timp ce cauciucurile groase de iar- 
nă sfărâmau pământul. 

El se afla ghemuit deasupra calculatorului lui Douglas, fo- 
losind un stilou pentru a-şi tasta adresa personală de e-mail în- 
tr-un mesaj. Imediat ce aveau să sosească polițiștii, tot ce se afla 
în cabană avea să devină un loc al crimei, toate obiectele aveau 
să fie etichetate şi puse în pungi de plastic şi în cele din urmă 
trimise înapoi la Quantico pentru ca agentul Smith să le deschi- 
dă şi să le analizeze. Orice era folositor avea să îi fie trimis în- 
apoi prin fişierul-fantomă — asta dacă mai făcea încă parte din 
anchetă —, dar voia să ţină în vizor numărătoarea inversă şi gă- 
sise fişierul aplicației care o realiza. Şi mai găsise ceva ce părea 
şi mai interesant, un e-mail trimis în urmă cu mai puţin de o oră 
dintr-un cont Hotmail numit Mala210. Shepherd şi-a amintit că 
210 era adresa din reţea a lui Kinderman la NASA. Iar mesajul 
i-a dat de asemenea de gândit: 


Steaua Mala e aproape pe poziţie. Ne vedem foar- 
te curând. 


Afară, huruitul motoarelor a crescut în intensitate şi primele 
raze ale farurilor au schpit scurt pe perete, deasupra capului său. 

A terminat de tastat, a ataşat aplicaţia cu numărătoarea in- 
versă la mesajul Hotmail şi apoi a apăsat pe send. Calculatorul 
a început să transmită lent frânturi de informaţii prin telefonul 
ataşat. Aplicația era un fişier destul de mare, deci nu avea să 
meargă prea repede. O trimitea unei adrese legate de telefonul 
său, ca să poată să o verifice dacă avea semnal. 

S-a dus la fereastră şi a aruncat o privire prudentă. Vedea 
lumina farurilor mişcându-se prin pădure în timp ce automobi- 
lele îşi croiau drum în sus pe potecă, aruncând umbre chinuite, 
mereu schimbătoare printre copacii îngheţați. A calculat că mai 
avea vreun minut până soseau. 

Pe ecran, bara de progres se târa spre sută la sută. A privit 
cum ultima frântură de mesaj părăseşte laptopul, iar telefonul i-a 
vibrat în mână când a primit-o. S-a pus pe treabă, ştergând repe- 
de mesajul din căsuţa de mesaje trimise de pe calculator. Avea 
să rămână totuşi în arhiva de memorie ascunsă, dar avea să mai 
treacă un timp până să îl găsească Smith. 

A băgat telefonul în buzunar şi a căutat legitimaţia. Ultimul 
lucru pe care şi-l dorea acum era ca vreun polițist local prea agi- 
tat şi dotat cu o armă de calibru mare să îl împuște. A mai arun- 
cat o ultimă privire în încăpere şi apoi a deschis ușa şi a păşit 
afară cu mâinile sus, chiar când farurile s-au oprit brusc în spa- 
tele propriei lui maşini. 

Două siluete în hanorace groase au ieşit din maşină, cu ar- 
mele îndreptate spre el. 

— FBI! a strigat el, ţinându-şi legitimaţia chiar deasupra 
capului. Partenerul meu v-a anunţat — agentul Franklin. Eu sunt 
agentul Shepherd. Am un cadavru aici şi urme care duc spre pă- 
dure. Aţi oprit maşina? 

— N-am văzut nicio maşină! i-a strigat înapoi una dintre 
voci. 

— Pe ce drum ați venit? 

— Din Cherokee. 

— Şi ce e în cealaltă direcție? 

— Teneessee, a răspuns aceeași voce. Primul oraş mai mare 
la care ajungi e Gatlinburg. 

— Acolo se ştie ce s-a întâmplat aici ? 

— Din câte ştiu eu nu, e dincolo de graniţa statului. 

„Alt stat, nu mai e responsabilitatea lor... Să-i ia naiba pe 
poliţiştii ăştia locali, nu-i de mirare că Franklin n-a avut timp 
de ei!“ 

— Anunţaţi mai departe! a strigat Shepherd, coborând pe 
scările de lemn. Daţi-le descrierea şi spuneţi-le că suspecți 

circulă cu o camionetă combi albă sau galbenă. Şi spuneţi-le să 
se apropie cu prudenţă. Există cel puţin doi suspecți şi au pără- 
sit locul crimei. 

Unul dintre poliţişti s-a aplecat înapoi în maşină şi a pornit 
stația radio. Celălalt a început să meargă spre el, cu arma încă 
îndreptată spre el. 

— Să mergeţi prin zăpada proaspătă! a spus Shepherd şi a 
arătat spre o fâşie neatinsă dintre el şi poliţist. Aşa o să ştim că 
nu călcăm în picioare vreo probă. 

Polițistul s-a supus, schimbând direcţia pe care dorea să o 
apuce şi mergând către el cu greutate, prin zăpadă. 

— Şi Lăsaţi naibii pistolul ăla jos! 

Shepherd a privit în depărtare, printre copaci, unde îşi ima- 
gina că drumul continuă. Era prea întuneric să vadă cine ştie ce, 
dar, în timp ce examina peretele de arbori, a zărit un licăr înde- 
părtat şi palid de lumină care mergea pe drum, către frontieră. 

Carrie a încetinit şi mai mult, în timp ce cauciucurile conti- 
nuau să alunece. De abia se târau cu aproximativ douăzeci de 
kilometri la oră — era o viteză bună ca să rămână pe carosabil, 
dar nu şi ca să scape. Camioneta era veche şi greoaie şi nu avea 
tracţiune decât pe două roţi. Dura prea mult. Între timp, bărba- 
tul pe care îl văzuse prin luneta cu infraroşii găsise probabil ca- 
davrul şi sunase la poliţie sau se afla în drum spre oraş ca să 
dea alarma. 

Crima avea să apară peste tot la ştiri dimineaţă, un avertis- 
ment care să le amintească tuturor de consecinţele păcatului şi 
ale blasfemiei. Cel mai probabil, poliţiştii vor ascunde natura 
morţii şi vor păstra detaliile sângeroase departe de ochiul publi- 
cului, dar ea făcuse nişte fotografii care puteau fi postate pe in- 
ternet, ca să fie siguri că le vede toată lumea. Arhanghelul va fi 
mulțumit de ei, ceea ce însemna că erau şi mai aproape de mo- 
mentul în care vor putea fi împreună, şi mai aproape de clipa 
în care vor conduce o maşină ca aceasta, care să fie a lor, poa- 
te cu propriul lor scaun de copii în spate. Acest gând îi aducea 
fericire şi tristeţe în acelaşi timp. Era sigură că se vor căsători, 
dar Ziua Judecaţii avea să vină prea curând ca ei să aibă timp să 
facă şi un copil. 

Dacă nu cumva... 

Poate că toată lucrarea pe care o înfăptuiau acum, acele sa- 
crificii însângerate pe care le făceau aveau să fie destul pentru 
a opri venirea Judecăţii. Poate că Domnul Își va opri mâna și 
va amâna Judecata văzând că există încă oameni ca ea şi Eli, 
pregătiţi să Îl servească şi să Îi slăvească numele. 

— Hei, iubitule, vrei să dai telefon? Arhanghelul o să fie 
foarte mulțumit de noi. 

Eli a rămas tăcut. 

— E-n regulă, iubitule, a spus ca, înţelegându-i starea. Ştiu 
ce-ai zis ieri-noapte, c-ai vrea să nu-ţi mai placă atât să ucizi, 
dar noi înfăptuim lucrarea Domnului aici, să nu uiţi asta, şi nu-i 
niciun păcat în asta! 

Eli a tras aer adânc în piept. 

— Un câine n-are suflet nemuritor, a spus el cu o voce 
şoptită şi prudentă care ei îi displăcea, dar un bărbat are. ŞI tot 
aşa o fetiță şi mama ei. 

Ea s-a întins şi l-a mângâiat pe obraz, neglijând astfel dru- 
mul alunecos şi simțind cum îi zvâcneşte muşchiul maxilarului. 

— Dar dacă au fost cu toţii oameni cu suflet bun şi curat, 
atunci sufletele lor sunt în rai acum. lar dacă nu, atunci ai scă- 
pat pământul de nişte păcătoşi şi n-ar trebui să-ţi pară rău în 
niciunul dintre cazuri. De fapt, cred c-ar trebui să fii mândru. 

El s-a întors către ea, iar ea a riscat doar pentru o secundă şi 
şi-a luat privirea de la şosea. 

— Tu ştii mereu să-mi spui cuvintele potrivite, a spus el, 
căutând telefonul, eşti mereu ca o lumină care împrăștie întu- 
nericul din mine aşa cum nimeni n-o să mai poată vreodată. 

Ecranul i-a luminat faţa, în timp ce el a format numărul şi a 
dat convorbirea pe difuzor. Carrie s-a aplecat şi a oprit radiatorul 
ca să audă mai bine, fără să îşi ia ochii de la şosea. În faţă se ve- 
dea lumina unor faruri care alunecau prin noapte, sclipind prin- 
tre copaci şi devenind tot mai puternice pe măsură ce se apro- 
piau de ei. Au izbucnit cu putere de după o curbă, la intensitate 
maximă, mergând cu viteză prea mare pentru condițiile meteo. 

— Da? s-a auzit vocea lui Cooper din telefon. 

— Profesorul e mort, a spus Eli. 

— Unde sunteţi acum? 

— Pe drum, a răspuns Eli şi a ridicat privirea în lumina or- 
bitoare a farurilor care se apropiau. 

— V-a văzut cineva? 

— Nu cred. 

Farurile erau foarte aproape de ei acum, atât de puternice în- 
cât părea că maşina e pe banda lor. Carrie a încetinit şi mai mult, 
aproape oprind când o furgonctă roşie a zburat pe lângă ei, cu 

lanţurile de pe cauciucuri aruncând pictriş şi gheaţă pe maşina 
lor. Carrie a clipit şi chiar în faţa lor a zărit un semn pe care scria 
„Bine aţi venit în Tennessee !“. Dedesubt erau două săgeți, una 
indicând înapoi spre Cherokee şi una înspre Gatlinburg. 

— Mai era cineva acolo, dar nu ne-a văzut, a spus Carrie, 
accelerând din nou. L-am lăsat să găsească cadavrul. E posibil 
să ne fi văzut maşina. 

— Şi asta ar fi o problemă? 

În faţă era un viraj la stânga şi un alt indicator spre 
Clingman's Dome Road. 

— Nu, a spus ea, virând la cotitură şi urmărind cu atenţie 
urmele de cauciuri pe care le făcuseră mai devreme, strunind 
maşina în sus pe dealul micuţ şi în jurul unei curbe uşoare. 

— Aţi făcut fotografii? 

— Mda, avem fotografii. 

În faţa lor, farurile au luminat spatele Fordului Escape negru 
pe care îl conduseseră tot drumul până la Charleston. 

— Bine, a spus Cooper. Sunaţi-mă din nou când sunteţi în 
siguranță. Am veşti. Domnul a zâmbit misiunii noastre încă o 
dată. 

Carrie a încetinit şi a oprit motorul camionete. 

— Verificaţi-vă căsuţele de e-mail! V-am trimis instrucțiuni 
cu locul unde trebuie să mergeţi în continuare. Doar ce am aflat 
unde se află doctorul Kinderman. 

Nici Athanasius şi nici părintele Thomas nu îl mai văzuse- 
ră pe părintele Malachi de când acesta se opusese planurilor 
lor de a-i ajuta pe bolnavii din Ruina. De atunci, Malachi se 
retrăsese împreună cu întreaga sa confrerie în spatele ușilor 
închise. Existau două societăți distincte în interiorul muntelui 
acum : cei care se luptau cu molima şi îi îngrijeau pe bolnavi şi 
pelerinele negre din bibliotecă. 

Stiau că se mai află încă acolo doar fiindcă proviziile care 
erau săptămânal duse în camera-ecluză erau ridicate întot- 
deauna, şi fiindcă de fiecare dată când purtătorul uneia dintre 
pelerinele negre se îmbolnăvea era lăsat dincolo de uşă, legat 
de o scândură, pentru a fi împiedicat să se sfăâşie, urlând până 
când cineva sosea alergând. Lui Ahanasius totul i se părea inu- 
man şi necreştinesc şi se înfuria de fiecare dată când se gândea 
la asta. Dar nu era momentul să înceapă o ceartă. Erau acolo 
pentru că aveau nevoie de ajutorul lui Malachi. 

Acesta fusese de acord să vorbească cu ei la vecernicie, iar 
acum clopotul bătea, răsunând de şase ori prin tunelurile mun- 
felui, arătând că ora stabilită sosise. 

— Crezi c-o să vină ? a şoptit Thomas, cercetând întunericul 
neclintit al bibliotecii prin fereastra camerei-ecluză. 

— O să vină, a răspuns Athanasius. În biletul meu am lă- 
sat să se înțeleagă c-am avea un document de oarecare însem- 
nătate în ceea ce priveşte neînțelegerile noastre de acum. Sigur 
n-o să reziste să arunce un ochi pe el. Totuşi, sunt sigur c-o să 
ne lase s-aşteptăm. 

Athanasius avea dreptate. Stăteau acolo de aproape zece 
minute, când în sfârşit în întunericul îndepărtat a apărut o 
luminiţă care înainta către ei. 

— E ceva în neregulă cu luminile, a şoptit Thomas. 

Athanasius s-a uitat atent la silueta îndepărtată şi şi-a dat 
seama că Thomas avea dreptate. În loc de lumina obișnuită care 
îl însoțea, traseul lui Malachi către ei era urmat numai de stră- 
lucirea unei lămpi cu lumânare. Tinea o mână în fată pentru a 
o proteja, şi mergea încet pentru ca flacăra să nu se stingă. Cu 
cât se apropia mai mult, cu atât Thomas şi Athanasius îşi dădeau 
seama că luna de izolare înăuntrul bibliotecii nu fusese prea 
blândă cu Malachi. Pielea lui îngălbenită, palidă şi transparen- 
tă după ce aproape o viață întreagă fusese ferită de lumina soa- 
relui, se cojea acum în jurul nasului şi al gurii, iar ochii aveau 
cercuri roşii în jurul lor. de parcă nu dormise aproape deloc. 

— Îți mulțumesc c-ai fost de acord să vorbeşti cu noi, a spus 
Athanasius în clipa în care Malachi s-a oprit de cealaltă par- 
te a ușii încuiate, respirând zgomotos și transpirând din cauza 
efortului. S-a-ntâmplat ceva cu sistemul de iluminat ? 

— Nu, a răspuns Malachi. Pur şi simplu l-am oprit. Aceia 
dintre noi care mai cred cu tărie în sfințenia vechilor tradiţii 
au fost de acord să evite influenţa corupătoare a modernităţii, 
în toate formele ei. 

Athanasius a încuviințat de parcă ar fi fost un răspuns per- 
fect rezonabil. 

— Și cum vă merge, fie şi celorlalți din confreria ta? a în- 
trebat el, înainte ca Thomas să apuce să îşi piardă cumpătul. 

— Suntem pe moarte, mulțumesc de întrebare. Încet, dar 
Sigur. 

„Da“, s-a gândit Athanasius, „îi auzim pe bolnavi urlând 
de fiecare dată când îi abandonaţi, iar după ce mor, îi ardem 
noi în locul vostru. “ 

— Dar voi, a replicat Malachi, aţi reuşit ceva cu mica voas- 
tră revoltă? Au fost aducerea civililor în Citadelă şi călcarea 
în picioare a mii de ani de tradiție venerată răsplătite cu des- 
coperirea unui leac miraculos ? 

— Nu încă, dar facem progrese. 

Ochii lui Malachi s-au aprins. 

— Adevărat? Ce fel de progrese ? 

— Unul dintre bolnavii noştri a scăpat cu viață, e un civil. 
Pare să fi dezvoltat o formă de imunitate naturală în fața bo- 
lii. Doctorii lucrează acum şi încearcă să extragă un vaccin 
din sângele lui. 

— Adevărat, un vaccin? Și e complet vindecat, acest... ci- 
vil? 

Malachi a rostit ultimul cuvânt de parcă ar fi fost cuvân- 
tul „şarpe “. 

— Nu complet, starea lui se îmbunătăţeşte, dar e încă slăbit. 
A fost mutat în apartamentul privat al Abatelui pentru a se odih- 
ni şi a le permite doctorilor să realizeze teste mai amănunțite. 
E un moment vital pentru cercetarea lor, trebuie să-ncerce 
să-nțeleagă motivul însănătoşirii sale. În acelaşi timp şi noi 
încercăm în felul nostru să înțelegem mai bine molima. Am 
menționat în biletul meu că un anumit document a ajuns în po- 
sesia noastră, o profeție care a fost initial cioplită în piatră cu 
multă vreme în urmă. 

— Da, o ai cu tine? 

— Nu chiar Avem o copie a ei. O fotografie detaliată cu 
ambele fețe ale pietrei. 

Ochii lui Malachi s-au mărit în spatele lentilelor de cristal 
ale ochelarilor. 

— Arătaţi-mi-o | 

— Speram să ne permiti să intrăm în bibliotecă, s-o studi- 
em împreună şi să folosim imensa bogăţie de resurse şi de ma- 
feriale de referință pentru a încerca să-i descifrăm înțelesul. 

Malachi a mijit ochii, suspicios. 

— De ce nu-mi dați mie documentul, iar eu o să văd ce pot 
înțelege din el? Cunosc toate limbile antice adunate aici, ştiţi 
asta. Le-am studiat şi am decodat multe dintre ele. Dacă pe 
această piatră e folosită vreuna dintre ele, atunci o s-o recu- 
nosc şi o s-o traduc fără să mai fie nevoie de studii sau cerce- 
tări mai amănunțite. S-ar putea să vă pot spune ce e scris chiar 
acum, dacă mi-o arătaţi. 

Părintele Thomas şi Athanasius au făcut schimb de priviri. 
Se aşteptaseră la asta şi, deşi niciunuia nu îi făcea plăcere, nu 
prea aveau de ales : trebuia să accepte. Timpul îi presa prea tare. 

— Dacă ţi-o arătăm, trebuie să ne spui ce ai aflat. 

— Desigur. 

— Mesajul ne afectează pe toți. 

— Fireşte. 

Malachi era agitat, iar lumânarea îi tremura în mână din ca- 
uza nerăbdării. Thomas şi-a deschis mantaua, unde era ascuns 
laptopul. L-a deschis şi a îndreptat ecranul spre Malachi. O lu- 
mină rece şi albastră a strălucit pe chipul bibliotecarului, trans- 
formându-l într-o mască grotescă, incandescentă, ce părea că 
pluteşte dincolo de fereastra ușii, în timp ce ochii lui ciuguleau 
informaţii de pe ecran ca nişte păsări înfometate. 

— E în limba mala, a spus el, studiind prima imagine. 

— Aşa ne-am gândit şi noi, a răspuns Athanasius, simțind 
cum Malachi încearcă să se eschiveze, dar hotărându-se să nu 
îi atragă atenția. Ce zici ce a doua imagine ? 

Privirea lui Malachi s-a mutat pe ecran, dar nu a spus ni- 
mic. Thomas a închis brusc laptopul, făcându-l pe Malachi să 
ridice privirea de parcă ar fi fost pălmuit. 

— Ai promis să ne împărtăşeşti ideile tale. Dacă nu-ţi 
respecţi partea ta de învoială, atunci n-o s-o respectăm nici 
noi pe a noastră | 

— Desigur, mă scuzati, încercam doar să... s-o descifrez. 
Este scrisă în două limbi, trei, dacă ne gândim că şi constelaţiile 
spun o parte a poveștii. 

Athanasius a încuviințat din cap — nu se gândise la asta, 
dar avea sens. Fragmentul de scriere protocuneiformă pe care 
reuşise să îl înțeleagă parțial era legat atât prin şirul de simbo- 
luri Cât şi prin înțeles de steaua în plus desenată în constelația 
Taurului. 

— Poţi să descifrezi ceva din ea? 

— Sunt sigur că pot, dar va trebui s-o văd din nou şi s-o 
studiez puțin mai mult. 

Athanasius a făcut o pauză. Malachi era un personaj alu- 
necos şi egoist. 

— Foarte bine, a spus el, dar în secunda în care mi se pare 
că ne ascunzi ceva, îl închidem şi plecăm de aici. S-a-nţeles ? 

Malachi a încuviințat şi a încercat să schițeze un zâmbet ce 
părea monstruos în lumina tremurătoare a lumânării. Thomas 
a deschis din nou laptopul şi l-a întors spre fereastra din uşă. 
Ochii lui Malachi s-au năpustit flămânzi asupra lui. 

— E o scriere foarte veche, ce aduce cu cea protoelemai- 
că, dar nu este indentică. Există aici un simbol pentru Citadelă 
și de asemenea unul pentru moarte şi unul care se referă la o 
boală sau o molimă... 

Athanasius i-a aruncat o privire Părintelui Thomas. Avuse- 
seră dreptate. Piatra prevestea într-adevăr ceea ce se întâm- 
pla acolo. 

— Ce altceva? 

Malachi a dat din cap. 

— E greu de exprimat într-o propoziţie. Transmite mai de- 
grabă o idee generală, decât o succesiune de întâmplări. Ochii 
lui continuau să scaneze simbolurile. Dacă mi-o lăsaţi, o pot 
compara cu alte documente elamite din aceeaşi perioadă şi pot 
ajunge la un înţeles mai clar. 

— Nu! Dacă e nevoie să folosim alte resurse pentru a o de- 
coda, atunci trebuie să ne permiţi să intrăm în bibliotecă ca să 
lucrăm împreună. 

Malachi nu a răspuns, ochii lui flămânzi erau larg deschişi 
şi nu clipeau deloc pe măsură ce înaintau în citirea textului. 
Odată ajuns la sfârşit, a tresărit în mod vizibil, de parcă ar fi 
fost lovit. 

— Ce este? 

— Omul care s-a întors din morți a venit călare aici ? A ve- 
nit din pustiu călare ? 

Athanasius şi-a amintit de conversațiile pe care le avusese 
cu Gabriel despre lunga lui călătorie înapoi în Citadelă. 

— Da. 

— Și care este numele acestui om ? 


1 Limbă moartă; a fost limba principală în Iranul de astăzi între 2800 şi 
550 î.H. 

Athanasius s-a încruntat. 

— Numele lui e Gabriel. Acum spune-ne ce e scris pe piatră. 

Malachi a clătinat din cap. 

— E... Nu sunt sigur.. Va trebui Să... 

A început să se dea înapoi, cu ochii măriți şi fixati pe laptop. 

— Spune-ne ce e scris! 

Malachi s-a uitat la ei cu teamă. 

— Trebuie să verific unele lucruri, a spus, îndepărtându-se 
în continuare. Trebuie să fiu sigur, înainte să... 

— Malachi! 

Thomas a închis laptopul, dar tot ce a reuşit să facă a fost 
să îl elibereze pe Malachi de sub vraja lui. Acesta s-a întors cu 
spatele şi a plecat. 

— MALACHI! a strigat Athanasius în urma lui. 

Dar era prea târziu, dispăruse deja, aproape alergând în în- 
tunericul desăvârşit, până când şi lumânarea lui tremurătoare 
a fost înghițită de beznă. 


78. 


Caporalul Williamson şi oamenii lui terminaseră impresio- 
nant de repede lucrul la porți. Găsiseră nişte lanţuri şi le târâse- 
ră până la camionul aflat dincolo de gard. Un capăt al lanțurilor 
fusese fixat de bara de remorcare, iar celălalt fusese prins de pi- 
lonii principali de susținere, la a căror fundație toți ceilalți să- 
paseră cu lopeți, cazmale şi orice altceva mai găsiseră. Când 
Williamson considerase că au săpat destul, pornise motorul şi 
îndreptase camionul către direcția unde pământul se surpase, 
folosind gravitația şi greutatea camionului pentru a smulge pi- 
lonii direct din pământ. Apoi se apucaseră să lucreze la restul. 

Williamson preluase comanda, luând pe câțiva dintre oame- 
nii Săi pentru a scoate din uz tunurile din turnuri, iar pe restul 
îi împărțise în echipe pentru a coordona demolarea. Folosind 
câțiva interpreți care să dea mai departe ordinele lui Williamson, 
reușiseră să facă pe toată lumea să lucreze împreună: unii să- 
paseră la fundația pilonilor, alții tăiaseră sârmele şi le rulau în 
colaci. Liv fusese repartizată la unul dintre piloni, de pe care 
desprindea sârma cu ajutorul unui cleşte. Simţea o profundă 
satisfacție când se gândea cât de repede se uniseră diferite- 
le grupuri într-unul Singur, toată lumea muncind laolaltă, toți 
cuprinși de un sentiment al urgenței stârnit de coloana de praf 
ce creştea constant la răsărit, anunțând apropierea noilor veniți. 

— Soldații ăştia sunt foarte pricepuţi, i-a spus ea lui Tariq, 
care lovea neîntrerupt cu un hârleţ în baza de ciment a pilonu- 
lui la care lucra ea. 

El s-a sprijinit de mânerul hârlețului şi şi-a şters sudoarea 
de pe față. 

— Aşa şi trebuie să fie, a spus el, fac parte din USACE’ — 
Corpul de Ingineri ai Armatei Statelor Unite. Tipii ăştia sunt 
obişnuiţi să dărâme chestii şi apoi să le construiască din nou. 
Pentru asta sunt antrenați. 

Liv s-a încruntat pe măsură ce un gând a prins contur în 
mintea ei. 

— Nu ţi se pare ciudat că tocmai oamenii de care avem ne- 
voie par să sosească aici, exact când trebuie ? Când apa a fost 
otrăvită au apărut de nicăieri nişte experţi în apă, cu toate echi- 
pamentele necesare pentru a o testa. Apoi tipii ăştia, chiar când 
s-a ivit şi nevoia de a demonta locul ăsta. 

— E la fel şi cu crescătorii de capre, şi Tariq a dat din cap 
spre nomazii care primeau acum bucuroşi ordine de la soldați. 

— Care e locul locul lor în toată schema asta? 

— Avem destulă mâncare uscată, dar aproape nimic proas- 
păt. În deşert, capra e cea mai bună sursă de lapte proaspăt şi 
de carne. Caprele sunt la fel de importante ca apa pentru tra- 
iul în acest loc. 

Un gând i-a trecut prin minte şi el s-a încruntat. 

— Dar Azra 'iel şi călăreţii lui, care e locul lor, conform te- 
oriei tale? 

Liv s-a gândit la asta un moment şi apoi a dat din cap. 

— Ei n-au fost aduşi aici de chemarea către acest loc, cum 
s-a întâmplat cu restul, ei au fost conduși de Malik. N-ar fi tre- 
buit să se afle aici. Și au murit. 

Tariq s-a întors către coloana de praf de la răsărit, afla- 
tă acum destul de aproape pentru a desluşi la baza ei trei ca- 
mioane albe, conturându-se strălucitoare şi apoi dispărând în 
ceața arşiței. 

— Deci acum cine vine ? a întrebat el, mai mult pentru sine. 
Ce anume ne mai este de trebuinţă aici şi n-avem încă? 

Liv i-a urmărit privirea. 

— Oricine ar fi o să fie bineveniţi şi n-o să găsească o poar- 
tă închisă, a spus ea. 

A continuat să privească autovehiculele strălucitoare apro- 
piindu-se, ieşind din aerul lichid până când s-au oprit cu o 


1 United States Army Corps of Engineers. 

bujfnitură într-un nor de praf subţire. Uşa de la şofer a maşinii 
din fruntea convoiului s-a deschis, şi a coborât un bărbat. Era 
înalt şi cu pielea măslinie, dar nu părea arab. Nişte ochi blân- 
zi au cercetat cercul de chipuri primitoare şi apoi au privit din- 
colo de ele, printre ruinele porții, către complexul militar şi că- 
tre Jântână. 

— Cee locul ăsta? a întrebat el într-o engleză cu un accent 
care părea italian, sau poate spaniol. 

Liv a păşit înainte, zâmbind. 

— Defapt, nici noi nu suntem prea siguri ce e, încercăm să 
ne dăm seama din mers, dar e destul loc şi destulă apă şi sunteți 
mai mult decât bineveniţi să rămânefi. 

Alte portiere s-au deschis şi din maşini au coborât alți 
bărbaţi, un amestec de arabi şi europeni, tineri şi maturi, Şase 
în total — doi în fiecare maşină. Apoi Liv a zărit ceva pe una 
dintre mânecile lor, o emblemă care îi părea cunoscută, dar nu 
putea să îşi dea seama exact de unde. 

— Cu ce vă ocupați? a întrebat ea. 

Soferul primei maşini şi-a îndreptat privirea blândă spre 
ea şi a Zâmbil. 

— Lucrăm pentru Médecins Sans Frontières, a spus el. 
Suntem doctori. 

Franklin a văzut cum chipul soţiei sale se înăspreşte în cli- 
pa în care telefonul a sunat pentru a doua oară. 

Stăteau în bucătărie — el, Marie şi Sinead —, cu resturile unei 
cine preparate în casă încă pe masă, vorbind toţi trei aşa cum 
nu o mai făcuseră de Dumnezeu ştie cât timp. Era ca şi cum tot 
trecutul urât şi toată răceala care intervenise între ei fuseseră 
măturate de aceeaşi forță care îi adusese acasă. 

— Trebuie să răspund, a spus el. 

Marie a încuviinţat cu o zvâcnitură scurtă a bărbiei şi apoi s-a 
ridicat uşor de pe scaun, a strâns câteva farfurii şi s-a îndreptat 
spre chiuvetă. De câte ori o văzuse făcând asta? De prea multe 
ori. A privit-o şi pe Sinead, care semăna atât de mult cu mama 
ei, şi a zărit dezamăgire şi în ochii ei, poate nu una atât de dură 
sau de rece ca a mamei sale, dar sămânţa se afla acolo. 

A scos telefonul din buzunar şi a verificat numărul. 

Iarăşi Shepherd. 

Ştia că ar fi trebuit să închidă naibii telefonul şi să se ducă 
la Marie, să îi spună că o iubeşte şi că zilele în care munca ve- 
nea pe primul loc erau de mult trecute. Dar nu erau. Nu încă. 

Şi l-a imaginat pe Shepherd, epuizat după ziua pe care o avu- 
sese, stând singur în noaptea îngheţată cu un cadavru proaspăt 
drept companie şi cu nimeni care să îi acopere spatele. 

— Trebuie să răspund, a repetat el, ridicându-se şi ieşind 
din cameră, urându-se tot mai tare cu fiecare pas. 

A ieşit pe hol şi a dus telefonul la ureche. 

— Franklin. 

— Shepherd la telefon. 

— Ştiu. 

S-a îndreptat către uşa de la intrare, dar s-a răzgândit şi s-a 
aşezat pe scări. Era prea frig afară şi nu putea să facă faţă gân- 
dului de a părăsi casa. 

— Poliţiştii sunt aici. N-au văzut maşina pe drum şi nici 
n-au găsit pe nimeni. Cred că ucigaşii se îndreaptă spre nord, 
spre Tennessee. 

— O să dau câteva telefoane. Să alertezi pe toată lumea. 

— l-am pus deja pe poliţiştii locali să anunţe. 

— O să trimit şi eu vorbă de la Quantico, să fiu sigur c-au 
priceput. 

Clinchetul puternic şi furios al vaselor clătite în chiuvetă 
părea doar la câțiva metri depărtare. Şi-a acoperit urechea cu 
mâna rămasă liberă şi a simțit cum mintea lui îşi reintră auto- 
mat în obişnuinţa unei anchete în desfăşurare. 

— Bine, uite ce-o să se-ntâmple mai departe. La nivel local 
n-o să existe resursele necesare pentru examinarea profesionis- 
tă a locului crimei, aşa c-o să-ţi trimit o echipă din Charlotte. 
Trebuie să rămâi acolo până ajung ei, să te asiguri că toți poliţiştii 
ăia locali nu devin prea nerăbdători şi contaminează locul cu mu- 
curi de țigară şi bune intenţii. O să dureze ceva până o să ajun- 
să la tine, aşa că între timp trebuie să preiei comanda. Am fă- 
cut deja o căutare după toate adresele din trecut ale doctorului 
Kinderman şi am dat de două care ar putea fi considerate „aca- 
să“. Echipaje înarmate se îndreaptă spre ele chiar acum. Dacă 
Kinderman se află acolo, o să-l prindem. 

— Presupunând că cel care l-a omorât pe profesorul Douglas 
n-a ajuns înaintea noastră acolo. 

— Mă-ndoiesc. Ambele adrese sunt mult în nord, iar până 
acum totul s-a desfăşurat la sud de Washington. Totul îmi dă 
senzația unei operaţiuni restrânse: o unitate mobilă şi cineva 
care îi controlează de la nivel central. Cum e semnalul la tele- 
fon pe acolo pe unde eşti? 

— Sunt în vârful muntelui, am cinci liniuţe, dar nu ştiu cum 
e în restul zonei. De ce? 

Franklin s-a uitat fix la bocancii fiicei sale, lăsaţi lângă uşă, 
unde se descălţase; unul dintre ei se răsturnase. Prin minte i-a 
străfulgerat o imagine a unei perechi mai mici, lăsate în exact 

aceeaşi poziţie, poate cu cincisprezece ani în urmă. A închis 
ochii. Amintirile îi distrăgceau prea mult atenţia. 

— Îţi aduci aminte de mica noastră discuţie cu reverendul? 

— Din păcate, da. 

— Îți aduci aminte ce am făcut eu chiar înainte să îl inte- 
rogăm ? 

A urmat o pauză pe linia telefonică. Franklin putea să audă 
vântul bătând printre copaci acolo unde se afla Shepherd. Părea 
frig. 

— L-aţi rugat să-şi pună telefonul pe masă. 

— Şi apoi? 

— Aţi întrebat dacă puteţi fuma. 

— Şicând a zis „nu“, mi-am pus țigările pe masă, lângă tele- 
fonul lui. E vorba de un kit micuţ despre care nu vorbim la cur- 
suri, numit Eavesdropper. E un microfon de ultimă generaţie care 
poate citi şi duplica o cartelă SIM fără să fie nevoie să te atingi 
de telefon. Tot ce trebuie să faci e să-l plasezi destul de aproa- 
pe de telefonul-țintă şi să-l lași acolo vreun minut, ca să poată 
prinde numărul de identificare al mobilului când se conectează 
la cea mai apropiată antenă de telefonie mobilă. Apoi copiază 
activitatea telefonului şi face înregistrări audio ale tuturor ape- 
lurilor. Are incastrat un cip de patru gigabiţi, deci poate memora 
cam cincisprezece ore de înregistrări audio. Singurul inconve- 
nient e că nu funcţionează decât în apropiere de telefonul-ţintă. 

— Motiv pentru care aţi îndesat pachetul de țigări în gau- 
ra din zid. 

— Exact. Aşa că mă gândesc că, dacă semnalul telefonic e 
bun în zona prin care te afli, ucigașii au sunat deja să-i dea ra- 
portul şefului lor. Rămâi pe poziţii, Shepherd! Te ţin la curent 
cum evoluează lucrurile. 

A închis şi a apăsat pe tasta zero ca să apeleze rapid numă- 
rul de la Quantico. Tot ce mai auzea din bucătărie era liniştea. 
Şi le-a imaginat pe Marie şi Sinead stând la barul pentru mi- 
cul-dejun, ascultându-l cum vorbeşte în hol. Asta îl făcea să se 
simtă josnic. Dar nu putea să îl lase pe Shepherd în aer. El era 
singurul motiv pentru care se afla acolo. Avea să le explice şi 
lor, imediat ce termina acel apel. 

Telefonul a făcut legătura, iar Franklin a navigat prin nu- 
meroasele departamente: a autorizat şi a mobilizat o echipă de 
criminalişti să pornească la drum spre Cherokee; a pornit, îm- 
preună cu departamentele de poliție din trei state diferite, o că- 
utare urgentă pentru o camionetă combi galbenă sau albă; a 
ajuns, în cele din urmă, în camera de control şi supraveghere 
unde, după ce a confirmat numărul legitimaţiei de agent şi co- 
dul investigaţiei, un operator i-a adus la cunoştinţă că microfo- 
nul Eavesdropper care îi fusese desemnat înregistrase ultimul 
apel cu şase minute în urmă. Franklin a ascultat cârâiturile de pe 
linia telefonică şi apoi tăcerea neclintită din casa sa în timp ce 
operatorul a trimis spre un satelit de telecomunicații din spațiu 
un cod, care a transmis înapoi prin norii de zăpadă un semnal 
către microfonul Eavesdropper fixat între cutia poştală şi zi- 
dul exterior al Bisericii Mântuirea prin Hristos din Charleston. 

Circuitul a reacționat la primirea codului şi din receptor s-a 
transformat în emiţător, folosind reţeaua de telefonie mobilă pen- 
tru a trimite înapoi la operator un flux codat de informaţii ; aces- 
ta l-a decodat şi i l-a trimis direct pe linia telefonică lui Franklin. 

Franklin a ţinut ochii închişi în tot timpul în care a ascultat 
ultima conversaţie pe care o înregistrase dispozitivul. Era în- 
tre Cooper şi două voci necunoscute, un bărbat şi o femeie. A 
reținut frazele-cheie din scurtul schimb: 

„Profesorul e mort... Tocmai ce am intrat în Tennessee... 
Mda, am făcut fotografii...“ 

Apoi Cooper a încheiat convorbirea cu nişte cuvinte cu care 
şi-a săpat singur groapa. 

„Doar ce am aflat unde se află doctorul Kinderman...“ 

Franklin a închis telefonul şi s-a uitat fix la bocancii fiicei 
sale. Orice speranță mai avea că ar fi putut să se ocupe de po- 
vestea aceea prin telefon tocmai zburase pe fereastră. Cooper 
trebuia săltat rapid, şi el nu putea lăsa asta pe mâna altcuiva, nici 
măcar a celor mai pricepuţi poliţişti din Charleston. 

A scotocit prin buzunar, a găsit cartea de vizită pe care i-o dă- 
duse Jackson la secția de poliţie şi a început să îi tasteze numă- 
rul pe telefon. A apăsat pe butonul de apelare şi şi-a dat seama că 
Marie şi Sinead stau în uşa de la bucătărie. Se uitau amândouă 

la el, cu braţele încrucişate — fiecare era o oglindă a dezaprobă- 
rii celeilalte. 

— Mai am de făcut un singur lucru, a spus el, ridicând tele- 
fonul, doar un singur lucru în Charleston şi pe urmă mă-ntorc, 
promit. 

A auzit cum telefonul face legătura şi începe să sune. ŞI, 
după privirea ei, auzise şi Marie. 

— Întotdeauna mai e un singur lucru, a spus ea, apoi s-a în- 
tors şi a intrat în bucătărie. 

Sinead a rămas unde era. 

— Numai un singur lucru? a spus ca. 

— Literalmente acest singur lucru, îți promit cu mâna pe 
inimă. 

Ea a încuviinţat, dar nu a zâmbit, apoi s-a întors şi şi-a ur- 
mat mama în bucătarie, în timp ce Jackson a răspuns. Franklin 
şi-a lipit telefonul de ureche şi a închis ochii ca să nu mai vadă 
toate acele lucruri pe care nu voia să le părăsească. 

— Am nevoie de ajutorul tău, a spus în şoaptă. Dar mai în- 
tâi trebuie să ajung cât mai repede în Charleston, de preferat 
evitând parcarea care s-a format pe autostrada 1-26. 

— A întrebat despre mine ? 

Gabriel era rezemat pe perne şi privea fetele serioase ale 
lui Athanasius și Thomas, după ciudata întrevedere cu Malachi. 

— Da, iar întrebările lui păreau să fie legate de ceea ce 
tocmai citise pe Harta Stelară. A întrebat dacă ai venit călare 
în Citadelă, din pustiu. 

— Credeţi că ştie ce-nseamnă simbolurile ? 

— Fără îndoială, a răspuns Thomas. Malachi ştie mai mul- 
te despre scrierile timpurii decât orice alt om în viaţă. Dacă 
există ceva în bibliotecă care poate ajuta la descifrarea aces- 
tui text, atunci acel ceva se află deja în mintea lui. Malachi ştie 
exact ce înseamnă. 

— Și cum îl facem să ne spună şi nouă ? 

— Nu-l facem, a replicat Athanasius. Malachi e intransi- 
gent. Și pe mine mă urăște. Crede că am trădat ordinul. Nu e 
nicio şansă să împărtășească cu noi ce a aflat. Trebuia să știu 
că nu putem să avem încredere în el, dar nu credeam c-o să fie 
atât de... zdruncinat. 

— Da, a confirmat Thomas, părea disperat. N-o să ne aju- 
fe. Mă tem că e deja pierdut. 

— Se pare deci că trebuie să ne ocupăm personal de asta, 
a spus Athanasius frecându-și mâinile una de alta de parcă, la 
un anumit nivel, se bucura de întreaga situaţie. Dacă vrem să 
interpretcim restul scrierii de pe piatră, trebuie să avem acces 
la lucrările antice. Tu m-ai mai ajutat odată să pătrund pe as- 
cuns în bibliotecă. 

Thomas a zâmbit. 

— Și asta pe când luminile încă mergeau, protocoalele de 
securitate erau la locul lor, paznici înarmaţi patrulau neîntre- 
rupt şi accesul neautorizat era pasibil de pedeapsa cu moartea. 
Prin comparație, de data asta ar trebui să fie floare la ureche. 

— Poţi s-o faci în seara asta? 

— Va trebui să mă conectez la sistemele bibliotecii, ca să 
văd ce mai funcționează şi ce a fost dezactivat, nu vreau să 
cazi în vreo capcană sau să declanşezi vreo alarmă. Absența 
luminilor o să fie de un mare ajutor, şi presupun că nu se folo- 
sesc de ochelarii pentru vedere pe timpul nopții ținând cont de 
„influența corupătoare a modernității“, ceea ce înseamnă că 
noi îi putem folosi. Sunt ţinuţi în camera de control de lângă 
intrarea principală. 

— Am putea să pătrundem prin sălile de lectură? Dacă 
am intra prin secțiunea restricționată şi apoi prin cea folosi- 
tă de Sancti ? 

— Ce înseamnă asta ? a întrebat Gabriel. 

— Călugării Sanctus erau strict izolați de restul populației 
pentru a păstra secretele pe care le dețineau. Totuşi, în momen- 
tele în care nu se mai afla nimeni acolo, aveau acces la biblio- 
fecă şi aveau propria sală de lectură. Se ajunge la ea printr-o 
scară din partea de sus a muntelui. Mai sunt și alte scări, una 
către apartamentul Prelatului, una în apropierea peşterei ca- 
tedralei şi una chiar pe aici. A arătat înspre uşa care dădea în 
dormitorul Abatelui. Membrilor de încredere, mai în vârstă din 
interiorul muntelui le-a fost permis să se întâlnească cu Sancti 
și să ia parte la ceremoniile lor. Din moment ce n-a mai rămas 
niciunul în viață, scările şi sala de lectură a călugărilor Sancti 
au rămas nefolosite. A privit din nou spre uşa care ducea spre 
dormitor. Am cheia Abatelui pentru acea uşă. Dar n-o am şi pe 
cea pentru uşa care dă spre sala de lectură. Va trebui s-o forțărm. 

Părintele Thomas a dat din cap. 

— Am face mult prea mult zgomot. E o uşă grea, cu o încu- 
ietoare rezistentă, iar sălile de lectură folosite de Malachi şi pe- 
lerinele negre sunt chiar alături. Aş prefera să intru pe ascuns 
folosind propriile sisteme decât să-mi croiesc drum spărgând 
o uşă. Odată aflați înăuntru şi cu ochelarii de noapte la ochi, 

fotul ar trebui să fie uşor. Putem să găsim drumul către textele 
antice şi să citim tot ce vrem în întuneric total. Lasă-mă vreo 
două ore ca să-mi dau seama cum Să intrăm. Și aşa toată lumea 
o să aibă timp să meargă la culcare. Să zicem la miezul nopții ? 

Athanasius a încuviințat din cap. 

— Între utrenie şi laude. 

— Pot să vin şi eu cu voi? a întrebat Gabriel, vădit serios. 

— Tu nu mergi nicăieri ! 

Doctorul Kaplan apăruse în spatele lui Thomas cu ceva în 
mână şi o expresie serioasă. 

— Eşti prea slăbit ca să mai faci şi altceva în afară de a sta 
întins aici şi a te odhini. Totuşi, dacă vrei cu adevărat să ajuţi... 

Și-a deschis palma, iar Gabriel a simţit cum i se strânge sto- 
macul când a văzut mai multe eprubete goale. 

— Situația e următoarea. Până acum am colectat opt sute de 
mililitri din sângele tău, cantitate pentru refacerea căreia cor- 
pului tău i-ar lua aproximativ cinci săptămâni. Plasma e înlo- 
cuită într-o zi sau două. Dar pentru celulele sangvine e nevo- 
ie de mult mai mult timp. În studiul bolii, aceste celule ne ofe- 
ră cele mai multe informaţii. Ele sunt cele care s-au luptat cu 
boala şi, în cazul tău, au câștigat. În momentul ăsta corpul tău 
de-abia a început să înlocuiască plasma, iar numărul de celule 
albe pe litru e încă destul de ridicat. Pentru virologie şi toxico- 
logie asta e materie de calitatea întâi, plină ochi de informaţiile 
de care avem nevoie. Am grăbi mult lucrurile dacă am putea să 
mai lum o parte din acest sânge bogat acum. 

— Cât de mult? 

— Încă cinci sute de mililitri. 

— Și cu cât aş rămâne ? 

— Destul, ai avea încă în jur de şaptezeci şi cinci, optzeci 
la sută din cantitatea obişnuită, ceea ce e în regulă pentru un 
pacient sănătos. Îngrijorarea mea e că ultima dată când ţi-am 
luat sânge am provocat o uşoară recădere, deşi ţi-ai revenit re- 
pede şi pari bine acum. 

S-a uitat la monitorul EKG conectat de degetul lui Gabriel 
printr-o clamă. 

— Semnele tale vitale sunt puternice şi nu există niciun 
motiv clar de îngrijorare. Dar. în cele din urmă, decizia e a ta. 

Gabriel a privit fereastra cu vitraliu, unde imaginea păunu- 
lui de-abia se mai zărea, acum că se lăsase înserarea. 

— Lanaiba! a spus el. Şi-aşa nu plec nicăieri. Dar. dacă-mi 
pierd iar cunoştinţa, vă rog să nu mă mai treziți până dimineaţă. 

Un asistent a apărut de nicăieri şi a început să strângă le- 
găturile lui Gabriel. 

— Doar o măsură de prevedere, a spus Kaplan. În caz c-o 
să ai altă criză. 

Gabriel s-a întors către Athanasius. 

— Succes! a spus el. Și sper sincer c-o să aveți o noapte 
mai frumoasă decât a mea. 


81. 


Lumina lumânării a strălucit pe cuvintele sculptate în in- 
feriorul unei arcade pe sub care a trecut Malachi: CRIPTA 
REVELATIO, Peştera Apocalipsei. 

Cea mai mare parte din bibliotecă era organizată după dată 
și origine, cu cele mai noi achiziţii aflate în apropierea intră- 
rii. Însă obiectele din Cripta Revelatio erau adunate din toate 
culturile, din fiecare secol şi din fiecare părticică a lumii. Era 
o colecție cu un singur subiect: toate textele şi referințele adu- 
nate acolo conțineau relatări profetice legate de sfârşitul lumii. 

Și-a croit drum către capătul încăperii şi a ţinut lumâna- 
rea care se termina lângă una nouă până când fitilul cel nou 
s-a aprins şi o lumină slabă, portocalie a tremurat pe deasupra 
unui birou plin de cărți şi foi de hârtie acoperite de scrisul său 
mărunt. Prăbuşindu-se pe scaunul de lângă birou, a luat o foa- 
ie de hârtie şi a ridicat stiloul. Mâna îi tremura în timp ce scria, 
iar buzele i se mişcau în timp ce îşi amintea simbolurile văzute. 
Nu putuse să le memoreze pe toate în atât de puțin timp, dar vă- 
Zuse destul. Scotea simbolurile din memorie, scriind lângă fie- 
care interpretarea sa, astfel încât să poată prinde un înţeles cât 
mai complet din ceea ce îşi amintea: un semn pentru călăreț, un 
războinic în şa; un semn pentru Citadelă, care apărea de mai 
multe ori; şi, chiar la sfârşitul profeției, simbolul unui craniu — 
însemnând moarte sau un Sfârşit —, urmat de o lună într-un soa- 
re, ceea ce reprezenta o Zi. 

Sfârşitul Zilelor. 

A tras lumânarea mai aproape, ochii săi măriți s-au mişcat în 
spatele lentilelor ochelarilor, iar mâinile tremurătoare erau doar 
o extensie a gândurilor năvalnice în timp ce căuta o informaţie 

anume prin grămada de referințe despre sfârşitul lumii, care se 
întindea de pe masă şi până jos, pe podea. Citise şi recitise do- 
cumentele de atâtea ori încât în fiecare noapte pe care o petre- 
cea acolo, în cuibul său de profeții, reprezentările teribile şi pre- 
vestirile pe care le conțineau se revărsau în visele sale. 

A găsit ceea ce căuta sub un manuscris original scris de 
mână al Eddei Vechi și al unei prime ediții din Les Propheties, 
de Michel de Nostredame. Textul fusese scris pe papirus în 
Grecia Antică şi legat într-un codice cu fâşii de piele subțiri. O 
asemenea modalitate de legare era de obicei rezervată textelor 
neatinse, dar acele pagini erau pline de tăieturi şi adăugiri în- 
ghesuite pe margini şi în spaţiile dintre rânduri. 

Malachi a dat paginile cu mare grijă, ceea ce dovedea 
recunoaşterea stării foarte delicate a cărții. Ajunsese în Citadelă 
la o sută de ani de la moartea lui Hristos, la scurt timp după ce 
fusese scrisă, în Insula Patmos. Orice învăţat creştin care pose- 
da vagi cunoştinţe de greacă ar fi recunoscut imagistica apoca- 
liptică plină de dragoni şi de miei. Era Apocalipsa, ultima carte 
din Sfânta Biblie, scrisă chiar de mâna Sfântului loan Teologul. 

Primele copii ale Bibliei fuseseră alcătuite şi scrise chiar în 
acea bibliotecă, folosind drept referinţe textele originale. Însă 
în versiunea oficială şi publică pe care toată lumea o cunoștea 
nu fusese copiat chiar totul. Sub supravegherea învățaților de 
pe vremuri, fuseseră omise capitole întregi pentru ca înţelesul 
cuvintelor Domnului să fie clarificat. Și orice aluzie prea con- 
cretă la Citadelă sau la Sacrament fusese de asemenea omisă, 
pentru ca secretele să rămână secrete. Dar viziunile complete 
și profețiile Sfântului loan fuseseră păstrate în acea copie uni- 
că a lucrării originale. Malachi a găsit pagina pe care o căuta 
și a cercetat amestecul de tăieturi şi de notițe până când a gă- 
sit al şaptelea verset: 


Şi când a deschis pecetea a patra, 

Am auzit glasul fiinţei a patra, zicând: 
Vino şi vezi. 

Şi m-am uitat şi iată un cal galben-vânăt: 

şi numele lui era Moartea, 
şi iadul se ţinea după el.! 


Aceeaşi versiune era scrisă în toate Bibliile de pe fața 
Pământului. Dar în acel codice era un fragment suplimen- 
tar, care fusese însemnat pentru a fi exclus de către unii dintre 
Părinţii Bisericii din cauza referinței clare la Citadelă: 


Iară el a venit călare din pustie, 

Un demon deghizat în înger, 

Iară păstrătorii flăcării din marele turn, care 

rezistaseră şi păstraseră secretul 

Domnului încă din vremea lui Adam, 

Au fost înşelaţi şi l-au primit înăuntru. 

Şi acolo el a îndepărtat lumina, 

Însă cei cu inima curată nu au fost înşelaţi. 

Şi Domnul le-a dat un foc alb pentru a arde toată 
putreziciunea 

Şi a-l purta pe cel fals către moarte. 

Iară Domnul le-a zâmbit celor care Îi înfăptuiseră lucrarea, 

Şi ei s-au aşezat lângă El. 

Binecuvântaţi printre cei binecuvântaţi. 


Și ce îi spusese Athanasius — nătângul acela — despre omul 
care înşelase moartea şi îşi revenise în urma molimei ? Că ve- 
nise călare până la Citadelă şi că numele lui e Gabriel. 

Ce făcuseră? 

Apocalipsa și profeția gravată în piatră preziceau amândo- 
uă sfârșitul zilelor — iar Athanasius fusese cel care făcuse ca 
totul să aibă loc. Aprinsese fitilul a cărui ardere avea să dis- 
trugă totul. 

Malachi a închis ochii şi a încercat să se gândească. Pe pia- 
tră fuseseră cioplite şi constelații, şi simboluri care încadrau 
fotul într-o perioadă de timp. Poate că totuşi sfârşitul nu se afla 


1 Apocalipsa, 6:7-8. 

acolo, poate că putea fi evitat. A recitit cuvintele Sfântului, că- 
utând să le găsească un nou înţeles, ochii fiindu-i atraşi în spe- 
cial de o frază anume: 


Însă cei cu inima curată nu au fost înşelaţi. 

Şi Domnul le-a dat un foc alb pentru a arde toată 
putreziciunea 

Şi a-l purta pe cel fals către moarte. 


Ce spusese Athanasius despre demon, despre cel care-şi spu- 
nea Gabriel? Că îşi revenea de pe urma molimei şi că îl duse- 
seră în apartamentul privat al Abatelui pentru a se recupera 
în timp ce ei îşi făceau testele şi îi mijloceau lucrarea, sclavi 
deja fără măcar să ştie. Neghiobii |! Dar Athanasius mai spuse- 
se ceva: că e încă slăbit, că nu îşi revenise complet. lar el ştia 
o cale spre apartamentul privat al Abatelui, pe scările şi pe co- 
ridoarele care urcau din sala de lectură încuiată a călugărilor 
Sancti. Și Malachi avea cheia. Mai era încă timp să îl înfrân- 
gă, dar trebuia să lovească rapid, înainte ca acesta să devină 
prea puternic. 


82. 


Franklin s-a întors la Charleston pe acelaşi drum pe care ple- 
case. A împrumutat maşina lui Sinead, preferând să se înjoseas- 
că sosind la o arestare într-o maşină Hyunday Elantra decât să 
sufere şi probabil să fie refuzat întrebând-o pe Marie dacă poa- 
te să împrumute Chevroletul ei Malibu. 

Jackson l-a aşteptat împreună cu alţi doi poliţişti la o ben- 
zinărie aflată la vreo treizeci de kilometri în afara oraşului, aşa 
cum stabiliseră. Au condus înapoi în oraş pe contrasens, pe ben- 
zile pustii ale autostrăzii, cu girofarurile pornite în caz că întâl- 
neau vreo maşină venind din sens opus. Traficul pe sensul din- 
spre oraş era la fel de groaznic cum fusese şi înainte, şi priviri 
invidioase i-au însoţit în timp ce zburau pe lângă toţi acei oa- 
meni blocaţi în spatele volanelor, aşteptând încă la rând să în- 
ainteze lent spre casă. 

Au oprit luminile şi sirenele când au ajuns în oraş şi traficul a 
început să se fluidizeze din nou. Şi-au făcut drum pe străzile moi 
din cauza zăpezii şi au parcat după colţ de biserica lui Cooper, 
unde Franklin a revizuit strategia de arestare, planul clădirii, nu- 
mărul probabil de oameni dinăuntru. Ba chiar a căutat pe telefon 
o fotografie a lui Cooper ca să le-o arate. Poliţiştii de abia i-au 
aruncat vreo privire. Toată lumea ştia cine era Fulton Cooper. 

Şi-au verificat armele şi şi-au pus vesta antiglonţ. Din cau- 
za unei încurcături aduseseră doar trei, aşa că Franklin a hotă- 
rât să se descurce şi fără. Nu putea să şi-l imagineze pe Cooper 
opunând vreun fel de rezistență. Au trecut pentru ultima dată 
totul în revistă şi apoi s-au despărțit, ceilalți doi poliţişti mer- 
gând spre spatele clădirii, pentru a acoperi intrarea secundară 
în caz că bunul reverend îşi pierdea credinţa în Dumnezeu şi se 
hotăra să dea bir cu fugiţii. 

Franklin şi Jackson au luat-o prin faţă. Franklin a tras cu pu- 
tere de mânerul clopoţelului şi l-a auzit sunând undeva în interi- 
orul clădirii. Luminile erau aprinse şi cele mai recente informaţii 
oferite de microfonul Eavesdroper sugerau că Cooper, sau cel 
puţin telefonul lui, mai erau în clădire cu zece minute în urmă. 
Franklin a întins mâna spre spațiul dintre cutia poştală şi zid pen- 
tru a retrage pachetul mototolit de țigări cu microfonul înăuntru. 

Ningea în continuare. Ei aşteptau. 

O lumină s-a aprins deasupra lor, scoţându-i din întuneric şi 
aruncându-le umbrele pe albul imaculat al şoselei. Domnişoara 
Boerman a apărut în uşă şi i-a întâmpinat cu o privire la fel de 
rece ca pământul pe care stăteau. 

— Da? 

— Reverendul este? a întrebat Franklin. 

— Nu se poate ca această... orice-ar fi ea, să aştepte până 
mâine? 

— Nu. 

Franklin a observat cum cămaşa ei era descheiată la baza gâ- 
tului, un detaliu minor, dar, ţinând cont că era vorba de ea, pă- 
rea că o surprinseseră pe jumătate dezbrăcată. Mâna ei s-a în- 
dreptat spre gulerul cămăşii, iar faţa i-a împietrit. 

— Mă tem că nu e disponibil. 

Cicatricea subțire de pe chipul ei s-a încreţit în timp ce vor- 
bea. Franklin s-a întrebat dacă acela era motivul pentru care nu 
zâmbea niciodată. 

— Vă deranjează dacă intrăm să vedem cu ochii noştri? 

— Aveţi mandat? 

— Vreţi să spuneţi ceva de felul ăsta? 

Jackson a scos hârtiile semnate de singurul judecător care 
se mai afla în oraş şi care răspunsese la telefon, iar Franklin s-a 
bucurat când a văzut-o surprinsă. A ridicat privirea, fără să facă 
nicio altă mişcare pentru a descuia poarta. 

— Bine, haideţi să vă spun cu cum facem! a zis Franklin, 
făcând pe rezonabilul. Aveţi exact trei secunde să deschideţi 
această poartă sau o să împuşc încuietoarea şi o să vă arestez 
pentru obstrucția unei anchete, sună corect? 

A ridicat trei degere. 

Apoi două. 

A întins mâna în haină, după pistol. 

Ea a făcut un pas în faţă şi a băgat o cheie în încuietoare, 
dându-se la o parte ca să îi lase să intre. 

— Unde e? 

— Nu sunt sigură. 

— Faceţi o presupunere, şi vedeţi să fie una corectă! 

— E probabil la rugăciune, în capelă. 

— Credeţi sau ştiţi? 

Mâna ei s-a îndreptat din nou spre guler. 

— E acolo. 

— Unde vine asta? 

— La subsol, în jos pe scările pe care ați urcat mai devreme. 

— E singur? 

— Da. 

— Mai e cineva în clădire despre care ar trebui să ştiu? 

— Biserica este închisă. 

— Nu asta am întrebat. 

— Nu. Numai e nimeni aici în afară de Fulton şi de mine. 

Franklin a zâmbit. 

— Mulţumesc, domnişoară. Aţi fost de mare ajutor. De ce 
nu aşteptaţi aici până terminăm ? 

Franklin a împins uşa şi a intrat în căldura holului de la intrare, 
Jackson urmându-l îndeaproape. Camera cu telefoane era pustie, 
la fel şi cea cu scrisori. Şi-au continuat drumul pe scările îngus- 
te şi au coborât. Paşii lui Franklin răsunau cu putere pe scându- 
rile goale, anunţându-i apropierea oricui ar fi ascultat din subsol. 
A ajuns la capăt şi a aşteptat ca Jackson să îl prindă din urmă. 

— Eşti gata? 

O încuviinţare scurtă. 

— Bine, hai s-o facem! 

Au mers împreună prin întuneric, către o uşă solidă de lemn 
care s-a deschis cu uşurinţă datorită balamalelor bine unse: în 
faţa ochilor lor se deschidea o mică capelă luminată în mod mi- 
raculos de lumina soarelui care intra printr-o fereastră mare, cu 
vitraliu. Cooper era în genunchi în faţa ei, cu capul înclinat şi 
cu mâinile împreunate în faţă, unde nu puteau fi văzute. 

— Bună ziua, domnule reverend, a spus Franklin, înain- 
tând către centrul camerei. Ne pare rău că dăm buzna astfel, 

dar pur şi simplu voiam neapărat să îl cunoaşteţi pe un prie- 
ten de-al meu. Detectiv Jackson din departamentul de poliție 
Charleston, fă cunoştinţă cu bărbatul pe care îl arestăm pentru 
conspirație la crimă. 

Cooper nu s-a mişcat. Franklin s-a uitat spre Jackson. 

— Vrei să îi citeşti drepturile în timp ce îşi ia la revedere 
de la Domnul? 

Franklin s-a aşezat pe o băncuţă în timp ce Jackson 1-a citit 
drepturile lui Cooper. Dintr-odată, s-a simțit obosit după acea zi 
lungă şi plină de evenimente. Faptul că plecase de lângă Marie 
şi Sinead îl consumase mai mult decât crezuse. Cel puţin Cooper 
nu dădea din picioare şi nici nu țipa. A privit cum reverendul îşi 
coboară mâinile şi îşi ridică privirea spre crucea incastrată în 
desenul ferestrei. 

— Pot să vă întreb pe baza căror dovezi mă arestaţi? 

— Puteţi. 

Franklin şi-a scos telefonul şi a redat conversaţia telefonică 
interceptată, vocea lui Cooper sunând subțire şi metalică în di- 
fuzorul micuţ. L-a oprit înainte să ajungă la sfârşit. 

— Nu aveţi nici cea mai mică idee cu ce ne confruntăm noi 
toţi aici, nu-i aşa? a spus Cooper. 

Franklin a zâmbit. 

— Sunteţi liber să mă luminaţi, a spus obosit, deși v-aş sfă- 
tui să nu lungii prea tare povestea, fiindcă tot ce spuneţi acum 
constituie dovezi care pot fi folosite împotriva dumneavoastră 
într-un proces. 

— După acui lege, a omului? Legea guvernului? De ce m-aş 
teme cu de nişte lucruri atât de inadecvate şi pline de greşeli? 

— Hm, păi ia să vedem noi, încă mai există pedeapsa cu 
moartea în acest stat, deci ăsta ar fi un motiv. Apoi ar mai fi în- 
delungata pedeapsă cu închisoarea pe care oricum o s-o primiţi, 
când s-ar putea să vă treziți închis într-o celulă minusculă cu 
un tip imens, plin de pofte, pe care să îl cheme Bubba sau ceva 
asemănător şi care cu siguranţă ar trezi frica de Dumnezeu şi în 
sufletul meu. 

— Există o singură lege în faţa căreia răspund cu, iar aceas- 
ta este legea Mântuitorului Isus Hristos, iar El este aproape. El 

ştie cine ÎI slujeşte şi cine nu. Şi îi va aduna pe cei drepţi lângă 
El când va sosi vremea. 

Bruscheţea şi viteza cu care s-a mişcat Cooper l-au luat prin 
surprindere pe Franklin. Deşi stătea îngenuncheat pe podea, 
în momentul următor era în cealaltă parte a încăperii, dinco- 
lo de pupitrul solid de lemn. Franklin s-a lăsat automat în Jos, 
înşfăcându-şi pistolul din tocul de la umăr şi folosind banca 
drept pavăză. Cu coada ochiului l-a văzut pe Jackson lăsându-se 
în jos şi făcând acelaşi lucru. 

— Ştim despre ieşirea din spate, Cooper, şi e păzită! a stri- 
gat Franklin. N-ai cale de scăpare! 

— Aici, prietene, e unde te înşeli tu! 

Cooper s-a ridicat de cealaltă parte a pupitrului, cu o armă 
în mână, ţintind direct spre Franklin. 

Instincte perfecționate timp de-o viaţă i-au inundat creierul 
lui Franklin şi i-au indus acea stare lentă, cu simţurile ascuțite 
la maximum, care se instala în toiul unei lupte armate reale. 

A văzut cum încheietura degetului lui Cooper se albeşte, în 
timp ce degetul i se strânge în jurul trăgaciului. 

Vestă. Nu purta vestă. 

Şi-a auzit propria răsuflare, lentă şi puternică, în timp ce a 
tras aer în piept şi nu i-a dat drumul. A simţit izbitura reculului 
în braţ, a văzut lumina făcută de pistolul său când a tras, şi din 
nou, în acelaşi timp cu bubuiturile adânci şi întârziate ale ambe- 
lor împuşcături răsunând în capelă. Prin fum a zărit cum Cooper 
s-a răsucit şi a căzut, iar arma i-a alunecat din mână în clipa în 
care a atins podeaua de piatră. Franklin era deja în mişcare, con- 
dus înainte de obişnuinţă, deschizându-şi drumul cu pistolul ca 
să se asigure că Cooper nu mai este o ameninţare, în timp ce o 
parte a creierului său verifica să nu fi fost şi el rănit. 

Oare Cooper ratase ținta? Greu de spus. 

Mai văzuse şi altădată agenţi care zburascră în sus pe scări, 
răniți grav fără să ştie măcar din cauza adrenalinei şi a şocului 
întârziat. lar el îi promisese lui Marie că avea să se întoarcă. 

A ajuns lângă trupul lui Cooper şi l-a verificat fără să lase 
arma în jos. Mai respira încă, dar slab, cu privirea aţintită spre 
fereastră şi cu o baltă de sânge care se întindea sub el prea re- 
pede ca să fie neînsemnată. Ambele împuşcături îl nimeriseră 

în plin. Organe rănite grav, posibil şi artere. Îi auzea horcăitu- 
rile, în timp ce plămânii i se umpleau de sânge. Avea să se îne- 
ce înainte de a sângera, şi Franklin nu mai putea să facă nimic 
decât să privească. 

Franklin s-a aplecat pe un genunchi, punându-și o mână pe 
umărul lui Cooper ca să ştie că e acolo. 

— Ai fost lovit destul de grav, dar o să fii bine, a minţit el. 
E o ambulanţă pe drum. De ce nu-mi spui unde e Kinderman ? 

Cooper a deschis gura, cu ochii încă aţintiţi spre cruce. 
Franklin s-a aplecat mai mult ca să îl poată auzi. 

— E în drum spre... iad, a spus Cooper cu o voce întretăiată. 

Nişte paşi au răsunat pe scări în jos, era domnişoara Boerman 
care auzise împuşcăturile. Jackson s-a ridicat să o oprească. Nu 
avea rost să vadă scena aceea. Cu tot zgomotul, Franklin şi-a 
dat seama că Cooper mai spune ceva. S-a aplecat şi mai mult, 
cu urechea atât de aproape încât îi simţea răsuflarea. 

— Îţi mulţumesc... a şoptit Cooper, că... m-ai ajutat... să plec. 

Ultimul cuvânt a ieşit sub forma unui lung oftat ce s-a sfârşit 
într-o horcăitură pe care Franklin o mai auzise de prea multe ori 
înainte. Se terminase. Cooper era mort. 

Se auzeau voci în spatele lui, a lui Jackson, joasă şi calmă, a 
domnişoarei Boerman, furioasă şi isterică. Apoi alți paşi, ceilalți 
doi polițiști veneau fiindcă auziseră focuri de armă. 

Prea târziu. Nimic de văzut. 

Franklin s-a îndreptat spre locul în care pistolul lui Cooper 
zăcea pe podeaua de piatră, iar pe al lui l-a pus în toc; şi-a pus o 
pereche de mănuşi Nitrile. A ridicat arma căzută şi şi-a dat seama 
instantaneu după greutatea şi echilibrul ci că e goală. A verificat 
ca să se asigure — nicio magazie de cartuşe în încărcător, niciun 
glonte în camera cartuşului — şi şi-a dat seama ce voia să spună 
Cooper cu acele ultime cuvinte. Nu ar fi putut să dea ochii cu 
Domnul dacă şi-ar fi luat viaţa. Sinuciderea era un păcat mortal. 
Aşa că îl determinase pe Franklin să facă acest lucru pentru el. 

Sinucidere prin polițist. 


83. 


Shepherd stătea pe veranda observatorului lui Douglas, pri- 
vind cum echipa de tehnicieni FBI le dă lecţii poliţiştilor locali, 
când telefonul i-a vibrat în buzunar. 

— Cooper e mort, a spus Franklin în clipa în care el a răs- 
puns. 

— Isuse! 

— A scos o armă, aşa că a trebuit să trag. A fost implicat în 
atacul asupra lui Douglas, n-am nicio îndoială. Am înregistrată 
o conversaţie în care discută despre asta, iar în momentul ăsta 
stau în faţa studioului lui şi mă uit la nişte imagini deosebit de 
neplăcute cu profesorul, făcute post-mortem. Sunt editate în- 
tr-un filmuleţ video care avea să fie probabil punctul de interes 
al unei viitoare predici ţinute de răposatul reverend: pedeapsa 
lui Dumnezeu pentru blasfematori, priviţi-l furia măreaţă... Îţi 
poţi imagina. Vestea proastă este că aceleaşi imagini sunt deja pe 
internet, postate anonim, şi apar acum pe cele mai nebuneşti si- 
te-uri de conspirații religioase, probabil ca reverendul să le poată 
ascunde sursa. O să le eliminăm cât de repede putem, dar au înce- 
put să fie preluate de câteva canale de ştiri şi să fie distribuite pe 
Twitter. Nu putem să mai ținem duhul în sticlă, ceea ce înseamnă 
că trebuie să-l găsim repede pe Kinderman, înainte să dispară de 
tot şi înainte ca îngerii morții trimişi de Cooper să ajungă la el. 

— Aş putea să folosesc e-mailul pe care l-am găsit pe lap- 
topul lui Douglas, să-i spun lui Kinderman ce s-a întâmplat aici 
şi să-i ofer o mână de ajutor şi protecție. 

— Tipii de la tehnic au ajuns deja acolo? 

— Mda, momentan se împrietenesc cu localnicii. 

— Pun pariu. N-o să le placă faptul că vrei să calci peste tot 
prin locul crimei „lor“, dar aici e în joc viaţa unui om. Foloseşte 

laptopul şi pune-ţi mănuşi! Dacă o să se plângă de asta în ra- 
port, o să spun că eu ţi-am ordonat. 

— Bine. Vă anunţ dacă doctorul muşcă momeala. Vreţi să 
mă-ntorc la Charlestone după ce termin aici? 

A urmat o tăcere pe linie, iar undeva pe fundal Shepherd au- 
zea vocea lui Cooper declamând cu patos. 

— Mai sunteţi acolo? 

— Mda, sunt aici. Ar trebui să te odihneşti puţin şi apoi să 
te duci la Charlotte, e mai aproape. O să-i anunţ eu că vii. 

— Și dumneavoastră ce-o să faceţi? 

— Sună-mă dacă primeşti ceva de la Kinderman. 

În telefon s-a auzit un clic şi, înainte ca Shepherd să poată 
răspunde, conversaţia s-a întrerupt. 


Prin faptul că a insistat să folosească laptopul lui Douglas, 
Shepherd a reuşit să îi enerveze şi pe băieţii de la departamen- 
tul tehnic al FBI, şi pe poliţiştii locali. Le-a ignorat privirile şi 
şoaptele în timp ce lucrau împreună fotografiind şi înlăturând 
cadavrul lui Douglas de pe perete şi s-a aplecat asupra tastatu- 
rii, zicându-şi că cel puţin îşi făcuse treaba şi reuşise să îi facă 
să coopereze unii cu alții. Acum erau uniţi de părerea comună 
că el e un cretin. 

A deschis ultimul mesaj al lui Kinderman folosind pixuri 
pentru a lovi tastele, apoi a apăsat pe reply şi s-a oprit. Avea o 
singură şansă. Dacă greşea, Kinderman avea să îşi închidă con- 
tul de email și să dispară din nou. Privirea i s-a mutat la numă- 
rătoarea inversă, care se micşora neîntrerupt. 

Ar fi putut să încerce să îl atragă pretinzând că e Douglas, 
dar nu ştia destule despre trecutul lor ca să fie convingător. De 
asemenea, după spusele lui Franklin, fotografiile cu cadavrul lui 
Douglas circulau deja pe internet şi începuseră să trezească inte- 
resul presei. Dacă doctorul Kinderman le văzuse deja, atunci era 
aproape imposibil ca o voce de dincolo de mormânt să îi câştige 
încrederea. Pe de altă parte, dacă le văzuse deja, atunci teama 
era o unealtă folositoare. 

Shepherd a dat clic pe iconiţa browser-ului şi a început să 
caute imaginile. Nu i-a luat mult. La câteva clicuri distanță de 
site-ul lui Cooper a găsit un site dedicat Apocalipsei. Era o 

chestie cu adevărat urâtă, plină de ură şi condamnare, cu o în- 
treagă secțiune dedicată „Marii blasfemii a noului turn Babel“. 
Existau imagini cu Hubble şi de asemenea fotografii ale lui 
Douglas şi Kinderman, având dedesubt descrieri care îi iden- 
tificau drept creatorii marii ofense. Mai erau de asemenea ti- 
tluri de ştiri şi linkuri către numeroase poveşti despre sabotaj 
şi despre explozii. În partea de jos a ecranului, Shepherd a gă- 
sit o versiune neclară a încăperii în care se afla acum, însoțită 
de un citat din Ezechiel: 


Și vor şti că Eu sunt Domnul, 
Când voi săvârşi asupra lor răzbunarea Mea.! 


Citatul era scris cu litere roşii ca sângele lui Douglas. 
Shepherd şi-a imaginat pe cineva într-un subsol, luminat de 
strălucirea ecranului şi de tumultul interior, potrivind culoa- 
rea din fotografie şi apoi apăsând pe butonul publish, mulţumit 
de micuța lui găselniță de design. Spera ca FBl-ul să îi dea de 
urmă. A copiat linkul şi l-a postat în email. 

Apoi a găsit pe site-ul lui Cooper linkul spre filmuleţul cu el 
şi Franklin forţaţi să vorbească despre explozia de la Marshall 
şi sabotajul telescopului Hubble. A copiat-o şi pe aceea în me- 
saj şi apoi a început să tasteze: 


Domnule doctor Kinderman, 


Sper că dumneavoastră sunteți. Dacă da, îmi cer scu- 
ze pentru că vă contactez în acest fel. Sunt un fost 
student al profesorului Douglas și acum lucrez pentru 
FBI. Îmi pare foarte rău să vă informez că profesorul 
este mort — ucis — şi că viața dumneavoastră este de 
asemenea în pericol. Aceiași oameni care l-au locali- 
zat în cabana lui de la munte vă caută acum pe dum- 
neavoastră. Ştim că aţi primit aceleaşi ameninţări ca el 


! Ezechiel, 25:17. 

şi că amândoi aţi văzut ceva în acele date lipsă ale te- 
lescopului Hubble. Lăsaţi-mă să vă ajut, ca agent fe- 
deral sau ca un vechi prieten al profesorului. Oricum, 
vreau să vă ajut. Vă rog să îmi permiteţi s-o fac. 


Cu stimă, 
Joseph Shepherd 


L-a recitit şi a fost surprins să îşi descopere lacrimi în ochi. 
S-a întors cu spatele la ceilalți şi le-a şters. Fusese luat de valul 
rapid al evenimentelor şi ignorase şocul descoperirii cadavrului 
profesorului — până în acel moment. Faptul că îi scrisese mesa- 
jul doctorului Kinderman deschisese o fereastră către ceva real 
şi dureros. Nu îl căutase pe profesor prea mult timp, mai mult de 
o zi, dar era ceva de rău augur în felul tragic în care acea căutare 
se terminase, ceva care îl făcea să se gândească la cealaltă, cea 
în care era implicat de opt ani lungi. Şi asta îl făcea să se teamă. 

A copiat mesajul în propriul cont de email astfel încât să 
poată monitoriza orice răspuns, apoi a apăsat pe send şi a oftat. 

— Bine, a spus el, e al vostru. 

Şi s-a întors spre ceilalţi chiar când aceştia trăgeau fermoa- 
rul sacului în care îl puseseră pe profesorul Douglas. 


84. 


Liv simțea cum sudoarea îi alunecă pe spate, pe gât, peste 
fot. Alesese să rămână afară şi să conducă prin puterea exem- 
plului. Aşa avea şi ocazia să se gândească, iar monotonia tă- 
cută a sarcinii pe care o îndeplinea o ajuta să își limpezească 
mintea în timp ce încerca să evalueze importanța nou-veniţilor. 

Doctorii intraseră în complex. Eric era foarte ușurat că nu 
mai era singurul membru cu pregătire medicală din comuni- 
tatea lor în continuă creştere, aflată în deşert. Liv, pe de altă 
parte, simțea că e ceva de rău augur în acea sosire bruscă a 
atâtor doctori. Acum, că ultimele victime ale otrăvirii cu apă 
erau moarte şi îngropate, aceasta îi sugera că avea să apară 
altă urgență medicală. 

Convoiul de 4x4 în care sosiseră conținea de asemenea cu- 
fii cu echipamente şi provizii medicale foarte folositoare. Cea 
mai mare parte din stocul existent în infirmerie fusese folosit, 
așa că Liv încercase să se convingă că acesta e motivul pen- 
tru care fuseseră atraşi acolo. Dar în inima instinctelor ei bine 
șlefuite ştia că nu putea fi atât de simplu. 

S-a gândit la cercul cu o cruce în mijloc, simbol al bolii 
și al distrugerii. Era poziționat între săgeata cu vârful în sus 
a muntelui şi cea cu vârful în jos, care reprezenta acel loc. 
Când îl studiase prima oară, presupusese şi sperase că se re- 
feră la Citadelă. Dar acum simțea că înțelesul lui e ambiguu. 
Poziţia lui sugera că acea boală pe care o reprezenta putea fie 
să unească cele două locuri, fie să le dezbine în vreun fel. 

S-a sprijinit de stâlpul gardului, recunoscătoare pentru rea- 
zemul solid pe care i-l oferea, şi a simţit greutatea a tot ce se 
întâmplase planând deasupra ei. Lumina orbitoare şi arşița îi 

dădeau o senzaţie de leşin şi de amețteală şi a simţit că i se face 
greață. Tremura, înghețată de-a dreptul în ciuda căldurii învă- 
luitoare şi a sudorii care încă curgea de pe ea. Inima îi zvâc- 
nea în piept, încețoşându-i privirea. Poate că ar fi trebuit să 
iasă puțin din bătaia soarelui, să bea unul dintre amestecurile 
de rehidratare ale lui Kyle şi să se întindă puţin. 

A început să se îndrepte spre complex, spre cea mai apropia- 
fă clădire. Dacă reușea doar să scape de soare, avea să fie bine. 
S-a concentrat asupra respirației, inspirând pe nas şi expirând 
pe gură, punând un picior în fața celuilalt pentru a micşora 
distanța până la cea mai apropiată ușă. Ajunsese aproxima- 
tiv pe la jumătate când pământul a început să se mişte sub ea. 
Și-a aţintit ochii pe dreptunghiul întunecat al uşii, dar acesta 
părea să se îndepărteze. 

A început să se poticnească, pământul făcea valuri sub tăl- 
pile ei, iar ceva asemănător cu panica a început să o cuprindă. 
Totul se amesteca, căldura, oboseala, adevărurile zărite doar 
pe jumătate şi fragmentele obscure din avertismentele antice. Și 
apoi mai era şi Gabriel, mereu Gabriel, plecat aproape fără un 
cuvânt cu excepția biletului pe care îl purta cu ea ca pe o vra- 
jă. „Nimic nu e uşor pe lumea asta, dar să te părăsesc e cel mai 
greu lucru pe care l-am făcut vreodată... Ai grijă de tine — până 
o să te găsesc din nou... “ 

Dar când avea să se întoarcă, pentru ca ea să poată în sfârșit 
să se odihnească? Să se agate aşa de amintirea lui era tot un 
fel de a suferi. 

În sfârşit mâna i-a atins învelișul metalic al uşii, iar căldura 
arzătoare a readus-o în Ssimțiri. A prins un iz de ceva înțepător, 
citric, în timp ce în cap simtea bujfhituri, sângele continua să i 
se scurgă parcă din vene, iar mintea îi pulsa în ritm percutant 
aceleaşi gânduri repetitive :Gabriel, Citadela, simbolul molimei, 
sosirea doctorilor. 

Uşa a cedat, iar ea aproape că a căzut pe podea când s-a 
deschis. Un val de aer călduț a ieşit afară, aerul condiționat ne- 
fiind încă pornit, pentru că toată lumea lucra afară, iar combus- 
fibilul era prea prețios să fie irosit. Boarea aducea cu ea acelaşi 
miros de citrice, gros şi dulce, care i-a dat din nou amefeli. S-a 

rezemal de perete, alunecând pe lângă el, folosindu-l drept spri- 

jin în timp ce pământul de sub picioarele ei continua să se miște 
şi să se rotească. Trebuia doar să găsească un pat şi să se întin- 
dă un timp, până când lumea se opera din învârtit. 

O altă uşă s-a deschis la capătul coridorului şi a apărut Eric, 
care le făcea doctorilor un tur al clădirii. Au ridicat privirea 
către ea, iar ea a văzut cum îngrijorarea le întunecă chipurile. 
Apoi genunchii i-au cedat şi s-a prăbuşit la pământ. Și-a pier- 
dut cunoștința înainte să atingă podeaua. 


85. 


Shepherd a părăsit în cele din urmă locul crimei la scurt timp 
după miezul nopţii. S-a îndreptat spre nord pe acelaşi drum pe 
care scăpaseră şi criminalii, şi apoi spre est, către Charlotte. 
Când a început să conducă era convins că se îndreaptă spre cea 
mai apropiată secție de poliție pentru a da raportul şi a aştepta 
noi ordine, dar undeva în mintea lui ştia că mai era ceva în 
Charlotte care i-ar fi oferit o altă opțiune. 

Epuizarea s-a instalat după câteva ore. Condiţiile fuseseră 
destul de proaste cea mai mare parte a drumului — zăpadă, gheață 
şi locuri necunoscute. În momentul în care a coborât spre vale 
vremea s-a mai îmbunătăţit, sau cel puţin a devenit destul de 
bună să nu se mai teamă că va rămâne înzăpezit, iar el a oprit pe 
banda pentru opriri de urgenţă de pe autostradă şi a închis ochii 
pentru câteva minute. S-a trezit tresărind când telefonul i-a vi- 
brat în buzunar. A verificat ora şi şi-a dat seama că dormise trei 
ore. Maşina devenise un adevărat congelator, cu gheaţă pe di- 
năuntrul geamurilor, acolo unde aburul respirației lui îngheţase. 
A scotocit în buzunar după telefon şi a descoperit că primise un 
mesaj. A deschis aplicația şi aerul a devenit şi mai rece. Mesajul 
era de la doctorul Kinderman. 


Pari să știi destul de multe, agent Shepherd, şi îţi 
apreciez îngrijorarea. 

Dacă ești cu adevărat bine informat, atunci vei şti 
unde mă găsești. Stau pur şi simplu pe un deal pri- 
vind spre est. Caut stele noi printre prieteni vechi, așa 
cum cei ca noi au făcut de la începuturile timpului. 

Shepherd s-a holbat la mesaj, încercând să înțeleagă ceva din 
el prin ceața din creierul lui adormit. L-a recitit — se simţea obo- 
sit şi iritat de faptul că trebuia să dezlege acea ghicitoare în to- 
iul nopţii îngheţate. De ce nu putuse Kinderman să îi spună pur 
şi simplu unde e? 

De două ori a apăsat pe reply şi a început să compună un me- 
saj, şi de ambele dăț l-a şters — instinctul îi spunea că nu va mai 
primi un alt răspuns. În cele din urmă, a băgat telefonul înapoi 
în buzunar şi a condus până la Charlotte meditând la asta cu ra- 
diatorul dat la maxim şi sorbind dintr-un pahar Big Gulp o ca- 
fea neagră pe care o cumpărase dintr-o parcare pentru camioane. 

Era aproape ora şase dimineaţa când a ajuns la periferia 
oraşului Charlotte şi a parcat lângă un McDonalds, a scos lap- 
topul de la birou de sub scaunul din dreapta şi s-a conectat la 
rețeaua de wi-fi gratuită, care, slavă Domnului, funcţiona încă. 
De unde stătea vedea cum oraşul se întinde în întuneric înain- 
tea lui, ca rezultat al unei pene de curent care scufundase jumă- 
tate din el în beznă. Singurele lumini veneau de la farurile unor 
mașini şi de la nişte focuri făcute în aer liber. Era terifiant să vezi 
cât de repede poate să dispară ordinea lumii. Poate că aşa se va 
sfârşi, nu cu vreo coliziune cosmică sau cu mânia vreunui zeu 
răzbunător, ci cu întreaga societate suferind o implozie în timp 
ce toată lumea se îndrepta către casă şi rămânea acolo — toate 
mărfurile se terminau, toate recoltele rămâneau pe câmp nestrân- 
se şi toate serviciile publice de utilități se închideau fiindcă ni- 
meni nu mai venea la muncă. Poate că nimănui nu îi va păsa de 
fapt şi nimeni nu îşi va mai aminti cum erau lucrurile cândva. 

A deschis laptopul ca să verifice ce mai descoperise agentul 
Smith pe timpul nopţii şi a fost întâmpinat de acel sunet care 
îi făcea inima să tresalte şi pe care ajunsese foarte repede să îl 
urască. Noua căutare legată de Melisa pe care o pornise îi re- 
turnase două rezultate. 

Primul cra numele ei aflat pe o declaraţie veche de bunuri 
ale pasagerilor, din aeroportul Dulles, în Washington. În urmă 
cu opt ani, ieşise din ţară cu un zbor cu destinația Cipru-Turcia, 
îndreptându-se spre un loc numit Gaziantep. Shepherd a deschis 
browserul şi l-a căutat. Articolul de pe Wikipedia spunea că e un 

oraş din sud-estul Turciei. A dat un clic pe harta cuprinsă în arti- 
col. Chiar la nord de Gaziantep, la poalele munţilor Taurus, era 
un alt oraş, marcat cu o cruce în formă de T: Ruina, localitatea 
pe care Melisa o desemnase ca loc al naşterii. Se dusese acasă. 

Al doilea rezultat era mai recent. Era o cerere pentru o viză 
temporară de muncă, datată cu doar un an în urmă. Încercase 
să se întoarcă în Statele Unite, dar cererea ei fusese respinsă. A 
observat că numele de pe formular era Eroll. Poate că nu se că- 
sătorise, sau poate că o făcuse dar îşi păstrase numele. 

A privit cele două rezultate, două dovezi preţioase ale fap- 
tului că ea continua să existe, şi a simțit un dor aproape fizic de 
a fi cu ea. Şi-a scos telefonul din buzunar. Aplicația cu numără- 
toarea inversă era acum instalată pe el şi era vizibilă ca imagi- 
ne de fundal. A privit cum numerele scădeau treptat către zero. 

Tot timpul pe care îl pierduse... Cât timp mai avea? 

Mesajul de la Kinderman era încă deschis şi l-a recitit, 
simțind ură faţă de el fiindcă lua totul în joacă în acele mo- 
mente, când miza era atât de mare. Era ca şi cum îl tachina — 
„Dacă eşti destul de deştept, atunci prinde-mă!“ —, un test in- 
genios ca să afle ce anume ştie. Ei bine, şi profesorul Douglas 
stătuse pe un deal privind stelele şi iată unde ajunsese. Poate că 
avea şi Kinderman un loc asemănător şi se îndreptase într-aco- 
lo, atras de instinctul de a se duce acasă. Dar Franklin îl verifi- 
case pe Kinderman şi nu găsise niciun asemenea loc. „Stau pur 
şi simplu pe un deal privind spre est. Caut stele noi printre prie- 
teni vechi, aşa cum cei ca noi au făcut de la începuturile timpu- 
lui.“ Ce naiba însemna asta? Nu era destul ca să îl ajute să con- 
tinue. Nu avea timp să caute fiecare observator vechi din lume 
şi apoi să meargă să le verifice cu vagi speranţe că îl va găsi pe 
Kinderman, când tot ce voia de fapt să facă era să se urce într-un 
avion şi să meargă în sudul Turciei. 

Gândul l-a împietrit. 

A dat clic pe iconiţa-fantomă şi a căutat repede prin docu- 
ment, căutând al doilea set de rezultate CARBON: 

GOBEKLI TEPE 

HOME 

Lângă primul era şi o adresă de internet pe care el a dat clic 
să-şi aducă aminte ce spunea: 


Göbekli Tepe în turcă: [gøbekli tepe][2] („Dealul Burtos“ 
sau „Dealul Casei“[3]) este un sanctuar Neolitic ridi- 
cat pe o creastă muntoasă din sud-estul Anatoliei, în 
Turcia. Este cea mai veche structură religioasă cunos- 
cută realizată vreodată de om și de asemenea cel mai 
vechi observator astronomic, construit probabil de tri- 
bul protoreligios cunoscut sub numele de Mala. [1] [4] 


A dat clic din nou pe harta deschisă mai devreme şi a tas- 
tat Gobekli Tepe. Harta s-a mărit puţin şi a marcat o rută din 
Gaziantep. Era la puţin peste o oră distanţă, la est. Ruina era la 
jumătate de oră distanţă spre nord-vest. Shepherd a închis lapto- 
pul şi a pornit motorul, hotărât şi având o destinaţie clară. Când 
avea să ajungă acolo, avea să decidă şi în ce parte să meargă. 

Telefonul a vibrat. 

Membrul ordinului Novus Sancti s-a ridicat de pe scaun şi 
a părăsit repede clădirea, răspunzând în clipa în care a ieşit pe 
uşă în răcoarea zilei. 

— Da? 

— Arhanghelul este mort. 

Vocea domnișoarei Boerman părea tensionată. Pe fundal se 
auzea zarvă de voci. 

— Unde eşti? 

— La secţia de poliție. Mi-au dat dreptul la un apel telefo- 
nic, aşa că te-am sunat pe tine. 

Membrul Sanctus a încuviinţat, explorând în gând toate 
implicațiile acelei veşti, mutând iar în mintea lui numeroasele 
piese de joc, de parcă ar fi rearanjat o tablă de şah. 

— Arhanghelul l-a slujit cu folos pe Domnul, la fel şi tu. 
Să nu spui nimic, iar Domnul te va ajuta atât sufleteşte, cât şi 
bineînţeles, în chestiunea mai lumească a consilierii legale! 

A închis, fiindcă nu se simţea în largul lui vorbind pe o linie 
telefonică deschisă, ce venea dintr-o secţie de poliţie. A închis 
telefonul, a deschis carcasa, a scos cartela SIM şi apoi a zdro- 
bit-o sub talpa ghetei. 

Revenit în clădire, s-a aşezat la birou, cu faţa luminată de 
monitorul unui computer. A tastat o parolă şi a deschis un pro- 
gram pentru mesaje e-mail. Era un cont online care funcţiona 
în spatele unui lanţ daisy de reţele virtuale bine pus la punct, 
astfel încât orice era trimis către el sau din el era imposibil de 
detectat. A recitit mesajul pe care îl compusese, iar buzele i se 
mişcau uşor, de parcă rosteau o rugăciune tăcută: 

Acesta este un avertisment. 

De acest mesaj este atașat un ceas cu o numără- 
toare inversă, descoperit printre fişierele doctorului 
Kinderman şi ale profesorului Douglas, doi astronomi 
eminenţi care au fost daţi dispăruți. 

Lumea simte că se apropie ceva. Armatele refu- 
ză să mai lupte, zăpada cade în deșert și noi toți 
simţim cum Duhul lui Dumnezeu se mişcă printre noi, 
trimițându-ne înapoi acasă pentru a ne pregăti pen- 
tru venirea Sa. 

Ziua Judecăţii e aproape. Mai aveţi încă timp, dar 
această numărătoare arată că timpul e măsurat în 
zile, nu săptămâni. Arătaţi-l că avem credință încă și 
pregătiți-vă pentru ce va veni! 

Căiţi-vă şi întoarceți-vă la Domnul cât încă mai aveţi 
timp! 

Un prieten, 

Novus Sancti 


A verificat adresele de pe o listă pe care o întocmise în luni 
de zile. Conţinea contacte directe din fiecare agenţie importan- 
tă de ştiri de pe glob şi din majoriatea departamentelor pentru 
relaţii cu presa ale guvernelor importante din Occident. A ve- 
rificat din nou numeroasele ataşamente: aplicaţia cu numără- 
toarea inversă găsită pe laptopul lui Douglas; copii ale ultime- 
lor rapoarte FBI şi ale rapoartelor poliției în legătură cu eveni- 
mentele de la Goddard şi Marshall, astfel încât ei să ia mesajul 
în serios. Când a fost mulțumit că totul e în ordine, a tastat trei 
cuvinte în căsuţa pentru subiect: „Apocalipsă sau devastare?“ 

Apoi a apăsat pe send şi a privit cum mesajul îşi ia zborul. 

Liv şi-a venit în Ssimțiri cu un tresărit. Mirosul de citrice era 
mai puternic acum și era amestecat cu ceva înțepălor şi us- 
cat care îi ardea gâtlejul. Cineva stătea aplecat deasupra ei, 
ținându-i o sticlă sub nas și ea s-a întors, ridicând mâna ca să 
o îndepărteze. 

— Hei, uşurel! Eşti bine. Nu sunt decât săruri. 

Ea a clipit şi a privit în ochii blânzi ai doctorului italian. 

— Ce s-a întâmplat? a întrebat ea. 

— Ai leşinat. 

Liv a încercat să se ridice, dar el i-a pus o mână fermă pe 
umăr şi a împins-o înapoi. 

— Ar trebui să stai un timp aici, să te odihneşti. Ti-am pus 
o perfuzie cu soluţie salină ca să îți mai dăm ceva fluide şi e şi 
nişte Perjălgan în ea ca să mai scădem temperatura: ajunseseşi 
la patruzeci de grade, şi nu e bine. Mi-am permis de asemenea 
să-ți fur puţin sânge. 

A arătat înspre un plasture mic de pe încheietura brațului. 

— Cum te numeşti ?a întrebat ea. 

— Giorgio Giambanco. Al naibii de greu de pronunțat, nu ? 
Poți să-mi spui George dacă vrei. Tu? 

— Liv... Adamsen, a adăugat ea, devenind formală în 
prezența medicului. 

— Bine, domnişoară Adamsen, vorbeşte-mi puțin despre 
episodul tău de leşin, a fost brusc sau a venit treptat ? 

— A fost din cauza căldurii, cred. Am început să simt că am 
stări febrile, aşa că m-am îndreptat către clădire. 

El i-a ridicat puțin capul, palpându-i ganglionii. 

— Senzaţie de greață? 

— Da, puţin, şi mi se părea că pământul se mişcă. Vederea 
începuse să mi se încețoşeze. Simțeam şi un miros... ca de lă- 
mâåi. 

El s-a încruntat, verificându-i tensiunea pe o brățară. 

— Când ai observat mirosul? 

— Când eram încă afară, deşi era mai puternic în interio- 
rul clădirii. De fapt, încă îl simt. 

El era pe punctul de a spune ceva, când unul dintre oamenii 
cei noi a intrat şi a lăsat o tavă mică pe măsuţă. Conţinea două 
eprubete mici pline cu sânge şi o hârtie cu mai multe rezultate 
scrise de mână. Doctorul i-a aruncat un zâmbet greu de inter- 
pretat, care apoi a dispărut. George i-a desfăcut ariciul brăţării 
de tensiune de pe brat. 

— Pare a fi epuizare din cauza căldurii extreme, a spus el, 
întorcându-se către rezultatele analizelor şi luând foaia. Trebuie 
să fe relaxezi şi s-o iei mai uşor. Fără muncă la demolări în soa- 
rele amiezii pentru tine. A studiat rezultatele şi s-a încruntat. Ai 
spus că ai avut senzația de greță? 

Apoi a privit-o într-un fel care a făcut-o să se simtă puțin 
neliniştită. 

— Da. 

— Ai vomitat vreun pic? 

Ea a dat din cap. 

— Și ai spus că ai simţit miros de lămâi când te aflai încă 
în exteriorul clădirii. 

— Da, încă simt mirosul. 

— Și acest miros îți provoacă de asemenea puțină greață ? 

— Putin. Simțea cum o cuprinde panica. Ce se întâmplă? 
Am o hemoragie craniană sau ceva de felul ăsta? Am citit că 
unii oameni simt anumite mirosuri înainte să aibă un atac. 

— Nu, nu, nu e nimic de felul ăasta. Ceea ce simţi e doar 
un dezinfectant pe care l-am adus cu noi şi care e folosit acum 
pentru a spăla cantina. Are o aromă de lămâie, nu foarte pu- 
fernică, eu n-o simt deloc. Dar tu ai simţit-o de la mare depăr- 
tare, când te aflai încă afară. 

Inima lui Liv continua să bată cu putere la gândul că era 
ceva în neregulă cu ea. 

— Există multe lucruri care pot cauza hiperosmie, a spus 
el într-un fel calm, care nu o ajuta deloc. Asta e doar un cuvânt 
mai pompos pentru un simt dezvoltat al mirosului. lar analizele 
tale de sânge confirmă că motivul tău e unul foarte des întâlnit. 

Liv s-a relaxat puțin. Cel puţin nu suferea de vreo boală exo- 
fică şi prin urmare era mai probabil să poată fi tratată. 

— Ceam? 

El a zâmbit şi pielea din jurul ochilor i s-a încrețit. 

— Nu e vorba de ceea ce ai, ci mai mult de ceea ce o să ai. 
Eşti însărcinată, domnişoară Adamsen. O să ai un copil. 


VI 


„Și eu am auzit, dar nu am înţeles şi am zis: 
«Străpâne, care va fi sfârșitul acestora?»“ 


Daniel, 12:8 

Shepherd a parcat autoturismul Durango şi s-a îndreptat spre 
ghişcul de bilete. 

Aeroportul Internaţional Charlotte/Douglas era o clădire ca- 
vernoasă şi obişnuită de tip hangar, şi părea cuprinsă de haos 
atunci când Shepherd a intrat pe uşă. Cozi imense şerpuiau de la 
fiecare ghişeu de bilete şi întreaga clădire vibra din cauza zgo- 
motului şi a stresului. O mare parte din gălăgie era produsă de 
grupurile mari de oameni adunaţi în faţa ecranelor aşezate în ju- 
rul zonelor de aşteptare, iar lui Shepherd i s-a făcut rău când a 
văzut ce era difuzat. 

Era numărătoarea inversă pe care o văzuse la cabana lui 
Douglas, aceeaşi care era instalată şi pe telefonul lui. Dedesubt, 
un titlu spunea: NUMĂRĂTOAREA INVERSĂ PÂNĂ LA 
SFÂRŞITUL ZILELOR? Un prezentator de ştiri serios vorbea 
în faţa unei camere în timp ce în spatele lui se derulau ima- 
gini — mai multe revolte, mai multe drumuri blocate de coloane 
de oameni, mai multe oraşe întunecate şi arzânde, şi nu doar în 
Statele Unite, ci şi în marile oraşe din întreaga lume, pe măsu- 
ră ce valul de panică se răspândea. Imaginea s-a schimbat şi a 
apărut epava fumegândă de la Marshall, apoi o fotografie cen- 
zurată a profesorului Douglas atârnând pe peretele din cabana 
sa şi cuvântul „eretic“ luminat lângă el. S-a schimbat şi titlul : 
CE AU VĂZUT EI? 

Shepherd s-a îndreptat către unul dintre ghişec, intrând în 
faţa șirului şi evitând contactul vizual cu pasagerii care aşteptau. 

„Chiar aşa, oare ce au văzut...“ 

— Va trebui să aşteptaţi la rând, domnule. 

Bărbatul de la ghişeu era slab ca o scândură şi avea cele mai 
groase sprâncene pe care Shepherd le văzuse vreodată la cine- 
va sub cincizeci de ani. 

Shepherd şi-a fluturat legitimaţia. 

— Treburi guvernamentale. 

Slăbănogul a ridicat privirea. Sprâncenele îi accentuau cute- 
le adânci de pe frunte, dovada zilei pe care o avusese. 

— În regulă, permiteţi-mi doar să mă ocup de acest domn 
şi o să mă întorc imediat la dumneavoastră. 

Shepherd a aşteptat cât timp domnul respectiv şi-a ridicat 
biletul. 

— Acum, domnule, unde trebuie să ajungeţi? 

— Trebuie să ajung într-un loc numit Gaziantep. E în su- 
dul Turciei. 

Sprâncenele s-au arcuit în sus în timp ce degetele funcțio- 
narului băteau în tastatură. 

— Tot ce pot să vă ofer este un zbor cu escală la Istanbul. 
Vestea bună e că pleacă chiar peste o oră. 

— Atunci așa rămâne. 

— Aveţi un voucher? 

Shepherd a simțit cum sângele i se ridică în obraji. 

— Nu. O să plătesc cu cardul. 

De obicei, agenţii federali care foloseau avioanele de linie 
aveau bilete plătite în avans sau documente care le autorizau 
călătoria. 

— Aveţi bagaj de cală, domnule? 

Shepherd a dat din cap. Sprâncenele s-au arcuit din nou a 
surpriză. Shepherd spera că tipul nu joacă poker pe bani. 

Funcţionarul a terminat de tastat. 

— O mie două sute cincizeci şi opt de dolari, domnule. 

Ceva s-a zvârcolit în stomacul lui Shepherd când i-a înmâ- 
nat cardul. Era mai mult decât anticipase şi nu ştia dacă nu cum- 
va depăşea limita de credit. Tipul cu sprâncene ridicate a scanat 
cardul şi s-a holbat la maşina de bilete un timp care a părut o 
eternitate înainte ca aceasta să înceapă să scoată un țăcănit şi să 
elibereze o chitanță. Shepherd şi-a ridicat cardul. 

— Îmbarcarea a început deja, poarta numărul douăzeci şi 
doi. Să aveţi o zi plăcută! 

Shepherd şi-a luat paşaportul şi biletul de îmbarcare şi s-a 
îndepărtat repede de ghişeu. A trecut de controlul de securita- 
te, vărsându-şi conținutul buzunarelor pe o tăviţă. Tot ce avea 
era un telefon, nişte mărunţiş şi câteva cărți de credit. Avusese 
şi mai puţine lucruri în viață, dar nu cu mult. 

A trecut prin detectorul de metale şi a pus tot în afară de te- 
lefon înapoi în buzunarul hainei pe care o împrumutase de la 
NASA. A tras aer adânc în piept şi a format numărul lui Franklin. 

— "Neaţa. Franklin părea la fel de obosit precum se simţea 
şi Shepherd. Ai ajuns la Charlotte? 

— Mda, cam aşa. Unde sunteți? 

— Conduc spre casă. 

— Aţi văzut ştirile? 

— Da. Se pare că până la urmă sfârşitul lumii o să fie difu- 
zat la televizor. Ai vreo veste nouă pentru mine? 

Shepherd i-a expus tot ce aflase în ultimele ore. A avut o 
senzaţie de eliberare, ca şi cum cu fiecare cuvânt pe care îl ros- 
tea o greutate i se ridica treptat de pe suflet. 

— Am lăsat maşina în parcarea aeroportului, a spus el. 
Laptopul lui Smith e acolo, la fel şi arma lui Williams. 

— Nu eşti înarmat? 

— Nu cred că mi s-ar permite accesul cu arma într-un avi- 
on international, ţinând cont că nu îi primesc la bord nici pe cei 
care au sticle mai mari de apă. 

— Dacă e o capcană? Dacă Kinderman încearcă să te scoa- 
tă din joc? Te-ai gândit măcar la asta? 

— Nu e vorba doar de Kinderman, a spus Shepherd şi a tras 
aer în piept de parcă ar fi fost pe punctul de a plonja în apă de 
pe o trambulină de la mare înălțime. Nu v-am mai povestit des- 
pre cei doi ani ai mei în care... 

— Nu eşti obligat să-mi spui dacă nu... 

— Am fost un om fără adăpost. A expirat aerul şi şi l-a ima- 
ginat alunecând, purtându-i mărturisirea cu el. Când finanţările 
pentru NASA au fost oprite, am rămas destul de repede fără 
bani. Am renunţat la şcoală, nu mai aveam un acoperiş deasupra 

capului, nici o familie, nici un loc de muncă. Eram destul de 
deprimat de cum ajunsese viaţa mea, şi asta m-a dărâmat ra- 
pid. E o spirală descendentă şi, cu cât ajungi mai jos, cu atât îți 
pasă mai puțin. Şi nici celorlalți nu le pasă. E uimitor cât e de 
uşor să aluneci printre crăpături şi să ajungi în stradă. lar apoi 
devii invizibil. 

— Și cum ai ieşit din asta? 

— Cu ajutorul Melisei. M-aţi întrebat cine e. Lucra pentru 
o organizaţie de caritate, aici, în State, cu un fel de viză pentru 
bursieri. M-a găsit în subsolul împuțit al unei clădiri din Detroit, 
împreună cu tot felul de drogati, beţivi şi utilizatori de amfeta- 
mină. Eu nu beam decât alcool, ceea ce e chiar mai patetic din- 
tr-un anumit punct de vedere. Nu eram nici măcar un ratat în ade- 
văratul sens al cuvântului. Într-o zi dormeam după o beţie când 
a apărut un înger, întrebând de Annie. Annie era o adolescentă 
fugită de acasă, care făcea trotuarul ca să aibă bani de marfă şi 
ca să-şi țină peştele fericit. Era de asemenea însărcinată în opt 
luni. Melisa făcea parte din programul pentru sănătatea femei- 
lor, pregătindu-se să devină moașă şi făcând voluntariat în tim- 
pul liber. Annie nu fusese la control, iar Melisa venise în sub- 
solul ăla mizerabil doar pentru că era îngrijorată pentru ea. Era 
nevoie de ceva curaj. Oricum, am găsit-o pe Annie inconştientă, 
întinsă pe o saltea pătată dintr-o încăpere mai mică a subsolului, 
pe care unii o foloseau din când în când pentru a întreţine relații 
sexuale. Motivul pentru care nu respectase programarea era că 
intrase în travaliu şi recursese la tranchilizantul ei preferat. Era 
inconștientă, cu acul încă în brat, iar copilul era pe punctul de a 
se naşte. Melisa era incredibilă. Nu-i judeca deloc pe ceilalți şi 
nu avea niciun pic de dezgust faţă de ceea ce făcea sau de locul 
în care se afla, pur şi simplu s-a apucat de treabă şi a adus copi- 
lul ăla pe lume. Şi când s-a născut, ceva atât de mic şi de perfect 
şi de nou în mijlocul mizeriei ăleia, mi-a fost ruşine. 

A tras adânc aer în piept, în timp ce amintirile 1 se derulau 
repede şi dureros. 

— O ajutam să curețe copilul, când a sosit iubitul — un ne- 
norocit pe nume Floyd, care se menținea în formă împărțind 
bătăi femeilor pe care le prostitua şi oricui îi stătea în drum. A 

văzut copilul şi ne-a zis să plecăm. Melisa a refuzat. Nu ştiu 
dacă Floyd avea de gând să-l omoare şi s-o trimită pe Annie în- 
apoi pe străzi să câştige bani, sau poate avea deja un cumpără- 
tor — totul are o valoare pe stradă, chiar şi un nou-născut. 

Shepherd se uita la mulțimea de pasageri, dar în mintea lui 
era din nou în acel subsol, cu mizerie, ambalaje de mâncare şi 
sticle goale pe podea şi cu un poster decolorat cu „Apocalipsa 
acum“ bătut în perete — avea pe el un soare portocaliu care nu 
lumina nicicum acel loc întunecat. 

— Melisa a refuzat să se mişte. Floyd a scos un cuțit. 
Auzisem că era cunoscut pentru că ciopârțise feţele fetelor care 
îl contraziceau aşa că am reacționat, am luat o sticlă de pe po- 
dea şi am aruncat-o în el. L-am nimerit în tâmplă, destul de tare. 
Următorul lucru pe care mi-l amintesc e că stăteam deasupra 
lui, imobilizându-i braţele cu genunchii, cu altă sticlă în mână. 
Ştiam că dacă-l las să se ridice o să mă omoare şi o s-o omoare 
cel mai probabil şi pe Melisa, aşa că am continuat pur şi simplu 
să-l lovesc cu ea. Cred că la un moment dat sticla s-a spart şi 
i-a tăiat gâtul. Nici măcar nu mi-am dat seama. Era foarte mult 
sânge, ca şi cum cineva deschisese un robinet. Nu-mi mai amin- 
tesc ce s-a-ntâmplat după aia, dar cumva Melisa ne-a scos pe toți 
de-acolo. Ne-a dus la adăpostul unde lucra şi ne-a curăţat. Eu 
voiam cu tot dinadinsul să mă predau, dar nu m-a lăsat. A spus 
că fusese un accident, legitimă apărare, şi c-ar trebui să aştept 
până vine poliția să mă caute. 

— Lasă-mă să ghicesc, a spus Franklin, n-au mai venit ni- 
ciodată. 

— Bănuiesc că un ticălos mai puţin pe străzi nu înseamnă 
cine ştie ce anchetă. Aşa că am rămas la adăpost şi am început 
să-mi revin. Am renunţat la băutură, am intrat în programul cu 
doisprezece paşi, am început să țin cursuri de utilizare a calcu- 
latorului şi să fac reţele şi site-uri pentru organizaţie, doar ca să 
mă fac util şi să am motive să rămân pe-acolo. Numai Dumnezeu 
ştie cum, dar eu şi Melisa am sfârşit prin a ne îndrăgosti. Probabil 
pentru că aveam acel secret în comun, ceea ce a creat o anumi- 
tă intimitate, şi lucrurile au pornit pur şi simplu de la asta. Halal 
primă întâlnire ! Am ţinut totul secret din cauza tatălui ei. El era 

doctorul care conducea proiectul. Era un musulman strict, şi nu 
cred că ideea de a avea drept viitor ginere un fost om al străzii 
necredincios i-ar fi plăcut prea tare. Oricum, lunile au trecut, iar 
viza Melisei era pe punctul de a expira, aşa că i-am cerut să se 
mărite cu mine — nu din cauza vizei, ci pentru că o iubeam cum 
nu mai iubisem pe nimeni până atunci, şi nici de atunci încolo. 
Plănuisem totul, aveam de gând să fugim pur şi simplu şi să ne 
căsătorim. Apoi, cu câteva zile înainte de plecarea stabilită, s-a 
întâmplat ceva. Privind în urmă, trebuia să ştiu că ceva e în ne- 
regulă. Tatăl ei m-a chemat în birou într-o după-amiază târzie, 
a spus că are o treabă pentru mine. În cealaltă parte a oraşului 
mai era o organizație pentru oamenii străzii cu care el lucra, şi 
lor le căzuse reţeaua sau ceva de genul ăsta şi aveau nevoie de 
cineva care să o repare urgent. Era o oră târzie, traficul era in- 
tens, dar m-am dus oricum — orice ca să câştig bile albe în faţa 
viitorului meu socru. Când am ajuns, tipul de acolo nu ştia nimic 
despre asta, aşa că am făcut cale-ntoarsă. Până să mă întorc, cu 
tot traficul până la adăpost, toată strada fusese blocată. Fusese 
un fel de incident. Cineva aruncase bombe cu petrol înăuntru 
şi toată clădirea explodase. Erau şi sloganuri rasiste pe ziduri — 
„Terorişti“ —, ură exacerbată post 11 septembrie. Am încercat 
să-i găsesc pe Melisa şi pe tatăl ei, am verificat în spitale şi pes- 
te tot, dar dispăruseră. La început am crezut că sunt speriaţi şi 
se ascund undeva. Dar după ce au trecut săptămâni şi apoi luni 
fără un cuvânt m-am gândit că Melisa s-a răzgândit cu privire 
la căsătoria cu mine şi la traiul într-o ţară care părea să urască 
atât de orbeşte islamul. Am făcut tot ce-am putut s-o găsesc, dar 
poliția n-a fost interesată. Tehnic vorbind, nu erau persoane dis- 
părute şi era ceva suspect în legătură cu incendiul. Spuncau că 
e o escrocherie cu asigurarea. 

— Aşacă te-ai înscris în FBI ca să vezi dacă poţi s-o găseşti 
pe cont propriu? 

— Parţial. Tot ce i-am spus lui O” Halloran era de asemenea 
adevărat. Chiar simt că am o datorie faţă de ţara mea pentru tot 
ce a făcut pentru mine. 

La celălalt capăt al liniei, l-a auzit pe Franklin trăgând adânc 
aer în piept. 

— Ştii că uneori oamenii dispar pentru că vor. Sau dispar 
pentru că sunt morți. 

— Nu cred că e moartă. Acum ceva timp m-aţi întrebat ce în- 
seamnă „acasă“ pentru mine. Ei bine, nu e un loc, e o persoană, 
e Melisa. Ea e locul în care încerc să ajung, şi dacă ar fi moar- 
tă, nu cred c-aş mai simţi asta. Chiar dacă nu mă iubeşte, chiar 
dacă nu m-a iubit niciodată, eu tot o iubesc şi vreau doar să ştiu 
că e în siguranță. Vreau doar să ştiu că e bine. 

Shepherd s-a uitat la panoul de plecări şi a văzut cuvintele 
„Ultimul apel“ lângă numărul zborului său. 

— Trebuie să plec, agent Franklin, o să vă sun dacă găsesc 
ceva util! 

— Ai grijă de tine, agent Shepherd! Sper să găseşti ceea ce 
cauţi. Şi dacă se-ntâmplă să-l găseşti pe Kinderman şi lumea 
chiar urmează să se spargă într-un milion de bucățele, atunci 
fă-mi o favoare, ține totul pentru tine. M-am răzgândit, aş pre- 
fera să nu ştiu. 


89. 


Gabriel a fost trezit de sunetul unui clopot care se tânguia 
în întuneric. A deschis ochii şi a numărat bătăile, zece la nu- 
măr, deşi era posibil să mai fi fost altele înainte. Era seară când 
doctorul Kaplan începuse să îi ia sânge. Acum era întuneric, iar 
camera era luminată doar de aparatele de monitorizare la care 
era conectat. 

S-a întins în pat şi a descoperit că braţele şi picioarele îi 
erau încă strâns legate de acesta. 

— Alo? 

Vocea i s-a stins în întuneric. Sigur era mai târziu de ora 
zece dacă era atâta liniște. Probabil că îi duseseră sângele în 
laboratorul principal şi îl lăsaseră să se odihnească, legat în 
propria închisoare. 

A ascultat zgomotele din cameră: bipăitul slab al aparatu- 
lui care îi contoriza ritmul cardiac, şoaptele ventilatoarelor care 
mențineau circuitele reci şi bufnitura înceată a unei uși care a 
părut în acelaşi timp apropiată şi depărtată, când ecoul a ră- 
sunat prin labirintul muntelui. A privit în spate spre fereastră — 
unica lui legătură cu lumea de afară — și a simțit un fior rece. 
Era cineva acolo, un călugăr care stătea în ușa care ducea spre 
dormitor. Era prea întuneric să îi vadă fata, dar Gabriel putea să 
desluşească masca chirurgicală albă care o acoperea în partea 
de jos, iar deasupra ei, lentilele unei perechi de ochelari reflec- 
tau lumina existentă în cameră, dând impresia că ochii omului 
strălucesc. Aparatul care îi monitoriza bătăile inimii a început 
să bipăie mai rapid, iar Gabriel a încercat să se calmeze con- 
centrându-se asupra respirației. 

— Bună seara, a spus, de parcă ar fi întâlnit pe cineva la o 
plimbare. Te-ai procopsit cu tura de noapte ? 

Silueta nu a spus nimic, holbându-se la el cu ochii ei sticloşi. 
Privirea lui cercetătoare, faptul că apăruse pe furiș şi că nu îi 
răspunsese când strigase, toate acestea s-au combinat și au 
pornit alarma în mintea lui Gabriel. Și-a încordat braţele, în- 
cercând legăturile. Prea strânse. Poate că ar fi putut să iasă din 
ele, dacă ar fi avut timp, dar instinctele îi spuneau că nu are. 

— Ai venit să mai iei sânge ? a spus, improvizând. Au spus 
c-o să se-ntoarcă la următoarea bătaie de clopote... 

Și-a mişcat brațul drept, cel aflat mai aproape de siluetă, cel 
de care ar fi avut nevoie pentru a se apăra în caz de nevoie. S-a 
înclinat, doar puţin. A încercat să îndoaie braţul, cu răsuflarea 
tăiată, iar aparatul care îi monitoriza inima a luat-o din nou 
la goană. S-a înclinat puțin mai mult, dar încă nu era destul. 

— Cum te numeșşti ? a întrebat el, trăgând aer în piept și în- 
cercând din nou să îşi elibereze braţul. 

— N-o să-ți dau putere asupra mea oferindu-ți numele meu. 

Vocea bărbatului era şoptită şi plină de răutate. 

— Treaba ta. Numele meu e Gabriel. 

— Știu cine eşti. 

S-a apropiat. 

Gabriel s-a încordat. A văzut un obiect ascuţit în mâna băr- 
batului. S-a uitat în jur după ceva cu care să se apere în caz că 
reușea să îşi elibereze mâna. Singurele lucruri la care putea să 
ajungă erau firele care îl conectau la aparatele care îi înregis- 
trau acum anxietatea crescândă. 

A mai încercat pentru ultima dată să îşi elibereze braţul, dar 
fără folos. S-a uitat la ochii bărbatului şi a făcut singurul lucru 
de care era în stare. Și-a desfăcut clama de pe deget. 

O alarmă ascuţită a spintecat tăcerea. 

— Teoretic, doar ce am murit, a spus Gabriel. Medicii o să 
sosească alergând aici pentru a-mi reporni inima. 

Privirea bărbatului s-a îndreptat spre uşă şi înapoi spre pat. 

— Atunci roagă-te să se miște repede! a zis acesta şi s-a 
aruncat spre el, iar metalul lamei a străfulgerat întunericul. 

Gabriel l-a privit cum se ridică, expirând cât de mult putea 
pentru a crea un spaţiu cât mai mare în interiorul coconului cre- 
at de legăturile sale, apoi, când s-a năpustit, s-a împins cu pu- 
tere în lateral. Mişcarea a fost îndeajuns de puternică pentru a 

face patul să trepideze şi a-l mişca câțiva centimetri, astfel în- 
cât lama a nimerit într-o parte a pieptului său, şi nu în inimă, 
unde țintise, tăind în carne şi dezvăluind o coastă înainte de a 
se înfige în saltea. 

Gabriel a simțit cum durerea îl arde într-o parte, dar a alun- 
gat-o din minte, rămânând concentrat. Înjunghierea îl adusese 
pe călugăr cu capul lângă al său, şi a profitat de şansă, scui- 
pându-l drept în față. Călugărul s-a retras, scoțând cuțitul din 
saltea, prea şocat ca să îl ridice din nou. 

— Am o formă mutantă a infecției, i-a strigat Gabriel, căci 
cuvintele erau singurele lui arme, inofensivă pentru mine dar 
mortală pentru ceilalți. De-aia mă țin aici. Ai aproximativ trei- 
zeci de secunde să te ştergi sau o să mori în mai puţin de o zi. 

Călugărul a dus o mână la față, dar nu a îndrăznit s-o atin- 
gă. Printre tânguirile alarmei cardiace se auzeau și paşi aler- 
gând. Călugărul l-a mai privit o dată pe Gabriel, apoi s-a în- 
tors şi a fugit din cameră, îndreptându-se spre dormitorul şi 
baia de dincolo. 

Gabriel simțea cum sângele se scurge din el şi formează o 
baltă pe saltea şi s-a întrebat dacă îi mai rămăsese ceva. Uşa 
principală s-a deschis furtunos, şi Athanasius a dat buzna, ur- 
mat de Thomas, Kaplan, şi alți câțiva. 

— Cineva tocmai a încercat să mă omoare, a spus Gabriel, 
mijind ochii la aprinderea luminilor. A intrat pe-acolo. 

O bufhitură puternică a răsunat din dormitor, iar Athanasius 
a fugit într-acolo. 

— A intrat pe scara secretă, a spus, dispărând după el. Uşa 
e încuiată, a strigat din dormitor, sigur are o cheie! 

A reapărut, şi-a coborât privirea spre sângele care se îm- 
bibase legăturile lui Gabriel şi apoi s-a întors spre părintele 
Thomas, rostind un singur cuvânt, cu atâta obidă, încât a su- 
nat ca un blestem: 

— Malachi! 


90. 


Shepherd a sosit printre ultimii la poarta de îmbarcare, dar 
a fost printre primii la urcarea în avion. Tipul cu sprâncenele îi 
oferise se pare prioritate la îmbarcare, o altă plecăciune în faţa 
puterii legitimației. 

Şi-a găsit locul — lângă aripă, la fereastră — şi s-a aşezat re- 
cunoscător. A tras oblonul, fiindcă soarele îi bătea în ochi, şi a 
ascuns telefonul în palmă, închipuindu-şi că mai avea vreo zece 
minute până când cineva avea să îl oblige să-l închidă. Folosise 
timpul în care stătuse la coadă la poarta de îmbarcare încercând 
să găsească un număr de telefon al poliției locale din Ruina. 
Faptul că era agent FBI îi dădea un avantaj pe care avea de gând 
să îl folosească cât mai putea. Mai devreme sau mai târziu avea 
să răspundă la întrebări ale superiorilor lui legate de căutările în 
BDPD şi de motivele pentru care continuase să urmeze piste în 
loc să le raporteze. Putea să fie oricând descoperit, ceea ce în- 
semna că trebuia să stabilească o legătură cât mai avea încă ac- 
ces la informaţii şi ceva influenţă. 

A deschis pagina web a secţiei de poliţie a oraşului Ruina şi 
a format numărul. Cineva a răspuns pe un ton rapid, formal — 
tonul îl înţelegea, dar limba nu. 

— Vorbiţi engleză? 

— Puțin. 

— Numele meu e Joseph Shepherd, sunt agent special în 
Biroul Federal de Investigaţii al Statelor Unite. Pot să vorbesc 
cu ofiţerul însărcinat cu relațiile internaţionale? 

— Un moment, vă rog! 

O muzică greu de descris a început să îi răsune în urechi — 
apelul era pus în aşteptare —, iar el i-a privit pe ceilalți pasageri 
care se îmbarcau. Aveau cu toţii pielea întunecată şi părul brunet, 

probabil turci care se întorceau în locurile natale ca răspuns la 
impulsul de merge acasă, s-a gândit el. 

— Subinspector Kundakçı la telefon. Cu ce vă pot ajuta? 

Shepherd i-a spus tot ce aflase despre Melisa, fără a dezvălui 
adevăratul motiv pentru care o căuta. A adăugat şi nişte detalii 
despre jurnalista dată dispărută, Liv Adamnsen, sugerând că ar 
putea exista o legătură între ele. Avea nevoie de un motiv plau- 
zibil pentru care suna din partea unei agenţii americane ca să în- 
trebe de un cetăţean turc, iar aceca fusese cea mai bună idee care 
îi venise. I-a lăsat numele şi numărul de telefon şi a închis chiar 
în momentul în care o însoțitoare de bord se îndrepta către el — 
pe chipul ei portocaliu şi mult prea fardat se citea dezaprobarea. 

— Trebuie să închideţi toate dispozitivele electronice şi să 
aveţi oblonul ridicat până după decolare, domnule! 

A continuat să meargă de-a lungul culoarului căutând şi alte 
încălcări ale regulilor. Shepherd şi-a închis telefonul, a ridicat 
oblonul şi a întors capul fiindcă soarele îl bătea drept în ochi. 
Era epuizat, iar nervii îi erau întinşi la maximum după ziua in- 
credibilă pe care o avusese. Fusese aruncat în aer, traversase 
şase state folosind diferite mijloace de transport, descoperise 
cadavrul mutilat al unui om pe care îl cunoscuse personal și 
aflase că iubirea vieţii lui e încă în viață. Zborul către Istanbul 
dura aproape nouă ore, şi el plănuia să doarmă cât de mult putea. 

A închis ochii şi s-a gândit la firele roşii care se întindeau tot 
mai tare, trăgându-l către ea. A zâmbit şi s-a aşezat confortabil 
în scaun, neîndrăznind să îl încline de teamă că va stârni mânia 
însoțitoarei de bord. A adormit înainte ca motoarele să fi pornit. 
Nu i-a văzut pe singurii americani, un bărbat şi o femeie, care s-au 
mai urcat în avion şi au ocupat nişte locuri la zece rânduri distanță 
de el. Inainte să se aşeze, ea s-a mai uitat spre el încă o dată, ob- 
servând prezenţa bărbatului pe care îl văzuse prin lunetă, apoi s-a 
aşezat pe scaun şi şi-a odihnit capul pe umărul bărbatului, cău- 
tând să stea cât mai comod în timpul lungului zbor spre Turcia. 


91. 


Athanasius şi părintele Thomas au ajuns la capătul de sus 
al scărilor şi s-au oprit, ascultând întunericul neclintit al în- 
căperilor din partea de sus a muntelui. Până să ia Athanasius 
forțele şi cheia către scări, Malachi avea deja un avantaj de 
cinci minute în fața lor. 

— O să ajungă în bibliotecă cu mult înaintea noastră, a 
spus Thomas cu răsuflarea tăiată, şi o să încuie sala de lectu- 
ră după el. 

Athanasius a încuviințat. 

— Ar trebui să ne îndreptăm către intrarea principală, e 
mai aproape. Cât de repede crezi că poţi forta intrarea ? 

— Dacă nu te deranjează c-o să declanşăm câteva alarme, 
ar trebui să fie uşor. 

— Cred că a trecut vremea demult să ne mai ascundem, a 
spus Athanasius şi a început să coboare. 

Le-a luat zece minute să coboare pe scările întortocheate şi 
să ajungă la bibliotecă. Athanasius s-a sprijinit de perete, bu- 
curându-se de răceala stâncii în timp ce Thomas a deşurubat 
cu briceagul scanerul pentru palmă de pe perete, a desfăcut 
două fire şi le-a unit. 

Uşa a glisat cu un şuierat şi cu o pufnitură de aer, ceea 
ce arăta că presiunea pozitivă din mediul controlat al bibliote- 
cii era încă activă. Era proiectată să țină sporii de mucegai şi 
alte elemente nedorite departe de aerul care încojura prețioasa 
colecție de texte. Era de asemenea un mod eficient de a încetini 
pătrunderea în bibliotecă a infecției pe calea aerului. Malachi 
cu siguranță alegea atent căror elemente moderne să le întoar- 
că spatele. 

Thomas a făcut un pas şi a ridicat privirea, pregătindu-se 
pentru sunetul strident al alarmei contra intruşilor. 

— Probabil a dezactivat senzorii de mişcare, a spus el când 
nu s-a auzit nimic. De-aia nu funcționează luminile. 

Ahanasius a trecut pe lângă el, îndreptându-se către colecția 
principală. Era o experiență stranie să meargă prin bibliote- 
că fără cercul obișnuit de lumină. Razele torțelor îi dezvălu- 
iau acum mult mai mult decât văzuse vreodată. Lumina care te 
urmărea îți permitea de obicei să zăreşti doar părticele izola- 
te, astfel că în acel moment îl întrista profund să o vadă în to- 
talitatea ei, cu vastele rafturi pline de toate gândurile măreţe 
pe care le avusese vreodată omenirea: era ca şi cum ar fi des- 
coperit o balenă ținută prizonieră într-un acvariu, când ea era 
obişnuită să aibă tot oceanul la dispoziţie. 

— Sălile de lectură, a spus Thomas, ridicând torfa. 

Athanasius a ajuns la uşa sălii de lectură a călugărilor 
Sancti şi a învârtit mânerul. 

— E încuiată. Crezi c-a trecut deja pe aici? 

Ceva s-a prăbuşit pe podea în depărtare, dându-le astfel răs- 
punsul la întrebare, iar ei s-au grăbit într-acolo. Zgomotul a 
continuat în timp ce ei îşi croiau drum prin bibliotecă. Părea o 
creatură imensă care se mişca greoi pe întuneric, lovindu-se de 
toate în drum. Au intrat în camera următoare şi au descoperit 
de unde venea zgomotul. Erau cărți peste tot, aruncate la gră- 
madă de pe rafturi, împrăștiate pe podea. Era ca şi cum o ban- 
dă de vandali răscoliseră locul, scoțând tot de pe rafturi şi fă- 
când paginile bucăți. 

— De ce face asta? a întrebat Thomas. Nimeni nu iubeşte 
biblioteca mai mult decât Malachi. N-are niciun sens. 

— Nu cred că mai e în toate minţile. Cred că lumea lui s-a 
prăbuşit, iar ăsta e felul în care se manifestă el. 

Au trecut de un colț şi au zărit o lumină în față, venind din 
interiorul Criptei Revelatio. 

— Malachi! a strigat Athanasius. Nu vrem decât să stăm 
de vorbă! 

A stins torta şi a înaintat încet pe coridor către lumină; în- 
căperea de dincolo de arcadă se dezvelea treptat privirii. Era 

într-un haos şi mai mare decât restul bibliotecii, cu cărți şi gră- 
mezi de hârtii revărsându-se prin ușă pe coridor. 

— Nu e decât o singură ieşire de aici, Malachi ! Ai ajuns la 
capăt. Dacă nu ieşi tu, atunci o să intrăm noi. 

— Staţi departe! a bubuit vocea lui Malachi din încăpere. 

— Am venit aici doar să vorbim. Vrem să te ajutăm, dar 
trebuie să întelegem: ce ai citit pe Harta Stelară de i-ai făcut 
asta iubitei tale biblioteci şi ai încercat să iei viața unui om? 

— Acela nu este un om. 

Athanasius i-a aruncat o privire lui Thomas, care îşi croia 
încet drum pe cealaltă parte a tunelului. 

— Pentru numele lui Dumnezeu, Malachi, spune-ne ce-ai 
citit! 

— Nu contează, oricum e prea târziu. Ár fi trebuit să mă 
lăsați să-l ucid până nu devine prea puternic. 

Athanasius a ajuns la marginea arcadei şi a aruncat o pri- 
vire în încăpere. Era un dezastru, ordinea perfectă a bibliotecii 
transformată acum într-o scenă de haos, cu rafturi pe jumătate 
goale şi podeaua inundată de hârtii şi de pergamente, ca vizui- 
na unui rozător uriaş. Malachi stătea în centru, în spatele unui 
birou pe care erau stivuite şi mai multe hârtii, iluminat de un 
șir de lumânări aprinse. 

— Spune-mi ce-ai citit, Malachi ! Hai s-o examinăm împre- 
ună şi poate c-o să vedem ceva diferit în ea. 

Malachi a ridicat privirea, iar ochii din spatele lentilelor 
erau imenşi. 

— Te-nseli, a spus el, luând o lumânare şi aprinzând-o. 
Te-ai înşelat în tot timpul ăsta: te-ai înşelat când ai modernizat 
Citadela, te-ai înşelat când ai permis civililor să intre în munte. 

Fitilul s-a aprins, iar el a întors lumânarea invers până când 
flacăra a devenit mai puternică. 

— Și te-ai înşelat când ai spus că există o singură ieşire de 
aici. 

A dat drumul lumânării pe un teanc de hârtii, iar focul a iz- 
bucnit cu un şuierat. Athanasius a sărit să îl stingă cu picioa- 
rele, dar Malachi s-a ridicat repede răsturnând în acelaşi timp 

masa, dărâmând şirul de lumânări pe alte grămezi de hârtie 
uscată pentru a crea un perete de flăcări. 

Părintele Thomas a ridicat privirea la tavan, aşteptându-se 
ca sistemul de dioxid de carbon să se activeze şi să înăbușe fo- 
cul. Dar nu s-a întâmplat nimic. Malachi îl dezactivase şi pe 
acela. Părintele Thomas l-a înşfăcat pe Athanasius şi l-a tras 
înapoi. 

— Trebuie să ieşim de-aici | 

— Și fe-nşeli de asemenea crezând că m-ai oprit! a strigat 
Malachi după ei din infern, cu fumul ridicându-se în jurul lui 
în timp ce sutana îi lua foc. Există mai multe feluri de a ucide 
un demon ! 


92. 


Athanasius a mers cu spatele, clătinându-se spre intrare, 
nevenindu-i să creadă oroarea la care tocmai asistase. Fumul 
gros umplea deja aerul, iar incendiul din Cripta Revelatio se 
împrăștia, aprinzând pagini din cărțile răsturnate de-a lungul 
coridorului, pregătite. 

— Fugi! a strigat Thomas. 

— Dar Malachi... a zis Athanasius. 

— Malachi e pierdut, dar trebuie să facem ce putem ca să 
salvăm bibioteca! 

A lovit cu piciorul o grămadă de cărți, încercând să facă 
un gol în care focul să se întrerupă, dar erau prea multe hârtii 
împrăștiate şi flăcările se propagau cu repeziciune. 

— Presiunea pozitivă alimentează focul! a strigat Thomas. 
Trebuie să ne-ntoarcem în camera de comandă şi să pornim ex- 
finctoarele înainte să sară totul în aer! 

S-au îndepărtat împleticindu-se, simțind dogoarea în spa- 
tele lor şi gustul de fum în gură. Intrarea principală era la o 
distanță de cincisprezece minute de mers, poate la cinci minu- 
fe de alergat, dar erau epuizați amândoi, iar Athanasius era şi 
în stare de şoc în urma evenimentelor la care asistase. Nu pu- 
tea să îşi scoată din minte imaginea lui Malachi cu ochii sti- 
clind triumfători, aproape în extaz în timp ce începea să ardă. 

Au dat colțul şi Athanasius a simțit cum aerul rece îl învălu- 
ie în timp ce alerga printre troienele de pagini smulse care îm- 
pânzeau camera Bibliei. Tuşea din pricina fumului. A riscat să 
privească înapoi. Flăcările nu cuprinseseră camera. Putea să 
vadă strălucirea focului, însă acesta era încă limitat la corido- 
rul precedent. Poate că aveau totuşi o şansă să îl stingă. 

Chiar în clipa în care i-a trecut prin minte acest gând, o făp- 
fură desprinsă parcă din iad a dat buzna pe uşă picurând foc din 
brațele întinse în timp ce alerga ţintă spre ei ;a ajuns la jumăta- 
tea dinstanței înainte să se împiedice şi să cadă peste o grăma- 
dă de pagini rupte şi Biblii care au luat imediat foc. În câteva 
secunde, întreaga cameră era cuprinsă de flăcările care aspi- 
rau lacome aerul şi suflau un fum gros. Au luat-o la fugă, orice 
gând de oboseală evaporându-se în fața groazei. Focul aproa- 
pe că ținea pasul cu ei, sărind din raft în raft şi dintr-o came- 
ră într-alta, mugind la picioarele lor ca un prădător hămesit cu 
mireasma sângelui în nări. 

Au ajuns la sălile de lectură şi au început să bată nebuneşte 
la uşi, trezindu-i pe cei câțiva purtători de pelerine negre care 
mai locuiau acolo. 

— FOC! au strigat amândoi, izbind în ușa următoare. 
Alergați spre ieşire | 

Pelerinele negre au ieşit adormite şi uluite. Câţiva, simțind 
nevoia de a-și proteja domeniul, au văzut incendiul şi au înce- 
put să alerge către el. 

— E prea târziu! a strigat Athanasius în urma lor. arătând 
spre Thomas care se afla deja la uşa camerei de comandă. O 
să repornim extinctoarele ! Trebuie să ieşiţi şi să-i avertizaţi pe 
ceilalți despre ce s-a-ntâmplat aici | 

Athanasius l-a urmat pe Thomas în camera de comandă și 
l-a găsit stând în mijlocul ei, privind țintă panourile zdrobite şi 
ecranele sparte. Nu puteau să pornească repede sistemele îm- 
potriva incendiilor. Malachi avusese grijă de asta. 

Athanasius l-a tras pe Thomas de braţ, târându-l afară din 
camera de comandă, spre intrare. Uşa către camera etanşă era 
încă deschisă şi un curent continuu de aer trecea prin ea, aspi- 
rat parcă de incendiul uriaş care devora biblioteca. Pelerinele 
negre plecaseră deja, iar focul ajunsese aproape de intrare — se 
extindea ca o mică expozie, distrugând biblioteca bucăţică cu 
bucăţică. Thomas a bâjbâit pe perete, acolo unde fusese scane- 
rul, a găsit firele pe care le desfăcuse mai devreme şi le-a unit 
din nou chiar în clipa în care fumul i-a ajuns şi s-a revărsat pe 
uşă. Firele au scos scântei, iar ușa a glisat închizându-se, des- 
picând fumul şi întrerupând zgomotele incendiului. 

— O să fie de ajuns ? a întrebat Athanasius, înecându-se. 

— Doar pentru un timp. 

Thomas a ridicat capacul celui de-al doilea scaner şi a des- 
făcut repede alte fire, scurtcircuitând şi al doilea sistem. O a 
doua uşă s-a închis, eliminând complet sunetul incendiului. 
Athanasius a privit prin ferestrele celor două uşi. Focul ajun- 
sese la intrare şi şerpuia pe birou, aruncând lumini portocalii 
de Halloween peste tot în jur. Era ca și cum ai fi aruncat o pri- 
vire direct în iad. 

— Trebuie să ieşim de-aici, a spus Thomas. Când o să cede- 
ze uşile, întreg muntele o să se transforme într-un uriaş şemineu 
și toate coridoarele o să fie inundate de fum. 

Athanasius şi-a amintit ce spusese Malachi, că există mai 
multe feluri de a ucide un demon. Acela fusese planul lui. Dar 
uitase un Singur lucru. 

— Vino cu mine | a spus, grăbindu-se pe coridor. Știu unde 
o să fim în siguranță. 


Grădina era tăcută şi întunecată atunci când prima targă 
a răsărit din întuneric. Copacii dispăruseră toţi, arşi odată cu 
cadavrele, iar umbrele tremurau pe Zidurile înalte luminate de 
razele lunii ; primele coloane de fum apăruseră deja din interi- 
orul muntelui, ca şi cum vechiul vulcan din interiorul crateru- 
lui s-ar fi trezit şi ar fi început să fiarbă iarăși. 

— Ar trebui să ne aşezăm chiar în centru, în caz că apar 
căderi de pietre. 

Tot mai multe tărgi ieşeau din munte şi începeau să se adune 
în şiruri ordonate în mijlocul grădinii, ca ouăle dintr-un muşuroi 
distrus. Toată lumea lucra în tăcere, ca să îi salveze pe cei care 
nu aveau cum să se salveze singuri. De-abia după ce şi ulti- 
ma targă a fost adusă în aerul răcoros al nopții s-au gândit să 
se oprească pentru a evalua situaţia şi a face o numărătoare. 
Lipseau numai cinci oameni, Malachi şi cei patru doctori care 
aleseseră să rămână în apartamentul Abatelui, costumele pro- 
fejându-i de fum, iar dorința de a-și continua munca fiind mai 
importantă decât teama de incendiu. 

Athanasius s-a plimbat printre şirurile de paturi, uluit de cât 
de tăcuţi deveniseră toți. În catedrală, sunetul suferinzilor de- 
venise ceva aproape palpabil. Afară, cele câteva gemete care 
scăpau de pe buzele crăpate ale celor legaţi de paturi pluteau 
în Sus, amestecându-se cu fumul în drum spre rai. Exista un sen- 
timent de libertate acolo în grădină, puteai să închizi ochii şi 
să-ți imaginezi cum dispar zidurile. Athanasius a închis ochii, 
imaginându-se undeva departe, foarte departe de acolo, în timp 
ce peste tot împrejur lumea sa continua să ardă. 


93. 


Aeroportul Internațional Gaziantep era înțesat de oameni 
şi zgomotos. Era o căldură înăbuşitoare. Shepherd a păşit în el 
simțind că a aterizat pe o altă planetă. 

Îşi verificase telefonul în zona de aşteptare din Istanbul, dar 
polițistul căruia îi lăsase un mesaj nu îl sunase încă înapoi. În 
zborul scurt către Gaziantep dormise iarăşi, deşi i se păruse că 
nu durase decât o clipită. 

Acum stătea la rând, iar sudoarea i se scurgea pe sub cămaşă 
şi jachetă, dar nu numai din cauza căldurii. Şi-a scos iar telefo- 
nul din buzunar. Peste capetele oamenilor din faţa lui a zărit un 
ofiţer înarmat care stătea în spatele ghişeului pentru paşapoarte — 
uniforma lui neobişnuită îi arăta lui Shepherd cât de departe se 
afla de jurisdicţia sa. Uşile care se deschiseseră până atunci la 
simpla fluturare a legitimaţiei aveau să rămână ferm închise aco- 
lo. Dar dorul pe care îl simţea, cel care îl trăgea către Melisa, era 
atât de puternic încât devenise aproape dureros. Ştia că ea se află 
în acel oraş şi că exact acolo trebuia să se afle şi el. 

Telefonul a prins semnal şi a început să îi vibreze în palmă. 
Numărătoarea inversă mergea încă pe ecran, numărul devenind 
mult mai mic decât fusese, iar el avea un mesaj audio de la un 
număr blocat. A sunat la căsuţa poştală şi a ridicat telefonul la 
ureche, inima bătându-i atât de tare încât se întreba dacă o să 
mai audă ceva. 

Mesajul era scurt — o voce de bărbat cu un accent puternic, 
dar vorbind limba engleză: „Bună ziua, numele meu este Davud 
Arkadian. Sunt inspector la poliția din Ruina. Numărul dum- 
ncavostră mi-a fost trimis împreună cu numeroasele solicitări 
pe care le-aţi făcut. Am nişte informații pentru dumneavoastră, 

dar ar fi mai bine dacă am sta de vorbă. Vă rog, sunați-mă când 
primiți mesajul.“ 

I-a înşirat un număr de telefon, iar Shepherd s-a scotocit prin 
buzunare după un pix cu care să îl noteze pe mână şi apoi l-a 
copiat în telefon, adăugând codul internaţional pentru Turcia. 
Apelul avea să fie trimis înapoi în State înainte să se întoarcă 
din nou acolo şi avea să îl coste probabil în jur de o sută de do- 
lari pe minut. Dar avea să îşi facă griji pentru asta dacă avea să 
mai trăiască destul cât să primească factura. 

A auzit în ureche un sunet de apel, amestecat cu bătăile pu- 
ternice ale inimii sale. A recunoscut numele inspectorului din zi- 
arele pe care le găsiseră acasă la Kinderman. Fusese împuşcat în 
timpul anchetării morţii călugărului şi avusese legături cu ameri- 
canii dispăruți ale căror nume Shepherd le folosise ca să confe- 
re ceva greutate cererii sale de informaţii despre Melisa. Acum 
era posibil ca propriul subterfugiu să îi stea în cale şi să fie ne- 
voit să asculte un raport detaliat despre cineva care nu îl intere- 
sa aproape deloc. 

— Alo? 

— Bună ziua. Sunteţi inspectorul Arkadian? 

— Da. 

— Agentul Shepherd la telefon. De la FBI. 

— O, da, vă mulţumesc pentru telefon. Îmi cer scuze pen- 
tru ora târzie. 

Shepherd a privit ziua strălucitoare de afară. 

— Nu sunt în State. Doar ce am aterizat în Turcia. 

A urmat o pauză pe linie. 

— Aţi spus că aveţi nişte informaţii, a început Shepherd. 

— Da. 

— Despre cine? 

— Despre Melisa Eroll în principal. 

Shepherd a simțit că îi îngheaţă sângele în vine şi a trebuit 
să tragă adânc aer în piept să-şi revină. A ridicat privirea şi l-a 
văzut pe ofiţer încruntându-se în direcția lui. Lângă capul lui 
se afla un semn cu imaginea unui telefon mobil tăiată cu o linie 
ŞI ceva scris în turcă; cu siguranță însemna „Fără telefoane“. 

— Ascultaţi, a spus Shepherd, brusc panicat că singura lui 
legătură cu Melisa avea să dispară. Pot să vă sun din nou în câ- 
teva minute? 

— Unde sunteţi mai exact? 

— La Aeroportul Gaziantep, o să ajung imediat la shişeul 
pentru controlul paşapoartelor. 

— Notaţi-vă! 

Arkadian înşira deja indicaţii de drum, pe care Shepherd le-a 
mâzgălit în palmă, sub numărul de telefon. Ochii i se mişcau 
întruna, de la mesaj la ofiţer. 

— Da-ţi-i indicaţiile astea unui şofer de taxi şi spuneţi nu- 
mele meu când ajungeţi la prima baricadă! a spus Arkadian. Ne 
vedem în vreo patruzeci de minute. 


94. 


A durat două zile până când incendiul a devorat întreaga 
colecţie a lucrărilor lumii, şi alte cinci zile pentru ca fumul să 
se ridice şi încăperile să se răcească îndeajuns pentru ca oa- 
menii să poată intra în siguranță în acea parte a muntelui în 
care fusese biblioteca. 

Thomas a fost primul care a trecut prin ce mai rămăsese din 
camera etanşă. Ambele uşi dispăruseră complet, iar ramele me- 
talice care le încadraseră erau atât de răsucite încât de-abia 
mai puteau fi recunoscute. S-a oprit acolo unde fusese cândva 
intrarea, copleșit de neantul în care se transformase bibliote- 
ca. Pelerinele negre l-au urmat, unul dintre ei cedând la vede- 
rea dezastrului. 

— Vedeți ce mai puteţi salva, a spus Thomas, şi eu o să fac 
la fel. 

Camera de comandă era protejată de o uşă de otel care era 
caldă încă la atingere atunci când Thomas a încercat să o des- 
chidă. Se curbase în rama sa, blocându-se în acea poziţie, iar 
asta îi dădea speranțe că dincolo de ea mai supraviețuise ceva. 
A găsit o bucată de metal, parte dintr-o masă, şi a împins-o în- 
tr-un spațiu gol din lateralul uşii distruse. S-a aplecat, apăsând 
bara până când uşa s-a îndoit cu un scârțâit de metal chinuit. A 
introdus torța prin spațiul creat şi orice speranță a pierit în fața 
întunericului care se deschidea dincolo de ea. 

Focul pătrunsese şi acolo. Chiar dacă ușa ținuse flăcările 
la distanță, probabil că aerul devenise atât de fierbinte încât 
aprinsese tot ce era inflamabil în cameră. Fără oxigen, nu ar- 
seseră prea mult, dar fusese destul pentru ca totul să fie distrus. 
Sistemele de control şi circuitele se topiseră toate şi căzuseră 

printre rafturi, adunându-se pe podea în grămăjoare bizare de 
plastic întărit şi de fire. A apucat marginile uşii lăsând ampren- 
fe în funingine şi a smuls-o din loc, făcând destul spațiu pentru 
a trece prin ea. Practic munca sa de o viaţă fusese închisă în 
acea cameră. Era cel mai avansat tehnologic şi cel mai sofis- 
ticat sistem de păstrare conceput vreodată pentru o bibliotecă, 
dar în cele din urmă totul fusese distrus de un nebun cu ceva 
atât de simplu: o lumânare căzută. 

A inspirat aer amestecat cu fum şi s-a îndreptat către celă- 
lalt capăt al încăperii, unde o altă uşă de otel de mărimea unei 
serviete era incastrată în piatră. A şters funinginea de pe tas- 
tatura care ieşea din mijloc ca să poată citi numerele, şi apoi 
a tastat cu grijă codul pentru a deschide seiful. 

Una dintre inițiativele lui Thomas fusese să creeze o copie 
digitală a fiecărei lucrări din Marea Bibliotecă. Durase aproa- 
pe cinci ani până fusese înfăptuită. Întreaga colecție — milioane 
de căți şi sute de milioane de pagini — încăpuseră pe doar opt 
discuri de memorie, păstrate în acel seif. Uşa pe care o descu- 
ia avea o grosime de cincisprezece centimetri, iar restul seifu- 
lui era incastrat direct în piatra solidă, ceea ce ar fi trebuit să 
ajute la păstrarea unei temperaturi reci în interior. Chiar şi așa, 
incendiul fusese atât de puternic încât discurile puteau fi afec- 
tate. Dar atâta timp cât erau intacte putea să le repare şi efec- 
tiv să salveze conținutul bibliotecii. 

A tastat ultima cifră, a învârtit mânerul şi a tras cu putere să 
deschidă uşa. S-a holbat la interiorul lucios, neatins de flăcări 
sau de fum şi arătând atât de nelalocul lui în mijlocul dezastru- 
lui. Dar era gol. De fapt, într-o anumită măsură se așteptase la 
asta. Mai exista o singură persoană care ştia codurile seifului. 

Malachi fusese cu siguranță meticulos. 

A fost nevoie ca Shepherd să încerce de cinci ori şi să se ofe- 
re să plătească dublul călătoriei ca să găsească până la urmă un 
taximetrist dispus să îl ducă la Ruina. 

— Eu nu merg decât până unde e blocat drumul, a spus 
şoferul, apoi mergeţi pe Jos. 

Shepherd a acceptat, gândindu-se că era mai bine decât să 
meargă pe jos de la aeroport, ceea ce părea să fie singura alter- 
nativă disponibilă. 

S-a aşezat în spate, pe bancheta uzată a taxiului, inspi- 
rând mirosul chimic al dezodorizantului de vanilie şi urmărind 
neobişnuitul peisaj rural şi măslinii pe lângă care treceau. În faţa 
sa se ridicau în zig-zag Munţii Taurus. A încercat să nu se gân- 
dească la ce îl aştepta sau la ce era pe punctul de a afla. Acum 
nu mai exista nicio cale de întoarcere. 

Drumul şerpuia printre dealurile de la poalele muntelui, aco- 
perind soarele astfel încât părea că au intrat într-o vale a umbre- 
lor. Au virat şi au văzut în faţă un şir lung de faruri de frână roşii, 
întinzându-se în depărtare, până la o barieră flancată de soldaţi 
îmbrăcaţi în ținute de luptă şi purtând măşti chirurgicale. Taxiul 
a oprit la capătul acelui şir. Erau cel puţin douăzeci de maşini în 
faţa lor — printre ele se aflau alte câteva taxiuri, dar în principal 
erau maşini de familie încărcate cu bagaje, exact ca cele pe care 
Shepherd le văzuse când se îndrepta spre Charleston. 

— Oameni nebuni, a clătinat din cap şoferul. Cine ar veni 
aici? 

— Se-ndreaptă spre casă, a spus Shepherd. 

Şoferul a dat din cap şi a şuierat printre dinți. 

Se părea că în dreptul barierei se ducea o discuție în con- 
tradictoriu cu soldaţii care clătinau necontenit din cap, cu ochii 
acoperiţi de ochelari de soare, cu armele în mâini, gata să ape- 
se pe trăgaci dacă lucrurile scăpau de sub control. 

— O să merg pe Jos de-aici, a zis Shepherd şi i-a dat şofe- 
rului niște bancnote, coborând fără să mai aştepte restul. 

Aerul de afară mirosea a sevă de chiparos şi a piatră umedă, 
ceea ce era o îmbunătăţire remarcabilă după duhoarea chimică 
a taxiului. Shepherd a mers de-a lungul şoselei, cu ochii țintă la 
bariera din faţă. Unul dintre soldaţi l-a auzit venind şi a întors 
capul spre el, răsucindu-și trupul în timp ce HK33!-ul care atâr- 
na de pieptul său țintea în direcția lui. Shepherd a zâmbit şi a ri- 
dicat ambele mâini deasupra capului, ţinând într-una dintre ele 
legitimaţia. 

— Sunt ofiţer de poliţie american, a spus el, ajungând la ba- 
rieră şi oprindu-se la mică distanţă de ea. Soldatul nu a spus ni- 
mic. Îl caut pe inspectorul Arkadian. Vorbiţi engleza? 

— Nu, nu vorbeşte. 

Un bărbat solid, de vreo cincizeci de ani, s-a strecurat printre 
soldaţi şi a studiat atent legitimaţia lui Shepherd printr-o pere- 
che de ochelari în formă de semilună, cu rame de baga, aşezaţi 
deasupra măştii chirurgicale. A ridicat o mână în semn de salut 
şi i-a arătat lui Shepherd propria legitimaţie, identificându-se 
ca inspectorul Arkadian. 

— Sunteţi puţin cam departe de casă, a spus Arkadian. 

A ridicat privirea şi l-a fixat pe Shepherd cu nişte ochi pă- 
trunzători. 

— De obicei suntem anunţaţi dinainte despre operațiunile 
internaționale în care ni se solicită cooperarea. 

— Îmi cer scuze c-am apărut atât de brusc. 

Shepherd şi-a lăsat mâinile jos şi a băgat legitimația înapoi 
în buzunarul jachetei, în timp ce mintea exploata numeroase 
versiuni a ceea ce avea să spună în continuare. Drumul se afla la 
poalele unor pereţi abrupți de stâncă, aşa că singura modalitate 


! Carabină de atac fabricată prima dată în 1960 de către firma germană 
Heckler & Koch GmbH (H&K), în principal pentru export. 

de a înainta era să treacă de barieră. Dar el nu avea nicio auto- 
ritate acolo şi se părea că soldaţii nu aveau de gând să lase pe 
nimeni să treacă. 

— Putem vorbi undeva între patru ochi? a întrebat el, spe- 
rând că astfel va reuşi cel puţin să treacă de cealaltă parte a ba- 
rierel. 

Arkadian a stat pe gânduri un moment şi apoi a spus ceva 
în turcă, iar soldatul din faţa lui Shepherd s-a dat la o parte, 
permițându-i să treacă. A păşit dincolo de barieră şi a auzit cum 
larma din spatele lui se dublează ca intensitate când ceilalți 
şoferi au văzut ce s-a întâmplat. 

— Oamenii ăştia, a spus Arkadian dând din cap spre şirul 
din spate, sosesc tot mai mulți în fiecare zi. Toţi s-au născut 
aici. Nu le pasă că oraşul e încă în carantină, vor doar să mear- 
gă acasă. Mai ales acum, că a apărut această numărătoare in- 
versă la ştiri. 

— E la fel peste tot, a spus Shepherd. Toată lumea se pregă- 
teşte pentru sfârşitul lumii. 

— Nu chiar toată lumea, a spus Arkadian, ajungând la o 
maşină şi descuind-o. Pentru unii lumea s-a sfârşit deja. 

Nu a mai dezvoltat idea, şi Shepherd nu l-a mai chestionat: 
dar în timp ce se îndepărtau de drumul blocat pe şoseaua pustie, 
a simţit cum tristeţea care se revărsa din inspector era aproape 
tangibilă. Egoist, a sperat că nu era în niciun fel legată de veştile 
pe care avea să le audă. 


96. 


Taxiul a oprit lângă clădirea veche de la marginea oraşului 
Gaziantep, iar Eli a privit atent strada zgomotoasă şi aglome- 
rată. Se afla într-un fel de district commercial, cu depozite, iar 
oamenii se perindau şi se tocmeau aprins şi gălăgios pentru ori- 
ce. l-a arătat şoferului bucățica de hârtie pe care notase adresa, 
convins că nu acela era locul pe care îl căutau. 

— Aici e, a spus şoferul, arătând cu degetul spre un set de 
uşi de un albastru decolorat. E biserica. 

Eli i-a plătit bărbatului şi a coborât, iritat. Trebuiseră să se 
despartă la aeroport, Carrie mergând pe urmele agentului FBI, 
iar el ducându-se după provizii de la un mijlocitor de-al locului 
cu care Arhanghelul le făcuse legătura. Nu îi plăcuse niciodată 
să fie departe de ea, în special într-un astfel de loc, în care exis- 
tau atâtea lucruri care îi trezeau amintiri neplăcute: căldura us- 
cată; conversațiile pe ton ridicat într-o limbă necunoscută şi o 
muzică orientală bubuind de cine ştie unde; clădirile paraginite 
de-a lungul străzilor prăfuite; minaretele ascuţite ale unei mos- 
chei care se înălţau deasupra acoperişurilor. Nu îi plăcea că lo- 
cul emana cuvântul „ostil. 

S-a apropiat de uşă, cercetând strada din mers, căutând au- 
tomat locuri de unde putea să ţintească şi puncte de ambusca- 
dă. Erau prea multe ca să le poată număra, iar oamenii care 
până atunci făcuseră schimb de mărfuri au început să îşi îndrep- 
te atenţia spre el. În spatele său, taxiul a început să se îndepărte- 
ze, iar el a simțit un impuls puternic să alerge după el, să se urce 
iar şi să plece naibii de acolo. Dar Carrie ar fi fost dezamăgită 
de el dacă ar fi făcut-o, iar el nu suporta să vadă acea expresie 
în ochii ei şi să ştie că slăbiciunea lui era cea care i-o provocase. 

A mers către uşă — sudoarea începea deja să 1 se prelingă pe 
cap — şi a căutat un nume sau un semn, orice care să îi arate că 
se află unde trebuie. Mai multe butoane de sonerii erau alini- 
ate pe marginea tocului, având în dreptul lor numele firmelor 
sau ale oamenilor, dar nu a recunoscut niciunul. Ştia din adre- 
sa şi instrucțiunile pe care i le dăduse Arhanghelul că ajunsese 
la o biserică, dar nu zărea nici urmă de vreuna. Panica a înce- 
put să îl gâdile în coşul pieptului în timp ce îşi dădea seama că, 
odată taxiul plecat, putea rămâne izolat acolo. Ar fi trebuit să îi 
spună şoferului să aştepte până termina. Carrie avea să fie furi- 
oasă dacă se întorcea cu mâna goală. Şi apoi a văzut-o, grava- 
tă în carcasa de plastic a uneia dintre sonerii, atât de mică, încât 
oricine ar fi putut să o treacă cu vederea dacă nu o căuta dina- 
dins — o cruciuliță. 

A apăsat pe buton şi a aşteptat, simțind ochii străzii ațintiți 
asupra lui. A ascultat să vadă dacă se aude vreo mişcare dinco- 
lo de uşa groasă, dar tot ce a auzit a fost muzica străzii, răsu- 
nând bizar şi tulburător în urechile lui. Era convins că volumul 
conversaţiilor scăzuse şi că discutau despre el. A apăsat din nou 
pe buton, întrebându-se dacă firul care ieşea din el era măcar 
legat de ceva. Se simţea expus. Vulnerabil. Singur. Bobiţele de 
sudoare care îi încadrau tunsoarea scurtă începuseră să îi alu- 
nece pe faţă. Era pe punctul de a se întoarce şi a pleca, când o 
pocnitură de dincolo de uşă l-a făcut să tresară. O gaură s-a des- 
chis şi în ca a apărut o față rotundă, ca o lună plină. Bărbatul 
era îmbrăcat în tunica tradițională, lungă şi albă, cu un keffi- 
yeh la gât. Abia i-a aruncat o privire, însă ochii lui neliniştiţi, 
injectaţi au măsurat strada înainte de a deschide uşa destul pen- 
tru a-l lăsa să treacă. 

Înăuntru, clădirea era întunecată şi veche şi mirosea a piele 
şi a praf. Nişte scări urcau din centru, iar pe fiecare palier erau 
uşile diferitelor firme cărora toate acele sonerii de lângă poarta 
principală le făceau reclamă. 

Eli mergea tăcut, în urma omului său de legătură, până când 
au ajuns în capul scărilor şi la o uşă simplă; aceasta a fost cu 
grijă descuiată de bărbatul cel gras, cu un set de chei pe care 
acesta îl purta în jurul gâtului, pe o cureluşă de piele. 

Eli îşi plecase capul şi se rugase în tot felul de biserici 
ciudate la vremea lui, dar aceea intra într-o categorie aparte. 
Încăperea era minusculă, cam de dimensiunile unui garaj mic, 
cu un sac de dormit într-un colţ şi o fereastră singuratică, aco- 
perită grosolan cu ziare vechi aşezate în formă de cruce. Pe po- 
dea, pe o scândură aşezată pe un container de lemn, ardeau nişte 
candele — flăcările lor tremurau din cauza curentului. 

Bărbatul a închis uşa şi a încuiat-o înainte să se aplece că- 
tre el şi să îi şoptească cu o răsuflare acră, mirosind a tutun: 

— Trebuie să fim atenţi, fiindcă aici suntem sub asediu. 
Dușmanul este chiar la ușă. Ar trebui să ne rugăm înainte să ne 
apucăm de lucrarea Domnului. 

A căzut în genunchi cu faţa spre fereastră, închinându-se 
înainte de a deschide larg braţele şi a le ridica către crucea jer- 
pelită, cu margini de hârtie. 

— Tată Ceresc, binecuvântează-ne şi apără-ne în tot ceea ce 
facem pentru Sfânt Numele Tău. Şi dă-ne nouă putere să intrăm 
în luptă cu forţele Satanei, care viețuiesc pe tărâmurile Tale sfin- 
te şi ajută-ne să îi înfrângem pe cei care caută să Te distrugă. 

S-a aplecat ca şi cum s-ar fi prosternat în faţa Domnului, a 
apucat marginile scândurii de lemn şi a dat-o la o parte, cu tot 
cu candele, dând la iveală un şir ordonat de arme întinse pe o 
pătură. 

Eli a întins mâna în container și a ales un Ruger. În mâna lui 
părea minuscul, dar nu era pentru el. A scos încărcătorul. Avea 
doar şase gloanţe, dar asta nu era neapărat o problemă. Carrie 
era cel mai bun țintaş pe care îl văzuse vreodată. Pentru el a luat 
un Zigana K, un pistol semiautomat turcesc cu care mai trăse- 
se, şi un cuțit de vânătoare pliabil. 

— Muniţie? a întrebat el. 

Bărbatul s-a rotit în spațiul îngust şi a ridicat sacul de dor- 
mit, pentru a dezveli o deschizătură tăiată în parchet. A ridicat 
placa pentru a scoate la iveală cutii întregi de muniţie, şi încă 
ceva, la care Eli nu se aşteptase. 

— N-am cerut o vestă de sinucigaş, a spus el, privind ţintă 
orămada de explozibil şi de fire care părea un şarpe încolăcit. 

Omul cel gras i-a aruncat o căutătură. 

— Nu eşti singurul soldat al Domnului care are nevoie de 
sabic, a spus, dându-i cutii cu gloanţe pentru armele pe care le 
alesese. Iar în zilele următoare, aici o să se poarte şi alte bătă- 
lii în afară de a ta. 


ŞT, 


Arkadian a ieşit de pe şosea chiar înainte de al doilea blocaj. 
Dincolo de acesta, Ruina se întindea ca un oraş-fantomă. Nu 
se vedeau niciun om şi nicio maşină pe stradă. Singura mişcare 
vizibilă era un camion militar, care se târa de-a lungul largului 
bulevard care ducea spre centrul oraşului, acolo unde Citadela 
se înălța ca o săgeată. 

— Aici e un fel de tărâmul nimănui, a explicat Arkadian, 
destul de departe de zonele populate pentru ca aerul să fie con- 
siderat curat de către autorităţile sanitare. Noi îl folosim ca cen- 
tru de comandă pentru a supraveghea carantina. Eşti în siguranță 
aici, dar tot trebuie să te rog să-ţi pui una din astea. 

S-a aplecat spre bancheta din spate şi a luat o mască chirur- 
gicală dintr-o cutie desfăcută. Arkadian a aşteptat ca Shepherd 
să şi-o pună la gură înainte să deschidă portiera şi să iasă. 

Pe Shepherd l-a izbit sunetul care venea dinspre cealaltă par- 
te a clădirii militare masive către care se îndreptau — ţipetele 
şi râsetele copiilor care se jucau, clinchetul vocilor lor ridicân- 
du-se în aer, ca ciripitul păsărilor. 

— Asta este una dintre grădiniţe, a explicat Arkadian. Toţi 
copiii au fost evacuați acum din oraş. 

A împins uşa de la intrare şi a păşit înăuntru. Holul era înţe- 
sat cu postere din drumeţii pe munte şi cu cărți poştale scrise 
de mână. Arkadian s-a îndreptat spre un birou cu câteva mese 
şi computere. 

— Bine ai venit în departamentul de poliție, a spus el, îna- 
intând către o masă din colţ. Nu pare cine ştie ce, dar e conec- 
tat la toate bazele de date importante, cel puţin la toate cele de 
care ai întrebat tu. 

A tras un al doilea scaun şi 1-a făcut semn lui Shepherd să 
stea Jos, apoi a tastat numele de utilizator şi parola. Shepherd a 
observat că îşi ferea mâna stângă. 

— Ce-ţi mai face braţul? a întrebat el. Am citit despre ce 
s-a întâmplat. 

— Ai fost vreodată împuşcat, agent Shepherd? 

— Nu. 

— Doare mai mult decât îţi poţi imagina, şi încă nu e per- 
fect vindecat. Cel mai rău e dimineaţa, şi mă doare de fiecare 
dată când se schimbă vremea. 

Ecranul s-a luminat și lui Shepherd i s-a tăiat răsuflarea când 
a apărut o fotografie a Melisei. 

— Melisa Ana Erroll, a spus Arkadian, surprinzând reacția 
lui Shepherd. De ce te interesează, mai exact? 

— Aş vrea să vorbesc cu ea, e în legătură cu o anchetă în curs. 

Arkadian s-a răsucit pe scaun şi l-a privit țintă. 

— N-ar fi bine să fim sinceri unul cu altul? 

Shepherd a clătinat din cap, dând de înţeles că nu a înţeles 
ce voia să spună. 

— O să-ncep eu, da? s-a oferit Arkadian. Când am primit 
mesajul tău, am sunat câţiva oameni şi până la urmă am vorbit 
cu partenerul tău. 

— Cu Franklin? 

— Mai ai altul? 

Shepherd a ridicat din umeri. 

— Nu sunt sigur că Franklin s-ar prezenta drept partene- 
rul meu. 

— Ei bine, oricine ar fi, mi-a spus tot, sau cel puţin destule 
ca să ştiu de ce o cauţi pe această femeie... Nu e niciodată uşor 
să spun asta şi nu există vreun fel în care s-o spun decât direct. 
Melisa Erroll a căzut victimă molimei acum patru luni, când 
epidemia era încă la început. A fost dusă în Citadelă pentru tra- 
tament, şi se pare că a murit acolo trei zile mai târziu. 

Shepherd nu mai putea să respire. O parte din el nu putea să 
creadă. Simţea acel dor lăuntric, mai puternic ca niciodată, şi 
firele roşii care pulsau şi se răsuceau încă. 

A privit ecranul sperând că fotografia nu era a ei. Dar era. 

Dintr-odată, a devenit conştient de tot: de respiraţia sa, de 
felul în care hainele îi atingeau pielea, de cum întregul său corp 
se simţea nelalocul lui pe acel scaun din acea cameră. Işi dădea 

scama că Arkadian vorbeşte în continuare şi că îl studiază cu 
ochii lui cei atotştiutori, dar nu auzea ce spunea. A încercat să 
se concentreze până când o parte dintre cuvinte au devenit re- 
cognoscibile. 

— Ai nevoie de un moment? 

El a dat din cap. 

— Conform datelor înregistrate, tatăl ei s-a îmbolnăvit pri- 
mul, iar ea l-a îngrijit până când el a fost dus pe munte. Apoi 
s-a îmbolnăvit şi ea. 

Shepherd a tras aer în piept şi a simțit cum vocea îi vibrea- 
ză în creier. 

— Este... Este corpul ei îngropat undeva? 

Arkadian a dat din cap. 

— Toate victimele molimei sunt incinerate în Citadelă. 

Shepherd şi-a dus mâna la piept, unde mai simţea încă du- 
rerea. 

— Nu se poate să fi murit, a spus. Pot s-o simt încă. 

Arkadial l-a privit ciudat pentru un moment. Apoi s-a ridi- 
cat de pe scaun. 

— Vino cu mine, a spus el, trebuie să cunoşti pe cineva. 

Shepherd a alunecat în urma lui ca o fantomă, pe un coridor 
lung, cu uşi deschise către dormitoare comune pe ambele părţi. 

— Aşteaptă aici! a spus Arkadian, arătând înspre o cameră 
plină cu paturi pe trei niveluri. 

Shepherd a intrat şi s-a aşezat stângaci pe marginea unuia 
dintre paturi, cu coatele sprijinite pe genunchi, fiindu-i impo- 
sibil să stea drept în paturi suprapuse construite pentru copii. 
Zgomotul făcut de copiii care se jucau a crescut în intensitate 
când Arkadian a ieşit şi s-a transformat în tăcere când a închis 
uşa după el. Paturile erau încă în dezordine după somn, şi lân- 
gă fiecare pernă stătea de pază câte o jucărie de pluş. Patul pe 
care stătea el avea un iepure. Lângă pat, aliniate la perete, stă- 
teau trei valize micuţe — fiecare conţinea lumea întreagă a unui 
copil evacuat. 

Uşa s-a deschis din nou şi chiotele copiilor fericiți s-au re- 
vărsat din nou în clădire. Shepherd a ridicat privirea şi a des- 
coperit o fetiţă la intrare, cu mâinile micuţe încleştate în faţă, 
cu capul înclinat înainte astfel încât părul negru şi ondulat să 

îi cadă peste faţă, oferindu-i ceva după care să se ascundă. Doi 
ochi întunecaţi priveau atent de după el. 

Ochii mamei ei. 

Shepherd a privit-o fix şi nu a observat că Arkadian stă- 
tea chiar în spatele ei până când ea s-a sprijinit de piciorul lui. 

— Hevva, el este domnul Shepherd. 

— Joseph, a spus el, zâmbindu-i şi încercând să o facă să 
se simtă în largul ei. Vorbeşti engleză? 

Ea a încuviinţat din cap, o mişcare atât de imperceptibilă 
pe care el nu ar fi observat-o dacă nu i s-ar fi mişcat şi părul. 

— Eşti de-adevăratelea? a întrebat ea. 

La auzul ciudatei întrebări, zâmbetul lui Shepherd s-a lărgit. 

— Tot atât de de-adevăratelea ca tine, a spus şi s-a încrun- 
tat, prefăcându-se serios. Asta dacă nu cumva nici tu nu ești 
de-adevăratelea, sau eşti? 

O altă încuviinţare imperceptibilă, de data asta cu un licăr 
de zâmbet. 

— Am cunoscut-o pe mama ta, a spus Shepherd. 

— Ştiu, a spus fata, cu o voce care părea mai matură de- 
cât vârsta el. 

A făcut un pas în faţă, fără să își dezlipească nicio secundă 
de el acei ochi atât de cunoscuţi. Incă părea puţin reţinută când 
era vorba de el, şi el nu îşi dorea asta. Era o amintire vie a femeii 
pe care o iubise şi nu-şi dorea nimic altceva decât s-o privească. 

Ea s-a oprit în faţa lui, a întins mâinile încleştate şi le-a des- 
chis. Inăuntru se afla un medalion, legat de un lănțişor din jurul 
gâtului. Şi l-a dat jos şi valuri de păr i-au năpădit chipul când 
lanţul le-a eliberat. EI l-a luat şi s-a uitat la ea, nesigur ce voia 
să spună oferindu-i-l. Dar ea s-a întins şi — cu nişte degete mi- 
titele, pricepute — l-a deschis. 

Lacrimile au început să curgă pe obrajii lui Shepherd când a 
văzut ce era înăuntru. Era o fotografie minusculă a Melisei, în- 
cadrată în negru, şi pe cealaltă parte, o fotografie a lui. 


98. 


Gabriel a continuat să se simtă mai bine. 

Crizele s-au rărit şi au dispărut de tot, iar după câteva săp- 
tămâni nu a mai fost nevoie să fie legat de pat. Dar pe măsură 
ce îi reveneau puterile, îi revenea şi dorința de a părăsi munte- 
le şi a se întoarce la Liv. Doctorul Kaplan l-a asigurat că, deşi 
se făceau mari progrese cu analizele sale de sânge, nu găsise- 
ră încă un leac, şi nici nu excluseseră posibilitatea ca Gabriel 
să fie un purtător asimptomatic. Avea încă virusul în el, doar 
că acesta nu mai era letal pentru el. 

A încercat să se facă util. A petrecut mult timp examinând 
cenuşa şi molozul din Cripta Revelatio, sperând să găsească in- 
diciile de care aveau nevoie să interpreteze Harta Stelară. Însă 
focul fusese atât de intens încât chiar şi tăblițele de lut se făcu- 
seră scrum, iar puţinele obiecte de piatră care supraviețuiseră 
nu ofereau decât limbi moarte şi alte ghicitori de rezolvat. 

Mergea doar pe scările şi coridoarele din porțiunea de sus 
a muntelui, ca să nu întâlnească pe nimeni în drum. Când se 
întorcea, făcea uneori un ocol prin capela Sacramentului, cu 
acel Tau hidos rămas mut în mijloc — partea din fată atârna de 
balamale, deschisă, lăsând la vedere interiorul plin de piroa- 
ne. Era un loc oribil, un loc în care Sacramentul fusese ținut 
captiv timp de milenii, până când Liv îl eliberase. Și acela era 
singurul motiv pentru care se ducea acolo, să calce pe aceeași 
podea pe care călcase şi ea şi să se aşeze pe aceeaşi podea pe 
care se aşezase ea. Într-una dintre dăţi, după ce stătuse acolo 
un timp, se ridicase şi zărise o şuviță lungă de păr blond — pă- 
rul ei — plutind printre razele torței sale. O prinsese în mână şi 
acum o ținea înfășurată în jurul degetului ca pe un inel. 

Aşa au trecut săptămâni. Au trecut luni. 

Apoi, într-o dimineaţă, chiar când zorile începuseră să lu- 
mineze sticla albastră şi verde a ferestrei cu păuni, Gabriel s-a 
trezit scuturat de cineva. Era doctorul Kaplan, care avea nişte 
cearcăne adânci. 

— Vino cu mine | a zis el. 

Gabriel nu mai ieşise pe uşa principală de când intrase pur- 
fat pe targă, cu aproape şapte luni înainte. Afară, au luat-o la 
dreapta, îndepărtându-se de peştera catedralei, mergând că- 
tre o parte a muntelui în care Gabriel nu mai fusese nicioda- 
fă. Acolo, coridoarele erau mai largi şi mai luminoase, cu uşi 
incastrate în piatră la intervale regulate. Una dintre ele s-a 
deschis şi un chip în costum a privit dinăuntru; văzându-i pe 
Gabriel şi pe Kaplan, a intrat repede înapoi închizând uşa după 
el, dar nu înainte ca Gabriel să apuce să vadă o fărâmă din la- 
boratorul complicat instalat în încăpere. 

— Aici, a zis Kaplan și s-a oprit în faţa unei uşi în care era 
tăiată o deschizătură rotundă, din care ieşea un tub de plastic. 
Cred că cel mai bine ar fi să-ţi explic puțin mai întâi. 

A deschis uşa şi s-a dat înapoi pentru ca Gabriel să poată in- 
tra. Camera era o versiune mai mică a apartamentului Abatelui, 
cu o cameră principală de primire şi o altă uşă pe peretele din 
față. În ea se aflau înghesuite atât de multe echipamente, încât 
cealaltă încăpere pe care o zărise părea doar un biet laborator 
de chimie dintr-un liceu. Erau microscoape de ultimă generaţie 
frumos ordonate, scanere, computere, centrifuge şi un aparat 
imens de aer condiționat care păstra totul rece — tubul ventilato- 
rului său de plastic ieşea prin gaura pe care o văzuse pe coridor. 

— Foarte impresionant, a spus Gabriel, măsurând totul cu 
privirea. 

— Lumea de afară a fost generoasă, a răspuns Kaplan, în- 
dreptându-se spre un aparat mare cu un monitor video montat 
pe un birou de lângă el. Tot ce cerem ni se livrează a doua zi. 
Lucrurile evoluează destul de rapid fiindcă toată lumea are in- 
feresul ca noi să reuşim. 

A apăsat pe un întrerupător şi monitorul s-a aprins, ară- 
tând o imagine extrem de mărită cu o sferă neregulată din care 
ieșeau tepi mortali. 

— Fă cunoştinţă cu KV292, cunoscut de asemenea sub nu- 
mele de Molima sau Lamentaţia — dușmanul. Ştii câte ceva des- 
pre infecțiile virale ? 

— Doar că fac rău. 

— Dar ştii de ce? 

— Nu chiar 

— Ceea ce fac ele este să invadeze o gazdă şi să preia ce- 
lulele sănătoase, reprogramându-le apoi să înceapă să produ- 
Că virusul. 

A mai apăsat pe o tastă de trei ori şi imaginea s-a mărit 
până când vârful unuia dintre ţepi a umplut ecranul. Către ca- 
păt, avea o linie micuță care îl făcea să arate ca un T minus- 
cul şi alungit. 

— Fiecare dintre țepii pe care îi vezi e înzestrat cu ceea ce 
se numeşte „glucoproteină “, al cărei rol-cheie este să păcă- 
lească apărarea celulei să lase virusul să pătrundă prin mem- 
brana ei protectoare. Odată aflată înăuntru, aceasta eliberea- 
ză lanțuri răuvoitoare de ADN care îşi croiesc drum spre nu- 
cleu şi îl reprogramează. 

A mai apăsat pe o tastă şi imaginea de pe ecran s-a mutat 
pe o sferă asemănătoare. 

— Și acesta este tot KV292, numai că pe el l-am găsit în sân- 
gele tău. Observi diferenta? Mingiuţa din această imagine era 
acoperită cu ţepi mult mai mici, care o fac să arate ca un scaie- 
te. În organismul tău se întâmplă ceva care taie capetele ţepilor 
astfel încât să nu poată interacționa cum trebuie cu celulele să- 
nătoase. Ele plutesc pur şi simplu în sângele tău, unde sunt aco- 
perite de anticorpi până când celulele albe le găsesc şi le dige- 
ră. N-au nicio şansă să se reproducă, pentru că nu reuşesc să in- 
tre în celulele tale. Și-au pierdut cheile. De când te-am izolat în 
această parte a muntelui am căutat mecanismul care face asta. 
Problema e că, dat fiind că virusul ostil e dezactivat în sângele 
tău, reactivul care a interacționat cu el nu mai are nimic de fă- 
cut şi a dispărut. N-am putut să găsim nici măcar o urmă. În ul- 
fimele câteva luni am încercat orice ca să repetăm circumstanţele 
infecţiei inițiale. Am analizat toți bolnavii noi ca să îi găsim pe 
cei cu aceeaşi grupă de sânge şi apoi am amestecat sângele tău 
cu al lor ca să vedem dacă acest reactiv misterios va apărea şi se 


437 


va apuca de treabă, dar degeaba. În cele din urmă ne-am dat sea- 
ma că problema era că lucram mereu cu mostre în care infecția 
era avansată. Infecțiile virale şi reactivii lor au tendința să creas- 
Că şi să se înmulțească în acelaşi timp și în aceleaşi proporții, 
declanşându-se reciproc şi ținând pasul cu virusul pentru ca 
acesta să nu apuce să se instaleze complet. Asta se întâmplă şi 
în cazul răcelilor obişnuite, când anticorpii încep să fie secretaţi 
imediat după apariția virusului. Dacă nu ar fi aşa, orice răcea- 
lă ar deveni cronică şi s-ar transforma în pneumonie, ceea ce se 
întâmplă în cazul oamenilor cu imunitate scăzută. 

S-a aşezat pe un scaun în fata ecranului — oboseala îi era 
evidentă după felul în care umerii stăteau aplecaţi înăuntrul 
costumului de protecție. 

— Ceea ce trebuie să facem este să găsim pe cineva cu grupa 
ta de sânge înainte ca virusul să se fi instalat complet şi apoi să 
vă facem o transfuzie încrucişată. Am avea astfel două şanse să 
surprindem reactivul în acțiune : o dată în organismul tău atunci 
când sângele infectat începe să se amestece cu al tău, şi din nou 
în celălalt pacient, odată ce sângele tău sănătos întâlneşte vi- 
rusul din al lui. Totuşi, există un risc. Dacă mecanismul a fost 
complet dezactivat în organismul tău, atunci S-ar putea să fii in- 
fectat din nou, cu slabe şanse de supraviețuire. Există de aseme- 
nea un risc pentru celălalt pacient. Această formă mutantă a vi- 
rusului pe care o ai acum poate fi inofensivă pentru tine, dar le 
poate fi fatală celorlalți. În încercarea noastră de a găsi leacul 
pentru molimă, s-ar putea să ne trezim că am omorât pe cineva. 

Gabriel a înregistrat totul, curăţenia imaculată a camerei, 
tăcerea specifică unui laborator, tonul serios al lui Kaplan. 

— Bănuiesc că dacă m-ai trezit să-mi spui toate astea în- 
seamnă că ai găsit pe cineva. 

Doctorul Kaplan a încuviințat din cap. 

— A fost o problemă să găsim pe cineva care să aibă exact 
grupa ta de sânge, care din păcate e destul de rară. Tu ai 0 ne- 
gativ, care în Turcia se întâlneşte la mai puţin de cinci la sută 
din populație. Am testat grupele tuturor persoanelor încă sănă- 
oase din Citadelă şi am găsit o potrivire. Motivul pentru care 
te-am trezit e că această persoană tocmai a prezentat primele 
semne ale molimei. 

S-a ridicat de pe scaun şi a traversat camera, mergând că- 
tre uşa ce dădea spre dormitor. 

— Ca toate astea să funcționeze şi să avem măcar o şansă 
de reuşită trebuie să acționăm repede, înainte ca boala să pre- 
ia controlul. 

A întins mâna către uşă şi a deschis-o. 

Dincolo era un dormitor: în centru se găseau două paturi 
unul lângă altul, cu mai multe de tuburi şi echipamente aranja- 
fe în jurul lor. Unul era gol, pe celălalt se afla un bărbat legat 
strâns şi respirând regulat. Privirea i s-a îndreptat spre uşă şi 
i S-a întâlnit cu a lui Gabriel. 

— Bună dimineața, a spus Athanasius. Scuză-mă că nu mă 
ridic. 

A zâmbit, dar Gabriel vedea că dincolo de zâmbet se as- 
cundea teama. A mers către marginea patului şi a pus o mână 
pe brațul călugărului. Pielea începuse deja să i se înfierbânte. 

— Trebuie să recunosc, a spus Athanasius, sunt surprins că 
nu s-a întâmplat mai devreme. Începusem să sper că am un fel 
de imunitate naturală. Dar azi m-am trezit pentru rugăcinile de 
dimineață şi simțeam peste tot miros de portocale. 

A tremurat și a închis ochii în timp ce înăuntrul lui ceva a 
început să crească. Gabriel şi-a amintit de momentele în care 
molima îl cuprinsese prima oară, în căldura deşertului sirian. 
Cunoştea chinurile pe care începea să le îndure Athanasius, 
dogoarea, mâncărimea, panica. Tremurul s-a mai potolit, iar 
Athanasius a expirat şi a deschis din nou ochii. 

— De asemenea, a spus el cu o voce şoptită care păstra încă 
urme de tremur, trebuie să recunosc că mă tem destul de tare. 

Gabriel i-a luat mâna într-a lui, la fel cum făcuse şi 
Athanasius de atâtea ori în lunile precedente, când situația lor 
fusese inversată. 

— Nucţi fie teamă! a spus el. E doar o călătorie. Hai s-o 
facem împreună | 

Shepherd şi-a petrecut restul dimineţii cu Hevva, stând ca un 
copil lângă un gărduleţ din locul de joacă, spunându-i poveşti 
despre mama ei, săpând adânc în memorie după toate detaliile 
pe care le păstrase atâta timp. I-a spus şi ea poveşti, conturând 
fragmente ale femeii pe care o pierduse. Era uluit de cât de ma- 
tură părea Hevva când i-a povestit, în cuvintele simple ale unui 
copil, cum fusese peste tot cu mama ei pentru că nu avea cine să 
aibă grijă de ea, şi cum o ajutase în munca ei, învățând să adu- 
că pe lume copii când ea însăşi era doar un copil. Auzind aceste 
poveşti, Shepherd s-a simţit mândru, dar şi copleşit de o imensă 
tristeţe. I-a venit în minte o întrebare dificilă, una pe care matu- 
ritatea ciudată a Hevvei l-a îndemnat să o pună. 

— Ştii de ce mama ta n-a încercat niciodată să mă contac- 
teze? 

Hevva a ridicat din umeri. 

— Credea că ai murit. 

— Ştii de ce? 

— Bunicul a spus că ai murit într-un incendiu. 

Shepherd a închis ochii şi a încuviinţat. A rememorat seara în 
care tatăl Melisei l-a trimis în acea misiune mincinoasă, în cea- 
laltă parte a oraşului, la o oră de vârf. I se păruse ciudat şi atunci, 
dar acum îşi dădea seama de ce. Fusese doar o diversiune creată 
ca să îl îndepărteze destul pentru a înscena incendiul. Acesta fu- 
sese o pavază pentru dispariția lor simultană, o minciună nemi- 
loasă care avea să îi despartă pe Shepherd şi pe fiica lui pentru 
totdeauna. Poate că Melisa îi spusese că plănuiau să se căsăto- 
rească, iar el recursese la măsuri disperate pentru a se asigura că 
nu avea să se întâmple niciodată. Poliţiştii spuseseră într-adevăr 

că incendiul era suspect, o escrocherie cu asigurarea — şi parțial 
avuseseră dreptate, numai motivul nu îl nimeriseră. Ştiuse oare 
tatăl ei că Melisa era însărcinată? Dar oare ea ştiuse în acel mo- 
ment? Ce îi arătase oare tatăl ci ca să o facă să creadă că el mu- 
rise? Ce dovezi inventase pentru ca ea să nu-l mai caute? Dacă 
ajunsese până la punctul de a incendia o clădire, era sigur că un 
certificat fals de deces nu era prea mult pentru el. Poate chiar şi 
articole false de ştiri, pline de ură rasială, ca să o sperie şi să o 
facă să nu-i examineze prea atent dovezile. 

A simțit o mână micuță pe faţă şi şi-a ridicat privirea în ochii 
adânci, atotştiutori ai fiicei sale. 

— Nu plânge, i-a spus ea, mami te iubea încă, deşi nu erai 
lângă ea. De-aia ţi-a păstrat fotografia. 

Shepherd a zâmbit şi şi-a aşezat mâna peste a ei. Stând lân- 
gă acea fetiță tăcută şi înțeleaptă, dorul care crescuse înlăuntrul 
lui dispărea complet. Găsise în ea ceea ce căuta, doar că nu în 
forma sub care se aşteptase. 

Telefonul i-a vibrat în buzunar şi odată cu el lumea exteri- 
oară a început să se strecoare din nou peste ei. 

— Trebuie să răspund, draga mea, a spus el şi a privit cum 
ochii ei se întunecă de parcă ar fi ştiut că nu erau veşti bune. 

— Agent Shepherd, a spus o voce cunoscută în momentul 
în care el a răspuns, sunt Merriweather, tehnicianul Hubble cu 
care ai vorbit la Goddard. 

Părea neliniștit. 

— A, salut! 

— Ai spus să te sun dacă apare ceva. Ei bine, a apărut. 
Hubble s-a stabilizat. Se află pe o orbită nouă, într-o poziţie 
fixă, în nordul boltei cereşti. 

— Poziţia? 

— În constelația Taurului, chiar între stelele Nath şi Zeta 
Tauri. 

Shepherd s-a încruntat: era chiar între coarne. În ultimele 
ore reușise să izoleze ancheta în cel mai îndepărtat colţ al minţii. 
dar acum totul se prăbuşea din nou peste el. Şi-a amintit cuvin- 
tele din mesajul codat al lui Kinderman: „Stau pur şi simplu pe 

un deal privind spre est. Caut stele noi printre prieteni vechi, aşa 
cum cei ca noi au făcut de la începuturile timpului.“ 

Iar în seara aceea Hubble avea să apară din nou pe cerul 
nopții ca un corp ceresc nou, cu soarele strălucind pe receptoa- 
rele lui, făcându-l să pară o nouă stea în constelația Taurului. 
Shepherd s-a ridicat şi i-a făcut cu mâna lui Arkadian, aflat în 
cealaltă parte a locului de joacă. Trebuia să ajungă la Göbekli 
Tepe înainte de căderea nopţii dacă voia să aibă vreo şansă să îl 
prindă pe doctorul Kinderman. Dacă steaua cea nouă răsărea în 
seara aceea în Taur, probabil că a doua zi Kinderman avea să fie 
deja plecat cine ştie unde. 

— Cum merge ancheta? 

— Ce? Uitase că Merriweather era încă la telefon. Păi... 
merge. Uite ce e, Merriweather, ai putea să-mi spui în ce stadiu 
ați ajuns cu repararea sistemelor de ghidare online? 

— Nu prea departe. Ar fi bine dacă ne-ar ajuta şi doctorul 
Kinderman. Sper că e bine şi o să-l găsiți curând. Pe-aici, ni- 
mic nu e la fel fără el. 

— O'să te sun mâine, s-ar putea să am nişte veşti bune. 

— Adevărat? 

— Da, adevărat. 

A închis şi s-a întors către Hevva. 

— Draga mea, trebuie să mă duc până undeva, dar tu trebu- 
ie să rămâi aici. O să mă-ntore mâine, promit! 

Lacrimi au răsărit în ochii întunecaţi şi ea a început să cla- 
tine din cap. 

— N-o să te mai întorci, a spus ea. Mami nu s-a mai întors. 

El s-a lăsat pe vine în faţa ei. 

— Nu e la fel, a spus, luându-i mâinile micuţe într-ale lui. 
O să fu mai în siguranţă aici. 

— Nu vreau să stau aici! 

— Dar nu pot să te iau, nu încă. Va trebui să completez for- 
mulare şi să fac şi analize ca să dovedesc că sunt tatăl tău. 

— E vreo problemă? a întrebat Arkadian, care ajunsese lân- 
gă ei. 

— "Trebuie să merg undeva, dar Hevva nu mă lasă. 

— Unde trebuie să ajungi? 

— Laun sit arheologic, la vreo două ore distanţă de aici. 

— Göbekli Tepe. 

— ÎL ştii? 

— Toată lumea din Ruina îl ştie. Se presupune că e un sanc- 
tuar rival Citadelei, construit de vrăjmaşii călugărilor Sancti. De 
ce vrei să mergi acolo? 

Shepherd s-a gândit la toate lucrurile care îl aduseseră aco- 
lo: informaţiile recuperate din calculator, legătura cu constelația 
Taurului, mesajul codat al lui Kinderman. Era greu de spus cum 
ar fi trebuit să înceapă. 

— E complicat, a spus. 

Arkadian a coborât privirea către Hevva şi a zâmbit. 

— Îți spun eu cum facem: o să te duc eu cu maşina până 
acolo, aşa putem s-o luăm şi pe Hevva cu noi, şi tu poți să-mi 
explici totul pe drum. 

Gabriel nu s-a dezlipit nicio secundă de patul lui Athanasius. 
Promisese că îl va însoți în acea călătorie şi, cum el însuși tre- 
cuse prin asta, nu era o promisiune pe care să o poată încălca. 
Când nu era sedat, Athanasius delira şi urla şi se smucea din le- 
gături, ca toate celelalte victime ale molimei, dar, spre deosebire 
de majoritatea, uneori era lucid, cum fusese şi Gabriel. În ace- 
le momente răpite bolii stăteau de vorbă, iar Gabriel îl minţea 
despre cât de bine îi mergea şi cât de multe aflau doctorii care 
îl îngrijeau. De fapt, într-o continuă cursă împotriva timpului, 
ei mai căutau acel proces care avea loc înăuntrul lui înainte ca 
într-un fel sau altul să dispară. 

Gabriel nu fusese afectat de schimbul de sânge. Indiferent de 
mecanismele de apărare pe care organismul lui şi le construise, 
cert e că erau prea puternice pentru a permite infecţiei să îl do- 
boare din nou. Doctorul Kaplan a rămas şi el în carantină, ne- 
părăsind încăperea nici măcar un minut. Stia că are o perioadă 
foarte scurtă de timp la dispoziție pentru ca mai întâi să identi- 
fice şi apoi să analizeze reactivul în timp ce acesta ataca şi în- 
vingea virusul, şi nu voia să irosească vreun moment din acel 
timp preţios dormind. Instalase un pat de campanie în colțul 
laboratorului, pe care el şi ceilalți tehnicieni îl foloseau când 
erau doborâţi de oboseală. Erau cinci în total, şi fiecare făcea 
de veghe în felul său: Gabriel, Kaplan, doi tehnicieni la fel de 
dedicați ca el, şi — în centrul lor, arzând ca un soare dogoritor 
în jurul căruia toţi ceilalți se învârteau — Athanasius. 

De fiecare dată când crizele deveneau atât de puternice în- 
cât trebuia să îl sedeze, Gabriel dormea tot pe patul de campa- 
nie, asigurându-se că avea să se trezească până trecea efectul 


444 


sedativului. Şi apoi, într-o dimineață, Gabriel s-a trezit în acel 
pat, însă Athanasius era deja treaz. Garbriel s-a ridicat şi s-a 
aşezat pe marginea patului, punându-și dosul palmei pe frun- 
tea lui Athanasius. 

— Febra a dispărut, a spus el, cu un zâmbet larg. N-ai murit. 

— Se pare că nu. 

Doctorul Kaplan a fost chemat din laboratorul în care făcea 
analizele de sânge. Când a sosit, s-a oprit în uşă holbându-se 
la Athanasius. După atâtea luni întregi de nereuşite, aproape 
că uitase cum arată izbânda. Starea mai bună a lui Athanasius 
era doar ultima piesă din puzzle. Kaplan şi echipa lui reușiseră 
să găsească şi să izoleze reactivul, dar amânaseră administra- 
rea lui celorlalți pacienți până nu erau siguri că avea să fie efi- 
cient. Nu doreau ca pacienții să fie nevoiţi să îndure agonia 
prelungită a lui Athanasius, dacă ar fi urmat să moară oricum. 
Fra mai bine să moară repede şi să sufere mai puţin decât să 
supraviețuiască aşa. Însă acum, că Athanasius îşi revenise, to- 
tul se schimbase. 

Molima fusese învinsă. Găsiseră un leac. 

Iar Gabriel putea în sfârşit să se țină de promisiune şi să 
se întoarcă la Liv. 

Hevva a adormit pe bancheta din spate înainte ca maşina să 
ajungă la dealurile de la poalele munţilor Taurus şi să vireze pe 
drumul cu taxă care ducea spre est. Shepherd se tot întorcea să 
o privească — chipul ei era o copie în miniatură după cel al ma- 
mei, iar simpla ei existenţă făcea ca numărătoarea inversă care 
tot scădea pe telefonul lui să contureze o perspectivă mult mai 
întunecată. I-a spus lui Arkadian totul, descoperind că, odată 
ce a început, totul a răbufnit din el, iar la primul indicator spre 
Göbekli Tepe inspectorul turc ştia tot atâtea despre anchetă ca el. 

Au ieşit de pe şoseaua principală şi au intrat printr-o barie- 
ră automată cu taxă pe un drum desfundat, într-un peisaj de ţară 
pârjolit de soare şi unduitor. Acolo nu existau case, nici măcar 
acele blocuri pătrate din cărămidă cu acoperișuri plate, ce pă- 
reau să fie tipul preferat de arhitectură în acea parte a ţării. Nu 
era nici urmă de viaţă, nici vegetaţie, nici animale, numai fâşia 
singuratică de drum negru, care îi conducea spre peisajul stra- 
niu din față. Dacă nu ar fi fost cele câteva indicatoare rutiere in- 
stalate pentru turişti, care indicau drumul spre dealul pe care îl 
zăreau în depărtare cu un copac solitar stând de pază în vârf, nu 
şi-ar fi dat seama nici dacă se aflau unde trebuie sau nu. 

Shepherd privea țintă pe geam, simțind cum arşiţa trece prin 
el în ciuda aerului condiționat din maşină. Era greu de crezut că 
acel loc dezolant, ars de soare şi plin de bolovani, fusese lea- 
gănul unei civilizaţii care îi preceda pe egipteni cu şapte mii de 
ani, acum complet dispărută, făcută praf şi pulbere, cum se în- 
tâmplă cu toate în acest univers. 

— Şi dacă acest doctor Kinderman al tău nu e aici? a în- 
trebat Arkadian. 

Shepherd a ridicat ochii spre un grup de corturi şi construcții 
improvizate care se agăţaseră de coama dealului. 

— Dacă nu e aici, atunci ăsta e capătul drumului. Pentru 
mine, cel puţin, a zis Shepherd şi a întors privirea în spate, unde 
Hevva dormea încă. Cum e vorba aia, că toate prioritățile ți se 
schimbă în momentul în care ai copii? 

Arkadian a dat din cap şi a zâmbit cu tristeţe. 

— Sunt convins că aşa e, dar mie nu mi s-a-ntâmplat ni- 
ciodată. 

— Nici mie, până acum câteva ore. Eşti căsătorit, inspec- 
tore? 

Arkadian a dat din cap. 

— Nu mai sunt. Mi-am pierdut soţia din pricina molimei 
cam în acelaşi timp în care Hevva şi-a pierdut mama. Şi-n ca- 
zul ăsta ţi se schimbă prioritățile. 

Au ieşit de pe drum şi au hurducăit pe o cărare către aşezarea 
antică, ajungând mai întâi la o parcare destul de mare pentru a 
deservi amestecul neobişnuit de turişti şi de arheologi care vizi- 
tau situl arheologic. Exista chiar şi o covată cu paie pentru a hră- 
ni cămilele. În ziua aceea zona era pustie, cu excepţia câtorva 
autovehicule atât de prăfuite, că deveniseră aproape pământii. 

Arkadian a oprit maşina lângă ele şi a aşteptat ca norul de 
praf pe care îl stârniseră să se aşeze înainte să oprească moto- 
rul şi să iasă afară în căldură. 

Shepherd şi-a desfăcut centura de siguranţă şi a aruncat o 
privire în spate, sperând să se furişeze afară şi să o lase pe 
Hevva dormind. O pereche de ochi întunecaţi îl priveau de sub 
bretonul strălucitor, ondulat, de culoarea ciocolatei. 

Shepherd i-a zâmbit. 

— Mergem doar să aruncăm o privire, a spus. Tu stai aici. 
Nu durează mult. 

Ochii s-au mărit. 

— Nu pleca! a spus ea. N-o să te mai întorci. 

— Desigur c-o să mă-ntorc. Şi tu o să fii mai în siguranţă 
aici, a spus el, întinzând o mână să îi mângâie chipul. 

— Dacă e mai sigur aici, stai şi tu, a spus ca. 

Shepherd nu putea să combată o asemenea logică. 

— Durează doar cinci minute. Cinci minute, şi-apoi 
mă-ntorc! 

Ea a dat din cap şi lacrimile au continuat să curgă. 

— Nu vreau să rămân singură aici. 

El a privit ochii rugători, măriţi de frică şi strălucind de la- 
crimi. 

— Bine, a spus el, neputincios în fața unui copil emotiv. Dar 
să nu te-ndepărtezi de mine şi să nu faci gălăgie! 


Hevva se ţinea atât de aproape de el, încât Shepherd aproa- 
pe că se împiedica de ea în timp ce urcau pe potecă, spre clă- 
diri şi spre copacul de dincolo de ele. 

Arkadian a întors capul spre ei. 

— Cum e să fii părinte? a întrebat el. 

— E complicat, a răspuns Shepherd, strângând mâna mititi- 
că a Hevvei în a lui. Sunt sigur c-o să mă obişnuiesc. N-au tre- 
cut decât câteva ore de când sunt tată. 

Au ajuns la marginea sitului arheologic, care era împrejmuit 
cu sârmă ghimpată. Doar o porțiune a dealului era excavată, de 
parcă ceva emorm ar fi muşcat din el lăsând în urmă blocurile 
de piatră în formă de T, ca pe nişte dinți pierduţi. Erau imense şi 
aproape perfect netede, dimensiunile şi finisajul lor constrastând 
puternic cu peisajul din jur. Pe suprafaţa pietrelor erau cioplite 
siluete, basoreliefuri reprezentând animale şi braţe omeneşti care 
se întindeau în jurul lor ca o îmbrăţişare. O schelă de lemn se 
înălța la câțiva metri deasupra sitului. Se zăreau unelte şi găleți 
împrăștiate în diferite locuri, de parcă toată lumea s-ar fi oprit 
din activitate şi ar fi plecat, pur şi simplu. Era un oraş-fantomă 
bizar, unul care fusese mort timp de aproape zece mii de ani. 

— Se pare că aici nu mai e casa nimănui, a murmurat 
Shepherd, imaginându-şi cum muncitorii dăduseră ascultare 
sentimentului care creştea înlăuntrul lor şi care le dădea ghes 
să ajungă „acasă“. 

— Nu suntem singuri, a spus Arkadian. 

Shepherd a mijit ochii către cerul luminos şi a văzut un băr- 
bat zvelt stând la umbra unui copac, cu spatele la soare. 

— Crezi c-ar putea fi el? 

— Greu de spus, a spus Shepherd, trăgând-o instinctiv pe 
Hevva în spatele său. Are constituția potrivită. Ar trebui să merg 
să vorbesc cu el. Mâna mititică s-a strâns într-a lui. E-n regulă, 
draga mea, o să mă vezi tot timpul. 

— [a ăsta, a zis Arkadian şi i-a pus ceva în palmă. 

Shepherd a descoperit că era un pistol. 

— E doar o precauţie. 

— Nu cred că e... 

— Ia-l! Nu-mi pasă câte premii Nobel a câştigat omul ăsta, 
e un fugar, ceea ce-l face imprevizibil. 

Silueta de sub copac a înaintat, ieşind din umbră. 

— Coboară, a spus Shepherd, întinzându-i înapoi pistolul. 

— Păstrează-l, a spus Arkadian. Eu sunt prea încet şi nu 
pot să mai trag ca lumea de când am încasat un glonte în braţ. 

Shepherd s-a gândit la propriul record jalnic de ţintaş, dar a 
păstrat pistolul, pe care l-a băgat la spate. 

Silueta a continuat să coboare pe deal, croindu-şi drum pe 
o cărare îngustă cu pietriș. Era un bărbat zvelt cu părul alb şi 
un Premiu Nobel pentru fizică, doctorul Kinderman — un fugar. 
A ajuns la marginea de sus a sitului şi a făcut un lucru ciudat: 
le-a făcut cu mâna. 

— Nu pare a fi un om ajuns la capătul răbdării, a mormă- 
it Arkadian. 

— Şi-a petrecut întreaga viaţă la capătul universului, a răs- 
puns Shepherd. Probabil că e ceva normal pentru el. 

Doctorul Kinderman a ocolit groapa şi s-a apropiat de ei, 
cu un zâmbet cald şi prietenos, de parcă primea acasă oaspeţi 
pentru weekend. 

— M-ai găsit! a spus, cu o voce nazală şi ascuţită — părea 
un școlar prea mare pentru vârsta lui, extrem de entuziasmat. 

— Sunt Joseph Shepherd, domnule. 

Kinderman i-a dat mâna. 

— Am lucrat în echipa dumneavoastră pentru scurt timp, 
în misiunea Explorer. 

— Te rog... Kinderman a ridicat mâinile şi a mijit ochii de 
parcă ar fi avut dureri uşoare. Spune-mi William, sau Will, sau 
chiar Bill, dar nu-mi spune „domnule“, mă faci să mă simt de 
parc-aş fi tatăl tău. 

I-a dat drumul lui Shepherd şi s-a lăsat pe vine. 

— Şi ce avem noi aici? Şi tu eşti tot agent FBI? a între- 
bat-o pe Hevva. 

Hevva s-a ruşinat şi a zâmbit, îngropându-şi chipul în picio- 
rul lui Shepherd. 

Kinderman s-a ridicat şi s-a întors către situl arheologic. 

— Măreţ, nu-i aşa? Un templu dedicat astrelor, construit 
cu opt mii de ani înainte de piramidele din Egipt şi apoi îngro- 
pat intenţionat pentru a-l ascunde şi a-i păstra secretele. Nu prea 
puteţi să-l vedeți cum trebuie de aici, a fost proiectat pentru a fi 
privit de-acolo de sus, a spus şi a arătat înspre copacul din vâr- 
ful dealului. Ce e şi mai interesant e că localnicii numesc acel ar- 
bore „copacul înţelepciunii“, aşa l-au numit dintotdeauna, chiar 
şi atunci când nu ştiau că toate astea sunt îngropate aici. Nu e 
fascinant? 

Shepherd se simţea ca un şcolar într-o excursie cu unul din- 
tre cei mai buni profesori. 

— Intrăm? Kinderman a făcut un gest către unul dintre cor- 
turile mai mari. E mai răcoare acolo, şi vreau să vă arăt ceva. 

Au intrat pe rând în cort — mai întâi au trecut printr-o zonă 
pentru vizitatori, cu postere pline de informaţii lipite pe pereţii 
despărțitori şi o machetă a sitului arheologic în mijlocul încăpe- 
rii. Printr-o uşă se putea zări o baie, iar prin alta o bucătărie cu 
o plită şi o masă aşezate dedesubtul unui ventilator care se în- 
vârtea încet pe tavan, mişcând aerul şi suflând praf în razele de 
soare care pătrundeau prin obloanele ferestrelor şi prin uşa din 
spate, lăsată deschisă. 

— În urmă cu două zile aici erau vreo treizeci de persoane. 
Pare de necrezut, nu-i aşa? a spus Kinderman, aprinzând pli- 
ta. Ieri erau zece, şi azi-dimineaţă am rămas doar cu, aşa că-mi 
cer scuze anticipat pentru ceaiul de mentă pe care urmează să-l 
prepar. Nu prea mă pricep, şi e păcat fiindcă e delicios atunci 
când e făcut ca la carte. 

A pus un ibric cu apă la fiert şi a luat nişte mentă dintr-un 
castron de lângă chiuvetă. 

— Pot să fac eu ceai, a spus Hevva. 

— Eşti sigură? a întrebat Shepherd, speriat deodată din pri- 
cina plitei şi a apei fierbinți şi trăind primul său moment de în- 
grijorare părintească zilnică. 

— Mi-a arătat mama cum să-l fac. Ea m-a învăţat cum să 
fac multe lucruri. 

Hevva a coborât de pe băncuţă şi, fără să mai aştepte 
încuviințarea cuiva, s-a îndreptat către plită şi a întins mâna 
spre mentă. Kinderman i le-a dat fără o vorbă, după care ea a 
tras un scaun şi a început să rupă pumni întregi de frunze şi să 
le dea drumul într-un ceainic. Shepherd s-a simțit cuprins de un 
val de mândrie privind-o, deşi nicio părticică din felul de a fi şi 
comportamentul ei nu i se datora lui. 

— Aşadar, a spus Kinderman îndreptându-se către masa pe 
care se afla macheta sitului, observați ceva anume? 

Shepherd s-a uitat la machetă. Era o reproducere perfectă a 
sitului, având chiar şi o versiune a copacului din vârful dealu- 
lui. Configuraţia blocurilor de piatră era mai uşor de observat 
în acea formă micşorată. 

— Sunt constelații, a spus el, amintindu-și informaţia din 
Wikipedia pe care o citise. 

— Exact, sunt reproduceri perfecte. 

Shepherd s-a uitat la complexul central. 

— Toate cu excepţia acesteia, a indicat el spre piatra cea 
mai înaltă, piatra casei, care se afla între altele două, reprezen- 
tând vârful coarnelor Taurului. În mod normal, nu se află ni- 
cio stea aici, numai că în seara asta va fi una, nu-i aşa, docto- 
re Kinderman? 

Kinderman a zâmbit. 

— Bravo, agent Shepherd, eşti un adversar de temut, nici 
nu-i de mirare că m-ai găsit! Şi ca să păstrăm tradiția marilor 
misiuni de căutare, triumful tău îți dă dreptul să afli câteva răs- 
punsuri. Ce-ai vrea să ştii? 

Shepherd a învârtit în minte toate întrebările pe care şi le pu- 
sese de când O'Halloran îi dăduse toate informațiile. 

— Telescopul spațial, a spus el, de ce l-aţi sabotat şi ați dis- 
trus toate informaţiile? 

Kinderman şi-a înclinat capul într-o parte într-un fel care îi 
amintea lui Shepherd de o pasăre. 

— Asta-i o întrebare răutăcioasă, agent Shepherd. Este ba- 
zată pe două presupuneri, ambele greşite ; prin urmare, întreba- 
rea devine irelevantă. 

Shepherd se simţea iarăşi ca un elev care pica un test. 

— În primul rând, a continuat Kinderman, spui că eu am 
sabotat telescopul Hubble, ceea ce insinuează ceva distructiv, 
când de fapt Hubble nu a fost distrus, nu a fost nici măcar ava- 
riat. 

— Dar Marshall? Acolo au fost ceva distrugeri. 

— Au fost, într-adevăr, dar socoteşti din nou că cele două 
incidente sunt legate şi creierul aflat în spatele unuia dintre ele 
trebuie să fie prin urmare implicat şi în cel de-al doilea. 

— Nu, eu cred că dumneavoastră aţi fost autorul într-un 
caz, şi profesorul Douglas, în celălalt celălalt, dar că motivele 
au fost aceleaşi. 

— Ei bine, atunci ai pe jumătate dreptate. L-am repoziţionat 
într-adevăr pe Hubble, după cum am spus, dar n-am distrus 
telescopul James Webb şi nici laboratorul de criogenice de la 
Marshall — şi nici profesorul Douglas n-a făcut asta. 

— Atunci cine a fost? a întrebat Arkadian. 

Kinderman l-a privit şi a ridicat din umeri. 

— Îmi imaginez că aceeaşi persoană care ne trimitea scri- 
sorile de ameninţare cu moartea, cea care se autointitulează 
Novus Sancti. 

— Cooper! 

Kinderman a râs. 

— Fulton Cooper! Crezi că cineva ca el putea să se infiltre- 
ze în Centrul Spațial de la Marshall şi să arunce în aer o mare 
parte din institut fără să fie detectat? 

— Nu, noi credeam că profesorul Douglas a făcut asta, con- 
strâns în vreun fel. 

— L-ai cunoscut pe profesor, nu-i aşa, agent Shepherd? 

— Puțin, a fost îndrumătorul meu într-o vară. 

— Atunci ştii cu siguranță că mai degrabă ar fi murit decât 
să-şi distrugă propriul laborator. Munca era viaţa lui, pentru el 
nimic nu era mai presus de ea. 

Shepherd se simţea ca un boboc ncexperimentat care pă- 
lea în faţa strălucarii unei gândiri superioare. Toată teoria lui se 

baza pe presupunerea că Douglas şi Kinderman uneltiseră şi sa- 
botaseră împreună. Dar odată această piesă de bază demontată, 
întreagul eşafodaj al anchetei sale începea acum să se năruic. 

— Dar dacă n-a distrus el Marshall, atunci de ce ar fi fugit 
şi s-ar fi ascuns? 

— Fiindcă amândoi ne temeam pentru viaţa noastră, a răs- 
puns Kinderman. Şi, ţinând cont de ce i s-a întâmplat bietului 
profesor, se pare că pe bună dreptate. 

Hevva a venit la masă aducând ibricul cu ceai aburind. Era 
prea greu pentru ea, iar Shepherd s-a întins şi i l-a luat din mână. 

— Ar fi trebuit să spuneţi cuiva, a spus el, turnând lichidul 
fierbinte în mai multe ceşcuţe în formă de lalea. Poliţia v-ar fi 
protejat. 

— Ne-ar fi protejat de cine ? Doar ce mi-ai spus că se credea 
că adversarul nostru, cel care se autointitula Novus Sancti, era 
Fulton Cooper. Dacă nici FBl-ul nu poate să identifice această 
persoană, atunci cum ar fi putut să ne protejeze de ea? Oricine 
ar fi în spatele poveștii ăsteia are o mare putere de infiltrare, tre- 
buie să fie cineva din centru, cu multe legături, cineva cu un ţel 
foarte bine definit. Şi eu şi profesorul ne-am dat seama de asta. 
Şi când am primit amândoi aceeaşi scrisoare, am ştiut că trebu- 
ie să acționăm rapid. Faptul că eu l-am repoziționat pe Hubble a 
fost o diversiune folositoare, un fel de cedare în faţa şantajiştilor 
care voiau să „„dărâmăm noul turn Babel“ dacă vrei să-i spui aşa; 
în felul ăsta am câştigat timp. Dar totul a avut şi un scop practic, 
unul schiţat chiar aici în urmă cu zece mii de ani şi apoi îngropat 
pentru a proteja secretele şi pe cei care le păstrau. 

— Tribul Mala, a spus Arkadian. 

Kinderman a încuviinţat. 

— Istoria tribului Mala e istoria adevărului interzis. La 
începutul istoriei omenirii, lucrurile au apucat-o pe un drum 
greşit. Adevărul a fost închis laolaltă cu relicva cunoscută sub 
numele de Sacramentul. Dar cei din Mala îi cunoşteau istoria, 
aşa că vrăjmaşii lor, călugării Sancti, au încercat să-i reducă la 
tăcere. Şi-au fondat propria Biserică pentru a răspândi versiunea 
lor istorică şi au declarat că oricine crede altceva în afară de cu- 
vintele Bibliei lor e un eretic şi trebuie ucis. Aşa că cei din Mala 
s-au ascuns şi şi-au îngropat secretele în pământ, până când, în 

momentul prevestit, lucrurile aveau să se întoarcă în făgaşul 
lor, iar echilibrul urma să fie restabilit. De-a lungul timpului, 
mulți au fost atraşi de partea celor din Mala, oameni de ştiinţă 
ale căror descoperiri puneau învățăturile Bisericii sub semnul 
întrebării, filosofi şi gânditori care se îndoiau de „adevăr“. S-a 
format o organizaţie care le permitea hberilor-cugcetători să ră- 
mână liberi. Şi încă le permite. Fără sprijinul lor, n-aş fi reuşit 
niciodată să fug din America nedescoperit. Sunt ca Rezistenţa 
franceză din Al Doilea Război Mondial, doar că la scară globa- 
lă, asigurând o mână de ajutor, un sprijin, chiar şi un paşaport 
sub alt nume. 

Şi-a golit ceaşca de ceai şi i-a zâmbit Hevvei. 

— Mulţumesc, micuță domnişoară, e un ceai delicios. 

Ea a zâmbit timid, a ridicat ceainicul gol şi l-a dus înapoi în 
bucătărie pentru a-l umple cu apă fierbinte. 

— În 1995, aici au început săpăturile şi au fost descoperite 
primele pietre în formă de T. T-ul este simbolul Tau — simbo- 
lul Sacramentului, folosit atât de Sancti, cât şi de Mala. Munţii 
de la vest sunt denumiți după Tau, şi la fel marea constelație a 
Bivolului, pe care strămoşii din tribul nostru o considerau sa- 
cră, o solie a schimbării. Redescoperirea acestor pietre şi mesa- 
jele închise aici ne-au spus că timpul schimbării e aproape. Un 
timp pe care îl mai numim şi Sfârşitul Zilelor. Biserica de astăzi 
foloseşte termeni asemănători, deşi ea le-a conferit un înţeles 
malefic şi îngrozitor. Însă nu avem de ce ne teme de sfârşitul 
zilelor. Căci fiecare sfârşit marchează un nou început. 

— Alo!? 

Vocea i-a luat pe toți prin surprindere. Au întors capul. Era 
o voce de femeie, o americancă. De-afară s-au auzit nişte paşi 
slabi şi apoi o femeie micuță a intrat pe uşă. I-a privit pe toți 
pe rând, zâmbind într-un fel care îi încreţea puţin nasul pistru- 
iat. Apoi un țipăt înăbuşit i-a făcut să întoarcă din nou capul. 

În bucătărie era un bărbat. 

Şi o prinsese pe Hevva. 

Shepherd a văzut mai întâi bărbatul, apoi cuțitul pe care aces- 
ta îl ținea neglijent la gâtul fiicei sale. Ura a început să cloco- 
tească înăuntrul lui, dar şi teama. Era ceva în privirea individu- 
lui aceluia, ceva care lipsea — ceva care îi spunea lui Shepherd 
că ar fi fost în stare să îi ucidă fiica cu aceeaşi uşurinţă cu care 
ar fi rupt o crenguţă. 

— Orice arme aveţi, scoateți-le frumuşel la iveală! a spus 
femeia cu vocea ei de profesoară la şcoala de duminică. 

Se afla la intrare, aţintindu-i cu ceea ce părea a fi o armă de 
jucărie. Bărbatul era în spatele lor cu un cuţit. Bună tactică. Era 
imposibil să te uiţi la amândoi în acelaşi timp, şi ei erau siguri 
că nu se vor răni reciproc. Dacă Shepherd ar fi avut un parte- 
ner, s-ar fi ocupat fiecare de unul dintre ei, dar nu avea. Avea 
un astronom şi un poliţist care tocmai îi cedase pistolul pentru 
că nu mai putea să ţintească cum trebuie. Îl simţea apăsându-l 
pe spate, ascuns în jachetă. 

— N-am arme, şi-a încercat el norocul. Nu sunt permise în 
zborurile internaţionale. 

Femeia a îndreptat pistolul spre Arkadian. 

— Frumos şi încetişor, domnule polițist, apuc-o de ţeavă şi 
apoi arunc-o încoace. 

— Nici eu n-am armă, a replicat Arkadian. 

— Şi vrei să te cred? 

— Nu chiar. 

Mişcarea lui i-a luat pe toţi prin surprindere. Arkadian a fă- 
cut un salt în dreapta, îndepărtând pistolul femeii de restul gru- 
pului în timp ce a întins mâna în sacou. 

Shepherd a reacționat şi el, cu un singur gând în minte în timp 
ce trăgea arma din curea: un bărbat îi ameninţa fiica cu un cuţit. 

A văzut chipul terifiat al Hevvei trecând prin faţa ochilor lui, 
care se concentrau asupra bărbatului. O foc de armă a răsunat 
în spatele lui, dar nu i-a distras atenția. Bărbatul a încercat să o 
ridice pe Hevva pentru a o folosi pe post de scut. 

Shepherd şi-a fixat ţinta şi a apăsat pe trăgaci. 

La impactul cu glonţul, omul s-a smucit pe spate, iar Hevva 
a căzut pe podea. Toate instinctele îi spuneau lui Shepherd să 
alerge către ea, dar pregătirea lui l-a împiedicat. 

În spate se auzise un foc de armă. 

S-a răsucit, lăsându-se pe vine pentru a fi o ţintă mai mică. 
Femeia era într-o poziţie perfectă — profesionistă şi bine exer- 
sată —, cu ambele mâini pe arma care se îndrepta spre el, nu 
avea cum să îl rateze de la distanţa aceea. Era pe punctul de a 
trage. Şi-a dorit ca arma lui să fie mai rapidă, ştiind totuşi că 
nu era posibil. 

Un lichid fierbinte i-a lovit faţa femeii, iar capul ei s-a smu- 
cit brusc, dezechilibrând-o. Shepherd i-a ațintit silueta micuță 
cu arma tocmai când pistolul ei se îndrepta din nou către el. 
Impactul cu glonţul a aruncat-o prin uşa deschisă, smulgându-i 
pistolul din mână. 

Shepherd s-a uitat în cealaltă parte şi l-a văzut pe Kinderman 
ținând în mână paharul gol în care fusese ceai de mentă. Arkadian 
zăcea nemişcat pe podea. Shepherd ştia că ar fi trebuit să verifice 
că trăgătorul e doborât şi că arma ei se află la o distanţă sigură. 
Ar fi trebuit să verifice dacă Arkadian era lovit. Ar fi trebuit să 
facă toate acele lucuri, aşa cum fusese învăţat, dar în loc de asta 
s-a întors şi s-a repezit către Hevva. 

Ea stătea pe podea, sângele curgându-i printre degetele pe 
care şi le apăsa pe obraz. 

Ar fi trebuit să rămână în maşină. 

Ar fi trebuit să o oblige să rămână în maşină. 

A căzut la podea lângă ea şi i-a luat faţa în mâini, simţindu-i 
sângele cald în timp ce o examina, îngrozit de ce-ar fi putut să 
descopere. Când a văzut că nu era decât o crestătură pe ureche, 
făcută de cuţit, aproape că a izbucnit în râs de uşurare. 

Bărbatul cu cuțitul zăcea pe podea într-o baltă de sânge, care 
se întindea tot mai mult. De-abia mai respira, iar rana spumega 

şi absorbea aer. Fusese împuşcat în plămân. Se îneca cu pro- 
priul sânge. O moarte dureroasă, dar lui Shepherd nu-i păsa. 

— N-am ştiut niciodată că aşa se simte moartea, a şoptit 
bărbatul, cu ochii în tavan. N-am ştiut niciodată că doare atât 
de tare. 

Şi apoi horcăitul s-a oprit, iar el a rămas nemișcat. 

Shepherd a luat-o pe Hevva în braţe şi a dus-o către ceilalți. 

Kinderman stătea aplecat deasupra femeii, ţinându-i arma 
în mână de parcă ar fi putut să-l muşte. Din poziţia încovoiată 
a femeii, Shepherd şi-a dat seama că aceasta murise. Arkadian 
era încă la pământ, cu sângele răspândindu-se sub el. Shepherd 
a pus-o jos pe Hevva şi s-a lăsat pe vine pentru a-l privi pe 
Arkadian. Avea ochii deschişi şi încă mai respira, dar slab. 

— Nu ştiam că mai ai o armă, a spus Shepherd. 

Arkadian a zâmbit vag. 

— N-aveam. 

— Atunci de ce... 

— Aveai nevoie de o diversiune, a şoptit Arkadian cu ră- 
suflarea tăiată. Ai grijă de fetiţa ta! Viaţa îşi pierde orice sens 
când îi pierzi pe cei dragi. 

Apoi a închis ochii şi s-a dus. 

Prima serie de inoculări a avut loc în aceeași zi în care 
Athanasius s-a trezit. Toţi bolnavii din peştera catedralei, pa- 
truzeci şi şapte de bărbaţi şi femei, au primit unul după altul 
serul, epuizând aproape instantaneu stocul. 

După ce şi ultimul pacient a fost injectat, doctorul Kaplan 
s-a întors în laboratorul principal şi a luat o fiolă de ser din fri- 
gider. Mai rămăseseră numai douăsprezece doze, şi se așteptau 
la cazuri noi de îmbolnăviri la fiecare oră. 

A copiat toate documentele cu informaţii clinice pe un hard 
de memorie externă şi apoi a scris de mână un bilet adresat omo- 
logului său care coordona acțiunile medicale în afara muntelui. 


Ekram, 

Serul din această piolă a vindecat până 
alim in Singur pacient, dar palcem încercări 
Suplimentare pe tofi ceilalti pacienți. Ma rog. 
ea totu’! să je 6 reu gSită, GEL ofii WE Few 

žm. las la latitudinga ta Și a politicienilor 
Să Hoflărâți ee eantitate Să fie produsă gi 
EAk, dar 5 atu! meu ar pi Să faceti edt 
mai mult, imediat. Putem oricand Să M ais- 
frugem dacă fnocreările noastre EȘutază, dar 
ni putem Să N facem Să apară ca prin mi” 
nne dacă ElE vor ki 0 reuȘirtă. 

Toate detaliile obfinerii fai Sint eu prinse în 
diSpozilwmul USB protejat. 


SI Tău, 
Ahmet Kaplan 

A împachetat fiola într-un container antişoc şi a pus totul 
într-un plic căptușit, pe care l-a dus el însuși în peştera tributu- 
lui. Nu mai fusese de luni întregi în acea parte a muntelui. Aerul 
mirosea încă a fum din cauza incendiului din bibliotecă şi îi 
amintea de toate cadavrele pe care le văzuse arzând în grădină. 

Trebuie să înceteze, şi-a promis el. „Te rog, Doamne, să în- 
ceteze l“ 

Când a intrat în peşteră, platforma era pregătită, gata să 
coboare pentru a aduna grupul zilnic de bolnavi. S-a îndreptat 
spre cutia rezervată pentru corespondență și a pus plicul înă- 
untru, iar platforma de lemn a scârțâit sub paşii săi. 

S-a întors în peşteră şi a privit cum platforma iese prin des- 
Chizătură şi apoi coboară, ducând cu ea primele veşti bune care 
părăseau muntele după luni întregi. 

Shepherd a scos-o pe Hevva din bucătărie, în lumina soare- 
lui. Nu voia ca ca să rămână înăuntru lângă proaspătul măcel şi 
în mirosul de praf de puşcă. 

A aşezat-o la umbra unui cort şi i-a spălat faţa, ştergând cea 
mai mare parte a sângelui şi apoi tamponând-o cu şerveţele ume- 
de curate, vorbindu-i în tot acel timp, spunându-i că avea să fie 
bine şi terminând în cele din urmă prin a crede el însuşi asta în 
timp ce sângele dispărea. Rănile de la cap sângerau întotdeauna 
mai mult decât celelalte. Crestătura din ureche era tot ce îndura- 
se, cel puţin fizic. Dar fusese de asemenea martoră la felul cum 
noul ei tată împușcase mortal doi oameni. lar el nu voia să se 
gândească la ce efecte pe termen lung, putea avea acea poveste. 

A privit-o în ochi şi era pe punctul de a-i spune să-l aştepte 
cuminte cât timp el căuta un plasture, dar apoi s-a gândit mai 
bine şi a luat-o din nou în braţe. Nu avea să o mai scape din 
ochi — nu în acel moment, şi probabil niciodată. 

A găsit o cutie de prim-ajutor într-un birou şi a luat-o, gân- 
dindu-se că ar fi fost mai bine să plece cât mai repede de acolo 
în caz că ucigașii nu erau singuri. Numai că Kinderman părea 
să fi dispărut. L-a zărit în vârful dealului, stând pe un scaun la 
umbra copacului şi privind fix către un obiect pe care îl ţinea 
în poală. Shepherd a dus-o pe Hevva în braţe tot drumul până 
sus, asudând din cauza efortului. 

— Trebuie să plecăm, a spus el. 

— Într-adevăr, a răspuns Kinderman, cu ochii ţintă la ecra- 
nul unui laptop conectat printr-un fir lung, la o antenă satelit 
portabilă. 

— Dar adevărata întrebare e unde? Priveşte! 


460 


Shepherd i-a dat ocol ca să poată vedea ecranul. 

— Asta e noua orbită a lui Hubble, a zis Kinderman. 
Cealaltă imagine este o transmisie directă chiar de la Hubble. 
La asta se uită satelitul acum. 

Shepherd s-a sprijinit de trunchiul copacului şi s-a concen- 
trat pe lenta imagine a Pământului transmisă de satelit. În acel 
moment arăta deşertul, un imens deşert maroniu, atât de pustiu 
încât ar fi putut fi la fel de uşor şi suprafaţa unei planete înde- 
părtate, nelocuite. 

— i-am spus că devierea lui Hubble a avut şi un motiv 
practic, a continuat Kinderman. Nu numai că membrii Mala din 
întreaga lume îl vor vedea apărând în Taurus în această noapte, 
dar ne va indica şi drumul către căminul pe care l-am pierdut cu 
toţii. Înapoi către originea tuturor lucrurilor, către locul unde a 
început totul şi de unde totul va lua naştere din nou. 

— Steaua Mala, a şoptit Shepherd, amintindu-și mesajul lui 
Kinderman către Douglas. 

Au stat acolo privind fâşia maro mişcându-se încet, iar Hevva 
se îngreuna cu fiecare minut în braţele lui, până a trebuit să o lase 
Jos. Se simţea epuizat şi înfierbântat şi puţin slăbit după valul de 
adrenalină de mai devreme. Era nerăbdător să plece şi tocmai 
era pe punctul de a-i spune lui Kinderman, când o liniuţă verde a 
apărut pe ecran. În timp ce pământul se rotea, ea devenea tot mai 
groasă, dezvăluind o zonă mare de culoare verde, cu lujeri care 
şerpuiau pe pământul maroniu ca rădăcinile unei plante uriaşe. 

— Aici era! a spus Kinderman, minunându-se parcă. 
Paradisul regăsit. 

A mijit ochii şi a notat coordonatele terestre. 

— E la sud-est de-aici, la aproximativ o mie de kilometri, 
pe undeva prin Irak. La mai puțin de o zi de condus, dacă fa- 
cem cu rândul la volan. 

A apăsat pe un buton şi a apărut altă fereastră cu aceeaşi nu- 
mărătoare inversă pe care Shepherd o descărcase de pe compu- 
terul lui Douglas. 

— Ar trebui s-ajungem la ţanc, a spus Kinderman. 

Apoi a copiat linkurile către numărătoarea inversă şi către 
transmisia de la Hubble pe un site web şi a apăsat pe publish. 

— Mala.org tocmai a intrat în transmisiune directă — meto- 
da modernă de a urmări o stea. Haide, trebuie să plecăm ! Jeepul 
meu e chiar acolo. 

— Trebuie să iau lucrurile Hevvei din cealaltă maşină. 

Shepherd s-a ridicat şi a simţit cum lumea se clatină. A întins 
mâna să se sprijine de trunchiul copacului, dar nu l-a nimerit, 
căzând la pământ şi zoâriindu-şi obrazul de scoarţa acestuia în 
cădere. Ceva ascuţit i-a izbit coastele la impactul cu solul. Şi-a 
dus mâna acolo şi a simţit-o udă şi însângerată. 

„Isuse“, s-a gândit în timp ce îl împresura întunericul, „„fe- 
meia aia afurisită n-a ratat ținta de fapt!“ 

La şapte zile după inoculările inițiale, primul pacient şi-a 
revenil. 

Era o funcționară bancară de patruzeci şi trei de ani, năs- 
cută şi crescută în Ruina, ce părea mai impresionată de locul 
în care se afla decât de faptul că supraviețuise unei boli care 
eliminase un sfert din populația oraşului. 

Peştera catedralei adăpostea acum peste trei sute de paturi, 
majoritatea ocupate. În mod normal, numărul bolnavilor ră- 
mânea constant pe la cincizeci, căci numărul de nou-veniţi era 
aproximativ egal cu cei care decedau : dar nimeni nu mai mu- 
rise de când începuseră inoculările, ritualul zilnic de evacua- 
re a cadavrelor în grădină încetase, iar rugul care arsese fără 
încetare atâta timp se stinsese acum. 

În aceeaşi după-amiază, camioane şi personal au intrat în 
oraş din lumea exterioară, primele autovechicule care făceau 
asta în peste o jumătate de an. Erau încărcate cu stocuri de 
vaccin, fabricat în timp record în laboratoarele industriale din 
Ankara, iar o mică armată de voluntari fusese deja inoculată. 

Toţi cei aflaţi în carantină rămăseseră pe loc, pentru ca vac- 
cinările să fie mai uşor de supravegheat şi monitorizat. Până 
seara, toți locuitorii din Ruina se aşezaseră la rând, așteptând 
răbdători salvarea pentru care înălțaseră rugăciuni, iar toată 
lumea era atât de ușurată că izbăvirea era în sfârșit la îndemâ- 
na lor, încât nimeni nu a băgat de seamă scârțâitul sforilor în 
timp ce, într-o parte a Citadelei, platforma înălțării începuse să 
coboare cu o siluetă singuratică aflată în centru, care privea lu- 
mea înălțându-se să-l întâmpine. 

„Pământul râde prin flori.“ 


Ralph Waldo Emerson 

Shepherd s-a trezit în trepidaţiile şi huruitul unui motor. A 
deschis ochii şi a descoperit un înger cu ochii întunecaţi care se 
uita în jos către el. Pe chipul Hevvei a înflorit instantaneu un 
zâmbet; i-a zâmbit şi el şi a observat că tăietura de pe ureche 
era ascunsă de un plasture şi ea purta alte haine. EI era întins pe 
bancheta din spate a unui jeep care hurducăia pe un teren foar- 
te accidentat. 

— Salutare, a zis el, cu vocea uscată şi răguşită. 

— Ah, s-a trezit şi frumoasa adormită din pădurea adormi- 
tă! a exclamat Kinderman de la volan. Chiar la timp pentru so- 
sirea noastră. 

— Sosirea? 

— Da. Am ajuns. 

Shepherd a încercat să se ridice, dar o durere l-a săgetat în- 
tr-o parte. S-a întins şi a descoperit că avea bandaje groase le- 
gate strâns în jurul pieptului. 

— Aş lua-o mai uşor dac-aş fi în locul tău. Glontele te-a ju- 
puit destul de tare pe-o parte. Din fericire a lovit o coastă, care 
l-a deviat în jurul corpului aşa că a trecut de cealaltă parte fără 
să producă prea multe pagube. Probabil că ai coasta crăpată, 
de-aia doare în halul ăsta. Destul de nimerit, nu crezi, să fii sal- 
vat de o coastă, ținând cont spre ce ne-ndreptăm ? 

Shepherd s-a sforțat să se ridice, resimțind fiecare dintre hur- 
ducăturile jeepului izbindu-l în lateral de parcă ar fi fost înjun- 
ghiat în mod repetat. Afară, soarele atârna jos pe cerul ars, dea- 
supra unei lumi decolorate aproape până la alb ; peste tot în jur nu 
era nimic de văzut cu excepţia solului crăpat şi a pământului sfă- 
râmicios. Singurul semn de viaţă se aşternea direct înaintea lor. 

Şi ce viaţă era aceea! 

Vegetația strălucea în razele soarelui ca o nestemată în cu- 
lori aprinse, verde şi intensă, ca o bucată de pădure tropicală 
care fusese azvârlită pe acel pământ al nimănui. 

— Cât timp am fost inconştient? 

— Cam douăzeci şi patru de ore. 

Shepherd a încercat să proceseze ideea, odată cu viziunea 
crescândă de abundență care umplea treptat parbrizul. 

— Şi tu ai condus tot drumul? 

Kinderman a ridicat un flacon de pastile şi le-a zăngănit. 

— Capsule cu cafeină. Un şofer de camion mi-a dat câteva 
la graniţa cu Irak. Ai pierdut o petrecere pe cinste acolo. Atât 
de mulți călători răspund chemării acasă, încât pur şi simplu au 
dat drumul graniţelor. 

Jeepul a trecut printr-un alt hârtop, smulgându-i lui Shepherd 
un geamăt de durere. 

— Poftim, a spus Hevva, întinzându-i o capsulă dintr-un alt 
flacon. Pune-o sub limbă! O să-ţi ia durerea. 

El a făcut cum i s-a spus. 

— E o infirmieră pe cinste, a spus Kinderman. Ţi-a curăţat 
rana şi apoi te-a bandajat. 

Hevva a ridicat din umeri. 

— Obişnuiam s-o ajut pe mama la muncă. Nu mă deranjea- 
ză sângele, sunt obişnuită cu el. 

Shepherd a simţit cum îl cuprinde o amorţeală mângâietoa- 
re. Kinderman a zărit o cărare care ducea chiar în inima petei 
celei verzi şi s-a îndreptat către ea. Sute de urme de cauciuri se 
întâlneau în acelaşi loc, dovadă că mulți făcuseră acelaşi drum 
înainte. Pe marginea drumului se afla un indicator cu o săgeată 
îndreptată spre miezul junglei. Drumul urmărea configurația te- 
renului, printre pâlcuri de palmieri tineri şi ferigi care creşteau 
atât de groase încât devenea din ce în ce mai greu să zărești 
ceva înainte. 

Conduceau deja de vreo zece minute, când au zărit primii 
oameni. Aceştia se aflau pe malul unui râu, spălând haine în 
apa limpede, nişte copii bălăcindu-se prin bălți. Un grup de cor- 
turi erau ridicate puţin mai departe de mal, cu alte haine puse 

la uscat pe frânghiile întinse între ele. Unul dintre oameni a ri- 
dicat privirea la trecerea lor şi a ridicat braţul în semn de salut. 
Hevva i-a răspuns. 

Au urmat cărarea de-a lungul râului, alte săgeți îndemnân- 
du-i înainte. Alte clădiri s-au înălţat din verdele din faţă, majo- 
ritatea colibe făcute din resturi, până când au trecut de o ultimă 
curbă şi au văzut ceea ce părea un mic orăşel, cu periferia for- 
mată din aceleaşi clădiri temporare pe care le văzuseră şi pe dru- 
mul până acolo. În mijloc se aflau câteva clădiri cu aspect solid, 
construite în jurul unui lac care avea o fântână de apă în centru. 

— E frumos! a spus Hevva, privind curcubeiele care alu- 
necau printre stropi. 

— E paradisul, a spus Kinderman, oprind jeepul lângă cea 
mai mare dintre clădiri şi coborând. 

Shepherd a făcut acelaşi lucru; îl durea tot corpul. A tras 
adânc în piept aerul gros şi parfumat şi a gemut încet. Era ceva 
primordial la locul ăsta, aproape că semăna cu un uter datorită 
susurului apei şi al aerului umed şi călduţ de peste tot din jurul 
lor. Era atât de verde şi plin de viaţă! 

— Bine aţi venit! 

S-au întors şi au văzut două siluete care ieșeau pe uşa une- 
ia dintre clădirile principale. Bărbatul era înalt şi părea iraki- 
an, femeia era micuță, cu părul blond prins într-o coadă de cal 
şi cu ochii la fel de verzi ca decorul din jur. Mergea legănat, 
ținându-se cu mâinile de spate din cauza greutății pântecului 
rotunjit. 

Shepherd s-a uitat ţintă la ea, iar accentul american i-a tre- 
zit o amintire. 

— Tu eşti Liv Adamsen! a spus el. 

Ea şi-a îndreptat flacăra ochilor verzi spre el. 

— Aşa e. Te cunosc? 

El a dat din cap, uşor jenat că îi spusese numele cu voce tare. 

— Numele tău s-a ivit într-o anchetă în care am fost impli- 
cat. Erai dată dispărută. 

— Ei bine, cred că m-ai găsit, domnule... 

Şi i-a întins mâna. 

— Shepherd. Joe Shepherd, a zis el şi i-a scuturat mâna. 
Acesta este doctorul Kinderman. 

— Bill, l-a corectat el. 

Liv i-a strâns mâna. 

— Am auzit de dumneavoastră. 

Kinderman a zâmbit şi şi-a înclinat capul într-o parte. 

— Atunci e clar c-ar trebui să ieşi mai mult. 

— lar ea e Hevva, a spus Shepherd. 

Hevva a păşit înainte şi şi-a ridicat palma, dar, în loc s-o 
strângă pe a lui Liv, a pus-o direct pe burta ei. A apăsat uşurel 
cu degetele într-o parte, apoi şi-a ridicat mâna stângă şi a făcut 
acelaşi lucru pe cealaltă parte. Faţa i-a devenit serioasă. 

— Când trebuie să se nască copilul? a întrebat în felul şoptit 
şi matur care îi era caracteristic. 

— Nu mai devreme de o lună. 

Hevva a continuat să îşi pună mânuţele pe centrul pântecelui 
lui Liv, încruntându-se tot mai tare. Dacă ar fi fost vorba de un 
adult, gestul acela ar fi părut nepotrivit, dar, fiindcă era vorba de 
acea fetiță serioasă şi fragilă, părea cumva în regulă. Ea a termi- 
nat consultația şi a ridicat privirea către Liv, dând uşurel din cap. 

— Copilul vine acum pe lume, a spus ea. 

Sudoarea îl furnica pe piele, iar sarea îi irita rănile ritualice 
ascunse dedesubtul cămăşii, în timp ce aerul cald intra pe gea- 
mul deschis al taxiului. 

Novus Sanctus era obosit după lungul zbor, iar căldura îi ac- 
centua acea stare. Însă nu era vreme de dormit, mai erau mul- 
te de făcut şi atât de puţin timp. Şi-a verificat telefonul, lovind 
iconiţa care îi aducea pe ecran numărătoarea inversă. În seara 
aceea... Totul avea să se întâmple în seara aceea. 

Îşi petrecuse lungile ore de zbor cercetând cu atenţie ultimele 
rapoarte FBI, care îi erau trimise imediat ce erau actualizate. Nu 
prea îi spuseseră nimic ce nu ştia deja, spre deosebire de apariția 
imaginilor transmise de Hubble pe site-ul mala.org. Acestea îl fă- 
cuseră să îşi dea seama că era deja prea târziu acum să mai facă 
un exemplu din doctorul Kinderman. Se întâmpla ceva acolo în 
deşert, ceva important, legat de miturile şi credințele vechilor 
duşmani, tribul Mala. 

Studiase legendele şi credinţele lor până când le aflase toate 
ereziile. Era la curent cu profeția de care se agăţau, cea care le 
vestea că vor reveni la putere. Până atunci i se păruse pură fan- 
tezie, dar acum, cu Biserica consacrată atât de discreditată şi cu 
bastionul sacru din Ruina decăzut, nu mai vedea lucrurile la fel. 
Se pregăteau pentru noul lor început în deşert, în noul Eden — 
sfârşitul zilelor. Însă zilele adevăratei Biserici nu se isprăvise- 
ră încă, nu atâta timp cât credincioşii slujitori ai Domnului, el şi 
atâția alţii ca el, erau gata să ridice sabia. 

Taxiul a oprit în mijlocul străzii, iar el i-a spus şoferului să 
aştepte. Nu avea să întârzie mult şi trebuia să prindă elicopte- 
rul spre Irak, pentru ultima parte a călătoriei. A apăsat pe una 

dintre soneriile de la marginea uşii şi a aşteptat. Pe stradă era şi 
mai cald, iar tăieturile de pe piele deveniseră supărătoare. Dar 
nu mai era mult, şi toate grijile pământeşti aveau să rămână în 
urma lui, iar el avea să stea la dreapta Domnului, laolaltă cu 
ceilalţi martiri. Îşi petrecuse toată viaţa privind în sus către rai 
şi întrebându-se cum avea să fie; curând avea să se afle acolo. 

O încuietoare a răsunat dincolo de uşă şi aceasta s-a deschis 
îndeajuns pentru ca o faţă rotundă, ca de lună plină, să priveas- 
că afară. Nişte ochi injectați şi neliniştiți au măsurat strada câte- 
va secunde şi apoi uşa s-a mai deschis puţin, pentru ca Sanctus 
să pătrundă. 


108. 


Lui Liv i s-a rupt apa la o oră de la amurg. 

Se plimba pe marginea iazului central, încercând să se răco- 
rească puţin după căldura zilei, când a simţit o pocnitură micuță 
urmată de o durere incredibilă, care i-a tăiat răsuflarea. Lichidul 
i-a ţâşnit pe coapse, iar ea s-a prăbuşit, căzând în patru labe, în- 
cercând să răsufle şi strigând după ajutor printre suspine. 

Oamenii au sosit alergând, şi a fost ridicată şi dusă către clă- 
direa principală. 

— Nu! a spus ea, simțind un val de panică în timp ce se 
apropia tot mai mult de uşa deschisă. Nu vreau să stau înăuntru ! 
Vreau să stau aici, afară. 

A apărut şi doctorul Giambanco. 

— Haide! a spus el. O să te-ntindem şi-o să ne uităm puţin. 

— Nu vreau să mă-ntind. 

— Trebuie să te examinez. 

— Atunci adu un pat afară, e mai răcoare aici. 

Panica îi clocotea în continuare nebunește în piept. Nu su- 
porta ideea de a sta într-un spațiu închis, nu în acele momen- 
te. Pe plaja de lângă iaz era o masă cu o pânză întinsă deasu- 
pra, pentru umbră. 

— Vreau să merg acolo, a spus ea, mergând ţeapănă în- 
tr-acolo. 

Prin minte i s-au derulat rapid imagini cu o naştere natura- 
lă pe care o văzuse parcă în altă viaţă, când scrisese un articol. 
Panica i-a crescut şi mai tare când şi-a amintit agonia şi țipetele 
la care asistase. 

„O să fiu bine“, şi-a spus, „femeile fac asta dintotdeauna. E 
doar durere, şi la final ai un copil.“ 

A ajuns la masă şi s-a aşezat pe una dintre băncuţe, strân- 
gând din dinți din cauza durerii care a făcut-o să se ridice in- 
stantancu. O durea deja atât de tare, şi nu era decât începutul. 
Nu putea să-şi închipuie ceva mai rău de-atât, şi numai gândul 
că avea să se înrăutăţească o îngrozea. 

— E mai bine să te plimbi, a spus o voce micuță de lângă ca. 

S-a întors şi a văzut-o pe fetiţa care sosise în după-amia- 
za aceea. 

— ÎI ajută pe copil să iasă, şi n-o să te mai doară spatele la 
fel de mult. 

Liv s-a uitat la ea de parcă ar fi fost un înger micuţ trimis 
să o protejeze. 

— Cum ai ştiut c-o să se nască copilul? 

Hevva a ridicat din umeri. 

— Am văzut mulți copii venind pe lume. 

— Mama ei a fost moașă. 

Liv a ridicat privirea şi l-a văzut pe bărbatul cu care veni- 
se fetiţa. 

— Te superi dacă rămâne cu mine? l-a întrebat ea, zâmbin- 
du-i fetei. Poţi să stai aici? Mi-e puţin cam frică şi cred că tu 
mă poţi încuraja. 

Fata a încuviințat, privind către tatăl ei pentru aprobare. 

— Cum vrei, a spus bărbatul. Eu o să rămân pe-aproape, în 
caz că aveţi nevoie de mine. 

Alţi oameni au sosit aducând o saltea şi cearşafuri luate din 
unul dintre dormitoarele din clădire. Peste tot se auzea un zum- 
zet de mişcare: unii făcuseră rost de stâlpi, care erau fixaţi în 
pământ pentru a ridica nişte paravane de protecţie, în timp ce 
alţii aduceau şi montau lămpi pe bază de baterii. Au pus saltea- 
ua pe masă, iar doctorul a luat-o pe Liv de braţ. 

— Hai săte urcăm aici şi să ne uităm puţin la tine! a spus el. 

Dar Liv nu l-a mai auzit — o explozie de durere dinăuntrul 
el a estompat totul în jur. 


109. 


Shepherd a plecat neliniştit. 

După ce se întâmplase la Göbekli Tepe, nu-i plăcea să o sca- 
pe pe Hevva din ochi. Doar ce sosiseră acolo, toată lumea fuse- 
se foarte amabilă şi binevoitoare, dar chiar şi-aşa... S-a oprit la 
marginea apei, destul de aproape ca să fie liniștit, dar totodată 
destul de departe pentru ca susurul fântânii să mai acopere din 
zgomotele care veneau din salonul de maternitate improvizat. 

Stelele răsăriseră deja, milioane de puncte luminoase care 
împestriţau noaptea. S-a întors cu faţa către est, unde se ridica 
constelația Taurului și a zărit astrul cel nou, sclipind între Zeta 
Tauri şi Nath. ÎI ratase cu o noapte în urmă, fiindcă dormise 
buştean pe bancheta din spate a unei maşini în mers. Era stra- 
niu să vezi un element nou în ceva atât de familiar. 

— Frumos, nu-i aşa? 

Kinderman i s-a alăturat, cu ochii îndreptaţi spre cer. 

— Credeam că dormiți. 

— După toate capsulele alea cu cafeină, nicio şansă! În 
plus, n-aş vrea să ratez asta pentru nimic în lume. 

Shepherd s-a uitat din nou la punctul strălucitor de pe cer. 

— Să rataţi ce? Ce a văzut Hubble mai exact? 

— Tu ce crezi că a văzut? 

— Nu ştiu. O stea întunecată, poate? 

— Ar fi ceva, să ştii! E interesant că presupui din start că 
trebuie să fie ceva distructiv. 

— Nu-i o presupunere, mă bazez pe ceea ce am văzut. Chiar 
şi dumneavoastră aţi scris „sfârşitul zilelor“ în jurnal. 

— A, da, într-adevăr. Dar nu trebuie să iei totul ad literam. 
Cunoşti legea universală care ne spune că energia nu se stinge 

niciodată, ci doar se transformă în altceva. Prin urmare, sfârşitul 
unui lucru trebuie să însemne automat începutul altuia. De fapt, 
ştii deja ce a văzut Hubble, pentru că ai văzut cu ochii tăi. 

Shepherd s-a gândit la toate lucrurile pe care le văzuse de 
când începuse ancheta, dar în minte nu i-a venit nimic care să-i 
răspundă la întrebare. 

— Poate vrei să porneşti de la singurul lucru despre care 
ştii că este legat de întrebare, l-a îmboldit Kinderman, veşnic 
profesor. 

— Numărătoarea inversă”? 

— Exact! Acum, ca să-ţi răspunzi singur la întrebare, tre- 
buie să urmezi sfatul lui Marcus Aurelius şi să întrebi: „Care 
este natura lui?“ Și ai grijă să nu cazi ca de obicei în capcana 
de a face presupuneri. 

Shepherd s-a concentrat. Ce era o numărătoare inversă? Era 
o măsură a timpului care se micşora constant, un preludiu pentru 
ceva, ca de exemplu startul unei curse sau lansarea unei rachete. 
Sau nu? Întrebarea lui Kinderman părea să sugereze că nu era 
preludiul pentru absolut nimic — era chiar acel lucru. 

— Ceea ce a văzut Hubble este numărătoarea inversă. 

— Felicitări, agent Shepherd! 

Shepherd a dus mâna la buzunar după telefon, dar a dat de 
altceva. A scos afară obiectul dur, micuţ- pistolul femeii aceleia. 

Shepherd i-a dat drumul înapoi şi şi-a găsit telefonul în alt 
buzunar. Numărătoarea inversă mergea încă, iar cifrele aproa- 
pe că ajunseseră la zero. 

— Nu mai e mult, a spus Kinderman, aruncând o privire 
spre ecran. 

Shepherd a dat din cap, din nou nelămurit. 

— Nu mai e mult până la ce? Dacă numărătoarea e răspun- 
sul la întrebare, atunci ce mai poate veni după? 

— Ti-am spus deja, a zis Kinderman, un nou început. Hai 
să-ți explic puţin. De fapt, cu toții suntem făcuţi din praf de ste- 
le: aceeaşi substanţă atomică, aceleaşi proprietăți fizice, unite 
toate de o energie şi de o origine comună, fie că vrei să îi spui 
„destin“ sau „fizică“. Timp de aproape paisprezece miliarde de 
ani, universul s-a extins: de la Big Bang încoace, s-a îndreptat 

mereu în afară, căutând veşnic noutatea. Absolut tot din univers 
a preluat acest caracter înnăscut — stelele, planetele, chiar şi oa- 
menii. Ca specie, ne-am înmulțit, am cucerit, privind etern din- 
colo de ceea ce avem către ceea ce am putea avea, chiar dacă 
riscăm să ne autodistrugem în acest proces: e un apect întâlnit 
peste tot, de la un împărat fără măsură care îşi distruge imperiul 
de dragul încă unui teritoriu cucerit, până la bărbatul cu o căsni- 
cie fericită care îşi riscă fericirea de dragul unei aventuri. Natura 
noastră e una distructivă, adesea violentă, dar nu e de fapt vina 
noastră, noi nu facem decât să urmăm aceeaşi direcție urmată 
de orice altceva din jurul nostru — nevoia universală de a ne ex- 
tinde şi, în final, de a ne distruge. Nici proiectul Hubble n-a fost 
diferit în această privinţă. Avem niveluri alarmante de sărăcie în 
rândul copiilor pe planetă şi există specii în adâcul oceanelor pe 
care nu le-am zărit niciodată. Şi totuși, în loc să privim înăuntrul 
nostru ca să ne cunoaştem mai bine, noi credem că răspunsuri- 
le se află undeva în afară, dincolo de limita a ceea ce putem ve- 
dea. Eu unul am fost la fel de vinovat. Prin Hubble am reușit să 
văd mai departe decât zărise orice om înaintea mea. Mi-am pur- 
tat privirile spre cel mai îndepărtat orizont, dincolo de care nu 
mai există nimic — poate cu excepţia lui Dumnezeu, dacă crezi în 
aşa ceva —, măsurând primele lucruri care au luat fiinţă vreodată, 
chiar în momentul în care s-a produs Big Bang-ul. Am observat 
radiaţiile şi lumina din marginea cea mai îndepărtată a univer- 
sului, măsurându-i viteza şi rata de expansiune. Apoi, cu vreo 
opt luni în urmă, s-a produs o schimbare. Nu-mi puteam crede 
ochilor, ce vedeam era atât de... imens. Prima dată am crezut că 
făcusem o greşeală, aşa că l-am rugat pe profesorul Douglas să 
verifice, şi el mi-a confirmat. Universul, acel univers care se di- 
lata neîntrerupt şi care exploda înspre exterior cu o viteză tot mai 
sporită de la începutul timpurilor, încetinea. Am decis să păstrăm 
pentru noi descoperirile, parțial pentru a preveni isteria inutilă şi 
speculaţiile şi parțial pentru a câştiga ceva timp în care să ne dăm 
seama ce se întâmplă. Cam în acelaşi timp am început amândoi 
să primim cărțile poştale, ceea ce însemna că cineva ne monito- 
riza activitatea. Asta ne-a făcut să ne devenim şi mai prudenţi. 
Am codat informațiile şi am continuat să monitorizăm cele mai 

îndepărtate margini ale universului, în timp ce acesta încetinea 
tot mai mult. Şi cu cât încetineau mai tare lucrurile la capătul 
universului, cu atât observam că lucrurile se schimbă şi aici pe 
Pământ. Toţi oamenii care migrau către casă, păsările care zbu- 
rau către zonele unde depun ouă în alte anotimpuri, dorinţa tot 
mai arzătoare a tuturor de a se întoarce într-un punct originar, 
totul e doar un ecou al schimbării universului. Aşa că nu e ni- 
cio mare conspirație sau vreo minte extraterestră la mijloc. Şi 
nu este nici solia vreunei teribile judecăţi provocate de mânia lui 
Dumnezeu sau vreo planetă deviată pe punctul de a intra în coli- 
ziune cu Pământul. E pur şi simplu conştiinţa comună şi impul- 
sul care ne călăuzește pe toți, alimentat de energia universului; 
ce cândva galopa spre exterior, pentru ca în final să se autodis- 
trugă, galopează acum spre interior, pentru a se întoarce de unde 
a venit. Înapoi acasă. Pentru unii asta înseamnă locul în care s-au 
născut, iar pentru alții înseamnă un loc dintr-un trecut mult mai 
îndepărtat, locul de unde am venit ca specie. 

Şi-a deschis braţele şi a gesticulat înspre grădină. 

— Edenul. 


110. 


Liv se simţea copleşită de durere. 

— Ceva nu e-n regulă. Ai dilataţie de aproape zece centri- 
metri şi se vede şi capul. Copilul ar trebui să se nască. 

Doctorul Giambanco a ridicat privirea de sub cearșaful 
aşezat pe picioarele lui Liv. 

— Încearcă să împingi acum. 

Liv stătea întinsă pe pat, cu sudoarea strălucind pe piele. 
S-a aplecat, concentrându-și toată energia către pelvis, aşa cum 
scrisese cândva. Durerea din ea era atât de intensă, că îi tăia ră- 
suflarea. 

— Nu pot, a spus. Doare prea tare. 

A simțit cum mâna micuță a fetiţei o apucă pe a ei, surprin- 
zător de puternică pentru cineva atât de mic. 

— Pot să mă uit şi eu? a întrebat ea. 

Liv a încuviinţat, fără să-i pese cine se uita atâta timp cât du- 
rerea dispărea. Hevva s-a îndreptat către capătul patului, dân- 
du-se cu gel antiseptic pe mâini din mers, într-un fel care trăda 
multă experienţă, apoi a apăsat cu o mână pântecele lui Liv, iar 
cu cealaltă a pipăit capul copilului. 

— Priveşte înspre stele, a spus ca. E cu faţa în sus în loc 
să fie cu faţa în jos. De aceea e aşa de greu să împingi. Capul i 
se înclină în direcția greşită, şi când împingi rămâne înţepenit. 

Doctorul Giambanco s-a uitat pe după umerii micuţi ai 
Hevvei. 

— Cred că are dreptate. S-ar putea să trebuiască să facem 
o cezariană de urgență. 

Lui Liv i s-a făcut rău numai gândindu-se la asta, dar durerea 
era atât de mare, încât ar fi făcut aproape orice ca să o oprească. 

— Aş putea să-ncere să-l întorc, a spus Hevva. Mâinile mele 
sunt mici. Am mai făcut asta. 

Doctorul a dat din cap. 

— Nu cred c-ar trebui să riscăm... 

— Ba da! a intervenit Liv. Las-o să-ncerce! 

Doctorul Giambanco a încuviinţat şi s-a dat la o parte. 

— Puteţi să împingeţi dumneavoastră piciorul? a spus 
Hevva, cu chipul ei serios întors către doctor. lar dumneavoas- 
tră, a spus întorcându-se către celălalt medic, dumneavoastră să 
împingeţi în celălalt, dar doar atunci când spun cu. 

S-a întors către Liv, vărsând din nou gel antiseptic pe mâini 
ca să le facă cât mai alunecoase putea în timp ce aştepta urmă- 
toarea contracție. Timpul se dilata, iar zgomotele nopţii şi su- 
surul fântânii îl umpleau. 

Liv a respirat. A încercat să se relaxeze, dar durerea arzătoa- 
re a început din nou să crească. 

— Acum! Împingeţi acum! a spus Hevva, şi toată lumea a 
ascultat. 

Mâinile i-au alunecat în jurul creştetului capului copilului. 


Numerele de pe telefonul lui Shepherd au continuat să des- 
crească neîntrerupt. 

— Ce credeţi că se va întâmpla când vor ajunge la zero? 

— Nimic, cel puţin nu imediat. Cred că schimbările pe care 
le-am simțit deja şi la care am fost martori vor continua. Praful 
de stele din noi toţi va reacționa exact în acelaşi fel ca înainte, 
doar că efectul va fi unul diferit. Îmi imaginez că nu vom mai 
căuta să cucerim şi să descoperim, ci vom fi mai contemplativi, 
cu privirea îndreptată spre interior, la fel cum Hubble şi-a în- 
tors ochii către Pământ. Sper că, după o întreagă istorie pătată 
de război şi violenţă — ca manifestări ale pornirilor distructive 
ale unui univers în expansiune —, vom putea privi înainte către 
o perioadă la fel de îndelungată de pace şi calmitate. Totul este 
sortit schimbării la un nivel fundamental: natura umană, poli- 
tica, ştiinţa, chiar şi religia. Poate că sfârşitul zilelor a sosit în- 
tr-adevăr, însă e sfârşitul zilelor celor vechi, iar cele noi vor fi la 
fel de numeroase ca cele scurse înainte ca universul să înceapă 

să se contracte — paisprezece miliarde de ani, exact aceeaşi du- 
rată ca a expansiunii. 

Numărul de pe telefonul lui Shepherd devenea tot mai mic, 
iar el simţea cum calmul pune stăpânire pe el. Un număr mic 
era mai bun. Un număr mic era mai simplu şi cumva mai mân- 
gâietor decât conceptul infinitului. 

Sunetul unui motor diesel care se apropia încet şi greu ca 
un camion l-a făcut să ridice privirea. A devenit tot mai puter- 
nic, iar lumina farurilor a pătruns printre copaci, sărind în sus 
şi-n jos odată cu hârtoapele drumului. S-a îndreptat direct spre 
ei, iar lumina i-a orbit, înainte să oprească în spatele jeepului. 

S-a aşternut din nou liniştea. Acoperişul de pânză din spa- 
tele camionului a fost îndepărtat, şi oamenii au început să sară, 
întinzându-şi spatele şi privind cu mirare în jur. 

— Alţi oameni care răspund chemării acestui univers în 
schimbare, a spus Kinderman. Şi tocmai la ţanc. 

Shepherd s-a uitat din nou la numărătoare chiar când cifrele 
s-au rostogolit către zero şi apoi au început din nou să crească 
cu un minus în faţa lor. În acel moment, s-au întâmplat două lu- 
cruri: lumina a crescut uşor ca intensitate, odată cu stelele care 
au devenit mai strălucitoare; şi un vaiet puternic, aproape anima- 
lic a sfâşiat tăcerea când Liv a împins lung, pentru ultima oară. 
Apoi s-a auzit scâncetul slab al unui nou-născut. 


111. 


Primul lucru pe care l-a auzit Gabriel când a coborât amorțit 
din spatele camionului după lunga călătorie a fost strigătul fe- 
meii. 

Era oricum atent la orice semn de primejdie şi la strigăte- 
le de durere, dar ceva din acel țipăt îi părea familiar. Simțurile 
lui au intrat în alertă şi a reacționat rapid, dând ocol camionu- 
lui, îndreptându-se spre sursa acelui sunet. Venise din zona îm- 
prejmuită de paravane de la malul apei, iar lumina se răsfrân- 
gea printre ele. 

A dat la o parte cearşafurile de pânză şi a mijit ochii în lu- 
mina puternică ce venea dinspre lămpi. 

Liv stătea întinsă pe un pat improvizat în mijlocul unui grup 
de oameni. Părea obosită şi trasă la față, şi totuşi era cel mai 
frumos lucru pe care îl văzuse în viaţa lui. Părea că străluceşte 
în lumină. O fetiţă stătea la picioarele ei, ținând în braţe un 
nou-născut care se agita şi plângea. Ea l-a înfăşurat într-un pro- 
sop şi i l-a dat lui Liv. 

Un copil, copilul lui Liv. 


Shepherd a văzut bărbatul coborând din camion și îndrep- 
tându-se direct către paravanele de pânză. Hevva era acolo, iar 
el nu vedea ce se întâmplă, era prea departe. Omul a dispărut în 
spatele cearşafurilor, iar Shepherd a luat-o la fugă, alunecând 
pe pământul reavăn de pe mal. 

De lângă camion, altcineva a început să se mişte la fel de ho- 
tărât ca primul bărbat. Purta o jachetă voluminoasă, ca o tunică 
de soldat, şi ceva legat de ea şi de felul băţos în care mergea in- 
dividul a pornit alarma în creierul lui Shepherd. Bărbatul a ajuns 

la paravane şi a întors scurt capul înainte să dispară în spatele 
lor, astfel că lumina de la farurile camionului i-a încadrat faţa. 
Shepherd s-a holbat. Complet şocat. 

Era tehnicianul de la centrul de control al satelitului Hubble, 
cel de la Goddard. Era Merriweather. 


112. 


Liv l-a văzut pe Gabriel apărând la marginea luminii şi ve- 
nind către ea. S-a gândit că trebuie să fie un fel de halucinație 
provocată de hormoni sau feromoni sau endorfine sau vreo 
combinaţie din toate trei. 

A simțit greutatea copilului când i-a fost aşezat la piept şi a 
coborât privirea către el, către acea fiinţă mică şi perfectă. Nu 
crezuse niciodată cu adevărat în dragoste la prima vedere, dar 
în acea clipă, când şi-a văzut copilaşul, l-a iubit mai mult de- 
cât iubise vreodată în toată viaţa ei. Şi-ar fi dat viaţa pentru el 
chiar atunci, dacă ar fi fost nevoie. 

A ridicat privirea, aşteptându-se ca viziunea cu Gabriel să fi 
dispărut, dar el era încă acolo, puternic şi adevărat. Şi el avea 
lacrimi în ochi şi se uita în jos, către ea şi copil. 

Liv a zâmbit şi a început să plângă în acelaşi timp, cu buze- 
le lipite de căpşorul catifelat al copilului. 

— E tăticul tău, a şoptut ea. S-a întors. 

Apoi a văzut o mişcare, chiar în spatele lui Gabriel. 


Merriweather a păşit în conul de lumină şi a privit la sce- 
na bizară a naşterii: femeia pe pat, ţinând în braţe falsul profet, 
opusul Creatorului, Anticristul. 

A făcut un pas înainte, desfăcându-şi tunica şi lăsând-o să 
cadă pe podea. Acum nu mai era Merriweather, adevărata sa 
identitate fund dezvăluită: Novus Sancti. Şi-a desfăcut braţele 
pentru a lua forma crucii cu întregul corp, lăsând la vedere tă- 
ieturile ritualice în propria carne, dar şi pachetele de explozi- 
bil legate de piept. 

Acum putea să îşi desăvârşească transformarea şi să de- 
vină instrumentul voinţei omenirii, primul martir al Bisericii 

renăscute, cel care aducea sfârşitul acelei revolte satanice îna- 
inte ca ea să înceapă. 


Gabriel a zărit teama din ochii lui Liv şi s-a întors să vadă 
ce o provocase. 

A văzut bomba, braţele întinse, tăicturile ritualice ale unui 
Sanctus. 

Instinctul îi dicta să se năpustească asupra lui şi să îl înde- 
părteze de Liv şi de copil. Dar acel Sanctus era mult prea în spa- 
te. Gabriel ar fi fost împuşcat înainte să ajungă la el. Dar era în 
acelaşi timp şi prea departe de Liv şi de copil, iar Gabriel pu- 
tea citi în ochii lui că ei erau ținta. Avea să se apropie, să încer- 
ce să micşoreze distanţa dintre el şi ceilalți pentru a se asigura 
că suflul exploziei va fi eficient. Şi atunci va acționa Gabriel. 

Apoi în vizor a intrat cineva, şi Sanctus-ul a reacționat, întor- 
cându-se şi aţintind arma spre noul venit. Împuşcătura a răsunat 
ca un tunet. Bărbatul s-a prăbuşit pe spate. Gabriel s-a năpustit 
asupra Sanctus-ului, lovindu-l cu putere, şi au căzut amândoi. 
l-a prins mâna înarmată sub greutatea corpului şi l-a înşfăcat 
de mâna cu care ţinea firele, împungându-l cu degetul mare în- 
tre tendoanele încheieturii, căutând acel punct de presiune care 
avea să îi slăbească încleștarea. Într-un colţ îndepărtat al minţii, 
şi-a amintit cum bunicul său făcuse ceva asemănător pentru a-l 
salva pe el şi pe mama lui de o grenadă. Înăbuşise explozia cu 
propriul corp, oferindu-şi viaţa la schimb pentru a lor, iar acum 
el urma să facă acelaşi lucru. 

Sanctus-ul a gemut de durere în timp ce degetul lui Gabriel 
intra tot mai adânc în carnea lui. A încercat să se răsucească şi 
şi-a izbit braţul de capul lui Gabriel cu putere. O dată, de două 
ori, cotul concentrând întreaga forță a loviturii în creștetul ca- 
pului. 

Gabriel a rezistat, înfruntând loviturile cum putea mai binc, 
incapabil să ridice braţul ca să se ferească. Trebuia să îl țintuiască 
pe Sanctus, dacă îi dădea drumul, erau cu toții pierduţi. Loviturile 
au continuat să curgă asupra sa, iar vibrația lor a făcut ca mâna 
lui Gabriel să alunece. Sanctus-ul şi-a eliberat încheietura, iar 
butonul a căzut din mâna lui amorțită. 

Gabriel a dat cu putere din picioare, răscolind pământul şi 
împingându-se pe el şi duşmanul lui câțiva centimetri mai de- 
parte de pat şi de oamenii dragi lui. 

A întins din nou braţul spre mâna Sanctus-ului. dar acesta 
şi-o îndepărtase îndeajuns pentru ca el să n-o mai poată ajunge. 
Iar mâna găsise butonul, şi Gabriel a lovit din nou cu picioare- 
le încercând să-l facă să îl scape sau să câştige alți câţiva cen- 
timetri preţioşi. 

Dar nu era de ajuns. 

A văzut cum mâna Sanctus-ului se strânge în jurul butonului 
şi a închis ochii, îmbărbătându-se, sperând că pământul şi pro- 
priul corp vor absorbi destul din suflul exploziei pentru a-i apă- 
ra pe Liv şi pe copilul lui. 


Shepherd a intrat printre paravanele de pânză prin partea 
opusă faţă de ceilalți. Călărețul care îi întâmpinase zăcea pe jos, 
iar în piept avea o rană care sângera. Hevva era lângă pat, cu 
ochii țintă la încleştarea violentă. A înaintat. A văzut ura care ar- 
dea pe chipul lui Merriweather, a văzut bomba, copilul nou-năs- 
cut, salteaua care nu îşi avea locul acolo, chiar şi becul din lam- 
pă care ardea la fel ca soarele de pe acel poster — toate atât de 
familiare de pe Hogan's Alley şi din celălalt subsol întunecat. 

A ridicat arma micuță care aparținuse femeii şi a ţintit spre 
capul lui Merriweather, încercând să-şi îndepărteze trecutul din 
minte. 

„Gloanţele sunt adevărate“, şi-a spus, „la fel şi bomba. Iar 
Hevva stă chiar lângă ea.“ 

Degetul i s-a strâns în jurul trăgaciului, dar Merriweather s-a 
smucit, eliberându-şi cealaltă mână. Shepherd a văzut arma din 
ea, a văzut cum se îndreaptă către bărbatul cu care el se lupta. 
A mai făcut un pas în faţă, fără să-i pese dacă va fi împuşcat, 
gândindu-se doar să micşoreze distanţa de tragere pentru a mări 
exactitatea acelei arme mici cu care nu mai trăsese niciodată. 


Explozia a fost atât de puternică, încât Gabriel a crezut că a 
murit. Chiar şi aşa, s-a ținut tot mai strâns. A simțit că dacă pu- 
tea să rămână curajos în faţa morţii, chiar şi pentru câteva mi- 
crosecunde în plus, s-ar putea ca pentru cei în viaţă să conteze. 

I-au trecut atât de multe prin faţa ochilor în acel moment, 
fragmente din viaţa pe care urma să o piardă... A văzut cum co- 
pilul pe care de-abia apucase să-l zărească creştea devenind... 
Ce oare? Nu ştia nici măcar dacă avea un fiu sau o fiică, şi 
avea să moară fără să afle. l-ar fi plăcut să îşi cunoască copilul 
şi să-şi petreacă viaţa lângă Liv. Dar nici aceea nu era o moar- 
te rea, dacă însemna viaţă pentru ei. 

Şi apoi ecoul împuşcăturii s-a stins în noapte. 

Iar Gabriel a deschis ochii. 

Shepherd stătea pe marginea apei, aruncând cu pietre în ea. 
Ele se scufundau fără să facă valuri, un indicator micuţ al or- 
dinii celei noi. 

După tot ceea ce spusese Kinderman despre noua eră a păcii, 
păruse un act revoltător, de o cruzime deosebită, să îl omoare 
pe Merriweather. Ştia că fusese inevitabil, totuşi... 

Depăşise perioada de după împuşcături confuz, parcă pe pilot 
automat, eliberând zona ca şi cum ar fi fost un loc al crimei şi în- 
tăririle ar fi urmat să sosească în orice moment. Dar era pe cont 
propriu acolo şi simţea cum tristeţea îl copleşeşte, aşa cum făcu- 
se şi depresia cea întunecată în trecut. O singură rază de lumină 
răzbătea prin tot acel întuneric. Hevva era bine. Îşi salvase fiica. 

Imediat ce asigurase bomba, îl sunase pe Franklin — vechi- 
le obiceiuri mor greu — şi îi spusese totul, folosindu-și parte- 
nerul pe post de preot, de parcă acesta ar fi putut să îi asculte 
confesiunea şi să îi ierte păcatele. lar după ce Franklin închise- 
se, se simţea sleit de vorbe şi gol pe dinăuntru. Pasase ştacheta 
responsabilităţii. Era liber. 

A scrutat iazul, suprafaţa lui oglindea cerul nopţii. Era răcoa- 
re, dar nu-l deranja. Îşi dăduse jacheta jos şi o pusese pe umerii 
Hevvei când ca se încolăcise şi îi adormise în poală. A stat aşa 
multă vreme, doar ţinând-o în braţe, până când telefonul a vibrat 
din nou, iar el a răspuns repede ca să nu o trezească. 

— Sunt Franklin. Sunt în apartamentul lui Merriweather şi 
am în faţa ochilor planurile clădirilor de la Marshall, legitimaţii 
false şi o listă întreagă de nume, inclusiv al prietenului nostru 
Fulton Cooper. Se pare că Merriweather arhiva tot — ar trebui să 
vezi ce colecţie de pistoale de calibrul 45 are aici —, înregistra tot, 

nici n-ai putea să-ţi doreşti o dovadă mai compromițătoare. lar în 
subsol are un fel de sanctuar, un fel de altar, cu o cruce mare în 
formă de T pe perete, o adevărată a doua casă pentru un fanatic. 

Shepherd a încuviinţat fără o vorbă. 

— Ascultă, Shepherd, dacă vrei să-ţi aranjez transportul în- 
apoi, pot să fac asta. Spune-mi doar unde eşti şi cu o să pun 
rotiţele în mişcare. 

Shepherd a ridicat privirea spre cer. 

— Cred că o să rămân aici un timp, a spus el, privindu-l pe 
Hubble sclipind ca o nouă stea. La urma urmelor, e Crăciunul. 
Nu trebuie să ţi-l petreci cu familia? 

— Nu ştiam că ai o familie. 

Shepherd a simțit cum Hevva i se foieşte în braţe. 

— Nici eu nu ştiam. Ar trebui să te duci acasă, Ben, să pe- 
treci un timp cu familia ta. 

— Osămă duc, imediat ce o să-l arestez pe tipul care se află 
în spatele exploziei de la Marshall, care aproape că ne-a omorât. 

Shepherd s-a încruntat. 

— Nu-i Merriweather? 

— Nu. N-ar fi fost cu putinţă să ajungă acolo înaintea noas- 
tră şi să aranjeze totul la timp. 

— ŞI atunci cine e? 

Ellery, şeful securităţii, a ridicat ochii de la birou când uşa 
s-a deschis şi în ea a apărut un bărbat îmbrăcat în costum ne- 
gru. Nu l-a recunoscut, dar îl ştia pe şeriful care a intrat cu el, 
un tip pe nume Rogers, pe care îl cunoştea de pe vremea când 
încă purta uniformă. 

„Costumul“ i-a arătat legitimaţia FBI, i-a citit acuzaţiile, iar 
şerfiul Rogers a făcut un pas înainte să-i citească drepturile, pă- 
rând uşor jenat de întreaga situație. Ellery s-a uitat către foto- 
grafia sa de când era tânăr. Nu-şi dorise niciodată să renunţe la 
slujba de poliţist, dar Biserica voise ca el să supravegheze îndea- 
proape NASA, menținându-și suspiciunile legate de ştiinţă în ge- 
neral şi de astronomi în special, care aveau o îndelungată tradiţie. 

Şeriful Rogers a dus mâna la cătuşele de la curea. 

— Nu e nevoie de asta, băiete, a spus Ellery, ridicându-se 
de pe scaun. Sunt prea bătrân să încerc să dau bir cu fugiţii sau 
să fac vreun alt gest prostesc. 

S-a întors spre agent. 

— Mă surprinde că agentul Franklin n-a venit să facă el 
însuși arestarea. Îmi imaginez că i-ar fi plăcut. 

Agentul i-a aruncat un zâmbet îngheţat. 

— Agentul Franklin are un peşte mai mare de prins. 


Franklin a parcat în faţa casei spaţioase, în stil colonial, a 
tras aer în piept şi apoi a coborât din maşină. Înainte să bată cu 
putere la uşă şi să-şi nctezească cravata cu mâna, a aşteptat ca 
cei doi ofiţeri să îl ajungă din urmă pe verandă. l-a zâmbit fe- 
meii surprinse care a deschis uşa şi a refuzat oferta de cafea în 
timp ce parcurgea holul spre uşa de dincolo de care se auzea o 
emisiune de știri. 

A ciocănit o dată din politeţe şi apoi a împins uşa fără să 
aştepte vreun răspuns. 

Directorul adjunct O"Halloran a ridicat privirea de la tele- 
vizor. Franklin 1-a citit surprinderea de pe chip, dar şi-a reve- 
nit repede. 

— Aşteptam un raport, agent Franklin, nu o vizită. 

— O schiţă a raportului meu a fost deja înregistrată, dom- 
nule. I-am trimis-o directorului adjunct Murray. 

Uimirea părea mai mare. 

— Pot să te întreb de ce? 

— Murray a preluat frâiele anchetei secrete Operaţiunea 
Peşte, domnule, după ce dumneavoastră aţi încercat să o 
închideţi. S-a considerat că motivele dumneavoastră pentru a 
opri anchetarea creştinilor din poziţii înalte şi influente n-au 
fost tocmai întemeiate. 

O'Halloran a privit dincolo de Franklin şi i-a văzut pe cei 
doi ofiţeri aşteptând în hol. 

— Pot să vă spun ce e în raport dacă vreți, deşi sunt singur 
că în mare îi cunoaşteţi conţinutul: este vorba de soldaţi recrutați 
şi conduși de reverendul Fulton Cooper prin Biserica Mântuirea 
prin Hristos pentru a lupta împotriva aşa-zisei „„cercertări 
ştiinţifice eretice“ şi împotriva valului crescând de necredinţă; 
şef Ellery la Marshall supraveghind îndeaproape proiectul James 
Webb, Merriweather plasat la Goddard făcând acelaşi lucru pen- 
tru Hubble, toate astea controlate la nivel central de un păpuşar 
bine plasat în interiorul FBl-ului, care le trimitea informaţii şi 
ordine pentru binele suprem al Bisericii pe care o slujiţi cu toții. 

— Presupun că raportul tău conţine şi dovezi? 

Franklin a încuviințat. 

— Merriweather a făcut înregistrări extrem de detaliate. Bă- 
nuiesc că e un risc pe care trebuie să ţi-l asumi dacă începi să 
colaborezi cu adepţi paranoici ai teoriei conspirației. Am toate 
dovezile necesare pentru întrebarea „Cum ?“, singurul lucru care 
îmi lipseşte e „De ce ?“. 

O'Halloran şi-a împreunat degetele în faţa lui de parcă s-ar 
fi rugat, dar nu a spus un cuvânt. Franklin a făcut un semn către 
ofiţeri, iar aceştia au intrat în camera de lucru. 

El a rămas în uşă, gata să acţioneze dacă era nevoie, 
amintindu-și ce se întâmplase cu Cooper, dar O'Halloran în- 
cremenise, privind fix înainte în timp ce ei îi citeau drepturile. 

— Dacă vrei să ştii de ce, a spus el, priveşte doar ce se-ntâm- 
plă în lume. Vine o Judecată la care vom da cu toţii socoteală. 
Eu răspund mai presus de toate în faţa legii Sale. Eu sunt gata 
să-L întâlnesc pe Domnul meu, agent Shepherd, tu eşti? 

Franklin l-a privit cu atenţie, aproape fără să-l mai recunoas- 
că, acum că acea luminiţă ciudată 1 se strecurase în ochi. 

— Eu cred în oameni, domnule. Dacă petreci pe străzi atât 
de mult timp ca mine, e greu să nu crezi. Obişnuiam să mă în- 
cred şi în dumneavoastră, dar când aţi ales să îmi daţi drept par- 
tener un novice într-un caz atât de important, chiar şi pe cineva 
cu pregătirea ştiinţifică a lui Shepherd, am început să am îndo- 
ieli. Era ca şi cum aţi fi aruncat ancheta la coş şi i-aţi fi limitat 
şansele de reuşită. Dar până la urmă, domnule, aici ați făcut cea 
mai mare greşeală. Aţi subestimat puterea oamenilor şi ați ales 
greşit începătorul. 

Zorile au răsărit deasupra complexului, făcând să străluceas- 
că roua de pe firele de iarbă, de pe frunze, de pe flori şi de pe 
bobocii proaspeţi care îşi deschideau petalele. 

Două siluete au ieşit din clădirea principală şi au înaintat 
prin ceața dimineţii, care plutea pe pământ dinspre fântâna cen- 
trală. Păşeau tăcute, deşi felul în care o făceau împreună vorbea 
de la sine: el, cu braţul în jurul taliei ei; ea, formând cu braţele 
un leagăn natural pentru un bebeluş adormit. 

Au urcat panta, iar tălpile goale lăsau urme în iarba umedă 
care creştea pe deal, până spre morminte. Mirosul de argilă se 
ridica din grămăjoara de pământ proaspăt săpat, unde cel care 
se autointitulase Novus Sancti se odihnea lângă cei pe care îi 
considerase duşmani. 

Cele două siluete şi-au continuat urcarea către un loc în care 
iarba acoperea un mormânt mai vechi, având în centru o placă 
de granit. 

— Aici e, a spus femeia, odihnindu-şi capul pe pieptul băr- 
batului. Am pus Harta Stelară pentru că voiam să-l marchez în- 
tr-un fel. M-am gândit că aşa ai face şi tu, dac-ai fi aici. 

Gabriel a îngenuncheat şi şi-a trecut mâna peste suprafaţa 
Hărţi Stelare, pentru a scoate la iveală simbolurile de dedesubt. 
În mijlocul celui de-al doilea şir o săgeată indica în jos, ceva ce 
Liv presupusese mereu că înseamnă „rege“. Acum, în lumina a tot 
ceea ce se întâmplase, îşi dădea seama că e ceva mai vag, de atât. 


Sacramentul ajunge acasă, iar Cheia priveşte înspre rai 
O nouă stea se naşte cu un nou conducător pe Pământ pentru a 
aduce ordinea până la sfârşitul zilelor 

Bebeluşul a început să se foiască în braţele ei, în timp ce 
Gabriel a apucat marginea pietrei pentru a o întorce şi a dezve- 
li simbolurile de pe cealaltă parte. 


Fe 
XX 

Astrul care prevestise sfârşitul căilor celor vechi căpăta 
acum un nou înţeles pentru ea. Vorbea despre contrariile care 
se unesc și despre un nou echilibru creat, căci era format din 
două simboluri, cel pentru Citadelă şi cel pentru Eden. Simbolul 
de mai jos vorbea de asemenea despre împăcare, deşi acesta era 
ceva mult mai personal. Când îl văzuse prima oară, Liv crezu- 
se că se referea, în mod sinistru, chiar la ea, simbolul Tau des- 
picat cu o linie. Dar era simbolul Tau combinat cu cel al sabiei, 
simbolul ei și al lui Gabriel împreună, creând ceva cu totul nou. 

Bebelușul s-a zvârcolit şi s-a întins în braţele ei, căutându-şi 
mama cu gura flămândă. 

— Cum s-o numim? Eu mă gândeam la Kathryn, a spus 
Liv, cu gândul la soția bărbatului care zăcea îngropat sub pia- 
tră, la mama lui Gabriel. 

Gabriel a zâmbit şi a sărutat-o pe Liv în creştet. 

— E un nume bun, a spus el. Ştii ce înseamnă? 

Fetița a căscat, fără să ia seama la lumea nouă şi minunată 
în care se născuse. 

— Înseamnă „pur“... 


Epilog 


Soarele strălucește şi traficul se revarsă liber pe bulevardul 
larg la Ruinei, iar toate urmele carantinei care învăluise orașul 
cea mai mare parte a anului trecut au dispărut acum. Oamenii 
s-au întors, morții sunt pomeniti, iar viaţa merge înainte. 

În centrul orașului, conturându-se deasupra tuturor, Citadela 
rămâne la fel de întunecată și de tăcută ca întotdeauna. Își arun- 
case umbrele lungi pe acele meleaguri dinainte ca ele să devi- 
nă un oraş şi avea să o facă şi mult timp după ce oraşul se va fi 
transformat în praf. Însă cei care au domnit atâta amar de vreme 
înăuntru şi cei care şi-au întins influenţa mult dincolo de um- 
bra propriu-zisă a muntelui au dispărut acum. După mii de ani 
în care au ţinut piept tuturor regilor și împăraţilor care au încer- 
cat să îi dărâme zidurile şi să îi afle secretele, un virus, una din- 
tre cele mai mici forme de viaţă de pe Pământ, a fost cel care a 
înfrânt muntele. 

Dar viaţa continuă şi pentru Citadelă. 

Astăzi debarcaderul care înconjoară muntele e înţesat de oa- 
meni și de camere de luat vederi, aflate aici pentru a asista la 
redeschiderea ei. Camerele au pătruns deja înăuntru, au mers 
pe coridoarele săpate în piatră pentru a dezvălui lumii tot ceea 
ce îl stârnise curiozitatea până atunci — dormitoarele, refecto- 
riile, marea peşteră a catedralei, toate păstrate exact ca pe vre- 
mea când călugării vieţuiau acolo. 

La poalele muntelui, unde obişnuia să aştepte platforma 
înălțării, stă astăzi primarul ținând un discurs, iar camerele de 
luat vederi străbat mulțimea, surprinzând entuziasmul și ne- 
răbdarea primilor oameni care folosesc noile lifturi construi- 
te pe coasta muntelui, înălțându-se până în interiorul a ceea ce 

obişnuia să fie peştera tributului. Un bărbat stă în spate, ascun- 
zându-se în spatele unei pălării şi a unor ochelari întunecaţi. 
Evită camerele de filmat, fiindcă nu are nimic de împărtăşit. A 
mai fost şi altădată în interiorul muntelui. 

Este tăiată o panglică şi se pornesc bliţurile, surprinzând mo- 
mentul în care primul lift se ridică până în peştera întunecată, 
unde alte aparate de fotografiat aşteaptă să surprindă expresii- 
le de pe chipurile primilor oameni care pornesc într-o călătorie 
printr-o lume secretă, pe care puţini au cunoscut-o sau au ză- 
rit-o înainte. 

Un ghid îi conduce prin tuneluri, explicându-le cum trăiau 
călugării şi povestind istorii cu priză la public, culese din lunga 
şi sângeroasa istorie a Citadelei. Bărbatul cu pălărie ascultă din 
spatele grupului, notându-şi în minte momentele în care ghidul 
se abate prea mult de la scenariul pe care el l-a ajutat să-l serie, 
astfel încât să îl poată corecta în şedinţa de mai târziu. 

Când grupul iese în grădina luminoasă, îşi pune din nou oche- 
larii de soare, iar ghidul face tot ce-i stă în putinţă pentru a ilus- 
tra o imagine a acelui spaţiu — acum pustiu — de pe vremea când 
totul era înfloritor. Dar trece repede mai departe, simțind lipsa 
de interes a mulțimii, şi se îndreaptă spre interior pentru marele 
final al peşterii-catedrală. Însă bărbatul cu pălărie nu se clintește. 
Îşi dă jos ochelarii şi se uită cu atenţie la un colţișor de pe cre- 
mene, unde pământul a fost hrănit de cenuşa focului. Merge 
într-acolo şi se apleacă, dându-și jos pălăria pentru a îndepăr- 
ta praful de pe ceea ce a zărit. Praful se ridică, iar Athanasius 
zâmbeşte miracolului pe care l-a descoperit. Este un lujer ver- 
de care se ridică din pământul gri, drept şi hotărât, ca o machetă 
miniaturală a Citadelei. 

O nouă viaţă. O nouă speranţă. Un nou început. 


Mulţumiri 


Scrisul unui roman e un proces solitar, în special atunci când te 
lupţi cu sfârşitul lumii. Pentru că a aruncat mult-dorite raze de lumi- 
nă în peşterile întunecate ale primelor schiţe, aş vrea să îi mulțumesc 
agentului meu, Alice Saunders, care mă inspiră, mă încurajează şi 
mă bate constant la cap să exersez mai mult; lui Peta Nightingale, 
care a transformat prima schiță în ceva ce semăna mult mai bine cu 
a doua schiţă, şi lui George Lucas, de la Inkwell Management, care 
menţine steagurile Sanctus arborate în toată America. 

La HarperCollins sunt mai norocos decât merită orice scrii- 
tor, căci îi am de partea mea pe legendarii Julia Wisdom în Marea 
Britanie şi pe David Highfill în Statele Unite, care mă bat la cap, 
mă flatează şi mă încurajează pe tot parcursul procesului îndelun- 
gat prin care trece o idee înainte de a se transforma într-o carte. 
Multe aplauze trebuie de asemenea rezervate excelentelor echipe 
editoriale, designerilor, celor care se ocupă de marketing şi de vân- 
zări. Mulţumiri speciale sunt adresate şi lui Emad Akhtar din Marea 
Britanie — care a suferit îndelung — pentru răbdarea şi profesionalis- 
mul dovedite în faţa celui mai scurt termen de predare. Le sunt de 
asemenea profund îndatorat tuturor celor de la ILA, care continuă 
să răspândească povestea din Sanctus în cele patru zări ale lumii. 

Ca întotdeauna, mulțumirile din urmă se îndreaptă către copiii 
mei care mă inspiră: lui Roxy, lui Stan şi bebeluşului Betsy Bean, 
şi de asemenea soţiei mele, Kathryn, pentru toată dragostea, spriji- 
nul şi pentru toate nopțile în care a înţeles că trebuia să lucrez. Vă 
iubesc pe toți, deşi, evident, în feluri puţin diferite. 


Simon Toyne 
Brighton 
Februarie, 2013 


Pe Strada Ficţiunii, seria Clasic, 
vă mai puteţi întâlni cu: 


ROBERTO ARLT, Cei șapte nebuni 
IURI DOMBROVSKI, Maimuta vine să-şi ia craniul 
RALPH ELLISON, Omul invizibil 
IURI DOMBROVSKI, Facultatea lucrurilor de prisos 
RUDYARD KIPLING, Kim 
ITALO CALVINO, Cărarea cuiburilor de păianjen 
MIGUEL DE UNAMUNO, Abel Sánchez; 
Sfântul Manuel cel Bun 
ANDREI PLATONOV, Cevengur 
MURIEL SPARK, Departe de Kensington 
ITALO CALVINO, Oraşele invizibile 


În curând 
ITALO CALVINO, Ultimul vine corbul 
IURI DOMBROVSKI, Naşterea unui şoarece 
MAGDA SZABÓ, Uşa 
LEONARDO SCIASCIA, Cavalerul şi moartea 
L.A. GONCEAROV, Oblomov 


Pe Strada Ficţiunii, seria Contemporan, 
vă mai puteţi întâlni cu: 


ANDREW NICOLL, A fost odată ca niciodată 
NATALIA KLIUCEARIOVA, Ultima oprire, Rusia 
OLGA SLAVNIKOVA, Dușmanul poporului 
FREDDY GÂRBACI, Paracler 
JON MeGREGOR, Până și câinii 


INGVAR AMBJØRNSEN, Vedere spre Paradis 
KJERSTI SKOMSVOLD, Cu cât merg mai repede, 
cu atât sunt mai mică 
YAN LIANKE, Bucuraţi-vă de viață! 
WOLFGANG HERRNDOREF, O vară mişto 
EVA BARONSKY, Mozart se trezeşte 
TIMERI N. MURARI, Clubul de crichet al talibanilor 
ANDREW NICOLL, Dacă citeşti asta înseamnă că am murit 
ALINA BRONSKY, Parcul cioburilor 
MARCELO FIGUERAS, Kamceatka 
INGVAR AMBJØRNSEN, Frați de cruce 
KATJA LANGE-MULLER, Oi înfuriate 
DAN BĂLĂNESCU, Smintiții 
MICHAL VIEWEGH, Cum se educă fetele în Boemia 
JIM CRACE, Casa molimei 
DORIN COZAN, Uráții 
HELEN DUNMORE, Trădarea 
HATICE MERY EM, De-aș avea un soț cât o muscă... 
HIROMI KAWAKAMI, Manazuru 
ADRIAN VOICU, Nepovestitele trăiri 
ale templierilor români (Cartea I, Cartea a Il-a) 
LUIS LANDERO, Chitaristul 
RENATA CARAGEANI, Nono 
CHLOE ARIDJIS, Cartea norilor 
MICHEL ROSTAIN, Fiul 
VIOREL ZAICU, Întoarcerea 
SAŞA SOKOLOV, Scoală pentru proşti 
CAROL BIRCH, Menajeria lui Jamrach 
WALTER KIRN, Sus, în aer 
JEAN TEULE, Magazinul de sinucideri 
LUIS LANDERO, Portretul unui bărbat imatur 
AMANDA HODGKINSON, Britannia Road 22 


În curând 
MICHAL VIEWEGH, Roman pentru femei 
GONCALO M. TAVARES, Cinci plimbări prin cartier 
MILOS URBAN, Cele șapte biserici 


Pe Strada Ficţiunii, seria Bestseller, 
vă mai puteţi întâlni cu: 


JULIÁN SÂNCHEZ, Glasul morţilor 
RICHARD GREAVES, Milioanele lui Brewster 
VALERIO MASSIMO MANFREDI, 
Numele meu este Nimeni (vol. I, Jurământul) 
MAJ SJÖWALL şi PER WAHLOO, Roseanna 
DARIA DONȚOVA, Poker cu rechinul 
WALTER MOSLEY, Diavolul în rochie albastră 
RENATA CARAGEANI, Micul Chagall 
TOM EGELAND, Paznicii Legământului 
CECELIA AHERN, O sută de nume 
KATHERINE WEBB, Nevăzuții 
GUILLAUME MUSSO, După şapte ani... 
NICOLAS BARREAU, Ingredientele iubirii 
CECELIA AHERN, Întâlnire cu Viaţa 
FEDERICA BOSCO, Îndrăgostită de un înger 
TIAGO REBELO, Timpul iubirilor perfecte 
ROBERT HARRIS, Factorul groazei 
JAN-PHILIPP SENDKER, Soapta inimii 
TOM EGELAND, Capătul cercului 
GUILLAUME MUSSO, Fata de hârtie 
PHILIP SINGTON, Domnişoara Einstein 


SIMON TOYNE, Cheia 
LISA SEE, Visul lui Joy 
KERSTIN GIER, Ce să fac cu moştenirea ? 
GUILLAUME MUSSO, Chemarea îngerului 
GREGORY DAVID ROBERTS, Shantaram (2 vol.) 
SIMONA SPARACO, Lovebook 
CAROLE MATTHEWS, Dieta iubitoarelor de ciocolată 
M.D. LUKAS, Oracolul din Stambul 
NICK McDONELL, Doisprezece 
CECELIA AHERN, Multumesc pentru amintiri 
CECELIA AHERN, Cartea viitorului 
CECELIA AHERN, Suflete pereche 
NICK McDONELL, O educație costisitoare 
SIMON TOYNE, Sanctus 
JULIÁN SÂNCHEZ, Anticarul 
KATHERINE WEBB, Moștenirea 
A.D. MILLER, Dezghețul 
LISA SEE, Fetele din Shanghai 
MAREK HALTER, Cabalistul din Praga 
KERSTIN GIER, Mă sinucid altă dată 
FLORIAN LAFANI 
şi GAUTIER RENAULT, Poker în infern 
GUILLAUME MUSSO, Ce-aș fi eu fără tine ? 
CHARLIE HUSTON, Insomnia 
FEDERICA BOSCO, Dragostea nu-mi dă pace 
CECELIA AHERN, PS. Ze iubesc 


În curând 
BEN BENNETI, Cină în Paradis 
LISA SCOTTOLINE, Joc dublu 
CAROLE MATTHEWS, Clubul iubitoarelor de ciocolată 
MAJ SJÖWALL şi PER WAHLOO, Dispărur fără urmă 


